
ges / welchen der nechſtgeweſene Koͤnig zů Polen 
etliche Jahr nach einander / wider 
den Groß fuͤrſten in der Moſchkaw / 
gefuͤhret / Dadurch er das hochbedrengete Lifflandt / von 7 
des Mofizfowiters vieljaͤhriger hefftiger meer, 
Verfolgung erlediget (ze, 
Durch 


Secretarium/ in V. Büchern ordentlich 
beſchrieben: 
Nun mehr in Deutſcher Sprache außgangen 


N 2 pi bias 0 
BIB, 
een! 


Anden Durchlauch⸗ 
tigiſten / Hochgeboꝛnẽ Puͤr⸗ 


ſten vñ Her zn Herzn CHRISTIAN: 
Hertzogen zu Sachſſen / Des heiligen Roͤmiſchen 
Reichs Ertzmarſchaln vnd Churfuͤrſten / Landt⸗ 
graffen in Duͤringen / ꝛc. Marggraffen zu 
Meiſſen / ꝛc. vnd Burggraffen 
zu Magdeburg / ie. 


Brcblaucßtigi⸗ 
2 ter / Hochgeboꝛnere hur⸗ 

2 fůͤrſt / Snedigiſter Herr / 
Sorer Cburfürſtlichen 
SDiaurchlauchtigkeit / ſein 
meine Bncerchentgtſte 
Ä Dienſt / jeder zett zu för; 
derſt beregt. Bnedigiſter Churfůͤrſt vnd 
Herr: Bnter die Hielfaltigen groſſe Sa⸗ 
chen / vnd wunderbare Seſchichte / ſo zu 
jetziger vnſerer Zeit / ſich hin vnd wider in 
( der 


Vorrede. 


der Welt begeben vnd zugetragen haben / 
wird auch billich gezehlet / das groſſe Bun⸗ 
der / ſo Gott der Allmechtige / newlicher 
geit / an den armen bedrengeten Chriſten 
in Eifflandt erwieſen / in deme er. fie durch 
feine Allmechtige Handt / aus der grawſa⸗ 
men Tyranney / vnd dem beſchwerlichen 
Joch des mechtigen Guͤterichs Jwan War 
ſilowitzen nechſtgeweſenen Sroßfürftens 
in der Moſchkaw / durch den fuͤrtreff lichen 
Koͤnig zu Polen SrerHan BAT HO / 
hoͤchloͤblicher gedechtnuß / auff Ehriſtliches 
erinnern vnd anmahnen / der Surchlauch⸗ 
tigiſten / Hochgebornen Kürften vnd Her, 
ren / Herrn A GF HBergogen zu 
Gachſſen vnd Churfuͤrſten / ec. E. E. . D. 
geliebten Herrn Vaters / in Bott ſeliglich 
ruhend / vnd Herrn Joan Georgen / Warg⸗ 
graffen zu Brandenburg / sc, auch Ehur⸗ 
fuͤrſten / ꝛc. Herren Georg Rriderichs / 
Warggraffen zu Brandenburg / ꝛc. vnd ans 
derer Ehriſtlichen Gaupter / gantz ng 
X” terli 


Vorrede. 
terlich vnd genediglich erledtget vnd erret⸗ 
et. 


Denn auff hochgedachter & hꝛiſtlicher 
Herzen Bach ond Anmanen ͤauch getha⸗ 
nen Beyſchub an Geld vnd andern ſachen / 
bat bochgemelter koͤntg zu Polen / in nechſt 
verlauffenen Jahren / den Moſchkowitert⸗ 
ſchen Tyrannen / mit Beereßkrafft / Kan, 
lichen angegrieffen / Vnd hat jnnerhalb 
dreyer Jahr / durch Gocces genedige Bülffe 
vnd Beyſtandt / demſelben nicht alleine 
das Kůrſtenchumb Polutzky / vnd andere 
mehr eſtungen vnd Kreyſe / wider abge⸗ 
wonnen / ſondern ihme auch das arme / be 
drengete / vnd von jhme faſt gar eingenom⸗ 
mene vnd behauptete Eiff landt / mit ſteg⸗ 
haffter Handt wider abgedrungen vnd ab⸗ 
genoͤttget / Ihn auch dermaſſen compeſet⸗ 
ret vnd eingetrieben / das er ( der kurtz hie⸗ 
nor bedacht were / auch andere mehr Ran 
de in der Ebriſtenheit anzufallen) nun 


ij mehr 


Vorrede. 
mehr daheyme bleiben / vnd ſeine eygene 
Slawen ſaugen muß. Kür welche gne⸗ 
dige Rettung der armen Ehriſten in Eiff⸗ 
landt / vnd ſicherung der Ehriſtenheit / fuͤr 
ſolchem ſchꝛecklichen Tyrannen / wir ſchuͤl⸗ 
dig / SG TTL inn Ewigkeit zudancken. 
Vnd ſonderlich werden hocherwehneter 
Koͤnig zu Polen / vnd die Ehriſtliche Po⸗ 
tentaten / ſo zu dieſem heylſamen Wercke 
gerathen vnd gedienet / billich zu allen Zei: 
ten geruͤhmet vnd gelobet. 


Dieſen Krieg / vnd den gantzen Ver⸗ 
lauff aller Sachen / hat der Edle / Ehren: 
vheſte / vnd Hochgelehrte Herr REIN. 
HOLT HELDEN EIN / der Kron 
Polen Secretariuſ in Eateiniſcher Sprach / 
fleiſſig / gruͤndtlich vnd warhafftig beſchrie⸗ 
ben / vnd durch den Druck an Tag geben. 
Weil denn billich / das der Deutſche Beſer / 
welcher der Gateiniſchen Sprache vnkůn⸗ 
dig / Vnd ſonderlich viel guter Beute / von 

ttt 5 IL Deutcſchen / 


Vorrede. 
Deutſchen / die ſolchem Krieggweſen bey⸗ 
gewohnet / dieſer Giſtory auch fündig wer, 
den : Babe ich mich nicht beſchweret / die⸗ 
ſelbe ins Deucſche zubringen. Verhof⸗ 
fendelich / es folle viel frommen Bergen 
vnd feind babern der Hiſtoꝛien / damit gedie⸗ 
nec ſein. 


Damit aber viel deute / dieſe herrliche 
Fliſtoriam vnd Wundergeſchichte / deſto lie⸗ 
ber vnd begieriger leſen möchten / Gabe ich 
der Nochdurfft geacht / ſolche / mit eines 
fuͤrtreff lichen / hohen / anſehenlichen / vnd 
geliebten Potentatens in der Chriftenbeie 
Namen vnd Titel / zu inſtgniren vnd zu⸗ 
zieren: Gabe alſo dieſer vnd anderer mehr 
folgends eingeführter Yrſachen halben / 
dieſe meine Arbeit E. E. . D. vnter⸗ 
chenigeſt Dediciret. Bnd gelanget an 
dieſelbe E. CE . D. mein demůuͤtig / vn⸗ 
cerchentgiſt / hochfletſſigiſtes bieten: E. E. 
. O. wolle ſolches nicht zu Ongenaden 


auff⸗ 


Vorrede. 
auffnemen / ſondern viel mehr zu Gnaden 
vbermercken. Denn Bott weiß mein Her; 
tze / das es von mir underſt nicht / denn vn⸗ 
kertheniger / crewhertziger meynunge ge 
ſchiebet. Vhue ſolch Werck hiemit G. E. 
E. D. in vnterchenigiſter Reuerentz vnd 
Ehrerbietung prerſenttren vnd offeriren. 


Denn ich dieſes meines Vornemens 
vermeint vrſache vnd fug zuhaben / Gin, 
temahl E. C. E. D. ein hohes / treffli⸗ 
ches Haupt in der Ehriſtenheit / Zu deme 
das E. E. E. D. Berr Vater / ſeltger ge⸗ 
dechtnuß / neben andern Ehriſtlichẽ Chur 
vnd Ruͤrſten / dieſer ruͤhmlichen Erledi⸗ 
gunge / des Armſeltgen Eiff landes An⸗ 
ſtiffter vnd Pwmotor geweſen: Vnd dann / 
das ach weiß / das Ewer C. . D. auch 
für fich ſelbs / zu den Giſtorien luft treget / 
vnd dieſelben nicht allein in Eateiniſcher / 
en auch Deucſcher Sprache gerne li⸗ 
et. Tach 


Vnd 


Vorrede. 

Vndendtlich / habe ich mich zu ruͤcke er. 
tanert / der groſſen / hoben / otelfeltigen Sol⸗ 
chaten / ſo meinem geltebten Vaterlande 
der Stadt vnd ER Gagan / beo 
janehabung deſſelben E. E. E. O. Ehriſt⸗ 
liche / hochloͤbliche Vorfahren / in Religton 
vnd Politiſchen Sachen / mildiglich erzei⸗ 
get vnd bewteſen. Dafuͤr wir dieſes Grehs 
E. C. E. D. vnd derſelben hochberuͤhm⸗ 
pen Vorfahren / ewigen Sant ſchuͤldig. 
Babe alſo mit dieſer meiner geringſchetzi⸗ 
gen Ehrerbietung kegen E. E. E. D. vnd 
dem Ehriſtlichen Gauß zit Gachſſen Ic 
mein danckbares Semüch / nur etlicher 
maſſen entdecken / vnd vncerthenigiſt zu⸗ 
uerſtehen geben ſollen vnd wollen. 


Der trewe guͤtige Gott / wolle darfuͤr 
Ever E. E. S. ewiger Eohn ſein: Vnd 
wuͤndſche hiemit von grundt meines Ber; 
tzen Der Allmechtige Sott / Vater vnſers 
HEBEN Sbeſu Chriſtt / wolle E. E. 
. ©. mit ſeinem heiligen Seiſt regieren / 

le ſampt 


Vorrede. 
ſampt derſelben Churfürfklichen Semahl 
vnd fangen Gerrſchafft / reichlich ſegenen 
vnd benedeyen / Eur allem Vnfall bewah⸗ 
ren / Vnd ſte ſam tlich nach dieſem Res en / 
mic der ewigen Himltſchen Erewde / Er, | 
N) ten ond befeligen / Amen. Geben zu 
| Sagan / in Gchleſten / den 23 Aprilis / Im 
ahr 15 9 0. | 1 


E. E. 28. D. 


Vnterthenigiſter 
gehorſamer / 


Heinrich Natel. 


Warbaffte beſchrei⸗ 


bung des Kriegs | welchen dieſer Zeit 
STEPHAN I. der König zu Dos 


len / ett. wider den Moſchkowiter 
gefuͤhret. 


Das erſte Buch. 
Vff das S TEPHANVS I. Koͤ⸗ 


nig zu Polen / mit den benachbarten Poten⸗ 
taten in gutem Friede / Freundtſchafft vnd 
vornemen ſtehen / Vnd den bey jhr vielen 
der vngleichen vnd widerwertigen Waht 
halber erwachſenen vnwillen / ſtillen / vnd fein 
Königreich friedlich beſitzen möchte / Schriebe Er an die 
Fuͤrſten vnd Herrn vmbher. Nach dem ſhm das Königreich 
olen angetragen / wolle er ſich gegen ſie angegeben haben / 
(wie breuchlich) das er ſich aller Freundtſchafft vnd guten 
Nachbarſchafft zubefleiſſen / vnd gantz friedlich zuuorhalten 
willens. Vnter andern fertigte er abe einen Polniſchen 
Derren Stephan Grundſchentzky / vnd einen Littawer Leo 
Dutowig / zu loan / Bafıly Sohn / dem Großfuͤrſten in der 
Moſchkaw / vnd ſchriebe ihm: Er ſey durch fonderliche ſchi⸗ 
ckunge Gottes / vnd der Stende in der Kron Polen Wahle / 
zum Könige ober das Königreich verordenet vnd geſetzet / 
Dieſes Ampt gedencke er auffrichtig zuuorwalten / vnd mit 
allen Chriſtlichen Herrn vnd Potentatẽ / Fried vnd Freund⸗ 
ſchafft zuhalten: Gleicher geſtalt ſey er gegen jhme (dem 
3 A Moſch⸗ 

Moſchkowiter als feinem Nachbarn / vñ dar zu einen &hriß⸗ 
tichen Fuͤrſten auch geſinnet? Vnd ob zwiſchen ſhme vnd 
dem Koͤnigreich Polen vnd Großfuͤrſtenthumb Littawen 
jrgendt von den Vorfahren herruͤhrende / ſpan vnd differen⸗ 
tzen ſich erhalten möchten / wolten fie ſich derſelben halben 
zur gebůr vnd billigkeit mit einander freundtlich vnd guͤtlich 
vorgleichen. Darauff gab der Moſchkowiter hinwider zur 
antwort: Wiewol er nicht anders wiſſe / denn das Kayſer 
MAXIMILIAN der II. zum Könige in Polen er⸗ 
wehlet: Were es jhme doch auch nicht entgegen / da er mit 
ihme (Konig Stephane) in guter Freundtſchafft ſtehen 
koͤndte / Dar umb begerte er / man wolte von beyden theylen / 
dem alten gebrauch nach / fuͤrneme / anſehenliche Legaten zu⸗ 
ſammen verordnen / vnd mitler zeit gegen einander friedlich 
leben / vnd keine Parth das ander beleydigen. 

Als der Koͤnig in Polen dieſe antwort bekommen / nam 
er jhm für alle Vnruhe in Polen aufzuheben / Beſonders 
aber die Dantzker zu recht zu bringen / vnd hielt einen Lands 
tag zu Toren / darinnen ward vnter anderm geſchloſſen / 
das man zum foͤrderlichſten etliche £egaten in die Moſchkaw 
ſchicken / vnd auff einen beſtendigẽ Fried handlen laſſen ſolte. 
Dieſe waren Stanißlaus Kriſchkg Maſuriſcher / vnd Nico⸗ 
iaus Sapicha Minſchtzenſiſcher Waywoda / vnd Theodo⸗ 
Skumin / Littawiſcher Rentmeiſter. Als der König dieſes 
verricht / ward Er durch etlicher / vnd ſonderlich deren zu 
Dantzig beharrliche widerſetzligkeit / bewogen vnd gedrun⸗ 
gen / die Stadt zubekriegen. Vnd als Herr Johann Sbo⸗ 
rufffti (welchen der König das Kriegßheer vnter geben) der 
Dantzker heraus gefallene Kriegßleute für Dirſchaw erlege⸗ 
te / Belaͤgerte der Koͤnig die Stadt. In des vormeinte der 
Moſchkowiter gelegenheit zu haben / Lifflandt zueröbern 
vnd vnter ſich zu bringen / vnd verſuchte ſein Heyl mit Krie⸗ 
geßmacht vnd nſtigen anſchlegen. 8 

Es verwaltet dazumahl Lifflandt ein Adminiftrator 
Joan Chotkewitz | Die Feſtungen waren mit etlichen wenig 
Polen beſetzt / vnd die Obriſten darinnen waren mehrentheils 
Tittawer / Sie hielten aber die Lifflender ſehr vbel. nd 
weil die Einwohner zu jnen wenig Troſt / das fie diß Sande 
wider des Moſchkowiters groſſe macht würden ſchuͤtzen koͤn⸗ 
nen / giengen ſie mit newen Anſchlegen vmb. 
Der Moſchkowiter / dem ſolchs vnuorborgen / ſchick ete 
in Lifflandt Hertzog Magnuſſen von Hollſtein / welcher hie⸗ 
uor ſich an jhn ergeben hatte / Dem auch der Großfuͤrſte mit 
Schwegerſchafft vorwandt / vnd den Er kurtz zuuor durch 
groſſe vertroͤſtung an ſich gezogen / Vnd ließ fuͤrgeben / ſo ſich 
die Lifflender Hertzog Magnuſſen guthwillig ergeben wuͤr⸗ 
den / ſo wolle er ſhm gantz Lifflandt (gleich wie mans mit dem 
Hertzogen zu Preuſſen gehalten) zu Lehen reichen: Vnd 
fol Hertzog Magnus das Lifflandt gantz vnd gar regieren 
vnd verwalten / vñ der Moſchkowiter nur die Lehen vnd Ob⸗ 
meſſigkeit darüber haben / Hiedurch vnd weil die Lifflender 
der frembden Herrſchafft ſatt / vnd ſolcher Obrigkeit / die 
mit jnen gleicher Sprache vnd Ankunfft begierig / Jagten 
ſie auff Partheyſcher vñ newigkeit liebender Leute anreitzen / 
alle Beſatzunge aus den Schloͤſſern vnd Städten vnd be⸗ 
gaben ſich zu Hertzog Magnuſſen in die Stadt Wenden / 
Wurffen ihn zum Koͤnige auff / vnd ſchwuren jhm / Darauff 
folgete der Moſchkowiter mit einem gewaltigen Heer in Liff⸗ 
landt / vnd durchſtreiffte daſſelbe ohne allen widerſtandt / weil 
die Beſatzungen entbloͤſſet / vnd die fuͤrnemeſten Feſtungen 
von Hertzog Magnuſſen allreit eingenommen / vnd eroͤbert 
Margenhauſen / Roſitten / Ludſen / Dunenburg / Kokenhau⸗ 
ſen / Aſcherod. Doch beſchedigte er niemand / das er anfangs 
bey den Einwohnern einen guten Namen / als ſey er ein guͤti⸗ 
ger Regent / erlangete. Gegen Aſcherod hatte ſich viel vnd 
mancherley Volk vnd eine groſſe menge von Frawen vnd 
A Jung⸗ 


ungfrawen gefluͤchet / Es war auch darinn der Landtmar⸗ 
chalck ein alter tapfferer Man / der die fuͤrnempſten Empter 
in Lifflandt verwaltet. Der Moſchkowiter ließ alles was 
Waffen truge / ohne vnterſcheidt darnider hawen / Das Wei⸗ 
beßvolck vbergab er den Tattern zuſchenden vnd hinzurieh⸗ 
ten. Darnach zog er ſtracken wegs auff Wenden zu / Die 
Leute in der Stadt bedachten / wie Tyranniſch er mit denen 
zu Aſcherod vmbgangen / Entſatzten ſich derwegen fuͤr jhm / 
vorſperreten die Stadt / vnd wolten ihn nicht einlaſſen. Herr 
tzog Magnus zohe zu ſym hienaus in ſchlechtem Habit / in 
meinung für die armen Leute fuͤrbitte zuthun / iel nider auff 
die Knye / vnd kroch zu jhm hinzu. Aber der Großfuͤrſte em⸗ 
pfieng ihn vbel / legte Handt an ſhn / vnd ſchalt jn hefftig. 
Als die Lifflende zu Wenden ſahen / das jnen Hertzog 
Magnus nicht helffen kondte / vnd das er ſelbſt in groſſer ge⸗ 
fahr ſtunde / vnd das ſie der Feindt vbereylet vnd hintergan⸗ 
gen / Entbrandten ſie fuͤr Zorn / vnd ſteckten fuͤr furcht vnd 
aus vorzweiffelung viel Buͤchſenpuluer vnter die Gründe] 
zuͤndeten es an / dadurch gieng eine groſſe menge von Man 
vnd Frawen / von Jungen vnd Alten / vnd die Bluͤte des 
vbrigen Lifflendiſchen Adels vnter. 

Als nu Wenden vñ Rumburg / das nahe dabey ligt / vom 
Moſcowiter eröbert vnd eingenomen / wurde er gantz Lifflan⸗ 
des / auſſer Refel / Riga / vnd etlicher wenig Feſtungen vmbher 
mechtig / Sintemal er zuuorn noch Koͤn. Henrichs zu Polen 
abzug / wei kein Koͤnig im Lande / die Stadt Pernaw liſtig⸗ 
lich einbekommen. Die herrliche von Natur vnd durch arts 
liche Werckmeiſter woluerwarete Fohans Weiſſenſtein von 
den Schweden erlangt / vnd jme die Narua / Derpten / Felin / 
Margenburg / vnd andere mehr langes zuuorn / zum theyl 
von dem Biſchoff zu Derpten / zum theyl von den Ordenß⸗ 
herren in Lifflandt / eingeantwortet. Hat alſo durch dieſen 
glücklichen anfang vnd dem mechtigen nachdruck / in dem er 

das Landt fuͤr vnd fuͤr anſiele vnd vielfaltig beſchedigte / die 
Einwohner dahin gedrungen / das ſie ſich Koͤnig Sigilwun⸗ 
do Auguſto vnd feinen Nachkom̃enden Königen zu Polen 
aben vntergeben muͤſſen. Vnd nachdem dieſer newe Zwy⸗ 
alt / vber die vorige zwiſchen dem Moſchkowiter vñ etlichen 
Littawiſchen Fuͤrſtẽ / wegen etlicher Fleckẽ in Reuſſen ſchwe⸗ 
bende Irrung / auch hinzu kommen / Iſt daraus ein ſtetwe⸗ 
render Krieg zwiſchen ihm vnd den Koͤnigen zu Polen ers 
wachſen: Und ob wol ſolcher Krieg zuzeiten durch ſtille⸗ 
ſtandt eingeſtellet / hat er doch jmmerzu mit vngleichem fort 
gang in Lifflandt vnd in Littawen gewehret / Vnd iſt derſel⸗ 
be numehr auch an dieſen König Stephanum gelangt. 

Der Moſcowiter führete Alexandrum Polubenſfken / 
des Kotkowitz Legaten / vnd die andern Lifflendiſchen Obri⸗ 
ſten mit ſich hinweg / vnd kehret wider in die Moſcaw. Vn⸗ 
terweges ſchriebe er an den Koͤnig zu Polen / das ſich derſelbe 
des Lifflandts gantz vnd gar euſſern / vnd deſſen nicht anmaſ⸗ 
fen ſolle: In demſelben ſchreiben ruͤhmet er ſich / das er feine 
Ankunfft habe von einem Preuſſen / der Keyſers Augufti 
Bruder vorzeiten ſol geweſen ſein / Von dem doch niemandt 
nichts weiß / Der ſol vorzeiten zu Kunitz vnd Marienburg / 
vnd ſonſt in Preuſſen weit vnd ferne geherrſchet haben / Auff 
das er dardurch zuuerſtehen gebe / das er zu denſelben Landen 
biß an Preuſſen hinan / gut fug vnd recht habe. Nichts min⸗ 
der ruͤckten die Legaten / ſo / wie obgemeldet / auff Frieden zu⸗ 
een abgefertiget / in jhrer fuͤrgenommenen Reyſe forth. 

nter weges kriegten ſie mehren befehlich von dem Koͤnige 

zu Polen / das fie ſich bey dem Großfuͤrſtẽ vber die widerwer⸗ 
tigkeit in werendem Anſt andt den Lifflendern zugefügt / be 
ſchweren / vnd vmb abtrag anhalten ſolten. In dem der Koͤ⸗ 
nig zu Polen für Dantzig lag / hatte er in Lifflandt vnd Lit⸗ 
tawen / wegen des verhofften Frieds / Sonderlich aber wegen 
mangel an Gelt / ſintemal der Königliche vorrath bey antret⸗ 
f A ij tung 

tung ſeiner Regierung gantz erſchoͤpfft / kein Kriegßvolck bes 
ſtellet. Doch ließ er anfengliche / als er von des Feindes zu⸗ 
kunfft vernom̃en / dem Littawiſchen Adel auff gebieten / vnd 
fegte vber fie zum Oberſien Nicolaum Radzwil Vilnawi⸗ 
ſchen Waywoden / weil Georg Kotkewitz / der ſolch Amps 
zuuor verwaltet / mit tode abgangen / Derſelbe machte fich 
auff / vnd kam mit einer groſſen anzal freywillig zuge zogener 
Kriegßleute / gegen Seeiburg. 

nem vngluͤck / deſſen fie noch mehr zuge warten / leidlicher vnd 
zimlicher fuͤrſchlege zuthun. Vnd als die beyde Churfuͤr⸗ 
ſten / Sachſen vnd Brandenburg / auch andere mehr Deut⸗ 
ſche Fuͤrſten / durch Ihre Abgeſandten fuͤr fie intercedirten / 
nam der Koͤnig die Stadt zu gnaden auff / vnd wandte ſein 
Gemuͤte gantz vnd gar auff den Krieg wider den Moſchko⸗ 
witer / damit er lengſt zuuor vmbgangen. Zu dieſem Kriege 
bewegten jn vber diß / das er die zugefügte iniuri vñ ſchmach 
gegen dem Moſchkowiter zurechnen / vnd gantz Lifflandt mis 
der an ſich zubringẽ gedachte / noch ſonſt viel andere vrſachen 
mehr: Vnter denen iſt dieſe fuͤrrnemeſte vnd billichſte / das er 
ihm fuͤrſetzte / fich nicht alleine vmb feine Vnterthanen vnd 
Lande) Sondern auch vmb viel andere Voͤlcker / denen des 
Moſchkowiters tyranney ſchrecklich vnd beſchwerlich / wol 
zuuordienen / vnd jm einen guten Namen bey den Nachkom⸗ 
men zumachen / Auff das jederman bekennen muͤſte / das er 
nicht allein billich ein Koͤnig / ſondern auch der Kron Polen 
wirdig. Daneben verhoffte er noch behauptung des Moſch⸗ 
kowiters / groͤſſere ſachen / dauon er Bapſt Gregorio X! II. 
durch feinen Abgeſandten Paul Saionſken bericht thun laſ⸗ 
ſen / vor die Handt zunemen vnd zuuorrichten. s 
Als er diß bey ſich beſchloſſen / ſchriebe er eine Reichß⸗ 

burg wider / welche Boriſsius Saua vnd Wilhelm Platte wis 
der eroͤbert. Denn dieſe Obriſten hielten auff allen Seyten 
gut aufffehen / vnd namen aller gelegenheit war. Vnd als ſie 

in erfahrung kamen / daß das Moſchkowiteriſche Kriegßvolck 
in der Beſatzung noth litte / ſchickten ſie jhnen im ſchein guter 
Freundtſchafft ein wenig Speyſe vnd Tranck / Vnd vnter 

dieſem auch ein Faß gebranten Wein / welchen die Moſchko⸗ 
witer / in mangel rechten Weins / ſehr gerne trincken / Vnd 

als ſie ſich nu daran voll geſoffen / worffen die Koͤnigiſchen 

die Leytern an bey der Nacht / vnd erſtiegen den Wahl vnd 
kamen ins Schloß / vnd ſchlugen die vollen Moſchkowiter zu 
boden / vnd eroͤberten das Schloß. 

Nicht lange hernach hat man Wenden auff folgende 
weiſe auch wider ein bekom̃en: Es war vnter Matthia Dem⸗ 
binio ein £otfinifcher Pawer / der war ein Schloſſer / der hat⸗ 
te eine Schweſter zu Wenden in der Stadt bey den Moſch⸗ 
kowitern / Dieſer nam jhm gelegenheit feine Schweſter zube⸗ 
ſuchen / vnd zohe offte hienein gegen Wenden zum Wochen⸗ 
marckte / vnd druckte jme heimlich die Schluͤſſel zum Stadt⸗ 
thore ab in Wachß / vnd machte andere Schluͤſſel darnach / 
vnd vertrawete ſolches Dembinio dem Feldtoͤbriſten: Der 
machte ſich in der ſtille auff / vnd kam an einem Moſchkowite⸗ 
riſchen Feſtage / ſampt Johan Buringen vnd einer anzahl 
Kriegßvolcks an die Stadthor / vñ warff Buring auff einer 
feyten die Leytern an / Bald machten die Lotfin i ſchen Paw⸗ 
ren darinnen in der Stadt ein geſchrey / eroͤffneten die Stad⸗ 
thor / vnd kamen die Polen alſo hienein vnd eroͤberten die 
Stadt. 

Als der Koͤnig gegen Warſchaw auff den Landtag zog / 
kamen jhme unterwegs feinem jetzigen vorhaben ſehr wider⸗ 
wertige Zeittungen ein. Das Waſſer Boryfthenes helt zu 
mehrertheyl die Graͤntze zwiſchen Polen vnd den Großfuͤr⸗ 
ſtenthumb Littawen / Es entſpringet in der Moſchkaw / 2 

cket fich ein wenig nach Oceident / vnd wider gegen Mittag / 
vnd bringet etliche ander Flieſſer mit ſich / vnd fellet in das 
Euxiniſche Meer. Das Obertheyl dieſes Waſſers gehoͤret 
zu Littawen / An das 21 ſtoſſen viel vnterſchiedlicher 
Voͤlcker graͤntzen. Es ſtoſſen auch vber die Reuſſen / ſo dem 
Moſchkowiter vnd Polen vnterworffen / daran / etliche Tuͤr⸗ 
ckiſch Empter vñ Pflegen: So gt auch die Walachey hart 
dabey. Weil nu ſo viel vnruyge Nationen herumb wohnen / 
kan nicht lange Friede fein / Derhalben ligen daſelbſt fo viel 
lange vnd weite Gefilde vnd Ecker / wuͤſte vnd oͤde / wegen der 
Reuberey vnd Plackerey. An dieſem Orth begeben fich in 
der Feinde Lande Raub zu holen aus allerley Voͤlckern / Vnd 
denn auch aus Polen vnd Littawen / die armſeligſten Leute / 
die zu n Tode verurtheylet ſein / Oder die ſonſt jhres vnfalls 
vnd vorbrechens halber / zu Hauſe nicht ſein duͤrffen. Wie⸗ 
wol vor dieſer Zeit / als kein offentlicher Krieg in Polen auch 
fuͤrneme / junge Edelleute / die ſhre Zeit nicht mit muͤſſig⸗ 
gang vergeblich verſchleiſſen laſſen / ſondern ſich wes vorſu⸗ 
chen / vnd in Kriegßſachen vben wolten / ſich allda hin vor⸗ 
fuͤgten. Dieſes Voͤlck ein nehret ſich mehrentheyls mit dem 
Fiſchfang in den Waſſern vnd Flieſſern / vnd des Raubs / 
Vnd von dem fie den beſten Profit vnd meiſte Außbeute zus 
erlangen vermeinẽ / den feinden ſie an / Doch weil ſie mehren⸗ 
theyls Chriſten / ſetzen ſie den Barbariſchen Volckern vnd 
den Tattern am hefftigſten zu / Vnd haltens mit den Koͤni⸗ 
gen zu Polen / vnd laſſen ſich in ihrem Dienſt gebrauchen: 
Sie werden darumb das ſie an dem hinterſten der Kron Dos 
len / an dem obgemelten Fluß gehörigen Landen ſitzen / Ni⸗ 
ſouij genandt / vnd vbertreffen an menge vñ kuͤnheit alle an⸗ 
dere Koſacken (denn alſo nennet man alle Reuter vñ Knech⸗ 
te in gemein / die an den Landtgraͤntzen Reuberey zutreiben 
vnd der Feinde Lande auzufallen / vor ſich ſelbſt zuſammen 
kommen.) Vnter dieſen Koſacken war Johan Potkaw / ein 
b Walach / 


W Mach / aus einem vnnamhafften Orthe buͤrtig / Aber ein 
ſtarcker Man von Leibe / der mit feinen Henden ein Huffey⸗ 
ſen zerbrechen kondte / Der beredete die andern Koſacken / mit 
denen er groſſe Kundtſchafft vnd gleiches Gewerbs / durch 
groſſe verheiſſungen / das fie / als Leute die ſich des Raubs 
nehren / willigten / neben jhm die Walachey anzufallen / vnd 
den Potkaw zum Herren darüber zuſetzen. Hiemit vberfie⸗ 
len ſie Petrum den Waywoden in Walachey vnuorſehens / 
vnd ent ſetzten jhn des Regiments / ehe er ſich einiger Kriegß⸗ 
ruͤſtung vnd vberfalls vorſehen. s 
Als ſolches der Koͤnig zu Polen erfuͤhre / vnd die Koſa⸗ 
cken ohne ſeinen willen vnd befehlich dieſe Turſt begangen / 
vnd wolte das der Walache / deme er geneigt wider ins (andt 
eingeſetzt wurde / Schreib er in Polen vnd auch in Sieben⸗ 
buͤrgen / an ſeinen Bruder den Fuͤrſten allda / das er Petro 
dem Walachen beyſtandt vnd huͤlffe thun ſolte / Derſelbe 
ſchickte Stephanum Bathor / Andreæ Bathori Sohn / mit et⸗ 
lichen Fenlein Reuter vñ Knechten dem Walachen zu huͤlf⸗ 
fe / Da muſte Potkowa die flucht geben / vnd kam in ein Pola. 
niſchen Flecken Nimirowa / da nam jhn Nielas Sienaw Ca⸗ 
mi zenſiſcher Caſtellan / Obriſter ober das Reuſſiſche Kriegß⸗ 
weſen / gefangen / vnd ſchickte jhn dem Koͤnige zu. f 
Als nun der Koͤnig auff die angeſtelte Reichß verſam⸗ 
lung kommen / hielt er den erſten Tag ſtille / vnd begieng das 
Feſt / Des andern Tags klagt er den Stenden vber die vn⸗ 
billigkeiten / ſo jhme von dem Moſchkowiter vnd dem Tatter, 
zugefuͤgt worden / Vnd begeret / ſie wolten ſich mit einander 
vergleichen / ob / vnd welchen vnter denen Er mit Krieg an⸗ 
greiffen ſolle. 5 
Darauff beſchloſſen die Stende / Man ſol den Moſch⸗ 
kowiter bekriegen / vnd dißmals den Tatter bleiben laſſen. 
Denn der Moſchkowiter hatte nach Koͤnig Heinrichs abzug 
aus Polen / weil die Stende deſſelben Kalb bekuͤm̃ert / 

vnd mit andern Sachen zuthun / die Graͤntze angefallen / vnd 
allda gepluͤndert / geraubet / vnd allen muthwillen getrieben: 
Darzu in wehrender Belagerung der Stadt Dantzig groſ⸗ 
fen Kaub weggeführee / Vnd war gleich zu dieſer Zeit / weil 
die Reichß verſamlung gehalten wurde / als er von der Hoch⸗ 
geit vernom̃en / die Conſtantinus / Fuͤrſt zu Oſtrorog / Way⸗ 
woda zu Kyoff einer feiner Freundin machete / in Wolinien 
eingefallen / vnd hatte den Fuͤrſten zu Oſtrorog belaͤgert. 
Als der Dantzigiſche Lerma geſtillet / halte der König 
das Kriegßheer für Dantzig / in Reuſſen zu beſchůtzunge der 
Graͤntze / geſchickt / vnd waren allreit etliche Hauffen in Wo⸗ 
linien ankom̃en / denen ordnet er zum Obriſten (weil er mike 
ler zeit von der Tattern einfall Zeittung bekommen) Hans 
Sbaraſken Braßlawiſchen Waywodt: Deren etliche traf⸗ 
fen an nicht weit von Tar zin einen Hauffen der Feinde / als 
die von der Polen ankunfft nichts wuſten / vnd auff der Beu⸗ 
te ſicher vmoher paſſirten / Schlugen mit jhnen vnd ſiegeten / 
Da wurde der Tatter inne / daß das Polniſche Kriegß volck 
verhanden / vnd ſchicket etliche auſſerſeſene Kriegß cute / dem 
Sbaraſken entgegen / die jrer gwonheit nach verſuchen vnd 
erfaren ſolten / wie ſtarck vnd wie mutig der Feindt were. Als 
die bey Saßlaw an die vnſern ſtieſſen / beſtundẽ die vnſern jh⸗ 
ren anlauff freudig vnd mutig / derwegen kehrten die Tattern 
zuruͤcke: Da vergliche ſich der Tatter mit Sbarafken / das er 
bey dem Könige anhalten ſolt / er wolte die Niſow iſche Koſa⸗ 
cken von der Graͤntze abſchaffen / denn dieſelben geben durch 
jre Reuberey vrſache zu dieſem Kriege / Vnd zohe darauff der 
Tatter ab. Da beſchloſſen die Stende in Polẽ / man ſolle diß 
dem Tatter zu dieſem mahl vberſehen / vñ vorſchmirtzen / Dei 
was koͤndte man an einem fo armen vnd hin vnd her fluͤchti⸗ 
gen Feinde für groſſen nutz vnd rhum erlangen / dardurch 
alleine der Tuͤrcke / welcher das Landt darauff die Tattern 
wogneten / fuͤr das ſeine anzuͤge / rege gemacht würde. Aber 
im 


fo man den Moſcowiter angrieffe / wuͤrde man fe groͤſſer an 
jetzo vnd namhaffter ſeine Macht / deſto mehr Ruhms vnd 
Ehr vnd einen groſſen Namen bey der poſteritet erlangen / 
vnd durch den Sieg / das vor alten Zeiten her / an Stedten 
vnd groſſem vermoͤgẽ blücndes Lifflandt / das neben viel ans 
dern Herrligkeiten / auch mit der nutzbarkeit vnd bequemig⸗ 
keit des daran ſtoſſenden Meers beſeliget / eroͤbern. 

Alſo hat man hier auff den Krieg wider den Moſcowiter 
zur handt genom̃en / vnd iſt beſchloſſen worden / das man mit 
dem gantzen Heer in ſein (des Feinds) Land einkeren / vnd jn 
daheym ſuchen ſolte: Vñ wurde der ander weg / das man wie 
zuuor geſchehẽ / das Kriegßvolck alleine auff der Graͤntze hal⸗ 
ten / vnd dem Feinde widerſtandt thun ſolle / dardurch wie in 
vorgehender Zeit zuſehen geweſt / allein dz Vaterlandt vor⸗ 
wůſtet vnd beſchedigt / vorworffen vnd hindan geſetzt. Dar⸗ 
nach hat man vs Geitſamlung gerathſchlagt: Man vorord⸗ 
nete etuche fuͤrneme des Königreichs Senatores vnd Käthe 
zuhauffe / die machten einen vberſchlag / wie viel zu dieſem Zu⸗ 
ge Kriegßvolck vnd Gelt von noͤthen: Auff eine jedere Hube 
ward ein Guͤlden Stewr / vnd von einer Tonne Bier in allen 
Stedten der achtze hende theil des werths zugeben geſchlagen. 
Dergleichen groſſe Stewr gedachte zuuor niemand im can⸗ 
de / Doch willigten alle Stende darein / ohne die Abgeſand⸗ 
ten der Crackawiſchen / Sandomiriſchen vñ Ziradienſiſchen 
Wapwodſchafften / die zeigten an / fie hetten von jhrer Herr⸗ 
ſchafft keinen befehlich / auff eine ſolche Stewer zuſchlieſſen. 

Der Adel wolte den Krieg ſo wol die Stewer nicht be⸗ 
willigen / ſie hetten denn zuuor die 7 der Gerichtß⸗ 
ordnung / vmb die ſie bey zeiten Koͤnigs Sigi mundi Augus 
ſti zum oͤfftern angehalten / vnd die ſie / weil das Koͤnigreich 
ledig vnd ohne Koͤnig geftanden / vnter fich ſelbs beſchloſſen 
vnd auffgericht / zuuorn erlangt. Vorzeiten mochte man von 
den Stadtgerichten an die Waywodſchafften / vnter wel⸗ 

cher eine oder die andere Stadt vñ Weichbildt gchörig / vnd 
von dannen an den Koͤnig vnd eine allgemeine Reichß vers 
ſamtung appelliren. 

Als aber König Sigiſwundus Aug. immerzu kranck / 
vnd in zeit ſeiner Regierung ſelten Gericht gehalten wuͤrde / 
bath die Ritterſchafft ihnen aus ihrem mittel Richter zuord⸗ 
nen zuuorſtatten / Koͤnig Sigifmundus Auguſtus aber vers 
widerte ſoiches ſo lange er lebete / Darumb weil der Adel ſol⸗ 
ches vom Koͤnige nicht erlangen kondte / ſchlugen ſie (weil 
das Reich ohne Koͤnig) ehe das ſie Koͤnig Heinrichen aus 
Franck reich erwehletẽ / jhme vnter andern auch dieſen Punct 
fur / das er in folche beſtellung der Gerichte vnd luſtitien wil⸗ 
ligen ſolte / welches er anname. 

Dterhalben nach dem dieſer König wider aus Polen 
verreyfete / ſetzte die Ritter ſchafft in einer ſedlichen Waywod⸗ 
ſchafft ( nachdem es einen jedern vor nuͤtzlich vnd gut anſahe) 
etliche aus ſhrem mittel zu Richtern ober die Appellationſa⸗ 
chen. Als aber Koͤnig Stephanus im Werck befunde / das 
aus dieſem fuͤrnemen groſſe zerruͤttung vnuormeidlich erfol⸗ 
en muͤſte / Schtoſſe er bey Dicker Reichß verſamlung / in die⸗ 
rnumehr vberhandt genom̃enen Sache / das nicht in einer 
jeden Waywodſchafft ein Gericht beſtelt / Sondern in allen 
groſſen Waywodſchafften zweene / In den kleinen aber ei⸗ 
ner vom Adel Jaͤhrlich gewehlet wuͤrden / welche zum erſten 
mahl von Martini biß auff Oſtern / in groß Polen zu Petri⸗ 
kaw: Von Oſtern aber biß auff die Erndte in klein Polen zu 
Lublin / Recht ſetzen vnd ſprechen ſolten. Das alſo hinforth 
der Adel macht haben ſolte vber alle priuatſachen Gericht zu 
halten / vnd Recht zuſprechen. Die allgemeinen Obergericht 
aͤber / Koͤnigliche vnd F iſcal ſachen vñ erkendtnuß / ſolten wie 
bißher dem Könige allein zuſtehen vnd heymfallen: Gleicher 
geſtalt ſolten auch die Lande / die ſich bißher beſonderer Geſe⸗ 
tze vnd eines beſondern Rechtens für andern Landen er 

chet / bey derſelben ihrer ĩuriſdiction nachmahln verbleiben. a 
Dieſe Tractat verlengerten ſich zum theyl aus dieſem / das 
der Adel wolte man folte die Herren des Senats zu ſolchen 
Gerichtßſtuͤlen nicht gebrauchen: Sie aber wandten dage⸗ 
gen ein / Es ſey vnbillich das jhnen ihr Ehrenampt / welches 
jnen ſolt nuͤtzen / zuuerhinderung vnd abbruch gereichen ſolt 4 
Vad das ſie / die den andern Adel im Lande an Ehren vnd 
Wirdigkeit vbertreffen / von dem allgemeinen Corpore in 
einer allgemeinen ſie alle concernirenden Sache ſolten vber⸗ 
gangen vnd hindan geſetzt werden: Endtlich iſts dabey blie⸗ 
ben / das man beyders aus dem Reichß Senat vnd den andern 
vom Adel / nach wolgefallen der Ritterſchafft / die RathßKa⸗ 
mern beſetzen ſolle / Auch iſt damahln etlicher maſſen Streit 
fuͤrgefallen zwiſchen dem Koͤnige vnd der Ritterſchafft / In 
deme die Ritterſchafft haben wolte / das auch die Koͤniglichen 
Stedte / den jenigen ſo ſie in Gericht erkennen vnd außſpre⸗ 
chen wuͤrden / folge zuletſten vorpflicht fein ſolten: Wie ſie 
denn allreit in vorgehender Zeit in etlichen jhren (der Sted⸗ 
te) ſachen erkendt / Aber die Ritterſchafft ließ dieſen Punct 
fahren / vnd ward ein mittel getroffen / nachdem ſie allreit in 
etlichen dergleichen Sachen geſprochen vnd Vrihel gefellet / 
das der Koͤnig dieſelben Sachen wider fuͤrbeſcheidẽ / vnd auff 
dem Landtage noch eineſt Darüber erkennen ſolte. Als auch 
die von der Ritter ſchafft vnd der Adel begerete / das auch die 
Koͤniglichen Amptleute jrer Iuriſdiction vnterworffen fein 
ſolten / Denn weil dieſelden die geſprochene Vrthel exequirn 
vnd ins Werck ſetzen muͤſten / weren dem Adel die Gerichte 
nichts nuͤtze / weũ fie auch nicht ober die jenigen ſo ſolche Vr⸗ 
thel exequirn ſolten den Gerichtß zwang hetten: Willigte der 
Koͤnig / das / ſo offte bey der Obrigkeit und feinen Dfficirern / 
vmb voll ziehung der ergangenen Abfchiede vnd Vrthel an⸗ 
geſucht wuͤrde / ſolten dieſelben der Gerichtßvorwalter bege⸗ 
ren vollziehen vnd ins Werck ſetzen. Endtlich war noch ein 

Streit dahinden / zwiſchen dem Geiſtlichen vnd Weltlichen 
Standt / in dem die Weltlichen wolten / das die Geiſtlichen 
mit ihnen ſich einerley Rechtens verhalten ſolten / Dagegen 
die Geiſtlichen fuͤrgaben / es weren Ihn dieſes des Adels Ge⸗ 
richts Cammern / als die mit Perſonen von zweyerley Reli⸗ 
gion beſetzt vnd beſtellet / in viel wege vordechtig / vnd derwe⸗ 
gen wolten ſie jnen nicht vnterworffen ſein. Aber der Cantz⸗ 
ter Johan Zamoiffy fuͤhrete ihnen zu gemüte/das ſie gleiche 
gefahr zugewartẽ / ſie willigten in der Ritterſchafft Gerichtß⸗ 
zwang oder nicht / weil man ſie wegen abſonderung vnd Con⸗ 
tumacien / wie bißher in der Waywodẽ Gerichtßverſamlung 
ſchon vielfaltig geſchehen / in Straffe genom̃en / Wie den dem 
Ertzbiſchoffe eine Peen vber die yo ooo. betreffende zuer⸗ 
kandt worden. Hiebey riethe er jnen / das / ſo offte eine Geiſtli⸗ 
che Sache bey Gerichten fuͤrfiele / ſolten ſie jr Sechß vom A; 
del / vnd ſechs von der Geiſtligkeit zuſammen niderſetzen / vnd 
vber der Sache zugleich erkennen laſſen / Weren denn die 
ſtimmen gleich auff beyden theylen / ſolte man die Sache an 
den Koͤnig vnd zum Landtage vorſchieben. Vber dieſem 
Handel hat man etliche Tage zubracht. Endtlichen iſt es 
bey dieſem jetztgemeltem fürfı chlage des Cantzlers geblieben. 
uch hat man in dieſem Landtage von wegen der fortey⸗ 
lung in die Acht gehandelt. Nach altem brauch des Koͤ⸗ 
nigreichs Polen / wird den jenigen die Schulde oder anderer 
Priuatſachen halber das Recht verlieren / ſo ſie dem Vrthel 
nicht gehorſamen / eine Straffe zuerkandt / Wer dieſelbige 
nicht erleget / der wird von dem Ampt vnd Heuptleuten in 
die Acht gethan. Diß war vor eiten eine ſcharffe Rutte 
vber die vorſchwender vnd Panckerottirer. Weil aber in 
folgenden Zeiten / derer / die durch Schwelgerey in Schul⸗ 
den rinnen theten ſehr viel worden / kam folch Geſetz in ver⸗ 
acht / vnd wurde zu dieſem mahl allein dauon geredet / Aber 
nichts ins Werck gericht. f 
Darnach 


Darnach hoͤrete der Koͤnig mit den Stenden / der Auß⸗ 
lendiſchen Potentatẽ Abgeſandte / Marggraff Georg Frid⸗ 
rich zu Brandenburg wurde beſtettiget zum Vormuͤnden 
feines bloͤden Vettern / Albrecht Fridrichs / Marggraff Als 
brechts Hertzogen in Preuſſen Sohns: Darauff empfieng 
er die Lehen / vnd ſchwur dem Koͤnige. Er heite zum Bey⸗ 
ſtandt zu ſolchen Ceremonien vnd empfahung der Lehen / des 
* zu Sachſen vnd des Hertzogen zu Wirtenberg 
Käthe. 

Wie des Churfuͤrſten zu Brandenburg Geſandten / im 
Namen jres Fuͤrſten / als des mitbrlehneten / mit an die Fah⸗ 
ne griffen / Proteſtirten der Polniſchen Ritter ſchafft Nuncñ 
vnd Abgeordneten darwider / vnd ſagten / Das in den erſten 
zwiſchen Koͤnig Sigiſmundo vnd dem Hauß zu Branden⸗ 
burg auff gerichten Vortraͤgen / dieſer ſtam̃ der Marggraffen 
zu Brandenburg nicht mit begriffen ſey / Vnd gaben ſich an / 
das ſie diß / was etwan hernacher dißfalls / aus beſonderer Pri⸗ 
uat macht / hinter vorwiſſen der Stende fuͤrgenom̃en vnd ab⸗ 
gehandelt / fuͤr vnkrefftig hielten: Es erſchienen auch alldag 
der Hertzogen im Pommern Legaten / vnd ſuchten die Le⸗ 
hen an ſtatt jhrer Hertzogen / vber das Bithowienſiſche vnd 
Tewenburgiſche Reſier / fo der Kron Polen vnterworffen / 
Vnd erlangten die Lehenbrieffe darüber. 

In mitler Zeit erreichten des Koͤniges zu Polen in die 
Moſchkaw abgefertigte Legaten die Stadt Moſchkaw / vnd 
wurden von dem frechen / vnd wegen des Siegs in Lifflandt 
auffgeblaſenen vnd hochmuͤtigen Großfuͤrſten / mit ſchmach 
vnd verhöhnung angenommen vnd vbel gehalten: Er re de⸗ 
te vnd thete viel zu fpott vnd verkleinerung der Polen vñ Lit⸗ 
tawen. Vnd ob es wol bey beyden Nationen / Polen vnd 
Moſcowitern breuchlich / das man die Legaten herrlich ſpey⸗ 
fet vnd wol verheilt / vnd duͤrffen die Legaten nicht Speyſe. 
deuffen / Wie fie denn auch in der Moſchkaw nicht zubekom⸗ 
men / 


men / Ließ er ſie doch zu hoͤchſter verachtung vnd vorkleine⸗ 
rung / zun ſchumſten bewirten. Darnach als es zum Ge⸗ 
ſpreche kam / vnd die Legaten anzeigeten / das ſie keinen an⸗ 
dern befehlich hetten / als alleine auff einen Friedeſtandt mit 
jh me zu handlen / Bewilligte er auff drey Jahr Friede / vnd 
ließ ein Schreiben fertigen / das die Legaten beſiegeln ſolten / 
dacein ſetzt er den Fried ohn alle Condition vnd bedingung: 
Aber darnach gab er den Legaten einen ſondern Brieff mit 
ſeinem Siegel vorſiegelt / darinne ſetzt er folgende Gedinge: 
Es ſol der Koͤnig zu Polen gantz Lifflandt ſampt Riga vnd 
Churlandt / welches alles der König in feiner gewalt hatte / 
vnd alles was zur Graͤntze / biß an Preuſſen gehoͤrig / dem 
Moſchkowiter abtretten / vnd ſich keines Lifflenders / der die 
Koͤniglichen Beſatzungen vmb huͤlffe anfliehen wuͤrde / viel 
weniger einer Stadt anneme / oder hren mit Rath vñ That 
zuhuͤlffe kommen. 5 

Dieſe Conditionirte Notel legte der Moſcowiter auff / 
als er / wie breuchlich / die vorgleichung mit dem Eydt beſtet⸗ 
tigen ſolte / vnd that die vorige ſo die Legaten beſchworen / 
beyſeite / vnd beſchwur die fürligendt mit dem Eydt: Wolte 
darnach den Legaten kein fernere Handlung vorſtatten / ſon⸗ 
dern ließ jhn befehlen / das ſie ſich aus der Moſchka forth mas 
chen ſolten. Schickte darauff als bald friſch Kriegßvolck in 
Lifflandt / vnd ließ Wenden hefftig belagern. 

Ass dieſe Zeittungen gegen Warſchaw auff den Pol⸗ 
niſchen Landtag kamen / da ſederman ſchon fein Datum auff 
den Krieg wider den Moſcowiter gericht / wurde menniglich 
wider ihn noch hefftiger bewogen. 

Das Moſcowiteriſche Kriegßvolck kondte Wenden diß⸗ 
mals nicht gewinnen. Deñ nach dem ſie die Mawren etliche 
Tage lang hefftig beſchoſſen / vnd ein Stucke dauon niderge⸗ 
fellet / vnd Dembin wuſte wie wenig Kriegßleut inder Stadt 
in der Beſatzung / Ermanet er die ſeinen / ſie woiten ſich 27 

jhme hienein wagen / Kondte es aber nicht erhalten / Denn 
die ſeinen / als die mangel an Prouiandt litten / vnd denen der 
Sold nicht entricht / nicht drein zubereden / Sonderlich weil 
ſie alle zu Roß / vnd wenig Ruhm in der Stadt zuerlangen 
getraweten. Endtlich bath er ſie / ſie wolten allein ein wenig 
neher der Stadt forthruͤcken / ob man koͤndte der Feinde 
Wacht vnd Laͤger angreiffen. Vnd als er ſolches erhielt) 
fuͤhrete er in der ſtille den Hauffen forth / vnd kam vor Tage 
an die Stadt / vnd ermahnete die ſeinen / Weil der Feindt nu⸗ 
mehr jhrer anſichtig worden / koͤndte ſich zutragen / das fie 
von der groſſen menge der Moſcowiter / leicht moͤchten vber⸗ 
eylet vnd vmbringet werden / Darumb ſolten fie ſich lieber 
als tapffere Kriegßleute mit jm in die Stadt hinein begeben / 
vnd durch jhre Tugendt vnd Manheit die Stadt / vnd ſich 
ſelbs in der Stadt für dem Feinde ſchuͤtzen vnd erhalten. 
Hierauff wagten ſie ſich hienein in die Stadt / vnd erhielten 
dieſelbe vnd ſich darinne / durch jhre Tugendt vnd Manlig⸗ 
keit / Deñ man ergentzet die nidergeſchoſſene Mawr mit groſ⸗ 
ſem fleiß / vnd in aller eyl bey der Nacht / vnd ſatzte man dem 
Feinde allenthalbẽ vnd auff allen Seyten hefftig vnd ſtren⸗ 
ge zu. Alſo muſten die Moſcowiter gleich wie der Fruͤling 
angieng die Stadt verlaſſen / ſchickten das Geſchuͤtz voran / 
vnd zogen ab. Denen Alexander Kotkowitz / Heuptman zu 
Grodna (den fein Vater Joan Kotkowitz zum Verwalter 
des Lifflandes geſetzt) ob er zwar nit ſonderlich wol auff / den⸗ 
noch mit einer anzal Volcks / ſo er vmb den Seewald geſam⸗ 

let / ein weile nachſetzte / Aber doch ſie nicht erreichen kondte. 
Eben vmb dieſe Zeit / ergab ſich Hertzog Magnus zu 
Hollſtein an den König zu Polen / vnd fiel vom Moſcowiter 
ab. Er / als ein junger Fuͤrſte / von hohem Fuͤrſtlichem ſtam̃ 
geboren / welcher das Biſchthumb Churon vnd Oſſel in Liff⸗ 
iandt verwaltet / wurde durch etlicher Leute boͤſeß eingeben / 
durch des Moſcowiters groſſe vertroͤſtung / vnd feine Ju⸗ 
C gendt / 


gendt / Als er ſhm noch ſelbs nicht rathen kondte / bewogen / 
ſich an den Moſchkowiter zu hencken / Derſelbe vermaͤhlete 
jhm feines Vettern Tochter / vnd vertroͤſtete jhn / das er jhme 
gantz Lifflandt zuſchantzen vnd vntergeben wolte / Schickte 
hn darauff mit einem mechtigen Heer / Refel zu belaͤgern / 
da er dann vngeſchaffter dinge wider abziehen muſte. Ward 
hernach bey werender Dantzigiſcher Belagerung noch einſt 
auff ebenmeſſige vertroͤſtung wider in Liffland abgefertiget / 
Allda nam er ihm zu gemuͤte / des Moſchkowiters vnerhorte 
Tyranney / der jhm ſeine in Lifflandt eingereumbte Caſtell 
genomen / vnd kam hier uͤber in kundtſehafft / das der Moſch⸗ 
kowiter fuͤrhabens ſey / ſhn an die Tatteriſche Gränge zus 
uorſchicken / Derwegen bedachte er feine groſſe gefahr / vnd 
nam jhn für den Tyrannen zuuorlaſſen / vnd ſonderte fich 
allgemach von jhme ab / kam erſtlich gegen Lempfal / darnach 
neher Riga an die Koͤnigliche Graͤntze / vnd hielt bey dem 
Koͤnige an / durch den Hertzogen in Churlandt / vnd durch 
abgewechſelte Geſandten vnd Brieffe / das er jhn in ſeinen 
Schutz auffnemen wolte. 

Weil aber der Koͤnig / bey dieſem Hertzog Magnuſſes 
sweyffelhafftigem zuſtande / von deſſen Abzug aus der 
Moſehka mancherley Rede giengen / eygentlich nicht wiſſen 
kondte / ob ſolch des Hertzogen fuͤrnemen feinem Bruder dem 
Koͤnige zu Dennemarck / vnd den andern ſeinen Blutßfreun⸗ 
den gefallen / vnd ob ſie ſich ſeiner auch annemen moͤchten / 
wolte er der auffnemung halben auff dißmahl mit jhm nicht 
ſchließlich handlen: Doch gab er jhme ein Geleite / das er ſich 
in Liffiandt ſicher auff halten möchte. Hernach als Herr 
Niclas Radzwil Waywoda zu Vilna in Lifflandt zohe gab 
jh der Koͤnig macht mit Hertzog Magnuſſen auff Mittel 
vnd Wege / die dem gemeinen Nutz nicht zuwider / vorglei⸗ 
chung zu treffen. Als dieſer Radzwil im Churlande an⸗ 
kam / verfůgte ſich Hertzog Magnus zu jhm / da nam gedach⸗ 

ter Herr Nadzwil im Namen des Koͤniges zu Polen / Her⸗ 
tzog Magnuſſen / ſampt feinen Landen in des Koͤniges 
Schutz vnd Pflichte / auff folgende bedingungen: Was er 
in Lifflandt inne hette / ſolte jhm mit dem Recht / wie den an⸗ 
dern darin belehnten Fürften vorbleiben / Oder man ſolte jm 
andere / doch nicht geringere Guͤtter / nach gelegenheit ſeines 
Standes vnd herkommens / dar fuͤr eingeben. 

Nachdem der König vernommen / was für ein außgang 
die Legation zum Moſchkowiter erlanget / fertigte er alß bald 
ab wider zu jhm / Georgium Haraburdam, vnd ließ jhme 
anzeigen / das er den Friedeſtandt keiner andern geſtalt zu 
halten vorpflichtet fein wolle / als ſo der Moſchko witer den 
Punct Lifflandt anreichende / welchen die Polniſchen Lega⸗ 
ten nie gewilliget / fahren lieſſen. Der Moſchkowiter behielt 
Haraburdam bey ſich / ſchick te andere Legaten zum Könige] 
die jhn vermoͤgen ſolten / die vorigen gedinge des Friedeſtan⸗ 
des zu halten / vnd mit dem Eyde zubeſtettigen. Darneben 
ſchickte er im abnemenden Sommer viel ein groͤſſer vnd ſter⸗ 
cker / auch beſſer geruͤſtes Heer fuͤr Wenden / welche Stadt 
die vnſern kurtz zuuor wider eroͤbert / vnd er abermal belaͤgert 
gehabt / wie hieuor gemeldet iſt worden. Ehe dann ich nun 
weiter fortſchreitte / wil ich zuuorn an dieſem Orth von der 
Moſchkowiteriſchen Großfuͤrſten Ankunfft vnd Macht / deſ⸗ 
ſelben Landes Sitten vnd gantzem zuſtande / Bericht thun. 
Der aller eltiſte Sitz der Reuſſiſchen Fuͤrſten / iſt anfenglich 
Nouogarden / darnach Kyoff / vnd zuletzt / ehe er in die Stadt 
Moſchka geleget / Vlodimir geweſen. Aus dieſer vrſache 
ſetzet der Großffuͤrſte noch heut in feinem Tittel die Stadt 
Vlodimir / vor der Moſchka. 

Die Reuſſiſchen Chronicken vnd Annales ſagen / das 
dieſe Großfuͤrſten jhre Ankunfft haben von den Varragis, 
dieſer Zeit ein vnbekandt Geſchlecht( wie alle andere alte Ge⸗ 
ſchiecht) das doch / wie gedachte Annales ſagẽ / jenſeid Meers 

C ij gewoh⸗ 


gewohnet fol haben. Aus dieſem Geſchlecht ſollen erſtlich 
die zu Nauogardien / die dazumal ſchon Slauen geweſen / 
drey Brüder beruffen vnd auffgenommen / vnd das Fuͤrſten⸗ 
thumb Nauogardien alſo auffgericht haben. Das Fuͤrſten⸗ 
thumb hatte erftlich der eltiſte Bruder Ruricus verwaltet / 
den andern zweyen Bruͤdern ſollen die andern zwey Theyl 
in Reuffen / Ne mich / das Bialoieſenſiſche vnd Ißborien⸗ 
ſiſche zukommen fein, Darnach habe Ruricus mit Olga 
einem Pleſchkiſchen Frewlein einen Son Suenteslaum er⸗ 
zeuget. Dieſer iſt mit einem groſſen Volck in Bulgarey biß 
an die Donaw komen / hat wider die Bulgarer vñ Griechen / 
(denen damals die Bulgary vnterthan) geſieget [Und als 
jhme die Ecker / die Gegendt vnd das volle Landt wolgefal⸗ 
len / hat er allda feinen Sitz genommen / vnd hat ſenem Soh⸗ 
ne laropolko/ Kyoff vnd dem andern Olego die Dreula⸗ 
nos zuuerwalten vbergeben. Nauogardien aber vbergab 
er Vlodimiro Malci Lubkani (wie jhre Annales ſagen) 
Sohne / mit Olgen des Pleſchkiſchen Frewleins Dienerin er⸗ 
zeuget | Derſelbe wurde von laropulko verjaget / flohe v⸗ 
ber Meer / brachte daſelbs ein Volck zuſammen / kam wider / 
vnd nam die foͤrderſten Kreyß vnd Laͤndlein / ſo wol Kyoff 
wider ein / vnd ſetzt ſich darein / vnd vertreib Ia ropulkum. 
Von dieſem (faget man) ſein alle andere Reuſſiſche Fuͤrſten 
herkommen. Denn nach dem er zwoͤlff Sohne gelaſſen / 
theylete er gantz Reuſſen vnter ſie / vnd gab Kyoff als den 
Fuͤrſtlichen Sitz / duentopulko dem Eltiſten ein. Als die⸗ 
fer ohne Kinder abgieng / folgeten auff ihn ordentlich in der 

egierung die andern feine beyde Bruͤder / laroslaus vnd 
Iſoslaus: Vnd nach jnen hat Vlodimirus Monomachus, 
des Hertzogen zu Vlodimien V feulodi Sohn (der noch 
heut bey den Reuſſen ein groſſen Namen hat) vnd eben aus 
demſelben Stamme buͤrtig / das Regiment bekommen: Vnd 
iſt die Regierung (ob zwar mitler weile durch Suentoslai 
Mit 


mit Olga erzeugter Nefe V feolodus / vnd ſein des Suen⸗ 
toflai unter Nefe Igorus ſich vnterſtanden / jhr Vaͤterlich 
Reich wider an ſich zu bringen) dennoch nichts minder bey 
Vlodimiri Nachkommen geblieben / vnd hat in nachgehen⸗ 
den Zeiten Andreas Hertzog zu Sußdalien / der auch von 
Vlodimiri Stamm herkommen / mit eylff andern feinen ges 
freundten Fürften einen Bundt gemacht / Micislaum der 
von Monomachi Nachkommen vbrig / vnd Kyoff inne hiel⸗ 
te / vor jagte / vnd ſeinen (nemlich Micislai Sohn) alldahin 
geſetzt / Dieſer hat zu erſt den Fuͤrſtlichen Reſidentz vñ Herr⸗ 
ligkeit gegen Vlodimirn / vnd in das Hauß von Sußdalien 
gebracht. Welcher diß Hertzogthumb inne hatte / der ward / 
ob er gleich vber die andern befreundete Fuͤrſten nicht zuge⸗ 
bieten hatte / dennoch der Großfuͤrſte genandt / vnd gieng den 
andern ſo jhn vmb feiner obmeſſigkeit willen gutwillig chres 
ten / an Wirde vnd Herrligkeit zunor. 

Vnd als dieſe Wirdigkeit von dieſer Zeit durch Suc⸗ 
ceſſion / oder der andern Fuͤrſten einhelligen Conſens einem 
alleine auffgetragen / zu Zeiten durch Waffen erlanget würs 
de / hat man endtlich bey den Tattern (nachdem ſie in deſſel⸗ 
ben gewalt gediegen) vmb das Großfuͤrſtliche Ampt anſu⸗ 
chen muͤſſen. Es wird aber des Tatteriſchen Reichs vmb 
das Jahr nach erſchaffung der Welt 6332. (wie es die Tat⸗ 
tern zehlen) nach Chriſti Geburt 1224. in jhren Annalibus 
gedacht: In dieſem Jahr ſein die Tattern wider Cottia⸗ 
num der Polutzker Fuͤrſten mit einem Kriegßheer gezogen / 
vnd haben Reuſſen verheeret / Vnd ats Cortian Miciſſaum 
Romani Sohn / Herzogen zu Siernouien oder zu Kyoff / 
(denn diß Fuͤrſtenthumb wird in ihren Annalibus mit bey⸗ 
den Namen genennet) der ſeine Tochter zur Ehe hatte / vnd 
viel andere Reuſſiſche Fuͤrſten zu huͤlffe beruffen / haben die 
Tattern ſie den 17. Julij bey Kolka mit einer namhafften 
Schlacht erleget / darunter cyiff 5 i Fuͤrſten / vnd 

700. Heröen( wie es jhre Annales nennen? fein vielleicht 
eine arth von Reutern) vnd ſonſten ihr viel gefangen. Dar⸗ 
nach ſeind ſie wider kommen / nach dreytzehen Jahren / Nem⸗ 
lich / s 7 45. vnd haben erſtlich die Fuͤrſten zu Roſen vnd 
Wladimiren / vnd die andern Fuͤrſten alle mit gantz Reuſſen 
vnter jhren Gewalt gebracht: Vnd ob wol die Neuſſen her⸗ 
nach zu mehrmaln mit den Tattern geſtritten / ſo haben doch 
die Reu ſſen allezeit ihnen Tribut reichen vnd geben muͤſſen. 

u der Zeit haben die Tattern angefangen den Reuſſen bes 
—.— Großfuͤrſten zu geben: Sie gaben jhnen aber dieſcl⸗ 
ben gemeiniglich aus den Sußdaliſchen Fuͤrſten. Der Fürs 
ſten in der Moſchka vnd der Stadt Moſchka / wird oben zu 

Batti Zeiten / vmb die vorhergung fo er in Reuſſen gethan / 
in ihren A nnalibus erwehnet: Denn ſie ſetzen / das vnter an⸗ 
dern Stedten der Batti auch die Stadt Moſchka eroͤbert / 
vnd daſelbs einen / Philippus genandt / einen Waywoden / 
vnd Vlodimirum, Georgi des Großfuͤrſten Sohn / gefan⸗ 
gen genommen habe. 

Im Jahr von erſchaffung der Welt 68 f 2. als Andres 
as der Großfuͤrſt / Alexandri Sohn geſtorben / haben Mich⸗ 
ael / laroslai Sohn / Fuͤrſt zu Tweren / vnd George Danielis 
Sohn / Fuͤrſt in der Moſchka vmb die Großfuͤrſtliche Digni⸗ 
tet / vnd vmb das Fuͤrſtenthumb Vlodimirn gezancket / Vnd 
als ſie von beyden theylen vmb dieſes bey den Tattern an⸗ 
ſuchten / hat der Tatter erſtlich Georgium bey ſich behal⸗ 
ten / vnd Michaelem zum Hertzogen / vnd darnach ober eine 

eit / Nemlich / im Jahr 6825. Georgium eingeſetzet vnd 
eſtettiget : Vnd von dannen an biß auff dieſe Zeit / ob wol 
alle Reuſſiſche Fuͤrſten bißweylen von dem Tatter begert / 
ihnen den Sußdaliſchen Fuͤrſten zu einem Großfuͤrſten 
zu geben / iſt doch die Großfuͤrſtliche Hoheit ſtets in der 
Moſchkowiteriſchen Fuͤrſten Geſchlecht vorblieben: Aus 
denen / als des jetzigen Großfuͤrſten Vhr Anherr / 7 

Baſilij Sohn / nach feinem Vater vnd Vettern Corsftanti 
no regierete / iſt er durch Demetrium / Georgij Sohn / mit 
dem Zunamen Siemacha / Fuͤrſt zu Scuerien / lohannem 
Andreæ Sohn / F uͤrſten zu Moſaiſchzy / Boriſſum Alexan⸗ 
dri Sohn / F uͤrſten zu Tweren (die ſich wider jhn zuſammen 
verſchworen) von Landt vnd Leuten vertrieben / vnd hat jhm 
Georgius Fuͤrſt zu Seuerien die Augen außſtechen laſſen: 
Aber die zu Nouogardien kamen jhm zu huͤlffe / vnd ſetzten 
ihn wider ein Von dannen hat er ſein Fuͤrſtenthumb fried⸗ 
lich beſeſſen. Auff dieſe iſt in der Succeſſion gefolget / ſein 
Sohn Johannes / Dieſer hat zu erſt die Moſchkowiter zu 
dieſem auffnemen vnd groſſen Macht / dar in fie jetzo ſein / er⸗ 
haben. Den Fuͤrſten zu weren hat er auß dem Lande vorjas 
get / wiewol er ſeine Tochter zur Ehe hatte / vnd hat daſſelbe 
Fuͤrſtenthumb vor fish behalten. 

Nicht lange hernach / hintergieng er die Stadt Nouo⸗ 
gardien mit betrug / nam ſie ein / vnd machte ſie jhm dienſt⸗ 
bar / vnd fing an die andern Fuͤrſtenthumb auch vnter fich 
zu bringen / vnd nam an Macht vnd Gewalt dermaſſen zu / 
das die andern Fuͤrſten aus furcht jme weichen muſten / Vnd 
ward niemandt mehr gefunden / der ſich ſeinem Gewalt wi⸗ 
derſetzen dorffte. Dieſer Großfuͤrſte hat zu erſt ſich aus der 
Tattern Gewalt entbrochen / auff ſeines Gemahls Sophiæ 
aus der Palæologer Geſchlechte (die er nach abſterben des 
Frewleins von Tweren heym holete) eines großmuͤtigen 
Weibes hefftigen anhalten vnd ermahnen. Gleicher geſtalt 
hat hernach ſein Sohn Baſiuius die Macht / deren fein Bas 
ier den grundt geleget / vber alle maſſen vermehret / vnd hat 
das groſſe Faͤrſtenthumb Smolenſkeh / ond was im Seueri⸗ 
enſiſchen Fuͤrſtenthumb noch hinderſtellig / auch an ſich 
bracht / Die Kaſaniſche Tattern hat er zu Lande vnd Waſ⸗ 
ſer heym geſucht / hat alle dieſelben befreundte Fuͤrſten von 
Lande vnd Leuten gejaget / vnd darzu die groſſe 17 

le ſch⸗ 


Pleſchkow in Dienſtbarkeit vnd unter fein Joch gebracht. 
Dieſem iſt in der Regierung gefolget Iohannes (auff ihre 
Sprach) Iwan Wafilowitz / der nechſt geweſene Großßfuͤrſt. 
Der hat auch das mechtige Reich ſo er von feinem Vater 
empfangen / durch des Gluͤcks beyſtandt / vnd feine geſchick⸗ 
ligkeit vnd geſchwindigkeit noch viel mehr erweitert / vnd 
außgebreittet: Die Reiche Kaſan vnd Aſtracan / denen ſein 
Vater hefftig zugeſetzet / vnd die er grawſam bekrieget / hat 
hat er durch vntergraben vnd Puluer vnterſtrewen (deſſen 
er ſich in Belagerungen vnd eroͤberungen der Stedte gemei⸗ 
niglich gebrauchte / welches zur ſelben Zeit bey denſelben 
Voͤlckern ein newer / vnerhoͤrter Fundt war) eroͤbert vnd 
eingenommen: Vnd iſt alſo zugleich auch des gantzen Ca⸗ 
ſpiſchen Meers mechtig worden / vnd hat fein Regiment vnd 
Reich faſt bi an Perſien erſtrecket vnd erweitert: Das 
groͤſſere theyl Lifflandes hat er wegen jhrer vneinigkeit ein? 
genommen / Die Schweden hat er viel vnd offte hart beſche⸗ 
diget. 

Bey Regierung König Sigifmundi Auguſti / hat er 
Polutzki eroͤbert / Vnd als Selim der Tuͤrckiſche Keyſer jh⸗ 
me fuͤrgenommen / das Waſſer Tan aim mit dem groſſen 
Waſſer Rha (welches die Reuſſen in jhrer Sprache Vol. 
gam nennen) zuſammen zubringen / auff das er mit einer 
Armada aus dem Ponto Euxino die Canay hinauff fahren 
vnd die Stadt Aſtracan bey dem einfluß der Rha / da ſie ins 
Caſpiſche Meer felt / gelegen / vnd dardurch das gantze mare 
Caſpium vnter feinen gewalt bringen koͤndte / hat jhme dies 
ſer Baſilius der Moſchkowiter Großfuͤrſt widerſtanden / den 
Tuͤrcken geſchlagen / vnd dauon einen groſſen Namen be⸗ 
kommen. Denn nach dem Selim bey Koͤnig Sigilmundo 
Auguſto durch Imbraim Chauflum (welcher aus dem Eds 
len Geſchlecht der Straſſorum in Polen geboren / vnd von 
Jugendt auff dem Tuͤrckiſchen Glauben ergeben / vnd dar⸗ 
nach 


nach vmb feines koldſeligen Ingenn willen reichlich begabet 
worden) anſuchte / das er des Tuͤrckiſchen Keyſers Krieges⸗ 
heer / den Paß vnd durch zug vergoͤnnen wolte / welches der 
Koͤnig abſchlug / Fertigte nicht minder Selym fein Krie⸗ 
geßuolck forth / durch die Tatterey / den engen Strich Lan⸗ 
des zu durchgraben / das zwiſchen dieſen beyden Waſſern 
zum engſten / vnd jetzo auff des Moſchkowiters Grundt vnd 
Boden iſt. Dieſes Heer / als es durch groffe Wuͤſteneyen 
gereyſet / vnd die Tattern dem Handel mit vnwillen vnd 
nachleſſig fuͤrſtunden / vnd gemelt Kriegß uolck durch die boͤ⸗ 
ſen gefehrlichen Wege abgemergelt / den Moſchkowitern in 
Wurff kame / vormochte es nichts auß zurichten / vnd muſte 
das fuͤrgenommene Werck erſitzen. Alſo nam der Moſch⸗ 
kowiter an Macht vnd Gewalt ſchnelle zu / alſo / das dieſelbe 
nicht alleine alle ſeinen Nachbarn / ſondern auch vielen weit 
abgelegenen Nationen ſchrecklich / Vnd wuchſe jhm / bey ſol⸗ 
cher erweiterung ſeines Gebiets vnd verbrachten groſſen 
Thaten der Muth ſo faſt / das er alle andere Potentaten vor⸗ 
achte / vnd es dafuͤr hielt / Es ſey kein Volck auff der Welt / 

mit ſeinem groſſen Vermoͤgen vnd mechtigen Gewalt zu⸗ 

uergleichen. Vnd nach dem die vorigen ſich an dem Tit⸗ 
tel Großfuͤrſt (auff das zwiſchen jhnen vnd den andern jh⸗ 
nen vnterworffenen Fuͤrſten ein vnterſcheidt were) genuͤgen 

laſſen: Hat doch dieſes Großfuͤrſten Vater Baſilius / ſich 

zum erſten mal durch die Außleger der Slauiſchen Bibel er⸗ 

jnnert / Ciarium / Das iſt / einen Koͤnig nennen laſſen / Vnd 

ſagte / es habe jhm Keyſer Maximilian der erſte / dieſen Koͤ⸗ 

niglichen Tittel vnd Namen gegeben. 


Das die Reuſſen von einem Ertzbiſchoffe zu 
Conſtantinopel / Baſilius genandt / zum Chriſtlichen Glau⸗ 
ben bekehret / vnd getauffet worden / das bezeugen jhre Ana⸗ 
les / vnd die Conſtantinopolitaniſche 1 Derhalben / 

weil 


weil fie jhre Religion anfenglich von einem Griechen be 
kommen / haben ſie darnach durch Handel vnd Gewerb der 
Griechen vnd Reuſſen in Moefia vnd Illyria (die damaln 
Slauiſche / vnd in der Sprache einander gleiche Voͤlcker 
jnne hatten) vnd durchreyſen gegen Kyoff (welche durch 
den Boryſthenem mit dem Ponto Euxino vereiniget) die 
Griechiſche Buchſtaben vnd Ceremonien der Roͤmiſchen 
Kirchen vngleich eingefuͤhret / darunter doch viel Stuͤcke 
durch die Zeit / vnd durch der Ertz vnd anderer Biſchoffe 
nachgeben / jhrem Fuͤrſten zugefallen / vorfelſchet ſein wor⸗ 
den. Sie haben wenig Geſetze / der ſie ſich gebrauchen / 
vnd das ſchier alleine / das fie das jenige / was der Großfuͤrſt 
haben wil / fuͤr ein Geſetz achten / auch ſteiff vnd feſte halten. 
Sie gleuben gentzlich (in welcher meinung die oͤberſten Bis 
ſchoffe fie faſt ſtercken) das Gott durch jhren Fuͤrſten / als 
durch feinen Dolmetſchen / mit jnen vereiniget werde / Ind 
das / wie ſich ein jeder vmb Gott zum beſten verdiene / Alſo 
habe er auch einen Gnedigen oder Vngnedigen Fuͤrſten. 
Darumb halten ſie es vor einen Artickel des Glaubens / das 
man jhres Fuͤrſten Willen vnd Befehl / er lege jhnen gleich 
ſchnoͤdes oder ehrliches / boͤſes oder gutes auff /nicht minder 
als Gottes Willen vnd Befehl / auffnemen vnd vollziehen 
ſolle: Derhalben hat er vber Leben vnd Todt / vnd vber 
alle andere ding den hoͤchſten Gewalt. Dieſes iſt ſehr dienſt⸗ 
lich vnd förderlich ſehr groſſe Macht zu erlangen / vnd groß 
ſe Kriege zu vollfuͤhren: Denn es thut ſehr viel / wann ein 
groſſes Haupt dem gantzen Heer alleine fuͤrſtehet / vnd al⸗ 
lein zugebieten hat / das da der Rath ſchlege vnd aller ſachen 
mechtig / das in kurtzer Zeit groß Kriegßvolck auffbringen 
kan / das der Vnterthanen Guͤtter / zu befeſtigung feiner 
Macht / als ſeiner eygenen Guͤtter gebrauchen mag. 

Vnd wie nun durch dieſe Mittel des Moſchkowiters 
Anſehen vnd Vermoͤgen trefflich zugenommen: Alſo iſt 1 

g auc 


auch dardurch in feiner grawſamkeit vnd ſtrengen Regie⸗ 
rung ſehr beſtettiget worden. Derhalben hat er vnzehliche 
Menſchen auff mancherley weiſe / vnd vnter dieſen auch ſei⸗ 
nen Vettern Andream / ſampt alle feinen Kindern / vnd dem 
gantzen Geſchlechte (ohne ein einiges Toͤchterlein / das er 
hernach Hertzog Magnuſſe zum Weibe gegeben) auffs kleg⸗ 
lichſte vnd ſchmertzlichſte hinrichten vnd auffreumen laſſen: 
Aus vordacht / als ſolten fie was wider ihn im Sinn gehabt 
haben / fuͤrzunemen. Den Nauogardiſchen fuͤrtrefflichen 
Adel hat er aus argwohn / als hielten ſie es mit ſeinem Bru⸗ 
der wider jhn / zu grundt getilget. 

Von gemeinem Volck ließ er hin vnd wider / wo er durch⸗ 
zog / offt groſſe Hauffen hinrichten / in dem er / wie jm die ar⸗ 
men Leute nur fuͤrkamen / jn vmb Gnade vnd Barmhertzig⸗ 
keit anrufften / ſeine Trabanten fie alle auff ſtuͤcken hawen / 
oder ein groſſe anzahl vnter das Eyß (wie dann die Waſſer 
dieſes Orts faſt die meiſte Zeit des Jahres vber beſtanden 
fein) ſtoſſen / vnd alſo ertrencken ließ. Dabey jemandt fich 
verwundern moͤchte / wie dieſe ding die andern Fuͤrſten vnd 
Herren / bey jhren Vnterthanen durch gelindigkeit vnd 
nachgeben kaum erlangen koͤnnen / Dannoch nichts minder 
bey ſolcher vnfreundtligkeit vnd Tyranniſchen grawſam⸗ 
keit beſtandt haben / vnd die Vnterthanen dennoch dieſen 
Herren dermaſſen lieben / vnd jhme fo getrewe fein fönnen : 
Alſo / das fie auch kein mahl was auff ruͤhriſches wider jhn 
fuͤrzunehmen ſich vnterſtehen: Sondern das ſie auch in den 
Beſatzungen trefflich beſtendig wider halten / vnd jhr gar 
wenig daraus entrinnen: Wie man denn in dieſem Kriege 
offte ihr viel gefunden hat / die auch auff anbietung groſſer 
Geſchencke vnd Vorehrunge / dannoch mit gefahr Teibes 
vnd Lebens ob jhrem Fuͤrſten beſtendig gehalten vnd jhm 
nicht haben trewioß werden wollen. Das alles hat etliche 
vrſachen / vnd ſonderlich vber dieſe / ſo S aefähret noch 

Fine 


eine / das fie zwey ding hoch halten / Nemlich / das fie alle die / 
fo es mit jhrer Religion nicht halten / ja auch die der Roͤmi⸗ 
ſchen Kirchen verwandt ſein / fuͤr Barbaros achten / vnd flie⸗ 
hen ſie wie Gifft / vnd haben mit jhn weder zuſchicken noch 
zu ſchaffen. Aus dieſem wohn entſtehet auch diß / das der 
Großfuͤrſte / ſo offte er frembde Legaten hoͤret / ein Becken 
mit Waſſer bey ſich ſtehen hat / daraus er ſeine Hende we⸗ 
ſchet / als hette er ſie durch anruͤhren der Legaten verunreini⸗ 
get. Darnach ſo lehret ſie jhre Religion / das ſie jhren Fuͤr⸗ 
ſten / gleich wie Gott getrewe ſein ſollen: Darumb preyſen 
ſie deren beſtendigkeit / die bey jhren Fuͤrſten biß in Todt 
trewlich halten / vnd ſagen / das ſie nach verlaſſung des Leibes 
eben fo wol / als des HE N N N Chriſti Diſcipel vnd Juͤn⸗ 
ger / die bey Chriſto biß in Todt beſtendig geblieben / von 
Mund auff gen Himel fahren / vnd ſelig werden. 
Dieſe vnd andere jhre Abergleubiſche meinungen er⸗ 
alten die Großfuͤrſten unter jhnen dardurch / das fie jhren 
nterſaſſen (auſſer derer die ſie in Legationen gebrauchen / 
denen ſie doch einem jeden einen Auffmercker / zuordnen / alſo / 
das keiner mit einem andern / ohne beyſein des Auffmerckers / 
Sprach halten darff) in andere Lande zuuorreyſen gar nicht 
vorſtatten: LCaſſen auch nicht die Außlender ohne vnter⸗ 
ſcheyd mit den jhren handeln vnd werben. Daher koͤmpts / 
das die armẽ Leute gleich in ewiger Finſterniß der vnwiſſen⸗ 
eit beſchloſſen / anderer Voͤlcker Freundtligkeit vnd Leut⸗ 
igkeit nicht 8 die Liebligkeit vnd Suͤſſigkeit 
der Freyheit nicht ſchmecken / vnd derwegen jren gegenwer⸗ 
tigen zuſtand dem beſſern / vñ das bekante dem zweyffelhaff⸗ 
tigen fürzichen. Dar zu koͤmpt die Furcht vnd die Liebe vnd 
Vorſorge vor die jhrigen / welche auch hohe vnd der Frey⸗ 
heit gewonete Gemuͤter zwinget: Denn welche er im Felde 
oder in den Feſtungen zu Oberſten / oder ſonſt jrgend in Em⸗ 
pter ſetzet / Deren Weib / Kinder vnd Verwandten / vnd he 
er mehr 


er mehr liebes hat / helt er allezeit als für Geiſſel. Vnd fo jr 
gendt ein beampter von jhm abfelt / oder etwas thut vnd vor⸗ 
nimpt / das jhm entgegen / ſo muͤſſen die Geiſſel anhalten / 
vnd beweiſet er an jhnen ſchreckliche Straffen. 

Von Leyhen vnd Borgen / Contracten vnd etlichen 
andern Priuatſachen / ſein etliche Rechtßlehren bey jhnen be⸗ 
ſchrieben. Dreyerley arth der Peenen vnd Straffen ſeind 
bey jnen im brauch / Der Todt / deſſen vnzehlich vnd ſchreck⸗ 
liche arthen im brauch / Die Geldtſtraffen / vnd das abprüs 
geln oder peitſchen. Dieſe Straffen werden bey ſolcher 
vnermeßlichen Macht vnd Gewalt des Großfuͤrſten nicht 
weniger zum oͤfftern / wie geſaget / nach ſeinem Kopff / als 
nach dem verbrechen gericht Die Gefengniß brauchen ſie 
zur verwahrunge der Mißthettigen Perſon / vnd nicht zur 
Pein. Vom Landes vorweyſen wiſſen ſie nichts. 

Der Großfuͤrſte / als der ſeines gefallens allenthalben 
herrſchet / heit zwar feine Raͤthe / aber nur zum ſchein: Dieſe 
Räthe ſeind mehrentheyl Kneſchen / Das iſt / Fuͤrſten / der 
Alten / vnd von den Moſchkowiteriſchen Großfuͤrſten vor⸗ 
druckten Fuͤrſten Nachkomnen / oder die ſonſt der Großfuͤrſt / 
nach eines jedern verdienſt / oder auß ſondern Gnaden zu 
Kneſchen gemacht vnd erwehlet. — 

Der Adel wird von dem gemeinen Volcke vnterſchie⸗ 
den / in deme / das ſie jhre Wapen haben / vnd dann / das ſie 
wie der Großfuͤrſte / jhrer Vaͤter Namen in jhrem Tittel 
allezeit mit beyſetzen: Das achten ſie vor ein groſſes / vnd 
brauchen ſich des alleine gegen jhres gleichen / vnd die weni⸗ 
gern: Aber gegen dem Großfuͤrſten ſetzen ſie nicht alleine 
ihrer Vaͤter Namen / ſondern auch jhren eygenen Namen 
nicht / ſondern verkeren oder vorbrechen denſelben / Anzuzei⸗ 
gen / das ſie ſich gegen jhme / als ſeine Knechte vnd Diener / 
faſt nicht als Menſchen / ſondern nur Menſchlein achten vnd 


ſchatzen. D ij Ju 


In Heerzuͤgen hat ein jeder ein klein Peucklein am 
Sattel hangen / das ſchlegt der erſte im Hauffen / wenn das 
Heer ſtille halten ſol / Bad wenn eines augeſchlagen wird / 
folgen die andern hinnach / vom erſten biß zum hinderſten / 
Damit kan man in einem huy das gantze Heer ſtendig ma⸗ 


chen. 
Der Erg oder oͤberſte Metropolita kompt nicht in Fuͤrſt⸗ 
lichen Rath / doch brauchet der Großfuͤrſt auch feines Raths 
zu 1 er bey dem gemeinen Volck deſto mehr anſe⸗ 

ens habe. 

e In jhrem Krieges Heer ſeind wie bey andern Voͤlckern 
Reuter vnd Fuß volck: Von Reutern gebrauchet er gemei⸗ 
niglich die Tattern / die Nahaienſiſchen genandt. Er tra⸗ 
wet zum meiſten den Feſtungen: Darumb er derſelben viel / 
gemeiniglich an ſehr gelegenen Orthen / mit Seen / Gemo⸗ 
fen oder flieſſenden Waſſern vmbgeben / erbawet hat / die vor⸗ 
ſihet er mit Beſatzungen / Krieges munition / Victualien / 
vnd aller Not durfft viel fleiſſiger / als jrgend ein ander Heer: 
vnd leſt ſichs anſehen / das ſie ſich darauff angefangen zube⸗ 
fleiſſen / nach der Zeit / da fie noch in ſchlechtem auffnemen 
vnd geringem vermoͤgen / wider jhre mechtige Nachbarn we⸗ 
nig vermochten e ſondern in gelegenen Orthen 
vnd Vortheylen ſich wider fie auffhielten / vnd in einne⸗ 
mung derſelben ſich behalffen / vnd alſo immer gemach wuch⸗ 
ſen vnd auffſtiegen: Darnach als ſie ſahen / das ſie / ſo offte 
ſie mit den Nachbarn / vnd ſonderlich den Polen eine Feldt⸗ 
ſchlacht gehalten / allezeit die Schlacht verlohren gehabt / 
vnd das ſie ſich alſo auff jhre Kriegßleute in Schlachten 
nichts zuuerlaſſen / haben ſie ſich nothwendig der Feſtungen 
befleiſſen / vnd deren halten muͤſſen. Ihre Caſtell vnd 
Schlöffer ſein mehren theyls in jhrem Lande (darinnen viel 
vnd vberfluͤſſig Geſchuͤtz iſt) aus Hölgenem Pollwerck auff; 
gebawet die pflegen fie etliche mit Raſen zubedecken / vnd 105 
5 vielen 


vielen Bruſtwehren / Paſteyen vnd Thuͤrmen zu vnterſchei⸗ 
den / vnd daneben mit auffgefuͤhrten Graͤben (da die von 
Natur ſonſt nicht vorhanden) vnd mit Waͤllen vnd Schan⸗ 
tzen zu vmbringen / Das macht das dieſelben Feſtungen nicht 
alleine ein zimlich anſehen vnd geſtalt haben / ſondern das 
auch vor dieſem Kriege (da dieſelben Schloͤſſer der Koͤnig 
zu Polen gemeiniglich durch Fewer Kugeln erobert) ſie de⸗ 
ſto leichter vnd bequemer zubeſchuͤtzen / als wenn fie von 
Stein auffgemawert geweſen / In deme / wann man gleich 
ein Loch mit dem Geſchuͤtze in die Wende gemacht / ſie nicht 
ſo weit haben einfallen koͤnnen / als wenns gemawert were 
geweſen / Doch ſeind die Schloͤſſer nach Liefflandt zu / alle 
gemawert. 

Aus ſeinem Adel nimpt er Jaͤhrlich eine gewiſſe an⸗ 
zahl zu beſatzung der Städte vnd Schloͤſſer: Dieſelben thei⸗ 
let er aus / in die Feſtungen / vnd brauchet fie nicht lenger 
denn ein Jahr darinnen / denen gibt er etliche Hackenſchuͤ⸗ 
tzen aus dem gemeinen Volcke zu / die dienen vmb Sold. 
Die Hauptmanſchafften wehren auch nur ein Jahr / In ſe⸗ 
dere Beſatzung / ordenet er gemeinniglich drey Haupt oder 
Befehlichßleute: Erſtlich einen / der die gantze Feſtung in 
feinem Gewalt hat / vnd verſihet. Dieſer darff in keinem 
Fall auſſer der Feſtung ſich begeben / noch vber Nacht dar⸗ 
auſſer bleiben: Die andern zwene muͤſſen auff den Oberſten 
auff achtung geben / vnd jhm auff die Schantze ſehen: Vn⸗ 
ter denen einem vnd dem andern wird / ſo es von noͤthen / vnd 
jhme von Großfuͤrſten befohlen / hienaus zu fallen / vnd aufs 
ſer der Feſten die Feinde anzugreifen / vorſtattet / Dieſe 
nennen fie Waywoden / der Polen gebrauch nach (wiewol 
dieſe Wuͤrde bey jhnen nicht lange weret / vnd ſich allein vber 
ein einiges Caſtell / darinnen doch jhr viel zugebieten haben / 
erſtrecket.) Ob die Natur jhnen Gold! Silber vnd ander 
Met all vorſagt / oder ob ſie die nicht wiſſen zu ſuchen / kan ich 
eigent⸗ 


eigentlich nicht fagen: Zwar man muß diß alles ins Lande 
bringen / vnd bekommens von auſſen hinein. 

Aus Perſien bringet man zu jhnen Seydengewandt / 
Tappezeth / Perlen vnd Edelgeſteine. Ihre Wahren / als 
koͤſtlich Fellwerck / Zobel / Marder / vnd dergleichen / deſſen 
bey jhm eine groſſe menge. Item / Flachß / Wachß vnd Les 
der / vorſtechen ſie mit den Teutſchen / vnd andern nach Occi⸗ 
dent ligenden Nationen / vmb Harniſch / Waffen / Geſchuͤtze / 
Puluer. Item / vmb Süber vnd Goldt: Hierzu hat der 
Moſchkowiter in die Stadt Nerua / nach dem er fie eroͤbert / 
jetziger Zeit die Niderlage geleget / vnd ſie zur Gewerbſtadt 
gemacht. Auch haben die Engellender / in dem ſie Nor⸗ 
wegen / Lappenlandt / vnd alſo faſt den gantzen Septentrion 
vmbfahren / durch das gefrorene Meer einen Weg hinein 
gemacht / an dem Orth / da das Waſſer Voloda / ſo mitten 
aus der Moſchkaw herkompt, im ſelben Meer den Port S. 
Nicolai macht. 8 

An den Moſchkowitern iſt neben jhrer groſſen trewe / 
die fie jhrem Herren leiſten / zu loben jhre groſſe Gedult / die 
ſie bey ſo groſſer Arbeitſeligkeit / Hunger / Durſt vnd anderer 
vngelegenheit gantz geduͤltiglich ertragen vnd außſtehen / 
Vnd das ſie den Todt ſo gar verachten. Sonſt ſein ſie geyl 
vnd vnkeuſch / vnd halten ſich nicht alleine des Frawenvol⸗ 
ckes (ſo fie doch gar Jung vnd Knaben weyſe zeitlich heyra⸗ 
then) ſondern brauchen ſich auch anderer verbottener ſachen. 

ie ſein betriegliches Gemuͤtes / vnd ſehr geſchwinde auff 
Betrug vnd Behendigkeit / aus boͤſer gewonheit. Sie moͤch⸗ 
ten auch wol guter Kuͤnſte fehig ſein / wenn ſie jemandt dar⸗ 
inne vnterwieſe. 


Aus Warſchaw verruckte der Koͤnig gegen 
Keuffifch Cembergk / den Reuſſiſchen Sachen abzuhelffen. 
Ehe er abreyſete / ſchuff er das die ee 

ſche vnd Siradienſiſche Waywodſchafften / die ſich (wie ob⸗ 
gemelt) in bewilligung deren zum Kriege gemuteten Stew⸗ 
er von den andern Stenden abgeſondert / zuſammenkunfft 
halten muſten. Vnter weges erf uhr er / das die Siradien⸗ 
ſiſche Waywodſchafft bald gewilliget / Die andern zwo in 
ihrer vorwiderung vorharreten: Darumb bliebe der König 
zu Sandomirien / vnd beruffte allda zu ſich alle Waywo⸗ 
den in klein Polen / Auff deren vor gut achten / verſchube er 
dieſeiben Waywodſchafften noch einſt gegen Kortzin: Allda 
haben ſie auch eingewilliget / nach dem der Koͤnig an der 
Bierſtewer was enthienge / Aiſo / das von der Geiſtligkeit der 
achtzehende / von des Adels Vnterthanen der vier vnd zwan⸗ 
tzigſte Theyl ſolte erleget werden. Zu Lemberg hoͤrcte er 
der Tattern Legation: Dieſen hette auff jre Bitte der Tuͤr⸗ 
ckiſche Keyſer ſeinen Abgeſandten zugeordnet / Da hat man 
mit den Tattern einen Friede geſchloſſen / auff ſolche gedin⸗ 
ge / allermaſſen wie ſie jhn bey den vorigen Koͤnigen gehabt. 
Die Legaten brachten von jhren Fuͤrſten ein Schreiben / 
darinnen er vmb Friede anhielt. Im ſelben fuͤhrete er der 
Graͤntze halben etwas mit ein / vnd wolte wegen der Niſowi⸗ 
ſchen Tattern was beſſer vorſichert ſein / Aber der Koͤnig 
nam ſolch Schreiben nicht an / ſondern ließ jhn Muͤndtlich 
anzeigen / das er mit jhme allermaſſen auff ſolche meinung / 
wie ſeine Vorfahren / Friede halten / vnd die Vorehrung / 
die ihme feine Vorfahren gegeben / auch lieffern wolle. 
Alſo hat Polen die gantze Zeit vber / als lange der Krieg wi⸗ 
der den Moſchkowiter geweret / vor den Tattern zu ruhe ge⸗ 
ſeſſen. Auff das aber auch die Niſowiſche Koſſacken in des 
Koͤniges abweſen nicht jrgendt eine vnruhe erwecken moͤch⸗ 
ten / ließ er cine Furcht vnd ſchrecken in fie zu treiben / den Pots 
kowa (ob wol der Tuͤrckiſche Keyſer Amurathes jhme den; 
ſelben zuuͤbergeben / durch Geſandten anhielte) enthaupten. 
Zu dieſem fuͤrnemen verurſachte den König auch dieſes / 

ſintemal die Koſſaken (welches ihn eijnmahl geluͤckt) von jh⸗ 
ren fuͤrnemen nicht abſtehen wolten / Sondern des Potko⸗ 
wen juͤngſten Bruder Alexandrum in die Walachey ein⸗ 
fuhrten / vnd den Waywoden darinn Petrum nicht ohne jhr 
ſelbs groſſe gefahr wider daraus vertrieben. Denn nach⸗ 
dem hierüber Alexander den Feinden lebendig in die Hende 
kame / haben ſie ur an einen Pfahl geſteckt / vnd ſein ein groß 
Theyl der Moſchkowiter von den Tuͤrcken aufgefangen / 
vnd mit Ketten gebunden / gegen Conſtantinopel geſchicket 
worden. Doch hat dieſes hernach Petrum den Walachen / 
als der durch ſeine nachleſſigkeit vnd vnachtſamkeit ſo viel⸗ 
mahl abgeſetzet / nachmahls wider in noth gebracht. Denn 
nach dem Mahomet der fuͤrnembſte Waſcha am Tuͤrcki⸗ 
ſchen Hoffe auffgereumbt / vnd Waſcha Achmet an Maho⸗ 
meten ſtat kame / entſetzete er Petrum / vnd ſetzte vber die Wa⸗ 
lache lancolam / aus den Siebenbuͤrgiſchen Sachſen buͤr⸗ 
tig (Wiewol derſelbe fuͤrgabe / als ſey er der Nation ein Wa⸗ 
lach / dar zu eines Fuͤrſtlichen Geſchlechtes.) Als der Koͤ⸗ 
nig in Polen die Reuffifchen Sachen dergeſtalt hingeleget 
vnd befridiget / zohe er kegen Krackaw / Alldahin kam eine Le⸗ 
gation vom Moſchkowiter / Der Eltiſte vnd fuͤrnembſte vn⸗ 
ter jhnen war vnter Weges geſtorben / die andern ließ man 
durch etliche darzu verordente annemen / wie breuchlich / in 
die Stadt vnd Herbrige einloſieren: Darnach brachte man 
fie vor den Koͤnig / Da ſagten ſie / ſie wolten nichts fuͤrbrin⸗ 
genjes ſey denn ſach / das der König zuuorn auffſtünde / ſein 
Haupt entdeckete / vnd fragte / Wie es mit jhrem Herren dem 
Großfuͤrſten an Leibes geſundtheit / vnd ſonſten allenthats 
ben zuſtůͤnde. Als aber der König ſolches / als ein vnbilli⸗ 
ches zumuten nicht annemen / noch dem Barbariſchen ſtol⸗ 
tzen Feinde / der jhme zuuorn allbereit fo viel Hohmuths bes 
wieſen / das es faſt vntreglich / feinen Hofffarth nüt leiſtung 
dieſes Dienſtes mehren wolle; Sie aber vber dem jhrigen 

vorblieben / vnd ſagten / Sie muͤſten eheonuosrichter Sache 
wider zurůͤcke ziehen / Ließ der König zu / das ſij wider vnge⸗ 
hoͤret in jhre Herbrige vnd Loſament / vnd darnach von dans 
nen in Littawen wider heim keren moͤchten. 

Darnach befunde man / das die zu Warſchaw bewillig⸗ 
te Stewer vnd Darlage nicht allein viel weniger / als etliche 
fuͤrgaben / außtruͤge / Sondern das ſie auch zu dieſem von 
den Stenden bewilligten Kriege bey weitem nicht zulangen 
wuͤrde. Dieweil aber der Koͤnig vor vnrathſam erachtete / 
zu dieſer Zeit erſt ein andern Reichß Tag anzuſetzen / damit / 
fo er in mittler Zeit mit dem Kriegßvolck nichts ſchaffete / jh⸗ 
me nicht von etlichen moͤchte nachgeſaget werden / das er im 
ſchein des Kriegßweſens alleine eine mechtige Summa Gel⸗ 
des auff zutreiben willens: Weil er auch nicht durffte eine 
Priuat verſamlung des Adels anſtellen / damit ſich der Adel 
nicht zubeſchweren / das er zu wider ſeiner Vorfahren ge⸗ 
brauch ſolche Verſamlung zu gemein machte: Erachtet er 
am ſchicklichſten vnd nothwendigſten zu ſein / das er mittler 
weile hieruon mit den Gerichtßverwaltern / ſo dazumahlen 
von denen von der Ritterſchafft Gericht hielten / Rath halten 
lieſſe / weß er ſich dieſer Stewer halber zuuorhalten. Denn 
Ihr viel mutzten dieſe Stewer hoch auff. 

Darnach deputierte er Legaten zu einem vnd dem an⸗ 
dern benachbarten Fuͤrſten / Die ſolten die jenigen / ſo mit jh⸗ 
me in Freundtſchafft ſchwebten / darin beſtettigen / vnd jhme 
noch mehr verwandter vnd zugethaner machen: Seiner 
widerwertigen Anſchlege aber hindern vnd auffhalten. Fuͤr⸗ 
nemlich aber hielt er Rath vber ſeinem fuͤrhabenden Kriege / 
wider den Moſchkowiter / mit dem Churfuͤrſten zu Sachſen / 
Hertzog Auguſto / ꝛt᷑. vnd dem Ehurfürften zu Branden⸗ 
burg / Margraff Hans Georgen . Dieſe beyde Churfuͤr⸗ 
ſten verdroß es / das der Moſchkowiter ſo lange Zeit wider 

weiſe wuͤlten vnd toben ſolte: Vermanten derhalben den 
Koͤnig mit fleiß / das er den Krieg zu Rettung des bedrengten 
Lifflandes (weil fie ihnen zu weit abgeſeſſen / vnd derwegen 
vor jhre Perſon jhnen nicht zuhuͤlffe kommen koͤndten) für 
die Handt nemen ond fortſetzen wolte. Auch ſchickte jhm 
der Churfuͤrſte zu Brandenburg etliche Geſchuͤtze zur Vor⸗ 
ehrunge. a 


Als des Koͤniges zu Polen Abgeſandten / die er 
zum Tuͤrcken abgeſchicket / zu Conſtantinopel ankamen / 
ſagte zu ihnen Waſcha Mahomet / dreyer Tuͤrckiſchen Key⸗ 
ſer fuͤrnembſter Rath / vnd der dem Koͤnige zu Polen wol ge⸗ 
wogen / Als er von des Koͤniges fuͤrgenommenen Kriege Be⸗ 
richt empfangen: Er goͤnne vnd wuͤnſche dem Könige 
Gluͤck vnd Heyl zu ſeinem vorhaben / Doch vnterſtehe er 
ſich eines groſſen Handels / Der Moſchkowiter ſey ſehr 
mechtig / vnd er hielte es dafuͤr / das nach feinem Herren (als 
dem Tuͤrckiſchen Keyſer) in der gantzen Weit kein mechti⸗ 
ger Herr ſey / als der Moſchkowiter. 

Nach dieſem ſorgete der Koͤnig / wie die Regierung in 
feinem abweſen zubeſtellen / das er ſolte einen Stadthalter 
an ſeiner ſtadt daheim laſſen / das were wider des Koͤnig⸗ 
reichs Ordnung: Darumb vorbliebe er mit den Senatorn 
dahin / da ſich was in feinem abweſen zutragen wuͤrde / ſolte 
mans jhnen wiſſen laſſen / ſo wolte er mit den fuͤrnembſten 
Reichs Naͤthen darüber Rath halten: Daneben gebot er 
eruſtlich / das jederman in ſeinem abweſen friedlich leben ſol⸗ 
te / fuͤrnemlich zu Krackaw / Auff das nicht / wie zur andern 
Zeit geſchehen / vnter den widerwertigen Religionen daſelbs 
zweyleuffkigkeit vnd vnruhe erwachſen moge. Mehr ſchuff 
er / wuͤrde jemandt in der Stadt was vngebuͤhruches begin⸗ 
nen / daruber zweyffel fürfellen wuͤrde / ſolle man denſelben 
n vorwahrung nemen / biß zu feiner ä 

ſonſt breuchlich / das nach des Koͤniges Statuten in gewalt⸗ 
ſamen Thaten die Hauptleute vnd der Stadt Rath erken⸗ 
nen / vnd da ſie in jhrem Auſſatz nicht vbereinſtimmen / die 
Sache an den Koͤnig gelanget. 


In dem der Koͤnig zu Krackaw iſt / kamen froͤ⸗ 
liche vnd glůck lichen außgang des Krieges andeutende Zei⸗ 
tungen / von der vnſern Victori vor Wenden. Dieſe Stadt 
hatten die Moſchkowiter / wie oben geſaget / auffs newe bela⸗ 
gert / vnd viel mehr Volckes / ſampt vier anſehenlichen Way⸗ 
woden / Nemlich / Petrum Talouium, Bafilium Voroncis 
um, Petrum Choriſcinium vnd Andream Scholkam das 
für geſchicket. Als dieſe etliche Tage die Stadt vorgeblich 
beſtuͤrmet vnd beſchoſſen / kriegten die vnſern Raum vnd Zeit 
ſich wider zu erholen / vnd mit George Boyen / des Schwe⸗ 
diſchen Kriegßvolcks Oberſten Rath zu halten. Es kamen 
zu Stropa zuſammen Andreas Sapiecha Seutenampt vber 
das Kriegßvolck in Liff landt / vnd Matthias Dembin, Aus 
den Liffiendern aber Buring / Niclas Kurff / Plater vnd et⸗ 
liche mehr / mit einer anzahl Reuter / Zu dieſen ſtieſſen am 
Fluß Gouia / zwiſchen Walmer vnd Wenden das Sch we⸗ 
diſche Kriegßvolck / Von dannen rucketen ſie forth / vnd 
traffen mit deme für Wenden in einer Schlachtordnung 
wartenden Feinde / Vnd als die vnſern Riterlich kempfften / 
vnd hefftig ſtritten / vnd die Lifflender einandercfie jhre Frey⸗ 
heit / die andern aber Ehr vnd Rhum zu erlangn) Ritter⸗ 
lich zu fechten ermanten / ſchlugen ſie der Feinde reyſigen 
Zeug in die Flucht / vnd flohen die Tattern heuffig dauon. 
In der Nacht vorfamieten die Moſchkowiteriſchen Way⸗ 
woden jhr vorlauffen vnd zurſtrewet Kriegßvolck wider / 
vnd hieltens im Lager bey hauff / vnd ermanten es / das ſie 
in erwegung ihres alten Kriegßiobs vnd geſchworenen Ey⸗ 
des lieber das letzte Heyl verſuchen / als das jhnen von dem 

Großfuͤrſten vortrawete Lager vnd Kriegßmunition ver⸗ 
laſſen wolten: Aber die fürftere Nacht vnd groffe gefahr 
vormehrete in jhnen die Furcht / vnd bedeckte die Schmach 
vnd Bnthat / das ſich der gemeine Hauffe nicht lenger wolte 
auffhalten laſſen / vnd flohen zweene Waywoden / Petrus 
Choriſsinus vnd Andreas Sulchouius / Obriſten der Reyſi⸗ 
gen mit ihren Reutern dauon. Die andern beyde Waywo⸗ 
den / denen das Geſchuͤtze anbefohlen / blieben gar alleine im 
Tager / vnd namen ſich vmb das groſſe Geſchuͤtz an / auff das 
ſie hren Großfuͤrſten erwieſen / das ſie das Lager vnd andere 
Kriegeßruͤſtung / vnd ihre Trewe biß auff den Todt verwa⸗ 
ret: Derhalben wurden ſie des andern Tages fruͤe von den 
vnſern im Lager angetroffen / vnd lebendig gefangen / vnd 
bekamen die vnſeren die Wagenburg / Zelt vnd andere Krie⸗ 
geßruͤſtung / ſampt dreyſſig Stuͤcken groß Geſchuͤtze. Ders 
gleichen groſſe Trewe er zeigeten auch die Mofchkomiteriz 
ſchen Buͤchſenmeiſter gegen ihren Herrren: Denn die 
Moſchkowiter gehen mit dem Geſchuͤtze alſo vmb / das ſie es 
in die Erde vergraben / vnd darfuͤr machen fie einen zimli⸗ 
chen tieffen Graben / darinne ligen die jenigen / die es loß 
ſchieſſen ſollen / fornen an wird ein Strick gemacht / darmit 
zeucht man die groſſen Stuͤcke nider in Graben / wann man 
fie laden ſol / vnd wider auff / Es waren ſehr groſſe Stuͤcke / 
eines hieſſe der Wolff / das ander der Habicht: Zwey mit 
Jungkfrawen / Zwey mit Falckenbildern vnd Namen be⸗ 
zeichnet: Etliche waren des Schweden geweſen / darauff 
ſtunden feine Wapen. Die Buͤchſenmeiſter vber dieſes 
Geſchuͤtze ſahen / das jhre Mituorwandte erſchlagen / der 
mehrentheyl in der Flucht entrunnen / vnd das die vnſern 
nur noch das Lager eroͤbern ſolten / getraweten das Geſchuͤ⸗ 
tze vnd das Leben nicht zu erhalten / legten die Stricke die an 
den groſſen Stuͤcken (wie oben gemelt) angebunden / an ihre 
Haͤlſe / vnd erwuͤrgeten ſich. Diß war ein herrlicher Sue 

Biel der Feinde ſein vntergangen / viel gefangen / die vnſern 
haben wenig ſchaden gelitten. An ſtadt des verlornen Ge⸗ 
ſehuͤtzes ließ der Moſchkowiter bald anders / vnd deſſen noch 
viel mehr mit ebenmeſſigen Wapen vnd Namen gieſſen vnd 
zubereiten / In betrachtung / das jhme gebuͤhre ſeine Macht 
alſo an Tag vnd zuuorſtehen zu geben / das jhme das Gluͤck 
damit nichts genommen / das er als ein ſo mechtiger Herr 
aus ſeinem vberſchwenglichen Vorrath nicht bald duppelt 
er ſetzen vnd erſtatten koͤnne. 


Eben zu dieſer Zeit langeten die zu Refall den 
oͤuig an / das er ſich vber ſie erbarmen / vnd ihnen mit einer 
anzahl Korn zu huͤlffe kommen wolte / Denn ſie weren durch 
den Feindt in ſo viel Jaͤhrigen Kriege in euſſerſte noth geſe⸗ 
get / hetten alles Handels vnd Wandels muͤſſen muͤſſig ge⸗ 
hen / ſich in der Stadt jnnen halten / vnd den Ackerbaw vor⸗ 
bleiben laſſen. Der König vorehrete ſie mit hundert Laßten 
Korns / Ehe der König zu Krackaw auffbrach / rathſchlagete 
er mit den Reichß Raͤthen / welchen er zum Feldoberſten ne⸗ 
ben ſich vber das gantze Herr ſolte ſetzen / vnd als fie anzeige⸗ 
ten / Er koͤnne diß Ampt einem aufferlegen / der es immerzu 
trage / oder extraordinarie / einem alleine auff dieſen oder 
mehr Feldtzuͤgen zuuorwalten. Dem mehrer Theyl aber 
gefiel es / das ey nur zu dieſem jetzigen Kriege jemandt zum 
Feldtobriſten ſetzen wolte. Darauff zohe er von Krackaw 
nach Warſchaw / vnd vorſchrieb alldahin zu fich Nicolaum 
Mieletium/den Waywoden in Podoly. Dieſer hatte da⸗ 
mit / das er kurtz vor König Sigiſmundo Auguſti Tode 
Bochdanum den Walachen wider in ſein Landt geſetzet / 
Vnd da er vber alle zuuerſicht von der Walachen vnd Tuͤr⸗ 
cken mechtigen Heer bald were vberraſcht worden / vnd doch 
das Polniſche Krießvolck mit groſſem Lob vnbeſchediget 
wider zu Hauſe gebracht / einen groſſen Rhum We 
amen 


Namen eines erfahrnen Kriegßobriſten erlanget. Mieletius 
entſchuͤldigete ſich / das er nicht wol auff / vnd wandte etliche 
andere vngelegenheiten fuͤr / Endlich willigte er dieſes Ampt / 
auff nur jo lange dieſer Krieg werete / uuorwalten. Dar: 
auff voreinigete ſich der Koͤnig mit jhm / was vnd wie viel 
Keuter / Oberſten / Rittmeiſter vnd Befehlichßhaber er bes 
ſtellen vnd annemen ſolte / vnd vorleubete jhm hiermit zu 
Hauſe zu kehren. Der Koͤnig aber erhub ſich / vnd kam ge⸗ 
gen Grodna. N 
Der Koͤnig war hoch bekuͤmmert / das wenig Geldt / 
nach acht des fuͤrgenommenen groſſen Kriegß / von den be⸗ 
willigten Stewern einkommen / vnd das ſolche Stewer / da 
fie auch gleich vollig eingebracht / dannoch zu dieſem Kriege 
viel zu wenig ſein wuͤrde. Dieſem allen ſchaffet er Rath / 
wie er kondte vnd mochte / Nam Geldt auff Borg / vnd greiff 
feinen eigenen Kammervorrath an / Nam Reuter vnd 
Knechte hin vnd wider in Polen auff / ſchickte an ſeinen Bru⸗ 
der Chriſtophorum / Fuͤrſten in Siebenbuͤrgen / das er etii⸗ 
che Schwader Reuter / vnd Fenlein vorſuchter Vngern be⸗ 
ſtellen ſolte / Chriſtophorum Roldraſenium / vnd Ernſt 
Weyern ließ er in Teudſchlandt Kriegßvolck werben. Als 
der Koͤnig fein anligen den Littawiſchen Stenden eroͤffne⸗ 
te / boten ſie jhm an / ein jeder nach feinem vermögen mit einer 
anzahl Volcks Perſoͤnlich zuzuziehen / vnd gaben jhme eine 
Vorzeichniß / wie ſtarck ein jeder mit den feinen ins Feldt 
kommen wolte / Die gantze anzahl lieff faſt auff roooo. 
Mann. Durch dieſe gutwilligkeit der Littawiſchen Sten⸗ 
de wurde der Koͤnig nicht wenig auffgemuntert vnd luſtig 
gemacht / vnd kerete fich zu beſtellunge der andern nothwen⸗ 
digen Sachen / Vnd als er diß alles vorrichtet / ruckte er ge⸗ 
n Buna. Der Waywoda zu Vilna / H. Nicolaus Ras 
iuil / welchen der König zum Kriegßherrn in Littawen ges 
ſetzt / Ihm auch / nach dem Johan Chodkowitz zu Lemberg 
; die 


die vorwaltung des Lifflandes abgetretten / daſſelbe Lande 
zuuorſehen befohlen hette feinem Sohne Chriſtophoro / 
des Koͤniges Mundtſchencken / vnd Hauptman vber die 
Hoffeleute in Littawen / das in Lifflandt anweſende Krie⸗ 
geßvolck vbergeben. Als nun derſelbige ein Außfall thet / 
vnd der Feinde Landt weit vnd breit duͤrchſtreiffete / vnd in 
der eyl Kirempeſſen einname vnd zerſtoͤrete / kam er dieſer 
Zeit zum Koͤnige / vnd feinem Vater gegen Vina. Ihme 
folgete das Kriegß volck nach / vnd forderten ihre Beſoldung. 
Allda nam jhme der Koͤnig vor / andere notdurfft mehr zum 
Kriege zuuorſchaffen / ließ etliche groſſe Stuͤcke auff eine ſol⸗ 
che arth / als er aus erfahrung erlernet / in Kriegen am bes 
quemlichſten zu ſein / gieſſen vnd außbereiten. Zu Kauna 
ließ er eine Schiffbruͤcke auff kuͤnfftige Noth zurichten: Dies 
ſe ward von einzelen Schiffen zuſammen 1 Bret⸗ 
tern gefuͤget / alſo / das / ſo offte es noͤtig / man fie wider zerle⸗ 
gen / vnd auff Waͤgen laden / vnd mit zwey Joch Ochſen 
jedern Wagen wohin man wolte / fortbringen kondte: Dar⸗ 
nach / weil das Kriegßvolck noch nicht gar beyſammen / vnd 
die Kaͤlte / die in dieſen Mitternaͤchtiſchen Landen diß Jah⸗ 
res vngewoͤnlicher weyſe / biß auff Iohannis ſtundt / alſo / das 
damahln noch kein Graß herfuͤr kommen / nicht auffgehoͤret 
hette / Lag der Koͤnig den Littawiſchen Hendeln ob / die ſich 
in viel Tage verzogen. Von dannen auß / fertigte er Ba⸗ 
ſilium Lopatinfchki mit Brieffen zum Moſchkowiter / in 
denſelben ſagte er dem Moſchkowiter gentzlich ab: Aus die⸗ 
ſen vrſachen / das der Moſchkowiter im ſchein des Friedens 
die Prouintz Lifflandt mit Krieg vnd Brandt angriffen 
vnd vorwuͤſtet / das er feine Abgeſandten ſchmehelich vñ vor; 
echtlich gehalten / vnd mit fürlegung zweyerley Brieffen 
betrogen / vnd zugleich darauff friſch — in Liff⸗ 
lands abgeſchicket / vnd Wenden belaͤgert | Vnd jn durch 
ſeine nechſten Abgeſandten / vber die 2 W 

Ininarien noch weiter vorhoͤnen habe laſſen. Vnter dieſem 
ſchickte der Moſchkowiter des Koͤniges zu Polen Abgeſand⸗ 
ten den Haroburdam / den er bißhero bey ſich angehalten / 
wider anheim / ohne allen Beſcheydt / Allein ließ er anzeigen / 
er wolle in kurtze der ſeinen einen zum Koͤnige abſenden / der 
mit jhme von allen Sachen weiter tractiren ſolle. Derwe⸗ 
gen auch alßbald derſelbe Abgeſandte nachfolgete / Der bege⸗ 
rete / der König wolte den Friedeſtandt / wie der auffs Papier 
gebracht / halten: Was aber den Zwiſpalt wegen Lifflandt 
anreichete / wolten fie Schyedeß Richter von beyden They⸗ 
len ernennen / die ſolten fie darüber mit einander vergleichen. 
Aber der Koͤnig ſchlug es gar abe / vnd ſagte / Er koͤndte / wie 
er ſich zuuorn auch genugſam erkleret / einen ſolchen Friedes⸗ 
ſtandt keines weges willigen. Denn das er von Lifflandt 
hinzu ſetzete / das man ſich darumb guͤttlich vortragen koͤnd⸗ 
te / das ſey vorgeblich / vnd faſt laͤcherlich: Denn weil der 
Friedeſtandt ſchon vorhin angenommen / vnd mit dem Eyde 
beſtettiget / in welchen der Moſchkowiter ſich gantz Lifflan⸗ 
des vorziegen / vnd zugeſaget / daran ferner kein Zuſpruch zu 
haben / vnd der Koͤnig nun erſt newe Handlung daruͤber ein⸗ 
reumen ſolte / Wuͤrde jederman ſagen / das er wider ſeinen ge⸗ 
thanen Eyd gehandelt / vnd eben darumb der Sachen vor⸗ 
luſtig ſey. Da er nun mit dem Koͤnige / was Littawen vnd 
Feuſſen betrifft / Friede halten wolte / vnd doch in Lifflandt 
kriegen oder Rechten / ſey es eine newe Forme des Friedeſtan⸗ 
des: Vnd ob er zwar wiſſe / das bey Leben Sigilmundi Aus 
guſti vnd in Zeit des Interregni dergleichen Friedeſtandt 
den Polen beygeſchoben / wolle er doch / weil jetzt ein newer 
Friede ſolle geſchloſſen werden / keinen andern Friedeſtandt / 
denn der da billich vnd Rechtmeſſig ſey / annemen / Es ſey 
niemandt ſo grob vnd vnerfahren / der nicht ſehe vnd vorſte⸗ 
hel das / ſe der Moſchkowiter feine Sachen in Lifflande zu 
Rechte gebracht / vnd darnach Littawen mit Krieg 2 
en 


fen wolte / das es jhm in krafft dieſes F riedeſtandes (daran 
er die Condition von abtrettung Lifflandes angehenckt) je⸗ 
derzeit freyſtehen werde: Vnd ſo zu wider dieſer Condition 
der Konig wolte in Lifflande Krieg führen / würde der 
Moſchkowiter jhm alle zeit vrſach nemen / den Krieg in Lit⸗ 
tawen zu fuͤhren. 

Nach dem dieſer Abgeſandte ſeinen Beſcheydt bekom⸗ 
men / hat der Koͤnig die Tatteriſchen Sachen fuͤr ſich ge⸗ 
nommen. Denn derſelbe hatte gleich dieſer Zeit ſeine Ge⸗ 
Indten an den König abgefertiget / die follen ſich angeben. 
Nach dem er vorſtanden / wie der Koͤnig in Polen wider den 
Moſchkowiter zu kriegen vorhabe / das der Tatter / krafft 
des Verbuͤndtniß / darinnen der Tatter dem Koͤnige zu Po⸗ 
len wider alle ſeine Feinde (alleine den Tuͤrckiſchen Keyſer 
außgenonnnen) beyſtandt zu leiſten ſich verpflichtet / die 
Moſchkowiter von hinden zu anfallen wolle: Darnach 
forderten dieſe Legaten die gewoͤnliche Vorehrung. Zu 
letzt baten ſie / der Koͤnig wolte der Niſowiſchen Koſſacken 
freffel vnd muthwillen ſtewren vnd abſchaffen. Dieſen gab 
man zur Antwort / das der Tatter dem Könige feine Dienſt 
wider den Moſchkowiter antrage / daran thue er recht / vnd 
wie jhme gebuͤhret / Die gewoͤnſiche Vorehrung wolle man 
Ihm einſtellen (Denn man gibt jhm Jaͤhrlichen etliche tau⸗ 
ſent Guͤlden / vnd eine anzahl Kleyder.) Die Niſowiſche 
Koſſacken waren ein Volck aus vielen Nationen zuſammen 
geſetzet / vnd war der Koͤnig jhr nicht mechtig / Ja es waren 
auch nicht wenig Tattern vnd Tuͤrcken vnter ſrem Mittel / 
Doch wolle der Koͤnig fleiß ankeren / das ſie / ſo viel jmmer 
muͤglich / moͤchten im zwang gehalten werden. 5 

Es bliebe aber der Tatter in dieſem Kriege wider den 
Moſchkowiter (zu gegen ſeiner gethanen Zuſage) gar auſ⸗ 
ſen. Denn er vom Tuͤrcken wider den Perſier / mit deme 
der Tuͤrcke kriegete / gebrauchet wurde. Es kam auch an 

Königlichen Hoff / Gotthard Hertzog in Churlandt vnd 
Semigallien / vnd ſuchte die Lehen vnd Inueſtitur beym 
Koͤnige. Der Koͤnig beſchiede jhn gegen Diſna: Mittler 
weyle vornam er die Reichß Raͤthe daruͤber. Darnach 
ſchaffte er / das alles Kriegßvolck zu Schwiren angehenden 
Monats Julij zuſammen kommen ſolte. Zu Vilna kam 
das Vngeriſche Fußvolck an / ſo des Koͤniges Bruder Chri⸗ 
ftophorus / Fürfte in Siebenbürgen abgefertiget / vnd ein 
Fenlein außerleſener Vngeriſcher Reuter. Neben dieſem 
triebe der Koͤnig auch hefftig an / das der H. Mieletius / ſo 
wider beym Koͤnige war ankommen / ſein beſtalt Kriegeß⸗ 
volck / das durch die Stewer Einnemer vnd Zahlmeiſter mit 
der außzahlung des Anritts lange geſeumet wurde / zum 
ſchleunigſten zur ſtelle kommen moͤchte. 


Ende des Erſten Buchs. 


Garphaffte beſchrei⸗ 


Bm des Kriegs welchen dieſer Zeit der 
oͤnig zu Polen 8 T E PHANVS L 
wider den Moſchkowiter ge⸗ 
fuͤhret. 


Das Ander Buch. 


Vina / vnd kam gegen Schwiren / daſelbſt bes 
cſſchawete er ein theyſ des Littawiſchen reyſigen 
9 Zeuges / der denn aller dinges trefflich wol ges 

ruͤſtet vnd geputzet / Sonderlich aber dieſer / welchen die von 

Nadz wil / vnd Herr Johan Kiſka / des Koͤniges Speyſemei⸗ 

ſter dargebracht / Allda wolte der König endtlich ſchlieſſen / 

wie der Krieg anzuſtellen / vñ brachte derwegen im Rath fuͤr / 
an welchem Orthe man das Kriegeßheer zu erſt anfuͤhren / 
vnd den angriff thun wolle. Die Littawiſchen KriegßRaͤ⸗ 
the waren alle deren meinung / das man durch Lifflandt auff 
die Stadt Pleſtaw zuziehen folle: Als die ſie jrer groͤſſe vnd 
beruͤmpten Namens halber wirdig hielten / Ob es gleich viel 
muͤhe / arbeit vnd groſſe gefahr geſtehen moͤchte / zu foͤrderſt 
anzugreiffen. Auch in erwegung / das ſie wider feindtli⸗ 
chen anlauff nicht genugſam vorwaret / das die Mawren 
nicht in bewlichem weſen gehalten / Sondern voraltet / das 
jederman allda gantz ſicher ſey / vnd ſich keiner Belaͤgerung 
befahre. Vnd derwegen ſey die Stadt mit keiner Notdurfft 
verſehen: Hoffte alſo / Es folle der Koͤnig dieſe Stadt ohne 
ſondere muͤhe vnd gefahr eröbern koͤnnen. Der Koͤnig aber 
hielt das Widerſpiel / denn ſintemahl er jhme diß einige in 
dieſem Kriege fuͤrgeſetzet / Nemlich / Lifflandt von dem Fein⸗ 
de zu erretten / vnd in ſeine alte Freyheit zuſetzen / Verſtundt 
er wol / ſo der Krieg in Lifflandt hinein geleget / darinne viel 

Stedte vnd Caſtell ſein / vnd welches fo viel Jahr daher vbel 

vorheeret / das maͤngel an Proftant fuͤrfallen / Vnd weil es 

auch offters Belagerung erlitten / der Krieg ſchwer vnd lang⸗ 
ſam fortgehen werde / Vnd das er nicht alleine dieſes Liff⸗ 
iandt / das er von dem Feinde zu erretten ůrhabens / vnd vmb 
des willen er dieſen Krieg angefangen / Feinden vnd Freun⸗ 
den zuuorheeren / auffs newe dargeben / Sondern auch Lit⸗ 
tawen (da es an den Boriſthenem ſtoͤſt / ſo die gantze Kriegß⸗ 

macht auff dieſelbe Gegend folte gericht werden) des Kriegß⸗ 
volcks entbloͤſſen / vnd dem Feinde in Rachen geben würde, 
Solte er auch mit dem Heer ein andern Weg durch der 
Feinde Lande nach der Pleſkaw ziehen / das were wider Krie⸗ 
geßbrauch / eine ſolche ferne Reyſe in einem feindtlichen Lan⸗ 
de / durch beſchwerliche vnwegſame Gegenden vor ſich zu ne⸗ 
men / vnd hinter ſich ſo viel feindtliche / beſetzte Feſtungen 
bleiben zu laſſen / da man doch / ſo dem Heer ſchaden zuſtuͤn⸗ 
de / nicht fo leicht wider zuruͤcke zu kommen / auch keine Huͤlffe 
auff die naͤhe zu erlangen vermoͤchte. Durch Belaͤgerung 
aber der Stadt Polutzki / wuͤrde er beyders erlangen: Denn 
weil dieſelbe am Waſſer Duna gelegen / vñ allda der Paß in 
Lifflandt vnd Littawen an der Handt / koͤndte er der Sachen 
richtiger vnter Augen gehen / weit hienein in die Moſchkaw 
mit gewalt ruͤcken / vnd alſo gleich Lifflandt vmb ziehen / vnd 
es vor dem Feinde ſichern / vnd Polutzko eroͤbern / Vnd durff⸗ 
te er zugleich ſich von dem Land Littawen nicht zu weit bege⸗ 
ben / ſondern er kondte alſo / beydeſt dem Lifflande vnd Litta⸗ 
wen wider der Feinde anlauff vnd vberfall guten Schutz 
halten. Hierzu kam auch dieſes bedencken / nach dem der Koͤ⸗ 
nig jhme fuͤrgenommen / nicht alleine Lifflandt wider zu ge⸗ 
winnen / Sondern auch die Schiff farth auff der Duna (das 
ran das Gemunde vnd die Anfurth zu Riga beſtehet / vnd die 
da Lifflandt zu beſchuͤtzen / vnd den Feindt daruon auß zu⸗ 
ſchlieſſen / vnd den Gewerb vnd Kauffmanßhandel:zu fürs 
dern gantz bequeme) den Littawern vnd Lifflendern zu eroͤff⸗ 
nen / vorhoffte er diß alles vnter eines zuuorrichten / ſo er Po⸗ 
luͤtzki eroͤbern wuͤrde: Denn der Zuſatz darinne vorhinderte 
die Schifffarth auff der Duna mehren theyls / vnd das man 
aus Polutzki keine Huͤlffe noch Prouiant gegen Kockenhau⸗ 
ſen vnd andere Caſtell in Lifflandt bringen koͤndte / Man 
thete daher außfaͤlle / vnd wurde dannenher Vilna vnd Ri⸗ 
ga an dem Kauffhandel mercklich gehindert. ai auch 
olutzki 


Polutzki in newlicher Zeit vom Moſchkowiter den Polen ges 
nommen / je mehr man ſich ſolches ſchadens zu erinnern / je 
mehr würde man ſich / wenn ſich das Gluͤck vorkerete / ob wis 
der eroͤberung derſelben Stadt erfrewen / vnd groſſen Rhum 
dauon bringen. Etliche andere ſageten / es wuͤrde mit der 
Belagerung Polutzki ſchwer zugehen / derhalben ſolle man 
allda zu erſt den Krieg nicht anfangen / Dann die Stadt Po⸗ 
lutzki ſey von Natur vnd durch Befeſtigung ſehr wol vorwa⸗ 
ret / vnd mit Profiant / Geſchuͤtze / Puluer vnd allerley Krie⸗ 
geßmunition als ein Graͤntzſchloß / vnd das den erſten An⸗ 
lauff außſtehen muͤſſe / mit hoͤchſtem fleiß verſehen: Pleſkaw 
aber ſey nicht alleine nicht ſo befeſtiget / ſondern auch / je wei⸗ 
ter ſie der Krieges Gefahr abgelegen / je weniger habe man 
vor ſie geſorget. Nun lige ſehr viel daran / wie in Kriegen 
der anfang gerathe / ſintemahl die Leute darauff einen oder 
dem andern Darth beyfallen: Vndthue ſehr viel zum Vr⸗ 
theyl von einem Kriege / vnd zur hoffnung eines guten auß⸗ 
gangs / ſo man erſten antritts / vnd bald im anfang nicht die 
Schantze vorſihet. 

Aber der Koͤnig achtets dahin / das nichts ſey / das man 
nicht durch Mannliche Thugent vnd Freydigkeit vberwin⸗ 
den koͤnne / vnd vorhoffte / das / je groͤſſer vnd beſchwerlichet 
vngelegenheiten bey feinem Vorſatz ſich ereugeten / je mehr 
fein Kriegeßvolck / ſo der anfang wol angeſtellet / den hinder⸗ 
ſtelligen Krieg hienaus zu fuͤhren / angereitzet vnd ermuntert 
werden wuͤrde: Vnd da gleich was beſchwerliches fuͤrfallen 
moͤchte / ſo koͤnne er doch demſelben allem / ſo er hinter ſich al⸗ 
les fein friedlich lieſſe / vnd ferner Huͤlffe vnd Beyſchub aus 
ſeinen Landen in der naͤhe zugewarten hette / wol begegnen 
vnd rath ſchaffen. Derhalben / weil er aus dieſen vrſachen 
ſeine meinung nicht endern wolte / vnd vorname / daß das Ge⸗ 
ſchrey von ſeinem fuͤrgenommenen Kriege weit vnd breit in 
vielen Landen erſchollen / vnd in feinem Kriegßheer ee 

ley Nationen / vnd er gerne wolte das alle Menſchen ihnen 
nicht alleine feinen vorhabenden Krieg / ſondern auch die vr⸗ 
ſache ſolches Krieges gefallen lieſſen / vnd dieſelben billich⸗ 
ten: Ließ er ein öffentlich Außſchreiben / erſtlich in Lateini⸗ 
ſcher Sprache außgehen / vnd darnach in Polniſche / Vnge⸗ 
riſche vnd Deutſche Sprache vberſetzen / vnd in feinem Heer / 
darinnen meiftentheyls dieſe drey Nationen zubefinden / 
publicieren / vnd unter das Kriegß volck außtheylen Dars 
inne er zehlet er die vnbilligkeiten / jhme von dem Moſchkowi⸗ 
ter zugefuͤget / vnd berichtet nach der lenge die vrſachen / war⸗ 
umb er diefen Krieg wider ihn habe fuͤrgenommen. Diß 
Außſchreiben iſt hernach hinwider nachgedruckt / vnd offent⸗ 
lich vorhanden. 

Darnach ward er Raths / einen Kriegeßoͤberſten mit ei⸗ 
nes theyls Kriegeßvolckes vorher zu ſchicken welcher nach 
Kriegeßbrauch die Feinde / biß das gantze Heer hinnach ke⸗ 
me / jnnerhalb die Stadtmawern zwinge vnd dem hernach 
folgenden Heer die Straſſen oͤffnete. Sintemahl aber im 

antzen Heerläger der Polniſche Feldtobriſte das fuͤrnem⸗ 
e anfehen vnd meiſten Kriegß gewalt hette / vnd die Polni⸗ 
chen Reuter auch noch nicht gar ankommen behielt er H. 
jeletium ſhren Obriſten beym Lager / vnd ſchickte H. Kad⸗ 
zwiln mit feinem Sohne H. Chriſtophoro / vñ dem Littawi⸗ 
ſchen Kriegeßvolcke nach Polutki voran. Dieſen gab er zu 
H. Caſparn Beckiſch / mit den Vngeriſchen Reutern / vnd et⸗ 
lich Fenlein Knechten. 0 

Darnach erhub ſich der 8 Schwiren gegen 
Diſna: Das Heer zohe alſo forth. Nach dem auff der rech⸗ 
den Handt hart am Wege die Feſtungen Graſna, Suſa vnd 
Turo lagen / ſo die Feinde beſetzt muſte auff derſelben Sey⸗ 
ten der Herr Mieletius mit den Polen darinn H. Johan 
Sbarufffri den vorzug / Der König aber auff der lincken 
Septen einher zohen. Vnter weges erreichten den König 
det 


der andern Littawiſchen Herren / als Herren Stephan Sbo⸗ 
ruſken Trozenſiſchen Niclas Darohoſtaiſchky / Polutzki⸗ 
ſchen Waywodens / Georgi) Senouich. Polutzkiſchen Ca⸗ 
ſtellans / vnd etlicher anderer wol geputztes Kriegeßvolck / 
die muſtert der Koͤnig. Es regnete etliche Tage nach ein⸗ 
ander / dardurch worden die Straſſen ſo arg / das man die 
Schwere Kriegeßrüſtung / vnd das groſſe Gefchüße vbel fort⸗ 
bringen kondte / Vnd muſte der Koͤnig ſeine eigene Wagen⸗ 
roß zuruͤcke ſchicken / auff das man die Ruͤſtung moͤchte fort⸗ 
bringen. Dieſe vorgefallene hinderung im erſten anzuge / 
machte deren meinung / die da wolten / man foite einen ſolchen 
weiten Weg biß gegen Pleſkaw fuͤr ſich nemen / heimlich zu 
ſchanden. 

Zu Dißna ſtellete der Herr Mieletius die Polniſchen 
Reuter vnd Knechte / ſo allda vollendt gar zuſammen kom⸗ 
men waren / in etliche Hauffen / vnd vnter die Fanen / vnd ließ 
fie für dem Könige füräber ziehen. Die Keuter fuͤhreten 
Harniſch vnd Helmlin / vnd ein jeder einen Spieß / Schwert 
Copy vnd zwo Buͤchſen am Sattel / Alſo / das ſie nicht mins 
der als die Fußknechte / die alle Röhre führen / im abſchieſſen 
ein groſſes krachen erwecken. Alldahin kame auch das hin⸗ 
derſtellige Littawiſche Kriegeßvolck / darunter Johannis 
Kotkowitzes Vilnenſiſchen Eaſtellans( der dazumahln heff⸗ 
tig kranck lag / vnd nach wenig Tagen ſtarb) Neunhundert 
außerleſene Reuter: Item / Johannis Klobowitzes Min⸗ 
genſiſchen Caſtellans / vnd andere Roſſe. 

Eben damaln brachte auch Chriftophorus Roſdraſe- 
nĩus / vnd Ernſt Weyer das Deutſche Kriegßvolck zur ſtelle: 
Daſſelbe hetten fie nicht duͤrffen öffentlich / ſondern in ges 
heim hin vnd wider beſtellen / Doch waren ſie alle den andern 
Kriegßleuten an Muth gleich / vnd an Waffen vnd Kriegß⸗ 
erfahrung nichts vnterlegen. Das gantze Heer war von 
geſchickligkeit vnd menge / auch Brehna uns alſo ſtaffirt / 

das 


das der Herr Mieletius bethewren durffte / Er habe nach ge⸗ 
legenheit des Krieges kein ſchickuicher noch beſſer außgeruͤſ es 
Heer / deme er fuͤrgeſtanden / oder darbey er gedienet / vnd dar⸗ 
unter er beſtallung gehabt / jemals geſehen / vnd da er beyderſt 
an denen zu Roß vnd zu Fuß weniger mangels befunden. 
Nach der Muſterung reichte der König dem Hertzogen 
im Churland (dẽ er wie obgemelt alldaher beſchieden) die Le⸗ 
hen vber Churlandt vnd Semigallien vnd nam jhn auff zu 
einem Væſall / vnd in Pflichte. Als der Koͤnig hieruͤber die 
Littawiſchen Raͤthe / die allda in groſſer anzahl vorhanden / 
vñ die Polniſchẽ Kathe / ſo viel deren zur ſtelle / zu Rath Kan 
hielten fie alle dafür/der König folle die bey König Sigiſ⸗ 
mundi Auguſti Seiten nicht genugſam berathſchlagte vnd 
erwogene / vnd doch mit dem Hertzogen geſchloſſene bedin⸗ 
gungen vnd Conditiones vorendern vnd verbeſſern: Aber 
die Senatores vnd Raͤthe in klein Polen / ſo damahln zu Lub⸗ 
lin das erſte Gerichte vber die Appellationen hielten: (dauon 
oben Bericht geſchehen) achtens dafuͤr / der König ſolte dieſe 
Sache auff eine Reichßverſamlung einſtellen In befahr / 
wie ſichs anſehen ließ / es moͤchte in anweſen ſo weniger Pol⸗ 
niſcher Naͤthe der Kron Polen Recht an ſolchem Fuͤrſten⸗ 
thumb nicht genugſam in acht genommen werden. Aber der 
Koͤnig ließ fich beduͤncken / es ſey vnbillich / das er den Hertzo⸗ 
gen lenger auff halten ſolte / ſintemahl er an demſelben feit der 
8 er ſich einmahl an jhn ergeben / keine wanckelmuͤtig⸗ 
eit geſpuͤret / Sondern befunden / das er ſich allezeit gegen 
ihme auffrichtig / getrewe vnd chrerbietig erzeiget / vnd wol 
vorhalten / Darumb achtet der Koͤnig vor vnſicher / das man 
dieſes den Feinden nahend geſeſſenen Fuͤrſtens Recht in die⸗ 
ſem zuſtande des Lifflandes lenger hindan ſetzen / vnd jhn im 
zweyffel ſchweben laſſen ſolte / Derhalben verglieche er ſich 
mit dem Fuͤrſten auff dieſe Mittel / das er erſtlich dem Könige 
zuſagete / getrewe vnd gewehr zu ſein / vnd demſelben ae 
Eydt 


Eydt leiſtete / ſich kuͤnfftig alleine der Könige zu Polen zu 
halten. Dagegen ſagte jhm der Koͤnig zu / jhn wider mens 
niglich zu ſchuͤtzen: Dabeh ward beſchloſſen / was die Ju⸗ 
riſdiction anlanget / vber ſeine Vnterthanen / das jhnen ſolle 
vorſtattet werden / von dem Fuͤrſten an eine allgemeine zu⸗ 
ſammenkunfft in Lifflandt / weiche der Koͤnig / wann er das 
ander Landt erobert wuͤrde haben / anzuſetzen willens / ſich 
zu beruffen vnd zu prouociren. 

Als der Hertzog nach dem Lager zu zoge / ſchickte ‚om 
der Herr Mieletius etliche entgegen / die jhn in fein Zelle fuͤh⸗ 
reten / Daſelbſt vorwartet der Hertzog ein wenig / biß man jn 
forderte / darnach fuͤhret man jn für den Königliche Thron / 
vnd ſtunden die Fenlein vnd das Kriegeßvolck vmbher / vnd 
ſorach er dem Cantzler den Eydt nach. In des ſchickte der 
Moſchkowiter / welcher mit dem Heer gegen Pleſaw ankom⸗ 
m n war / cine anzal Kriegßvolcks vorher in Lifflandt / Dies 
ſes ruckte bey Kockenhauſen (welches der Moſchkowiter wie 
ob gedacht / gewonnen) eylendt vber die Duna / vnd trieb ab 
des Hertzogen zu Churlandt anderthalbhundert Reuter / die 
jenfeyt der Duna lagen / Verwuͤſtete Seelburg / des Hertzo⸗ 
gen zu Churlandt / vnd Birſen / H. Chriſtophori Radzwils 
Herrſchafften / vnd wuͤſchte ſchnell wider vber die Dung. 
Mie tler weyle / als das Königliche Kriegß volck in Lifflandt 
Herrn Chriſtophoro Radz wiln biß gegen Vilna nachfolge⸗ 
te / jhre Beſoldung zu erlangen (als ich oben bericht) hatte 
der Koͤnig hinein geſchickt Ioannem Taluoßium/ Samos 
gitiſchen Caſtellan / mit Kriegßvolck / fo viel er in der not 
auffbringen mögen. Philoni Kmitæ / der zu Orſa war / be⸗ 
fahle der Koͤnig am Waſſer Boryſthene auff zuwarten / da⸗ 
mit der Feindt diß Orths nicht ſchaden thun moͤchte / Das 
Kriegß her / das der Konig mit dem Vilnenſiſchen Waywo⸗ 
den nach Polutzki vorher geſandt / war allbereit durch eine 
Schiffbruͤcke / die zu Kauna bens Je nalen seferfigen) 

bey Diſna vber die Duna kommen / ohne allen feindlichen tri⸗ 
derſtandt / entweder das nach der Moſchkowiter brauch auſ⸗ 
ſer des Großfuͤrſten Befehl kein Kriegßmann auſſer der Des 
ſatzung ſich begeben darff / Oder das ſie aus Hohmuth wegen 
des vorigen erlangten Siegs nicht glaub eten / was von zu⸗ 
ſammenkunfft des Polniſchen Kriegßheers zu Schwiren ge⸗ 
ſaget wurde. 

Als das Kriegßvolck vber die Duna geſetzt / vnd ein we⸗ 
nig forthgeruckt / wurde es an der Reyſe durch die groſſen dis 
cken Walde vnd Heyden im fortziehen ſehr gehindert. Denn 
ſeit der Zeit / das der Moſchkowiter Polutzki eingenommen / 
vnd die ſechtzehen Jahr vber / das er ſie jnnen gehabt / hat er 
die Gegendt von der Duna vnd Dißna an / biß an Polutzki 
wuͤſt vñ vnerbawet ligen laſſen / daher in demſelben traghaff⸗ 
ten Ackerlande mittler Zeit groffe dicke Puͤſche vnd Heyden 
aufff ommen fein] Aber das Vngeriſche Fuß volck / machte 
ſich daran / vnd hieb mit den Barten vnd Exten die Bewme 
vmb / vnd kam alſo das Kriegßvolck in einer eyl hindurch. 

Polutzki hat vorzeiten feine eigene Fuͤrſten gehabt / vnd 
iſt im Jahr nach Chriſti Get urth 980. oder wie die Reuſſen 
die Jahr zehlen / nach erſchaffung der Welt / im Jahr 6488. 
Rochuoldo dem Fürften vnterthan geweſen / welcher durch 
Vlodimirum den groſſen / darum das er jhm feine Tochter 
Rochmedã vorſagte (wie der Moſchkowiter Annales mel⸗ 
den) vberzogen worden / da er ſampt zweyen Soͤhnen das 
Leben mit dem Regiment zugleich verloren. 

Darnach if Polutzki vnter der Reuſſiſchen Monarchen 
vnd Fuͤrſten Gewalt kommen / Vnd als dieſer in Oſt Reuſ⸗ 
ſen regierenden Fuͤrſten Geſchlechte vntergangen / iſt ſie an 
die Littawen / wie andere Herrſchafften mehr in Reuſſen / ges 
langet. Vnd als Jagello erſtlich in Littawen / darnach auch 
in Polen Regierte / vnd ſein Bruder Andreas gleich weil la⸗ 
gello zu Krackaw gekroͤnet ward / Polutzki vor ſich en 

ſchickte der Koͤnig zu Polen Tagello etliches Kriegßvolck / vñ 
ließ die Stadt wider einnemen / vñ von dannen an iſt ſie ſtets 
blieben vnter den Koͤnigen zu Polen / vñ Großfuͤrſten in Lit⸗ 
tawen / biß an das Jahr 1536. da fie Iwan Waſilowitz der 
Moſchkowiter Großfürft eroͤbert vnd eingenommen. Das 
Lande vmbher erſtreckt ſich in die lenge auff 15 o. Schritt / 
vñ auch ſo viel in die breite / Es gibt keiner Gegent was zuuor 
an Fruchtbarkeit des Bodens / vnd an Fluͤſſen vnd Seen / Es 
hat viel Schiffreiche Waſſer / fuͤrnemlich die Duna / die in 
der Moſchkaw nicht weit von Turopetz entſpringet / vnd das 
Rigiſche Gemuͤnde zuwege bringet / vnd iſt vnter allen Mit⸗ 
ternaͤchtiſchen Flieſſern das luſtigſte vnd herrlichſte / Neben 
hm kommen die Driſſa vnd Bfwiat aus der Moſchkaw / 
Diſna / Vla aus Littawen / Von Smolenſki die Caſpel / die 
alle in die Duna kommen. Die meiſten Littawiſchen vnd 
Reuſſiſchen Caſtell ligen am Einfluß der kleinen Waſſer / 
welche in ein groͤſſers fallen: Weil aber die groſſen Fluͤſſer 
an viel Stedte ſtoſſen / werden die Stedte gemeiniglich nach 
den kleinen Waſſern darbey genandt / Daher hat Polutzki 
die Stadt vnd Schloß von dem kleinen Waſſer Polota den 
Namen bekommen / Vnd wird das Landt nach der Stadt 
auch alſo genandt. 

Ehe ſie in des Moſchkowiters Gewalt kame / war im 
gantzen Lande nur die Stadt vnd Schloß Polutzki / vnd das 
Schloß Jeſeriſchzi / ſonſt waren offene Flecken vnd Doͤrffer 
darinnen nicht ungemein. Die Stadt Polutzki hatte wegen 
der groſſen bequemligkeit des Waſſers Duna an Reichthumb 
vnd Vermoͤgen alſo zugenommen / das fie die Haupiſtadt in 
Littawen Dilna vbertraff. 

Zu dem Schloß Jeſeriſchzi (nach der Moſchkaw / in eis 
nem Sec / daraus das Waſſer Obola entſpringet / gelegen) 
iſt nur auff einer Seyten ein ſehr enger Zugang / dadurch v⸗ 
bel zu kommen. Nach dem es vom Moſchkowiter eingenom⸗ 

G ü men / 


men / ſein zu beyden Seyten etliche Caſtell erbawet vnd beſetzt 
worden / theyls das Landt / das Waſſer vnd die Schifffarth 
entweder zu erhalten / oder dem Feinde zubenemen / ihey ls den 
Auß fall / der in ſolcher zweyffelhafftigen beſitzung dieſes Lan⸗ 
des gar gemein fuͤrfiel / zuuorhindern. König Sigifmundus 
Auguſtus hat dahin / zwiſchen die Duna vnd Dißna / da fie zus 
ſammen flieſſen / Das Schloß Diß na / vnd die Feſtung Wa⸗ 
ronitz an das Waſſer Varia / (epeln in das Werder des Se⸗ 
8 diß Waſſer Lepel macht / nach Littawen zu 
erbawet. f 


Sintemahl ich nun zu dieſem Orth kommen / 
acht ichs vor noͤlig / von deſſelben gelegenheit bericht zu thun. 
Es flieſſen durch dieſe gegendt in Littawen zwey vnterſchied⸗ 
liche Waſſer / die beyde Schiffreich ſein / jmmer neben einan⸗ 
der her / das nur ooo. Schritt darzwiſchen / vnd dieſe beyde 
Waſſer fallen in zwey groſſe vnd weit dauon gelegene Meer. 
Das Waſſer Lepel / dauon jetzt geſaget / felt in das Waſſer V- 
lam / das auch Schiffreich iſt / v mit demſelben in die Duna / 
vnd von dannen bey Riga in das Mare Balthicum. Das 
ander / die Bereſina fleuſt hin vnd her / vnd fellt mit dem Bo- 
ryſthene in den Pontum Euxinium/das alſo die allda anſi⸗ 
tzenden Voͤlcker in deren gewalt dieſer beyder Waſſer geng 
vnd leuffte ſein / ſo ſie einig weren (weil beyde Waſſer fo nahe 
zuſammen ſtoſſen / vnd die Wahren ſo fuͤglich aus einem auff 
das ander zu bringen / vnd die beyden Waſſer fuͤglich voreini⸗ 
get koͤndten werden) den Kauffmans Gewerb in gantz Sep⸗ 
tentrion vnd Oceident zuſammen bringen koͤndten. Aber 
die Moſchkowiter machen die Duna / vnd dann die Moſchko⸗ 
witer vnd Tattern / vnd die andern oben erwehnten Voͤlcker 
den Boriſthenem vnſicher: Als auch König Sigilmundus 
Auguſtus den Einfluß des Waſſers V la mit einem Caſtell 
befeſtigen wolte / ward ihm der Bawmeiſter ein BR 

ſampt den Arbeitern darüber erſchlagen / vnd muſte der Koͤ⸗ 
nig mit groſſem ſchaden dauon ablaſſen / Vnd als hernach 
der Feindt denſelben Orth fuͤr ſich befeſtigen wolte / ſchickte 
Koͤnig Sigiſmundus Auguſtus den Radoſkowitz mit einem 
groſſen Volck dahin / vnd ließ jhm (aber vorgeblich) wehren / 
Doch hat er dieſen Orth endtlich folgenden Sommers durch 
Romanum Sanguſconem Broßlawiſchen Waywoden (in 
deme der Moſchkowüter die alten Kriegßleute in der Beſa⸗ 
tzung herauß name / vnd newe hinein fegen wolte) wider eroͤ⸗ 
bert. Das Obertheyl dieſer gegendt / ſampt dem zuſammen⸗ 
fluß des Lepels vnd der Vla / hat er vorhin durch erbawung 
einer Feſten Ciaſnicia genandt / vorwaret: Derhalben hat 
der Moſchkowiter gleicher geſtalt jenſeyt die Duna fuͤnff Ca⸗ 
ſtell auffgebawet / vnd jhm alſo den Sitz derſelben gantzen ge⸗ 
gendt vorgwiſſet. 

Das Schloß Sokol auff der Straß nach Pleſchko in 
einem Werder zwiſchen der Dryſſa vnd Niſcia ſetzt er den Lit⸗ 
tawiſchen Caſtelln Otßna vnd Deiffa entgegen / Niſcordam 
an dem Sec / der auch alſo genandt / dreyſſig tauſent Schritt 
von Sauolotz: Sitnum auff der Luckiſchẽ Straſſe / nach dem 
obern theyl des Waſſers Polota: Letzlich hatte er Koſſian an 
dem Orth / Deñ das Woffer Obola wie in einem Circkel vmb⸗ 
fleuſt : Vſwiat an ein Waſſer gleichs Namens vnd Schiff⸗ 
reich / das in die Duna bey Suraſſum gegen dem Waſſer Ca⸗ 
ſpla ober einfelt / Jenes wider Vlam / Dieſes wider Mitaphẽ 
vnd Suraſſen erbawet / vnd diſſeyt die Duna Turouliam 
nach dem namen des Fluſſes obern theyis / da er in die Duna 
fellt: Suſſam aber hatte er aus ſondern bedencken Littawen 
gegen oder an ein See / darauß die Tur oulia fleuſt / an einem 
ſehr feſten / vnd mit Waſſer ollenthalben vmbgebenen On ty / 
in meinung daraus Littawen zubekriegen / vnd die Stadt V ils 
na einzunemen / erbawet / vnd ſhme dieſes Caſtell zum Sitz des 
gantzen Kriegßweſens vorgenommen / vnd es der halben / da 
es zu⸗ 


es zuuor ſchon von Natur wol verwaret / noch mehr befeſti⸗ 
gen / vñ mit allerhandt Kriegßmumtion wol vorſehen laſſen. 
Andere wenig Caſtell mehr bawete er an dieſen Orih / das er 
das Kriegß oolck in den Beſatzungen daſelbſt lets zur Handt 
hette. Dieſen hat er das Schloß Kraſnam zugeordnet / das 
an dem Obriger Orth nach Littawen zuligt / Die Koſſocken / 
deren Obriſter Francilcus Suko / nach dem ſie von dieſem Zus 
ge vernommen / verſamlelen fie fich an der Graͤntz / vnd legten 
die Sturmleitern an Kraſnam bey der Nacht in ſchneller eyn / 
vnd eroͤberten das Caſtell / vnd viel Prouiant darinn. 

Auff der andern Seyte gewonnen die Koſſacken das 
Schloß Kofsian vber der Duna / gleichßfals durch ſchnellen 
vberfall / vnd zerſtoͤrtens in grundt / In des war der Woywo⸗ 
de zu Vilna / mit dem Krieg ßvolck / ſo er vmb vnd bey ſich / biß 
an Polutzki kommen: Als die Feinde fie anſichtig worden / 
führten fie eylendt jhr Kriegßvolck auſſer der Stadt vnter die 
Thore / vnd lieſſen ſich den Feindt anſchawen / Wolten aber 
nicht mit ihn ſcharmuͤtzeln / ſondern begaben ſich wider an jre 
Schantze / Doch ritten die Reuter / ſo zum Scharmuͤtzel luft 
getten / vnter ſie / biß an die Mawren / vnd erſtachen etliche. 

Eben zu dieſer Zeit thaten die Vngeriſchen vnd Littawi⸗ 
ſchen Reuter für Polutzki einen plöglichen außfall / die Pleſch⸗ 
kiſche Straſſe hinab / biß an Sitna / vnd eröberten Sina / 
ſtecktens an / vnd verbrandtens. 

Als der König nach Polutzki zohe / vnd der Feinde Ca⸗ 
ſtell / So kola jhm auff der rechten Handt lage / vnd ſich befah⸗ 
ren muſte / der Feindt möchte aus Pleſchko die Beſatzung all 
da ſtercken / vnd dardurch der vnſern Prouantierung vnd zu⸗ 
fuhre hindern / hielt er sach mit Herrn Mieletio / ob er da ſſelbe 
Eaſtell vnter weges anfallen ſolle oder nicht. Aber darnach 
erinnerte er ſich / das man offt vber ſolchen geringen Belage⸗ 
rungen die gelegenheit groͤſſerer Sachen zuuorrichten vnnuͤtz⸗ 
lich entſchluͤpffen leſt: Vnd weil er nach Polutzk i 155 die 

Hauptſtadt dieſes Orths / eylete / ließ er dieſen anſchlag bald 
fahren / vnd kame auff das dritte Nachtlager / in maſſen der 
Herr Mieletius ſolche mit der leichten Ruͤſtung im vorzuge 
abgeordnet/von Dißna gegen Polutzki / In deme das gantze 
Heer alſo auff Polutzki zu zoge / brachten die Moſchkowiter 
die Polen vnd Littawen / ſo ſie nun etliche Jahr anhero in 
Hafften gehalten / jemmerlich vmb / vnd bunden die todten 
Coͤrper auff Thramen vnd ſchickten fie die Duna hinab / 
dem Kriegßheer entgegen / nur zum ſchrecken. 

Der Koͤnig nam Johan Zamoiſchzi den Cantzler / vnd 
Caſpar Beckiſch zu ſich / vnd ließ den Herrn Mieletium das 
Kriegßheer in acht halten / vnd machte ſich in geringem Ha⸗ 
bit auff / beſtalte auch an gewiſſen Orthen hinterhalt / wider 
feindttichen Außfall / vnd vmbritte die Stadt / vnd beſichti⸗ 
gete ſhre gelegenheit / vnd berathſchlagte ſich mit ihnen / an 
welchem Orthe man die Stadt zubeſtreiten anfahen ſolle. 

Die Stadt hat zwey Schloͤſſer / das eine ligt in der Hoͤ⸗ 
he / zu mittẽ inne / Das ander die Schuͤtzenburg / auff Moft N) 
kowiteriſche Sprache genandt / dabey die Stadt Sapolotta 7 
Dieſe dreh Theyl machen die Stadt Poluczki: Nach Mit⸗ 
tage fleuſt die Duna fuͤruͤber / von dannen fie ſich ein weni 
nach Occident lencket / vnd gericht auff Riga zu / vnd allda 
ins Meer fleuſt. Das Waſſer Polotta gehet gerades lauffs 
ein wenig nach Orient / bey der Schuͤtzenburck / darnach wen⸗ 
det es ſich wider nach Mitternacht / berůͤhret das vnterſte des 
Huͤgels / darauff das Schloß oben liget / vnd ſcheydets ron 
der Stadt abe / vnd vormiſcht ſich nach Mittage nicht weit 
dauon mit dem Waſſer Duna. Das mittelſte Schloß / da⸗ 
uon wir geſaget / das ein weit außſehen vom Huͤgel herunter 
hat / iſt / wie angezeiget / von Mittagẽ durch das Waſſer Du⸗ 
na / von Mitternacht vnd Auffgang / von dem Waſſer Polot⸗ 
ta vnd dem Stedtlein Sapolotta / von Abendt von der Schu⸗ 
tzenburg / vnd ſonſt allenthalben von * gehlingen Ber; 

gejdarunter es ligt / vnd mit kuͤnſtlichen / zugerichten / tieffen 
Graben vnd Wällen vmbfaſſet vnd vmbgeben Hat ſtarcke 
Mawren vnd Paſteyen / mit verbundenen ſtarcken Pollwer⸗ 
cken vnd Schrencken ordentlich befeſtiget. Die Sch uͤtzen⸗ 
burg iſt zu vnterſt nach Occident an einem nidrigen Hügel] 
nach Orient zu durch ein klein Bruͤcklein / an das mittel 
Schloß angehefft. 

Die Stadt hat vor zeiten dißſeyd des Waſſers Polotta / 
vnterm Huͤgel / darauff hernach der Moſchkowiter die Schuͤ⸗ 
tzenburg gebawet / geſtanden Sie ward vom Feinde zerſt oͤ⸗ 
ret / Als aber der Moſchkowiter hernach dieſe Stadt ruhig 
beſaſſe / vnd fie des fehr gelegenen Gewerbs vnd Kauffhand⸗ 
lung halben wider auffrichten wolte / vorſetzte er fie (darumb / 
das ſie auff der vorigen ſtelle gut zu ſtuͤrmen / vnd das er ſich 
beſorgen muſte / es möchten die vnſern allda wider ein freyen 
zutritt darzu gewinnen) vber das Waſſer Folottam / aid 
der das oͤber Schloß / mitten zwiſchen die beyden Waſſer / das 
gleichſam wie in einem Tryangel / die eine Seyte die Duna / 
Die ander Seyte nach dem obern Schloß / die Polotta / Die 
dritte Seyte die Graben vnd Thuͤrne beſchloſſen. 

Der König zweyffelte gar nicht das man die Belage⸗ 
rung am mittelſten / als am oͤberſten vnd am meiften befeſtig⸗ 
ten Schloſſe anfahen folle / Aus vrſachen / das alle Arbeit 
vnd Zeit / in Belaͤgerung der andern Orth / verlohren ſein 
wuͤrde / ſo das fuͤrnemſte Schloß nicht zuuor eroͤbert / vnd den 
Feinden dardurch alle Hoffnung ſich darein zu fliehen / vnd 
darinne zu er genommen würde: So man aber diß 
mittel Schloß / darinne die meiſte Proniand vnd Kriegßmu⸗ 
nition gewinnen vnd befeſtigen wuͤrde / ſo koͤndte man dar⸗ 
nach die Stadt vnd die Schuͤtzenburg ohne alle muͤhe ein⸗ 
bekommen. Darzu keme / das ſichs anſchen ließ / als würde 
nach eroͤberung der Stadt die Vberfarth vber das Waſſer 
Polotta das vnten am Huͤgel (darauff das Schloß 25 

an der gehet / die Belagerung deſſelben / ſehr beſchwerlich ma⸗ 
chen. Ader Beckiſch hielte nieht minder darfuͤr / das die 
Stadt Sapolotta / die / wenn man die Duna hinab fehret / zu 
erſt fuͤrkompt / zu foͤrderſt zuuorſuchen ſey / Vnd weñ dieſe er⸗ 
oͤbert / ob gleich die Feinde darnach ſich ins Schloß begeben 

würden / ſo würde es doch jhn / weil ſte alßdann alle vber einem 
hauffen / viel beſchwerung vnd vngelegenheit machen / vnd 
daneben ihn alle hoffnung / den vnſern aber die Arbeit min⸗ 
dern! vnd die vnſern muthig machen: So werde die Be⸗ 

laͤgerung der Stadt auch nichts ſehwerer zugehen / ais wann 

mans an den andern Orthen anfienge / weil allenthalbẽ durch 

das Waſſer Polotta (das daran hindern ſolte) ein Furth zu 

finden / der kaum der Sehenckel tieff: Dann zur ſelben Zeit 

was die Polotta ſehr klein. 

Samoſcius hielt beym Kònige an / das er in ſeiner erſten 
meinung verbleiben ſolte / darumb dann er ſich noch einſt für 
ſeine Perſon erkuͤndigete / vnd ſich alleine (die gelegenheit 
gruͤndtlich zuerſehen) neher zu dem Orth / da vor zelten die 
Stadt geſtanden (welchen Orth von wegen der abgebrand⸗ 
ten Stadt fie auff jhre Sprache Poſar / das iſt / die Brandt⸗ 
ſtedte nennen) hinzu machte / vnd befunde / das man daſelbs 
viel leichter hinan kommen koͤnne / Vnd das die Graͤben vnd 
der Huͤbel weit nicht ſo hoch / ais auff den andern Orthen / 
vnd das die Schuͤtzenburg auff dem Berge hierunten / als 
der Berg in die Hoͤhe ſteiget / alſo gelegen / das auff der Spitze 
des Berges ein vberſchlag hinuͤber hingehe / darfuͤr die im 
Schloſſe heraus zu ſchieſſen vorhindert würden. 

In dem nun der König mit Herrn Mieletio vnd den 
andern Kriegßrathen dieſe Sach ferner berathſchlagen wil / 
suchte das Deutſche Kriegßvolck vber das Waſſer Polotta / 
vñ nam einen Platz vor der Stadt ein / dem öberfien Schlo 
vnd der Schuͤtzenburg gerade gegen vber / vnd ſchluge fein 
Lager an der Duna auff. Da muſte ſich der Koͤnig eines 
H ij Tumults 


Tumults zwifchen den mancherley Nationen in feinem 
Heer befuͤrchten: Ließ derwegen zu / das man an die Stadt / 
an dem Orth / da Beckiſch mit ſeinen Vngern hielte / das La⸗ 
ger auffſchlagen möchte. In mitt ler Zeit erſahe man eine 
gelegenheit vber der Polotta / zwiſ chen dem Waſſer vnd cis 
nem See / dahin ſchlug man das Koͤnigliche Lager auff / vn⸗ 
derhalb dem Orth / den (wie gemelt) die Deutſchen eingeno⸗ 
men: Allda hienüber brachte Mieletius das gange Heer. 

Das gantze Feldtlager / vnd die gantze Belaͤgerung Por 
lutzki war alſo geſtalt: Neben das Waſſer / wenn man von 
Diſna nach Polutzki zeucht / gegen der Stadt Sapolotta / 
An der Duna lagen erſtlich die Vngern / an einem zur fuͤtte⸗ 
tung ſehr gelegenen Orth / ſintemahl das vnterſte theyl des 
Waſſers gantz ſicher vnd frey ware / vnd die Zufuhre aller⸗ 
meiſt daſelbſt ankame / dar zu war eine Schiffbruͤcke uber die 
Duna auffgeſchlagen. Nach den Vngern / diß ſeyd der Po⸗ 
lotta / lag Niclas Radzwil Waywoda zu ilna / ſampt jur 
nem Sohne Chriſtophoro / vnd vnter jhrem Regiment die 
Littawiſchen Soldaten. Darnach erfuͤlleten den vbrigen 
Naum / biß an die Polotta die frembden Kriegßleute. 

Vber der Polotta / zwiſchen dem Waſſer vnd einem 
See / lag das Königliche Kriegßvolck (wie gemelt) darinnen 
waren die Polniſchen Reichß Raͤthe vnd Senatores / vnd die 
Polniſche Ritterſchafft zum mehrern theyl: Vnd neben de⸗ 
nen auch Niclas Nadz wil / Littawiſcher Marſchalck / welcher 
damaln in abweſen des Polniſchen Marſchalcks die Hoffe⸗ 
leute führete. Das mütel Lager vmbſiengen der Fuͤrſten 
vnd Senatorn Zelte / vnd nach dem einer dem andern an 
Vermoͤgen vnd Wirdigkeit fuͤrginge / alſo ſchlug er fein Zelt 
dem Koͤnige zum nechſten auff. Dieſe Zelt giengen dreyfach 
vmbher / ais wenn zwey Staͤdtlein beyſammen legen / vnd 
waren auch zwey Thore darzu gelaſſen / vnd worden durch 
eine Schildtwache vorwaret. Juſſen vmbs Lager — die 

Wagenburg mit eyſern Ketten nach Polniſchem brauch 
vmbſchrencket: Vmb dieſelbe pflegen ſie / alßbaldt man ſich 
eines gefehrlichen einfals oder anderer gefahr beſorget / einen 
Graben vmbher auff zuwerffen / vnd alſo das gantze Feldtla⸗ 
ger wie eine ſtarcke Feſtung zuuerwahren. Vberhalb des 
Koͤniges Zelt / hatten ſich die Deutſchen wie obgemelt / gelaͤ⸗ 
gert. £ 
In deme nun Polutzki dermaſſen vmbringet / kamen 
Faͤnff hundert außerleſene Knechte an / die Marggraff Ge 
org Friderich in Preuſſen ſchickte: Die worden Ihrem bege⸗ 
ren nach zu den Deuiſchen einloſieret / Gleicher geſtalt kamen 
auch etliche aus Podollen / vnd andere mehr aus weit abgele⸗ 
genen Landen der Kron Polen an / die nicht zeitlich zur ſtelle 
zu kommen vermochten. Vnter dieſen waren auch etliche / ſo 
guttwillig zuzogen / Nemlich / Conſtantinus Hertzog Con⸗ 
ſtantini von Oſterrog Sohn / der mit einer wolgeputzten An⸗ 
zahl Reuter ankam / vnd andere mehr. In mittler Zeit grief⸗ 
fe der Beckiſch die Stadt Sapolottam an / ſchantzte dafür, 
vnd beſchoß die Mawren. Die Moſchkowiter darinnen / 
getraweten die Stadt nicht zu erhalten / vnd nach dem ſie in 
der Belagerung ſich in allen fällen bey dem Moſchkowiter 
Beſcheydts erholet / trugen fie alles heraus / vnd ſteckten die 
Stadt an / vñ machten ſich ins oͤber Schloß / Darauff ſchan⸗ 
Bet man an das Schloß / vñ an das Waſſer Polottã (das wie 
wir oben bericht / im Thal am Berge / darauff das Schloß 
ligt / herumb fleuſt) Die Vngern thetten das beſte im forth⸗ 
ſchantzen / Wie fie dann ſehr arbenſame vnd außgehertete / 
vnuordroſſene Kriegßleute ſein. Denn man muſte durch ei⸗ 
nen Orth der Stadt durchruͤſten / da man denn offt in Tod⸗ 
tengraͤber / Kloacken vnd andere vnſaubere Orih hindurch 
ſetzen muſte. 
Die Belagerung des Schloſſes war alſo angeſtellet / 
das die Vngern auff der Rechten 1 dem Orth / da 

die Stadt geſtanden / ein wenig dauon die Polen / Darnach 
die Littawiſchen Fußknechte / die Stephan Sboruſky / Wap⸗ 
woda / Euſtachius Walowitz / Caſtellan zu Trozen / vnd ans 
dere dargebracht / jhre Schanzen auffſchlugen. Mitten 
gwiſchen dieſen / ein wenig hinab / nicht weit vom Waſſer 
Polotta / hielten wen hundert außerleſene Vngeriſche Fuß⸗ 
knechte die Wache / ſo in des Samoiſchzi Beſtallung / Alſo / 
das gegen den andern Polniſchen vnd Vngeriſchen Fuß⸗ 
knechten die Vberhalb in zweyen Orthen einander gegen 
vber geſtellet / dieſe Zwey hundert Vngeriſche Knechte / 
gleich den oͤber Winckel des Triangels hielten. Auff der ans 
dern Seyte des Schloſſes / vber der Polotta / da es an die 
Schuͤtzenburg angehenckt iſt / ſchantzten die Deutſchen (die / 
wie vorhin Bericht geſchehen / denſelben Orth zuuor einge⸗ 
nommen) von jhrem Lager an biß gegen dem Schloß vber. 
Der Herr Beckiſch fienge erſtlich an das Schloß hefftig zu 
beſchieſſen / Als er aber wenig ſchaffte (denn weil die Maw⸗ 
ren aus allerley Materi erbawet / daß das Geſchuͤtze nur Loͤ⸗ 
cher dardurch machte / ſie aber nicht vmbſtuͤrtzte) ſieng er an 
Fewerkugeln hienein zu werffen. 
Es hat der Koͤnig in den vorlauffenen Vngeriſchen 
Kriegen (ſintemahl er ſahe / daß das vorige gebreuchliche 
Fewerſchieſſen von mancherley Fewrwerck mehr zum ſchein 
vnd ſchrecken erdacht ſey / als das es anzuzuͤnden vnd ſchaden 
zu thun krafft haben ſolle) ein new Fewerwerck erfunden / 
Die Kugeln wurden im Fewer ſo lange auffgeſchuͤret / biß ſie 
gantz gluͤendt worden: Darnach ladet man ſie in die Moͤr⸗ 
ſer / alſo / das zwiſchen jhnen vnd dem Puluer ein geraum 
Spacium / mit Sandt oder Aſche zu erſt / darnach auch mit 
feuchtem friſchen Gruß gefuͤllet wird / damit ſich das Pulffer 
von der glüenden Kugel nicht entzuͤnden koͤnne: Vnd alſo 
ſcheuſt man denn die Fewerkugeln an die Mawren / die glim⸗ 
men lange im Holtz verborgen / Koͤnnen derhalben Kan 5 

ſchnell / als eine Fewerflam̃e geleſcht werden / vnd dienen alfo 
ſ hr das Holtzwerck anzuzuͤnden / Inmaſſen der König das 
Dantzigiſche Werder auch alſo angezuͤndet hat / Doch kond⸗ 
te man durch diß Fewerſchieſſen auff dißmahl auch nicht ſon⸗ 
derlich viel ſchaffen. Denn nach dem die Kugeln zu hoch 
geworffen / fuhren ſie nur durch die Mawren hindurch: So 
man ſie aber nidriger nach dem Grunde ſchoß / das ſie daran 
hafften ſolten / traffen fie gemeiniglich an den Grundt des 
Berges / darauff das Schloß ſtehet / der ſich was erhebt / alſo / 
das der Orth gegen vber / darauff das Koͤnigliche Geſchuͤtze 
ſtundt / ob er wol auch nicht gar nidrig / doch was nidriger 
war als der ander / Derwegen der Bodem die Kugeln auff⸗ 
ſienge. Als auch der Weſtwindt viel Tage nach einander ges 
wehret / vnd es teglich hefftig regnete / lieff das Waſſer Polot⸗ 
ta ſehr an / alſo das / da vorhin einer zu Fuß / nun einer zu 

Roß ohne gefahr nicht hinuͤber zu kommen vermochte / Vnd 

zureiß das Waſſer alle Bruͤcken zwiſchen beyden Gezelten. 

Doch war noch eine Bruͤcke / die baid anfenglich / als man 

vor Polutzki kam / Ioann Bornamiſſa / bey einer abgebrand⸗ 

ten Maͤhle / da er etliche Bruͤckenpfaͤle fandt / vnd die mit ans 

dern Thromen bewerffen ließ / zwiſchen der Schantze vnd 

der belagerten Paſtey angetroffen / Bü als es an dieſer Brů⸗ 
cken zu wenig / richtet Herr Beckiſch noch eine an / von Fir 

ſcherkanen zuſammen geſetzt: Aber die Feinde ſchoſſen fuͤr 

vnd fuͤr darauff zu / vnd vorſenckten dieſe Brucke / vnd bliebe 

die obgemelte alleine / die ein Stuͤcke / ſo von der abgebrandten 
Mahle vbrig / beſchuͤtzte / das die Feinde nicht darzu ſchieſſen 
kondten. 

Als nun Herr Beckiſch vormerckte / das mit dem Ge⸗ 
ſchuͤtze vnd den Fewerkugeln nichts kondte außgericht wer⸗ 
den / Ermante er die Kriegßleute / wie ein jeder an der Ord⸗ 
nung freydig vnd wolgemuth ſtuͤnde / vorhieſch jhnen gute 
Geſchencke / das ſie Fewer an die Mawer anlegen wolten / 

vnd 


vnd fertigte etliche vber die Bruͤcken / vnd das Berglin ge⸗ 
gen ober ſtracks nach den Schloß zu: Dieſen ſchickte er 
bald andere mehr aus der Polen vnd Littawen Schantze 
hernach. Aber die Feinde wehreten ſich redlich im Schloß / 
vnd begegneten der vnſern fuͤrhaben allenthalben ſteiff vnd 
keck. Sonderlich beſchedigten ſie die vnſern hefftig / in dem 
ſie einen ſchweren Balcken oben auff der Mawren (die da⸗ 
ſelbs was weiter als vnten) auff ein ſolchen Fall in Vorrat 
geſchafft / herunter auff die vnſern abſtoſſen lieſſen / Der ſchoß 
herunter vnter vnſere Landßknechte / vnd zerſchmetterte wen 
er erreichte / Das angeſteckte Fewer leſchtt fie alle ſo frewdig / 
das auch alte Leute / Weiber / Kinder / keiner Muͤhe ſpareten / 
noch einiger gefahr furchten / Sondern Waſſer mit hauffen 
zutrugen / das Fewer zu dempffen / vnd auff die vnſern herab 
goſſen / Vñ als die vnſern auff allen Seyten auff das Schloß 
vnd Paſteyen zuſchoſſen / trug ſichs zu (des fich zuuerwun⸗ 
dern) das der Feinde nicht wenig ſich vber der Mawren hin⸗ 
ab lieſſen / vnd das Waſſer / das jhn andere hinab reicheten / 
erunter goſſen / vnd wenn nu gleich dieſelben von den vn⸗ 
— todt geſchoſſen wurden / funden ſich doch allezeit (die 
gantze Belagerung vber) andere / die der vorigen gefahr ver⸗ 
achten / vnd ſich an jrer ſtadt wider gebrauchen lieſſen. Mitt⸗ 
ler Zeit kamen den Belagerten / die Regen vnd Vngemitter / 
dauon hie vor geſagt / ſo wol zu ſtatten / das der gemeine Krie⸗ 
geßman glaubete es hettens die Moſchkowiter als Aberglau⸗ 
biſche Leute durch Zauberey zuwege gebracht. Denn dar⸗ 
durch wurde das anzuͤnden des Pollwercks vorhindert / vnd 
hatten die Regen die Gräben alſo erfuͤllet / vnd das Erdtreich 
efeuchtet / das kein Kriegeßmann ein ſichern Tritt thun 
ondte. 

In dieſem anlauff ſeind etliche tapffere Helden vmb⸗ 
tomm̃en / vnd vnter jhnen ward Michael Vadoſius (der in 
vielen Kriegen gedienet / vnd feiner Mannligkeit halber zum 
a Obriſten 


Obriſten vber das Vngeriſche Kriegßvolck geſetzet) als er in 
der Polen Schantze bey dem groſſen Gefchüß mit Staniflao 
Penkoflauio vnd andern Polnifi chen Heuptleuten rathſchla⸗ 
gete / mit einer Buͤchſen hingenommen. Doch haben die 
Feinde auch nicht geringen ſchaden erlitten / Denn ſo offt ſie 
hauffenweiſe an ein Orth zugleich das Fewer zu leſchen lief⸗ 
fen richtet man das Geſchuͤtze auff ſie / vnd ſchoß hefftig vn⸗ 
ter ſie / Vnd brachte nicht alleine das Geſchuͤtze / ſondern auch 
die Stücke vom Geholtze vnd Thromen / ſo die Buͤchſen Rus 
geln mit ſich fuͤhrten / vnd offt mehr als die Kugein ſelbs ſcha⸗ 
den theten / jhr nicht wenig vmb. Vber das / da es mit der 
Belaͤgerung ſo ſchwer zu gieng / war auch groſſe noth vnd 
mangel an Prouiant vnd Zufuhre / die man ſchier gar allein 
von Dißna vñ dem vntern theyl des Waſſers gehaben koͤndt. 
Denn nach V ilna zu / die bey Zwey hundert zwantzig Meyl⸗ 
weges dauon / biß gegen Paſtowa / die auff gleicher weite ligt / 
zwiſchen Vilnajvnd Polutzky / hatte der Feindt alles verhee⸗ 
ret vnd vorwũſtet / Darnach vermochte man auch ander vr⸗ 
ſache halben die Zufuhre nicht wol zu habẽ / weil das Schloß 
Suſa noch in der Feinde henden. Die Kriegßleute in Su⸗ 
ſa hatten vor wenig Tagen vnſere Littawiſche Koſſacken / 
die (wie wir oben geſetzet) Kroſnam eroͤbert vnd eingenom⸗ 
men / daſelbs in Kroſna / als ſie gantz ſicher bey der Nacht 
vberfallen / vnd das Schloß angezuͤndet / vnd in grundt ge⸗ 
ſchleifft / Dieſelben in Suſa pluͤnderten die Fuhrleute / ſo ung 
von Vilna anhero was zuführeten / vnd trieben fie zuruͤcke / 
So dorffte man auch oberhalb des Waſſers / wegen der Bes 
ſatzung zu Turolien / auff keiner Seyte frey auff die Fuͤtte⸗ 
rung reyten Frantz Suck machte ſich mit elichen Feldtge⸗ 
ſchuͤtz allda hin / in hoffnung da ſſelbe Caſtell Turolien / mehr 
durch ſchrecken als durch Kriegßmacht zu eroͤbern: Aber 
weil Polutzky vneroͤbert / waren die Feinde in der Beſatzung 
daſelbs noch zu freydig / darumb ante vngeſchaffter din⸗ 

ge wider abziehen. Auff den andern Orthen vmbher nach 
Pleſchkaw vnd Lucky / faſt bey Hundert Meylweges / ſein di 
cke vnwegſame Heyden vnd Puͤſche. Zu deme hatte der 
Moſchkowiter (der / wie hieuor angezeiget mit ſeinen gantzen 
Heer zu Pleſchkaw ankommen / vnd vernommen / das Po⸗ 
lutzky belagert) Boriſſum Seinum vnd Theodorum Sere-⸗ 
metum mit den beſten Kern feines Volckes den Belagerten 
in Polutzky zu huͤlff geſchickt: Als dieſe aber in Polutzky( weil 
die vnſern allenthalben gute auffachtung gaben) ſicher zu 
kommen nicht getraweten / blieben fie zu Sukoſ / Vnd ob fie 
gleich ſich nicht an Polutzki nehern dorfften / machten fie ſich 
doch auff die Straſſe nach Dißna / vnd ſiengen die auff / ſo 
auff die Fütterung ritten. Der König ſchickte anfenglich 
wider dieſe Moſchkowiteriſche Oberſten vnd jhr Kriegß⸗ 
volck Chriſtophorum Radzwil / mit etlich außerleſenen Ge⸗ 
ſchwader Reutern / mit jhme zohe Johan Clebowitz Minzen⸗ 
ſiſcher Caſtellan / Aber die Feinde hielten ſich innerhalb der 
Schantzen / vnd ſonſten wo fie angetroffen worden / jnne nd 
vnd wolten den vnſern keine Schlacht lieffern / Doch folge⸗ 
ten ihnen die vnſern biß an die Mawren / vnd ſcharmuͤtzelten 
mit ihn zu Roß. Es blieben auff beyden Theylen etliche 
Baum todt. Von den vnſern ward Niclas Kamentz / ein 
eruͤmpter vom Adel vmbbracht. Die vnſern fiengen etliche 
Moſchkowiter / vnd kamen damit wider zum Koͤnige. 

Der Koͤnig befand / das man die Feinde in Sokol heff⸗ 
tiger vñ ſtercker angreiffen / vñ was mehrers zur ſachen thun / 
vnd den außgang der Polutzkiſchen Belagerung erwarten 
muſte / vnd ordnete mitler weile eine Reuterwache alldahin / 
Die oberzehlten Beſchwerungen vormehrte diß / das die We 
ge durch die groſſen geſchwinden Platzregen dermaſſen vbel 
zugericht / das die Roß ſich aus dem Lett nicht wircken kond⸗ 
ten / deren viel darüber vmbfielen vnd ſturben / Alſo / das alle 
Straſſen voll todter Pferde lagen / Den das Waſſer a das 

fette Erdtreich / das an jhme ſelbſt feuchte / alles durchdrun⸗ 
gen / das auch in der groſſen Herrn lidern Zelten niemandt 
ſicher ſtehen kondte / Dadurch trug ſich zu / weil den vnſern 
die Zufuhre vmb vnd vmb vorſchrenckt / vnd auch im anfang 
diß Krieges die Kauffleute in dieſe weite vnd wuͤſte Lande 
dem Feldtlager nicht nachzogen / das eine ſolche Thewrung 
an Prouiand vnd Futter einfiel / das / welches zuuor in Pos 
len vnerhoͤret / man einen Scheffel Habern vmb 10. Taler / 
zu vnker halt alleine der Edliſten Roß bezahlen / vnd etliche 
Polen vnd Vngern todt Pferdefleiſch freſſen muſten. Das 
zwar ein newes vnd vnerhoͤrtes / doch nicht ſo wunderbar / als 
das man nicht ſahe / das es jnen was geſchadet hette / Sonder 
lich betraff dieſe noth am meiſten die Deutſchen / nicht alleine 
derhalben / das ſie gewohnet mitten vnter vielen Stedten 
Kriege zu fuhren vnd derkalben ſich auff dieſe noth deſto 
weniger porſehen / Sondern das ſie auch dahin jhr Lager ge⸗ 
ſchlagen / dahin die Victualien erſt zu letzt ankamen / Denn 
vornen zu die Vngern / darnach die Littawen / vnd darnach 
das Koͤnigliche Lager lag / denen / wie eines oder das ander 
neher Dißna gelegen / auch die Prouiant zu erſt in die Haudt 
kame / Doch hatte der Marggraff die Preuſſen / ſo er geſchickt 
Als der derer Lande gelegenheit / vnd der darinn vorfallen⸗ 
Den notdurfft erfahrner / mit Wagen / Prouiand vnd anderer 
Rot hdurfft wol vnd ſtattlich vorſehen. 

In dieſen allerhandt beſchwerlichen noͤthen war doch 
jederman wolgemutß / ſonderlich die Vngern; Vor allen 
andern rhůmete ſich der Herr Beckiſch (den ſonſt die Gicht 
vnd des Magens ſchwachheit hefftig plagten) aus vnuͤber⸗ 
windlichem muth / er ſey nie geſuͤnder vnd beſſer zu Paß ge⸗ 
weſen / Hielt ſtets beym Geſchuͤtze vnd Artalerey / Hieit Mal⸗ 
zeit darbey / Ruhet daſelbs / vnd tawret aus in groſſer gefahr / 
alſo / das etliche / die vmb vnd neben im vnd vnter den Johan 
Kuruffſty) fo nahe erſchoſſen worden / das ſie ihm mit dem 

Dlut beſpruͤtzten. Gleicher geſtalt ließ das new beſtelte Pol⸗ 
niſche Fußvolck dannoch den Muth nicht ſincken. Als nun 
vmb vnd vmb alle Sachen ſo bedrengt / vnd der König Rath 
hielt / was ferner fuͤrzunemen / ſchloſſe man dahin / das / wie 
zuuor ſchon die gemeine Rede gienge / das gange Heer zu rin⸗ 
ges vmb vnd vmb mit hoͤchſter macht Polutzky angreiffen 
ſolte. Das gefiel aber dem Könige derhalben nicht / das / ſo 
es nicht frucht ſchaffen moͤchte / da ſich doch menniglich dar⸗ 
auff verlieſſe / das darnach nichts dann der Abzug vbrig fein 
wuͤrde / Darumb vermeinte er / es ſolle zuuorhin alles Heyl 
ſonſt zuuorſuchen fein: Vnd beredete etliche Vngern / mit 
vorheiſſung groſſer Vorehrung / das ſie noch cineft ſich an 
die Mawren begeben wolten / ermanete die fertigſten vor der 
Fauſt / vnd wehrhafftigſten Reuter / die Roß zuuorlaſſen vnd 
mit den Fußknechten ſich an die Mawer zu machen: Vnd 
vnterrichte ſie gute achtung darauff zugeben / das fie ſich / ehe 
das Fewerwerck gentzlich angangen / nicht dauon machen 
wolten: Es ſey beſſer unter den Mawren vnd vnter der Fein⸗ 
de Geſchuͤtze feiner Nation / Ahum / Ehre vnd Kriegeßlob zu 
erlangen / vnd das Leben laſſen / als mit ſchanden vnuorrich⸗ 
ter ſachen von der Belagerung abziehen / vnd ſo groſſen ſpott 
einlegen. 

Hierauff gehet das Kriegeßvolck hinan / mit groſſem 
Muth / vnd thut wie jhme nichts darumb were / vnd ſtecket die 
Schloßmawren mit Fackeln vnd andern hierzu zugerich⸗ 
ten Fewerwercken an / Vnd als gleich zur ſelben Zeit / ſam 
wandelte ſich das Gluͤcke / die Regen ein wenig auffgehoͤret / 
vnd das Fewer an das Grundtwerck angeleget / gieng es 
mechtig wol an / vnd vorzehrte ein ſtuͤcke Mawers / vnd brei⸗ 
tet ſich weit vnd breit aus / alſo / dar es den gantzen Tag nicht 

29. Aug. kondte geleſcht werden. Diß geſchach am 29. Auguſti. In 
1579. des / weil das Fewer alſo weit vnd ferr leuchtete / vnd der Koͤ⸗ 
nig fuͤrchte / das die Feinde in den benachbarten a 

derlich zu Sokel / da (wie vorhin angezeiget) der Kern des 
beſten Moſchkowiteriſchen Kriegßvolcks vorhanden / durch 
das Fewer erinnert / das Schloß vnd die jhren fuͤr des Fe⸗ 
wers gewalt zu retten / herzu eylen / vnd dann auch die im 
Schloß zugleich herauß fallen möchten / ließ er das gange 
Heer aus dem Feldtlager (darinnen eine anzahl Fußvolcks 
das Lager zubewaren vorbliebe) ins offene Feldt vnter die 
Fenlein ruͤcken / vnd daſelbs auffwarten. Er (der Koͤnig) 
nam ſeine Hoffeleute mit ſich / suchte vber die Polotta / auff 
das er aller fuͤrfallenden noth deſto beſſer rath ſchaffen kond⸗ 
te / weil daſelbſt die Straſſe nach Sokel gieng / vñ dannenher / 
ſo ein ein fall geſchehen ſolte / die groͤſte gefahr zubeſorgen. 
Dadurch fielen die Moſchkowiter in ein folch ſchrecken / das 
ſie Rath hielten / wie ſie ſich ergeben wolten / vnd wurffen ſich 
ihr schen vber die Mawer / vnd begaben ſich zu den vnſern. 
Aber als fie Herr Beckiſch dem Könige zuſchickte / ſchlugen 
die vnſern ſie vnter weges zu tode / auff das ſie die andern 
Moſchkowiter ſich zu ergeben abſchreckten / damit ſie nicht 
dardurch des Rhums des eroͤberten Schloſſes / des Siegs 
vnd der Außbeute / als der Belohnung jhrer außgeſtandenen 
muͤheſeligkeiten beraubet wuͤrden. Denn vnter andern erſt⸗ 
lich das namhaffte Schloß / vnd dann fuͤrnemlich S. So⸗ 
phien Kirche / darinnen (wie man fagte) viel alte Schaͤtze / 
Suberne Bilder / vnd der alten aller reichſten Reuſſiſchen 
Fuͤrſten geſchenckte Kleynod ſein ſolten / machten den Krie⸗ 
geßleuten eine Hoffnung / groſſe vnd reiche Außbeute zu er⸗ 
langen. Derhalben fie auch vmb ſolcher verhofften Auß⸗ 
beute willen alle noth vnd gefahr ſtandthafftig / vnd mit ke⸗ 
ckem Muth außtawren. 

Als es ſchier begundt . Abendt zu werden / befandt man / 
das es ſchwer vnd gefehrlich ſein wolte / einen ſo gehlingen 
Huͤgel hienauff durch das brennende Fewer zu kommen / 
Denn das Fewer wehrete noch / vnd kondte man ohne durch 

das Fewer auff das Schloß ſonſt gar nicht kommen / Ders 
halben ward vor gut angeſehen / das mans biß auff den an⸗ 
dern Tag ſolte beſtehen laſſen. 

In dem ſich nun der Konig wider in ſein Zelt vorfuͤgte / 
ermanten einander etliche Knechte in der Vngeriſchen Wa⸗ 
che / ſchlugen ſich zuſammen / machten ſich vber die obgemelte 
Bruͤcke / vnd ſtiegen auff den Berg gegen vber / vnd kamen 
durch das vngeleſchte Fewer hindurch / halb gebraten in dat 
2 Zu dieſen ſchlugen fich nicht wenig Polniſche Fuß⸗ 

nechte. 

Die Moſchkowiter hatten an dem Orth / da das Fewer 
angeleget wurde einen Graben eylends auffgeworffen / dar⸗ 
auff das kleine Geſchuͤtze geſtellet / vnd ſich von allen Orthen 
vorſchantzet vnd vorwaret / damit trieben ſie die vnſern wider 
durch das Fewer hindurch zuruͤcke / dannen ſie komen waren. 
Das machte die Moſchkowiter keck / alſo / das fie den vnſern 
weit nachfolgten / vnd mit Pfeylen auff ſie ſchoſſen. In des 
ſahen des Samoiſchzi Zwey hundert Fußknechte / ſo (wie 
geſaget) die Brucke vorwarten / das die vnſern zu ruͤcke ges 
trieben worden / kamen jnen zu huͤlffe / vnd trieben die Moſch⸗ 
kowiter wider zuruͤcke. 

Der Koͤnig / als er ein theyl weges nach dem Lager fort 
geruckt / vnd in des dieſen einfall des Kriegßvolck anſchawe⸗ 
ten / beſtellet er alle noth wendige Sachen / ſonderlich gegen 
der Straſſen nach Sokel. Dergleichen thet auch der Herr 
Mieletius /ſtiege vom Pferde / wie auch ihr viel vom Adel ne⸗ 
ben jm / gienge vmbher vnd kam dem Geſchuͤtz vnd der Mus 
nition zuhuͤlffe. Die Feinde lieſſens damahln an ihnen auch 
nicht fehlen / ſondern fchoflen geſtracks von den hohen Thuͤr⸗ 
nen / ſonderlich im mittelſten vnd obriſten Schloſſe auff allen 
Seyten heraus. Vnd als gleich der Koͤnig mit dem Cantz⸗ 
1 ſie beyde eine groſſe gefahr / Deñ 
als der Cantzler vom Geſpreche weg ritte / ein ander Pferdt 1 
nemen 


nemen / vnd ein Reuter vnuorſehens in feine elle eintrite 
ward er mit einer Kugel dem Koͤnige an der Seyten getrof⸗ 
fen vnd erſchoſſen. Dieſen Lerman vnternam die Nacht / 
vnd vorenderten ſich die Gemuͤter / denen eine ſolche groſſe 
hoffnung / wegen des angangenen Fewers gefehlet vnd vmb⸗ 
geſchlagen. Jederman klagte / die Feinde weren durch diß 
Gluͤck mutig vnd freydig / die vnſern verzagt gemacht / Dar⸗ 
aus entſtundt vnter den mancherley Nationen Spaltung 
vnd Vneinigkeit / in dem die Polen die ſchuldt auff die Vn⸗ 
gern / als die diß Spiel angefangen / legten / vnd das / wie man 
ins Schloß gedrungen eines vnd das ander Theyl den Sa⸗ 
chen zu wenig gethan. Derhalben hat man des folgenden 
Tages vor Mittage die Kriegßleute zu ſtillen vnd wider zu 
ermuntern zu thun genug gehabt / vnd das man hat koͤnnen 
wider anfangen zu ſtuͤrmen. 

Vorgehendes Tages hatten die Moſchkowiter (wie 
angegeiget) aus der Paſtey / die eingebrandt war / ſich forth 
gemacht / vnd nach dem dieſelbe alſo geleget / das fie den oͤber⸗ 
ſten Winckel zwiſchen zweyen andern Wehren zudeckte / vor⸗ 
lieſſen fie die Paſteyen / dahin das Fewer noch nicht kommen 
ware / gantz vnd gar / vnd verwarten die Paſteyen zuſammen / 
In des als fie vormeinen fie haben raum / den Orth / den fie 
zuuor vorlaſſen / wider einzunemen / verfuͤgten ſie ſich allda⸗ 
hin. Als ſolches dem Könige kundt gethan / der jhn nicht 
wolte Zeit laſſen / ſich wider zubefeſtigen / befihlet er von ſtund 
an / das die Knechte wider in den Wall fallen / den Feindt ab⸗ 
treiben / vnd denſelben Platz einnemen muſte. Alſo ward 
daſſelbe theyl ges Berges durch die Vngern ploͤtzlich eingeno⸗ 
men. Dannenher brachten ſie (wie jhnen befohlen) auff der 
Seyte daneben die Ruͤſtung dar / vnd gienge Petrus Ratius 
ein Vngeriſcher Edelman vor jm her / da wurffen die Knech⸗ 
te Fewer in die Paſteyen / im anlauff / vnd als das Fewer die 
gantze Nacht brandte / vnd die vnſern etliche groß Sefchüge 

dem Feinde damit zu begegnen / vornen angeſtellet / ſchantz⸗ 
ten ſie die gantze Nacht forth / das ſie gegen dem Morgen 
nicht weit von der Feinde Schantze kamen / vnd den vntern 
Winckel des Orths / in dem die Feinde vorgehenden Tages 
ihren Graben auffgeworffen / ſchier erreichten / Da verlieſſen 
die Feinde auff allen Seyten die Schantzen / das ſie auch 
nicht mehr im Schloſſe ſicher ſtehen koͤndten. 2 

Als nun die Feinde alle Hoffnung das Schloß zu ers 
halten / verloren / namen ſie wider die ergebung an die Handt / 
vnd ſchickten im Namen aller Baiors vnd Kriegeßleute im 
Schloß etliche Geſandten herauß / die jhnen allen das Leben 
bedingen ſolten / Sie erhielten / das ein jeder mit ſeiner Kley⸗ 
dung ſich moͤge begeben wohin er wolte / Allein Cyprianus 
der Biſchoff (den fie Vladicam nennen) vnd die Waywo⸗ 
den im Schloß / hatten die ergebung widerrathen / vnd ange⸗ 
geiget / Es ſey beſſer ſterben / als ſich lebendig in der Feinde 
Hende ergeben: Vnd als ſie ſich vnterſtunden das Puluer 
anzuzuͤnden / vnd alſo das Schloß / ſich ſelbs / vnd alle die im 
Schloß zuuorbrennen / habens die Kriegßleute erwehret / vnd 
iſt dieſe jhre meinung von jhren Kriegßleuten allen verworf⸗ 
fen worden / Doch haben fie ſich in S. Sophien Kirche bes 
geben / in meinung daraus nicht zu weichen / ſie wuͤrden dann 
mit gewalt darauß gezogen. 

Der Koͤnig behielt die Abgeſandten bey ſich / vnd ſchick⸗ 
te etliche Perſonen hinein / die den Biſchoff vnd die Waywo⸗ 
den herauß holen ſolten: Als man ſie brachte / fielen ſie vor 
dem Koͤnige auff Ihr Angeſichte / wie bey ihnen breuchlich / 
vnter dieſen einer Petrus Wolinſzi / ſieng an einen andern 
Baſilium Micolinffy zuuorklagen / das ſhn derſelbe bey feis 
nem Großfuͤrſten vbel angeben / Derwegen er in Gefengniß 
habe ſitzen muͤſſen. Der König ſagte / es ſey ſetzt nicht gelegen⸗ 
heit hierüber zu erkennen / ſondern befahl Laurentio Woin / 
Aittawiſchem Rentmeiſter / das er auff ſie gut achtung 255 

ſolte / vnd vbergab fie jhm in feine verwahrung / Schickte dar⸗ 
nach etliche Polen vnd Vngern hin / die das Schloß einna⸗ 
men. 

Des andern Tages / als der Koͤnig vor allen dingen 
des Gotteßdienſts zu pflegen / vnd Gott vor den erlangten 
Sieg Danckſagung zu thun fuͤrhabens / wurde er von dem 
Stanck / von den vnbegrabenen todten Coͤrpern vorhindert 
ins Schloß einzuziehen / Er ſchaffte / das man die Moſchko⸗ 
witer / ſo noch im Schloß vorhanden / abfuͤhren muſte / Man 
gab jhm etliche Kriegßleutel zu / die fie vor den andern in Abs 
zug beſchuͤtzen ſolten: Die Ab ziehenden ließ man auff zwee⸗ 
ne Orth tretten / die beym Koͤnige bleiben wolten beſonders / 
Die aber wider in die Moſchkaw kehren wolten / auff ein an⸗ 
dern Orth / Man gab ihnen von beyden theylen frey / jhr bes 
fies zu erwehlen / wie ſie wolten. Der meiſte Hauffe wehlete 
heim in die Moſchkaw / vnd zu jhrem Großfuͤrſten zu ziehen / 
aus ſonderer lieb gegen jhm vnd dem Vaterlande: So doch 
keiner vnter jhnen war / der nicht da fuͤr hielte / das er zu dem 
gewiſſen Tode vnd ſchreck licher Pein anheim kehrete / Doch 
hat jhrer der Moſchkowiter verſchonet / entweder das er glau⸗ 
bet hat / die euſſerſte noth habe ſie ſich zu ergeben gezwungen / 
Oder das er ſonſt wegen groſſen vngefelles / wie den Muth / 
alſo auch die Grawſamkeit zum theyl abgeleget / vnd hat ſie 
in die nechſten Beſatzungen zu Lucky / Sauolotz / Neuel / Vß⸗ 
wiat geſetzet / das ſie daſelbeſt die erlangte Schmach durch 
Tugendt vnd Freydigkeit wider abwiſchen ſolten. 

Der Koͤnig wendte hoͤchſten fleiß an / das ſie von ſeinem 
Kriegßvolcke nicht beſchediget würden: Derhalben begab 
ſichs / das er / als die Moſchkowiter in gegenwarth des Koͤni⸗ 
ges vom Schloß abzogen / einen / welcher etliche beraubete / 
vnd vnter dem Volcke ſich verbarge / mit dem Portuſan 
ſchlug vnd zeichnete. Dieſes erweckete dem K oͤnige in der 
Feinde Gemuͤtern ein ſolch anſehen / dete weniger jhnen / 

als mit euſſerſter Dienſtbarkeit bedrengten Leuten guͤtig⸗ 
keit bekandt / je mehr ſie ſich darob verwunderten. 

Man fandt auff dem Platz etliche todte Coͤrper der vn⸗ 
fern zerſtrewet ligen / die bey dem groſſen mangel des Proui⸗ 

ands vnd aller nothdurfft in den Gärten vnter der Schuͤtzen⸗ 
burg den Hunger zu ſtillen / Kreuter geleſen / vnd von dem 
Moſchkowiter erhaſchet / vnd in die Pollwerck geſchlept / vnd 
ſemmerlich vmbbracht worden: Sonderlich befandt man 
an denſelben todten Coͤrpern / das die Moſchkowiter den 
Deutſchen hefftiger vnd ſchrecklicher als den andern zuge⸗ 
ſetzt / ſie hatten etliche biß auff die Schenckel in Pfannen ge⸗ 

ſetzt / vnd Fewer darumb gemacht / vnd in heiſſen Waſſer ge⸗ 
ſotten / Etlichen die Hende mit einem Stricke auff den Ruͤ⸗ 

cken gebunden / vnd vber den Bauch vnd den gantzen Leib die 

lenge hienaus viel Wunden geſchnitten / als in einen zer⸗ 

ſchnitzeten Wammes / vnd ſie ſchendtlich zerpitzelt: Hierob 

ergrimmete vnſer Kriegßvoſck mechtig ſehr / Aber der Koͤnig 

achtets dahin / das dem Feinde / der einmahl zugeſagte Glau⸗ 

be keines weges zubrechen / Gab derhalben den / ſo wider heim 

in die Moſchkaw wolten / zwey Geſchwader Reuter zu / die 

fie vor allem Gewalt ſchuͤtzen ſolten. 

Des andern Tages hielte man Gebet vnd Danckſa⸗ 
ſagung zu Gott /fuͤr diefen erlangten Sieg im Feldtlager / 
weil man aus oberzehlten Vrſachen ſolches im Schloß zu⸗ 
thun vorhindert. Auch ordenete der Koͤnig das man derglei⸗ 
chen in Polen auch thun ſolte. An Außbeute fandt man 
nicht ſo viel / als man vormeinte. Wie es der Moſchkowiter 
vor Jahren eroͤbert / hat er darinnen eine groſſe menge der 
Derrſchafft vnd Geiſtligkeit / vnd dann auch dem gemeinen 
Volck zuſtendiges Golt vnd Silbers allda gefunden vnd 
bekommen / welches alles der Adel vnd die Polutzkiſchen 
Kauffleute in vorgehender Belagerung in die Kirche daſelbs 
in groſſer anzahl gefloͤcht / Aber nach der eroͤberung re 

Moſchkowiter wenig Ehrungen darinne: Das ander alles 
führete er mit ſich in die Moſchkaw. Dißmahls aber ließ der 
Koͤnig zu Polen alle Außbeute dem Kriegßvolck zukommen: 
Doch dauchte es ſie viel zu wenig. 

Es wurde auch allda eine Bibliotheca / die gelehrte Lenz 
te nichts minders Werths / als jmmer die andere Außbeute 
ſchatzten / gefunden / Darinnen waren vber jhre Annales die 
meiſten Buͤcher der Griechiſchen Kirchenlehrer / Vnd vnter 
denen Dionyſh Areopagitæ Bücher / von der Himliſchen 
vnd Kirchen Hierarchi / in Sclauiſcher Sprache: Die mei⸗ 
ſten ſollen Methodius vnd Conſtantinus aus der Griechi⸗ 
ſchen in die Lateiniſche Sprache gebracht haben (wie fhre 
Annales berichten) Dann die Moſchkowiter halten von an⸗ 
dern Volckern jhres Glaubens vnterſchiedene Kirchenord⸗ 
nung / fuͤrnemlich in dieſen Puncten / das fie keine Predigten / 
darinn das Volck von den Prieſtern vnterweiſet wird / zulaſ⸗ 
ſen / Sondern der alten Griechiſchen Lehrer Predigten / wels 
che fie in jhre Sprache bringen / vnd fleiſſig zuſammen faf⸗ 
fen laſſen / die laſſen fie aus dem geſchriebenen Buche oͤffent⸗ 
lich ableſen / entweder / das ſie / als vngelehrte geute / ſhren In- 
gens nicht trawen: Oder aber (welches der Warheit ehnli⸗ 
cher) das nicht jemand aus vorwitz Menſchlicher Vernunfft 
vnd Begierde newe ding zu erfinden / von der alten Lehrer 
arth zu lehren / vnd von der Warheit abwieche. 

Von Kriegß ruͤſtung / ſonderlich aber von Puluer / fandt 
man im Schloſſe ſo viel Vorraths / das / ob wol die gantze 
Zeit der Belagerung ein groß Theyl deſſelben auffgangen / 
jhnen dennoch / da ſich gleich die Belagerung viel lenger er⸗ 
ſtrecket / daran nichts wuͤrde gemangelt haben. So fandt 
man auch eine groſſe menge Futter / vnd anders / dauon das 
Heer ſich wider erholete. Als aber ein jeder ſich zum erſten 
verſehen wolte / worden die Vngern vnd Polen daruͤber vn⸗ 
eins / alſo / das fie ſich rotteten / vnd mit bloſſen Wehren gegen 
einander auffſtunden. K ij Das 


DAs Polniſche Kriegeßvolck ſamlete ſich ringßweiſe / 
grißgramcte durchs gantze Lager / vnd klageten / das die Vn⸗ 
gern ſie verachten / ſich allen andern Kriegßleuten fuͤrzuͤgen / 
den nutz des Siegs / vnd allen Raub zu nichte machten / das 
der Krieg alleine vmb jhres Rhums vnd Nuses willen an ge⸗ 
fangen. Vnter dieſem zwyſpalt des gemeinen Kriegßmans / 
fielen auch zwiſchen etlichen Neichß Rathen vnd Kriegßober⸗ 
ſten widerwertigkeiten ein. Denn zwiſchen dem Herrn Mie⸗ 
letio vnd dem Waywoden zu Vilna / die ſonſten in guter 
freundtſchafft ſtunden / fiele wegen gleiches Ampts ein vnwil⸗ 
len vor Auch ob wol der Herr Mieletius vnd der Cantzler 
Samoiſch zy nicht minder gute Freunde / entſtundt doch auch 
ein Mißtrawen unter ihnen / das einer dem andern nicht fons 
derlich gut ware / In deme der Cantzler / wenn er etwas / das 
des Mieletij Ampt betraff / jenem außrichten muſte / ſich zu bes 
fahren / er moͤchte damit zu nahe kommen: Der Herr Mie⸗ 

letius dagegen vermeinte / das jhme der Cantzler / wie er wegen 
rer vorwandtnuß zu thun ſchüͤldig / ſein Ampt vnd anſe⸗ 
hen nicht genugſam befuͤrdern huͤlffe. 

Es bekuͤmmerte den Herrn Mieletium in ſolchen feinen 
anſehenlichen Ampt ſehr / das er ſich beduͤncken ließ / es nemen 
der Herr Beckiſch vnd andere Außlender ſein hoch fuͤrtreff⸗ 
lich Ampt / das in dieſem Koͤnigreich allezeit das hoͤchſte an⸗ 
ſehen gehabt / nicht genugſam in acht / Vnd thet ſhme wehe / 
das durch ſeine Perſon das anſehen des Feldtobriſten Ampts 
ſolte geſchmelert werden. Dieſes vnuornehmen ward ge⸗ 
meheet / durch die / ſo nach abſterben Johan Chotkowitzes vmb 
daſſelbe erledigte Ampt anhielten / welche / wie fie zu einem 
vnd dem andern ſich befürderung verſahen / Alſo wandten ſie 
auch die andern befehlichs Leute auff deſſelben Seyte. 

Damit nun der Koͤnig das Kriegß volck / deme ſeine hoff⸗ 
nung der groffen Außbeute halben gefehlet / ſtillete vnd befri⸗ 
digte / gab er jhnen Vo rehrungen. In dem e 

2 ANefter 


Reſter hielten die Feinde noch jnnne / Sokol / Turoul / Suſa 
vnd andere Caſtell mehr: Nun verſtundt der König wol / 
da er dieſe vor ſeinem Abſchiede den Feinden nicht abdrin⸗ 
gen wuͤrde / ſo vermochte er dieſe Gegendt friedlich nicht zu 
erhalten / Sonderlich aber furchte er ſich fuͤr Sokol vnd Tu⸗ 
rouli / vnter denen Sokol auff der lincken Seyte zu der Pleſch⸗ 
kowiſchen Straſſe gehoͤrig / der Moſehkowiter hiebeuor mit 
etlichen mehrern hienein geſchickten Kriegßvolck geſtercket / 
Damit ſolches kuͤnfftig nicht moͤchte mehr geſchehn / vnd alß⸗ 
dann durch den vormehreten Hauffen etwas nachtheyliges 
begunſt werden. Turouli aber / die an dem Waſſer Duna 
gelegen / groſſe gelegenheit gebe / das Polutzkiſche Landt zus 
uorunruhigen / Derhalben ſchickte er den Herrn Mieletium 
für Sokol der nam mit ſich die Polen zu Roß vnd zu Fuß / 
vñ die Deutſchen. Gegen Turouli wolte er Herren Beckiſch 
mit den Vngern ſchicken: Aber als Martin Kurtz mit einer 
anzahl Koſſacken bey dem Waywoden zu Vllna fich hiezu 
gebrauchen zu laſſen / angegeben / hat man denſelben neben 
Conftantino Lucompſcio / Saupiman zu Vlen dahin abs 
gefertiget. 

Die Moſchkowiter in der Beſatzung kondten / weil das 
Geſchuͤtze vnd die Fewerbrunſt etliche Tage gefeyert⸗ erach⸗ 
ten / das Polutzky (wie es denn auch war) von dem Koͤnige 
müjfe eröbert worden ſein / Namen derhalben / vngeacht der 
Hauptleute anhalten / durch die hinder Pforte die Flucht / vnd 
vorlieſſen das Schloß. Die Waywoden / ſo darinne blieben / 
nam man gefangen / vnd vberantwortet fie dem Könige. 

Dieweil aber das Schloß Suſa vnter allen das feſteſte / 
vnd der Moſchkowiter eine groſſe Kriegeß munition vnd 
Proftand darein geſchafft / vñ doch zu hoffen / weil es dißſeyd 
der Duna auff Littawiſchen Boden gelegen / werde es ſich / 
wann die andern Beſatzung vmbher zuſtobert vnd jhme als 
ler Zugang geſperret / von fich ſelbs er Ließ man es an 

ſte / was die 


feßo vorbleiben / vnd wolte fich daran nicht vorſuchen. Als 
dieſes verricht / beſtellete der Koͤnig das Regiment / vnd den 
Gotteßdienſt / in der Prouintz Polutzty: Ob zwar die 
Schloßkirche weit genug / vnd nach gelegenheit diß Orths 
zierlich von Steinen erbawet / Weil aber Leuke der Griechi⸗ 
ſchen Religion dieſelbe jnne hielten / deren eine groſſe menge 
vnd ein alt Recht des langwirigen beſitzs der Kirche fürfich 
hetten / ließ der König dieſe Kirche dem Reuſſiſchen Biſchoff / 
der ſich dieſer Kirchen Tittels / weil er ſich noch zu Witep⸗ 
ſchen auff hielt / ſchon gebrauchte / nachmahln vorblieben / 
Sonderlich auch aus dieſem bedencken / weiler ferner in die 
Moſchkaw 7 7 Krieg zu fuͤhren entſchloſſen / vnd wol wu⸗ 
heligion die Menſchen auff alle Wege zu wen⸗ 
den vermoͤge / vnd damit nicht andere aus liebe der Religion / 
fo fie die vorlaſſen ſolten / ſich zu ergeben kuͤnfftig abgeſchre⸗ 
cket wuͤrden. Daneben feet er einen fonderlichen Biſchoff 
dahin / der der Roͤmiſchen Kirchen Religion allda oben ſolte. 
Dieſem gab er die zu nechſt angelegenenſ vnd ſtattlichſten 
Güter vnd Doͤrffer ein vnd ordnete ſhme gewiſſe Jährliche 
Einkommen / aus den Zollgefellen eine Kirche zu erbawen / 
vnd zu vnterhalt der Prieſterſchafft / biß das Lande wider er⸗ 
bawet wuͤrde / vnd ſetzte Jeſuwiter dahin / deren Gottesfurcht 
vnd fleiß die Leute zu bekehren / dem Koͤnige wolgeſiele / vnd 
die er allda fuͤr nothwendig zu ſein / erachtete / weil ſo groſſe 
vnwiſſenheit Goͤttlicher Sachen bey denſelben Pewriſchen 
Leuten vorhanden / die auch ſo Gottloß ſein / das die Paw⸗ 
ren / als fie nicht Leute genug hetten / die Acker Arbeit zu bes 
ſtreiten / aus alter gewonheit zu den vorigen jhren Weibern / 
auch ihren vnmuͤndigen Söhnen andere mehr Weiber na⸗ 
men / vnd mit denen / damit ſie die Heuſer mit Kindern er⸗ 
fuͤlleten / in mittlerweile / biß die Söhne muͤndig / zuhielten / 
— ſie darnach den Söhnen / wann fie erwuch en / zuſtelle⸗ 
en. 


Darnach 


Darnach ſchaffte der Koͤnig / daß das Vngeriſche Krie⸗ 
geßvolck die Schantzgraben Vnd Wehren / fo das Kriegeß⸗ 
beer auffgefuͤhret / einebnen muſte / vnd gab anweyſung / wie 
man die zum theyl vmbgeſtuͤrtzte Mawr ergaͤntzen vnd wis 
der befeſtigen ſolte: Ordnet Geldt vnd andere notdurfft das 
zu / Setzt auch Hauptleute. Vor zeiten vorwalteten das Fürs 
ſtenthumb Polutzky / wie aueh Kyoff / etliche Koͤnigliche Le⸗ 
gaten vnd Stadthalter. Es war kein Waywoda allda / ſin⸗ 
temahl durch gang Litt awen nicht mehr denn zweene Way⸗ 
woden / Nemlich / einer zu Vilna / der ander zu Trozen. Dass 
nach aber ward der Littawiſche Landtrath vormehret / vnd 
nicht alleine die Fuͤrſtenthuͤmber Polutzky vnd Kyoff / ſon⸗ 
dern auch Witepſchen von Waywoden regieret. 

Als der Moſchkowiter Polutzky gewan / war Waywo⸗ 
da darinnen / Staniſlaus Douoin : der war ſampt ſeinem 
Weibe Petronia / die eine Ratzweilerin in die Moſchkaw ab⸗ 
gefuͤhret / Vnd als er etliche Jahr in ſolcher Dienſtbarkeit 
vnd Gefengniß fein Leben zubrachte / iſt er nicht wider — 
kommen / biß das nach feines Weibes abſterben Koͤnig Sigil⸗ 
re Auguſtus jhn mit etlich Tauſent Guͤlden geloͤſet 
hat. 

Als bey Zeiten gedachtes Koͤniges Sigiſmundi Augu; 
ſti die Polen vnd Littawen mit einander vorglichen wurden / 
vnd damit der Littawiſchen Waywoden / ſo viel an der anzal 
weren / als der Poln chen / wurden viel Waywoden vnd Ca⸗ 
ſtellan in Littawen auffs newe geordnet. Denn dazumahl 
die Littawer noch ein Stuͤcke Landes / von dem Polutzkiſchen 
Refier jnne hatten. Da hat man daſelbs hin vber den Way⸗ 
woden auch einen Caſtellan geſetzt. Von der Zeit an hat der 
Moſchkowiter nicht alleine mit der That / ſondern auch mit 
Worten feinen Hochmuth erzeiget / Dannen diß ſein lachen 
lich Sprichwort außgebrochen: Koͤnig Sigilmundus Ru- 
gultus habe keinen ſchaden gelitten / das ſym ſein Waywo da 
zu 


zu Polutzky gefen 
einen / fuͤnff Waywoden bekommen. And ſo jm der Moſch⸗ 
kowiter noch eine Waywodſchafft nemen mochte / wuͤrde er 
vor zweene / Zehen Waywoden dekommen. 

Douoina der Polußkiſche Waywoda / hat ſich nach ſei⸗ 
ner erledigung dieſes Tittels / fo lange er gelebet / gebraucht. 
Er ſtarb in Zeit des Intertegni. Als König Stephanus in 
die Koͤnigliche Regierung kam / vnd die Littawen anhielten / 
das er jhrer Waywoden anzahl nicht verſchmelern wolte / 
wehlete er Nicolaum Dorohaſtaiſium zum Waywoden zu 
Polutzky / demſelben gab er dißmahls Polußzky ein / zu regie⸗ 
ren / Zum Schloßhauptman ſetzte er Francifcum Sukum, 

Darnach machte er eine Vorzeichniß / welche vnd wie viel 
Reuter vnd Fußknechte allda in der Beſatzung bleiben ſol⸗ 
ten. Koͤnig Sigiſmundus Auguftus hatte der Nitterſchafft 
im Polutzkiſchen Fuͤrſtenthumb / die der Moſchkowiter vor⸗ 
trieben / ander wege Guͤter eingethan / Mit dieſem beſcheyde / 
ſo Polutzky mit der Zeit wider gewonnen würde / ſolcen ſie 
Ihre entwendete Guͤter daſelbs wider bekommen. Die ſe Zu⸗ 
ſage hielt jnen König Stephanus / vnd gab jnen die Güter jes 
Ko wider ein / vnd ließ jhn darzu die vorigen Güter auff ſechs 
Jahr / biß fie jhre vom Feinde vorwuͤſtete Güter wider ans 
bringen kondten. 

In mittler Zeit ruckte der Herr Mieletius mit dem Heer 
für Sokol / wie geſaget / Vnter weges lite er groſſe noth / we⸗ 
gen der boͤſen durch die ſchwere Regen vordeckte Wege / vnd 
wegen mangel an Prouiand. Das Geſchuͤtze ſchickte der 
Koͤnig von Duna biß gegen Diſna hienab / biß an den Orth / 
da die Dryſſa in die Duna felt / von dannen fuͤhrte man es 
durch Dryſſen gegen Sokol. Als aber für Sokol das Waſ⸗ 
ſer Dryſſa das Heer am forth ziehen auch hinderte / in deme 
die zu Kauna mit Schiffen / wie obgedacht / zugerichtete 
Schiffbruͤcke für Polutzky / Prouiand ober fab 4 

raucht 


glich weg gefuͤhret / ſintemahl er nun vor 


— u — 


braucht ward / vnd fo ſchnelle keine andere zugericht mochte 
werden / ſetzte Johan Sboruffſky / Broß lawiſcher Waywo⸗ 
da / mit etlichen Reutern durch das Waſſer / vnd lagerte ſich 
Hinder Sokel / nach Pleſchkaw zu / vnd hielt allda die Wacht: 
Da gab ſich bey dem Herrn Mieletio an Nicolaus Vroue- 
tius / ein Rittmeiſter gutes herkommens / das er das ander 
Keiegßheer auch hindurch führen wolle / der ließ alßbald aus 
ſtarcken mit eyſern Ketten verbundenen Tromen eine Vber⸗ 
fuhre machen / vnd fuhrte alſo das Kriegeßvolck hienuͤber: 
ier zu ſaß der Feind gar ſtill / ſo er doch die Vberfuhre leicht⸗ 
lich hette hindern koͤnnen / Allein das jre Wache nach jrer ge⸗ 
wonheit die vnſern zu ſchrecken auff vnd nider ritten / vnd 
außtuffeten / was für mancherley dem Moſchkowiter vnter⸗ 
worffene Boͤlcker fie in jhrem Mittel hetten Nemlich / die 
Laſaner / Aſtrakaner vnd andere Nationen. Von wegen der 
boͤſen Wege / vnd der fuͤr Polutzky abgeſtorbenen Roß / kond⸗ 
te das Kriegßvolck keine Wagen mit ſich nemen: Derhal⸗ 
ben kondten ſie an die Dryſſa kein Lager ſchlagen / ſondern 
ſchlugen nur etliche Zelt auff / da fiengen an die Deutſchen 
Fußknechte an der Dryffa / die Polniſchen nach der Niſcia / 
die Graben vnd Schantzen / die in vnterſchiedlichen Orthen 
endtlich zuſammen gefuͤhrt ſolten werden / auff zufuͤhren. 
Die Feinde / weil ſie der vnſern eine kleine anzahl ſahen / 
vnd wuſten / das ſie durch die Polutzkiſche Belagerung vnd 
die ſchweren Wege ermuͤdet / ſchafftẽ ſie / das die jren noch al⸗ 
ler dings vnbemuͤhet / ſich ( wie man hernach von den Gefan⸗ 
genen verſtanden) furchtig ſtellen / vnd im Schloß die Nacht 
vber inne halten / vnd ihrer wol pflegen ſolten / Denn ſie bes 
dacht vor Tage heraus zu fallen / darzu ſie ſich allenthalben 
fertig ſolten machen. In des trug ſichs ohne gefehr zu / das 
Dobroſſolouius / dem der Herr Mieletius das Geſchuͤtze an⸗ 
befohlen / drey Fewerkugeln (von deren zurichtung / wie oben 
geſaget) vorſuchte / deren zwo zuͤndeten ee aber von 


den 


den Feinden baldt geleſcht / Die dritte war in den grundt der 
Mawer tieff eingeſuncken / alſo / das fie die Feinde nicht ge⸗ 
war worden / Die gieng an / vnd weil die Mawer von Ten⸗ 
nenholtz vnd duͤrrer Mater i / breitet fich das Fewer weit aus. 
Diß erſahe der Herr Mieletius vnd ließ alßbaldt Lermen 
blaſen / vnd das Kriegßvolck auffmanen / Da erſchracken die 
Moſchkowiter vber dieſem vnerhofften Handel / vnd vormels 
neten / die vnſern würden mit ein platzen / kondten derhalben 
das Fewer nicht leſchen / Vnd weil ſie ſolche groſſe gefahr ſo 
ploͤtzlich vmbgabe / rieſſen fie zu einem vnd dem andern Thor 
aus / vnd gaben die Flucht. Seremetus machte ſich mit einer 
anzahl Reuter nach der Pleſchkaw zu / Aber er kam Johann 
Sbaruffſken / Broßlawiſchen Waywoden / der dieſes Grths 
auff den Feindt wartet / lebendig in die Hende / mit alle denen 
die er bey ſich hette. Die Moſchko witer / ſo ſich mit Boriflas 
uo Seino auff der andern Seyte heraus gemacht kamen den 
Deutſchẽ in die Handt / Die erinnerten ſich / was fuͤr ſchmach 
die Moſchkowiter die Deutſchen ſo viel Jahr daher angeles 
get / vnd wie jemmerlich fie mit den Deutſchen vmbgangen / 
vnd wie ſie juͤngſt zu Polutzky deſſen ein newliches Exempel 
geſehen / vnd erwuͤrgeten derhalben den Oberſten Seinum / 
ſampt allen Moſchkowitern. Die vbrigen im Schloß fies 
len zu Fuß / vnd baten vmbs Leben / Aber das Deutſche Krie⸗ 
geßvolck fiel hienein ſchlug alles zu tode. Da lieſſen die 
Moſchkowiter / als die am Leben vorzweyffeltẽ / den Geſchoß⸗ 
gatter an der Pforte herunter fallen / beſchloſſen damit bey 
Fuͤnff hundert Deutſchen im Schloß / vnd erwuͤrgeten ſie al⸗ 
le / In des erbrachen Roſdraſenius vnd etliche Deutſchen 
vnd Polen die Pforte / als die eroͤffnet / ſehlug man die vbri⸗ 
gen Moſchkowiter alle todt. Eines theyls / als keine rettung 
mehr vorhanden / lieffen felbs ins Fewer hienein / vnd vor⸗ 
brunnen darinne. Es geſchach ein groß metzigen / alſo / das jr 
viel / vnd vnter andern Ernſt Weiher /ein alter * 
er 


ſter bethewren dorffte / er ſey in vielen Schlachten geweſen / 
aber dicker auff einander habe er die todten Coͤrper nicht li⸗ 
gen geſehen. Vnter den erſchlagenen waren viel feiſtes Lei⸗ 
des / denen ſchindtẽ die Deutſchen Heergeferten das Schmer 
aus / welches zu heylung der Wunden dienſtlich / Diß wider⸗ 
fuhr auch den Moſchkowiteriſchen Waywoden Seino: Da⸗ 
her der Moſchkowiter in einem Brieffe / von dem wir hernach 
ſagen wollen / an den Koͤnig / vnter andern dieſes / vnd da⸗ 
nahln auch / das er in Belagerung der ſeinen ſich der Fewer⸗ 
kugein gebraucht / dem Koͤnig vorweiſte / Jenes ſey eine vn⸗ 
menſchliche Grawſamkeit / Durch dieſes aber habe er nicht 
mit Kriegßmacht / ſondern durch Kuͤnſtlerey wider ihn ge⸗ 
ſtritten. Darnach ware die Außbeute auch gut / vnd der Muͤ⸗ 
he werth / vnd worden der Baiorn Beutel voller Silberner 
Groſchen gefunden / damit das durch vorgehende vngele⸗ 
genheiten erſchefftes Kriegßvolck nicht alleine erquick et ſon⸗ 
dern auch Reich gemacht wurde. Als der Herr Mieletius 
mit dem gantzen Heer wider zum Koͤnige kam / brachte er 
viel Gefangene mit ſich / die ſchenckte er theyls dem Koͤnige 

theyls guten Freunden. 5 35 2 
Der König vorehret die oͤbriſten Rittmeiſter vnd Krie⸗ 
geßleute / die ſich wol vnd Ritterlich gehalten / mit Emptern 
vnd Hauptmanſchafften / ſo dazumahln ledig / vnd mit an⸗ 
dern Kriegßgaben / vnd ordnete / wohin ein jeder ſein Kriegß⸗ 
volck ins Winterlager fuͤhren ſolte. Darnach zohe er gen 
Difna / allda ließ er / weil er beſchloſſen auff das kuͤnfftige 
Jahr den Krieg wider den Moſchkowiter ferner forth zuſe⸗ 
zen / alles Geſchuͤtze / ohne was wandelbar worden / ſtehen. 
Darnach ſchriebe er dem Moſchkowiter vnd berichtet jhn / 
(wie der Moſchkowiter nach verwuͤſtung des Lifflandes auch 
that) wie er fo glücklich geſieget / Doch ware dieſes Schrei⸗ 
ben alſo angeſtellet / das man daraus nicht vorſtehen kondte / 
als erhebe ſich der Koͤnig dieſes es / Feen das ibn 
vile 


viel mehr fo viel vnſchuͤtdiger Menſchen vntergang tawre / 

Die ſchuld legte er gantz vnd gar auff den Moſchkowiter / vnd 

— dem Könige bewieſene vnbilligkeiten vnd widerwerlig⸗ 
eiten. 

Weil der Koͤnig vor Polutzky lag / kam zu im eine Bot⸗ 
ſchafft / von Heinrico dem Meiſter Deutſches Ordens. In 
angehender Regierung des Koͤniges / als jme etliche beſchwe⸗ 
rungen fuͤrfielen / das er in Zeiten dem Lifflendiſchen Kriege 
zubegegnen verhindert / Vnd der Herr Radzwil / Vuni⸗ 
ſcher Way woda / fo viel Jahr mit ſchweren Vnkoſten vnd 
groſſer gefahr / doch ohne alle Frucht in Lifflandt gekrieget / 
Bewegte er Hertzog Adolphen zu Holſtein dahin / das er bey 
dem Könige anhielt / jhm Lifflandt / als ein Lehen einzurcu⸗ 
men / ſo wolte er den Krieg wider den Moſchkom iter außfuͤ br 
ren. Demſelben nach hatte Johan Chotkowitz / Caſtellan zu 
Vilna / dem Herr Meiſter vnd Orden der Deutſchen Maris 
en Herrn auch gleiche anleitung gegeben / vnd ſchickte Chot⸗ 
kowitz zu ihnen Johann Tauben / einen Lifflender / der bes 
redte den Orden / da ſie ſolches beym Könige ſuchen / vnd dit 
fuͤrnembſten Reichßraͤthe durch Verehrung einnemen wuͤr⸗ 
den / wuͤrde ſolches beym Koͤnige leichte zu erhalten ſein. Der 
König beſchiede die Legaten erſtlich gegen Vilna / da muͤſſe 
erſtlich bey der Reichßverſamlung dauon gehandelt werden / 

Daneben erweh net er / das vber die andern fürfchlege jr Herr 
zu dieſem Kriege würde eine Summa Geldes zu huͤlffe ge⸗ 
ben muͤſſen. Aber die Geſandten ſagten / ſie hetten derhalben 
von jhrem Fuͤrſten keinen Befehl / ſondern woltens jhme re⸗ 
feriren. Endtlich baten ſie zu Warſchaw vmb jhren Ab⸗ 
ſchiedt / vnd zogen alſo vnuorrichter ſachen wider dauon. 
Der König ſaß zu Diſna auff ein Schiff / vnd gefiel jh⸗ 
me das luſtige Waſſer ſehr wol / fuhre biß gegen Druiam / vnd 
kam darnach zu Lande durch die Littawiſche Broßla gegen 
Vuna. Ehe er einzohe / kamen jhme entgegen des 84. 
egat / 


Legat / Andreas Calegarius/vnd viel Adelßleute. Die gan⸗ 
tze Stadt Vilna erfrewete ſich ob des Koͤniges zukunfft / vnd 
nam jhn an mit einer herrlichen Oration / vnd ſagte: Biß⸗ 
hero weren ſie an jhrem handel vnd ſicherheiten aus zwey or⸗ 
then verhindert worden / Nemlich / zu Polutzky vnd Kocken⸗ 
hauſen. Was Polutzky belanget / habe der König durch 
ſeine Tugendt ſie nu mehr geſichert. Was Kockenhauſen 

betreffe / wuͤnſchten ſie / das er dieſelbe beſchwere auch von ihr 
nen abwenden moͤchte. Auch kumen die Moſchkowiter / ſo 
fich gutwillig ergebe n hetten / dem Könige auch entgegen / 
vnd brachten jhme zuuorehrung Saltz vnd Brodt / wie fie 
ſhren Großfuͤrſten pflegen zu thun. 


Nach dem der Moſchkowiter erfuhr / das Po⸗ 
lutzky verloren / vnd die Beſatzung zu Sokol erleget / brach er 
zur Pieſchkaw auff / vnd begab ſich mitten in die Moſchkaw / 
nd als er nun forth in der That erfunden / das getrewe 
Leute vnd Vnterthanen die einige Seule vnd Auffenthalt 
eines Landes / ſchriebe er vnter weges / wider ſeinen brauch / an 
die Beſatzung zu Suſa / vnd gab die Brieffe gleiches lauts 
etlichen beſondern Perſonen zu vberantworten. Er habe 
vernommen / das Polutzky vnd Sokol aus vorhengniß Got⸗ 
tes in des Feindes Gewalt kom̃en / Derhalben / weil man de⸗ 
nen zu Suſa / als die allenthalben vmbringet / nicht leicht zu 
huͤlffe kommen koͤnne / Exmahnte er ſie / das ſie das Geſchuͤtze / 
das Puluer vnd andere Kriegeßmunition / was ſie nicht fort⸗ 
bringen koͤndten / wolten verderben / vnd die heyligen Bilder / 
auff das ſie nicht von den Barbaris (denn darfuͤr halten fie 
alle andere Voͤlcker / die nicht ihrer Religion ſein) moͤchten 
geſchandtflecket werden / vergraben / vnd ſich ſo beſt ſie moͤch⸗ 
ten / dauon machen: Nicht das er an ſhrer Trewe zweyffel⸗ 
te / Sondern das er ſie vmb ihrer Thugendt vnd Mannlig⸗ 
keit willen / die er zu groͤſſern ſachen gerne ſparen wolte in der 

L ij Feinde 


Feinde gewalt nicht gerne auffopffern vnd vbergeben wolte. 
Dieſer Schreiben eines kam dem Herren Mieletio in die 
Hende / der war vmb das Geſchuͤtze vnd die Kriegeßruͤſtung 
zu Suſa bekuͤmmert / Schickte der halben etliche ans Schloß / 
die ſolten die Feinde bereden / ſich zu ergeben. Vnd als zu⸗ 
gleich der Waywoda zu Polutzky auch deren Schreiben ei⸗ 
nes zuhanden kriegete / vorfuͤgte er ſich auch alldahin. 

Die Moſchkowiter zu Suſa bedingeten jhn mit jhrer 
Kleydunge abzuziehen / vnd vbergaben den vnſeren das 
Schloß vnd das Geſchuͤtze / vnd alle Kriegeßmunition. Als 
ſolches verricht / theylte der Herr Mlieletius das Kriegeßvolck 
in drey Theyl / vnd fuͤhrets ins Winterlager / Dem einen 
Hauffen ſetzte er zum Obriſten Chriſtophorum Niſcicium/ 
Dem andern / Martinum Caſanouium / Dem dritten / Sigil⸗ 
mundum Roſnium. 

Als lengeſt vor dieſer Zeit Hertzog Conſtantin zu O⸗ 
ſterrog jme fuͤrgenommen / dem Moſchkowiter in fein Landt 
am Waſſer Boryſthine zu fallen / Schaffte der Koͤnig Ni⸗ 
colao Seniauio / dem Obriſten des Reuſſiſchen / vnd an der 
Graͤntz ligenden Kriegßvolcks / das er ſich zu dem Hertzogen 
ſchlagen / vnd aus Kyoff in des Feindes Landt einfallen ſol⸗ 
te. Als aber Seniauius zuweit dauon / da zu der Herbſt an⸗ 
gangen / vnd er an dem Zuzuge vorhindert / wolte der Her⸗ 
tzog die gelegenheit nicht vorſcumen / ſamlet aus feinen Le⸗ 
henleuten vnd Vnterſaſſen (deren er eine groſſe menge) et⸗ 
lich Tauſendt Mann / vnd begaben fich ſonſt viel junge Krie⸗ 
geßleute zu jhm / damit zohe er ſampt feinem Sohne Johan 
vnd Michaele V ifnouecio/ Broßlawiſchen Caſtellan / vber 
den Boryſthenem / Sie ſchickten die zum beſten außgeruͤſte⸗ 
ten Hauffen voran / vnd befahlen jhnen weit vnd breit zu 
ſtreiffen / vnd allenthalben ein ſchrecken zu machen. Er aber 
folgete mit dem andern Hauffen hinnach / vnd ſtreiffte biß 
an Zernikoff / ſchlug ſein Lager dafuͤr / vnd belagerte die 
Stadt 


Stadt mit aller Macht / Als er aber erfuhr / das eine ſtarcke 
Beſatzung darinn / welche die Stadt zu beſchuͤtzen Muths 
genug / auch ſonſt aller dinges nothduͤrfftig vorſehen / vnd 
wuſte / das er zu wenig Fußvolck vnd Geſchuͤtze dafür ges 
bracht / das auch der ander Hauffe durch die ſchwere Reyſe 
vnd Bngewitter faſt abkommen / ließ er von der Belagerung 
abe / vnd vorwuͤſtet die vmbligenden Orth / vnd vorheerete 
durch die leichte Ruͤſtung die gantze Herrſchafft Seuerien / 
biß an Starobudam / Radehoſtiam vnd Pociopouiam / vnd 
brachte eine groſſe Außbeute dauon. Mit gleichem Gluͤck 
hatfe auch lohan Solomirecius (der nach feines Vaters ab; 
ſterben die Mieißlaiſche Hauptmanſchafft extra ordinari 
vorwaltet) die Stadt Jaroßla / vnd viel Doͤrffer gepluͤndert / 
So fiel auch Philo Kmita / Hauptman zu Orſan (dem etli⸗ 
che Geſchwader Reuter vntergeben / darzu er nicht eine ge⸗ 
ringe anzahl allerley Kriegeßvolck auff gebracht) dem Fein⸗ 
de ins Landt / Zuͤndte biß in die 2000. Doͤrffer an / vnd pluͤn⸗ 
derte biß an Schmolenßko hinan / vnd ließ nichts denn den 
Boden vbrig bleiben / Und brachte ſein Kriegeß volck ohne 
alle beſchedigung mit groſſem Raube wider zuruͤcke. Der 
Koͤnig befandt / das der nothdurfft eine Reichßverſamlung 
auß zuſchreiben / etlicher nothwendiger Sachen halben / vnd 
ſonderlich den Krieg forth zuſetzen / Die legte er auff den 23. 
Nouembris gegen Warſaw. 

Mittler zeit berathſchlagte er mit den Littawiſchen Se⸗ 
natorn / was zu ſicherung deſſelben Landes von noͤthen / Vnd 
was er allenthalben wider den Feindt zu beſtellen nothwen⸗ 
dig erachtet / Vnd vorglieche ſich mit jhnen / wer vnter jhnen 
daheym bleiben / vnd das Landt verwaren / Vnd wer auff die 
Reichßverſamlung ziehen ſolte. Zu Vilna ließ er N Radz⸗ 
wilen / den Waywoden daſelbſt / vnd befahle jhm das Krie⸗ 
geh Regiment / vnd theylete die erledigten Empter aus Vn⸗ 
ter andern trug er ſondern geneigten willen gegen die Radz⸗ 
wiler 


wiler / alſo / das er jnen (ober das Vilniſche Biſchoffthumb / 
das er hiebeuor George Radzwiln eingereumet / vnd ober die 
Wapwodſchafft vnd hoͤchſte Kriegeßgewalt auch das Krie⸗ 
geß Regiment ober die Hoffeleute / deren jenes Nicolaus der 
Vater / Dieſes aber Chriſtophorus der Sohn verwaltet) 
noch darzu Chriſtophorum das Caſtellan Ampt zu Tro⸗ 
tzen / vnd das kleinere Inſiegel: Die Nonogrodozenſiſche 
Waywodſchafft dem andern des Waywoden Sohne Nico⸗ 
lao / Vnd beyde Marſchallen Empter / Nemlich Nicolao 
Chriſtophoro das oͤbere / Das untere aber Alberto / des an⸗ 
dern Nicolai / der vor dieſem Vülniſcher Waywoda war / 
Söhnen. Zum Caſtellan zu Vilna / macl te er Euftachium 
Valouicium / der vorhin Caſtellan zu Trotzen war vnd 
vbergabe ihm das gröffere Inſiegel / Nach dem dieſer die 
Wapwodſchafft zu Diina vbergeben / das ſeinem Sohne 
Chriſtophoro das feinere Inſiegel / das bißher Volouicius 
gehalten / zukommen möchte, Die Vorwaltung vnd Haupt⸗ 
manſchafft vber Samgeten / vmb die jhr viel hefftig anhiel⸗ 
ten / verliehe der König Johan Zyſken. Darnach zog er 
aus Vilna nach Grodna / alda er ſich auff der Jagt / damit 
er ſich alleine nach vielfaltiger bemuͤhung zu ergetzen pflege⸗ 
te / etliche Tage auff hielt. Daſelbs ſtarb Herr Caſpar Bes 
ckiſch / von dem oben geſaget iſt / der von wegen der Feindt⸗ 
ſchafft / die zwiſchen dem Koͤnige vnd jhme lange Zeit ges 
ſchwebt / nicht minder als feiner Thugendt halber namhafft. 
Dieſer Herr Beckiſch war ein geborner Siebenbürger / an 
Graff Petrowitzes Hoffe erzogen. Als er erwachſen vnd zu 
Jahren kommen / iſt er bey Johan Sigiſmundo / Fuͤrſten in 
Siebenbuͤrgen in fo groſſen Genaden geſtanden / das der 
Fuͤrſte weil er ohne Leibes Erben abgieng) jhn zum Fürs 
ſten in Siebenbuͤrgen / vnd zum Erben ſatzte. Als ihme aber 
dieſer jetzige Koͤnig zu Polen Stephan Bathori fuͤrgezogen 
wurde / entſtundt eine groſſe Feindtſchafft vnd widerwillen 
zwiſchen 


zwiſchen ihnen beyden / Vnd vnterſtundt ſich der Herr Bes 
ckiſch allerley vnruhe in Siebenbürgen anzurichten. Aber 
der Koͤnig nam jhme Fugaraſſen vnd andere Flecken ein / 
Da flohe Beckiſch zu Keyſer Maximiliano in Deutſchlandt / 
brachte etlich Kriegß volck zu hauffe / vnd wolte das Fuͤrſtli⸗ 
che Ampt mit Gewalt vnd Waffen jme zueygenen / Hernach 
als er erfur / das ſeine Gegenparth zum Koͤnige in Polen ge⸗ 
wehlet / vnd das derſelbe / vngeacht / das es jme viel nicht goͤn⸗ 
neten / durch ſeine Thugendt hoͤher geſtiegen / vnd wuſte des 
Koͤniges hohen muth / Ward er zu rath / jhme fich zuuortra⸗ 
wen / in hoffnung / von ſhm Ehr vnd Gut zu erlangen / vnd 
botg jhme ſeinen Dienſt ſelbſt willig an. Da ließ der Koͤnig 
nicht allein allen gefaſten vnwillen von Hertzen ſincken / ſon⸗ 
dern nam jhn auch gerne zu gnaden an / vnd foͤrderte jhn zu 
Auffnemen vnd Wuͤrdigkeiten. Als der Herr Beckiſch 
ſtarb / defahl er ſein Weib vnd beyde vnmuͤndige Soͤhne dem 
Koͤnige vnd dem Cantzler Samoſcio. 


Weil diß fuͤrleuffet / giengen in Polen man⸗ 
cherley Reden im ſchwang / vnd wurden die Gemuͤter ſeltzam 
getrennet. Ihr viel / ſo ſich groſſer Befuͤrderung bey dem 
Koͤnige vorſehen / da doch vnmuͤglich war / das der Koͤnig bey 
ſolchen groſſen beſchwerligkeiten vnd erſchepfften gemeinen 
Nuß / einem jedern genug geben ſolte / vnd fie vormerckten / 
das jhnen jhre Hoffnung gefehlet / wendeten ſie jhr Gemuͤth 
von ſhm abe. Vnd nach dem in Polen ein jeder Edelman 
zu der Koͤniglichen Wahl eine Stimme zu geben hat / waren 
jhr viel in der meinung / weil ſie dem Koͤnige durch jre Stim⸗ 
me zum Koͤnigreich geholffen / habe ers jhnen zudancken / das 
er König worden / vnd ſey ihn viel Gegenſchantze zu thun 
vorpflicht. Als ſie aber ſahen / wie die Radz wiler mit fo viel 
Ehren Emptern vom Koͤnige begnadet worden / Wie dem 
Herrn Mieletio fo ein hohes Ampt zugeſchantzet / Wie der 

Cantzler Zamoiſch zy ihnen beyden mit Freundtſchafft vor⸗ 
wandt / Das auch viel Ehrentitel vnd Wirdigkeiten etlichen 
Blutßverwandten Perſonen auff getragen / ſiel diß alles jhn 
gantz bekuͤmmerlich vor / vnd deuteten es dahin / als ſey es zu 
ſhrem vorfang gemeinet / Vnd weil man ſie nicht auch be⸗ 
gnadete / hielten fie es vor eine groſſe vnbilligkeit / vnd beflieſ⸗ 
ſen ſich in dieſem hoch befreyetem Koͤnigreich / darinnen ein 
jeder / was er vor gut achtet / frey vnuerholen außſagen mag / 
alles vordechtig zu machen / vnd des Koͤniges herrliche Tha⸗ 
ten / vñ alle ſeine nuͤtzliche / loͤbliche fuͤrnemen vbel außzulegen. 
Alßbald der König anfangs gegen Reuſſiſch Lemberg / we⸗ 
gen der Reuſſiſchen Hendel vnd Sachen kame / ſunden fich 
etliche / die gaben beym gemeinen Mann aus / der Koͤnig ha⸗ 
be den Königlichen Schatz / fo König Sigifmundus Augu⸗ 
ſtus vorlaſſen / aus vberdruß der gegenwertigen zuſtandes in 
Polen / zu ſich genom̃en / vnd werde ſich wider in Siebenbuͤr⸗ 
gen begeben / Vnd nach dem ſie vorſtunden / das der Koͤnig 
das Kriegßvolck gegen Schwiren beſchieden / gaben ſie vor / 
es ſey dem Koͤnige kein ernſt / mit dem Kriege wider den 
Moſchkowiter / deſſen Macht viel groͤſſer ſey / als das man 
jhr was abbrechen moͤge / Sondern man ſuche eine fügliche 
vrſache vnd gelegenheit / die Stewer (die fie groß auffmutze⸗ 
ten) an fich zu bringen / vnd darnach zuuoreuſſern. Etliche 
grieffens am hoͤhern Orthe an / vorſuchten der Königin Ge⸗ 
muͤth / gaben fuͤr / ſie ſey dem Könige zu alt / Er wolle ſich von 
jhr ſcheyden laſſen | Darumb habe er feinen Geſandten Pe⸗ 
trum Volſcium / Biſchoffen zu Plotzen zum Bapſt geſchi⸗ 
cket / Das Königreich gehöre ihr fo wol als dem Koͤnige / als 
die von dem alten / vnd vmb die Kron Polen wol verdieneten 
Stamm der Jagelloner herkommen / vnd ſo wol als der Koͤ⸗ 
nig gekroͤnet ſey / Vnd diß gaben fie derhalben vor / auff das / 
wenn ſie die Koͤniginne auff jhre Seyte gebracht / ſie beym 
Volcke ſo viel mehr anſehens erlangeten / den gemeinen Frie⸗ 
de 


de zerſtoͤreten / vnd des Koͤniges Rathſchlege hindern moͤch⸗ 
ten. Sie klageten / der Koͤnig hielte die Conditiones nicht / 
die er in Siebenbuͤrgen / als er zum Könige beruffen / bewilli⸗ 
get: Frembde / außlendiſche vnd newkommene Leute ſetzet er 
in Ehren Empter vnd zu Hauptleuten (damit meineten ſie 
fürngmlich den Herrn Beckiſch / deme der Koͤnig die Haupt⸗ 
manſchafft zur Landeßkron vorliehen.) Darnach gaben ſie 
auch fuͤr / der Hertzog zu Churlande ſey nicht an gebuͤhrli⸗ 
cher ſtelle noch zu rechter Zeit / vnd auff ergere / vnd dem ge⸗ 
meinen Nutz ſchedlichere gedinge / als zuuorn in der Poſſeß 
feines Hertzogthumbs beſtettiget. 

Als aber diß alles die Zeit ſelbs widerlegte / ſonderlich / 
das die Reyſe gegen Reuſſiſch Lemberg / vnd die Kriegßruͤ⸗ 
ſtung zu Schwiren felſchlich vorleumbdet / vnd nun hierüber 
die Brieffe ankamen / darinnen die Reichßverſamlung ange⸗ 
fest wurde / mutzten fie den zwiſchen den Polen vnd Vngern 
entſtandenen Zanck vnd Vnwillen hoch auff / Man führe 
frembde Kriegßleute ins Landt / die das Kriegeß Regiment 
vorachteten / Die Macht der hohen Empter werde geſchme⸗ 
lert: Nun / nach dem Polutzky eroͤbert / werde der König auff 
den Zuſammenkunfften vnd Reichßverſamlungen newe 
Stewern muthen / Vnd wenn man gleich die gantze Moſch⸗ 
kaw gewuͤnne / Wie wolte man ſolche weitleufftige Lande re⸗ 
gieren e Was fuͤr Nutz wolte man dauon haben? ſo doch 
des einheimiſchen gemeinen Nutzes gebrechen in mittler Zeit 
eine viel noͤtiger vnd bequemere Artzney erforderten. Etliche 
wolten / der Koͤnig ſolle von dem Einkommen aller Haupt⸗ 
manſchafften drey Theyl auffnemen / in Krafft etwa Koͤni⸗ 
ges Sigilmundi Auguſti Conſtitution (die ſie dahin deute⸗ 
ten) fo würde man zu ewigen Zeiten aller andern Stewren 
vorhaben ſein. Als der König bericht ward / das ſolche Sa⸗ 
chen dem gemeinen Mann wolten eingebildet werden / vnd 
bey ſich erachtet / es ſey dieſem allem nun mehr offentlich vnd 

mehr als bißher geſchehen / zubegegnen / Ließ er den Cantzler 
Johan Zamoiſchky des erſten Tages auff der Reich ßver⸗ 
ſamlung / nach gelegenheit dieſer leuffte folgendts anbringen 
thun / Nemlich / ſo jemahls eine Zeit geweſen / Gott vor ſeine 
groſſe Wolthat / dieſem Königreich er zeiget / zu dancken / fo 
ſey ſie jetzo vorhanden / da der Koͤnig ſo ein herrlichen Sieg 
wider einen ſolchen mechtigen Feindt erhalten / den zunorn / 
wegen feiner groſſen Macht / Kriegßanſchlegen vnd anſehen⸗ 
licher vberwindung vieler Nationen / menniglich gefuͤrehtet / 
vnd niemandt gedacht hat / das jhme anzuſiegen muͤglich. 
Noch habe der Koͤnig durch Gottes ſonderliche vorleyhung 
den Sieg wider jhn erhalten. Es ſey nun der Feindt nicht 
alleine geſchlagen / ſondern jhme ſey auch die Prouintz Po⸗ 
lutzky (die dieſes Sieges eine ewige Gedechtniß vnd erinne⸗ 
rung ſein werde) vnd aller ſein vorhin erlangter Victorien 
hum geraubet / Alle ſeine Triumph / die er fo viel Jahr vber 
von den Lifflendern vnd Schweden / von den Kaſanern vnd 
Aſtrakanern / von den Tattern / vnd endtlich von den Tuͤr⸗ 
cken (die da wolten die Tanaim vnd die Wolgam zuſam⸗ 
men bringen / vnd das mare Caſpium in den Pontum Eu- 
xinum einführen) vnd von andern ſtreitbaren vnd Barba⸗ 
riſchen Voͤlckern mehr erlanget / durch dieſen Sieg vnd Tri⸗ 
umpff zu nichte gemacht. 

Dieweil wir dann (ſaget der Cantzler) alle Gottes groß 
fe Wolthat hierinne greifflich ſpuͤren vnd vormercken / ſo iſt 
von noͤthen / das man dieſe Wolthat durch beſtendigkeit vnd 
mannliche Thugendt erhalte / ſonſt werden wir vns durch 
vnſere tragheit des groſſen Nutzes dieſes Siegs berauben / fo 
wir doch (daferne wir dieſer Goͤttlichen Gnade recht brau⸗ 
chen wollen) dauon groſſen mercklichen Nutz erlangen koͤn⸗ 
nen. Es iſt ein vieles / vnd das man in vorgehender Zeit 
nicht hoffen dörffen / das wir fo eine groſſe Herrſchafft / fo 
die Feinde ſo viel Jahr inne gehabt / an deme Lifflandt 1 

le Wolfarth gelegen / eingenommen / vnd das der gluͤckſelige 
vnd von ſo ſtett werenden Siegen vbermutige Feinde zuruͤ⸗ 
cke getrieben / vnd feine zu dieſer Lande verwuͤſtung vnd ver⸗ 
derb gezuckte Waffen abgewendet ſein. Diß alles (beſorge 
ich) werde ons nicht alleine nichts nuͤtzen ſondern auch nicht 
werth ſein / das man ſo viel Muͤhe vnd Vnkoſt darauff ge⸗ 
wandt / wo man den Krieg nicht forthſetzen wird. Wir ha⸗ 
ben vor vns einen ſehr gewaltigen vnd mechtigen Feindt / ſein 
groß Vermoͤgen iſt vnſer keinem verborgen / vnd bezeugens 

ſo viel von jhm vberwundene Nationen. Dencken wir denn / 
das er den verluſt dieſer Prouintz vnd die zugefuͤgte ſchmach 
fo ſchlecht verſchmirtzen / vnd ferner ruhig fein werde ? Er 
grißgrammet ſchon / vnd dencket wie ein gefangen vnd ver⸗ 
ſchloſſen wildes Thier / auff Mittel vnd Wege / das verlorne 
wider zugewinnen / vnd die ſchmach wider zu rechnen. Laſ⸗ 
fen wir jhn durch vnſer ſeumſall nur fo viel friſt vnd raum / 
ſich wider zu erholen vnd feine Schäden vnd Wunden zu 
heylen / vnd ſeinen Vnuorſtandt (der durch dieſen Krieg an 
Tag gebracht) zuuortuſchen / Wir werden wol ſehen / ob er 

nicht mit viel groͤſſerer Macht / als zuuorn je / ſich ſeines ſcha⸗ 
dens zu ergetzen / vber vns her ſein werde / als den keine vnge⸗ 
legenheit wegen feiner groſſen Macht vom Kriege abhal⸗ 
ten / auch kein Eydt noch Zuſage des Friedes (wegen ſeiner 
groſſen vntrewe) verbinden kan / Alßdann werden wir zu ſpat 
Mittel ſuchen / jhme widerſtandt zu thun / da wir jhn jetzo / 

weil er ſchuͤchtern vnd erſchrocken / leichtlich vollendt vber⸗ 
winden koͤndten. Vnd ob wir gleich diß alles nicht zubefah⸗ 
ren / vnd vns Gott ſelbſt vorgwiſte / das der Feindt zu dieſer 

erlittenen ſchmach ſtille figen würde / vnd das wir keine ge⸗ 

fahr von jhme mehr zugewarten (denn wer wolte vns ſon⸗ 

ſten in ſo einer groſſen Sache vorfichern) Solten wir vns 

vns darumb den groſſen Rhum / den wir durch dieſen Krieg 
erlanget / nicht weiter treiben laſſen? Solten wir nicht den⸗ 

cken / was die Leute (fo wirs bleiben liefen )von uns ſagen 
vnd halten würden? Wie wolten wir vnſer durch dieſen 
Krieg erlangtes anſehen / ſo wir ſolche hohe Sachen ange⸗ 
fangen / vnd fo tieff hinein gerathen / vnd nun mitten im lauff 
ablieſſen / jmmer erhalten. Vnd wer wuͤrde nicht dieſen vn⸗ 
ſern erlangeten Sieg mehr dem Gluͤck als vnſer Mannheit 
zuſchreiben ? Denn deren Sachen / die durch Thugendt vnd 
Verſtandt verricht worden / iſt (wenn ein klein Glück darzu 
koͤmpt) das mittel dem anfang / vnd der außgang jhnen bey⸗ 
den gleich / Denn aller maſſen wie das Gluͤck blinde antribe 
gibt / alſo geredt auch der außgang. Das jhr etliche fuͤrchten / 
es werden ſo viel mechtige vnd weit ſchweyffige Lande vbel 
vnd ſchwer zuuorwalten ſein / vnd derwegen ſolle man diß 
Gebiete nicht weiter erſtrecken / ſintemahl viel Vnkoſt vnd 
Muͤheſeligkeit darauff gehen / vnd doch dem gemeinen Nutz 
wenig damit gedienet ſein wuͤrde: Dieſes iſt ſehr wunder⸗ 
barlich zu hoͤren / das jemandt gegen dem gemeinen Nutz 
anders / als gegen ſeiner eigenen Haußhaltung geſinnet. 
Denn wer iſt doch vnter vns / der nicht lieber zehen Sitze / als 
nur einen haben wolte? Eine groſſe Hauß haltung gibt viel 
mühe] Aber ſie lohnet der mühe deſto beſſer vnd reichlicher. 
Ich befinde aber / das es mit vnſerem Koͤnigreich alſo ge⸗ 
ſchaffen / das / weil wir groſſe Sachen zuuorrichten krafft vnd 
gelegenheit haben / ſo wir dieſen jetzigen zuſtandt darinn er⸗ 
halten wollen / das wir kurtzauß nothwendig noch ein Reich 
zu demſelben erlangen vnd herzu bringen muͤſſen. Denn 
weil alle Lande / die zu dieſem vnſern Koͤnigreich ſich bege⸗ 
ben / in gemein das Einwohner Recht haben / vnd dieſes Koͤ⸗ 
nigreichs Recht vnd Gerechtigkeit mit genieſſen / vnd keines 
zu einer ſondern Prouintz keines Zinßbar gemacht worden / 
vnd ſie alſo bey ebenmeſſiger Freyheit alle vorbleiben / vnd al⸗ 
le gleiche Buͤrde tragen / vnd aber deren erleichterung gerne 
haben wolten / So können wir anders dar zu nicht kommen / 
f als 


als das wir (wie andere groſſe Regiment in der Welt) ein 
new Reich her zu bringen vnd eroͤbern / darinne wir Tribut / 
Zinß vnd Zölle auffrichten / vnd die ſchwere Buͤrde gemei⸗ 
ner Laßt zum theyl von vns abwenden / vnd auff daſſelbe lei⸗ 
ten. Vorzeiten muſte Reuſſen / als es erſtmahls gewonnen / 
dem Koͤnigreich Polen einen Jaͤhrlichen Tribut reichen / 
das halff dem gemeinen Nutz wol aus. So gedencket vns 
auch wol / daß das Großfuͤrſtenthumb Littawen / als es von 
dem Könige zu Polen nach jhren alten Geſetzen geregieret 
wurde vor ſich ſelbſt zu abtreibung des Moſchkowiters vnd 
Tatters viel thun koͤndte / Jetzo / nu es an das Koͤnigreich 
Polen kommen / wird ein ſeder wol gewahr / wie die gemeine 
Beſchwer dardurch geheuffet. So aber etliche jhr vnuermo⸗ 
gen vnd gering Einkommen jhre tragheit zu entſchuͤtten fürs 
wenden wolten / Dieſelben / ſo ſie jhr vollbretiges Leben vnd 
Scghwelgerey einſtellen / vnd vorgebliche vnnoͤtige vnkoſten 
erſparen / vnd das jhre zu rath halten werden / So werden ſie 
befinden / das jhnen zuuerrichtuug groſſer Sachen / was zu 
huͤlffe zu geben / keinmahl Geldt vnd Vorrath mangeln vnd 
gebrechen wird. Was die jenigen anreicht / die da fuͤrgeben / 
man ſolle vor allen dingen die einheymiſche Sachen zu rech⸗ 
te bringen / deren wolmeinunge kan ich nicht vnbillichen / 
Doch ſollen ſie bedencken / das neben dem / das ſie zu abhelf⸗ 
fung der ein heymiſchen vngelegenheiten allzeit kommen koͤn⸗ 
nen / man die fetzige gute gelegenheit den Moſchkowiter zu 
bekriegen nicht alle zeit haben werde / vnd das man alle zeit 
des allgemeinen Heylß mehr als andere Sachen warnemen 
muͤſſe. Es ſeind auch etliche / die es dafür achten / es ſey mit 
dem vollbrachten Kriege noch lange nicht gar außgericht / 
Dieſe haben bequemigkeit / hre Thugendt vnd Mannheit zu 
erzeigen / vnd ſich vmb den Koͤnig wol zuuordienen / ſo ſie in 
Krieg ziehen / vnd dem Vaterlande ihren Dienſt leiſten wer⸗ 
den / ſo werden ſie auch von dem Ehr vnd Thugendtlieben⸗ 

den Koͤnige alle Gnade vnd Fürderung zugewarten haben. 
Hindert jemandt dran fein Alter / Kranck heit oder fein Vn⸗ 
uormoͤgen / ſo mangelts jme doch auch nicht daheym in Fries 
deß zeiten vnd Buͤrgerlichem Wandel / bey dem Vaterlande 
das beſte zu thun. Schmehen / leſtern, ſchenden / heymliche / 
liſtige / meuteriſche Anſchlege machen / Vnruhe vnd Meute⸗ 
rey ſtifften / wird niemandt hoch empor erheben / vnd wird 
keiner damit den Danck / der ſich auff Thugendt vnd Redlig⸗ 
keit gebuͤhret / verdienen. 


Als der Cantzler dieſe Oration vollendet / ob 
wol die Landes Abgeſandten nicht zweyffelten / das der 
Krieg vnd die vorige Stewer ferner würde gewilliget wer? 
den / Sintemahl die Ritterſchafft dieſes Siegs hoch erfrewet / 
vnd zu dem kuͤnfftigen Kriege gute hoffnung truge / vnd der⸗ 
wegen ſich in beſondern zuſammenkuͤnfften vorlauten hatte 
laſſen / das fie ferner zu contribuiren nicht vngeneiget Den⸗ 
noch das fie jhrem Ampt genug thetten / erwehnten ſie bey 
dieſer Verſamlung derer Sachen / dauon man offentlich ge⸗ 
plaudert / auch anderer mehr / fo wol etlicher gedinge / ſo der 
Koͤnig nicht vollzogen / vnd von der Schuldt / ſonderlich die 
man frembden Achau das die foͤrderlichſt möchte gezahlet 
werden. Darauff ward eingewandt / ſo man betrachte / was 
der König für eine Summa Geldes ehe er ins Königreich 
kommen zu beſchuͤtzung der Krone geſchickt / Was er mit ſich 
dahin bracht Wie viel er dem Kriegeßvolck / fo vor feiner 
ankunfft der Kron gedienet / außgezehlet / Wie viel er zu abs 
helffung des Dantzigiſchen Krieges auffgewendt / Was jhn 
dieſer jetzige Moſchkowiteriſche Krieg geſtanden / Vnd was 
er darzu aus ſeiner Kammer außgeleget: So man auch be⸗ 
dencke / was er kuͤnfftig vorhabens / Nemlich / das alle fein 
thun nicht auff feinen beſondern Nutz gericht / vnd das er auch 
nichts im hinterhalt hielte / ſondern alle das feine) ja auch 7 9 

Leib vnd Leben bey gemeinem Nutz zuzuſetzen willens / werde 
man leichte abnemen vnd befinden koͤnnen / das an ſeiner 
Perſon kein mangel. Denn was belangend ſey die Stewren 
vnd Vngelde / die man reichen vnd geben muͤſſe / ſey leichte 
zu erachten / ſo der Koͤnig ſeinen eygenen Nutz vnd frommen 
ſuchen wolte / ſo koͤndte er mit viel mehrerm Nutz vnd Vor⸗ 
theyl die Stewren / zu abloͤſung der vorſetzten Guter / die 
nicht wenig Einkommens geben / als zum Kriege gebrauchen 
vnd anwenden. Aber der Koͤnig ſey alſo geſinnet / das er den 
gemeinen Nutz in gegenwertiger gefahr der Kron Polen viel 
lieber ſeinem eygenen Nutz fuͤr ziehen wolle. 

Nach dem man auch anfenglich von auffnemung der 
drehen theylen aller Einkommen der Hauptmanſchafften 
vnd Empter erwehnung gethan / ward darauff geantwortet / 
König Sigifmundi Augufti Conſtitution vermöge dieſe 
Wort nicht / vnd ſey nicht recht / das man zuwider jren allge⸗ 
meinen Geſetzen / die da gebieten / von den Worten der Con⸗ 
ſtitution nicht ab zuweichen / die Wort derſelben auff eine ſol⸗ 
che deutung ziehen vnd gloſieren wolle / dardurch der Adel al⸗ 
ler Tugenden milder belohnung beraubet / alleine zu Hauſe 
zu bleiben / vnd Haußnahrung zu fuͤhren gedrungen werden 
muſte. Denn wer wolte kuͤnfftig (wenn er durch dieſe Ge⸗ 
genfchange nicht ſolte darzu gereitzet werden) ſich in Krie⸗ 
gen / in Legationen / in offentlichen Ehren Emptern gebrau⸗ 
chen laſſen ? Wer wolle dem Vaterlande zu auffnemen vnd 
gedeye dienen / ſo er nichts dauon haben ſolte? 

Als auch von Freyheit des Feldtobriſten / vnd der auß⸗ 
lendiſchen Vorehrung gehandelt wurde / beweiſete der Koͤ⸗ 
nig / das er damit keines weges der Obrigkeit Authoritet habe 
ſchmelern wollen. Er habe zwar den Herren Beckiſch vber 
die Vngern zum Obriſten geſetzt / Nicht das er vor ſeine Pers 
fon das Kriegeß weſen vorwalten / ſondern das er dem Dbris 
ſten Feldtherren vnterworffen / vnd ſein Dolmetſch zu den 

Bngernfeinfolte. Frembde außlendiſch Kriegeßvol ck Has 
be er in dieſem Kriege zugebrauchen keinen vmbgang haben 
koͤnnen. Dieweil gleich wie das Koͤnigreich Polen an rey⸗ 
ſigen Zeuge nicht allein andern Landen gleich / ſondern jhr 
viel auch vbertrifft / alſo groſſen mangel habe es an Fußvolck: 
Die andern Außlender gebrauchte er zu beſtellung ſeiner 
Siebenbuͤrgiſchen ſachen / vnd in feinem beſondern Dienſt. 
Belangende dieſen Punct / diſputierte man lange vnd 
viel vnter den Geſandten / deren vom Adel / ob man ferner 
frembdes Kriegßvolck gebrauchen ſolte / So rathſchlageten 
auch die Reichßraͤthe lange daruͤber / Es ſey nicht zu vnbilli⸗ 
chen / ſo etliche vor ein ander Reich gefahr vnd arbeit auff ſich 
laden / vnd für deſſelben Ehr vnd Wirdigkeit jhr Blut ver⸗ 
gieſſen wolten. Es ſey auch nicht weyßlich gelhan / das ſe⸗ 
nige / das man durch der Außlender gefahr erlangen kan 
durch der Einheymiſchen Blut wollen zuwege bringen. Auff 
dieſe weiſe weren anfenglich die groͤſten Reich in der Welt 
auffkommen / vnd zum hoͤchſten geſtiegen. Es weren auch 
in dieſem Koͤnigreich Polen viel fuͤrnemer Geſchlechter von 
Außlendiſchen herkommen / Vnter andern were das hochbe⸗ 
ruͤmpte Hauß der Tarnowien von Frembden entſproſſen: 
Man ſolle billicher die her zu locken vnd an ſich ziehen / die jh⸗ 
re Tugendt vnd Mannligkeit bey dieſem Reich vnd dem 
gemeinen Nutz zuſetzen wolten. Vnd diß koͤnne mit groſſem 
Nutz des Königreichs geſchehen / fo man nur die anordnung 
vnd vorſehung thete / das ſich dieſelben von des Koͤnigreichs 
Geſetzen vnd Ordnungen nicht abſonderten / Sondern den⸗ 
ſelben gleichmeſſig / wie die andern Einwohner dieſes Koͤnig⸗ 
reichs gehorſamten: Auch ſo man ſie nicht lieſſe ſo mechtig 
werden / das ſie vermochten die Einheymiſchen zu vnterdru⸗ 
cken / Das man jhnen auch nicht Ehren Empter gufchanste) 
ſondern das ſie in Priuat Dienſten vnd Emptern gebraucht / 
Die offentlichen Ehren Empter aber vnd der * 

leine den Einlendiſchen auffgetragen würde / Vnd das man 
die Außlender / wie in andern Landen breuchlich gehalten 
wird / mit Guͤtern vnd andern Nutzungen vor ihre Tugendt 
vnd Trewe vorehrete. Aber in Ehren Emptern die Einhei⸗ 
miſchen den vorzug haben vnd behalten lieſſe. Damit ward 
dieſer Punct erlediget / vnd war niemandt / der nicht beken⸗ 
Pag das man außlendiſch Fußvolck nicht entrathen 
ondte. 

Was den Hertzogen zu Churlande betrifft / deme ſe 
daſſelbe Hertzogthumb vom Kon eee 
als ſich Lifflandt erſtlich an die Kron Polen ergeben / auff 
viel ſchwerere Conditiones gelehnt worden. Derhalben habe 
der König recht vnd wol daran gethan / das er das jenige / ſo 
ſeine Vorfahren angefangen / dem gemeinen Nutz zu gute / 
auff nutzbare Mittel vnd Wege gericht habe / welches der Le⸗ 
henßbrieff / wenn der fuͤrgeleget / ſelbs zeugen vnd außweyſen 
wuͤrde: Derhalben habe der Koͤnig hierinne nichts / das der 
gewonheit vnd dem Exempel feiner Vorfahren zuwider / fuͤr⸗ 
genommen / bey denen es allzeit breuchlich gehalten / das / was 
fuͤr Lehen jhre Vorfahren auffgericht / die haben die nach⸗ 
folgenden Koͤnige / ſo ſie nichts darinne geendert noch hinzu 
geſetzet / auch gar newe Lehen / ohne vorwiſſen der Stende / 
alleine mit Rath der Senatorn gereicht vnd geliehen. Als 
auch im Rath der abfertigung des Biſchoffs zu Plotzen ge⸗ 
dacht / vnd die vrſach ſolcher Legation / wie die in vorgehen⸗ 
der Reichßverſamlung im Reichß Rath beſchloſſen / jetzo mens 
niglich eröffnet vnd gemelt wurde / vorſchwandt vnd fiele der 
vordacht / das ſich der Koͤnig von der Koͤnigin wolle ſchey⸗ 
den laſſen / auch dahin. Vnd hierauff ward ohne jemandes 
fernere widerrede der Tribut / wie im vorgangenen Jahre 

auff diß kuͤnfftige Jahr auch gewilliget. 

Die Hauptleute trugen nach gehaltenem Kath dem 

Koͤnige den vierdten theyl aller ihrer ee Einkommens / 

wie es zu Raua in den gemeinen Kaſten eingebracht wird / 
ſelbs gutwillig an / Doch mit bedinge / das es jhnen keine vor⸗ 
jaͤhrung geben / vnd man kein Recht daraus machen wolte. 

Vnter andern muthet man auch dem Koͤnige zu / er ſolle 
den Krieg durch Stadthalter vnd Legaten fuͤhren / vnd ſei⸗ 
ne Perſon nicht in Kriegßgefahr geben. Als aber der Koͤnig 
achtet / folches würde feiner Großmůtigkeit zuuorkleinerung 
gelangen / Hat man den Stenden zu gemuͤth gefuͤhret / das 
mehr Kriegßleute guthwillig zuzuziehen pflegten / wenn der 
Koͤnig ſelbſt gegenwertig / vnd die Kriegeßleute im Angeſicht 
des Koͤniges ſich mutiger erzeigeten / Zu dem ſey zuuorhuͤt⸗ 
tung der Spaltungen zwiſchen den Polniſchen vnd Littawi⸗ 
ſchen Herren / des Koͤniges gegenwarth im Feldt zuge nicht 
alleine nuͤtzlich / ſondern auch hoch nötig. Auff dieſer Reichß⸗ 
verſamlung wurden auch von etlichen aus beyden Stenden 
abgeordenten etliche Geſetz vnd Ordnungen / belangend die 
Lehen der Mitbelehnten Fuͤrſten / Item / das Kriegß Regi⸗ 
ment vnd Malefitz Sachen betreffende / beſchrieben / Aber 
nicht publicieret. Alleine diß ward / der Niſowien muthwil⸗ 
len zu ſtewren / im Abſchiede des Reichßtages hinzu geſetzet / 
das der Koͤnig biß zu einer andern Reichßuerſamlung vnd 
Landtage macht haben ſolle / fich nach gelegenheit gegen jh⸗ 
nen zu erzeigen / vnd ihrem Freffel zu ſtewren. 

In den vorigen Landtagen war beſchloſſen worden / das 
wider die jenigen / die dem gemeinen Nutz zum beſten in Krieg 
ziehen wuͤrden / kein Recht noch Vrtheyl geſprochen werden 
ſolle / Außgenommen vber die / vber welche die Execution des 
vorhin geſprochenen Vrtheyls geſuchet wuͤrde / Oder die je⸗ 
manden vorgwaltiget hetten / oder ſich ſonſten in Schuldtſa⸗ 
chen auff einen beſtimpten Tag da fie nicht zahlten) fuͤr Ge⸗ 
richte zu geſtellen vorwilliget. Dieſen Außzug kehrten etli⸗ 
che mit mancherley Calumnien vnd Kruͤmligen vmb zu 
nachtheyl der Beklagten / brachten allerley wider ſie auf die 

Bahn / ſuchten vorlegene Sachen herfuͤr / Derhalbẽ ward eis 
ne Erklerung herzu geſetzt / das allein dieſe Punct vnter dem 
Auß zug ſollen vorſtanden werden Nemlich / darůͤber ein Vr⸗ 
theyl geſprochen / das in ſeine krafft gangen / vnd da jemandt 
newlicher Zeit gewalt geuͤbet / Aber vnter den Schuldtuor⸗ 
ſchreibungen / auff einen beſtimpten Termin lautende / ſolten 
alleine dieſe gemeinet ſein / die innerhalb zehen Jahren auff⸗ 
gerichtet. Nach dem Landtage ermahnete der Koͤnig den 
Herrn Mieletium / welcher nicht mit auffm Landtage war / 
das er ſich zu dem kuͤnfftigen Feldtzuge ruͤſten vnd fertig 
machen wolte / damit er ihme feinen Dienft leiſten würde: 

Aber er entſchuͤldigete ſich. 


Weil der Koͤnig zu Warſchaw war / kriegte er 
Zeitunge / von eroͤberung des Caſtels Niſcerdæ / dauon wir 
oben geſaget haben. Als der Moſchkowiter erſtmahls Po⸗ 
lutzky gewan / ließ er den Adel vnd das Pawervolck daſelbſt 
in die Moſchkaw vorſetzen / Hernach / als er nun dieſelbe Ge⸗ 
gendt lange Zeit beſeſſen / dachte er / es wurde bey jhn nach ſo 
vieler Zeit die Liebe zu ihrer vorigen alten Herrſchafft verlo⸗ 
ſchen fein / vnd ließ derhalben etliche vnd vnter dieſen einen 
Koffonius genendt / einen ſtarcken vnd vberpewriſchen Mañ 
ſampt ſeinen Soͤhnen vnd Bruͤdern / ſtarcke Kerln / wider in 
jhre alte Wohnung einſitzen. Dieſer / ſo bald er vernam / das 
der Koͤnig zu Polen Polutzky gewonnen / gedachte er / wie er 
durch jrgendt eine Wolthat wider in ſein vorig Regiment 
einſitzen moͤchte / Darumb eroͤff nete er den Koſſacken zu Po⸗ 
tutky der Feinde zuſtandt zu Niſcorda. Vnd als die Koſ⸗ 
ſacken darauff mit zulaſſen des Waywoden zu Polutzky zu 
beſtimpter Zeit für Niſcorden kamen / vnd die Schantzen vn⸗ 
uorfertiget (wie Koſſonius fie zuuor bericht hatte) funden / 
eroberten fie das Caſtell ohne alle muͤhe. Koflonius aber 
bliebe nichts minder wie vor vnter det Moſchkowitern / die 

da meinten / die Koſſacken weren ohne gefehr alſo dar kom⸗ 
men / vnd hetten keinen vordacht auff Kolſonium. Derſelbe 
name jhme fuͤr / auch die Feſtung Sauolon den vnſern glei⸗ 
cher geſtalt zu zuſchantzen. Er ſetzte denſelben Koſſacken eis 
nen gewiſſen Tag an / wenn ſie vor Sauolon kommen ſol⸗ 
ten / vnd vorlieſſe mit jhnen Er wolle den Thurn darinn an⸗ 
ſtecken / vnd weil die Moſchkowiter mit dem leſchen wuͤrden 
zu thun haben / wolte er die Koſſacken ins Schloß fuͤhren / 
Aber der Anſchlag ward offenbar / vnd ward Koſſonius mit 
zweyen Söhnen für Sauolon geſpiſſet. Eben vmb dieſe 
Zeit ward denſelben Koſſacken hoffnung gemacht / das fie 
durch plotzen einfall Vſwiat vberfallen kondten. Zu dieſen 
ſchlug fich Nicolaus Sebridonius / Floriani Sohn / der vor⸗ 
zeiten Caſtellan zu Lublin / vnd Hauptman vber die Hoffes 
leute war) (weil er mit der Witepzenſiſchẽ Winterruhe nicht 
zu frieden fein kondte) vnd ließ die Reuter (den Feindt zu ber 
triegen) daheym / vnd kam fuͤr Vſwiat durch die Koſſacken / 
vber die Richtſteige vnd bekandte Straſſen bißhin geleitet / 
Aber ſie funden die in der Beſatzung mit Wache vnd aller 
Nothdurfft ſtatlich vorſehen: Doch entſetzten ſich die Fein⸗ 
de vber jhrer ploͤtzlichen zukunfft fo ſehr / das ſie die Stadt 
vnterm Schloß gelegen / anzuͤndten vnd abbrandten. 


Ende des Andern Buchs. 

Das Dritte Buch. 
Ls der König zu Warſchaw auffbrach / 


* S vnd nach Grodna ruckte / vnd auff den kuͤnffti⸗ 
8 gen andern Krieg wider den Moſchkowiter 
d höchftes fleiſſes bedacht war / begegneten jhme 
ö fuͤrnemlich zwo groffe beſchwerligkeiten: Eine 
das es ſhime an Geldt mangelte / welches langweilig auff⸗ 
bracht wurde: Die andere / die beſchwerliche Beſtallunge des 
Kriegeßvolcks. Denn durch den vergangenen Zug war das 
rlegeßvolck der Roß vnd Ruͤſtung mehren theyls abkom⸗ 
men / vnd ſtundt jhm vor Augen das erlittene Vngewitter / 
vnd die außgeſtandene ferne / weite Reyſe / darumb ſich jhr 
wenig ſchreiben lieſſen. Die jenigen aber / ſo dafuͤr wolten 
angeſehen ſein / das ſie zum Kriege nicht ſo gar boͤſe luſt / vor⸗ 
meinten die Zeit ſey zu kurtz / das ſie ſich ſo ſchnell nicht wol 
vermoͤchten außzuruͤſten. Der Koͤnig nam ſein eygen Gelt 
zu huͤlffe / zum theyl liehe er von andern / auff gewiſſe Termin 
wider zu erlegen. Die Beſtallung der Reuter vnd Knechte 
nam der Cantzler Samoiſchzy vber ſich. Dieſer / ob er wol ein 
friedlich Ampt / dannoch weil ſein Vater der Caſtellan zu 
Chelmen dem Königlichen Kriegeßvolck fuͤrgeſtanden / vnd 
ſonſt gemeiniglich alle ſeine Vorfahren beſchryene Krieges⸗ 
leute geweſen / Damit er ſolch Kriegßlob ſeiner Vorfaren be⸗ 
hielte / vñ ſolche Ritterliche vbung nicht vnterlieſſe / vnterhielt 
er hiebeuorn allzeit / wie auch in dem vorgangenẽ Zuge / etlich 
Kriegeßvolck / vnd hatte etliche tapffere / vorſuchte Kriegeßo⸗ 
briſten vmb ſich / Vnd dieſer gab ſich bey dem Koͤnige an / das 
er Reuter vnd Knechte beſtellen vnd auffbringen wolle. Als 
diß Geſchrey außkame / wurden jhr viel hierůber luſt ig vnd 
mutig / vnd lieſſen ſich hinwider ſchreiben. Vber diß ließ der 
Koͤnig ſeinen Bruder Chriſtophorum / Hertzogen 5 14 5 

benbuͤrgen eine anzahl Vngeriſch Kriegßvolck beſtellen vnd 
annemen. 

Nach dem auch vor dieſer Zeit die Polen in Kriegen 
zu Fuß ſich wenig gebrauchen laͤſſen / Aus vrſachen / das die 
vom Adel mehren theyls zu Roß dieneten / vnd der Nuͤſt ung 
zu Fuß die viel Muͤhe ob ſhm truge / vnd wenig Wirdigkeit 
drachte / nicht achteten / Vnd derhalben das Fußroick aus 
dem gemeinen Volck in Stedten / Handtwercks Geſellen 
vnd Tag Arbeitern (welches Voͤlck lein nicht allein des Kris 
geßweſens vnerfahren ſondern auch durch das muͤſſige Le⸗ 
den in Stedten verderbet vnd des Krieges muͤheſeligkeit 
auß zuſtehen vngeſchickt iſt / auff gebracht muſte werden: Auß⸗ 
lendiſch Fuß volck aber nicht anders als mit groſſen Vnko⸗ 
ſten auff zuhalten / Rathſchlagte man im vorgangenen Land⸗ 
tage / wie man einheimiſch Fußvolck zuwege bringen moͤch⸗ 
te / Nemlich / das man vnter des Koͤniges Vnter ſaſſen vnd 
dem Landtvolck alle zeit den zwantzigſten Mann zum Krie⸗ 
ge auffnemen ſolte dieſelben fo zum Kriege gebraucht wuͤr⸗ 
den / vnd ihre Nachkomnen / ſolten aller Hoffedienſte vnd be⸗ 
ſchwerungen befreyet fein. Diß ward dißmahl alſo angeſſel⸗ 
let / vnd ſchickte man Nottmeiſter in die Doͤrffer / die die ſter⸗ 
ckeſten Pawern / vnd ſolche Perſonen / fo die Kriegeßarbeit 
zu ertragen am geſchickſten / außlaſen. 

u Grodno fieng der König an vber dem Kriege zu 
Rathſchlagen / In des lieſſe er zu Vilna von Geſchuͤtze ber 
das / jo wider zuzurichten war / noch mehr newe Stuͤcke gieſ⸗ 
ſen. Der Konig ſetzte jhme vor Veliklluky zubelegern da⸗ 
mit es aber der Feindt nicht erfuͤhre / beſchiede er das Krie⸗ 
geß volck zu fleiß gegen Ciaſniciam i fich daſelbſt zuuorſam⸗ 
ien. Denn weil dieſelbe Stadt am Waſſer Vla zu foͤrderſt 
an den zweyen Straſſen nach Luky vnd Schmolenſko alſo 
gelegen / das beyde Stedte gleich weit dauon ligen vnd das 

den jenigen / ſo nach Luky reyſen / das Waſſer Vſwiat / Der 
nen 


nen aber / ſo nach Schmolenffo ziehen / die Caſpel begegnet / 
kondte der Feindt nicht wiſſen / wo der Koͤnig hienaus wolte. 

Oben iſt vormeldet worden / das der Koͤnig einen Abge⸗ 
ſandten mit Schreiben zum Moſchkowiter geſchickt / vnd ſh⸗ 
me den außgang der Polutzkiſchen Belagerung zuwiſſen ge⸗ 
macht. Dieſen Geſandten hielt er beſſer / als vor jhm ihr kei⸗ 
nen / vnd ließ jhn auch an feine Taffel ſitzen / vnd vorehrete 
Ihn mit einem Seydenen Kleyde. Ehe er jhm vorleubete / 
ſchaffte er / das ſeine Raͤthe lohan / Theodori Sohn / Fuͤrſt zu 
Nouogrod / Miliita / Georgi) Sohn / Fürfte zu Mieiß law / 
vnd Romaniuicius Sacharinus, &c. an Herren Nicolaum 
RNadzwil / Waywoda zu Vilna / vnd Euſtachium Volowitz 
Caſtellan zu Trotzen / jhme Schreiben mit geben muſten / 
Des jnnhalts: 

Nach dem das vnuornemen zwiſchen den beyden großs 
ſen Herren (dem Koͤnige vnd Moſchkowiter) ſo weit einge⸗ 
riſſen / das der Koͤnig zu Polen den Krieg vor die Handt ge⸗ 
nommen / vnd Polutzky eroͤbert / Sey der Großfuͤrſte ſolche 
Schmach zu rechnen gar entbrandt / Da weren ſie vnd die 
andere fuͤrnemen Herten am Hoffe jhme zu Fuß gefallen / 
vnd zum hoͤchſten gebeten / er wolle des Chriſtlichen Blutes 
verſchonen / dar durch ſey er bewogen worden / ſich noch zur 
Paz Krieges zu enthalten. Derwegen ſo wolten ſie ne⸗ 

en den andern Raͤthen des Koͤniges zu Polen / bey dem Koͤ⸗ 
nige gleicher geſtalt anhalten / vnd hn bewegen / mit dem 
Großfuͤrſten einen beſtendigen Friede zubeſchlieſſen. Son⸗ 
derlich aber wolten fie jn dahin bereden das er mit dem Krie⸗ 
geßvolck zurůͤcke ziehen / vnd demſelben fo wol an der Littawi⸗ 
ſchen / als an der Lifflendiſchen Graͤntze Befehlich geben / das 
es die Moſchkaw wolte vnbeſchediget vnd vnbedrenget laß 
fen: Dergleichen ſolle ihr Großfuͤrſte auch thun / fo bald er 
wider dieſer arth kommen wuͤrde / wolle er die ſeinigen dahin 
halten / das ſie den Polen keine r weiter Pe 
olten. 


ſolten. Mittler Zeit folle man von beyden theylen dahin 
arbeiten / auff das man moͤge Commiſſarien zuſammen ſchi⸗ 
cken / Friede vnd Einigkeit machen / vnd das die Herren die 
Waffen beyſeyd ſetzen vnd beyde Theyl der Furcht entledigt 
werden moͤgen. Im Beſchluß entſchuͤldigeten ſie ſich / war⸗ 
umb Lopatinſchky des Koͤniges Abgeſandter (durch den der 
König dem Moſchkowiter abſagen laſſen) bißhero auffge⸗ 
halten / Vnd ſagten / ſie wollen ſich bemühen / auff das / ſo bald 
die beyde Herren wider in ihre gewoͤnliche Hofelager kom⸗ 
men werden ſein / derſelbe Lopatinſchky mit Befehlich an den 
Koͤnig / wegen des Friedes vnſeumlich abgefertiget werden 
ſolle. In dieſem folgete der Moſchkowiter der Littawen / zu 
zeiten Koͤnig Sigilmundi Augufti eingeführten Exempel / 
Dieſelben / wenn der Koͤnig Legaten zum Moſchkowiter ab⸗ 
zufertigen fuͤrhabens / ſchrieben fie zuuor an des Moſchkowi⸗ 
ters fuͤrnembſten Raͤthe vnd Hofediener / vnd bathen / das 
ſie den kuͤnfftigen Abgeſandten bey dem Großfurſten ſicher 
Geleite zuwegen bringen wolten. 

Nach gehaltener Berathſchlagung / gaben die obbenend⸗ 
te Littawiſche Herren dieſe antwort: Sie hetten bey jhrem 
Könige vmb den Friede mit fleiß angehalten / Demſelben / als 
einen Chriſtlichen Fuͤrſten ſey nichts liebers / als Friede vnd 
Einigkeit zwiſchen den Benachbarten on ſonderlich Chriſt⸗ 
lichen Religionverwandten Fuͤrſten / Doch verſtuͤnden ſie fo 
viel / das er den Krieg / dazu er von dem Moſchkowiter zum 
hoͤckſten verurſachet / welchen er vmbs Friedens willen an⸗ 
gefangen / fo lange biß jhr Großfuͤrſte billiche Mittel des 
Friedes annemen werde / fuͤhren werde muͤſſen. Das er aber 
Legaten zum Moſchkowiter abſenden ſolte / des fehe er keine 
vrſache / Sondern er achte dafuͤr / es ſey keines weges zuthun / 
das er die ſeinen / wie bißher / dem Moſchkowiter zuuorhoͤnen 
ferner zukommen laſſen ſolle: Wuͤrde der Moſchkowiter 
aber ſeine Abgeſandten zum Koͤnige ſchicken / wolle 15 der 

oͤnig 


König gnedig hoͤren / vnd mit billichem Beſcheyde wider abs 
ertigen. 
f Nicht lange hernach ſehickte der Moſchkowiter einen 
andern Geſandten mit Brieffen / eben meſſigen Innhalts 
zum Koͤnige. Den fertigte man ab / mit eben ſolcher antwort / 
als zunorn die Littawiſchen Senatores von ſich geſchrieben. 
Nichts minder ſchickte er hieruͤber noch eineſt ſeinen Hoffe⸗ 
diener Johannem Naſciokin / der eben das / als die vorigen ſu⸗ 
chen ſolte / Vnd als man demſelben die vorige Antwort vnd 
Beſcheydt offentlich gab / zeigte er an / er habe weitern vnd 
mehrern Befehlich / denn die andern vor jhme / welchen er bes 
ſonders fuͤrbringen ſolle. Als man jhm ſolches zugelaſſen / 
Meldet er / ſein Herr der Großfuͤrſte ſey hoch bekuͤmmert / 
wegen des verderbens viel vnſchuͤldiger & hriſtenleute. Ders 
halben / ob er wol wiſſe / das er hieran wider ſeinen vnd ſeiner 
Vorfahren brauch handele / Doch wolle er vmb gemeines 
Friedes willen nachgeben / vnd zu frieden ſein / das der Koͤnig 
auff den Frieden zu handlen Legaten zu jhm ab fertigen moͤ⸗ 
ge: Alleine bete er nur vmb eines / das der Koͤnig mittler weis 
le ſtille halten / vnd mit feinem Kriegeßheer nicht weiter forth 
ruͤcken / vnd feiner Abgeſandten zu Vilna erwarten woͤlle / 
Sintemal ſeine Vorfahren den Großfuͤrſten in der Moſch⸗ 
kaw ſtets die Ehre gethan / das jhre Geſandten ſonſt nicht / 
als in jhrem Reich oder im Großfuͤrſtenthumb Littawen ſein 
gehoͤret worden. ö 
Der Koͤnig vorſtundt die Kreyde / das diß alles nur da⸗ 
hin gemeinet / die Zeit zuuorlengern / Gab derhalben zur ant⸗ 
wort: Wolte der Großfuͤrſte Legaten abfertigen / ſo wolte 
er denſelben gerne zulaſſen / jhre nothdurfft fuͤrzubringen / 
wolte ſie auch vnbeſchweret hoͤren. Das er aber haben wol⸗ 
te / man ſolle ſeiner Geſandten an einem gewiſſen Orthe er⸗ 
warten / das werde von keinem Chriſtlichen Fuͤrſten jemahln 
begehret / Sondern fie ſchicken jhre S ſo offte ae 
not 


noch thut / vnd wohin es auch ſey / Man könne ſhnſer ſey auch 
wo er wolle auch im Feldtlager ſelbſt / Da man denn vnter 
dem Kriegeßgetuͤmmel der Legaten am meiſten beduͤrffe / bes 
ſuchen vnd anſprechen. 

Bey Ankunfft dieſes Moſchkowiteriſchen Abgeſand⸗ 
tens / kam eine Sache an Tag / darob ſich menniglich entſetz⸗ 
te: Gregorius Oſcicus | Edler vnd beruͤmpter Ankunfft / 
hatte ſchon bey Zeiten des Interregni mit dem Moſchkowi⸗ 
ger Rath ſchlege gehalten / vnd ließ dieſer Zeit nicht ab mit jm 
durch Brieffe zu handeln. Dieſem brachte Nafciokinus 
Brieffe vom Moſchkowiter / Vnd als er vnterm ſchein Fell; 
werg vnd andere Moſchkowiteriſche Wahren zu feilſchen / 
zum Nafciokino kommen vnd die Brieffe empfangen / vnd 
ſich darnach vnter dieſem fuͤrgeben heymlich zu jhm vorfuͤ⸗ 
gete / vnd ſich offte bey jhme auffhielt / Wurde dieſe Sache 
durch Mireuium / Ofcici Diener vortrawet dem Martino 
Ribinio | der Andrer Sebridouß Königlichen Mundt⸗ 
ſchenckens beſtalter war / derſelbe zeigete es dem Magiſtrat / 
der Magiſtrat dem Könige an / Miereuius (weil ſolches in 
gegenwarth des Koͤniges geſchahe) wurde alßbald zu Alber 
to Radzwin / Hoff emarſchalcken erfordert / vnd in Haffte 
genommen / Der ſagte bald guth willig aus / was er zuuorn 
Ribinium bericht / vnd meldet weiter / das einer Bartholo- 
meus genant / Ofcici Diener vmb alle Sachen wiſſenſchafft 


trage. a 
Der Koͤnig nimpt nur vier Raͤthe zu ſich / vnd helt Rath 
vber der Sache / Auß dieſen vieren nimpt der Waywoda zu 
Vilna vber ſich / das er den Oſcicium / wo er in der Stadt ſey / 
greiffen wolle. Da ſagete Man das er zu Trotzen ſey / Der 
Koͤnig ſchickte bald dahin etliche Hoffeleute / die ihn greiffen 
ſollen / die bringen ihn / Man beſtellet jhm ins Marſchalcks 
Behauſung eine freye Cuſtodi. Etlichen andern ward ber 
fohlen / in ſeiner Herberge alle feine Sachen zu durchſuchen / 
die 


die funden in einem Kaſten Plancketen / mie etlicher Sena⸗ 
torn Petſchiren beſiegelt / vnd jre Namen mit ertichter Nach⸗ 
ſchrifft vnter zeichnet / vnd der meiſten Senatorn Inſiegel 
nachgeſtochen / deren er ſich zu beglaubigung ſeiner Sachen / 
als thet er alles mit wiſſen vnd Rath der andern Herren am 
Hoffe / gegen dem Moſchkowiter gebrauchet / Andere ſchickte 
man gegen Kauoreſchky / in ſein Dorff / zwo Meylen von 
Bilna / da dann der obgedachte Bartholomeus fich auff⸗ 
hielt die brachten zuruͤcke Pagament / Hemmer vnd andere 
Inſtrument / damit man muͤntzet. Bartholomeus bekandte / 
das fein Herr mit dem Moſchkowiter Rath ſchlege halte / vnd 
von ihm Brieffe bekommen / vnd das . in Zeit des In 
terregni zweymahl Schreiben an den Moſchkowiter geſchi⸗ 
cket / Deß halben ſchickte man etliche Rathherren zum Oſci⸗ 
cio / Aber er wolte ſich zu der Verraͤtherey nicht bekennen / 
Die falſchen Siegel habe er in Contracten vnd Vorpflich⸗ 
tungen / vnd in Gerichten zu ſeinem Vortheyl gebrauchet. 
Das Muͤntzen legete er auff einen Juͤden / der ihm auch die 
außgeſtochenen Siegel zuwege gebracht. Als er fuͤr Gerichte 
geſtellet / vnd alle anzeigung der Verretherey / vnd die Ins 
ſtrument zum Muͤntzen gehörig / fuͤrbracht wurden / ward jm 
aufferleget zu antworten. Aber fein Beyſtandt ſagete Er 
ſey / vermoͤge deren vom Adel allgemeiner Freyheit / nicht 
ſchůldig zu antworten / darinne vorſehen / das keiner vom A⸗ 
del nicht antworten doͤrffe / er ſey denn zuuor ordentlicher / 
Rechtmeſſiger weiſe zu Recht citirt vnd geladen. 

Als dieſer Behelff von den Raͤthen ſeltzam auff genom⸗ 
men / vnd etliche der meinung waren / man ſolle des Adels 
Freyheiten dißfalls nicht brechen / ward doch bey dem 255 
rern theyl auff die Zeit geſehen / Nemlich / das / weil der Koͤ⸗ 


nig gleich damahin mit dem Kriegßweſen zu ſchaffen / vnd 
im Feldtlager ſich auff hielte / ſey dieſe Sache nicht nach or⸗ 
dentlichem / ſondern mehr nach n zueroͤrtern l 

Zu deme / ſo koͤndten ſich dieſer des Adels Freyheit alleine die 
gebrauchen / die noch vnberuͤchtiget vnd vnbeſcholten weren. 
Die aber in öffentlichen vnd bekendtlichen Laſtern vnd Un; 
chaten lebeten / die macheten ſich des Lebens / des Adelichen 
Priuilegß / vnd des Adels ſelbs vnwirdig. Darumb ward jh⸗ 
me aufferleget zu antworten / Da vbergab er ein Libell / das er 
aufffolchen fall zuuor ſtellen vnd vorfaſſen laſſen / vñ bath es 
off entlich zuuorleſen / Darinn bekandte er / das er mit dem 
Feinde Nath gehalten / vnd jhme auch vortroͤſtung gethan / 
zu gelegenheit den Koͤnig vmbzubringen / Endtlich lendet er 
aber dahin / das er ſagt / Er habe ſolchs alles aus groſſem Ar⸗ 
muth / vñ wegen feiner ſchwerẽ Schulden Laßt gethan / damit 
er auff dieſe weiſe von dem Feinde Gelt erlangen koͤndte / Vñ 
bath daneben durch Gottes willen vmb vor zeyhung. Weil 
er ſich dann zur That bekendt / that man jhme vnd dem Juͤ⸗ 
den fein Recht / nach alten brauch / Den Dienern / ſo ſolches 
eröffnet / ward das Leben geſchencket. In des kam das Uns 
geriſche Kriegßvolck an / zu Vilna / Dieſes ließ der König 
nach Poſtowa vber Landt ziehen / vnd es daſelbs aus / ſampt 
dem Geſchuͤtz vñ der ſchweriſten Kriegßruͤſtung auff Schif⸗ 
fe ſetzen / die Duna hinab / vnd dannen mit dem andern Ge⸗ 
ſchuͤtze / das er daſelbſt im Ruͤck zuge von Polutzky vorlaſſen / 
vber die Duna nach Witepſchzien voran fertigen. 

Zu Vilna kam des Koͤniges Abgeſandter / den er zum 
Bapſt abgefertiget / Paulus V chanfcius wider / vnd brachte 
dem Koͤnige ein Schwerdt mitte / ſo der Bapſt mit ſonderli⸗ 
chen Ceremonien geweyhet. Darnach zog er aus zu Vilna / 
vnd kam zu Saſdut in ein Dorff / Sooo. Schritt dißſeydt 
Ciaſnicien / den 8. Julij / vnd theylete das Kriegeßvolck in die 
Doͤrffer vmbher / vnd lagerte er ſich an gemelten Orth. Da⸗ 
ſelbſt / ehe die andern hinderſtelligen Hauffen / deren man teg⸗ 
lich gewertig / ankamen / Hielt der Koͤnig Rath / wie man den 
Krieg verwalten / vnd wohin er fich fuͤrnemlich in dieſem Zu⸗ 


ge 


ge mit dem Kriegeßheer begeben ſolle / Es geſtelen dreyerley 
meinungen / In dem etliche wolten / man ſolle Pleſchkaw / Et⸗ 
liche Schmolenſko / Die dritten Velikiluky (oder Groß Luky) 
angreiffen. Die erſten / die da riethen / man ſolle auff Pleſch⸗ 
kaw zuziehen / beruheten auff den bedencken / die ſie jene Zeit / 
da man auff Polutzky zuzoge / fuͤrbrachten / Aber dieſe mei⸗ 
nung ward wie zur ſelben Zeit / aus vrſachen (das der Weg 
zu welt in des Feindes Landt reichete / das man hinter ſich 
zuuiel vnbeſetzte Caſtell laſſen / vnd die Beſatzungen entbloͤſ⸗ 
fen muſte / das man Littawen dem Feinde in die Schange fies 
cket / vnd das man ſchon zu weit aus der Pleſchkiſchen Straß 
fe kommen ſey) nicht fo gar verworffen / als auff ein ander 
Zeit verſchoben. Die da riethen / man ſolle vor Schmolenſko 
ziehen / wurden darzu beweget / durch den namhafften vnd 
herrlichen Orth Landes allda / vnd die groſſe Sachen / ſo zu⸗ 
horn allda fuͤrgelauffen / vnd das es Kriegß brauch ſey / das 
entwendete wider zuſuchen / Vnd das / wenn dieſer Orth er⸗ 
langet / die gantze herrliche Herrſchafft Seuerien auch in der 
Polen gewalt kommen werde. Dagegen ſagten die / ſo da rie⸗ 
then / man ſolte Groß Luky daheim ſuchen / man kom̃e zu weit 
von der Duna vnd von Lifflandt (welches zu retten dieſer 
Krieg fuͤrnemlich angeſtelt) fo man auff Schmolenſko zu zi⸗ 
hen ſolte / So ſey die Herrſchafft Seuerien / was belanget die 
menge der Stedte / den Orth vnd des Meers gelegenheit / die 
manier des Volcks / mit Lifflandt gar weit nicht zuuorglei⸗ 
chen. Velikiluky lige im Antritt der Moſchkaw / an einem 
ſehr gelegenen Orthe / der Feinde Lande / welche man wil / dar⸗ 
aus zu beſchedigen / Vnd da man dem Feinde / ſo er durch 
Schmolenſko in Littawen / oder durch Pleſchko in Lifflandt 
einfallen wolte / zu beyden Seyten alleine mit einem eintzi⸗ 
gen Heer widerſtandt thun koͤnne / Denn allda habe man 
gleichen Paß auff Schmolenffo vnd Pleſchkaw / Darumb 
pflege der Großfurſt gemeiniglich allda ſein Kriegß heer zu⸗ 
uerſamlen. 


uerſamlen. Dieweil er daraus in alle vmbligende Herrſchaff⸗ 
ten gleich nahe / vnd dieſelben / welche jhme gefellig / anzufal⸗ 
len herrliche gelegenheit hat. Der Koͤnig / wie geſagt / ſtundt 
vorhin fchon auff dieſer meinung / das er Groß Luky angreif⸗ 
fen wolte / Das er aber hieuon zeitlich / vnd ſo lange zuuorn 
offentlich keine meldung zu thun vor rathſam gehalten / war 
diß die Vrſache / das der Feindt ſolehen anſchlag nicht erfuͤh⸗ 
re / oder das ſonſt nicht etwa hinderung einfallen moͤchte / die 
jhn an feinem Vorſatz hindern / vnd denſelben zu andern vr⸗ 
ſach geben koͤndte. Darumb er zu fleiß dem Kriegßvolck zum 
anzuge Ciaſniciam ernendte / damit er allda an einer ſtelle / 
da man an beyde Orth / Nemlich / Schmolenſko vnd Groß⸗ 
Luky fuͤglich / vnd auff gleichem Wege kommen kan / mit dem 
Koͤniglichen Rath endtlich ſchluſſe / vnd den Feindt von den 
gedancken / das der Koͤnig dieſes Orths angriff thun wuͤrde / 
zum weiteſten abfuͤhrte. Darumb ließ er auch in dem Schrei⸗ 
ben an jhn den Tittel vber Lifflandt vnd Polutzky / vnd auch 
Schmolenſky (die vorzeiten dem Könige zu Polen zuſten⸗ 
dig) zu fleiß auſſen / auff das der Feindt eines andern Orths 
des vber zugs ſich befuͤrchte / vnd dieſen Orth / zu dem der Koͤ⸗ 
nig am liebſten einen Paß haben wolte / vnbewahret lieſſe. 
Nach gehaltenem Rath nam der Koͤnig die Muſterung 
vor die Handt / vnd ließ erſtlich auff ziehen die Polniſche Reu⸗ 
ter / ſo für Dantzig vnd Polutzky gedienet / vnd allda zu nehe⸗ 
fie das Winterlager gehalten / Vnd hielte der König mehr 
dann vor alters breuchlich / dißmahl ſtrenge muſterung / vnd 
beſichtigete die Reuter (die man ober eine enge Bruͤcken auff 
einem Berge dabey fuͤhren muſte) einen jedern ſelber / Doch 
wurden jhr wenig außgemuſtert / weil ſie alle von Reutern / 
Roſſen vnd Rüftung wol ſtaffieret. Darnach fuͤhrte man 
auff den Muſterplatz die Reuter / ſo auffs newe waren beſtel⸗ 
let vnd angenommen / darunter waren die Reuter vnd Knech⸗ 
te / ſo der Cantzler Zamoiſchiy / wie zuuorn geſaget / auff⸗ 
brachte / 


bracht / vnter denen etliche Königliche Raͤtze / etlich e ſonſt era 
bebe die des Kriegßweſen / des fie ſich die meifte See 
Lebens gebrauchet/eine Zeitlang vnterlaſſen / vnd ſich wider 
darzu vermögen lieſſen / die zunorn ſelbs Kriegeßheer / als 
CLeutenant verwaltet / Etliche / vnd der nicht wenig / die Regi⸗ 
mene Ampker / Hauptmanſchafften / verſorget. Item / eili⸗ 
che Koͤnigliche Hofediener vnd Officirer / vnd eine groſſe 
anzahl von fuͤrnemen jungen Leuten. Die Reuter waren 
zweyerley / Erſtlich ritten die Huſſeern / mit der ſchweren Nu⸗ 
ſtunge / die ich zuuorn beſchrieben / Darnach die Koſſacken / 
mit leichter Ruͤſtunge / diefen hatte der Groß Cantzler an ſtat 
der Pfeyle vnd Koͤchers / gute lange Roͤhre an die Seyte ge⸗ 
geben / vnd die kurtzen Roͤhr an die Gürtel zuhencken befoh⸗ 
len / vnd ließ ſie den Sebel auff der lincken Seyte / vnd einen 
Knebelſpieß / nach altem brauch / dabey fuͤhren. Das Fuß⸗ 
volck hatte der Cantziler mehren theyls an der Vngeriſchen 
Graͤntze / etliches auch zu Waradin vnd weiter / Etliches in 
Polen / das im vergangenen Kriege gedienet / doch alle auffs 
newe beſtellet vnd zuwege bracht. Vnd nach dem er ſeiner 
gutwilligkeit halben gegen die Vngern / ſo er verſchienes 
Jahres fuͤr Polutzky wol gehalten vnd beſoldet / mmer mehr 
Volcks zulieffe / hatte er jnen durch Ioan Thomam Droje- 
uium / Premißlaiſchen Hauptmann / ſeinen Blutßfreundt / 
ſonderliche Beſoldung gemacht. Dieſelben Hauffen fuͤhre⸗ 
ten von den andern vnterſchiedene Tracht / nemlich / ſchwar⸗ 
tze Roͤrke vnd Harrniſch / in des Fuͤrſten duppelten Leyde / 
deme fein Weib Chriſtiana Radzwilerin / vnd fein einiges 
mit ihr erzeugtes Toͤchterlein geſtorben / damit fie dißfalls 
auch deſto anſehenlicher erſchienen. > 
Den Tag zuuorn / ehe der Koͤnig zu Cieſnia auffbra 

welchen der Koͤnig des Moſchkowiters Legaten / die zu Vil⸗ 
na bey jme waren / das er jhr allda zu Cieſnia warten wolte / 
angeſatzt gehabt: kam eine ſchnelle Poſt oz Mofchfomiter] 


hatte 


— des gewoͤhnlichen Ornats / den man aus des Moſch⸗ 
owiters Schatzkam̃er den Legaten fuͤrleyhet / nicht erhar⸗ 
ren koͤnnen / welcher erſt mit der andern Nuͤſtung hernach ges 
führer ward / Vnd damit der angeſetzte Taz nicht verſchiene / 
vberantwortet er in gemeinem Habit / wider des Moſchko⸗ 
witers brauch / dem Koͤnige ein Schreiben / alſo lautendt: 
Sintemahl er verſtuͤnde / das der Koͤnig nicht zubereden / das 
er des Friedes halber feine Legaten zu jm ſchicken wolt / woͤl⸗ 
le er vmb einigkeit willen / von feiner Vorfahren vnd feinem 
Rechten vnd Gebrauch abweichen: Schickte derhalben feis 
ne anſehenliche Oratores / fuͤrneme Leute zu jm / die wuͤrden 
für dem fünfften oder zum lengſten für dem ſechſten Augu⸗ 
ſti zur ſtelle kom̃en: Bete derwegen / er wolle jhrer zu Vilna 
erwarten / Denn das er verſtatten ſolt / das feine Abgeſand⸗ 
ten / den Koͤnig an einem andern Orthe / als in des Koͤnig⸗ 
reichs Polen / oder Großfuͤrſtenthumbs Littawen Hoffla⸗ 
gern anſprechen ſolten / das ſey wider die wolhergebrachte / al⸗ 
te gewonheit. Darauff gab man zur antwort: Der Koͤnig 
habe der Legaten / dauon der nechſte Geſandte gewiſſe Ver⸗ 
troͤſtunge gethan / das dieſelben zum eheſten ankom̃en wuͤr⸗ 
den / biß her gewartet: Das er ſie aber zu Vilna hören ſolle / 
das ſey jhme in viel wege bedencklich / vnd gar nicht thulich / 
ſintemal er ſchon fo weit dauon / vnd zu ſeinem Kriegeßvolck 
kom̃en ſey / Mit demſelben wolle er / weil das Kriegeßvolck in 
feinen Graͤntzen / ohne feiner Vnterthanen mercklichen fchas 
den / lenger nicht koͤnne auffgehalten werden / forthruͤcken / 
wohin es wuͤrde vor gut angeſehen werden. Doch ſo des 
Moſchkowiters Geſandten / jn vnterweges / es ſey wo es woͤl⸗ 
le / antreffen wuͤrden / wolle er ſie vnbeſchweret hoͤren. 

Als dieſe Poſt mit der geſtalt Beſcheyde abgefertiget / 
zohe der König des andern Tages aus dem Feldtlager zu 
Ciaſnicia / vnd beſahe die Caſtel / Lepel vnd Vla / auff das er 
ſchlieſſen moͤchte / ob man fie beſetzen oder eineſchern 82 

Das Kriegß beer hieſſe er / nach dem die Tagereyſen zuuoru 
Des Witepſzien ruͤcken / vnd kam der Koͤni 
nach zweyen Tagen / auffs ander Nachtlager / wider zum 
Heer. Diß Tages kamen abermahl andere Brieffe / vom 
Moſchkowier an den König / eben des Innhalts / wie das 
nechſte Schreiben. Er ſchicke Geſandten / mit vollkom̃ener 
macht auff den Frieden zuhandeln Begerte derhalben / das 
er ſie zu Vilna hören wolte / altem brauch nach / Solte aber 
diß nicht zuerhalten ſein / ſo wolle er doch jrer jnner der Graͤn⸗ 
be abwarten. Auff dieſen Brieff ward geantwortet: Wenn 
die Moſchkowiteriſche Oratores wuͤrden ankommen ſein / 
wolte der Koͤnig ſich darüber entſchlieſſen / Wuͤrden fie billi⸗ 
che vnd rechtmeſſige Vorſchlege darbringen / ſo koͤnne au 
mitten in der Kriegeßbrunſt / ein auffrechter vnd billicher 
Friede ſtatt finden / In mitler weyle wolle der Koͤnig mit ſei⸗ 
nem Kriegeßvolck forthziehen: Er würde wiſſen / wieers mit 
feiner Legation anſtellen wolt: Der Koͤnig ſey entſchloſſen / 
des Moſchkowiters Abgeſandten / vnd Ihrem Werben / ſo es 
billich vnd rechtmeſſig ſein werde / man treffe jhn an wo man 
woͤlle / ſtat zuthun. Neben dieſem des Moſchkowiters Brief⸗ 
fe / lag noch ein Brieff / den der Moſchkowiter an die Poſt / 
die er zu Ciaſniacien beym Koͤnige hette / geſchrieben: Den 
wolten etliche eroͤffenen / Aber der König ſchickte jhn vnuer⸗ 
ſehret dem Feinde wider zuruͤcke. 

DerKoͤnig hielte in dieſem Laͤger vnd den nechſtfolgen⸗ 
den / teglich Rath / von verwaltung vnd anſtellung des Krie⸗ 
ges / Vnd als man im Rath befandt / das die zwey Schloͤſſer / 
Velis an der Duna / vnd Bſwiat / am Waſſer auch dieſes 
Namens gelegen / ſo dem Feinde zuſtendig / wenn er fuͤr Luty 
keme / hinter ſich in des Feindes Handen / nicht zulaſſen ſein 
ſolten / vnd das vmb fo vielmehr / ſintemahl der Koͤnig ſchon 
lengſt jhme gewuͤnſchet / die Duna gar in ſeinen Gewalt zu⸗ 
bringen / vñ derwegen befandt / das vor p ngen Velis / 


als 


als das allerdings feſter / vnd daran mehr gelegen / ſchickte er 
Samofcium den Cantzler mit einem guten theyl des Kriegß⸗ 
Heers dahin / vnd gab jhme zu / vber die Reuter / fo er wie hie⸗ 
nor gedacht / geworben / noch andere von Polen vnd Vngern 
zu Roß vnd Fuß / auch etliche Deutſche Hackenſchuͤtzen Und 
vnter denen Georgen Farenßbeck / des Koͤniges zu Denne⸗ 
marck Marſchalck / der ſeinem Vaterlandt Lifflandt zu gut 
mit einer anzahl Deutſcher Reuter vñ Fußknechte zur ſelben 
Zeit bey dem Könige ankom̃en ware. Die Littawen baten / 
man wolle ſie hiezu gebrauchen / Aber das ander theyl ſagte 
dagegen / Weil kein Polniſcher Obriſter im Feldtlager / müs 
fie der Littawiſche Obriſte bey dem Koͤnige bleiben: Was 
dem rag vber das gange Kriegeßvolck beruͤrt / ſey es vor 
Alters alfo gehalten / Das der Feldtherr den fuͤrnemeſten 
Gewalt vber das Kriegßweſen: Zu Haufe aber / bey vnd 

vmb den König / der Marſchalck zugebieren vnd zubefehlen 
habe. Wenn aber der Obriſte Stadthalter im Kriege nicht 
Anweſendt / fo verwalte der Marſchalck feine ſtelle. Das 
Cantzler Ampt habe zwar mit allgemeinen Rathſchlegen zu⸗ 
thun / mit Gerichts ſachen / Legationes an vnd ein zufuͤhren / 

eines jedern Bitte vnd Anliegen dem Könige fuͤrzubringen / 
Demfelben falle (wenn der Marſchalck abweſendt) deſſelben 
Ampt vnd Gewalt anheym. Aber des Obriſten Ampt vber 
das Kriegeßvolck an der Graͤntze / ſey nicht ein ſolch Ampt / 
das man es mit jenen Emptern vergleichen wolte / ſondern 
wie es anfenglich von den Obriſten / durch ſie ſelbſt einge fuͤh⸗ 
ret / werde es auch hernach nach denſelbẽ wolgefallen andern 
verliehen. Dieſen Streit hube diß auff / das die Sache kei⸗ 
nen vorzug leiden / Sondern ſchnelle vnd eylendt gefoͤrdert 

ſein wolte. So weren die jenigen / ſo aus dem Littawiſchen 

Kriegeßvolck alle dahin ziehen folten / noch nicht zur ſtelle. 
Der Cantzler aber habe fein Kriegeßvolck nicht allein ſchon 
in der bereitſchafft / ſondern ſey auch ſonſt allerdings wol 0 h 
ruͤſt 


ruͤſt / vnd zur Sachen fertig. Denn nachdem er diefer Ge⸗ 
gendt / dahin man durchziehen muſte / vielfeltige vngelegen⸗ 
heiten bey ſich betrachtete / Hatte er ſich mit nothwendigen 
Handtwerckßleuten vorſehen / auch viel Feldgeſchuͤtz mit fich 
gebracht / Vnd denn auch eine groſſe anzahl von Buͤchſen / 
Pulffer / Prouiant vnd x uͤtterey im Vorrath geſchafft: Auch 
hatte er zuuorn diß alles aus dem Kniſſinenſchen Ampte an 
einem Orthe zuſam̃en fuhren / die Mehmel hinab nach Kau⸗ 
555 vnd das Waſſer Vuͤoa hinauff gegen Michaliſky / von 
Dit a Fan gegen Poſtoua / von dannen gegen 
ald auff der a Wi ra 
geſchicket. ff der Duna nach Witepſchzen voran 
Eben zu dieſer Zeit kamen zum Koͤnige des Waſchen 
zu Temesſchwar Legaten / der da befahrete / Sintemal das 
Geſchrey von dieſem Kriege durch gantz Vngern erſchollen / 
vnd in der nahe Muſterung gehalten wurde / es moͤchte jr⸗ 
gends jemandes anders gelten. Die Geſandten hatten ſonſt 
keinen befehl / allein die ding zuerforſchen vnd zubeſehen. 


Nachdem der Cantzler Jamoiſch zy zu Witepſchzen an⸗ 


kom̃en / lag er allda zweene Tage ſtille / vnd ſamlet fein Krie⸗ 
geßvolck. In des machte er Ordnung wie ſich die Kriegeß⸗ 
leute vorhalten / vnd wie man in der Ordnung forthziehen 
ſolte / Vnd ſchickete zugleich das Geſchůtze / das jh me der Koͤ⸗ 
nig geſchicket / mit der andern ſchweren Kriegeßruͤſtung vnd 
Munition die Duna hienauff vorhin. Stephan Lazarum 
den Vngern / ließ er zu beſchuͤtzung deſſelben mit ſeinem vn⸗ 
tergebenen Kriegßvolck zur Lincken ziehen. Stanislao Koft- 
kæ Colmenſiſchen vnter Caͤmerer befahle er das Geſchuͤtze 
vnd andere Munition. Seinem Schwager Lucam Dfio- 
linium Hauptman zu Koualen vnd Brodnitz / ſatzte er vber 
den erſten Hauffen / vnd gab jme zu Nicolaum Vrouecium 
(den fein Vater erſtlich in Kriegßſachen vnterwieſen / vnd 
in dem nechſten Zug fuͤr Polutzky vnter ir; Herꝛn Mieletioj 

ij mit 


mit einem Geſchwader Reuter außgeruͤſt / Vnd jetzo aber 
der Cantzler / weil er befunde / das er nicht allein alle Gefahr 
auß zuſtehen / muths gnug / Sondern auch viel Arbeit vnd 
Kriegeßnoth zuertragen vermochte / vmb ſich haben wolte) 
Vnd gab dieſem erſten Hauffen befehl / Das ſie ein gut theyl 
für den andern / voran ziehen ſolten: In der mitten folgete 
der Cantzler mit dem andern Volck: Daruͤber machte er 
Stanislaum Solkeuium / hernach Waywoden zu Belſen / 
zum Leutenampt / welcher auch hiebeuorn in Podoly vnter 
Nicolao Seniauio / Reuſſiſchen Waywoden / wider die Tat⸗ 
tern ein Leutenampt gegebk. Nach dieſem folgete der Troß / 
welcher Hauffe ſchwerer als die andern / forth zukommen ver; 
mochte / Darumb das / wenn die menge der Wagen vnd Die⸗ 
ner / deren in ſolchen wuͤſten Landen / ein Kriegeßheer nicht 
entrathen mag / ſich vntereinander verwirrete / wurde dar⸗ 
durch das Kriegßheer im forth ziehen mechtig auffgehalten. 
Dieſem begegnete er alſo / Er theylete den gantzen Troß / vnd 
die Wagenfarth in drey Hauffen / Vnd ſchaffete / das ein 
jeder feinem Kriegßheer / wo daſſelbe hinzuͤge / folgen muſte. 
Einem jedern Hauffen Korn vnd Waͤgen / gab Er eine an⸗ 
zahl Fußknechte / die ſie hinden vnd forne ſchuͤtzten / Und das 
mit ſolches deſto fleiſſiger alſo gehalten wuͤrde / vnd ſich die 
Wagen nicht vormengeten im forthrucken / verſuchte er diß 
obgemelte Mittel / erſtlich auff dieſer feindtlichen Reyſe / vnd 
verlieſſe es mit den Heerfuͤhrern alſo forth zuhalten / Vnd 
muſten je zweene abgewechſelter weiſe hierauff auffachtung 
geben. Den letzten Hauffen beſchloſſen etliche außerleſene 
Fendlein Fußknechte / vñ letzlich etliche Geſchwader Keuter: 
Das Getreydel dabey das Kriegßheer fuͤruberzoge war reiff / 
vnd ſonderlich das Futter. Weil aber Z amoiſch zy wuſte / 
das der König mit dem vbrigẽ Kriegßvolck eben dieſe Straß 
hernach folgete / theylete er das Landt / dadurch er ziehen mu⸗ 
fiel in ſtuͤcke / deren eines er feinem Kriegßheer egumepben] 
vber⸗ 


vbergab] Das ander befahl er dem folgenden Heer vorblei⸗ 
ben zulaſſen. Diß hielte das Kriegß volck mit fleiß. 

Als der König eben an dieſem Tage / als der Samoi⸗ 
ſchzy auff gebrochen / gegen Witepſcien kame / begegnete jhme 
das Littawiſche beſtalte vnd vnbeſtalte Kriegßvolck in folcher 
anzahl / vnd fo wol gerůſtet / das man des vorgangenen Jah⸗ 
res erlittenen ſchaden / jnen nichts anſahe / Daſelbſt muſterte 
man auch zugleich etliche Polniſche beſtalte vnd vnbeſtalte 
. vnd Knechte / die aus weit abgelegenen Orthen des 

onigreichs / damals erſt zum Hauffen ſtieſſen. Samoiſch zy 
erreichte in des Suraſſum / die ſetzte Stadt im Königlichen 
Gebiete / in dem er behende eine Bruͤcken vber das Waſſer 
Kaſpel machen ließ. Allda bliebe er einen Tag / biß das Ge⸗ 
ſchůtze / das die Duna hinan langſam folgete / hienach kam / 
vnd das ſich das Kriegeßvolck erholete / vnd er Rath hielte / 
wie er ferner forth ziehen wolte. i 

Man helt darfuͤr das Velis vorzeiten eine groſſe Stade 
muͤſſe geweſen fein / vnd von jhrer gröffeden Namen bekom⸗ 
men habe / wie ſolches aus den anzeigungen / der angefanges 
nen weiten Graben] fo die Einwohner zeygen / abzunemen. 
Das gantze Landt vmbher ware zur Zeit / als es die Littawer 
noch hatten / voller Doͤrffer: Als aber die Moſchkowiteriſche 
Großfuͤrſten / den Koͤnigen zu Polen hin vnd wider jr Landt 
abſtrickten / hetten ſie dieſe Gegendt mit einem Schloß / deme 
ſie den alten Namen Velis lieſſen / wider die Beſatzung zu 
Witepſcien verwaret / vnd befeſtiget: Daneben hatten ſie 
ihrem Brauch nach / von andern 0 Sep aber 5 5 
ſeyd der Duna / da beydes Velis vnd Witepſcen / vnd Suraf- 
ſum (das erſt hernach erbawet worden) gelegen / auff das 
dieſe Flecken nicht entbloͤſt ſtuͤnden / mit vnwegſamen Waͤl⸗ 
den vnd Puͤſchen vmbgeben. Denn die Moſchkowiter ha- 
ben im Brauch / das ſie das nechſt an den Feindt ſtoſſende 
Sande] etliche tauſendt Schritt vber / vnbeſeet vñ — 
aſſen 


laſſen / damit allda viel Baͤwme auff wachſen moͤgen / Vnd 
zeugen alſo einen groſſen dicken Waldt vmbher wie eine 
Mawer / vnd vormeynen / fie fein alfo vor dem Feinde gantz 
ſicher / ſo ſie vmb vnd vmb mit groſſen weitleufftigen Wuͤſte⸗ 
neyen ſich beſchlieſſen vnd vmbgeben. 

Die Stadt Suraſſum / hette bey Koͤniges Sigilmundi 
Auguſti Zeiten] Stephan Sbaruſchky / damal Witepſchi⸗ 
ſcher jetzo Tro ziſcher Waywoda (in beſorg / das nicht der 
Feindt etwa an beyder Waſſer VYſwiat vñ Kaſpel außgang / 
da ſie in die Duna fallen das Schmolen ziſche vnd Luckiſche 
Kefier vnd Gebiete zuſammen zubringen / mit einer Feſtung 
vorwaren vnd einnemen moͤchte / Sintemal dieſelben zwey 
Waſſer alſo gegen die Duna anlauffen / das Bſwiat die 
Stadt Lucki / die Kaſpel Schmolenſky vmbfaſſet) mit einer 
Landtweh re befeſtigen vñ vorwaren lieſſen / die reichte biß an 
die groſſe Waͤlde vnd Heyden. Als nun der Samoiſchzy 
zweene Wege an beyden Vfern der Duna fuͤr ſich hatte vnd 
verſtundt / ſo er den Weg vber der Duna vor die Hand neme / 
muͤſſe er zwier ober das Waſſer ſetzen / vnd muͤſſe noch eine 
Brucke den Feinden im Geſichte / vnterhalb Velis gemacht 
werden / Wie wol er durch nachforfchung von einem anderen 
Wege kundtſchafft kriegte / ſey doch nicht allein ſchwer dar⸗ 
durch zukom̃en / ſondern es koͤnne auch nur ein Menſch nach 
dem andern dadurch gehen / vnd fen vber 160. Jahren nach 
Hertzog Vitoldo kein Kriegßheer dieſes Orths durchgeführt 
worden. Doch nam jhn der Cantzler für/diefen Weg zuzie⸗ 
hen / machte fich darauff ſelbſt in den Waldt / vnd beſchawete 
den Orth] da man durch muß / Darnach ſchickte er etliche 
Faͤhnlein Knechte hinein / leſſet den Waldt mit Exten nider⸗ 

awen / vnd einen Weg dardurch reumen. Den andern be⸗ 

hlet er mit ihren Büchfen vnd Röhren ſich fertig zuhalten / 
vnd die Arbeiter zubeſchuͤtzen / vnd alſo ſtets vmbzuwechſeln. 
Eokoſtet groſſe muͤhe / erſuich die Baͤwme die in er. et 

oden 


Boden / fo viel Jahrlang fich mechtig außgebreytet / auff zu. 
reumen / vnd darnach aus dem Wege forth zuſchleppen vnd 
beſeyd zulegen. Auff dieſe muͤheſeligkeit / folgete eine an⸗ 
dere nicht geringer / weil ſticklige vnd ſuͤmpffige Gemoͤß vmb⸗ 
her / daruber man Bruͤcken machen / oder ſie mit Reiſicht auß⸗ 
füllen muͤſte / Doch öffnete man dieſes Tages durch Nicolai 
Vrouetñ groſſen fſeiß / die Straſſe biß auff 20000. Schritt / 
dadurch kam das Kriegßheer folgenden Tages an den Orth / 
Verfchouin genandt / da vor Zeiten ein Dorff geſtanden / 
auch 20000. Schtitt von Velis (Den Orth nach dem Vers 
fchouin nennen die Kaſſaken noch heute Vitoldi Brücke / 
das ſie gehoͤret / das Vitoldus zur Zeit daſelbſt eine Bruͤcke 
geſchlagen / vnd fein Kriegß volck darüber gefůhret) darauff 
ließ er vber einen breyten See in wenig ſtundẽ eylig eine Bruͤ⸗ 
cke zurichten / vnd zohe den andern Tag forth / Doch nicht ſo 
weit als des vorgehenden Tages / Denn etliche Berge hin⸗ 
derten im forthziehen / vnd lagerte ſich rcoooo. Schritt von 
Velis in groſſer ſtille / ließ niemandt auch nur nicht auff die 
Fuͤtterey reyten / vnd Rathſchlagete / wie er des nechſtfolgen⸗ 
den Tages die in der Beſatzung belaͤgern wolte. 

Hie fiel abermal ein newe Beſchwer vor / das der Feindt 
als der von noͤthen geacht / ſich vmbher zuuorwarẽ / die Baͤw⸗ 
me hatte niderhawen / vnd vbereinander die quer vnd lenge 
ſchrencken / vnd andere darauff heuffig legen laſſen / vnd da⸗ 
mit etliche tauſendt Schritt / viel ſtercker als mit jergend einer 
Mawer / ſich vmbzewnet / So gab auch der dicke Puſch / da⸗ 
durch man gar nicht ſehen kondte / mittẽ im Tage / ein ſchreck⸗ 
lich anſehen. Da ſchaffte der Cantzler abermahl / daß das 
Fußvolck den Weg reumen muſte. An dieſem Tage ſchickte 
er auch Mikitam vnd Burullam der Kaſſacken beruͤmpte Ds 
briſten (die da vorſchienẽ Tage einen außfall in das Schmo⸗ 
lenſchziſche Gebiet gethan / vnd von dannen zu dem Kriegß⸗ 
heer wider kommen waren) durch einen Br vmbſchweiff 


vber 


vber die Duna / den Weg nach Luck einzunemen. Dieſe 
ſtengen einen Moſchkowiter vom Adel Kudraiuus genandt / 
der mit zweyen Geſellen heraus ſpaciert / deren einen die Koſ⸗ 
ſaken vmbbrachten / der ander entgieng jhn / Dieſen Kudro- 
iuum brachte man folgendes Tages in das Feldtlager / vnd 
erforſchete aus jhme / was für eine Beſatzung in Velis / Auch 
verſtunde man an 1120 das die in der Befagung etwas von 
der Koſſaken ankunfft erfahren / ſie wuͤſten aber nichts dauon / 
das ſo ein mechtig Heer ſo nahe were. Als man diß erfor⸗ 
ſchet lieſſe er an gemeltem Orth allen Troß / ſampt etlichen 
gewiſſen Geſchwadern Reutern vnd etlichen Faͤhnlein Fuß⸗ 
volcks / ſchickte die ſchwartzbekleydeten Fußknechte / vnd das 
Vibrouonij Faͤhnlein voran / vnd ruckte er mit dem andern 
Fuß volck durch den Puſch / biß nahend an Velis in groſſer 
eple. Denn dieſer Orth hatte dieſe gelegenheit / das / ſo der 
Feindt von der vnſern zukunfft was vernom̃en / vnd jhm den 
Weg hat vorlegen wollen / hat es durch eine geringe anzahl 
Volcks / an dieſem vnd andern mehr orthen im Waldt / mit 
guter gelegenheit geſchehen / vnd das Kriegßvolck fehr auffge⸗ 
halten werden koͤnnen: Vnd wolte der Cantzler verſuchen / 
ob er vielleicht da die Feinde von ſeiner Ankunfft noch nicht 
vernom̃en / durch die vnbeſchloſſene Pforten hinein platzen / 
vnd die Beſatzung geſchwinde vberfallen moͤchte. 

Als er kaum durch den Waldt kom̃en / werden die Fein⸗ 

de ſeiner gewahr / ſchuſſen ein Buͤchſen loß / namen alßbaldt 
das Volck in Vorſtaͤdten zu ſich in die Stadt / vnd brandten 
die Vorſtaͤdte ab: Nichts minder ſchaffte Samoiſchzy das 
eine an zahl Reuter vñ Knechte / die Feſtung mit einem Feld⸗ 
geſchrey anfallen ſolte. 

Velis iſt zimlich weit inwendig / vñ mit neun Thuͤrmen 
verwaret / Gegen Mittag vnd Morgen / iſt ſie mit dem Waſ⸗ 
ſer Duna / Nach Mitternacht mit einem Fluß / das durch eis 
nen See in die Duna lauffet / vnderhalb dem Schloſſe / von 


allen 


allen ſeyten / Sonderlich aber vom Abendt mit tieffen Gras 
ben vmbgeben. 4 
Samoiſchzy ſchlug fein Laͤger nach Mitternacht zu / 

hieſſe die Vngern von der Duna oben herab Schantzen auff⸗ 
werffen / vnderhalb jhnen / die Polen mitten inne / Vroueci- 
um mit dem ſchwartzen Fuß volck / nach Abendt zu / auffach⸗ 
tung geben: Vber die Duna ſtelte er nach Lucki zu / die Koſ⸗ 
fafen auff die Wacht. Nachdem die Schantzen in wenig 
Tagen fertig / fing er an die Mawren zubeſchieſſen. Das 
Geſchuͤtze gieng ſo wol ab / wie man hernach aus den Gefan⸗ 
genen er uhre / vnd an dem zerſprengten Geſchuͤtze abnemen 
kondte / Das ſchier keine Kugel abgienge / dauon nicht der 
Feinde Geſchuͤtz zerſchmettert wurde. Darnach nam Bor. 
namiſſa (welchen der Cantzler den Vngeriſchen Schantzen 
fuͤrgeſetzt) das Fewerwerffen vor die Handt / damit ward 
aus der Vngern Schantz / ein Fewer in der Stadt erweck et / 
aber baldt geleſcht. Vnd als Vrouecius mit Fewerkugeln 
ſchieſſen nachfolgte / zundte das ſchwartze Fußvolck die Brů⸗ 
cke am Caſtell zum theyl an / vnd ſahe man den Rauch au 
weyen von einander abgelenen Thuͤrmen / ſich erheben: Als 
die Feinde ſolches inne worden / vnd ſahen das die vnſern ſo 
ſchnelle vnd vnuorſehens ankom̃en / fo vnwegſame Heyden 
vnd Puͤſche durchdrungen / in ſo kurtzer zeit / Derwegen wol 
erachten moͤchten / das ſie in hoͤchſter gefahr / vnd die vnſern 
ferner nicht nachlaſſen würden / vnd ob der ſchnellen vorfer⸗ 
tigung der Schantzen / vñ der beuorſtehenden groſſen gefahr / 
ſich auch entſetzten / ergaben ſie ſich. 

Es hatte der Moſchkowiter / nachdem Polugky erobert / 
ſich eines gleichmeſſigen vorluſts / der andern Caſtell nach 
Littawen zu / die alle aus mancherley Materibefefiget ſein / 
beſorget / vnd derwegen die Mawren misRaſen decken laſſen. 
Diefes brachte ihm ſetzo groſſen ſchaden / den weil die Maw⸗ 
ren nit dicke gung bedecket / fuhren die en hindurch 

an die 


an die Wandt / vñ blieben feſte darinn ſtecken / Alſo / das man 
ſie nicht vormoͤchte zuleſchen. Man fand in dieſem Caſtell 
Velis / ſo viel Prouiant / Futter / Buͤchſenpulffer vnd andere 
Kriegßtuͤſtung / das man das gantze Heer dauon betheylete / 
vnd noch fuͤr die Beſatzung gnugſam vbrig bliebe. 

Der König hatte beſchloſſen zu Surafsi (dahin er mitt⸗ 
ler weil ankom̃en ) biß eine Bruͤcke vber die Duna gefertiget / 
vnd biß er Kundtſchafft kriegete / wie es vmb die Veliſiſche 
Belagerung ſtehe / zuuorwarten: Nachdem jhm aber der 
Cantzler Samoiſch zy / das diß Caſtell eroͤbert / zuwiſſen thet / 
jhm auch die Obriſten der Moſchkowiter / ſo das Caſtell inne⸗ 
gehalten / mit vberſchickte / frewete er fich ſehr / das diß Schloß 
das er ſonderlich gerne gantz vnd vnzerſtoͤret in ſeinen Ge⸗ 
walt zubringen gewuͤnſcht / ohne alle beſchedigung eingeno⸗ 
men / vnd als eine Bruͤcke von Kanen gefertiget / Poſtirte er 
dahin / Velis zubeſehen / kam aber bald wider gegen Suraſſen. 
Vmb dieſe zeit kamen abermal Brieffe vom Moſchkowiter / 
darinnen er alſo demuͤtig ſchriebe / das man ſolche feine Des 
muth vor einen Ernſt halten muͤſſen / Nemlich / er habe allbe⸗ 
reit etliche Legaten auff Frieden zuhandlen / mit annemlicher 
Vollmacht vnd Befehlich / dadurch der Zwieſpalt zwiſchen 
jhnen ſeines verhoffens beygeleget werden koͤnne / ſeinem vnd 
ſeiner Vorfahren gebrauch zuwider abgeſchickt. Doch weil 
ſichs zutragen koͤndte / das er des Koͤnigs meynung noch nicht 
gnugſam vorſtanden / noch recht eingenom̃en / Derhalben der 
Koͤnig an der Friedesnotel noch nicht begnuͤgig ſein moͤchte / 
bathe er / das der Koͤnig ſeine meynung fehrifftlich weiter ers 
kleren / oder folches feinen Legaten zuthun vorſtaten wolte: 
Zufoͤderſt aber / ehe er ſeine Legaten hoͤre / wolle er ſein Krie⸗ 
geßvolck / wider zuruͤcke an die Graͤntze fuͤhren / vñ jnen ſchaf⸗ 
fen / das fie die ſeinen vnbeſchediget laſſen wolten. Zu ende 
dieſes Brieffes / ermahnete er den Koͤnig / mit anziehung etli⸗ 
cher Sprüche aus der heiligen Schrifft / ſich aller Tyrannen 

vnd 


vnd Wuͤtterey zuenthalten / da er doch derſelben Bibliſchen 
Spruͤche ſelbeſt keinen helt. 

Als der Koͤnig ſahe / das der Moſchkowiter in ſeiner 
fuͤrgenom̃enen Tuͤckmeuſerey verharrete / fuͤhrete er als bald 
vber drey Bruͤcken das gantze Heer / jenſeyd der Duna. Als 
er des andern Tages forth ruͤckete / bracht man jm abermahl 
Brieffe vom Moſchkowiter / Er wolle doch ſeiner Legaten / 
die mit groſſen Tagereyſen zu ſhm eyleten / erwarten / Vnd 
nicht dencken / das er mit drey Tagen gar viel verſeumen 
werde. Der Koͤnig hatte ſich an ſeiner fuͤrgenom̃enen Rey⸗ 
ſe zwar nichts jrren laſſen / Aber der ſchwere Weg hielte jhn 
auff / Denn der Moſchkowiter hatte ſeinem gebrauch nach / 
von Luky nach Littawen zu / biß in die 120000. Schritt / 
ſehr dicke Puͤſche vnd Heyden gezeuget / Derhalben kondte 
man an manchem Orthe nicht wol / vnd nur einer neben dem 
andern durch paſſiren / Vnd waren allda viel See vnd Pfuͤ⸗ 
Ben) dadurch vermochten die Roß vbel forth zukom̃en / Dar⸗ 
zu ſo hatten die im Anzuge / was an Futter verhanden / ver⸗ 
zehret / vnd lieden der meiſte Hauffe daran groſſen mangel. 
Im forthziehen hielt man dieſe Ordnunge / das im erſten 
hauffen die Lietawen / vnter jrem Oberſten dem Waywoden 
zu Vilna / vnd feinem Sohne Chriſtophoro / Hauptmann 
vber das Kriegeßvolck an der Graͤntze / vorher zogen: Auff 
dieſe folgete Joan Sbarußky / Caſtellan zu Gniſen / Haupt⸗ 
man vber die Hofeleute / der damahln beym Koͤnige ankom⸗ 
men war. Darnach die Vngern zu Roß vnd zu Fuß. Dar⸗ 
nach der Koͤnig mit dem Kern des Kriegeßvolckes. Auff 
den Koͤnig Ioan Sborouius Braßlaiſcher Waywoda / mit 
den Polniſchen Reutern. Zu letzt ſchloß den hauffen Nico - 
laus Seniauius / des Reuſſiſchen Kriegeßvolcks Hauptman / 
welcher ſich nach befriedunge der Tattern / als ſich zu ſhnen 
keines fernern Tumults zuuerſehen / auch zu demKoͤnig vers 
füget gehabt. Das groſſe Geſchuͤtze / ond alle andere Kriegß⸗ 

Q ij munition / 


munition / ſampt deme / ſo Samoiſchzy nach eröberunge Des 
lis / dem Könige wider zuruͤcke geſchicket / fuͤhret man die Vſ⸗ 
wiat hinauff. Als aber die Littawen / wegen mangel an Ex⸗ 
ten vnd andern Eyſern Zeuges / damit ſie die Puͤſche nider⸗ 
hawen / vñ einen Weg machen koͤnnen / was lengſamer forth⸗ 
ſetzten / ſchickte der Konig jhn 300. Vngeriſche Fußknechte 
zuhuͤlffe / die Straſſe zu reumen / Dieſe machten eylendt vnd 


. behende Platz / alſo / das der erſte Littawiſche hauffe / den 15. 


Auguſti / vor die Stadt Vſwiat ankame. 


Der König ſchluge 1000. Schritt fein Laͤ⸗ 
ger auff / Dieſe Stadt iſt auff einem kleinen Hugel / zwiſchen 
zwey Seen vnd dem Waſſer Bſwiat gelegen / Von Abendt 
her / wird ſie mit dem See Vſmiana / vom Orient mit einem 
andern See Vſwiat / von Mittage von dem Waſſer auch 
alſo genandt / das durch beyde See hindurch fleuſt / vnd bey 
Suralla in die Duna fellet / beſchloſſen vnd vmbfaſſet. Ge⸗ 
orgius Sofolinffy / mit den Littawen fienge an / 5 Be⸗ 
fehlich des Waywoden zu Vilna / an das Schloß zuſchan⸗ 
tzen. Zu dieſem ſchlugen ſich die Vngern / vnd ſchantzten in 
einer einigen Nacht / biß auff einen Buͤchſenſchuß an das 
Thor / Fuͤhreten einen Graben vmbher / vnd ſchoſſen ſo heff⸗ 
tig / das niemandt im Thurm gegen ober verbleiben kondte: 
Als aber die in der Beſatzung von dem Caſtell herab / da man 
auff allen ſeyten ſich wol vmbſehen kan / ob dem weyt vmb⸗ 
Eos Laͤger wol abnemen kondten / das der König mit 
einem gangen Kriegßheer verhanden / erſchracken ſie / vnd 
ergaben ſich deſſelben Tages. Nach dieſem richtet der Kos 
nig feinen Weg nach Luky / da traff er an / ſehr beſchwerliche 
Wege / durch ſtetwerende / dicke vnd verworrene Heyden vnd 
Puͤſche / vñ einen ſumpfichten vñ ſtrengen Boden. Darnach 
aher ward der Weg was beſſer / vnd das Lands trockner vnd 
N ſandich⸗ 


ſandichter / Doch liede das Kriegßheer vberall / als in vnge⸗ 
benten wuͤſten Orthen / an Profiant groſſen gebruch. 

Der König ließ Nicolaum Seniauium mit dem Reuſ⸗ 
ſiſchen Kriegßvolck bey dem groſſen Geſchuͤtze / das von Vſ⸗ 
wiat her / wasliengfamer nachfolgete : Derſelbe hatte auch 
mühe vnd arbeyt / vnd kondte nirgendt hienach kom̃en / weil 
der Troß ſo langweilig forthruckte. Dieſen allen kamen / 
des Samoiſch zy Schiffe / die er / als er ſie zu Landt nicht mehr 
forthbringen kondte / zu Vſwiat voller Proſtant vnd Futter 
verlaſſen / wol zuſtatten: Vnter dieſem kame Volminiſcius / 
welchen Herr Chriſtophorus Radzwil voran geſchickt / für 
Cut / vnd ſcharmůͤtzelte mit den Feinden / fienge etliche / vnd 
triebe die andern in die Flucht. Samoſcius fuͤhrete fein Krie⸗ 
geßvolck / weil der König die Bruͤcke / die das Heer ſonſten 
zum vberfuͤhren gebrauchte / bey ſich hatte / auff einem Tra⸗ 
men / wie oben vor Sokol auch geſchehen / bey Velis vber / 
Es begab ſich aber / als er von Velis / wie obgedacht / ſeine 
mit Prouiant beladene Schiffe / nach Vſwiat abfertigete / 
das etliche junge Landßknechte / die ſich newlich ſchreiben 
laſſen / vnd des Krieges noch vnerfahren / da die Schiffe mit 
dem Vorrath beyſeite / vnd die beſchwerliche Reyſe / durch die 
dicken Puͤſche / dadurch man fie führen ſolte / angienge / aus 
dem Felde entlieffen: Aber Samoiſch y beweiß einen ernſt / 
an einem vnd dem andern / da muſten die andern bleiben. 
Er zohe der Kriegßſtraſſe nach / die auff Luky zugehet / neben 
dem Koͤnig zur rechten Seyten anher / Vnd weil durch den⸗ 
ſelben Weg der Moſchkowiter ſein Kriegßvolck fuͤhret / ſo er 
zu Luky zuſamlen pfleget (wie vorhin geſaget) waren unters 
weges viel Bruͤcken von groſſen ſtarcken Traumer / Weil 
ſie aber alt vnd zerfallen / gaben ſie dem Kriegßvolck viel zu⸗ 
ſchaffen / ſie wider zuergantzen. e . 

Vmb Luky vnd die Oranenſiſche Wiſen / hielten etliche 
Scharen der Nohaienſiſchen Tattern die Wacht / due 
veke 


rete Vlanocius / aus einem Fuͤrſtlichen Tatteriſchen Ges 
ſchlechte geboren / Die hatte Chilchouus / als Velis erſtlich 
belaͤgert ward / dahin geſchicket. Als dieſe gegen Bobroie⸗ 
douum 50. Schritt von Velis / da Samoiſch zy das 
Schloß ſchon eroͤbert / kamen / vnd von dem Landtvolck / wie 
es vmb Velis ſtunde / erfuhren / lencketen ſie nach Toropetz / 
vnd ſiengen an / von dannenher vnſerem Hauffen auff die 
Schantz zuſehen. Der Koͤnig hette Samoſcio geſchrieben / 
er ſolle zum cheften jmmer möglich mit feinem Kriegßvolck 
zu jm ruͤcken; Darumb weil Samoſchzy ſich von der Straſſe 
nach Schmolenſky auff die lincke Handt wendte / kamen die 
Tattern / die ſchon zuuorn auch einmal bey dem Waſſer Po- 
lona zuruͤcke geſchlagen / wider herzu / ob moͤchten fie etliche 
der vnſern im Nachzuge erhaſchen. Aber Samoſcius hatte 
zu deme daß das Heer wie obbemelt / in guter Ordnung her⸗ 
ein zog / das den letzten Hauffen etliche auß erleſene Reuter 
beſchloſſen / auch den Koſſaken befohlen / ſo offte es ſein koͤnd⸗ 
te / ein Hinder halt zumachen / vnd den jenigen / fo dem Heer 
nachfolgen wolten / zuſtewren. Vnd als ſich deſſen die Tat⸗ 
tern vnter V incentio vnterſtunden / vnd die vnſern aus dem 
Waldt in ein offen Feldt ſich in der Schlachtordnung auß⸗ 
breyteten / vnd Valnecius (als die Tattern vnſere Faͤhnlein 
anſichtig worden / vnd zuruͤcke wiechen) vorher ritt/ vnd die 
ſeinen vormahnete nachzufolgen / kame er den Koſſaken in 
wurff / die vmbringeten jhn vnd namen ihn gefangen / Die 
andern Tattern entflohen in die Puͤſche. 

Als Samoſcius auff die Oranenſiſche Wieſen koſ̃en / 
vnd bey Tauſendt Schritten von dem andern Heer ſich ge⸗ 
legert / vorfuͤgete er ſich alßbald zum Könige. Der Herr 
Nad ziwil ſchickte etliche Littawen im Vordrab vor Luky / als 
dieſelben biß an das Waſſer Lowat kom̃en / vnd weil ſie kei⸗ 
nen Wegweiſer / der jhn den Furth dadurch zuzeigen gwuſt 
hetten / vnd derwegen zum Schloß nicht kom̃en kondten / krie⸗ 

; geten 


geten die Moſchkowiter gelegenheit in der Beſatzung / vnd 
ſchickten einen / Demetrius genand / der lange Zeit in £ittawe 
en fich auffgehalten / vnd damals von vnſerem Heer abtruͤn⸗ 
nig war worden / vñ in Luky ſich begeben hatte / zu dem Groß⸗ 
ei / len 125 die Ankunfft des Kriegßheers / vnd 
das ſich vo n Tages etliche. Hauffen vor d 

he nn im 5 che. Hauff — 2 

Als nu vnſer Heer durch die bedrangete Heyden vnd 
Puͤſche durchgebracht / vnd ins freye Feldt — hielte 
man es dafür / das man nu was groſſes verrichtet / vnd einen 
Zutritt zu der gantzen Moſchka erlanget habe. Denn das 
muſte jederman bekennen / fo der Moſchkowiter ſich vnter⸗ 
ſtanden / dem Heer dem Paß zuuorlegen / hette er an etlichen 
Orthen mit wenig Volck / ohne alle Muͤhe es auff halten / vnd 
jm allen Zugang der Prouiant in ſo vnwegſamen Waͤlden / 
darinnen es gantzer 20. Tage zubringen muͤſſen / verſperren / 
vnd jhm groſſen Schaden zufuͤgen koͤnnen. 

Als der Koͤnig vorhabens ſtracks auff das Schloß zu⸗ 
zu ziehen / ſchickete er Samofeium voran / die gelegenheit deſ⸗ 
ſelben zuerfahren. Vielikiluki ( das iſt fo viel geſaget / als 
groſſe gewaltige Wieſen) hat den Namen von feiner weite 
vnd groͤſſe / vnd von dem luſtigen vnd wol erbaweten Acker⸗ 
landt vmbher. Das Schloß iſt auff einem kleinen Hügel 
auff gefuͤhret / vnd iſt vmb vnd vmb mit einem See vnd tief⸗ 
fen Graben / der vmb die See hergehet / beſchloſſen / vñ fleuſſet 
von Mittag vñ Orient (auff welcher ſeyte alleine die See nit 
zulangt) das Waſſer Lowat voruͤber. Es iſt ein enger Steyg 
zwiſchen des Sees vnd der Lowat Vfer / der ſich wie das 
Schloß vnd das Waſſer ſelbſt in die lenge drehet vnd lencket. 
Dazumal war die Stadt mit einem hohen Wall vmbgeben / 
das man dafuͤr nicht allein der Buͤrger Heuſer / ſondern au 
die Kirchſpitzen / die darinn ſehr gemein ſein / nit ſehen kondte. 
Vher dieſes hatte der Moſchkowiter W eint Deuts 


ſchen 


ſchen Bawmeiſter kuͤnſtlich abgemeffene Thuͤrme / vnd vor⸗ 
nen zu / da das Schloß von Orient zwiſchen dem See vnd 
Waſſer bloß ſtehet / den aller gröften vnd ſterckeſten Thurm 
erbawen laſſen. Dieſe Thuͤrme waren alle mit Raſen ſehr 
dicke / der groͤſte aber zwey vnd zwantzig Schuch dicke / bede⸗ 
cket vnd vorwaret. 

Das Waſſer Lowat koͤmpt herab aus einem See vber⸗ 
halb Jeſeriſcien / vnd wie geſaget / ſtreicht es an das Schloß 
nach Mittage / dannen gehet es nach Mitternacht / vorleflet 
das Schloß / vnd theylet die Stadt in zweyt eyl / vnd gehet 
ſtracks lauffs durch den See IImenum bey Nouogardia (da 
diß Waſſer den Namen verwandelt vñ Volcha genant wird) 
vnd fellet in den Finlendiſchen Meerhafen. Dieſe gelegne 
Schifffarth hat die zu Luky ſehr reich gemacht. Die Kriegß⸗ 
leute in der Beſatzung brandten jhrem Brauch nach / dieſe 
groſſe vnd von beyden Vfern des Waſſers vmb das Schloß 
vmbher gelegen / vnd mit Mawren vnd hoͤltzern Thuͤrmen 
vñ weiten Gräben wol befeſtigte Stadt in grundt / den fünffs 
ten Tag ehe der König fein Laͤger darfuͤr ſchlug / nachdem fie 
zuuorn alles ins Schloß getragen. Samoſch zy nam zu ſich 
etliche geübte Kriegßleute / vnd eine anzahl Reuter vñ Knech⸗ 
te | vnd zoge die Straſſe die nach Toropetz / vnd biß in die 
Moſchka hinein gehet vnd lencket wider auff das Schloß zu / 
vnd zeigete ſich den Moſchkowitern. Die Feinde meyne⸗ 
ten / es kemen die ſhrigen von Toropetz jhnen zuhuͤlffe / ohen 
ihm aus dem Schloß entgegen / Aber ſie erkandten die Faͤhn⸗ 
lein / erhuben ſich eylend wider auff das Schloß zu: Doch 
eyleten etliche der vnſern (darunter Farenßbetk) jhnen nach / 
vnd brachten etliche vmb. 

Als Samoſcius alſo alle gelegenheit des Schloſſes al⸗ 
lenthalben fleiſſig beſehen / kehrete er wider zum Könige. Er 
hette etlichen ſeinem Kriegßvolck befohlen jm nachzufolgen / 
vnd auff einer andern Straſſe jhm entgegen zukomen. Als 

die 


die vberhalb des Schloſſes vber das Waſſer ſetzten / Worden 
die Moſchkowiter jhr gewahr / vnd beſtalten am ſelben Orth 
einen Hinderhalt: Die platzten zu den vnſern vnuorſehens 
ein / Alſo / das loan Bornemiſſa ein trefflicher Obriſter vnter 
den Vngern als ihn der Hauff vberſiel / vnd auff jn zuſchlu⸗ 
ge / vnd fein Pferdt in dem Moſicht ſtecken blieb / ſein Kleydt 
dahinten laſſen / vnd ſich dauon machen muſte. Ob wol der 
Moſchkowiter ſich vormuthet / der Koͤnig wuͤrde Smolenfch- 
Ko belagern dennoch lieſſe er jm dieſen orth Velikiluki auch 
ang elegen fein] hatte der halben bey Toropetz ein Kriegßheet 
geſamiet / deſſen Obriſter ware Chilchouius/ der folte (der 
Koͤnig belaͤgerte Schmolenſchko oder Luky) wo es am noͤti⸗ 
Ren thun wuͤrde / den feinen zu huͤlffe kom̃en. Dieſem Krie⸗ 
geßvolck befahl der Moſchkowiter in allewege / fie ſolten dem 
Feinde keine Schlacht lifern / ſondern auff eintzele Perſo⸗ 
nen acht geben / das ſie dieſelben / wenn ſie im Feldt auff vnd 
nider zerſtrewet / vmbher ſchweifften / erhaſchen moͤchten. 

Zum Obriſten zu Luky / ſetzte er Kneſch Theodorum 
Obalenfcium Lichouum: Zu feinem Ceutenampt / Michael 
Chaſsiuum vnd Oxachouum : Dieweil er aber dieſen Obri⸗ 
ſten / das Schloß vnd das Kriegeßvolck nicht gentzlich vor⸗ 
trawen wolte / ſchickete er dieſe Tage zu ihnen Ioannem Vi- 
eichouum / feinen vornemen Kammerdiener einen / vnd Des 
metrium Ceremiſſam: Vieichouus ſolle auff Lichonen / 
vnd die andern in der Beſatzung: Ceremiſſa aber auff Chil⸗ 
chouum gute achtung geben / vnd ein auffſehen haben. 

Als man nu / wie hieuor angezeiget / des Schloſſes gele⸗ 
genheit wol abgeſehen / zohe der Konig auff der ſeyte nach 
Mittage / da das Waſſer dran hinfleuſſet / mit dem gantzen 
Kriegßheer in guter Ordnung / mit auffgerichtem Faͤhnlein 
dem Schloſſe zu. Auff der andern ſeyten fuͤhrete Samoſcius 
das ander Kriegeßvolck in weit außgebreyter Schlachtord⸗ 
nung auch hinan / welchs den Feinden ein great anſehen 

gab /in dem das gantze Heer zu einer Zeit / vnd in ſo viel Spi⸗ 
nen abgetheylet / her zu nahete. 
Des andern Tages kamen / ehe man an das Schloß ge⸗ 
ſchantzet / des Moſchkowitere Abgeſandten in das Feldlager / 
Als ſie von Smolenſchko biß gegen Suraſſen koſnten / ſageten 
ie ſich an / gegen die / ſo der König jhn ſie anzun emen vnd zu 
leyten entgegen geſchicket / Das / weil allda des Koͤnigs Ge⸗ 
biete ein ende habe / ſie nicht weiter forth ziehen / viel weniger 
in jhres Großfuͤrſten Lande jren Befehlich fuͤrbringen koͤnd⸗ 
ten: Darauff ihnen die vnſern zur Antwort gegeben / Das 
ſtuͤnde zu jhrem gefallen / Sie wolten zu jrem Koͤnige wider 
kehren / Wolten die Moſchkowiteriſchen Abgeſandten auch 
weiter anheym zu jhrem Großfürften ziehen / das wolten fie 
nen nicht wehren. Da bathen ſie / es wolten die Koͤnigiſchen 
ſie mit Gewalt forthſchleppen / Aber man lachte jr: Es wuͤr⸗ 
de ſie niemandt mit den Haaren zu jhren Sachen ziehen / ſie 
moͤchtens machen wie ſie wuͤſten. Da folgeten ſie den vn⸗ 
ſern nach / vnd Proteſtirten (welches lecherlich zuhören) das 
fie mit gewalt forth zuziehen gedrungen wurden. Als man 
ſie des 31. Auguſti in Rath fuͤrkom̃en lieſſe / ſungen ſie jhr 
alt Liedlein / vnd ſagten / Sie kuͤndten ſich in keine Handlung 
einlaſſen / es ſey denn fach / das der Koͤnig zuuor fein gantz 
Heer aus des Moſchkowiters Graͤntze zuruͤcke gefuͤhret. 
Der Koͤnig verachte dieſe ſchnoͤde Legation / vnd befahle 
in werendem Rath dem Samoſcio / das er das jenige ſo er we⸗ 
gen Belaͤgerung des Schloſſes / mit me abgeredet / ins werck 
ſetzen ſolle. Vnter des kam Drobiſius wider ins Feldlager ) 
dieſen hatte der Herr Radzwil nach Tropezen abgefertiget / 
Da traffe er an ein Geſchwader Reuter / die hatten ſich von 
dem andern Kriegßheer weg begeben / vnd hetten etliche we⸗ 
nig Perſonen auff die Schildtwacht geſtellet / vnd ſich ſchlaf⸗ 
fen geleget / Da renten die Eittarsen die Schildtwacht ſo plotz 
vnd gewaltig an / das ſie flohen / vnd die Littawen mit 13 > 
enden 


henden Wacht zugleich an die ſchlaffenden Reuter ſtieſſen / 
vnd ſie vberraſcheten / ehe ſie es gewahr worden / vnd ehe ſie 
ſich Wapnen moͤchten / Etliche erſchlugen ſie / etliche fiengen 
ſie / die andern trieben fie in die Flucht. 

Ssamoſcius führte ſein vnterhabendes Kriegßvolck erſt⸗ 
lich vber ein Bach / die nicht gar tieff / aber voller Tribſandt 
vnd vnwegſam / die den Widerwog in die Lowat hatte / vber 
die Bruͤcke ( vngeacht / das die Feinde auff ſie gewaltig ſchoſ⸗ 
ſen) darnach von dannen durch zweene Fuͤrth vber die Lowat 
vnter das Schloß / vnd ſchlug ſein Laͤger an ein Baͤchlein / ſo 
vom Schloß herunter gehet / vnd befeſtiget es / nach Polni⸗ 
chem brauch mit Ruͤſtwagen. 

Zu dieſem feinem Kriegßvolck vbergab jhm der König 
das Polniſche vnd Vngeriſche Fußvolck. Die Vngern ſe⸗ 
Beten bald mit Bornemiſſa vnd Stephano Carolo( weicher in 
Michaelis Vdaſij ſtatt kom̃en) ober das Waſſer / namen eis 
nen Platz nach Decident ein / vnd ſchicketen zu Samoſcio / das 
er jhnen ſolte zuwiſſen thun / wo ſie hinkehren ſolten. Als er 
aber dem außlendiſchen Kriegßvolck jren Willen laſſen wol⸗ 
te / entboth er jhn / Er ſtelle es zu ſhrem gefallen / fie möchten 
ihn einen Orth erwehien jres gefallens: Als ſie es aber dem 
Samofcio wider anheym gaben / vnd er wol erachten kondte / 
das fie an dem Orthe / den ſie eingenoſ̃en / am liebeſten den 
Angriff thun wuͤrden / ſchaffte er Bornemiſſæ / dem Obriſten 
vber die a das 5 denſelben Platz behalten / vnd auff 
das Schloß zu ſchantzen ſolten. 

In des / weil er vermeinte / das Polniſche Fußvolck wuͤr⸗ 
de zeitlicher hernach gefolget ſein / ordnet er in aller eyl / etli⸗ 
che Perſonen / zu vnterſt an das Fluß / da vorhin die Stadt 
ſtundt / die ſtengen an dieſem Orth an / Graͤben vnd Schan⸗ 
ten auff zurichten / Aber weil er dieſes Tages etliche andere 
abgefertiget / Nutten zu den Schantzkoͤrben zuholen / vñ der⸗ 
wegen den Troß dieſen Tag / nicht gar hinüber bringe moch⸗ 

gejmufte er daſelb / die ſchwartzen Fußknechte / gur beſchuͤtzung 
der andern / hinterlaſſen / ſo hatte ſich das ander Polniſche 
Fußvolck verſeumet: Dannen kam es / das jr wenig an der 
Munition arbeyten / Dieſelben / nach dem ſie dieſe Nacht / 
vber jre Anzahl / eine groſſe Arbeyt gethan / trug ſich zu / das 
etliche junge Landtßknechte dem Schloß zu nahe kamen / 
aus vnuorſichtigkeit / Da fielen die Moſchkowiter des ans 
dern Tages heraus / vnd brachten / ehe man jhnen zuhuͤlffe 
kom̃en kondte / einen vmb / vnd fiengen den andern / vnd na⸗ 
men einem Fehnrich das Fehnlin / der zu langſam mitte zur 
ſtelle kam / vnd machten fich wider ins Schloß. 

Nicht lange nach dieſem / kamen die andern Fehnlein 
ſampt dem Troß / vnd das gantze Polniſche Fußvolck her⸗ 
nach / Da fertigte man die Schantze in ſchneller eyle / vñ ſtel⸗ 
leten die folgende Nacht / die Polen vnd Vngern / das groſſe 
Geſchuͤtze dar. 

Dieſe Nacht nam jm auch Samoſcius fuͤr / den kleinen 
Platz zwiſchen dem Waſſer Lowat vnd dem See nach O⸗ 
tient (wie ange zeiget) abzuſtechen: Sintemahl / wenn der 
See / der dem Schloſſe ſo gut als ein Graben / allda abgeley⸗ 
tet wuͤrde / die Knechte durch die trockenen Graͤben / das 
Schloß anzufallen / mehr gelegenheit haben würden, 

Dem gantzen Fuß volck von Polen / vnd der ſchwartzen 
Rotte / hatte er Nicolaum Vrouetium fürgefeget : Darne⸗ 
ben hatte er mit den Vornemeſten verlaſſen / das ſie / wenn er 
an andern Orthen zuthun / mittler weyle auff die Schantze 
wolten achtunge geben. Damaln hatte gleich das Loß Pe- 
trum Cioceuium/ Caſtellan zu Sauichottẽ betroffen / Vnd 
als er / als ein hortiger / behender Kriegeßmann / nach der 
Schantze gienge / vnd die Moſchkowiter auff die Schantz⸗ 
graͤber gefach heraus ſchoſſen / traff Ihn eine Kugel / das er 
todt bliebe. Vnter dieſem ſatzte der König ſelbs vber die Lo⸗ 
wat / in Augenſchein zunemen / wie die Belagerung — 

let | Vnd als er ſahe / das die Kugeln durch einen fo dicken 
vnd friſchen Raſen nicht durch zudringen vermochten / erin⸗ 
nerte er des Samoſcium / damit er mit vergebliche ſchieſſen 
die Zeit nicht verliere. Derhalben ſo richteten die Vngern 
das Geſchuͤtze auff einen andern Orth / nemlich / auff die 
Mawerzinnen / darob die Moſchkowiter ihr Geſchuͤtze auff 
dem Walle lenck eten vnd regierten / da entbrandten die Zins 
nen. Ob nu wol das Fewer ſich nicht weiter außbreitet / weil 
es (nach dem die Geſtelle verbrandt) an den Wall gelangte / 
Doch als die Vngern das Fewer auffgehen ſahen / ſamleten 
fie fich zu hauffe / vnd machten ſich vnter den Wall / vnd har⸗ 
beten eine gute weyle daſelbſt / biß der Feindt endtlich einen 
Muth faſſete / vnd her zu lieffe / ſie abzutreyben. Derwegen / 
weil die vnſern merckten / das jnen jhr fuͤrnemen / darumb fie 
ſich dahin gemacht / nicht von Ratten gehen wolte / verfüs 
24 A ſich bey der Nacht durch den See / wider in jhre 

Antze. 

Die Moſchkowiteriſchen Legaten / ſo noch im Feldtla⸗ 
ger / erſchracken ob dem Fewer / vnd baten derwegen / ſie noch 
ein mal zuhoͤren / welches man jnen den andern Tag verſtat⸗ 
tet. Weil aber das Fewer wider erloſchen / vnd ſie die furchs 
te abgeleget / fiengen fie aber ein Scheinhandel an / vnd bo⸗ 
ten dem Koͤnige erſtlich an / Churlandt vnd Riga / vnd dar⸗ 
nach noch darzu Polutzky: Vnd endtlich für die gefangenen 
Vſuiaten vnd leleriſciam / welche Stadt allein ins Moſch⸗ 
kowiters Handen noch ware. 

Als man von beyden theylen viel wort gewechſelt / war 
das die Summa / das fie vertroͤſtung thaten / Es werde jhr 
Großfuͤrſte zu leydlichen Friedeßmitteln zuuermoͤgen ſein / 
wenn man jn verleuben wolte / einen Boten zu jm zuſenden / 
vnd jme durch Schrifften die gelegenheit zuberichten / Vnd 
wenn der König felbft an jn ſchriebe / vnd jm zuuerſtehen ges 
be / das er mit denen durch ſeine Legaten ne 
f nicht 


nicht koͤndte zu frieden fein / vnd da er mittler Zeit von der 
Belagerung abſtuͤnde. * 

Nu hatten etliche Littawiſche Käthe] den Koͤnig gerne 
vberredt / das er jnen ſolches gewilliget hette / Denn ſintemal 
fie ſahen / das man allerley / vnd doch alles vergeblich verſu⸗ 
chet / Vnd das alle vngelegenheit vñ beſchwerligkeit des Krie⸗ 
ges vber ſie / als in deren Graͤntzen der Krieg ſchwebete / auß⸗ 
gienge / vnd das ſie der gefahr am neheſten: Vnd wenn dat 
Schloß gleich gewonnen wuͤrde / fo wuͤrde doch die Buͤrde / 
das Schloß zubeſchutz en vnd zuerhalten (welches bey fo viel 
nahe vmbher ligenden Beſatzungen / vnd wegen der groſſen 
Waͤlde ſehr ſchwer zugehen werde) allein jnen ob dem Halſe 
ligen. 

Wiewol nun der Koͤnig alles lieber willigen wolte / als 
von dieſer Belagerunge ablaſſen / Doch auff der Littawen 
fleiſſig anhalten / ließ er Samoſcium / der bey der Schantze 
allerley anordnete / fordern / von jhme / wie es vmb die Bela⸗ 

erung geſchaffen ( darumb die Littawen bathen) zuerfahren / 
Jagel hm an / in beyſein zweyer Littawiſcher Senatoren / 
was die Moſchkowiteriſchen Legaten geſucht / Die Senatores 
frageten jhn / was ſich der Belagerung halber zugetroͤſten: 
So er nicht gewiß ſey / das man das Schloß gewinnen koͤn⸗ 
ne / fo ſey es beſſer / das man des Moſchkowiters begeren ſtatt 
gebe / als das mans darnach aus gezwang derhoͤchſten Noth / 
mit deſto groͤſſerem Spott thun muͤſſe. Darauff antwortet 
Samoſcius: Gleich wie er in einer ſolchen vngewiſſen fache 
(wie deñ alle Kriegßhendel zweiffelhafftig vñ vngewiß fein) 
nichts gewiſſes verheifchen könne / Alſo habe er demnach gut 
hoffen / es koͤnne durch guten Rath des Koͤniges gluͤck / vnd 
des Kriegeßvolcks fleiß / die Belagerung wol einen guten 
Außgang gewinnen. Das man aber die Belagerung ein⸗ 
ſtellen vñ die Zeit vorlauffen ſolte laſſen / das wuͤrde zu nichts 
anders dienen / denn das man die gelegenheit jetziger ar 3 

Schloß zueroͤbern / Hernach wenn nu die in dieſen Landen 
gewoͤnliche Vngewitter vnd ſchwere Regen (weil der Herbſt 
Derzu nage) angehen / forth nimmer haben noch bekommen 
werde. 

Der Koͤnig / wie er zuuorn geſinnet / alſo bliebe er noch 
auff ſeiner meynung / das dem Feinde kein ſtilleſtandt zuwilli⸗ 
gen ſey / Vnd vergondte den Legaten (doch das beyde theyl 
nichts minder in ſeinem fuͤrhaben forthfahren möchten) an 
hren Großfürſten zuschreiben: Daneben gab er auch ein 
Schreiben mitte (weil die Legaten darumb bathen) an den 
Moſchkowiter / darinn ſetzte er jhm einen gewiſſen Tag / In⸗ 
nerhalb deſſen er feiner Antwoꝛt / darauff gewertig ſein wolte. 
Vnd ſchaffte zugleich den Vngern auff den Wall zuſteigen / 
vnd denſelben zu vnterſt zuuntergraben / vnd Pulffer darein 
zuſtrewen. Darumb fertigte man daſeibſt alßbald ein Bru⸗ 
cke / da der See am ſchmeleſten / vnd wurden die Vngern mit 
dem vntergraben dieſe Nacht fertig / die ſtreweten an ange⸗ 
henden Tage das Pulffer hinein / zuͤndeten es nach Mittage 
an / dardurch entbrandte der Thurm auff derſelben ſente / vnd 
zerſprengete das Fewer den Raſen / vnd entbloͤſte die Wende 
vnd die Paſtey / die zundten die Vngern bald an / Da wolten 
die Moſchkowiter das Fewer (fo ſehr zuname) leſchen / vnd 
höreten beyde theyl die vnſern aus allerley Geſchůtze für vnd 
für vnter die Moſchkowiter zuſchieſſen / vnd die Moſchkowi⸗ 
ter das Fewer zuleſchen nicht che auff / biß die Nacht die vn⸗ 
ſern zuſchieſſen vorhinderte / vñ die Moſchkowiter alſo raum 
kriegeten / das Fewer zuleſchen. Auff einem andern Ort 
ſchoſſen die vnſern / der Feinde Wehre / die ſie (wie geſaget) 
durch das groſſe Pollwerg hindurch gebracht / vñ die Schang 
Körbe [dagwifchen ihr Geſchuͤtze ſtundt / zubodem. Vnd 
nachdem man mit dem ſchieſſen vnuordroſſen forthfuhre / 
zerſtoͤbert man alle der Feinde Schantzkoͤrbe vom Wall her⸗ 
ab / das ſich die Feinde ſampt dem Geſchutze beyſeyd machen 

muſten: 60 viel vormeyneten / man ſolle den Gang unter 
der Erde biß an die Paſtey gefuͤhret haben / Aber Samoſcio 
wolte es nicht gefallen /dieſer vrſach halben / das in dem feuch⸗ 
ten vnd ſumpffichten Bodem / zwiſchen dem Waſſer vnd dem 
See / kaum der mittelſte Stolle wuͤrde platz haben: Derwe⸗ 
gen weil er ſahe / das die Paſtey was weiter / als die andern 
Thuͤrme heraus gienge / Alſo / das man vor den andern Das 
ſteyen vnd Bruſtwehren / kein Geſchůtze von forne zu / ſtracks 
vnd gerade darauff richten koͤnne / vnd alle Schuͤſſe die man 
auff der Seyte dahin thet / die guer giengen: So hielte er es 
darfüͤr / wenn ſich das Kriegßvolck an dieſen Dreh machte / 
da es vor dem Geſchuͤtze ſicher / fo koͤndte es durch den Raſen 
viel leichter mit Hawen einen Weg zu dem Thurm machen. 
Derhalben befahl er / das man einen Graben gegen der Pa⸗ 
ſtey vber fertigen ſolle. 

Als dieſes Lucas Syrneus / mit dem ſchwartzen Fuß⸗ 
volck mit fleiß förderte / wurde er / dieweil die Feinde ein gut 
theyl vor dem Walle groſſe mechtige Pfale / dicke aneinan⸗ 
der / in die Erde geſtoſſen vnd fuͤrgebawet / an feinem Vor⸗ 
haben verhindert. Des andern Tages als nun der Feinde 
Schantzkoͤrbe ſampt dem Geſchuͤtz beyſeyd geſehaffet (als zus 
uor bericht geſchehen )ermahneten ſich etliche der vnſern / vnd 
lieffen ohne einen Obriſten / der Feinde Pollwerck an /wurfs 
fern Leytern daran / vnd begundten den Wall auff zuſteigen. 
Die Moſchkowiter trieben ſie von fornen zu wider ab / theyls 
fielen zu der Pfort gegen vber / die zum Waſſer Lowat nach 
Orient gehet / heraus / vnd vorjagten die vnſern / vnd blieben 
jhr etliche hart verwundet dahinden. 

Als Samolcius / der in des anders zuthun / von dieſem 
der vuſern Außfall bericht / verfüͤgete er fich ſchnelle dahin / 
Vnd als er etliche verwundte ligen ſahe / nam eretliche Gold⸗ 
gůͤlden / die er bey dem Geſchuͤtze / damit er die jungen Kriegß⸗ 
lehle zur arheit luſtig machte / ſeets für ſich ligen hatte / ermah⸗ 

nete die jungen Kriegßleute / vnd ſagte ihnen zu/fofie etliche 
verwundte zu ruͤck bringen wuͤrden / jnen eine gewiſſe Sum⸗ 
ma zuuorehrung zugeben: Vñ als fie etliche brachten / damit 
er mit einem ſolchen liderlichen Anfa ng / ſeinen Anſchiag vers 
ſuchte / gab er einem eine Hawe in die Handt / vnd vorhiefche 
me eine verehrung / vnd befahl jhm was er thun ſolte: Etli⸗ 
chen andern ſchaffte er / wo es die ſem gluͤcken wuͤrde / das ſie 
ſich ſolten fertig machen / in den vnterſten Graben lauffen / 
Barinne verbleiben / biß man jhn ein Zeichen geben werde. 
Wider feindlichen außfall ſtellete er V ibronouĩum / vnd be⸗ 
fahl jhme / er ſolle mit etlichen Schügen am Vfer des Waſ⸗ 
ſers nahe bey der Paſteyen / vnd die Pforte gegen vber / dar⸗ 
aus die Feinde den Außfall thun wuͤrden / auff warten / Und 
Ernſt Weyern ſchaffte er / das er aus der Schantze / das Ge⸗ 
ſchuͤtze auff die herausfallende Feinde ſtracks richten ſolle / 
Der Landßknecht nam die Hawe / vnd kame durch den Gra⸗ 
ben biß zu den obgedachten Pfalen / Von dannen lieffe er in 
fchneller eyl / vnter offterm abſchieſſen der Feinde / biß an den 
Wall hielte ſich daran / Vnd weil man jn mit dem Geſchuͤtz 
dahinter nicht treffen kondte / ſienge er an mit der Haw den 
Raſen abzupicken. Die Feinde fielen gegen vber heraus / im 
zuwehren. Dieſen zeigete ſich Vibronouius (der / wie hieuor⸗ 
gemelt / mit den Hackenſchůtzen an das Vfer des Waſſers bes 
ſtellet) von hinten zu: Da muſten die Feinde wegen gewal⸗ 
tigen ſchieſſens / das allenthalben aus vnſern Schanzen auff 
fie gericht / zuruck weichen. Vnter denen ward einer aus jnen 
Sabinus Naſſouus / ein hortiger Kriegßman von der Fauſt / 
vnd der da in der Beſatzung zu Suſa den vnſern groſſen ſcha⸗ 
den zugefuͤget / mit zweyen Kugeln / von des Vibronouñ 
Schuͤtzen / in die Stirn getroffen / vnd ſchoß Ernſt Weyer 
auch eine Kugel vnter jhm weg / Der ward alfo gefangen in 
vnſere Wacht gebracht / Vnd als er wider zu ſich ſelbſt kame / 
vnd man jhn von dem zuſtandt im Schloß fragete / berichte 

er dauon alſo / das er den vnſern alle Hoffnung das Schloß 
zueroͤbern geringeres Diß Schloß ſey nicht denen zuuor⸗ 

leichen / die die vnſern vormals gewonnen / Es habe einen 
fehr dicken Wall vmbher / Die Thuͤrme weren mit Rafen 
breyt vmb faſſet: Es konne weder Schuß noch Fewer daran 
Fab Das eine Pollwerg die Paſtey ſey gleich einem wol⸗ 

ewurten Schloſſe / vnd ſey auff allen ſeyten dreyfach vmb⸗ 
her mit den allerſterckeſten Tromen vmbſchrencket / mit di⸗ 

em Raſen bekleydet / Man koͤnne ſie nicht vntergraben / erſt⸗ 
lichen wegen des feuchten Bodens / deñ auch das der Grundt 
mit ſtarcken Pfalen / vñ mechtig groffen Steinen gepflaſtert. 
Aber diß alles machte Samoſcium in ſeinem Fuͤrſatz nur bes 
ſtendiger / vñ vormerckte er darauß / das es gut / das er das vn⸗ 
tergraben vnterlaſſen: Vnd je mehr Holß vber einem hauf 
fen beyſammen / Je ehe koͤnne das Fewer daran hafften vnd 
vberhand nemen. 

Folgendes Tages ſchaffet er / das man einen andern 
Graben / neben dem Waſſer her / da vorhin Vibranouius 
auffgewartet / auffwerffen ſolte / darein ſtellet er einen hinter⸗ 
halt wider der Feinde Außfall / vnd ließ das Geſchuͤtze vber 
das Waſſer der neben Pforte gegen vber / fuͤhren / vnd zu⸗ 
gleich einen groſſen hauffen Matery zuſam̃en tragen / mit 
Werck vmbhuͤllen / mit Schweffel vnd Pech beſchmieren / 
(damit ein Fewer zuerheben) durch Staniſlaum Koftkam, 
Als dieſes verricht / ſchicket er gantz fruͤe einen andern Knecht 
mit einer Hawe an den Wall / Dieſem ſchickte er bald andere 
mehr hernach / Alſo / das letztlich jr ſo viel nachfolgetẽ / das ſie 
in den Raſen ſo tieff einarbeyten / vnd ein Loch machten / das 
rin ſich 30. Mann behelffen kondten / biß an den Thurm. 

Vngefehr war vorzeiten dieſes Orths / ein Fenſter ge⸗ 
weſen / ehe der Thurm mit Erde außgefuͤllet / durch daſſelbe 
trieben die Moſchkowiter die vnſern / mit dem Geſchuͤtze / Die 
vnſern aher hinwider die Moſchkowiter zuruͤcke / vnd ſchlu⸗ 

gen 


gen Fewer / vnd legeten Holtz an / vnd wunden den Moſch⸗ 
kowitern / die durch das Fenſter mit Spieſſen / auff die vn⸗ 
ſern zuſchoſſen / die Spieſſe aus den Feuſten. 

Samoſcius hatte ſich vnter des zu dem andern Feldla⸗ 
ger ein wenig begeben: Damit es aber mit dem Fewer anle⸗ 
gen etwa nicht vnrecht zugehen moͤchte / verbote er in ſeinem 
abweſen nichts fuͤrzunemen: Als er aber vermerckete / das 
man angeſteckt hatte / eylete er alßbald hin zu / Da ſahe er / das 
die ſache weydlich angienge / Vermancte derhalben die Krie⸗ 
geßknechte / die vorhin zu dieſem Wercke gefertigte Fackeln 
ar hauffen ins Fewer zuſtecken. Es hielten ſich viel vom 

del / vnd andere / ſehr wol zu dieſem mahl / vnd ſonderlich 
Chriſtophorus Roſdraſeuĩus / Hauptmann zu Larzizien / 
welcher bey anlegung des Fewers / in Samofch abweſen / biß 
an den hinderſten Graben vnd an die Pfaͤle kom̃en / bey hoͤch⸗ 
ſter gefahr / den Handel behende befoͤrdern vnd forihſetzen 
halff. Die Moſchkowiter ſeumeten ſich auch nicht in ſolcher 
gefahr / Sondern wehreten dem Fewer / mit naſſen Ledern / 
vnd womit fie kondten. Man warff viel Fackeln vnd Fewer 
den gantzen Tag auff den Thurm / aber es wolte nicht haff⸗ 
ten / Darumd / als man hierüber mancherley Rathſchlege / 
vnd etliche noch dafuͤr hielten / man ſolle es mit dem vntergra⸗ 
ben verſuchen: So zweyffelte doch Samoſcius nicht (ob es 
gleich dißmals nicht gerathen) es werde noch kuͤnfftig ange⸗ 
hen vnd Nutz ſchaffen / Es koͤnne auch aus einem kleinen 
Glommer ein groß Fewer erwachſen / Er vermuthe ſich / es 
folle fo viel Fewers vnd brennende Fackeln / an einem ſolchen 
hauffen Holtzes vnd duͤrrer Matern angeleget / ſo ſchlecht 
nicht abgehen / Vnd ob es gleich dieſen Tag abermahl fehl 
ſchlagen möchte / wolle er doch folgenden Tages / alles mit 

mehrem fleiß beſtellen / vnd wider erholen. . 

Die Vngern baten / an der andern Sete / die ſie eroͤffe⸗ 
net / jnen den Einfall zuuerſtatten. Samoſcius ſahe / das die⸗ 

fer Orth hoch vnd ſticklig / derwegen wolte ers zuuorn mit 
dem Koͤnige abreden / Nichts minder ſtellete er in des / es kom⸗ 
me wie es wolle / die Ordnunge an / wie der Einfall (da es 
dem Koͤnige gefallen wuͤrde) geſchehen fol. 

Als nu die Moſchkowiter ſahen / das fie in fo groſſer ges 
fahr / richteten ſie auff das Loch (da zubeſorgen / die Vngern 
einfallen wuͤrden) etliche ſtuͤcke Geſchuͤtzes / Auff der andern 
Seyten wehreten ſie dem Fewer / wie ſie kondten vnd moch⸗ 
ten / Aber da war kein leſchen / ſintemahl ſo bald einer vnd der 
ander in den Thurm kam / vom Stand vnd Nauch erſtecket 
wurde. Nachdem aber das Fewer / je mehr es gedempffet 
ward / je mehr es zuname / gienge vmb die andere Wacht ein 
groſſe Brunſt plötzlichen an / vnd durch den Raſen herfuͤr / 
vnd verbrandte die Kirche zum Saluator / nechſt der Paſt ey 
vnd dem Pollwerck / vnd breytet ſich durch die Gibel in De⸗ 
chern / vnd verzehrte die andern Heuſer dabey, 

Weil aber Samolcius wuſte / das der Feinde Heer nicht 
weit von hinnen / ſtercket er die Wacht / vnd ordnet eine An⸗ 
zahl Reuter / a der Vngern vnd Polen Laͤger: Mit⸗ 
ten im Laͤger / hieß er jederman zu Roß auffwarten / vnd ließ 
allda bey ſhnen Staniſſaum Solkouium / vnd verfügete fich 
zu der Vngern Schantze / Vnd damit viel Menſchen beym 
Leben erhalten wuͤrden / vnd das Fewer nicht die Munition / 
das Geſchuͤtze / vnd alle Kriegßruͤſtung / fo wol die dem Krie⸗ 
geßvolck zuſtendige Außbeute / gar verderbte / ermanete er die 
Moſchkowiter fich zuergeben. 

Die Belagerten ſahen / das fie in euſſerſter Noth / vnd 
das es mit jhnen aus ſey / ſchicketen den Obriſten Prieſter zu 
jm hinaus / vnd ſchlugen Mittel vor / ſam die ſache noch gar 
richtig ſtuͤnde. Samoſcius behielt jhn bey ſich / vnd ſchickte 
dagegen zu jnen / Paulum Iulanum / vnd Ioan Chriftopho- 
rum Droiouium / die folten fie jrer groſſen gefahr erinnern / 
vnd jn vermelden / das ein einiges Mittel verhanden ſey / 1 
ju ſa 


zu ſaluiren: Nemlich / das ſie ſich dem Koͤnige / auff Gnade 
vnd Vngnade ergeben eln! a u 

Als der Tag anbrach / kam der König vnd der meiſte 
theyl der Raͤthe vom Obern Feldlager herab. Es ſamleten 
fich auch von Troßbuben vnd Feldkoͤchin / ein groß hauffen / 
vnd hofften Außbeute zubekom̃en / vnd begundten ſchon zum 
cheyl vber den Wall zuſteigen: Das fahe das Vngeri⸗ 
ſche Kriegßvolck / vnd wurden darüber enträft / das die jenis 
Er: fo keine Arbeyt noch Gefahr außgeſtanden / nach der 

cute eyleten. Endtlich / ſagten ſie auch / Man muͤſſe die 
Feinde vmb jrer geuͤbten grawſamteit willen zuͤchtigen / vnd 
an ſrem Blute / ſo vieler von jhn ertoͤdter / vnd durch ſchreck⸗ 
liche Marter vnd Pein / hingerichter Mittbruͤder todt / rech⸗ 
nen / nachdem man jrer aus eyteler Barmhertzigkeit / biß her jo 
offtmals verſchonet / Da man fie für Polutzky loß gegeben / 
etten fie ſich in andere Beſatzungen / zu Sula / Welte vnd 
ſuiat / gleichwol wider gebrauchen laſſen / dadurch jhre 
Macht nur geſtercket / vnd jhre Tyranney beſtetiget / Fielen 
darauff ins Schloß / vnd ſchlugen todt / was in fuͤrkam / Deß⸗ 
gleichen thaten auch die Polen. 

Es hette Samoſcius ſchon zuuor etliche hienein geſchi⸗ 
cket / die die Moſchkowiteriſchen Waywoden / vnd die fuͤrne⸗ 
meſten Obriſten heraus geleyten folten : Dieſe brachten mit 
fich drey Oberſten / vnd dabey auch Ioannem Vieĩchouum / 
von dem oben geſagt worden. Als der Samofci dieſen Vie⸗ 
ichouum (als er beym Moſchkowiter in groſſen Gnaden / 
vnd vmb alle ſeine Heymligkeiten wiſſenſchafft truge) vmb 
viel ſachen hefftig beſprach / ließ er ſich beduͤncken / er ſolle( wie 
bey den Moſchkowitern breuchlich) vielleicht peinlich befra⸗ 
get vnd hingericht werden / Derhalben / als er von Samoſcio 
weg / vnd etwas weiter ins Laͤger abgefuͤhret / vnd Georgen 
Fahrenßbecken anſichtig ward / mit dem er in der Moſchka 
kundtſchafft gemacht / Eylete er auff jn zu / vnd hate / er 155 

fuͤr jn fuͤrbitte thun / vnd jn beym Leben erhalten / Die Vn⸗ 
gern deuteten es / als wolte er die Flucht geben / fielen ſtracks 
vber jn / vnd ſchlugen jhn zu tode / als jhm niemandt zu huͤlffe 
kam. Das Fewer ruckte forth / vnd war bald bey dem Ge⸗ 
welbe / darinnen das Pulffer verwaret. Bey dieſer Gefahr 
machten ſich etliche beſeyt / Aber etliche lieſſen ſich vom Raub 
keine Gefahr abſchrecken / ſondern blieben im Schloſſe / da 
gieng das Pulffer mit erſchrecklichem krachen in einem Aux 
genblick an / vnd ſtieß zu Bodem viel Heuſer vmbher / vnd 
ſerſtieß viel Menſchen von den vnſern vnd den gefangenen. 
Durch diß Fewer wurde das Geſchuͤtze vnd alle Ruͤſtunge 
im Schloſſe / deſſen der Moſchkowiter aus Lifflandt eine 
groſſe an zal alldahin geſchickt / vñ alle andere Außbeute / zum 
theyl verbrandt / zum theyl verderbet / Es bliebe allein vbrig 
ein groß Stuͤck / der Habicht genandt / vnd bey demſelben et⸗ 
liche kleine Geſchuͤtze / das ſie zu vnterſt an den Orth / da die 
Heuſer abgebrochen vnd vnter die von den Vngern zerſpren⸗ 
gete Mawer / geſtellet hatten. 

Der Koͤnig ſchaffte das die Feldkoͤrche / muſten die Tod⸗ 
ten / deren groſſe Hauffen vbereinander lagen / begraben / vnd 
das die Kriegeßleute muſten die Graͤben / die man vmb das 
Schloß auffgeworffen / wider einfuͤllen. 

Darnach befandte er der hohen nothdurfft / daß das 
Schloß / ohne das er daſſelbe vom Feindt eröberte Landt / 
nicht zuerhalten vermoͤchte / wider erbawet vnd befeſtiget müͤ⸗ 
ſte werden. Nam derhalben dazu einen Welſchen Bawmei⸗ 
ſter / Dominicum Rodolphinum von Comert / vnd theylete 
die Arbeit nach gelegenheit / wie er im den Baw abgemeſſen / 
vnter die Polen / Vngern vnd Littawen ab / der meynung / 
es ſolle das Werck / in deme eine Nation würde immer ober 

die ander fein woͤllen / deſte ſchleuniger verfertiget werden / 
Es hielte ( wie oben beruͤret) der Feinde Kriegßheer zu Toro⸗ 
petz die wolten (wie jnen hefohlen) den ynſern keine u 
er 


lifern / ſondern lawvreten nur auff ein zele Perſonen / wenn ſte 
vom Feldtlager auff die Fuͤtterey zogen / vnd ſiengen ſie auff. 
Dieſes Heer hatte vnter des / weil der König vor Tuky bemů⸗ 
het / der vnſern wol So, vberraſchet. 

Als nu die Belaͤgerung vollendet / vermeynte der König 
der nochdurfft fein / dieſem vnrath zubegegnen: Schickete 
derhalben wider fie erſtlich Georgium Barbelium / Haupt⸗ 
man vber etliche Vngeriſche Roß / vnd gabe jhm etliche Po⸗ 
len ond Vngern zu Roß / vñ etliche Hack enſchůtzen zu / Dar⸗ 
nach vermeynte er es ſey thuelicher / das er eine mehr anzahl 
vnd zimlich Heer ſchicke / das da / ob der Feindt eine Schlacht 
liffern wolte ſein Heyl vorſuchte / Vnd ſchicket hinach Loan⸗ 
nem Sbaraſium / Praßlawiſchen Waywoden mit etlichen 
außerleſenen Poiniſchen / Vngeriſchen vnd Deutſchen Reu⸗ 
tern / vnd befahle dieſem / Er ſolle Barbelium zu ſich nemen / 
vnd ſolle mit dem vorhingefertigen Reyſigen Zeug / an den 
Feindt ſetzen / vnd ſo es die gelegenheit geben woͤlte / mit jbme 

chlagen. 

ie Sbaraſius ruͤckete am Abendt aus dem Feldtlager / vnd 
goge die gantze Nacht / vnd erreichete Barbelium des andern 
Tages / hielte darauff Rath mit jhme vnd mit Farenßbecken 
(welchen Samofcius auß vorhinderung Leibes ſchwachheit / 
an feine fette mit ſeinem beſten Leuten dahin abgefertiget) 
vñ lieſſen ſie ſich die Roß dieſen Tag vber erholen. arnach 
ſchaffte er / das 99 der Nacht Albertus Kiralius / mit einer 
gewiſſen anzahl Vngeriſcher vnd Polniſcher Reuter / in der 
andern Nachtwache voran ziehen / vnd das Barbelius vnter 
einer Meylweges hernach folgen ſolte: Dieſen folgete er mit 
dem andern Heer bald nach. 

Kiralius traffe bey der Nacht der Feinde Schildtwacht 
an | denen ſetzte er nach biß an die Bruͤcke dahin etliche Ha⸗ 
Tenſchͤtzen vom Feinde in hinterpalt geſtelle' / Die ſchlug er 
zuruͤcke / Vnd weil er vormeynete / es ſey 12 thuelich ferner 

foschguräsken/bliebe er an dieſem Orth. Des Morgens kam 
Barbelius / vnd nach jme das gantze Heer auch hienach: Da 
gabe man Barbelionoch etliche leichte Ruͤſtung zu / vnd ließ 
Ihn abermal vorher ziehen. In des ſchoſſen die Feinde aus 
ihrem gantzen Heer 400. Mann aus / die folten die vnſern 
auffhalten / Das ſie den Feinden nicht koͤndten nacheylen / 
Vnd darnach letztlich ſolten die ooo. Mañ auch jrem Heer 
nachfolgen. Das gantze feindtliche Heer aber zohe voran / 
vnd flohe nach Toropetzen / vñ von dannen in die Moſchkaw. 
Die hinterſtelligen 4000. Roß / erfuhren / das vnſer Kriegß⸗ 
heer verhanden / erſehrocken vnd machten fich von ſtundan / 
auch nicht weniger eylend auff die Straſſe / das jhre Reyſe 
einer Flucht gleich ſahe. 

Vor vnſerem Heer ritten her / etwa ein 40. Roß Edel⸗ 
leute / die erreichten Kiralium. Die Feinde waren ſchon vber 
das Waſſer hinuͤber / vnd lieſſen ſich ſehen / Als wolten fie mit 
den vnſern / da ſie vber das Waſſer hinach kemen / ein treffen 
thun / vnd hatten 1000, Pferde hierüber gelaſſen / fo die ons 
ſern / biß an denſelben Orth locken ſolten. Dieſe 1000. Roß 
ſcharmuͤtzelten gar bald mit den vnſern / bald wichen fie foꝛth / 
vnd brachten alfo die vnſern biß zum Waſſer. In deſſelben 
Vfer jenſeyd / hatten fie viel Hackenſchuͤtzen nach der Reyhe 
geſtellet: Stanislaus Sabocius / vnd die Deutſchen Reuter 
vnter feinem Faͤhnlein / festen vber das Waſſer / vnd vorja⸗ 
geten der Feinde Hackenſchuͤtzen / vnd ſetzten beyſeyts an die 
Feinde. Die Feinde ſchickten ſich zur Gegenwehr: Aber da 
ſie das ander Kriegßheer hernach folgen ſahen / beſtunden fie 
nicht / ſondern theyls flohen in Toropetzen / iheyls auff der 
Landtſtraſſe nach der Moſchka / theyls verkrochen ſich in die 
Geſuͤmpffe. Die vnſeren folgeten / vngeacht / das die Nacht 
verhanden / den Feinden nach / auff ooo. Schritt hinter 
Toropetzen / vnd erlegeten jrer biß in die roo. Man / fiengen 
200, vnd vnter denen fuͤrnemlich Damian Ceremiſsiuum / 

von deme oben geſaget / vnd Iohannem Naſſokiuum / Offa⸗ 
naſi Sohn / welchen der Moſchkowiter kurtz zuuor gegen 
Vilna zum Koͤnige / ehe er allda auffbrach / als einen gegaten 
abgefertiget hatte / wie hieroben dauon meldung befchehen, 
Vnd kamen die vnſern (darunter jhr gar wenig vmbko men 
vnd verwundt) wider zu ruͤcke zum hellen Hauffen. 

Als die Landßknechte zu Toropetzen in der Beſatzung / 
die vnſern ſahen zu der Stadt nahen / meyneten ſie / Man 
würde die Stadt belaͤgern / ſteckten derhalben ihrem Brauch 
nach / alßbald die Stadt an / vnd namen alles mit fich in das 
Schloß. In mittler Zeit hatte Philo Kmita / Waywode zu 
Smolenſchko / nicht eine geringe anzahl leichter Roß auff⸗ 
bracht / vnd war damit bey Smolenſchko dem Moſchko⸗ 
witer ins Landt gefallen] Vnd als es jhm etlich mahl glůͤckt / 
ruckete er bald biß an Smolenſchko. Als aber der Feindt 
210000. Mañ dagegen auffbrachte / vnd jme hefftig zuſetzten / 
brachte er die Gefangenen / die er vmb ſich hatte / alle vmb / 
Ließ etlich klein Geſchuͤtze dahinden / begab ſich zuruͤcke ge; 
gen Orſen. ach 

In deme nu der Koͤnig zu Vſwiat iſt / ſchickete er Nico, 
laum Dorohoſtaiſcium / Waywoden zu Polutzky / die Fe⸗ 
ſtung Neuel / darauff der Koͤnig aus Luky ſeinen Weg zune⸗ 
men willens (weil Dorohoſtaiſcius vnd die Littawen bathen 
fie hiezu zugebrauchen) zubelaͤgern. Neuela iſt gelegen 
vberhalb Luky nach Littawen zu / zwiſchen einem See / dar⸗ 
aus ein Waſſer auch des Namens ſich erhebet / 9 ſchon 
vorhin von der Polen Schlacht / bey Koͤniges Sigilmundi 
Auguſti zeiten / mit dem Moſchkowiter gehalten / berhuͤmet 
vnd beſchryen. Als ſie aber nicht gnugſame Kriegeßleute / 
noch achte deren in der Beſatzung / dafuͤr gebracht / vnd es 
auch vnerfahrne Kriegßleute waren / Vnd die Belagerun e 
an dem Orth / da das Waſſer an dem Schloß fuͤruͤber fleuf⸗ 
ſet / angeſtellet / Der Feind auch ſich mit 1 ſchieſſen 

vnd anpfall ] als die der vnſeren wenige anzahl vorachten / 
ewaltig ſehr wehrete / vor zug ſich die Belagerung bißhero. 
Ale nu Luky gewonnen / ſchickete der König oo. ſchwartze 
Fußknechte / ju dem Kriegßvolck für Neuel / Vnd nicht lange 
nach dieſem auch Bornemiſſam mit den Vngern vñ etlichen 
Stuͤcken groß Geſchüͤtze / Endlich weil er beſorgete / es moͤch⸗ 
te mit dieſer Belaͤgerung ſorglich zugehen / vnd er gleich wol / 
wie gemeldet | feinen Weg im Heymzuge darauff zunemen / 
antſchloſſen ] fertigte er Samofcium mit feinem Kriegßvolck 
auch allda hin. 

Als dleſer etliche Meylen forthgerucket / kamen jm Zei⸗ 
tung das Neuel erobert ſey: Den nachdem Bornemiſſa all⸗ 
da fuͤr das Schloß kom̃en / ſchlug er mit denen heraußfallen⸗ 
den Feinden / Erlegete vnd triebe fie in die Feſtung hienein. 
Darnach ſetzte er die Belagerung mit groſſem fleiß forth / vñ 
führete auff der ſeyten / da das Schloß zu Lande ligt / neher 
der Feinde Schantzen / nicht ohne groſſe muͤhe der Kriegeß⸗ 
knechte / etliche Graͤben / vnd erweitert die vorigen / ſo die Lit⸗ 
tawen zu nahe auff geworffen. Vnd als er diß Werck durch 
der Kriegßleute vnauffhoͤrliches arbeiten / biß zum Graben / 
der zu Landt vmb das Schloß gehet / forthgeſetzet / traffe er 
ein ſtarck Gerůſte an / mit Querhoͤltzern fefte vorklam̃ert / das 
hatten die Feinde zehen Schuch in die breyte von vnten biß 
oben an / mit Erde vorſchutt / vnd die Pforte des Grabens 
verwahret. Dieſe Schrencken lieſſe er abreumen / vnd kam 
alſo in groſſer ſtille / an der Feinde Schantze / das ſie jn nicht 

che gewahr worden / biß vnſere Landßknechte das Fewer an 
die Mawer anlegeten. Dardurch erſchracken die Feinde ſo 
ſeht / das ſie ſich eylend / vngeacht das die Obriſten widerhiel⸗ 
ten / ergaben. Derhalben leſchete man das Fewer bald aus / 
vnd kame alſo das Schloß Neuel gantz vnd vnuorſehret / in 
der vnſern Hende. Man fand darinnen von Geſchuͤtze vnd 
Kriegßmunition / nach gelegenheit dieſes Caſtells / ein zimiis 
chen 


chen Vorrath: Von Pulffer aber fandt man (zuwider der 
Moſchkowiter brauch / das vorhin nirgend geſchehen) nicht 
mehr denn ein halb Faß voll. 

Als der Koͤnig erfuhre / das Neuel eroͤbert / vnd er allreit 
von feiner Heymreiſe / vnd wie er die eroͤberte Prouintz / nach 
nothdurfft beſtellen wolle / bey ſich ſelbſt Rath gehalten / lieſſe 
er Samoſcium wider zuruͤcke fordern. 

Es waren noch zwo Beſatzungen / nemlich / in Torope⸗ 
tzen vnd Sauolozen vbrig / die jhm am ruyger beſitzung dies 
fer Gegend / mercklichen einhalt ihun koͤndten. So verfiuns 
de er auch wol / weil das Pawerßvolck daſelbeſt der Neuan 
Herrſchafft vntrewe / vnd das von hinnen nach Littawen / 
viel groſſe vnd weite Wuͤſteneyen / Vnd ſo Toropetzen vnd 
Sauolotz vneroͤbert bleiben ſolten / wuͤrden die in der Beſa⸗ 
tung zu Luky / als die vmb vnd vmb mit Feinden / vnd mans 
cherley beſchwerligkeiten vmbringet / vnd aller huͤlffe vnd ret⸗ 
tung benom̃en / allda in groſſer vnſicherheit vñ gefahr ſchwe⸗ 
ben / Sonderlich weil er willens / das kuͤnfftige Jahr noch ei⸗ 
nen Zug wider den Moſchkowiter fuͤrzunemen / nd wuſte 
das Sauolotz der Beſatzung zu Luky auffſetzig / vnd das die⸗ 
ſes Schloß in dem Werder des Sees dabey | daraus das 
Waſſer Velika entſpringet / vnd erſtlich in die Opokamſdar⸗ 
nach in die Oſtrowa ſvñ darnach gerichts lauffes nach Pleſch⸗ 
to / vñ vnterhalb Pleſchko in den See Pelba genandt einfelt / 
an dem Orthe da die Straſſe nach Pleſchko angehet / gelegen / 
würde alfo dieſer Orth feinem Zug nach Pleſchko ſehr hin⸗ 
dern / Vnd ſo er von Polutzky nach Pleſchko durch eytel Hey⸗ 
den reyſen / vnd jme der Feinde welches er bißher vnterlaſſen) 
den Weg vorlegen wolte / wurde Sauolotz dem Feinde hie zu 
ſehr dienſtlich vnd bequem ſein. So aber der Konig Sauo⸗ 
ioß erobern wuͤrde / ſo ſey vnterweges biß faſt an Pleſchko hie⸗ 
nan / nichts / als alleine Oſtrowa / das ihn an derſelben Reyſe 
hindern koͤndte. 5 

An dieſem allem aber hinderte den König ſehr / die Bes 
lagerung Sauoloz / die ſehr ſchwer zugehen werde / ſintemal 
Sauoloz vmb vnd vmb mit einem groſſen See vmbgeben / 
vnd keinen zugang zu Lande / als alleine vber ein einige Brüs 
cke hat: Darnach auch wegen der Jahrzeit / das im Octo⸗ 
bri / in dieſer Gegendt / ſo viel mehr Regenwetter / vnd ſched⸗ 
liche Vngewitter zubefuͤrchten / ſo viel weniger Regen der 
vorgehende Sommer gehabt / Doch ſchickte er nichts min⸗ 
der damolc ium dahin / mit Befehuch / nach gelegenheit der 
Zeit vnd Vmbſtende alles fürzunemen, Daferne hoffnung 
ſey / Sauoloz zugewinnen / folle er mit dem Kriegßheer dar⸗ 
für ziehen ¶ Da keine hoffnunge / ſolle er den Weg vberhalb 
des Königlichen Kriegeßheers / auff der rechten Seyte / fuͤr 
die Handt nemen / vnd ſich wider nach Littawen verfügen, 
Darnach gabe er jhme mehr Geſchuüͤtze zu / vnd zu ſeinem vos 
rigen Kriegßvolck noch oo. Vngeriſche Fußknechte / vnd 
ein Geſchwader Reuter / das Gabriel Bekeſius / Caſpars 
ſeligen Bruder fuͤhrete. 

Vnter des wurde die Feſtunge zu Luky wider erbawet 
vnd auffgefuͤhret / Denn der Koͤnig / feinem Brauch nach / 
alle zeit ſelbſt dabey war / vnd das Kriegeßvolck / das es nicht 
feyern ſolte / fleiſſig antriebe / Vnd wurde das Schloß mit 
Geſchuͤtze / Profiant / vnd alles was zuheſchuͤtzunge vnd er⸗ 
haltunge deſſelben von noͤthen / wol verſehen / Vnd nachdem 
der Koͤnig die jenigen / fo von Reutern vnd Knechten / allda 
in Beſatzunge verbleiben ſolten / auffgezeichnet / kam er vber 
das dritte Nachtlaͤger kegen Neuel. 

Die Moſchkowiteriſchen Legaten / folgeten dem Koͤni⸗ 
ge nach biß gegen Neue / welche zugeſehen / wie Luky eroͤbert 
vnd eingenom̃en / Sie warteten auff Antwort von ihrem 
Großfuͤrſten / auff obgemelte jhre / vnd des Koͤniges Schrei⸗ 
ben. Zu Neuel verwartet der Koͤnig etliche Tage zuerfah⸗ 
ren / wie die Belagerung für Sauoloz gerathen würde, Vn⸗ 
ker 


ter des kamen die Bothen / die der Koͤnig vnd die Moſchko⸗ 
witeriſche Legaten / bey der Lukiſchen Belagerunge / zu dem 
Moſchkowiter abgefertiget / wider zuruͤcke. 
Des Koͤnigs Geſandter / brachte eine ſehr langſchweif⸗ 
ſige Antwort in Schrifften / darinnen der Moſchkowiter / 
ſeinem brauch nach / mit einer langen Repetition / ſeines vori⸗ 
gen ergangenen Schreiben widerholete / Vñ weil der König 
gantz Lifflandt wider haben wolte / damit er ſein vermeinet 
Fecht dar zu erwieſe / er zelet er feine Ankunfft / vnd nam ſie 
von einem / Suenteſlao / Miceſlai Sohne / der habe / ehe denn 
er getaufft / vnd die Chriſtliche Religion angenom̃en / Joͤrg 
geheiſſen / Dieſer Joͤrg habe Horod (welch Schloß vnd 
Stadt die Deudtſchen / Derpt nennen) erbawet / Von die⸗ 
ſem kom̃e ‚gan Lifflandt auff jn / den Großfuͤrſten / als dies 
ſes Miceſſai / von langer Zeit herruͤrendem einigen Erben. 
Die vorigen Könige zu Polen / nennete der Großfuͤrſt Brüs 
der: Dieſen aber nennete er im Schreiben nur feinen Nach⸗ 
bar. 
Vnter andern Fuͤrſchlegen / die ſeine Legaten vor Luky 
(wie allda beruͤhret worden) dem Koͤnige fürbrachten / ließ 
er dem Koͤnige auch anbieten / Er wolle jme hinfuͤrder Bru⸗ 
der ſchreiben. Darauff gabe dazumahl der Koͤnig zur Ant⸗ 
wort: Ihme ſey an feiner Bruͤderſchafft nichts gelegen: Er 
begere allein Lifflandt / darumb er dieſen Krieg angefangen. 
Nu bot er jme in dieſen jetzigen angekom̃enen Briefen / aber⸗ 
mal ſeine Bruͤderſchafft an / vnd ſagte Er wolle jn alſo nen⸗ 
nen / es ſey jm angenem oder wicht? Die Summa / vnd das 
Lied vom ende dieſes Schreibens ware / Er / der Moſchkowi⸗ 
ter / wolle einigkeit halben / den Titel vber Lifflandt / mit dem 
Koͤnige theylen / vnd jhme noch hieruͤber vier Caſtell einreu⸗ 
men vnd abtretten / vnter denen das vornemeſte Rockenhau⸗ 
ſen / ſo jme der Koͤnig hinwider Luky / Velis vnd Neuel / feine 
alte / jme aher newlien genom̃ene Herrſchafften bene 
wolte; 


wolte: Doch habe er feinen Legaten vber diß noch mehrern 
Gewalt eingereumpt / vnd zuhandeln Inſtruction gegeben. 

Die Legaten bracht man zu Morgens zu dem Koͤnige: 
Sie baten / man wolte jhn vergoͤnnen / mit den Koͤniglichen 
Naͤthen Handlung zupflegen: Als ſie drey Zuſaſſtenkunff⸗ 
tengehalten / bewilligeten des Moſchkowiters Geſandten zu 
den vorigen vier Caſtellen / noch andere ſechs Caſtell / darun⸗ 
ter Runeburg das fuͤrnemeſte / das andere waren geringe F le⸗ 
cken. Als ſie weiter keinen Befehl zuhandeln / hat man vn⸗ 
uerrichter ſache / das Geſpreche geendet / Vnd iſt den Lega⸗ 
ten zugelaſſen worden / dem Koͤnige / in feiner Heymreiſe / in 
Littawen vnd biß in Polen nach zuziehen / biß ſo lange fie 
von dem Großfuͤrſten ferner Befehlich kriegten / Welchs jh⸗ 
nen der Koͤnig / auff jhr bitten gerne nachgegeben / damit er 
mittler Zeit auch raum hette / zuerfahren / was die Stende in 
Polen dey dem Kriege weiter zuthun gemeinet. 


Nachdem Luky vnd Neuel eroͤbert / war Jeſeriſchzi 
1000. Schrit von Neuel gelegen / mitten mit vnſern Beſa⸗ 
tzungen vnd Caſtellen vmbher vmbgeben / noch vngewon⸗ 
nen. Die in der Beſatzung ſahen / das keine Hoffnunge ſich 
zuerhalten: Vertroͤſteten derwegen den Koͤnig / das ſie ſich 
ergeben wolten. Darumb ſehickte der Koͤnig dahin / Herren 
Radzwil / Waywoden zu Vilna / der nam Jeſeriſchzi ein / 
che der Koͤnig zu Neuel abereyſete. Mittler Zeit kamdamo⸗ 
feius mit dem Heer vor dauoloꝛ / Derſelbe ſtrich Landes / 
gabe dem gantzen Kriegeſſpoick / in deme man zwiſchen dem 
freyen offenen Gefilde / ynd pie Doͤrffern einher reyſete / eine 
groſſe luft vnd ergetzung. 

Denn die Moſchka an der Graͤntze vmbher / wie vor offt 
angezeiget / voller Heyden vnd Puͤſche / Alſo gibet ſie auch 
im Lande inwendig mit fruchtbarkeit des Ackerlandes vnd 
guten fetten Boden / vnd an guter gelegen heit der Waſſer 
vnd 


vnd Seen / vnd menge der Doͤrffer vnd Landtguͤter / keinem 
Landt was zuuor. 

Das Lande vmb Velikiluki/ iſt vor anderen koͤſtlich / 
Derhalben das Kriegßvolck in der Belagerung Luky / alles 
vollauff hatte. 

Die Stadt Sauolotz / an der Pleſchkawiſchen vnd Lu⸗ 
ckiſchen Straſſe gelegen / brandten die Kriegßknechte in der 
Beſatzung / jhrem gebrauch nach / ab / Als der Koͤnig erſtlich 
vor Luky kame / vnd wurffen die Bruͤcke vom Schloß in die 
Stadt abe. 

Das Schloß (wie hieoben bericht geſchehen) liget in ei- 
nem See / der aus dem Waſſer Velika ſich ergeuſſet / vñ von 
allen ſeyten weit außdemmet / vnd doch von Orient vnd Dis 
eident viel Waſſers hat / welches daſelbſt aus einem See dar⸗ 
uͤberwerts entſpringet / vnd nach dem Abendt zu ſeinen auß⸗ 
lauff hat. Da der See am engeſten iſt / heltet er in die breyte 
zum wenigſten 300. Schritt. 

Samofcius ſchickete für jhm her / Chriſtophorum Ro⸗ 
ſtraſeuium / mit etlichen Faͤhnlein Reutern / die Pleſchkiſche 
Straſſe / Lucam Dfialinium vnd Nicolaum Vrouecium 
aber / die andere Straſſe nach Neuel / zubelaͤgern / Vnd ſo 
ſemandt aus dem Kriegßvolck / das ſich zu Neuel ergeben / da⸗ 
hin in die Beſatzung zu Sauolotz ſich machen wolte / ſolches 
zuwehren vnd ſie zu: wingen / ſich in die Moſchka hinein zu; 
packen. Er / Samoſci / machte ſich allein auff / für dem Krie⸗ 
geßvolck voran / vnd ritte vmbher / vñ beſchawete das Schloß 
Sauolotz von allen ſeyten / befande alſo nach Nort ein ander 
Werder / eben in demſelben See / dem Schloß gegen vber / 
das durch den vmbflieſſenden See / faſt vmb vnd vmb / vnd 
an etlichen Drehen von einem ſumpffigen Fuß / vñ ſelbwach⸗ 
ſenem Graben / verwaret: Von welchen Werder ein kleiner 

Weg biß ans Schloß. Derhalben befande er / ſo er das Krie⸗ 
geßvoſck da hinüber fuͤhrte / würde er beyders erlangen / nem⸗ 


lich / 


lich er würde allda gantz ficher ſitzen vor aller Gegenruͤſtung 
vnd denn würde er mechtige gelegenheit vberkommen / das 
Schloß jubelaͤgern. Zohe derhalben des folgenden Tages 
mit dem gantzen Heer in außgebreyter Sehlachtordnung / 
damit der Feindt vormeynen ſolte / das Heer ſey noch groß / 
vnd mit fliegenden Faͤhnlein in das Werder / vñ verſchantzte 
ſich darinne. Es lieſſe ſich jederman beduͤncken / es würde die 
Belagerung ſehr ſchwer zugeht] weil das Schloß mit Wafſ⸗ 
fer allenthalben vmbfloſſen / das man nirgendt dazu zukom⸗ 
men vormoͤchte / vnd das Schloß ſehr wol verwaret / vnd das 
es die vngelegneſte Zeit im Jahre / da das Kriegßvolck durch 
Regen / Kaͤlte / Froſt / die taglich vor der Thuͤr / vbel würde ges 
plaget werden. Noch zweyffelte Samoſcius gar nicht / was 
auß zurichten / ſienge derwegen an / alles was zur Belagerung 
noͤtig / anzuordnen. 

Vnſerem Feldtlager gegen vber / ſtunden drey grofle 
mechtige Paſteyen vnd Wehren / Die euſſerſten zwo waren 
mit ſehr groſſen ſtarcken Tramen verbunden Die mittelſte 
was wes weniger befeſtiget mit Fenſtern vnd Schießloͤchern / 
wie auch die andern beyde fein zugerichtet. Weil aber dieſe 
Wehren mit Raſen nit bedeckt / ſondern auff die alte Monier 
mit Leym beworffen / machten ſie Samolcio ein hoffen / das 
ſie / wenn der Leym abgeſchelet / als alte / duͤrre vud außgetro⸗ 
ckene Matery / leicht würde anzuzuͤnden ſein / vnd das fo viel 
Geſchuͤtzes vbereinander / ein mechtig Fewer geben werde, 
Dieſe feine hoffnung ſterckete Saburons (eines Mans ſeiner 
Thugendt halben / bey dem Moſchkowitern vnd dem Groß⸗ 
fuͤrſten in groſſem anſehen vnd Obriſten vber dieſes Schloß) 
fuͤrhaben / In deme er villeicht das Pulffer zuerſparen / oder 
fein Kriegßvolck nicht vorgeblich zubemuͤhen / ſich vnd fein 
Kriegßvolck (welches vnter den Moſchkowitern auſſer der 
hoͤchſten Furcht ungewöhnlich) gantz ſtille in der Beſatzung 
jnne hielte. Wiewol er / als vnſer Kriegß volck erſtlich . 
\ Er gehen 


*. 


zehen vnſerer Knechte auff der Fuͤtterey oberfiele/ vñ ſie auff 
kleine ſtuͤcke zerhawen / vnd den vnſern ein ſchrecken zuma⸗ 
chen / vber das Schloß heraus werffen lieſſe. 

Samofcius ſchaffte Nicolao V eruetio/das er ein Schiff 
lein / das man mit Rudern an das Schloß treiben / vnd darin⸗ 
ne das Kriegeß volck führen koͤndte / verfertigen laſſen ſolte / 
Vnd lieſſe Schantzen auffwerffen vom Lager an / nach dem 
Schloß zu. Als dieſe den andern Tag zugerichtet / ſtellete 
man bald das Geſchuͤtze darauff / Vnd als vnter des das klei⸗ 
ne Schifflein zur Vberfuhr von Vrouecio / aus einem ba, 
hen Gebew / das die Feinde / nachdem fie die Stadt angezuͤn⸗ 
det / alleine vbrig bleiben laſſen / verfertiget / ſtellete Samofcius 
erſtlich viel Geſchuͤtze an denen Orth / da der See am ſchme⸗ 
leſten. Daraus ſchoſſe man ſtracks zu auff die obgedachten 
groſſen Paſteyen: Darnach ſtellete er auch ander Geſchuͤtze 
auff die ſeyte / da das Schloß nach Mittage zu liget / Vnd 
damit die Feinde durch die Pforte gegen vber nicht heraus 
fallen / vnd die vnſern / wenn fie vber die Brucke gerucket / vnd 
das Schloß fornen zu / anfallen wuͤrden / vmbringen / Vnd 
zugleich auch / ſo etliche in den Ober Paſteyen hielten / man fie 
durch das Geſchuͤtze nach der ſeyten zu / abtreiben koͤndte. 
Vnd als ſolches alles dermaſſen beſtellet / wolte er die Bela⸗ 
gerung anfangen. x i 

Vnten am Schloſſe war es ſtiglich hienauff zuſteigen / 
vnd hatten die Feinde den Weg mit hohen Pfalen / vnd ge⸗ 
doppelten groſſen ſpitzigen Schrencken / verwaret vnd ver⸗ 
macht. Darwider ruͤſtet ſich Samofcius alſo: Weil er nicht 
Wolle zur ſtelle hatte / lieſſe er die Kutzen vñ Roßdecken durch 
das gantze Heer zuſammen bringen / vnd fuͤllete damit etliche 
Secke voll / Vñ erinnerte die Landßknechte / weil des Schloſ⸗ 
ſes gelegenheit alſo geſchaffen / das der Feindt das groſſe Ge⸗ 
ſchůͤtze nicht hinunter richten konne ſolten fie wider der Fein⸗ 
de Ruͤhrbuͤchſen vnd Schuͤſſe / wenn fie hinuͤber vber den See 

kemen / dieſe Secke auff die Schrencke fuͤrwerffen vnd ſich 
darhinter auff halten / vnd alßbald daſelbſt nach dem Schloß / 
Gräben auff werffen / darauß dem Feinde den Außfall zus 
wehren / vnd die Paſteyen mit Fewer anzustecken. Als ſol⸗ 
ches alles nu angeſtellet / triebe man das Schifflein forth / 
vom Lager an / gegen das Schloß zu: Vnd als viel Landß⸗ 
knechte begirig darein ſprungen / fuhren fie unter dem heffti⸗ 
gen ſchieſſen dennoch forth / biß an das ander Vfer. Aber 
weil das Schifflein zu kurtz / vnd das Vfer nicht erreichen 
kondte / zohe man von beyden theylen wider abe. 

Gleichwol namen hieruͤber die vnſern / durch Chrifto- 
phori Roſtraſeuñ / Hauptman zu Landſitz / eines thugendli⸗ 
chen vnd hochberuͤmpten Mannes vntergang / einen groſſen 
ſchaden. Deñ Samolcius hatte jm aufferleget / weil man mit 
der Vberfarth zuthun / damit es allenthalben richtig zugien⸗ 
ge / ſolte er bey dem Geſchuͤtze gut auffſehen haben. Aber als 
er nichts minder fich auch herfuͤr thete / empfienge er aus der 
Feinde Schantze einen Schuß vber das rechte Auge / vnd 
bliebe todt. 

Darnach zohen die Polniſchen Knechte das Schiff wis 
der zuruͤcke / ſolches zuuerbeſſern / vnd wider anzurichten. 
Aber als die Feinde auff die / ſo dem Strick zogen / hefftig ab⸗ 
ſchuſſen / lieſſen die vnſern den Strick fahren. Als diß ande⸗ 
re drey Fußknechte nahe dabey gewar worden / vnd ſie das 
Schiff ſonſt nicht halten kundten / ſprungen ſie hienein / Da 
zuckete ſie ein ſtarcker Wind eylend dahin / biß an der Feinde 
Schantze / vnd an die nechſten Paſteyen dabey. Als die 
Moſchkowiter ſahen / das dieſe Fußknechte nun durch das 
Waſſer / wider zu den vnſern nicht kom̃en koͤndten / ſtiegen fie 
in etliche Kanen / die ſie zuuor mit ſich ins Schloß genom̃en / 
vnd ſchifften in zimlicher menge / auff die vnſern zu. 

Die drey Knechte wehreten ſich tapffer / mit ren Buͤch⸗ 
ſen / darnach mit den Spieſſen / vñ ſchlugen etliche der Feinde 
zuboden. 


zuboden. Endlich als man jhn auff allen ſeyten zuſetzte / er⸗ 
wiſcheten ſie der Feinde erledigte Kane / ſprungen hienein vnd 
lieſſen vnſer Schifflein fahren / vnd kamen alſo dauon. 

Mittler weyle ſtieß der Wind vnſer Schifflein wider he⸗ 
rüber nach den vnſern zu / Vnd als die Feinde deme immer 
weiter nachſetzeten / ſchickete Samoſcius etliche Reuter / die 
brachten das Schiff lein zuruͤcke. 

Bald dieſes Tages / richtet man das Schifflein wider 
an / Weil aber das Kriegßvolck ob dem geſterigen Vnfall bes 
ſtuͤrtzet / da ſie denn Samoſcius mit Geſchencken darzu ver⸗ 
mochte / vnd ſie nicht wider daran wolten / wegen der groſſen 
gefahr / Vermochte er ſeinen Freundt Nicolaum Vroue- 
cium / das er in das Schifflein tretten / den einen gefuͤlleten 
Sack fuͤr ſich ſtellen / vnd hinuͤber fahren wolte: Dieſem ka⸗ 
me Vrouecius vnuerdroſſen nach / Nam etliche gemeine 
Knechte hinterſich / vnd deckte ſich mit dem gefuͤlleten Sacke 
von vornen / vnd fienge damit der Feinde gefach abgehende 
Schuͤſſe auff / Vnd kam alſo (nachdem der Feinde an das 
euſſerſte Vfer beſtellete Wache / die Flucht ins Schloß gab) 
mit dem Schifflein an das Vfer. | 

Das Kriegeß volck / vnd ſonderlich die Vngern / mach⸗ 
ten ſich / wie jhn befohlen / hauffenweiſe vber die Bruͤcke / zer⸗ 
hieben den Schrancken vber dem Vfer / vñ der ſachen ſchleu⸗ 
nig abzuheiffen/ In deme ſie lieber zu dieſer vnbequemẽ Zeit / 
die hoͤchſte Gefahr / als die Kaͤlte vnd vngehewre Lufft auß⸗ 
ſtehen wolten / lieſſen ſie die Secke bleiben / worffen auch kei⸗ 
ne Schantze auff / lieſſen alles anſtehen / was jhn befohlen / 
ſchlugen auch den Leym nicht vorhin abe / ſondern eyleten nur 
die Paſteyen anzuſtecken. 

Die Feinde lieſſen ſich hierauff ſehr mercken / das ſie 
forthin verzagt: Aber weil die vnſern mit niderhawunge der 
Schrancken / deren zwo Reyen / ſedere biß in zehen Schuhe 
breyt / langweilig zu / Vnd weil die vnſern Georgium Suf- 

win 


um ober den See nach Fewer ſchicken / vnd anders was das 
zu von noͤthen / beſtellen / Faſſen die Feinde einen Muth / vnd 
fallen zu den andern Thoren heraus / Vnd weil fie ſich zuuor 
wol gemeſt vnd geſpeyſet / vmbgaben ſie die vnſern / die von 
kelte vnd froſt halb todt / vnd zur gegenwehre vngeſchickt / vnd 
alleine mit langen Spieſſen / mit Bordaſchen / kurtzen Weh⸗ 
ren vnd Hellebarten gewapnet / vnd ſchlagen die vnſern zu⸗ 
růcke / etliche auch zu todt / etliche fielen in den See vnd erſof⸗ 
fen. Wiewol jm nu Samofeius fürgeſetzet / ehe alle Wider⸗ 
wertigkeit auß zuſtehen / als von der Belagerung ab zulaſſen / 
Doch weil er vermeinte / der ſeinen Gemuͤther wuͤrden durch 
dieſen Vnfall erſchrocken vnd kleinmůͤtig worden ſein / hielte 
er Rath / vnd erkuͤndigte fich / was für Muth / kuͤnfftige ge⸗ 
fahr zubeſtehen / einer vnd der ander hette: In dieſem Rath⸗ 
ſchlage ward nur einer gefunden / der darfuͤr hielte / das man 
der Zeit des Jahrs / vnd dem widerwertigen Gluͤcke weichen 
vnd nachgeben ſolle. Die andern alle lieſſen ſich keines / ren 
vorigen Nitterlichen Thaten / widerwertiges woͤrtleins vers 
lauten / Vnd machte Farenßbeck den Anfang / vñ beſchloſſen 

che alles auß zuſtehen / als vngeſchaffter dinge abzuziehen. 
Bald ſchickte Samoſcius / Georgium Sibricium zum 
Koͤnige mit Brieffen / das er ſich dieſes geringen Vnfalls / 
welchen das Kriegßvolck / durch vbereylen verurſachet / nicht 
wolle bewegen laſſen / jhn von der Belagerung abzufordern / 
auch nicht lenger ſeinet halben zu Neuel zuuerharren: Er 
habe fein Laͤger an einen [ehr gelegenen Orth / die Belage⸗ 
rung forth zuſetzen / gefchlagen / Allda er von wegen der gu⸗ 
ten bequemigkeit deſſelben Orths / denn auch wegen der das 
ran ſtoſſenden fruchtbarẽ Gegenden auch die hoͤchſte Macht 
der Feinde auß zuſtehen / gute gelegenheit habe / vnd da an als 
lerhandt Fuͤtterey / Waſſer / Speyſe / vnd anderer Noth⸗ 

durfft / kein mangel fuͤrfallen koͤnne. 9 

Der König war noch zu Jienei / vu sinn chr vngeic⸗ 
genen Orthe / Als der durch die vorigen Durchzüge/und der 
Koſſacken pluͤnderunge ſehr verwuͤſtet / Derwegen war allda 
an Proſtant vnd Futter groſſer mangel. 


Eben vmb dieſe Zeit / fiel auch eine Seuche im 
Lager ein / von der Lufft / Dieſe Seuche erhub ſich erſtlich in 
Drient / kam darnach in Italiam vnd Franck reich / vñ durchs 
ſtriche gantz Buropam / Kam auch kegen Crakaw vnd Vilna. 
Dieſe Kranckheit war nicht ſo ſehr gefehrlich / als wunder⸗ 
barlich / jres ſchnellens forthlauffens halben. Erſtlich / nam 
fie gemeiniglich den vnterſten Nuͤckengrad ein / mit einem 
Tſchawer / Darnach kam die Leute eine Beſchwerunge vnd 
Wehetage des Haupts an / vnd ein Bruſtwehe. Die es aber 
im vierdten oder fuͤnfften Tage nicht verließ / die nam es 
durch ein Feber hinweg. Denen die Purgation brauchten / 
oder zur Ader lieſſen / die ſturben gemeintglich daran. Denn 
von beyden ſtuͤcken kriegten ſie ſchweren Othem / vnd von der 
Purgation fielen die Fluͤſſe vom Haupte auff die Bruſt mit 
aller gewalt: Vom Aderlaſſen aber / wurde der Leib erkaltet / 
vnd die krafft der Lufftglieder geſchwechet. Man hat dieſer 
newen Kranckheit a re Namen gegeben. 

Zu dem vorigen Kriegßvolcke / ſchickte der Koͤnig Sa- 
mofeio noch 90 o. Polen zu Roß / vnd ı 00 0. Vngern zu 
Fuſſe / mit Stephano Carolo / Vnd bald darauff brach der 
Koͤnig auff nach Vuna. Die obgedachte Seuche beruͤhrte 
den König vnterweges zu Polutzky. Samoſcius fieng wider 
an / alles was zu der Belaͤgerunge dienſtlich / mit hoͤchſtem 
fleiß zu beſtellen: Ließ das Schifflein (ob es wol aus groſſen 
Tramen breyt genug zugericht / doch damit es deſto weiter / 
vnd das Kriegßvolck deſto vnbedrangter an das Schloß ko⸗ 
men moͤchte) noch ſo groß erweitern / vnd ließ alle Schifflein 
vnd Kahne / auff den Doͤrffern vnd Seen vmbher / mit 125 

ae em 


ſem fleiß zuſaſſien bringen / auff das deſto mehr Kriegßvolck 
ſich hin vnd wider auff der See koͤndte ſehen laſſen / vnd die 
Belagerung deſto ſtercker koͤndte angegrieffen / vnd die in der 
Beſatzunge alſo an vielen Orthen zugleich bemuͤhet vnd ge⸗ 
engſtet werden. 

Die Feinde hatten zuuor alle Schiffe vnd Kahne auff 
der See beſeyd geſchafft / nur ein einiges war noch allda / wel⸗ 
ches die Moͤnche daſelbeſt zu den groſſen Netzen vber zufuͤh⸗ 
ren gebraucht / darinne faſt achtzig Menſchen ſich behelffen 
kondten / Es war aber gar veraltet / ſehr bawfellig / vnd voller 
Ritze. Samoſcius beſtalte / das man alßbald die Ritze mit 
Rindernem Leder vberziehen / vnd mit Moß verſtopffen ſolt. 

Gleich dieſe Zeit erfuhre er / das Ioan Suiſcius / Petri 
Sohn / Pleſchkiſcher Waywoda / mit einem Kriegeßheer bey 
Porchow ſich gelagert / Schickete derhalben dahin Martin 

olſcium / einen alten erfahrnen Rittmeiſter / mit einer ge⸗ 
ruͤſten anzahl Reuter / dißfalls Kundtſchafft einzunemen. 


Nachdem aber Suiſcius erfuhre / das der Koͤnig abgezo⸗ 
gen / vnd er ſich bey dieſer Jahrßzeit / keiner mehrern huͤlffe 
vom Moſchkowiter zugetroͤſten / ließ er fein Kriegeß volck wis 
der zerlauffen / vnd verfuͤgete ſich wider gegen Pleſchko. 

Da nun die Moſchkowiter ohne alle furcht abzogen 
vberfiel Volſcius derſelben etliche / Doch ließ er das Landt⸗ 
volck / wie jme Samoſcius befohlen / wider ſauffen / vnd brach⸗ 
te allein etliche vom Adel mit ſich ins Laͤger. 

Als nun die zur Belagerunge dienſtliche ſachen / jnner⸗ 
halb zehen Tage gefertiget / ſetzte fich damolcius mit etlichen 
erfahrnen Kriegßleuten in das geflickte vnd ergentzte Schiffs 
lein / fuhr vber den See / vnd erſahe ſich nachmaln zum fleiſ⸗ 
ſigiſten / an welchem Orthe das Schloß am fuͤglichſten an⸗ 
zugreiffen: Beſihlet alßbald die drey Paſteyen / dem Laͤger 
gegen vber zubeſchieſſen / auff das der Leym abfallen = 175 


Holtz werck entbloͤſſet vnd zerſchellet werden möge: Als aber 


das Fußvolck / das gegen dem ſteten Vngewitter vbel verwa⸗ 
ret / nicht ſo viel mut hes hatte / das angeſtalte Werck zuuer⸗ 


richten / ſtiegen etliche vom Adel von den Roſſen / vnd ver⸗ 
ſchwuren ſich zuſammen / vnd bathen / man wolte ſie hienan 


fuͤhren: Zu dieſen ſchlugen ſich etliche Deutſche vom Adel 
vnter Fahrenßbecks Regiment vnd Fahne. 


Samoſcius beſtellete mitten ein / die / ſo mit den Fackeln | 


vnd Fewerwuͤſchen / die hölgern Mawren anzuͤnden ſolten: 


Auff die Rechte ſeyte / gegen der oͤbern Paſtey vber / ſtellete er 


die Deutſchen vnd Polen: Zur Lincken gegen die ander Pa⸗ 
ſtey die Vngern. Dieſe folten die jenigen / ſo das Fewer ans 
legeten / fuͤr der Feinde außfall beſchuͤtzen. Vber die Polen 
ſetzete er V rouecium / vnd gab jhm zu / auff alle vorfallende 
noth Andream Orechouium. Mit den Deutſchen ſchickte 
Farenßbeck Ottonem Vxkelium. Das Schiff lein ließ er 
von beyden ſeyten mit Wolleſecken / das kleine Geſchuͤtze das 
mit auffzufangen / verwaren. Damit ſtieſſe man ab / vnd 
fuhre vnter der Feinde hefftigem ſchieſſen vber den See an 
jenes Vfer. Vnd als ſich gleich zu dieſer zeit das Wetter en⸗ 
derte / vnd nach den ſteten Regen ſchoͤn Wetter einfiel / wurde 
jederman zuſtreiten luſtig. Wie nu die erſten hienuͤber / fol⸗ 
geten von allen ſeyten auff Schifflein vnd Kanen / die vnſern 
mit Geſchuͤtze vnd Fewerwuͤſchen aller dicke hienach: Vnd 


ließ man von vnſerer Schantze zugleich gegen der Feinde 


Schantze vnſer groß Geſchuͤtze abgehen / dauon die Feinde 
groſſen ſchaden namen. Da fiengen die Feinde an / nach 
Königlichen Brieffen zuruffen / Denn Samoſcius hatte fürs 
gehende Tage ſintemal er vernoſũ̃en / das die Feinde ſich für 
ihm / als der die Belaͤgerung vnd eroͤberung der Stadt vnd 
des Schloſſes Velikiluki mehrentheyls gefoͤrdert / vnd da⸗ 
ſelbſt allerley grawſamkeit geuͤbet ſolle haben / ſehr entſetzeten / 
vnter des Koͤniges Namen vnd Sigel (welches er als der 

Cantzler vnter ſeinen Handen an die Belägerten im Schloß 
geſchrieben / wie folget: 

Der Koͤnig habe Samoſcio befohlen / die Belaͤgerunge 
mit ernſt forth zuſetzen: Doch hette er bey ſich beſchloſſen / da 
fie 15 gut willig ergeben wuͤrden / jn aus Gnaden das Leben 
zuſchencken / vnd jnen kein Leyd widerfahren zulaſſen: Vnd 
damit ſolches 2 gewiſſer ſolle gehalten werden / ſchicken er 
ihnen hieneben feinen Kam̃erdiener / der ſie deſſen vergewiſ⸗ 
ſen ſolle. Dieſen Brieff wolten damaln die Belaͤgerten als 
ſie des Inhalts verſtendiget / erſtlich nicht annemen / ſondern 
ſageten / Der König ſolle an feine Vnterthanen vnd nicht 
an ſie Brieffe ſchreiben: Sie doͤrfften die Koͤnigliche ſchrei⸗ 
ben nicht annemen. Diß Schreiben begereten ſie jetzt wis 
der / erſtlich durch ein Geſchrey / vnd darnach durch etliche he⸗ 
raus geſchickte Schuͤtzen. Da gabe man jhn ein Schreiben 
gedachtes Inhalts / vnd verſicherte ſie des Lebens. 

Es ſchickete auch Samoſcius darauff Ioan Thomam 
Droĩeuium / Hauptman zu Premißlaw dahin / das Schloß 
ein zunemen / vnd die Moſchkowiteriſche Waywoden heraus 
zuholen. Dieſer befand im Schloß nicht allein die Waywo⸗ 
den / ſondern auch das Kriegßvolck noch zweifelhafftig: Aber 
das Kriegßvolck lieſſe ſich die Furcht vberwinden / vñ brachte 
man die Waywoden wider ihren Willen heraus. Den erge⸗ 
benen hielte man Glauben: Auch ſchanckte jnen Samoſcius 
etliche ehrliche Matronen / die man zu Luky gefangen / Denn 
er ſich beſorgen muſte / ſie möchten auff der fernern Reyſe und 
vnter ſo vie Kriegßvolcks vbel gehalten werden: Darob ſich 
die Moſchkowiter verwunderten / vnd freywillig bekandten / 
Sie wuͤrden ſolche junge Frawen vñ ſchoͤne Matronen / den 
vnſern nicht wider gegeben haben / Weil ſie aber die Vrſache 
verſtanden / ſageten ſie / Es ſey kein wunder / das ſich bey ſol⸗ 
chem der Moſchkowiter verkertem Leben / auch das Gluͤck 
vmbgewandt habe. nd 

f n 


Vnd alſo hat man dieſes feſte / woluerwarete vnd mit als 
ler nothdurfft wol verſehene Schloß / vngeacht das die Fein⸗ 
de / die vngelegenheit der Zeit / die ſteten Regen vnd die groſſe 
Kälte zum vortel gehabt / gantz erobert und einbekom̃en. 

Saburouius der Moſchkowiter Obriſter im Schloſſe / 
hatte dieſen fund erdacht / das man in dieſer Belagerung mie 
den Fewerkugeln an dem Schloſſe nichts ſchaffen kondte. 
Deñ weil er geſehen / wie es mit eroͤberung der andern Schloͤſ⸗ 
ſer zugangen / hatte er die Mawerwende / da ſie am dickeſten / 
vmbher zerſchneiden vnd allein eine einfache Reye von Eros 
men vnd Balcken (dauon die Wende zugerichtet) ſtehen / vñ 
dahinter inwendig im Schloſſe / dieſelben mit einem zimlich 
breyten Wall / mit Koͤrben vmbgeben / verwaren laſſen: 
Wenn nu die Kugeln durch die Tromen hindurch fuhren / 
blieben ſie in dem Walle ſteck en / vñ verloſchen von ſich ſelbſt. 

Nachdem Samoſcius ſich erinnerte / das der Koͤnig wil⸗ 
lens folgendes Jahres / dieſes Orts / nach des Feindes Lan⸗ 
den / widerumb feinen Zug zunemen / wolte er das Geſchuͤtze 
vnd andern ſchweren Kriegßzeug allda zu Sauolotz verblei⸗ 
ben laſſen / Vnd lieſſe diß alles Stephan Carolum mit den 
vnſern ins Schloß ſchaffen. . 

Als aber die Feinde / wie geſaget / die alte Bruͤcke abge⸗ 
worffen / vnd Carolus ſahe / daß das Schifflein / ſo man in ex; 
oͤberung des Schloſſes gebrauchet / ſolch ſchwer Geſchuͤtze 
vberzufůhren zu Schwach / vnd man ſo bald ein ander Brücke 
nicht zurichten koͤndte / lieſſe er eins vnd das ander groſſe 
Stück mit vielen vnd ſtarcken Schiff ſeylen (damit ob eines 
zerriſſe / das ander wider hielte) anfaſſen / vnd durch etliche 
Vngern / die an jenem fer ſtunden / vber den See da der 
Bodem am hertiſten / hienuͤber in das Schloß trecken vnd 

iehen. 
sic Das Schloß Sauolotz vntergab Samoſcius / Georgio 
Sibricio / mit etlichen Vngern zuuerwaren: Vnd befahle 

Farenßbecken / Er ſolle mit Tauſent Pferden einen weyten 
vmbſchweiff nach Opolcka thun / ſich darnach auff die incke 
hand wenden / feinen Weg durch Neſcerdam nemen / ondgu 

olutzky wider zu ſhm komen. Denn weil Opok ka vnter⸗ 

albe dem Waſſer Velika gelegen / wolte er ſich gerne der ge⸗ 
legenheit dieſes Waſſers erkundigen / Auff das fo man dieſen 
Flecken folgenden Jahres belaͤgern ſolte / er die gelegenheit 
herumb wiſſen moͤcht / Weil er ſich ſonderlich zuerinnern / das 
an dieſem Orthe vnter König Sigiſmundo Augufto / die 
Polen einen groſſen ſchaden erlitten. So wendete er auch 
groſſen fleiß darauff / vmb des kuͤnfftigen Zugs willen / das er 
alle andere Straſſen / Waſſerfluͤſſe / welche Schiffreich oder 
nicht / erfahren koͤndte. Fuͤrnemlich aber weil er vernom̃en / 
es ſey ein See / Vſcia genandt / daraus ein Waſſer eben auch 
alſo genennet / in einen andern See V ficiam flieſſe / allda feis 
nen Namen verliere / vnd in den See Dryſſam falle / dauon 
das Waſſer Dryſſa herkom̃e / Durch welche gelegenheit der 
Moſchkowiter das Schloß Sokolen / mit Profiant vnd an⸗ 
derer nothdurfft wol verſehen habe / wolte er ſich derwegen al⸗ 
ler Straſſen / ſo auff Sokol zu vnd abgiengen / bey dieſer ge⸗ 
legenheit wol erkundigen. 

Darnach zohe Samoſcius forth / vnd ob wol die Reyſe 
wegen der Platzregen vnd Kaͤlte / Auch wegen der groſſen 
Heyden / dadurch das Kriegßvolck reyſen muſte / Auch wegen 
mangel der Bruͤcken / ſehr muͤheſelig / Kam er doch / weil vmb 
vnd vmb alles ſtille vnd ſicher / gantz friedlich gegen Polutzky / 
vnd dannen gegen Vilna zum Koͤnige. 

Nachdem nun der Koͤnig zu Polen / den Krieg vnd die 
Belaͤgerung Luky / gemelter maſſen glücklich vollendet / und 
ſich in Littawen zu ruͤcke begabe / Verſtieß in des der Moſch⸗ 
kowiter ( feinen vber dem groſſen Verluſt geſchoͤpfften Vn⸗ 
much zuuertreiben) fein voriges Weib (welches er ſrem ge⸗ 
brauch nach thun mag / ſo offt er wil) vnd war nu zum ſech⸗ 
ſten 


ſten mahl ein Ehemann geweſen / Vnd ließ eine allgemeine 
Verſamlung von Jungfrawen anſtellen / vnd nam eine an⸗ 
dere zur Ehe / Zwange auch etliche fuͤrneme Herren vnd 
ee das ſie dergleichen thun / vnd Hochzeit halten 
muſten. 
Mit der Verſamlunge der Jungfrawen gehet es alſo 
zu (wie es eine gefangene Mofchkowiterin vom Adel berich⸗ 
tet.) Der Großfuͤrſt befihlet durch ein offen Edict / das alle 
fuͤrneme Herren / vnd die vom Adel / hre Manbare Toͤchter 
oder Freundin / von ſchoͤner geſtalt / zu beſtimpter Zeit gegen 
Hofe bringen muͤſſen. Auff denſelben Tag / fuͤhret man die 
Jungfrawen auff ein ſonderlich dazu bereytetes / weites vnd 
geraumes Zimmer / darinnen in einem jedern Gemach zwey 
vnd zwantzig Bette ſtehen / darein loſirt man ſo viel Jung⸗ 
frawen. Der Großfuͤrſt gehet darnach mit einem alten Ho⸗ 
fediener allenthalben vmbher: Vnd wenn er nu alſo vmbher 
ſpacieret iſt / ſetzet er ſich auff einen zugerichten Stuel / Da 
kommen die Jungfrawen auffs zierlichſte geſchmuͤcket vnd 
herrlich angethan / auff das ſie moͤchten dem Großfuͤrſten 
gefallen / vnd zu folchen hohen Ehren kom̃en / vnd knyen or⸗ 
dentlich nacheinander für jhm nder / Vnd wirffet eine ſedere 
dem Großfuͤrſten ein Wuͤſchtuͤchlein mit Gold vnd Perlen 
geſticket / auff die Knye / vnd gehet alſo wider dauon. Wel⸗ 
che nu vnter dieſen jhme am beſten gefellet / die nimpt er zum 
Weibe: Die andern aber begabet er mit Gut oder Geld. 
Der König lag zu Vina wenig Tage vber ſtille / vnd 
ohe von dannen nach Grodno / Vnd als er jhm ſchon auff 
den dritten Zug wider den Moſchkowiter gedachte / vnd bey 
ſich erwuge das es mit dem Landtage langweilig zugehen 
werde / Vnd da gleich die Stende eine Stewer willigt en / 
wuͤrde man ſie doch nicht fo bald koͤnnen einbringen / Derwe⸗ 
gen beſchloß er bey ſich auff das er nent die Zeit vnd die gute 
Gelegenheit was fruchtbares a RES 

Geld auffzuleyhen. Vnd erſuchte derhalben Marggraff 
Georg Friderichen / Hertzogen in Preuſſen / rr. Hertzog Aus 
guſtum zu Sachſſen / . vnd Marggraff Hans Georgen 
ju Brandeburg / K. beyde Churfuͤrſten / jhme eine Summa 
Geldes zu dieſem Kriege darzuleyhen: Dadurch verhoffete 
er zweyerley zuerlangen / Nemlich /ſein gut vertrawen zu dies 
fen Chur vnd Fuͤrſten / damit zuerweyſen / Vnd dann durch 
ihre gutwillige befürderung / der Stende der Kron Polen 
Gemuͤther / zu deſto williger darreichunge der Stewer / vnd 
vollziehunge dieſes hochnoͤtigen Krieges anzureitzen. 

Das Geld / fo dem Könige hochgedachte Churfuͤrſten 
vñ der Marggraffe darliehen / kam nach vollendetem Landt⸗ 
tage / ju beſtimpter Zeit zur ſtelle / Vnd ward hernach zu rech⸗ 
Der sg Mittlerweyle fielen 
die Niſowiſche Koſſacken / mit loan Oriſouio / auff der ans 
dern Seyte in die Moſchkaw / vnd ſtreiffeten biß an Staro⸗ 
dub / verwuͤſteten das Landt weyt vnd breyt / vnd ſtackten die 
Stadt vnd die Schantzen vorm Schloſſe an. Darnach 
ſtreiffeten ſie biß an Pociopouam / Wurden aber von denen 
im . abgetrieben / vnd zohen mit einem groſſen Raub 

ruͤcke. f 
1 Als der König nach Grodna zohe / folgeten jhm nach 
der Stadt Riga Geſandten. König Sigilmundus Augu⸗ 
ſtus / hatte dieſe Stadt mit ſolchen gedingen in ſeinen Schutz 
genom̃en / die der Koͤniglichen Obmeſſigkeit was verkleiner⸗ 
lich / vnd der Stadt mehr ehrlich als nuͤtzich. Als aber der 
jetzige König zu Polen / die Stadt Riga lieber frey / als eygen 
vnd Erblich vnter ſich wiſſen wolte / ſieſſe die Stadt bey dies 
ſen Moſchkowiteriſchen Kriegen / durch Legaten mit dem 
Könige auff gewiſſe Conditionen handeln / Seren vergliche 
man ſich auff dieſer jetzigen Reyſe / vnd fertigte der Koͤnig 
Ioannem Demetrium Solikouium dahin / die Stadt in des 
Koͤniges Pflichte auff zunemen / vnd jhm ſchweren a 

Da handelte man zu erſt / von auffrichtung eines Zolles. 
Denn weil der Stadt groͤſter Handel auff der Duna / vnd 
derſelben Schiff farth beruhet / vñ der Koͤnig daſſelbe Schiff⸗ 
reiche Waſſer / durch vorgehende Siege wider den Moſchko⸗ 
witer / zum mehrentheylgeoͤffenet / vnd nicht mehr als Koken⸗ 
hawſen / Aſcherot vnd Lenowart / die noch zur zeit in des Fein⸗ 
des handen / die Rigifche Schifffarth jrren kondte / hielte es 
der König für billich / das dieſer Handel / darüber die Krone 
Polen fo viel auffgeſetzet / vnd dadurch der Stadt Riga / alle 
Ihren Einwohnern vnd Nachkom̃en fo viel nutzes zu wege ge⸗ 
bracht / billich auch der Krone hinwider eine Gegenſchantze 
vnd wider ſtattung bringe: Sonſten wuͤrde er jnen den Ge⸗ 
werb vnd Handel nicht verſtatten koͤnnen. 

Die zu Riga als weiſe Leute / befunden ſelbſt das der ge⸗ 
meine Nutz / ohne Zölle vnd Tribut nicht beſtehen moͤge / vnd 
das dieſelben in denen Prouintzen vñ Landen / ſo durch Krieg 
vnd Waffen eroͤbert ſein / billich auffgerichtet werden: Wil⸗ 
ligten ſie / das auff alle Wahre die vber Meer dahin gebracht 
ein Zoll geſchlagẽ / deſſen der König ohne außzug zwey theyl / 
vnd die Stadt den dritten theyl / zu vnterhalt der Anfuhrten 
vnd Wachten bekom̃en ſolle. Was belanget die Quetter / 
fo vorzeiten dem Ertzbiſchoffe zugeſtanden / Item den Wall / 
den die Stadt gegen dem Schtoffe vber ſchuͤtten laſſen / vnd 
andere ſachen mehr / Dieſes alles bliebe ſchweben / vnd wurde 
auff des Koͤniges zukunfft gegen Riga eingeftellet. 

Weil der Koͤnig mit dem Kriegßvolck in der Moſchka 
ware / ruͤſtete Ioannes der dritte dieſes Namens / Konig in 
Schweden eine Rrmadam aus / vñ ſchickte ſie für die Nerua, 
Aber weil an dieſem Orthe des Moſchkowiters ſachen noch 
richtig ſtunden / brandten die Schweden nur etliche Fiſcher⸗ 
haͤußlein am Vfer abe / vnd zohen vngeſchaffter dinge wider 
abe. In des kame der Koͤnig zu Polen auff die Reichs vers 
ſamlunge gegen Warſchaw / Da ermahnete er die en. 

Sie wolten dieſen des Koͤniges gluͤcklichen anfang vnd zu⸗ 
ſtandt / mit allem fleiß befoͤrdern vnd forthſtellen helffen / ſich 
nicht allein des erlangeten Siegs erfrewen / ſondern ſich auch 
deſſelben recht gebrauchen. Vnd da ſie gleich vermeyneten / 
man ſolle die gantze Moſehka vnd daſſelbe herrliche mechti⸗ 
ge Landt nicht gar begeren noch wuͤnſchen (deſſen ſie doch in 
groſſer hoffnung ſtuͤnden) So wolten ſie doch die Waffen ſo 
lange nicht ablegen / biß man gantz Lifflandt / welches ſie jnen 
anfenglich zur Außbeute vnd Belohnung dieſes Krieges fuͤr⸗ 
genom̃en / Als eine billiche Belohnung ihrer vielfaltige auß⸗ 
geſtandenen muͤhſeligkeit / vnd zum Zeugnuß jrer Thugendt 
vnd Manlichkeit bey den Nach kom̃en erlanget vnd einbeko⸗ 
men hatten. Es ſey ſehr beſchwerlich auch nachtheylig / das 
er Jaͤhrlich die Kriegßſtewren zuerlangen / auff die Landta⸗ 
ge zu ruͤcke anheym ziehen / vnd das Kriegßweſen verlaſſen 
muͤſſe: Denn das Kriegßvolck werde durch das offter zu vñ 
abreyſen ermuͤdet / der Feindt kriege zeit vnd raum ſich wider 
zuer holen / Vñ weil die Stewren ſo langweilig abgegeben / 
werde durch ſolchen ver zug / manche gute gelegenheit verab⸗ 
ſeumet. Solches alles zuuerhuͤtten / begerete er von den 
Stenden ein zweyſaͤhrige Stewer vnd Contribution. 

Es lieſſe ſich anſehen / die Stende wuͤrden zwar die 
Stewer (aber nicht auff zwey Jahr) willigen. Aber ehe ſie 
einige Handlung fuͤrnemen woſten / brachten ſie dem Könige 
etliche Puncten ſchriff lich fur / darüber man Geſetz vn Ord⸗ 
nung machen vnd anſtellen ſolte: Vnd batßen dieſelben her⸗ 
nach zu publiciren / vnd ins Werck zuſetz en. Darauff ſtillete 
man ſie alſo / das man jnen was zuuerantworten ſtüͤnde / wil⸗ 
ligte: Etliche Puncten durch erklerung linderte / die meiſten 
würden auff ein andere Zeit verſchoben. Nachdem fie dieſen 
Beſcheydt bekom̃en / vbergaben ſie auffs newe nach etlichen 
Tagen / ohne widerlegung der Königlichen Declaration / 

eben ein ſolch ſchreiben / des vorigen Inhalts. 8 

Der König legete etlichen aus dem Relchß Rarh / vnd 
etlichen aus der Stende Abgeſandten auff / vber den vberge⸗ 
benen Puncten Rath zuhalten / vnd zuſchlieſſen. Dieſen 
Beſchluß vber antwortete man ſchrifftlich / den andern Ab⸗ 
geſandten allen. Die hielten wider an (nach etlichen tagen) 
wie vor / vmb Beſcheyd auff ihr erſtes vbergebenes Schrei⸗ 
ben / Vnter des gieng die in jhren Statuten beſtimpte Zeit 
des Landtages fuͤruͤber: Derhalben verglieche man ſich end⸗ 
lich vber dieſen angemuteten Puncten miteinander / vnd pu⸗ 
blicirte die darüber gemachte Conftitutiones vñ Satzungen. 

Darnach willigte man dem Koͤnige erſtlich eine einfa⸗ 
che Stewer vnd Tribut: Als aber der Koͤnig die oberwehn⸗ 
ten Vrſachen den Stenden noch einſt zugemuͤthe fuͤhrte / vnd 
anzeigete / daß das Kriegßvolck noch nicht gar abgezalet / das 
er bey hochgedachten Chur vñ Fuͤrſten mehr Geld habe ent⸗ 
lehnen muͤſſen / das er einen newen Krieg fuͤhren ſolle / derwe⸗ 
gen er mit dieſer einfachen Stewer bey weiten nicht zulan⸗ 
gen werde / Bewilligten die Stende die Stewer auff zwey 
Jahr / mit dieſem fuͤrbehalt / ſo für außgang der zweyer Jahr 
Friede gemacht wuͤrde / ſo ſolte die Stewer auch nachbleiben. 
Vnd als der Koͤnig dieſe angeheffte Condition / mit den vo⸗ 
rigen Argumenten widerlegete / willigten ſie / das diß / was 
nach gehaltener Rechnung / vber bezalung des Kriegßvolcks 
vnd der entlehnten Gelde / vnd anders was bey dieſem Kriege 
auffgangen / vbrig ſein werde / das ſolle in des Koͤnigreichs 
Schatzkam̃er gegen Rauen eingebracht werden. 

Allhieher waren auch ankom̃en des Moſchkowiters Le⸗ 
gaten / wie hieuor angezeiget / die man durch gantz Polen / 
gleich zum Triumph vnd Schawſpiel mit vmbher fuͤhrete. 
Dieſe hetten mehr befehlich von jrem Großfuͤrſten empfans 
gen: Derwegen hoͤrete man ſie abermahl: Da drungen ſie 
aber auff die Fuͤrſchlege / ſo fie zu Neuel gethan / denn ſie von 
den Littawiſchen Senatorn gewiſſe * belvm̃en / das 

die Sache auff dieſelbe wege werden vertragen werden. Die⸗ 


ſes hat man ihnen mit allerley einwendungen widerleget / ne⸗ 


den erinnerung / das ſeyd dieſer zeit der Koͤnig auff den Krieg 
weiter vnd viel mehr vnkoſten gewandt das er hieruͤber auch 
Sauolotz gewonnen / das die Sache nicht mehr in vorigem 
ſtandt ſey. Endtlich nachdem ſie mit den vnſern lange ge⸗ 
kauffſchlaget f erklereten fie ſich dahin das ihr Herr / vber die 
vorhin gewilligten Caſtell in Lifflandt / alle andere Caſtell 
(auſſer der fürnemiften Staͤdte vñ Schioͤſſer / nemlich Felin / 
Derpt / Mariendurg / Pernaw vnd Narua) dem Koͤnig ein⸗ 
ceumen wolte. Aber der König wolte keinen Friede anne⸗ 
men / es ſey denn Sach das der Moſchkowiter gantz Liffland 
abtrette. Dieſe meynung wurde den Stenden fuͤrgetragen / 
die lieſſen fie jhn alle wolgefallen. 

Zu dem Geſpreche mit den Moſchkowiteriſchen Lega⸗ 
ten / nam man auch etliche aus der Ritterſchafft in Polen 
Nunchs vnd Außſchuſſe / Auff das / wenn ſie hoͤreten / wie fich 
der Moſchkowiter fo ſperrete / vnd auff zuͤge ſuchte / ſie die ſren 
aller gelegenheit deſto beſſer berichten koͤndten. Als ein jeder 
Fa = dem feinen beruhete / zergienge das Geſprech ohne 

rucht. 
Der Koͤnig ſchiede vom Königlichen Landtage mit die 
ſem perlaß abe / das er (weil die Stende den Tribut wider 
auff zwey Jahr gewilliget)oͤffentlich zuſagte mit dem Fein⸗ 
de nicht ehe Fried zumachen / derſelbe habe jm denn gantz Liff⸗ 
landt abgetretten. 5 ende des Landtages kamen fuͤr den 
König der Auß ſchuß von der Kitterfchafft / vnd bathen den 
Koͤnig / durch Stanillaum Primenſcium (welchen ſie / als er 
vom Kriege anheym kommen / zu einem Abgeſandten vnd 
Nuncio in Groß Polen / vnd bey angehenden Landtage zum 
Marſchalck verordnet) das der Koͤnig / die jenigen ſo nicht 
in Königlichen Rath gehoͤrig / wolte entweichen laſſen / vnd 
ſie darnach bösen, Als fie ſolches erlangt / bathen ſie / er 175 

ſich befleiſſen / das er dieſen Krieg mit dieſem jetzigen Zuge / 
zu ende bringen möchte: Der Adel vnd ihre Vnterthanen 
(deren wolfarth ihnen billich angelegen / ſintemal derſelben 
verderb / iht (des Adels) vntergang) ſey durch die Stewren 
gar erſchepffet / das ſie mehrere vnd hoͤhere darlage zuertra⸗ 
gen nicht vermoͤchten. 

Darauff gab der Koͤnig durch den Cantzler zur antwort: 
Der Koͤnig ziehe dieſen vmb Friedes vnd gemeinen beſten 
willens angefangenen Krieg / nicht fuͤrſetzlich auff: Der 
Feindt ſey numehr ſo weit gebracht / das / ſo man ferner nach⸗ 
folgen werde / koͤnne der Krieg in kurtzem vollendet werden. 
Doch wolle er der Stende einhellig bitten in acht halten / Vñ 
alßbaldt der Feindt bezwungen / das er Lifflandt vbergeben 
muͤſſe / vnd der König fein Reich beftiediget vnd geſichert / 
wolle er einen ehrlichen vñ nuͤtzlichen Fried nit außſchlagen. 
Darnach geſegneten die Stende den König offentlich (wie 
von Alters her breuchlich) vnd bathen / Er wolte darauff bes 
dacht ſein / wie den einheymiſchen Sachen vnd innerlichen 
Mengeln abzuhelffen / Sonderlich wolle der Koͤnig ſinnen / 
wie eine beſtendige richtige Ordnung bey der Wahl eines 
Koͤniges moͤge auffgerichtet vnd geſtellet werden. Vnd das 
er derhalben / ſo baldt es die gelegenheit leiden wuͤrde / eine 
Reichs verſamlunge anſtellen vnd halten wolte: Denn je 
gröffer gefahr das Königreich Polen außgeſtanden / als 
juͤngſt die Stende in der Wahl zwyſpaltig vnd zweene Koͤ⸗ 
nige gewehlet / vnd alſo eine groſſe trennung zwiſchen den 
Stenden eingefallen / Vmb fo viel mehr ſolle man jetzo / nach⸗ 
dem man ſolcher furcht benommen / mit fleiß darauff ſinnen 
vnd trachten / ſolche gefahr in kuͤnfftigen zeiten zuuorhuͤtten. 
Dazu ſo fen zwiſchẽ den Geiſtlichen vñ Weltlichen Stenden 
allerley mißtrawen vñ vnuernemen / die der König nit weni, 
in acht zunemen / vnd ſey dem gemeinen Nutz viel daran gele⸗ 
gen / das ſolche jrrungẽ entlich gantz vñ 39 deen werde. 

Der Koͤnig ließ jn durch den Cantzler anzeigen: Er fey 
nicht weniger geneiget / die einheymiſchen ſachen wol zube⸗ 
ſtellen / als den Krieg zu gewuͤnſchtem Ende zubringen: Vñ 
wie er ſich befleiſſe im Kriege ehre ein zulegen / Alſo verſtehe er 
auch wol / das jhm gebuͤren wolle / ſich zubemuͤhen / das er das 
heyme ein langwiriges Gedechtniß eines wolbeſtalten Regi⸗ 
ments hinter ſich verlaſſt / ſintemal ohne diß / das durch Krie⸗ 
geßweſen erlangetes lob / nicht lange beſtehen koͤnne. Wenn 
er an das elende Weſen gedencke / das bey der zwyſpaltigen 
Wahl fuͤrgelauffen / vnd was groſſer gefahr die Kron Polen 
darüber beſtanden / wie in der Wahl eine Parth hieher / das 
ander dorthin gewolt / Vnd bedencke / wie das er diß Koͤnig⸗ 
reich / das jhm fo groffe Ehre bewieſen / nicht minder als ſein 
eigen Vaterlandt zulieben vnd zubefoͤrdern ſchuldig / ſo er⸗ 
ſchuttere er ſich gar / vnd erſchrecke darob / Erkenne doch da⸗ 
bey Gottes ſonderliche Gnade / der ſolches alles zum beſten 
gewendet. 

Das man nu von einer gewiſſen Ordnung der Koͤnig⸗ 
lichen Wahl Rathſchlagen ſolle / verſtehe er wol / wie ſchwer 
es zugehen / vnd was für vnrath (fo dadurch wie zubeſorgen 
etliche dieſes Koͤnigreiches vngelegenheiten an Tag kom̃en 
ſolten) dabey zubeſorgen: Doch wolle er dißfalls an ſeiner 
Perſon auch nichts erwinden laſſen. Deßgleichen halte er 
auch von friedlicher vergleichung des Geiſtlichen vnd Welt⸗ 
lichen Standes / das nichts heylſamers / vnd noͤtigers zu bes 
ſtand dieſes Koͤnigreichs koͤnne fuͤrgenom̃en werden. Aber 
es ſey von noͤthen / das man in beyden ſachen allen Haß vnd 
Partheyligkeit beyſeyds ſtelle. Der halben ſo wolle er ſich 
zwar vmb dieſes alles mit fleiß bekuͤmmern: Doch wolle er 
fie ermahnet haben / fie wolten zu berathſchlagunge ſolcher 
Sachen / ſanfftmuͤtige vnd ſonſt mit keines anders als mit 
Liebe des Vaterlandes vnd des gemeinen Nutzes einge nom⸗ 
mene Hertzen vnd Gemuͤther darbringen. ur er⸗ 

mahnete er ſie / wie vor dieſer zeit auch geſchehen / ſie wolten 
in ſeinem abweſen friedlich leben / ſich trewlich befleiſſen den 
gemeinen Nutz zubefördern vnd darüber alle gefahr mit 
breytem Fuß vnd groſſem Muth außſtehen. Vnd wünfche 
das beyderſeyds / die ſo daheyme bleiben / vnd die ſo in Krieg 
ziehen / es alſo fürnemen möchten ! auff das gar baldt einer 
den andern mit frewden wider vmbfahen moͤge. 

Hierauff erhube ſich vnter den vmbſtehenden ein Frew⸗ 
dengeſchrey das achte der Königewie der Eantzler ſagte)fuͤr 
ein gut Zeichen / vnd eine Andeutung das der Krieg gluͤcklich 
forthgehen / vnd nicht mehr lange anſtehen werde. 


Bey wehr endem Königlichen Landtage / ſchrie⸗ 
be der Koͤnig in Schweden an den König zu Polen / vnd ers 
kuͤndigte ſich / an welchem Orth der Pole den Moſchkowiter 
mit dieſem Kriege angreiffen wolle. 

Der Pole / als der bald anfenglich von dem Schweden 
zu dieſem Kriege ermanet / wolte jm auch wegen der Schwaͤ⸗ 
gerſchafft / damit er dem Schweden verwandt / ſeinen An⸗ 
ſchlag nicht verhalten / vnd meldet jme / das er geſonnen / diß 
Jahr fuͤr Pleſchko zu ziehen / Vnd als des Schwedens Ab⸗ 
geſandter den Koͤnig bath / Er wolte derſelbe vergoͤnnen / das 
der Schwede / das Krieg ßvolck / ſo er in Deudkſchlandt ge⸗ 
worben / die zu den Chriſtiichen Potentaten abgefertigte 
Moſchkowiteriſche Legation auff zufangen durch des Polen 
Sande führen laſſen möcht / Ver willigte es der Pole / vnd gab 
dem Paßbrieffe daruͤber. 

Eben vmb dieſe Zeit ſchickte Philo K mita / welchen der 
Koͤnig zum Hauptmann vber die Beſatzunge zu Luky ver⸗ 
ordnet / auff daß das Kriegßvolck nicht in Muͤſſiggang vnd 
Faulheit geriethe / Martinum Curtium vnd Gabrielem 
Holubkonem / nach der Moſchkowiteriſchen Chelma / welch 


Schioß vber dem Waſſer Lowat gelegen. Diefelben erfuhr 

ren von den Gefangenen / das die Moſchkowiter jrem brauch 
nach / die Stadt abgebrandt / vnd nur ein Hauß vnterm 
Schloß / darinnen ſie Wache hielten / gelaſſen hetten. Da⸗ 
rauff zohen ſie bey der Nacht / vnd kamen fuͤr Tage dahin. 
Vnd in deme Curtius für das Hauß / darinne die Wacht 
hielte / fuͤruͤber zohe / vnd die Wacht hinter jm ſich ſehen ließ / 
verlegte er jhnen den Weg zum Schloſſe / vnd hiebe dit wa⸗ 
chende Rotte gantz vnd gar darnider / vnd zuͤndete mitlerwei⸗ 
le Holubky das Schloß an. 

Auff der andern Seyte / erforderte Sibricius / Haupt⸗ 
mann vber die Beſatzunge zu Saualoz / die Einwohner in 
derſelben Gegendt zuſam̃en / von jhnen die Huldunge zune⸗ 
men. Es haben aber vorzeiten zu Sauoloz fünff Weichbil⸗ 
der gehört] Vnter denen kamen auch die Leute von Verone⸗ 
cia / vnd hatten jrem brauch nach / einen Procurator mitte. 
Die Stadt Veronecia liget vberhalb Sauoloz / am 
Waſſer Souca / vnd ift allda vorzeiten / des guten bequemig⸗ 
keit halben dieſes Waſſers / welchs in das Waſſer Velikam / 
vnd dannen vnderhalb Pleſchko in den See Pelbam / vnd in 
den Finlendiſchen Meerhafen einfleuſſet / ein groſſer Kauff⸗ 
manßhandel geweſt / vnd hat viel Einwohner gehabt / von 
gutem vermoͤgen. Das Schloß dabey haben die Moſchko⸗ 
witer (weil ne viel andere wolbefeſtigte Schloͤſ⸗ 
fer ) verlaſſen / Vnd weil fie vermeineten / die Koͤnigiſchen in 
der Beſatzung zu Sauoloz wuͤrden dieſe vnbefeſtigte Stadt 
Veronecia leichtlich koͤnnen eroͤbern / verſamleten ſich etliche 
Moſchkowiter / vñ wolten / in abweſen der fuͤrnemeſten Buͤr⸗ 
gerſchafft / die Stadt anzuͤnden / vnd in grundt verbrennen / 
vnd die andere noch anweſende Einwohner zum Abfall noͤ⸗ 
tigen. Solches erfuhre der Procurator / vnd thets Sibricio 
zuwiſſen / der kam dahin / erlegete die Moſchkowiter / vnd nam 
mit Kiralio / den Flecken / darauff zuuor das Schloß ge⸗ 
fanden / ein / Legete eine Beſatzunge aüldahin / Befeſigte =. 

Dreh mit Schantzkoͤrben in aller eyl / vnd fiel daraus / au 
anweiſung der Landtleute vmbher [die in der Nach barſcha 
vmbher gantz wol bekandt / in die Moſchka zum offternmat / 
vnd trieb manchen ſtattlichen Raub auff. 

Nachdem Philoni Kmitæ der Außfall nach Chelmen 
wol gegluͤcket / nam er zu ſich Sibricium / vnd etlich Kriegeß⸗ 
volck aus den vmbligenden Beſatzungen / vnd ſtreiffet nach 

alt Rufla zu / die nach Nouogardien hin liget. Allda hat der 
Großfuͤrſte einen groſſen Saltz zoll. Es iſt auch allda ein 
ſtetiger vnd groſſer Handelßgewerb. Dieſe Stadt / ſo nur 
zum Saltzſieden vnd Kauffmanßhandel zugericht / vnd weit 
von der Moſchkowiteriſchen Graͤntze abgelegen / darzu gar 
nichts befeſtiget / plünderte Kmita mit den ſeinen / ohne alle 
muͤhe / vnd brachte das Kriegßvolck mit reicher Beute wider 
zu Hauſe. 


Ende des Dritten Buchs. 

& DENN verfamlung / wie in vorgehendem Buche gemel⸗ 
M det / jhre Endtſchafft erreicht befahle der Koͤnig 
© ae Samofcio / das Kriegeß volck / das man zu erſe⸗ 

gung des Kriegeßheers henoͤtiget / zum ſehleuntg 
8 ä ſten 


ſten zubeſtellen / vnd gantz zeitlich in Littawen zubringen. 
Er der Koͤnig zohe ſtracks auff Grodna zu / vnd von dannen 
gegen Vilna. Mittler weile ſchriebe er an feinen Bruder 
Hertzog Chriſtophorum in Sibenbuͤrgen / das er new Vn⸗ 
geriſch Kriegßvolck zu Roß vnd Fuß beſtellen vnd annemen 
wolte. Farenßbecken wird geſchrieben vnd aufferleget / das 
Deudtſche Kriegeßvolck zubeſtellen: Denn ſich derſelbe vor⸗ 
hin vernemen laſſenl das er gute Kriegeßleute / die fich im Dis 
derlande biß her gebrauchen laſſen / zubekom̃en wuͤſte. Auff 
das der Cantzler Samoſcius deſto ein außerleſener Fußvolck 
zuwege brechte / ſchickte er Vrouecium mit einem Geſchwa⸗ 
de Reuter (daruͤber er geſetzet) aus / vnd befahle jm / er ſolte 
alleine Adels perſonen zu Fußknechten beſtellen vnd anne⸗ 
men. Dieſe Beſtallungen verrichte man in des / biß die ge⸗ 
willigten Stewergelde ankemen / von dem Gelde / ſo man / 
als ob bericht / den Fürften abgelihen / vnd die der Marggraff 
Hertzog in Preuſſen zu huͤlffe geſchicket / zum theyl auch von 
des Koͤnigs eigenem Gelde / Sonderlich aber durch der Reu⸗ 
ter gutwilligkeit / deren Samoſcius cine groffe anzahl auff⸗ 
brachte / Vnd war man zu dieſem Kriege ſo luſtig / das der 
mehren theyl Reuter / ehe ſie einigen Anzug bekom̃en / dar⸗ 
nach auff den beſtimpten Tag zur ſtelle kamen / Der mehrer 
theyl wurde erſt im Heerlager beſoldet. 18 
Als der Koͤnig biß gegen Grodna forthgeruͤcket / kam 
eine Poſt vom Moſchkowiter zu jm / vnd brachte Zeitunge / 
das bald andere mit mehrerm gewalt / des Friedes halben / hie⸗ 
nach folgen wuͤrden: Mittler weile wolle der Koͤnig kein 


Kriegßheer ſenden / noch weiter forthrucken / ſondern vergeb⸗ 


licher vnkoſt ſparen. Dieſelben Abgeſandten kamen an / man 
hoͤret ſie. Als ſie langweilig herumb gangen / vnd man von 
beyden theylen allerley Diſputation gehalten / lieſſen ſich die 

oſchkowiteriſchen Abgeſandten ſo fern ein / vnd willigten / 
auſſer Narua Newſchloß Derpt / Adſem / Lifflendiſch Nouo⸗ 
grod 


grod (welches auff Deutſch heiſſet Newhauß) dem Könige 
gantz Lifflandt ſampt denen vorhin gewilligten ſtuͤcken / nem⸗ 
lich / Weiſſenſtein / Felin / Pernaw / vnd das ander alles ab zu⸗ 
tretten. Aber der Koͤnig beſtunde darauff das er keinen Fries 
de bewilligen wolte / es habe jm denn der Moſchkowiter gantz 
Lifflandt entreumpt. 


Die Abgeſandten hielten ferner an / vnd bathen / weil ſie 
angezeiget / was ihr Herr thun wolte / So wolte ſich der Koͤ⸗ 
nig hinwider auch vernemen laſſen / was er mit den Stuͤcken / 
ſo er bißher dem Moſchkowiter abgewonnen / zuthun geſon⸗ 
nen. Sie forderten aber / auſſer Polutzky / ſo vor alters dem 
Koͤnigreich Polen zugeſtanden / das ander alles wider / was 
der König in fuͤrgehenden Kriegen eroͤbert hette. Darauff 
jeigete man ihnen an / Der König wolle jhm dieſelben Stu ⸗ 
cke init dieſem Beſcheyde wider abtreten / ſo der Moſchkowi⸗ 
ter dem Könige / neben Velis (welches der König gar nicht 
vbergeben wolte) auch das Schloß Sebes / weil es gar in des 
Koͤniges Landen gelegen / entweder einantworten / oder 
ſchleiffen laſſen wuͤrde / deſto beſtendigern Friede auff zurich⸗ 
ten vnd zuerhalten: Vnd damit der Moſchkowiter diß deſto 
lieber bewilligen moͤchte / wolle der Koͤnig dagegen Dryſſam 
ſchleiffen vnd niderwerffen laſſen: Bnd ſolte der Moſchko⸗ 
witer dem Könige für einen theyl des Kriegßkoſtens 400000, 
Gulden erlegen. 

Die Legaten erhielten beym Könige / das fie diefe fürs 
ſchlege möchten an ihren Groß fuͤrſten gelangen: Vnd das 
jhm der König ſolches beyneben auch ſchrifftlich zuerkennen 
geben wolte. 

Zu dieſer Zeit fiel Bochdanus Bilſcius / deſſen Vetter 
dem Moſchkowiter ſehr licb war / vnd deme er zum hoͤchſten 
vertrawete / vom Moſchkowiter zu dem Könige, 

BE Der 


Der Moſchkowiter ſchickte etliche Legaten zum 
Roͤmiſchen Kayſer Rudolpho / von dannen zogen fie zum 
Bapſt. Man ſagete dieſe Legaten hetten dem Bapſt im Pas 
men jhres Großfuͤrſten / der Chriſtenheit wider den Tuͤrcken 
beyſtandt zuleyſten fich angegeben / Vnd ſich ober den König 
zu Polen / der jme fo widerwertig / beklaget / Vnd hetten (aber 
doch in geheym) von ihm gebeten / er wolle den König zum 
Friede ermahnen / Oder hetten doch je durch dieſe jre Klag vñ 
Beſchwer zuuerſtehen geben wollen / das fie zufrieden / ſo fich 
= Bapſt ins Mittel ſchlagen vnd vnterhandlunge treiben 
wuͤrde. 

In Polen kamen mehrmals Zeitung / Es hetten ſich die 
Moſchkowiteriſche Legaten / als die der Griechiſchen Religion 
verwandt vñ zugethan / lange verwidert dem Bapſt die Fuͤſſe 
zukuͤſſen / Doch hetten fiefich endlich vberreden laſſen / Dar⸗ 
auff hette jhnen der Bapſt den Jeſuwiter Antonium Poffe- 
uinum mitgegeben / das er mit jnen in die Moſchkaw verrey⸗ 
ſen ſolte. Dieſer thete dem Koͤnige (als die Moſchkowiteri⸗ 
ſche Legaten / durch das Koͤnigreich Polen jhren Weg nicht 
nemen dorfften / ſondern durch Deutſchlandt gegen Luͤbeck 
reyſen / vnd daſelbſt nach der Narua vberſchiffen muſten) die 
vrſache ſeiner angenom̃enen Legation zuwiſſen / Vñ begerte / 
fo ferne es mit des Koͤniges zulaſſen geſchehen koͤndte / durch 
Polen vnd Littawen hienein in die Moſchka zuziehen. Der 
Koͤnig ließ jhm nicht allein ſolches zu / ſondern gab jhm auch 
zur Antwort / das er zufrieden / das auch die Moſchkowiteri⸗ 
ſche Legaten durch ſein Koͤnigreich Paſſiren moͤchten. Aber 
dieſelben / auff das ſie nicht wider ihres Großfuͤrſten befehlich 
theten / zogen auff Luͤbeck / vnd kamen die Straſſe fo fie hin⸗ 
gereyſet / wider in die Moſchkaw zu jhrem Herren. 


Eben vmb dieſe Zeit kamen Zeitungen / das des Koͤnigs 
Bruder Chriftophorus/ Fuͤrſte in — / 
Dieſe 


Dieſe Zeitung / wie fie den König hochbetruͤbete / Alſo machte 
fie dem Moſchkowiter einen Muth / das er hoffete / Er wolle 
in mittler Zeit / weil der Koͤnig wuͤrde in Sibenbuͤrgen ab⸗ 
reyſen / vñ daſelbſt alle Sachen beſtellen muͤſſen / raum haben 
ſich wider zuerholen / vñ gelegenheit gewinnen die Vertrag⸗ 

vnd Friedesmittel / die er / wie kurtz vor dieſem Bericht geſche⸗ 

hen / dem Koͤnige fuͤrgeſchlagen / zuwiderruffen vnd zuhin⸗ 

terzichen. Aber der König hatte die Sibenbuͤrgiſchen Sa⸗ 

chen allreit vorhin auff gute Wege gerichtet / daß er das Krie⸗ 
geßweſen nicht dorffte verlaſſen. Denn er betrachte die vn⸗ 
gewißheit Menſchliches Leben / vnd das ſein Bruder wolbe⸗ 
taget / dazu durch die Gicht oder Podagra abgemergelt vnd 

zerriſſen / Riethe derhalben / ehe denn er gegen Warſcha auff 

den Reichßtag zoge / feinem Bruder vnd den Landſtenden in 

Sibenbuͤrgen / das ſie ſeinen Sohn Sigiſmundum / auff eine 

fuͤrſorge / zum Fuͤrſten wehlen vnd ſetzen ſolten. 

Hierauff wurde derſelbe (nachdem jhre Abgeſandten 
Alexander Kendius vnd Vladiſlaus Samborius zum Koͤni⸗ 
ge gegen Warſcha dieſer vrſach halben kamen) auff vor gut 
anſehen des Koͤniges / als ſie wider zu Hauß gelanget / mit 
einhelligem Beſchluß der Stende zum Fuͤrſten erwehlet: 
Vnd alſo vermiſchete das Glück Chriſtophoro Fuͤrſten in 
Sibenbuͤrgen fein Leyd mit Frewd / In deme es ſeines Wei⸗ 
bes / vnd denn auch feiner jüngften Tochter toͤdtlichen Abs 
Bit mit des Sohnes erlangten Fuͤrſtlichen wirdigkeit ab⸗ 
wechſelte. 

8 hoffete ſehr / es wuͤrde Friede gemacht wer⸗ 
den. Denn man hielte es dafür) das der Konig / vmb der be⸗ 
dingeten 400000. Gulden willen ( ſo der Moſchkowiter dies 
ſelben nicht willigen wolte) den Stenden | die zum Frieden 
ſehr geneyget / vnd gerne geſehen hetten / das der Krieg ein en⸗ 
de genom̃en hette / nicht widerſtreben: Der Moſchkowiter 
auch / der ſich ſchon des Lifflandes verzigen / vmb der wenigen 

ah außge⸗ 


außgedingeten Schlöffer willen / ſich zum dritten mahl nicht 
angreiffen laſſen wuͤrde: Derhalben jhm denn auch der Koͤ⸗ 
nig einen Anſtandt / biß auff einen beſtimpten Tag / jnner⸗ 
halb derenzeit der Moſchkowiter antwort geben ſolte / gewilli⸗ 
get. Aber man merckete baldt / das die Legaten ſchon damaln 
trachteten / die fuͤrgeſchlagenen Frieds Artickel hindan zuſe⸗ 
gen. Deñ an der Moſchkowiteriſchẽ Graͤntze / nach Schmo⸗ 
lenſchko zu / lage Vincentius der Koſſaken Obriſter / von dem 
oben geſaget. Dieſer als er ſich zu den Moſchkowiteriſchen 
Legaten / ſo baldt ſie vber die Graͤnitz kom̃en / begeben / vñ mit 
jn gegen Vilna gezogen / vñ ſich vnterweges gegen ſie freund⸗ 
lich erzeigete / fiengen fie an ihn zuermahnen / das er zu jhrem 
Herren dem Groß fuͤrſten ſich begeben wolte. Aber er hatte 
es jhnen ſtracks abgeſchlagen / Als ſie aber ferner anhielten / 
brachte er es zu Vilna an die Obrigkeit / mit derer zulaſſen 
ſtellete er ſich / ſam wolle er zu dem Moſchkowiter fallen. Vñ 
bittet die Legaten / ſie wolten jhme (auff das er dem Großfuͤr⸗ 
ſten deſto wilkom̃ener ſey / vnd nicht vergeblich zu jhm kom̃e) 
etwa wichtige Schreiben an jhn mittegeben. Die Legaten 
bewilligen es / doch mit dieſem Beſcheyde / das er zuuorn ein 
ding jhnen zugefallen ſein / nemlich / erkundigen ſolte / welche 
Zeit der König würde aufbrechen / vnd wo er werde zuziehen. 
Vincentius vnterredet ſich hieruͤber mit den Koͤnigiſchen / 
vnd gibt man kn auff das man jhm deſto beſſer trawen 
moͤchte / die Reyſe des Koͤniges richtig verzeichnet: Darauff 
geben jm die Legaten etliche Brieffe dem Großfuͤrſten zuzu⸗ 
ſtellen. In denſelben ermahnen ſie den Großfuͤrſten / Er ſol⸗ 
le getroſt ſein: Denn der Koͤnig habe wenig Volcks / vnd 
werde / weil ſein Bruder der Fuͤrſte in Sibenbuͤrgen geſtor⸗ 
ben / vnd der Tuͤrcke auff Sibenbuͤrgen zuziehe / dieſem Krie⸗ 

ge nicht obligen koͤnnen. N 
Vmb dieſe Zeit weil der Koͤnig zu Vilna ſtille lage / be; 
feſtigte der Moſchkowiter allenthalben die Stadt Pleſchko / 
als 


als die er vermeynete / fie wärde auff dißmal Belaͤgert wer⸗ 
den / ergentzet vnd beſſerte die Mawren vmbher / vnd nimpt 
die Knechte aus allen andern Beſatzungen hieher. Auff dem 
andern theyl nimpt Pontus de la Garda / des Koͤniges zu 
Schweden ( der jhm feine vnechte Tochter zur Ehe gegeben) 
Feldtobriſter / etliche graͤntz Caſtell zu Oſel vnd Lifflandt am 
Meer gehoͤrig / ein. Der Koͤnig zu Schweden / vermahnete 
baldt anfanges Koͤnig Stephanum / ſo baldt er in Polen an⸗ 
kam durch feinen Oratorem zum Kriege wider dem Moſch⸗ 
kowiter / vnd erbote ſich mit jhm darauff ein Buͤndniß zuma⸗ 
chen. Da fertigte zur ſelben Zeit der Koͤnig zu jm Iohannem 
Herbort / Caſtellan zu Sanocenſen. Man ſchluge von bey⸗ 
den theylen allerley Mittel fuͤr / vnd vnter andern das er dem 
Könige Reual auch zukom̃en laſſen wolte / vnd das alles was 
diſſeyt der Narua were / dem König zu Polen erfolgete: Was 
vber der Narua nach Schweden zu vñ gegen dem gefrornen 
Meer / durch beyde Koͤnige vnd jhr Kriegßvolck eroͤbert würs 
de / das ſolte des Koͤniges zu Schweden ſein. Weil aber der 
Koͤnig zu Polen erachtet / das er nichts minder damaln mit 
dem Kriege forthfahren ſolle / ſchickte er zu deren Zeit / als er 
für Polußky zog / auffs newe aus Vilna / Laurentium Gof- 
licium / zum Koͤnige in Schweden / durch dieſen ließ er dem 
Koͤnige melden / er ſey nu in der Ruͤſtung / vnd ermahnete den 
Schweden / das er auff feiner Graͤntz auch in die Moſehk aw 
einfallen wolte / vnd zeigete jhm etliche gelegenheiten an wie 
dem Moſchkowiter beyzukom̃en / vnd vertrawete jhm etliche 
Anſchlege: Als aber der Schwede fuͤrgabe / Er wolte jhme 
nicht fuͤrſchreiben laſſen / wohin vn an welchem Orthe er fein 
Krieghvolck abſchicken ſolle / ſondern das ein jeder das behal⸗ 
ten ſolle / was er werde eroͤbern vnd einnemen Begerte Goſ- 
licius vom Schweden (wie er denn deſſen gemeſſenen befeh⸗ 
lich) das er ſich Lifflands enthalten vnd cuſſern wolte: Vmb 
deſſen Landes willen der Pole dieſen Krieg > fich dene 
ij vn 


vnd das da( wie der Schwede wol wuſte) mit gutem Rechten 
{hm gebuͤrete vnd zuſtuͤnde: Vnd ſagte der Abgeſandte ſich 
klar an / das der König vnd die Kron Polen jr Recht an Liff⸗ 
landt nicht wuͤſten zuuͤbergeben. Jetzund aber / als nu noch 
diß hin zukame / das der Moſchkowiter dem Polen faſt gantz 
£ifflande durch ſeine Legaten angetragen / thete er es dem Ko⸗ 
nige zu Schweden / vñ feinem Feldtobriſten abermal ſchrifft⸗ 
lich zuwiſſen / vnd begerete / fie wolten Lifflandt / das numehr 
nicht des Feindes / ſondern des Koͤniges zu Polen ſey / zu frie⸗ 
den laſſen / vnd den Feindt auff einer andern ſeyte jhres ges 
fallens angreiffen. 

Von Vilna aus / zohe der Koͤnig nach Difna / vnd fchis 
ckete alle Kriegeßmunition vorher kegen Poſtauam. Daſelbs 
kamen jhm Zeitunge / das die Feinde ſich bey Schmolenſky 
geſamlet / vnd in das Mohileuienſiſche vnd Sklouenſiſche 
Refier einfall gethan hetten. An demſelben Orthe lagen et⸗ 
liche Geſchwader Reuter im Winterlager Vnter denen 
ſtieſſen Herrn Chriftophori Radzwils vnd Martini Kafa- 
noun Reuter auff die hin vnd her ſchweiffende Feinde / vnd 
ſcharmuͤtzelten mit jnen / Da harreten die Feinde nicht lange 
auff des Koͤnigs Gebiet / ſondern kehrten zu ruͤcke. Doch fo 
bald der Koͤnig dieſen des Feindes Einfall erfuhre / gibet er 
Herrn Chriſtophoro Kadzmwiln] der damaln zu Diſna war / 
zu feinem vorigen Kriegßvolcke / etliche Geſchwader Reu⸗ 
ter / ſo damaln am Boryſthene ober Winter gelegen / vñ eine 
gewiſſe Anzahl Fußvolcks vnd leichte Geſchuͤtze auff dem 
Waſſer in Schiffen nach Vitepſien voran zuſchicken. Bes 
ſthlet auch dem Herren Nadzwil / er folle ſtracks auff den 
Feind zuziehen / vnd fo es die gelegenheit geben wolt / mit jme 
fchlagen : Were aber der Feind zuruͤcke gewiechen ſo ſol er 
mitten zwiſchen Biala vnd Toropetz ſich dem Feiude zei⸗ 
gen / vnd jn furchtſam machen. 

Vmb dieſe Zeit fertigte auch der Koͤnig Ioannem Tho- 
mam 


mam Droiouium/ Hauptmann zu Premißlien / zum Tuͤr⸗ 
ckiſchen Keyſer. Die vrſache dieſer ab fertigung war dieſe: 
Weil es leyder / durch verhenglichen willen Gottes / mit der 
Chriſtenheit dahin kom̃en / Das / wie das Landt zu Vngern / 
alſo auch Siebenbuͤrgen dem Tuͤrcken Tribut geben muͤſſe / 
Vnd ſich der Koͤnig zubefahren hat / es moͤchte der Tuͤrcke / 
weil fein Bruder Fuͤrſt Chriſtophorus mit todt abgangen / 
den newen Fuͤrſten in Siebenbuͤrgen / mit newen Beſchwe⸗ 
rungen belegen / Solle der Abgeſandte den Tuͤrcken bitten / 
das er dieſem jetzigen Fuͤrſten / ſolch Landt / gleicher geſtalt / 
vnd auff obenmeſſige bedingunge / wie die vorigen es jnnen 
gehabt / verbleiben laſſen / vnd Ihn nicht Höher beſchweren 
wolle: Denn da diß nicht geſchehen ſolt / wuͤrde der Koͤnig ſein 
Vaterlandt vnd die ſeinen nicht verlaſſen koͤnnen / ſondern 
ſich jhrer / wie billich / annemen muͤſſen. Darnach ſolte auch 
der Abgeſandte dem Tuͤrcken klagen / vber die von Jancu⸗ 
lor / Waywoden in der Walachey / den Königlichen Landen 
zugefuͤgte Vnbilligkeiten vnd Widerwertigkeiten: Vnd fols 
te bitten / das er abgeſetzet / vnd der vorige Waywoda Petrus / 
wider moͤchte eingeſetzet werden: Denn der Koͤnig ſey nicht 
gemeinet / den böfen Nachbar lanculam zu leyden / vnd die 
den ſeinen zugefuͤgte Widerwertigkeit zuuergeſſen. Dieſer 
Legat hat den erſten Punct feiner Werbunge alßbald erhal⸗ 
ten / Der ander Punct iſt biß auff eine ander Zeit verſchoben 

worden. 
Gleich vnter des / erhub fich ein Cermen vnter den Tat⸗ 
tern. Es hatte Deuletes Chiereius / der zu nechſt vber die 
Tattern geherrſchet / viel Kinder gelaſſen / Dieſem folgete 
im Regiment der jetzige Tatteriſche Koͤnig Mahomet Chie- 
reius: Derſelbe hatte neben andern einen Bruder Adleum 
Chiereium / der nechſte nach jhm in der Geburth / Der war 
ein großmuͤtiger Heldt / vnd hatte grofle Gunſt wegen ſeiner 
groſſen Tugenden / bey den ſeinen. Dieſen thurſte der Tat⸗ 
5 ter 


ter (wie bey den Tuͤrcken vnd Tattern gebreuchlich das 
man die andern / des regierenden Keyſers oder Konigs Bruͤ⸗ 
der vnd jre Kinder / ſicherheit halben / pfleget vmbzubringen) 
nicht hinrichten / ſondern ſatzte jhn (auff das er nicht ſchaden 
thun koͤndte) zu einem Galga / das iſt / zu einem Kriegeß⸗ 
Marſchalcken vnd Feld Oberſten ober das ganke Kriegeß⸗ 
volck / Dieſer hat bey Leben des Tatteriſchen Koͤniges / die 
nechſte Macht nach jme / vnd folget jhm nach feinem Abſter⸗ 
ben in der Regierunge. Aber Adleus wurde von den Per⸗ 
ſiern gefangen vnd vmbgebracht: Da ſatzte der Tatter Ela⸗ 
lium Chireium / den andern Bruder in das Ampt / vnd ma⸗ 
chete jm eine Hoffnunge / das er ſhme im Regiment erfolgen 
ſolle. Als aber hernach der Tatter einen Sohn Sadit beto⸗ 
men / vnd derſelbe zimlich erwachſen / ſatzte er den Bruder ab / 
vnd ordnet / aus Vaͤterlicher Liebe / feinen Sohn in die fielle 
zum Galga. Vnd als er ſich befahren muſte der Halius 
moͤchte mit dem juͤngern Brudern Salomete Chiereio / wis 
der jn einen Bundt machen / nam er den Brudermordt / den 
er bißher aus furcht oder erbarmunge vnterlaſſen ] fuͤr ſich / 
vnd gedachte ſie beyde / ehe fie was anfiengen / vmbbringen 
zulaſſen. In ſolcher beuorſtehenden gefahr / muſten die bey⸗ 
den Bruͤder die Flucht nemen. Vnd als man ſie lange zelt 
an der Graͤntze vmbgetrieben / haben die Koſſacken ſie auff⸗ 
gefangen / vnd Michaeli Viſnouecio / Haupt nan zu Cir⸗ 
kaſſien vberantwortet: Der Chat es dem Könige zuwiſſen. 
Aber der Koͤnig ſchaffte / man ſolte ſie biß zu ſeiner Wider⸗ 
kunfft verwahren. 

Der König ſchickte die ſchwere Nuͤſtunge vnd Mun. 
tion erftlich durch Difnam auff die Duna / vnd von dannen 
auff dem Waſſer Oryſſa mit Schiffen / den Weg ! den er 
verſchiener Zeit erkuͤndiget / wie ich oben bericht habe weiter 
forth. Zu Dina muſterte er etlich Kriegeßvolck / vnd kam 
folgends gegen Polutzky. Ale 

Als der König daſelbs das ander Kriegßvolck muſtert / 
koͤmpt fein Abgeſandter Chriftophorus Derſſekus / welchen 
der Koͤnig zum Moſchkowiter / auff deſſelben Legaten bit⸗ 
ten geſchicket / mit Brieffen zu ruͤcke. Dieſe Schreiben lau⸗ 
teten gar anders als die vorigen. Erſtlich / widerholte der 
Moſchkowiter darinne alles / was von anfang bißher gehan⸗ 
delt / gantz weitleufftig / vnd deutet alles zum ergſten / vnd le⸗ 
gete es vbel aus: Was er zuuorn durch ſeine Legaten / dem 
Koͤnige bewilligen laſſen / das zog er alles wider zu ruͤcke: 
Sonderlich / weil der König die zu Neuel fürgefchlagene 
Mittel nicht angenom̃en. Er mutzte es auch hoch auff / das 
der König an jn gemuthet / das er Sebes ſchleiffen laſſen ſol⸗ 
le / vnd eine Summa Geldes vor den Kriegeßkoſten gefor⸗ 
dert. Das der Koͤnig fuͤrgebe / die Sache were nu mehr nicht 
in dem zuſtande / als ſie bey der Handlunge zu Neuel geweſt / 
vnd das der Koͤnig mittler zeit in eröberung Sauolotz mehr 
Vnkoſten auffgewandt / Fragte er / wer es jn geheiſſen / Wer 
jn dazu gezwungen oder gebetẽ ? Hette er es doch wol koͤnnen 
vnterwegẽ laſſen / Es were fein wille nie geweſen / das er Sa⸗ 
uolotz eingenom̃en. Das er aber eine Summa Geldes von 
jhm fordere / ſolle er wiſſen / das er fein Tributarius vnd Zins 
ſeman nicht ſein wolle: So ſey es bey Fuͤrſten vnd Herren 
vnerhoͤret vnd gantz vngewoͤnlich / Kriegßkoſten einander ans 
zurechnen / vnd Geld dafuͤr zufordern. Sebes ſey erbawet / 
als er noch ein Knabe / weil Koͤnig Sigiſmundus in Polen 
vnd Littawen geregiret / vnd habe er es auch dazumal / als 
die Koͤnige zu Polen Polutzky noch innegehabt / geruiglich 
beſeſſen vnd gehalten. Vnd wenn er gleich Sebes / vnd der 
Koͤnig zu Polen Dryſſam ſchleiffen lieſſe / würde doch der 
Koͤnig zu ſeiner gelegenheit dieſelbe Feſtung wider erbaw⸗ 
en vnd auffrichten: Vnd endlich würde er allezeit was 
newes erdencken / vnd von dem Moſchkowiter fordern vnd 


heiſchen. 


a Darnach 


Darnach verwiefeerdemRönig/daser bey das Geſpre⸗ 
che mit feinen Abgeſandten / des Polnifchen Adels geſandten 
gezogen / vnd ſagte das hm ſolches zu mercklicher verklayne⸗ 
rung geſchehen. Er war auch vbel zu friede / das der Koͤnig 
keine begaten zu jm abfertigte: Darumb bethewrete er hoch / 
er wolle innerhalbe Fo. oder 40. Jahren keine Abgeſandten 
mehr zu dem Könige ſchicken. Hlebey fuͤhrte er viel ein / von 
feinem an Lifflandt habenden Rechten. Den König aber 
griffe er zum hoͤchſten an / Er ſey nicht Koͤniglicher Geburt 
noch Ankunfft / Er habe wider die vberwundenen groffe Ty⸗ 
ranney geuͤbet / Den todten Coͤrpern das Schmeer abziehen 
laſſen (dauon oben geſaget.) Baldt habe er gegen fie gelin⸗ 
digkeit gebrauchet / ſie zum Abfall zureitzen. Er habe wider 
allen Kriegßgebrauch / die Feſtung Sokol mit fewrigen Ku⸗ 
geln angezuͤndet / vnd ſich allerley lift vnd betrugs gebraucht. 

Als der Koͤnig dieſe Brieffe verſtanden / ſagte er zu den 
Moſchkowiteriſchen Legaten / Wiewol er ſie / nach gemeinem 
aller Voͤlcker Rechten / fuͤr Feinde halten moͤchte / als die vn⸗ 
term Schein des Friedes / auff „„ 
zu jhm kom̃en / fo wolle er doch vmb ſolcher jrer Vntrew wil⸗ 
len / von feiner Guͤtigkeit vnd Sanfftmůtigkeit nicht abwei⸗ 
chen / ſondern fie möchten zu jhrem Fuͤrſten wider heymkeh⸗ 
ren / Auff fein Schreiben / wolle mit feiner Diener einem / die 
Antwort hienach ſchicken. 

Antonius Poſſeuinus / welchen der Bapſt / wie obge⸗ 
melt / zum Moſchkowiter abgefertiget / zohe mit jhnen dauon. 
Der Konig gab ihm auff fein anhalten / die Oberſten vnd 
Hauptleute ſo zu Velis gefangen / wider loß. Darnach kam 
der König] ohne ſondere mühe durch die duͤnnen Heyden / 
nachdem die Straffen zuuor auff Befehl des Koͤniges / mit 
Bruͤcken verſehen / vnd ſonſten weit gereumbt / gegen Sauo⸗ 
log, Wiewol nu faſt jederman der meynung / das ohne allen 
weiffel die Reyſe auff Pleſchko zu zunemen ſey / dennoch / da⸗ 
i mie 


mit in der Sachen gruͤndtlich gefchloffen wuͤrde ! bielte der 
Koͤnig allhie noch eineſt Rath darüber. Der mehrertheyl be⸗ 
ruhete auff dem alten Beſchluß / vnd das es die Ordnung / des 
bißher geführten Kriegs alſo erforderte / ſintemal / ſo man dies 
fe Stadt eroͤbert hette / Maͤnniglich dafuͤr hielte / das gantz 
Lifflandt (vmb des willen dieſer Krieg angefangen) hienach 
folgen wuͤrde. Doch zweiffelte der Koͤnig vnd etlich wenige 
neben ihm / ob es nicht Rathſamer moͤchte ſein / vorhin groß 
Nouogardien anzugreifen / ſintemal ein Geſchrey / das der 
Adel daſelbſt ſich wider den Moſchkowiter entpoͤret. Aber 
man hielte es fuͤr ein gantz gefehrliche Sache / eine ſo mechti⸗ 
ge Stadt / darinne des Moſchkowiters groͤſte Macht von 
Kciegßvolck verſamlet / hinter ſich laſſen / die doch ſo es gleich 
vor Nouogardien gluͤcklich zugehen moͤchte / dennoch das 
vbrige hienaus zufuͤhrẽ ſehr hindern / Vñ ſo man zwar nicht 
mit dem Kriege / ſondern durch Vngewitter / Sterbensſeu⸗ 
chen / oder ander Vngefell / in der Feinde Lande ſchaden ne⸗ 
men wuͤrde / ſie die Abziehenden furchtſam vnd kleinmuͤtig 
machen. Alleine der einige Ernſt Weyer riethe / man ſolle 
auff Derpt zuziehen / erſtlich darumb / weil die Beſatzung in 
derſelben Stadt / mehrentheyls nach Pleſchko gefuͤhret / wuͤr⸗ 
de ſie leichte zueroͤbern ſein / Darnach auch / das durch dieſe 
Stadt / in das gantze Lifflandt / der zugang eroͤffnet wuͤrde. 
Aber endtlich bliebe es dabey / vnd ward endtlich beſchloſſen / 
das man Pleſchko / weil dieſe Stadt numehr zufoͤrderſt am 
wege / belaͤgern ſolte. Denn ob ſichs wol anſehen lieſſe / das 
vnſer Kriegß heer durch das Waſſer Lowat / das mehrenteyls 
in vnſerem Gewalt / zuruͤcke koͤnne gefuͤhret werden / Sinte⸗ 
temal aber die Feinde alle Schiffe beyſeyt gereumet / vñ man 
andere Schiffe zuerbawen in ſo kurtzer Zeit / dazu in einem 
vngewiſſen Land / keine gelegenheit / Zu dem das Waſſer Lo⸗ 
wat nicht allezeit im Jahr Schiffreich vermeynte man das 
dieſer vortheyl auch klein fein würde, Vber den Caſtellẽ auff 

beyden ſeyten hieleeder Koͤnig lange Rath] ob er fie zuuorn 
angreifen ſolle ehe er auff Pleſchko forthruͤcke / Oder ob er es 
biß auff ein andermal ſparen ſolte. Aus dieſen Caſtellen / ließ 
der Moſchkowiter vmb dieſe zeit Krafnohorodam (das Koͤ⸗ 
niges Sigilmundi Ruguſti Kriegßheer verſchiener zeit vers 
geblich belagert) vnd Veliam ( ſintemal er ſich beſorgete / fie 
würden vor dem Feinde nicht zuerhalten fein / als er zuuor 
das Geſchuͤtze vnd alle Munition heraus führen laſſen ) ſelbſt 
ſchleiffen. Da waren noch vbrig / Sebes / OPocka / Oſtroua. 
Was Sebes belanget / wiewol daſſelbe Caſtell auff der Lin⸗ 
cken handt nach der Duna zuruͤcke verbliebe / vñ man daraus 
der Schiffung einhalt thun koͤnnen / Doch weil man durch 
ſehr vnwegſame Straſſen vnd Heyden dazu kom̃en muſte / 
ſahe man vor gut an / man ſolle die Belaͤgerung deſſelben biß 
zur andern zeit bleiben laſſen / Oder fo in des Friede gemacht 
wuͤrde / ſolle man lieber eine andere Feſtung dargegen auff⸗ 
richten / Als das man jetzunder die zeit vnd gelegenheit groͤſ⸗ 
ſere Sachen außzurichten / mit vberwindung der wilden Hey⸗ 
den vñ gefehrlichen bedrenglichen Straſſen / zubringen ſolle. 
Opoc ka lage nicht fo gar nahe an der Straſſe / das man es 
nicht fuͤglich vmb ziehen koͤndte: So war auch das Waſſer 
Velica / vberhalb Opocka/ noch nicht fo tieff / daß man das 
Geſchuͤtze vnd Artalerey nicht hette dadurch bringen moͤgen: 
Welche gelegenheit jhr viel groß in acht namen / Vnd wenn 
das Waſſer gleich zu ſchiffen getucht / hielte man es doch das 
fuͤr / das derwegen die Pleſchkiſche Belagerung keines weges 
auff zuhalten / vnd in weiteren verzug zuſtellen ſey. Dazu 
kame / das durch die nahe dabey gelegene Beſatzungen zu 
Sauolotz vnd Voronccien / dem Außfall aus Opocka / leicht 
koͤnne geſtewret vnd gewehret werden. 

Mittler weile trug ſich gantz gelegen zu / das die Koſſa⸗ 
ken / das von den Moſchkowitern verlaſſene Caſtell Krafno- 
horodam / in der eyle wider befeſtiget vnd verwahret / das fie 

da heraus dem Feindt ins Landt fallen / vnd Außbeute holen 
moͤchten. Der Koͤnig ſchickte baldt dahin eine anzahl Krie⸗ 
geßvolcks / mit etlichem kleinen Geſchuͤtze / vnd ſchaffte / das 
man denſelben Orth mit Schantzkoͤrben vmbſtellen vnd fleiſ⸗ 
fig verwahren / vnd daraus die in den Beſatzungen zu Sebes 
vnd Opocka auff halten ſolle. Als nu Kraſnohoroda / Sa⸗ 
uolotz vnd Voronecia eroͤbert / aus denen das Kriegeßvolck 
zu Sebes vnd Opocka leicht zu ruͤcke zuhalten / ließ man dieſe 
Caſtell bleiben / vnd war allein noch Oſtrowa vbrig / die das 
Kriegßheer am Zuge nach der Pleſchko irren kondte. 

Der König fchaffte auch zu diefer Zeit / das Philo Kmi- 
ta vnd die Littawiſchen Tattern (denen vor zeiten Hertzog 
Vitold etliche Guͤtter in Littawen geſchenckt) mit rem O⸗ 
briſten Michaele Horaburdajfich zu Hertzog Chriſtophoro 
Radzwiln (welchen der Koͤnig / als oben erwehnt / der Moſch⸗ 
kowiter Außfall am Boryſthene zuwehren / abgeſchicket) ey⸗ 
lends verfuͤgen / vnd dem Feindt ein zweiffelhafftig ſchrecken 
machen / vnd ihn auffhalten / Vnd mit vmbgewechſeltem 
Streiffen vnd Pluͤndern / ſeinen vorigen vberfall rechen ſol⸗ 
ten / Vnd ſchriebe daneben an Herren Nadzwiln. 

Ehe der Koͤnig zu Sauolotz auffbrach fertigte er eine 
Poſt mit Brieffen an den Moſchkowiter. Wiewol er nicht 
achtet / das des Moſchkowiters Schmechkarten feiner Koͤnig⸗ 
lichen Wirde jechts ſchaden koͤndten / vnd das es ſeiner groß⸗ 
muͤtigkeit zuwider / ſo er jhme widerumb mit Schmechwor⸗ 
ten begegnen / vnd bey gewehrter Handt dem Feinde leſtern 
folte: Dennoch das er / ſo der Konig ſtilleſchwiegel ſich deſ⸗ 
ſen / feinen gebrauch nach nicht vberhůbe / gab er ſm auff fein 
vorig Schreiben antwort: Erſtlich erzehlete er / wie es vmb 
die bißher verlauffene Sachen / die der Moſchkowiter geheſ⸗ 
ſig angezogen / allenthalben geſchaffen / vnd wie eines vnd 

das ander ergangen. Berichtet auch / warumb er die zu Ne⸗ 
uel gethane fuͤrſchlege nicht habe halten koͤnnen: Er habe 
a ij auch 


auch nichts vnbillichs / oder das bey andern Chriſtlichen Fürs 
ſten vnbreuchlich von dem Moſchkowiter begert noch gefor⸗ 
dert. Das er Sauolotz eroͤbert / da zu habe ſhn niemandt ges 
beten / ſondern das er es gethan / habe der Moſchkowiter mit 
ſeiner Hußſtartigkeit vñ Vnbilligkeit vrſach dazu gegeben: 
Welche jn den Koͤnig nicht ruhig ſein lieſſen / biß er durch die 
Waffen ſein Recht erlangete: Vnd den Moſchkomiter nicht 


lieſſen die Billigkeit in acht nemen / biß er durch Furcht der 


Waffen dazu gezwungen. Er habe ſo viel muͤglich ſeinen 
des Moſchkowiters Geſandten etlichmal zu Gemuͤth gefuͤh⸗ 
ret / je lenger der Moſchkowiter auff zuͤge machte / vnd jn (den 
Koͤnig) mit ſeinem hinterhalten vnd zoffen zu mehrern vnd 
ſchwerern Vnkoſten verurſachte / ſo viel deſto ſchwerer Condi⸗ 
tiones vnd Friedesmittel muͤſſe er jm hernachmals fuͤrſchla⸗ 
gen. Seinen auffgewandten Kriegßkoſten / habe er nach dem 
Exempel anderer Chriſtlicher Potentaten / billich wider ge⸗ 
fordert: Vnd ſey nichts billicher vnd rechtmeſſiger / als das 
der jenige / der einen andern beleydiget / dem beleydigtẽ Khor⸗ 
wandel vnd Abtrag thue. Weil jm diß nu beſchwerlich ſein 
wolle / fo ſolle Er wiſſen / das der König kuͤnfftig nicht alleine 
vmb Lifflandt vnd den Kriegßkoſten / ſondern wer Han im 
Korbe bleiben ſolle / mit jhme Kriegen wolle. Das er fuͤrge⸗ 
be / Sebes ſey gebawet da er noch ein Knabe / vnd damit ſein 
Recht daran beweiſen wolle / dadurch gebe er ſeine Vntrew 
gleichſam an Tag. Denn weil die Königliche Herrſchafft 
Polutzky alle zeit zum Waſſer Duna gehoͤrig geweſt / vnd Se⸗ 
bes newlicher Zeit darinne auffgefuͤhret worden / erſcheinet 
klar daraus / das ſie auff eines andern Herren Grundt vnd 
Boden zur vngebuͤr erbawet worden. Ob aber der Koͤnig 
(wie der Moſchkowiter fürgegeben) jmmerzu ober die voris 
gen / newe fuͤrſchlege thun werde / das hette er alßdenn erſt 
mit beſtandt ſagen vnd dem Koͤnige fuͤrwerffen koͤnnen / weñ 
er es zuuorhin / mit annemung der Koͤniglichen fuͤrſchlege 
ver⸗ 


verſucht hette. Das er zu dem Geſpreche mit des Moſch lo⸗ 
witers Legaten gehalten / des Polniſchen Adels Abgeſandten 
hinzu genom̃en / ſey dem Moſchkowiter zum beſten geſche⸗ 
hen / damit die Handlung deſto krefftiger were. Das der Koͤ⸗ 
nig keine Legaten zu ihm abfertigte / Seßhalben habe jhn der 
Moſchkowiter gar nicht zubeſchuldigen / den es ſey kein Kay⸗ 
ſer Gebott / das jemandt zu dem andern muͤſſe Oratores vnd 
Legaten abfertigen / wenn es nicht von noͤthen / oder nicht ei⸗ 
nes gelegenheit erheiſche / vnd die hohe nothdurfft erfordere. 
Das er ſagte / Er wolle vber 40. Jahr keine Legaten mehr zu 
ſhm ſchicken / das fey ihm leichte Zugleuben: Es ſey ein herrs 
lich ding vmb das Leben / nicht allein from̃en Leuten / ſondern 
auch Tyrannen angeneme / Derhalben werde er (der Moſch⸗ 
kowiter) freylich vber o. oder 40. Jahr keine Legaten mehr 
zu jhm abfertigen / Aber kuͤrtzer werde er wol ſeine Geſandten 
zu jhm ſchicken: Der Koͤnig wolle jm dißfalls nichts fuͤrge⸗ 
ſchrieben haben. Ferner berichtet er den Moſchkowiter von 
der Kron Polen Rechten an Lifflandt. Was anreichet die 
Schmehungen / ſo jhme der Moſchkowiter beygefuͤget / Ant⸗ 
wortet der Koͤnig darauff / Er ſey Gott lob der Mann / den 
er mit nichts beſchuͤldigen koͤnne: So gebuͤre es auch dem 
Moſchkowiter nicht ander Leute zuſchmehen / ſintemal ſeine 
Schnoͤdigkeit vnd Tyranney männiglich bekandt. Das er 
der Koͤnig / kein geborner Koͤnig / das ſey jhme nicht allein 
nicht beſchwerlich / ſondern viel mehr ergetzlich / das er durch 
ſeine Tugendt zum Koͤnigreich kom̃en: Das er auff gleiche 
weiſe zu dieſer Ehr beruffen / wie der Bapſt durch die Cardi⸗ 
nele / Der Kayſer / der vnter den Chriſtlichen Koͤnige vnd 
Fuͤrſten die hoͤchſte Wirdigkeit treget / durch die Deutſchen 
Chur fuͤrſten / Vnd wie viel andere Könige vnd Fuͤrſten zu 
allen zeiten / durch die Stende jhrer Lande beruffen / erhaben 
vnd erwehlet werden. Er halte es fuͤr eine ſondere Ehr / das 
er einer meſſigen Ankunfft / von Adelichen Eltern geboren / 
die 


die da der Chriſtenheit offtmals nügliche Dienſte erzeiget / 
anfchenliche Empter vnd Ehrenſtandt gefuͤhret / Lande ver⸗ 
waltet / vnd wegen groſſer Thugendt vnd Gottſeligkeit be⸗ 
ruͤmpt geweſen: Vnd ob gleich fine Vorfahren nicht Koͤ⸗ 
nige geweſen / habe er doch durch Thugendt das Koͤnigreich 
erlanget: Da dagegen / wenn der Moſchkowiter nicht were 
ein Koͤnig geboren / feine ſitten / wandel vnd leben / aus ihm / 
wer weiß was anders / als einen Fuͤrſten gemacht hetten: 
Vnd mißgoͤnne es jm der König gar nicht / das in nicht vie⸗ 
ler guter Leute Vrtheyl vnd Chuer / oder ſein thugendtlich 
weſen vnd verhalten / ſondern des Glinſken / weylandt Koͤni⸗ 
es Sigilmundi verrethers Tochter Leib / zum Herren vber 
die Moſchkaw außgeſetzet. Das man etlichen todten Cörs 
pern das Schmer außgeſchnitten daran habe er keine ſchuld / 
So ſey damit auch nichts wider die billigkeit vñ wider Chuſt⸗ 
lichen gebrauch gehandelt / weil die Chriſten(den Lebendigen 
dadurch zudienen auff der Ertzte angeben / einen todten Coͤr⸗ 
per Anathomiren vnd zu kleinen Stücken ſchneyden mögen. 
So truͤge der Moſchkowiter auch ein lecherliches mitleiden / 
mit denen todten Coͤrpern / welchen das Schmer außge zogen / 
in deme er ſich ſtellet / als ſey er vmb die Todten bekuͤmmert / 
Da er doch kein ſchew treget / die Lebendigen hoͤchſte Marter 
vnd Pein anzulegen. Gleiches werths ſey diß / das er dem 
Könige feine Gnad vnd Guͤtigkeit gegen die vberwundenen 
verweiſt· Denn der wiſſe nicht was er rede / der einmal einen 
für einen Tyrannen baldt fuͤr einen Guͤtigen außruffet / vnd 
darüber zoͤrnet / das der Koͤnig in den eroͤbertern Schlöffern 
vnd Caſtelln / nicht alle Menſchen ohne vnterſcheyd / zugleich 
habe hinrichten / vnd vmbbringen laſſen. Das aber der 
Moſchkowiter vbel außleget / das der Koͤnig habe die Feſtung 
Sokol vngewoͤnlicher weiſe mit Fewer vntergeeſchert / damit 
deſchůldige er den König nicht fo ſehr einigen geuͤbten bettu⸗ 
ges / als ſehr er ſeine vn wiſſenheit an Tag gebe: 1 — 
olche 


ſolche feine vnwiſſenheit in allem feinem fuͤrhaben mercklich 
erſcheine / Alſo ſey daraus auch abzunemen / das jm viel Krie⸗ 
geriſcher Stuͤcklein vnd gute Fuͤndtlein / noch verborgen. 
Das ander alles verantwortete der Koͤnig weitlaufftig vnd 
außfuͤhrlich / welches alles allhie nach der lenge einzufuͤhren / 
ſintemal daſſelbe Schreiben oͤffentuich am Tage / meines fürs 
habens nicht iſt. Zu ende dieſes Brieffs beut der Koͤnig dem 
Moſchkowiter einen Kampff an / vnd ſchickete jhm denſelben 
in Reuſſiſcher vnd Lateiniſcher Sprache zu / Vnd damit er 
jhme nicht ſelbſt wolgefalle vnd ſich gutdůncke / ſondern ſehen 
moͤge / was ander geute von jhm halten / ſendet er jhm mitte 
etliche Büchlein / fo von ſeiner Tyrannen vnd Wüͤtterey in 
Deutſchlandt hin vnd wider außgangen. 


Darnach zohe der Koͤnig aus Sauolotz nach 
Voroneciam / daſelbſt enderte er die vorhin angeſtellete Krie⸗ 
geß ordnung in etlichen Puncten / Vermehrete auch dieſelbe 
mit mehrern Statuten / vnd ſtellete ſie erſtlich den Kriegßraͤ⸗ 
then / hernach auch dem Kriegßvolcke / vnd den Haupt vnd 
Defehlichsleuten zu / ſich darinnen zuerſehen / vnd jhr beden⸗ 
cken vnſchewlich darüber anzuzeigen. 

Als aber dieſe Kriegßordnung jhnen allen wolgeſiel / ba⸗ 
then ſie / der König wolle einen Leutenampt oder General 
Feldtoͤbriſten vber das gantze Heer ſetzen / vnd dieſes Ampt / 
das vor alten Zeiten bey jhren Vorfahren in dieſem Koͤnig⸗ 
reich gebreuchlich gehalten / wider einfuͤhren. 

Der Koͤnig erinnerte ſich / was es jmewerſchienes Jah⸗ 
res / daß das Kriegß Regiment auff jhr vielen geſtanden / fuͤr 
beſchwer gegeben / das man nicht gut Regiment gehalten / das 
man jhn in den allergeringeſten Sachen ſtets angelauffen / 
vnd das er ſonſt vielfaltig bemuͤhet worden / Beruffte derhal⸗ 
ben Samolcium beſonders zu ſich / deſſen nuͤtziche Dienſte 
bey den vorigen Feldtzuͤgen / der König in En großwich⸗ 

tigen 


tigen Sachen / vermercket / Vnd ſagte ihm / das er geſonnen 
were jhn zum Feldtobriſten zuerwehlen. Samoſcius fuͤhrete 
dem Koͤnig hinwider zu Gemuͤthe die ſchwere Laßt dieſes 
Ampts / vnd das er ſonderlich zu dieſem Ampte gar nicht ge⸗ 
ruͤſtet noch verſehen ſey / bathe derwegen / der König wolte es 
einem andern / oder je ſhme nicht allein aufflegen. Endtlich 
bathe er zum fleiſſigiſten ſeiner dißfalls zuuerſchonen. Als 
aber der Koͤnig auff ſeiner meynung beruhete / bewilligte der 
Cantzler / Er wolle Gott vnd dem Koͤnige gehorſam leyſten / 
Es foͤrdere jhn zu Ehren / oder zu feinem groſſen Vnglüͤck. 

Als nu der Koͤnig mit Samofcio heſonders hieuon gere⸗ 
det / brachte er ſolches auch Öffentlich fuͤr: Beruffte den Krie⸗ 
geß Rath / vnd eroͤffnete jn feine meynung. Vnd als ſie jnen 
alle ſolches mitgefallen lieſſen / Ernendte er durch Andream 
Sborouium den Hoffmarſchalck ( weil die Feldtobriſten vor⸗ 
zeiten / vnd ſonderlich loan Tarnouius groſſe Gewalt ges 
habt) den Samoſcium / zu der Kron Polen jmmerbleibenden 
Obriſten Capitan vnd Kriegßverwalter. 

Der Cantzler Samofci entſchuͤldigte ſich / inmaſſen er 
vor bey dem Koͤnige priuatim gethan / allhie nu auch oͤffent⸗ 
lich / das diß ſchwere hohe Ampt / viel Vngunſt ob jm trage / 
ſo ſey er auch gantz vngeruͤſtet dazu / ſolchem ſchweren Ampt 
außrichtung zuthun / ſintemal er alleine ſo viel Volcks in be⸗ 
ſtellung genom̃en / als jm der König geſchafft / vnd der mey⸗ 
nung von Hauſe dem Heer zugezogen / das er / wie in den vor⸗ 
gehenden Zuͤgen / ein theyl des Kriegßweſens beſtehen helffen 
wolte. Der aber dem gantzen Kriegßweſen fürfichen ſolte / 
der muͤſte zuuorn alle Sachẽ zu dieſem Kriege gehörig gnug⸗ 
ſam erwegen / alles erkuͤndiget / ergruͤndet vñ vorbereytet von 
Hauß aus mit ſich dargebracht / Auch ſich mit Legaten / Be⸗ 
fehlichhabern vnd Dienern zuuor daheyme verſehen haben: 
Vnd ob er zwar etliche Befehlichhober vn Diener vmb ſich / 
ſo weren derſelben doch nicht mehr / denn nur ſo viel er zuuer⸗ 

waltung vnd behauptung feines anweſenden Kriegeß volcks 
beduͤrffe. Letzlich ließ er ſich zu dieſem Ampt noch vermoͤgen. 


Als der Koͤnig diß alles beſtellet hatte / muſterte er das 
gantze Kriegßheer. Vor allen andern beſtunden bey dieſer 
Muſterung am beſten die Polniſche Reuter / ſintemal bey die⸗ 
ſem Zuge viel mehr Reuter aus den fuͤrnemeſten Geſchlech⸗ 
tern / als in vorigen Zuͤgen / zum Kriege auffgezogen. Be⸗ 
uorab hatte der Cantzler Samoſcius / vber das vorige Krie⸗ 
geß volck / das er verſchienes Som̃ers beſtellet / vnd den Win⸗ 
ter vber / auff des Koͤniges Befehl / an der Samogetiſchen 
Graͤntze / Lifflandt feindtlichem einfall zubewaren ligen ges 
habt / noch etliche Tauſendt wolgeputzete vnd wolbewehrete 
Reuter auff gebracht: Dieſe alle wie fie vorm Jahre / ihrem 
Fuͤrſten zugefallen / ſchwartze Ruͤſtung führeten / Alſo brau⸗ 
cheten ſie dißmal Waſſerblawe Tracht. Denen war gleich I 
das Fuß volck / ſonderlich des Vrouecñ / die alle vom Adel 
waren. So hetten ſich die Littawen nicht weniger als ver⸗ 
ſchienes Jahres / wol ſtaffiret vnd herrlich außgeruͤſtet. 


Der König vergliche ſich mit Samofcio vmb den Bor; 0 
zug / Alſo / das die Littawen auff die Rechte einher zogen: 
Dieſen worden die Hoffeleute ſo vor Dantzig gelegen / die in 
abweſen Ioannis Sboroujñ / Chriſtophorus Nifciciusführes 
te / zugegeben: Das ander Kriegßvolck eines theyls ſchickte 
Samoſcius / mit Stanislao Tarnouio / einem Koͤniglichen 
Rath / von hohem vnd beruͤmptem Geſchlechte / dem gantzen 
Heer eine Legerſtadt außzuſehen / nach Oſtrowa vor an. 
Tarnouius lagerte ſich / wie jhm befohlen / nachdem er vmb 
das Caſtell / durch die Pieſchkoiſche Straſſe fuͤruͤber gezogen 
an den Orth / da man ſich vermuthet / das mehr Kriegßvolck IN} 
dem Caſtell zur Beſatzung ankommen / vnd die Bothen auß⸗ I 
lauffen wuͤrden / vnd rüftet fich das Caſtell zubelagern. In 
des kame Samolcius hienach / vnd ſchlug 17 Lager hienunter 

an das 


an das Waſſer Velika: Zweene Tage darnach kam der Koͤ⸗ 
nig auch allda an. 

Oſtrowa ligt in einem Werder / ſo das Waſſer Velika 
gemacht / Vnd weil man zu Lande nirgend dazu kom̃en kan / 
hat es dauon den Namen Oſtrowa (das iſt auff Schlauifch 
eine Inſel oder Werder) bekom̃en. Es hat zimliche ſteiner⸗ 
ne Mawren / vnd viel Paſteyen: Sonderlich iſt eine an ei⸗ 
nem Winckel nach Mitternacht (dabey auch ein Thor vnd 
Eingang in das Caſtell) N groſſe Paſtey / nach 10 eines 
zu vnſer Zeit breuchlichen Pollwercks / kuͤnſtlich vnd fleiſſig 
abgemeſſen / vnd ligt alſo / das es zwo ſeytendes Caſtells / eine 
nach Mitternacht / die ander nach Orient beſchuͤtzen kan. 

Als der Koͤnig vber der Belaͤgerung diefes Caſtells mit 
Samofcio Kath hielte / befandt er / das die ſeyte des Caſtells 
nach Abendt / ein wenig eingekruͤmmet / das man gerade zu / 
keinen Schuß thun koͤnne / derwegen fichder Kriegßman alls 
da keiner gefahr zubefuͤrchten. Derhalben name er jm fuͤr / 
die andern zwo Paſteyen nach Mittage zubeſchieſſen / auff 
das / wenn man die Feinde daſelbſt weggepreſcht / das Krie⸗ 
geßvolck auff der ſeyte nach Oceident (da man gang ohne ges 
fahr herzu kom̃en koͤnne) willig hienan gehen wuͤrde. Den 
Vngern gibt man die Paſtey jim Winckel nach Auffgang / 
den Polen die nach Deaident zu / Vnd nach dem man dafelbs 
zweene Tage vber Graben auffgeworffen / Schantz Körbe 
dargefiellet/ vnd das Geſchuͤtze da zwiſchen geſetzt / fieng man 
an beyden Orthen an die Mawren zu beſchieſſen. 

ls die Vngern bey der Paſtey / die ſie beſchoſſen / durch 

vnauff hoͤrlichs ſchieſſen die Mawer zerſchellet / fel ein Stüs 
cke ein / Es wolte aber daſelbs hienein ins Caſtell zu ſticklich 
einzukommen fein. Die Polen / denen Weyer das Geſchuͤtze 
verwaltet / richten jhr Gefchüge auff den Grundt an der Pa⸗ 
ſtey / vnd die vntern Gewelbe: Denn es ließ ſich anſehen / 
als ſey von vnten auff leichter ins Schloß zu kommen / han 
ann 


dann das / wenn ſie das Obertheyl des Thurns eingenom̃en 
(wie ſie beſchloſſen) vnd durch die Fenſter das Geſchuͤtze abs 
gehen lieſſen / vnd die Feinde aus den jnnnern theyl des Ca⸗ 
ſtells abtrieben / jhnen die Feinde nicht beykommen / vnd ons 
— Grunde Pulffer ſtrewen / vnd fie alſo hintergehen 
moͤchten. 


Die Vngern wolten durch den Riß in die Mawer 
alßbald hinein dringen / Aber Samoſeius wolte nicht / das 
das Kriegeßvolck / das er zu noͤthigern Sachen gerne erhal⸗ 
ten wolte / ſolte verwundet werden / Hielte ſie derhalben auff / 
vnd als man wider anſieng von beyden Seyten auff die Mar 
wern hefftig zu ſchieſſen / vnd die Mawren weiter zuſprenget 
wurden / ergaben ſich die Feinde dieſes Tages. Die Nacht 
war vorhanden / derhalben / weil man die Gefangenen nicht 
weiter bringen kondte / vnd man ſie mittler Zeit an einen be⸗ 
ſondern Dreh auſſer dem Caſtell fuͤhrete / enge das Pawer⸗ 
volck an / nach dem fie fich erinnerten / wie man zu Luca alles 
hatte nidergehawen / mit vhrploͤtzlichen / greßlichen Geſchrey 
ſich dem Koͤnige zu ergeben: Vnd als fie ſolch Geſchrey er⸗ 
lich mahl widerholten / vnd Samoſcius vermeinte / man wuͤr⸗ 
de ſie etwa vergwaltigen / vnd hinzu randte / ſagten ſie / ſie wol⸗ 
ten hinforth des Koͤniges gehuldete / vnd geſchworne / getrewe 
Vnterthanen ſein / Vñ hetten darumb fo greßlich geſchryen / 
das es auch die Moſchkowiter hetten hören ſollen. Die an⸗ 
dern / vnd vnter denen auch Naſcokin der Hauptman / denen 
in der Beſatzung (des Naſcokini Freundt / von deme ich geſa⸗ 
get / das jhn der Moſchkowiter zum Koͤnige geſandt / vnd der 
darnach gefangen worden) ließ man lauffen. 


Nach dem der Koͤnig etlichen Vortrab auff Pleſchkaw 
zu abgefertiget / folgete er demſelben bald nach. Fornen an 
zogen Balthaſar / des Koͤniges Bruders Andreæ Sohn / 
mit den Vngern / Der Waywoda zu 1 mit den Po⸗ 

gen. Als dieſe an das Waſſer Cerecham / das von Orient 
her in das Waſſer Velikam fellet / kamen / ſetzten etliche Vn⸗ 
gern ober das Waſſer / vnd theyleten ſich in drey Hauffen. 
Der erſte Hauffe rückte ſtracks auff Pleſchkaw hinzu / Die 
andern zween Hauffen / hielten an vnterſchiedlichen Orthen 
im hinderhalt. Die erſten traffen mit der Feinde Wacht / vnd 
erhuben ſich bald wider zu ruͤcke / Die Feinde beſorgeten ſich 
eines hinderhalts / wie es denn auch war / doch folgeten ſic den 
vnſern allgemach hinnach. Als der ander Hauffe der vnſern 
im hinderhalt erfuͤr brach / lieſſen ſich die Feinde nichts ſchre⸗ 
cken / angeſehen / das ſie jhres theyls ſich ſtercker befunden / als 
beyde Hauffen der vnſern / Sondern ſetztẽ den vnſern getroſt 
nach / biß ſie an den dritten Hauffen kamen / Da trieben die 
vnſern ſie zu ruͤcke / vnd wurden drey Boyarn gefangen / vnd 
ins Lager gebracht / von denen erfur man / wie ſtarck der Feind 
in der Stadt / vnd was fein fuͤrſatz ſey. Gleicher geſtalt ſtreiff⸗ 
ten Sigilmundus Roſnius / der mit den Polniſchen Duppel⸗ 
ſoldenern (fo / wie oben gemelt / zu den Littawen geſchlagen) 
abgefertiget war / vnd darnach auch etliche Deutſche Reuter 
(vnter denen der Herr Räder aus Schleſien / der für ſich 
ſelbs zugezogen) an die Stadt / vnd brachten etliche gefang⸗ 
nen zurůͤcke. Samoſcius fuhr vber das Waſſer Cerecha / vnd 
darnach vber die Bach genandt Pleſchkaw / ritte vmb die 
Stadt vmbher / vnd beſichtigete die gelegenheit / Da trug 
ſich zu / als Samoſcius nur den einigen Vrouecium zu ſich 
genommen / vnd die andern heiſſen nachfolgen / das er die ges 
legenheit der Stadt deſto eygentlicher zubeſehen / hart an die 
Mawren einem Thor gegen ober kam / Da wurden jhn die 
Feinde gewar / ſchickten ein Geſchwader Reuter auff Ihn zu / 


Vnd als diß einen Buͤch ſen ſchuß nur von jhm was / vnd Sa- 


moſcius / ob er zwar die groſſe gefahr für Augen ſahe / ſich 
dannoch nichts bewegete / vnd die Feinde fich eines Hinder⸗ 
halts befahreten / hielten beyde Theyl eine gute Zeit gegen 

ein ander ſtille / biß mittler weyle die feinigen hinzu kamen / 
vnd fielen die vnſern den Feindt an / vnd trieben jhn zuruͤcke / 
in die Stadt. Der Koͤnig ruckte auch nahe bey die Stadt / 
fie zu beſichtigen / vnd gieng mit Samolcio vᷣmbher. 

Der Stadt Pleſchkaw wird in der Pleſch⸗ 
koyer Annalibus (die in der Polutzkiſchen Bibliotheca vn⸗ 
ter andern gefunden / vnd mir zu handen kommen ſein) zum 
eheften vmb das Jahr nach erſchaffung der Welt 6412. ge⸗ 
gedacht / Da geſetzt wird / wie Thorius des Reuſſiſchen Fürs 
ſten Rurici Sohn / Olgam aus Pleſchkaw zur Ehe genom⸗ 
men / vnd mit jhr einen Sohn / Suentoſlaum / erzeuget habe. 
Darnach werden erzehlet mancherley Kriege / fo er mit den 
benachbarten Voͤlckern gefuͤhret / ſonderlich das er die Voͤl⸗ 
cker Ikolos (deren Namen mit dem Regiment von der Zeit 
her vntergangen) neben denen zu Nouogardien / mit denen 
er einen Bundt gemacht / bekrieget habe. Mit den Sudetibus / 
die vorzeiten allda gewohnt / da jetzt Derpt ſtehet / vnd mit 
den Deutſchen Lifflendern / haben ſie offters geſtritten / in 
deme fie dieſelben entweder von ihren Graͤntzen abgetrieben / 
oder fie in jrem Lande daheym geſucht. Man ſchreibet auch / 
das die Stat Pleſchkow vmb das Jahr 6750. von den Deuts 
Be eroͤbert: Aber durch Alexandrum Iaroflai Sohn / aus 

onomachi Stam̃ nicht lange hernach wider in Freyheit 
eſetzet ſey / welcher durch Beyſtandt Batti des Tatkeriſchen 
Fürſten vnd der Tattern / die Lifflender in einer Schlacht 
vberwunden / vnd die Stadt wider erlanget / Doch hat her⸗ 
nach dieſe Stadt mit ihnen für vnd für zu kriegen gehabt. 
Das erſcheinet genugſam / das fie vorzeiten reich vnd mech⸗ 
tig geweſen / vnd das fie/ ehe denn ſie von dieſes Großfuͤrſten 
Vater Baſilio in Dienſtbarkeit gezogen / nicht alleine fich 
ihrer eygenen Geſetze / Statuten vnd Oberkeit gebrauchet / 
ſondern (das an dieſem Orth zuuerwundern) auch ein tem⸗ 

‚perirt vnd mittelmeſſiges Regiment gehabt 
Kıflo 


aus man den Rath gewehlet / benennet: Darnach ſtundt bey 
der gantzen gemeinen Bürgerſchafft die hoͤchſte Macht / In 
1 berathſchlagung wichtiger Hendel vnd Sachen / In anhös 
| sung frembder Legaten / In verabſchiedung derſelben / In 
| auffrichtung der Buͤndiniß / In erwehlung ihrer Fuͤrſten / 
In Fried auff unemen vnd Krieg an zufahen / Vnd in aufs 
| ſetzung newer Geſetze vnd Gebot. Derſelbe gemeine Mañ 
| vnd die gantze Buͤrgerſchafft fchuff alles in ſhren Landta⸗ 
tagen die ſie Viecos nennen / in denen Sachen / die ſie alle an⸗ 
iengen. 

° Mlach den Poſadnikis / war der Adel in nechſten Wir⸗ 

den: Darnach der mancherley Geſellſchafften von Kauff⸗ 

leuten (deren eine grofle anzahl allda geweſen / vnd Durch 

deren Handthierung vnd Gewerb die Stadt mechtig zuge⸗ 

nommen) geborne Obriſten / die auch Obrigkeit ſtelle hielten. 

Es hat dieſe Stadt aut ein groß Refier jnne ges 

habt / vnd hat Velikiluky vnd Ißborck / vnd was deren zuge⸗ 

hoͤrig / darein gehoͤret. Dieſe Herrſchafften regiereten ſie 

durch Stadthalter / die fie Waywoden nenneten / Vber dieſe 

alle hatte der Fuͤrſte mit vmbſchrenckter Maß zugebieten. 

Solche Fuͤrſten wurben ſie (entweder einheymiſche Meute⸗ 

rey zuuerhuͤten / oder das ſie vormeineten / ſie ſolten einem 

Frembden / der die Stadt einnemen wolte / deſto leichter wi⸗ 

derſtandt konnen thun) bald bey den Reuffifchen / bald bey 

den Littawiſchen Großfuͤrſten / mit dieſer gewiſſen bedin⸗ 

gung / das fie der Stadt vnd deren Verwandten nach ihren 

eygenen Geſetzen vnd Statuten Rechtſprechen vnd mitthey⸗ 

| fen ſolten. Von den Littawen haben fie (wie angemerckt) 

| 


| 1 Erſtlich werden ihre Poſadniky (das iſt / Beyſitzer) dar⸗ 
| | 
| 


- Dummunthum (welcher / nach dem er das Chriſtenthumb 

vmb das Jahr 6774. angenommen / Timotheus genent) 
1 Vnd darnach ſeinen Sohn Dauidem / Vnd letzlich von OL- 

| gerdo feinen Sohn / der sin Chriß ward / vnd Andreas 1 
taufft 


taufft worden / bekommen: Etliche Fuͤrſten / die wider ſhre 
Geſetz handlen wolten / haben fie abgeſetzt. Endtlich haben 
ſie ſich mit dem Reuſſiſchen Großfuͤrſten vergliechen / das ſie 
kuͤnfftig auff gewiſſe Maß vi ſondere Geſetz ſich jrer halten / 
vñ von niemand ſonſten anders / als allein von jhren Fuͤrſten 
leyden wolten / Doch ſolten fie jhnen ſolche Fuͤrſten geben / die 
nach der Stadt Geſetzen / Statuten vnd Rechten regiereten / 
vnd vmb die die Stadt benentlich bitten vnd anhalten wuͤr⸗ 
de. Baſilh des blinden Sohn / Johannes / hat jhnen erſtlich 
Baſilium Suiſcium zum Stadthaiter / Darnach Baſilium/ 
deſſen Sohn / denen zu Pleſchkow vnd Nouogardien zuſam⸗ 
men zum Fuͤrſten geſetzet. Denn zur ſelben Zeit hatte er die 
von Nouogardien auch vnter ſein Joch gebracht / mit huͤlffe 
der Stadt Pleſchkow / die jhme entweder wegen eines Ver⸗ 
buͤndtniß zwiſchen jhme vnd der Stadt / oder aus Abgunſt 
gegen die Nouogardier Huͤlffe zugeſchickt. Sintemahl kurz 

zuuor / als die Lifflender die Stadt Pleſchkow bekriegeten / 

die Nouogardier fie gantz vnd gar huͤlffloß gelaſſen / Aber 
Johannes der Großfürfte ſich ihrer angenommen. In die⸗ 
ſem Standt vnd Weſen bliebe die Stadt Pleſchkow biß auff 
das Jahr 7018. In dieſem Jahr aber hat jhnen Baſllius / 

Iohannis Sohn / dieſes Moſchkowiteriſchen Großfuͤrſten / 

der jetzo regieret / Vater / 11 Freyheiten genommen. 

Der Großfuͤrſte Bafilius hatte jhnen zum Fuͤrſten ge⸗ 
ſetzet Ionannem Michaelis Sohn / Repka genandt / den ſie 
darnach Naidenum nenneten / als der da von jhnen nicht er⸗ 
fordert / ſondern jhnen eingedrungen worden. Als aber der 
Großfuͤrſte Baſilius vngefehr zu Nouogardien war / ſchickte 
die Stadt ihre Geſandten zu ihm / die ihm etliche Klagen 
wider Naidenum oder Iohannem fuͤrbrechten. In dem aben 
gleich damaln Johannes auch zu Baſtlio alldahin kam / for⸗ 
derte Baſilius auff Iohannis ermanen den groͤſſern Theyl 
des Pleſchkowiſchen Raths zu ſich / auff das er den angebrach⸗ 

ten Klagen in ihrer gegenwarth abhelffen koͤndte: Darnach 
nimpt er fie alle gefangen / vnd befielet denen zu Pleſchkow / 
fie follen den Rath gantz vnd gar abſchaffen / vnd ſollen die 
groſſe Glocke / damit man die Stende pfleget zu den Landta⸗ 
gen zuuerſamlen / jhm zuſchicken: Vnd damit er gewiß ſey / 
das ſie dieſem allen alſo wollen nachkommen / fordert er von 
ſhnen aus allen Stenden etlich viel Perſonen zu Geyſſel. 
Die zu Pleſchkow hielten gehorſam / entweder das ſie 
der Haut fuͤrchten / oder das ſie verhofften dardurch der ges 
fahr abzuhelffen / vnd ſatzten deme allen nach / wie der Groß⸗ 
fuͤrſte begeret hat. Schickten jhme auch viel Perſonen zu 
Geyſſel. Als der Großfuͤrſte dieſe bekommen kam er den 
24. Januarij / daran das Feſt Oximæ (deme er hernach die⸗ 
ſes Orths / weil es jhm ſo wol glucket / eine Kirche zu Ehren 
erbawet) gehalten wird / in die Stadt Pieſchkow / Vnd kehret 
erſtlich in die Kirche S. Saluatoris ein / Darnach in die Kir⸗ 
che der heyligen Dreyfaltigkeit (in deren Schutz ſich die 
Stat fonderlich anbefohlen) Vnd nachdem jn der Vaſſian / 
Columnenſiſcher Biſchoff / der mit jhme allda ankommen 
war / vnd fuͤrgab / die Stadt ſey ſchon erobert / hierzu ermah⸗ 
net hette / plůndert er die Stadt. Den Rath vnd die vom Adel 
warff er in Gefengniß / ſetzte andere Einwohner in die Stat / 
vnd fuͤhrete die Nathßperſonen Geyſſel / vnd die vom Adel 
mit ſich hinweg in die Moſchkaw. Ihr viel vom Adel / damit 
ſie nicht das Vaterlandt reumen vnd verlaſſen dorfften / be⸗ 
gaben ſich in Kloͤſter / vnd worden Ordenßperſonen. Von 
dieſer Zeit an iſt die Stadt Pleſchkow bißher in ſchwerer 
Dienſtbarkeit verblieben. Sie iſt in die lenge gebawet / nach 
Abendt zu iſt ſte was enge / Auff der Seyten nach Mittage 
fleuſſet das Waſſer Velika daran hin / welches an dieſen Orth 
nicht allein mit dem Namen Velika (das iſt groß) ſondern 
auch / weil viel Waſſer mehr allda darein kommen / an ihm 
ſelbs groß iſt / Es felt die Velika p ooo Schritt dauon in en 
x ee 


See Pelbam, Auff der Seyte nach Mitternacht ift das 
Fuß Pieſchko / das nicht weit von Nouogardien entſpringet / 
vnd durch die Stadt Pleſchkow (deren es den Namen gibt) 
mitten hindurch fleuſt / vnd in die Velikam fellet. 

Die Stadt hat drey Theyl / deren jeders mit einer be⸗ 
ſondern Mawer vmbgeben vnd vnterſchieden. Das Theyl 
nach Abend nennen ſie Sapskouam / Das iſt / Vnder Pleſch⸗ 
ko: Das mittelſte iſt das Schloß / das hat auch drey Theyl / 
Nemiich / das euſſerſte Theyl nach Mittage / vnd dem Waſ⸗ 
fer Velika zu / Krſemnouia. Das ander / Bomantoua: Das 
dritte / das Mittelſte genent. Diß wird alſo geheiſſen / nicht 
vom Schloß / ſondern von der Stadt / darumb / das es gleich 
das Mittel darinne heit. Die Seyte nach Mitternacht iſt 
die lengſte / helt in die lenge biß in Sooo. Schritt / vnd hat eine 
ſteinerne Mawer. An dieſe Mawer hat der Moſchkowiter / 
nach dem Polutzky vnd Velikiluky erobert / noch eine andere 
Mu wer jnwendig zwifchen zwo Keygen von Thramen mit 
Erde außgefuͤllet / machen laſſen. Die Stadt hat vmb vnd 
vmb auff allen Seyten gemawerte ſtarcke Paſteyen vnd 
Biuſtwehren / vnd als die Paſteyen vor alters nicht gleicher 
gröffe erbawet / Daher kam / das / wenn man das Geſchuͤtze 
von einer auff die ander richtet / eines das ander nicht ſchuͤtzen 
kondte / ließ er in den Winckeln dazwiſchen andere Wende 
auff fuͤhren / vnd mit dicken Raſen bedecken / vnd Fenſter 
darein machen / das ſie in gleicher weite fuͤrgiengen. An die⸗ 
ſe Bruſtwehren / weil ſie zu enge / vnd zu beſorgen / wenn das 
groſſe Gefchügefolte darauff geſtellet vnd abgeſchoſſen were 
den / ſie würden es nicht ertragen / ließ er von jnnen andere 
hoͤltzerne Thuͤrne / von ſtarcken Balcken vnd Thramen / an 
bequeme Drth vntermengen / vnd mit einer groffen anzahl 
groſſes Geſchuͤtzes erfüllen. Es iſt vmbher eine ſehr herr⸗ 
liche / luſtige vnd liebliche gelegentzeit / ſintemahl erſtli 
die zwey vmbher flieſſende vnd e ape Waſ⸗ 

ſer / 


fer] vnd das offene Feldt / darinne feine Hügel vnd Thal / 
darauff viel Wacholder Bewme / von Veronecia bißher ſte⸗ 
hen / ſam weren fie zu fleiß dahin er zeuget / ein luſtiges anſe⸗ 
hen geben / Vnd dann fo ſein vber viertzig Kloͤſter von Mas 
werſteinen ſehr luſtig vnd zierlich erbawet / in der nähe vmb⸗ 

er luſtig anzuſchawen. Das beruͤmpteſte vnter dieſen Kloͤ⸗ 

ern iſt das Swatohorenſiſche / von wegen des Gotteß⸗ 
dienſts / darumb man es den heyligen Berg nennet / vnd we 

en des wol befeſtigten Orths. Denn es liget auff einem 
Farcken Steinfelß faſt 3000. Schritt von Pleſchko (vnd 
iſt mit ſtarcken Thuͤrmen vnd Mawern / wie ein Caſtell ver⸗ 
waret. 


Nachdem der Moſchkowiter / als oben angezei⸗ 
Set / nach eröberung Luky / wol dencken kondte / das der Koͤ⸗ 


ng ſich für Pleſchkaw legen wuͤrde / verſahe er die Stadt mit 


allen fachen ſo die Belagerung außzuſtehen dienſtlich zum 
fleiſſigiſten / Vñ ließ alle nothdurfft mit hauffen hienein 15 
ren. Deſſen er vber die Munition die zuuorhin zu Beſchuͤ⸗ 
tzung der Stadt gezeuget / an dieſem Orthe zuſam̃en zubrin⸗ 
gen groſſe gelegenheit / ſintemal daſelbſt durch die Narua alle 
Kriegßruͤſtunge / die man aus Deutſchlandt vnd den Abends 
lendern hieher bringet / allhie antom̃en muͤſſen. Darumb ſo 
war ein ſolcher vberfluß an Krieg munition in dieſer Stadt 
verhanden das vorgehenden Jahres der Moſchkowiter / als 
der da dieſem Orthe auch noch nicht gentzlich trawete / ein 
theyl des groffen Geſchůtzes zu hinterſt in die Moſchka füͤh⸗ 
ren lieſſe | Vnd weil es der ſchwere halben lan gſam forth zu⸗ 
bringen / ließ er es in den See limeno nicht weit von groß No⸗ 
uogardien / verſencken. N 

Das Schloß in der Stadt Pleſchko / hielten jnne die 
beyden Suifch Baſilius vnd lohannes Baſilij Bruders Petri 


Sohn / welcher Petrus vnter Konig Sigilmundo Auguſto 


am 


am Waſſer Vla von Herrn Nicolao Radzwiln erſchlagen: 
Die Suilcij ſein aus dem Geſchlechte der Fürften zu Suſtal 
herkommen: Item / neben jhnen hielten das Schloß inne 
Andreas Choroſcinus / vnd Pleſceiouus. Vnter dieſen 
Hauptleuten war Tohannes / wegen feines fuͤrtrefflichen 
Raths / Choroſcinus aber wegen ſeiner Leibes ſtercke vnd 
Großmuͤtigkeit bey dem Moſchkowiter in groffem anſehen: 
Vnd darumb ob zwar Bafllius elter als lohannes / zohe er 
dennoch jhme lohannem vor / vnd vertrawete jm alle ſachen. 
In der Stadt waren vber 70 oo. Pferde / vnd von Fußknech⸗ 
den / mit den Bürgern die Kriegßempter vñ Beſtallung hat⸗ 
ten biß in oo oo. Mann des gemeinen Volckes war auch 
wol fo viel. Vnter den Befehlichshabern vber das Fuß⸗ 
volck war Koſetſcius / der wegen Großmuͤtigkeit vnd Leibes⸗ 
— dem Großfuͤrſten ſehr lieb / der anſehenlichſte vnd fuͤr⸗ 
nemeſte. N 
Es waren etliche Koſſaken / deren Fuͤhrer Nicolaus / aus 
der Koͤniglichẽ Herrſchafft Circafsn buͤrtig / der dem Moſch⸗ 
kowiter lange gedienet / auff dieſen anſchlag in die Stadt zu⸗ 
ſammen kom̃en / das fie jhrern Kriegßbrauch nach im Felde 
auff die vmbſchweiffenden halten vnd ſie aufffangen / vñ alſo 
Außbeute werben wolten. Denn dazu fein ſie gewehnet / vnd 
darinne wolgeuͤbet / das fie keine Harniſch noch andere Waßf⸗ 
fen / ſondern nur geringe Kleydung wider den Regen vñ Vn⸗ 
gewitter / einen Sebel vnd Copy fuͤhren doch brauchen ſie 
auch die Buͤchſen / einzele Perſonen zu vmbgeben vnd zuerle⸗ 
en: Vnd dienen wol / die Straſſen / der Feinde Laͤger vnd 
Zuſtandt zuerforſchen / mit Kahnen vi Tramen vber Waſ⸗ 
fer zufahren / die dickiſten Waͤlde vnd Heyden / vnd die jrrſa⸗ 
meſten Wege zu durchwiſchen vnd durchſtreichen / vnd thun 
es mit der leichtẽ Ruͤſtung / mit ertragung Durſtes / Hunger / 
groſſer Arbeit / vnd bemuͤhung allen anderen zuuorn. Dieſe 
Koſſaken lude Suiſcius hienein in die Stadt zu Gaſte / vnd 
behielte ſie darnach darinnt. c ij Als 


Als der König des allen berichtet / vnd geſehen wie dit 
Stadt ver wahret / befande er / das er anfenglich / da maͤnnig⸗ 
lich gerathen / Er ſolle dieſe Stadt belagern / nicht ohne vrſach 
dawider geweſt / vnd das man jn viel weniger von der Stadt 
gelegenheit vñ befeſtigung / als er im Augenſchein jego erfin⸗ 
de / fuͤrgegeben vnd berichtet habe / Bad ſahe nu / das er / da er 
die Stadt mit hoͤchſter Macht belegern ſolte / dreymal ſo viel 
Fuß oolck als er dafuͤr gebracht / haben muſte / das er auch mit 
dem Pulffer nicht zulangen würde, Denn das Pulffer das 
er zu Sula abgeleget / war durch verwarloſung der Beſatzung 
angangen vnd verbrandt. So hatten die Kenttmeifter des 
andern / weil jederman gehoffet / es folle der Friede beſchloſſen 
werden / wenig eingekauffet / Vnd als man damit ſchwerlich 
forthkom̃en können] hatten ſie deſſen gar wenig zur ſtelle ges 


bracht. Derhalben bedachte es der Koͤnig hin vnd wider / 


vnd war faſt der meynung / Es ſolle beſſer ſein / das er die 
Stadt Pleſchko bleiben lieſſe / vnd groß Nouogrod / die weni⸗ 
ger bewehret vñ verſehen ſein ſolle / belegerte: Oder ſich wen⸗ 
dete auff die vmbher ligenden Caſtell / Porchowa vnd V do- 
wa / Vnd wenn er die eingenom̃en / darnach aus denſelben / 
die Stadt bedrengete. Deñ zu Porchowa gute gelegenheit 
der Stadt Pleſchko alle huͤlffe vnd zufuhre abzuſtricken vnd 


zuuerhindern: Vdowa aber hatte an das Juanogrodenſi⸗ 


ſche Schloß / welches die Anfurth zur Narua macht / ſtoͤſſet. 
Der erſte Rathſchlag kondte nicht ſtatt haben / aus obge⸗ 
melten vrſachen / vñ das man ſich wegen der Stadt Pleſchko 
verhinderung zubefahren / Vnd denn / das man ſagte / es ſey 
Nouogrod ſe ſo feſte vnd wol verwahret als Pleſchko. Dar⸗ 
nach ſtunde auch im wege die weyte Reyſe bißhin / vnd das der 
Sommer zu ende lieffe / vnd numehr viel Regenwetter zuge⸗ 
warten. Der ander Anſchlag / die vmbherligende Caſtell ein⸗ 
zunemen / vnd daraus Pleſchko zubelegern vnd zuhedrengen / 
wurde vber das / das es dem Koͤnige vnd ſeinem — 455 
uff⸗ 


Auff zug verechtlich fein wolte / auch den Feindt muthig vnd 
behertzt machen. Weil er derwegen verhoffete / mit ſtarckem 
muth / vnd vermittels feiner Kriegß leute thugend vnd trewe / 
dadurch er zuuor wol mehr zuwege gebracht / lle jetzige fürs 
fallende beſchwerden zuuͤberwinden vñ zuuͤbertawren / Fien⸗ 
ge er an eine gelegenheit außzuſehen / dahin er für die Stadt 
Pleſcheo ſein Feldtlager ſchluͤge. 

Aafenglich war er willens an der Nouogardiſchen ſtraſ⸗ 
ſe / da das Waſſer Pleſchko in die Stadt vnd darnach drun⸗ 
ter in die Velikam fellet / das Lager zuſchlagen / ſintemal man 
daſelbſt der Stat alle Huͤlffe vn Zufuhre auffhalten koͤndte. 
Aber er muſte dieſen Weg fahren laſſen / nachdem dieſe ſeyte 
bey Sooo Schritte lang / vnd das daſelbeſt das Feldt weyt 
vnd breyt vmb vnd vmb frey vnd bloß / Allda man keine Reu⸗ 
ter im nachdruck ſicher halten / noch auch wegen des vnauff⸗ 
hoͤrlichen ſchieſſens der Feinde / mit dem Lager hienan kom⸗ 
men koͤndte / Vnd muſte ſich dazu befahren / es möchte das 
Fußvolck (wenn es die Schantzen vnd die Lagerſtadt zurich⸗ 
ten wuͤrde / fo er jm nicht mit den Reutern bald zu huͤlffe kom⸗ 
men koͤndte / da in der Stadt ſo ein mechtiger Reyſiger Zeug 
vnd groſſes Fußvolck / an viel Orthen herauß fielen / vnd jnen 
die zu Nouogrod zu huͤlffe kemen / vnd man alſo eine gefehrli⸗ 
che Schlacht thun folte) vmbringet vnd erleget werden. 
Aber Samolcius ermahnete den Koͤnig / er folle ſich diß 
alles nichts jrren laſſen / Vnd ſagte / Es weren an dem Waſ⸗ 
fer Pleſchko etliche Schleuſſen / darein man wol eine anzahl 
Reuter vnter die Zelte im nachdruck halten koͤndte / die in fürs 
fallender noth den onfern zu huͤlffe koͤndten kommen: Auff 
dieſe weiſe / ſo man das Lager breyt hien aus nach Nouogar⸗ 
dien ſchlagen wuͤrde / koͤnne man der Stadt alle Huͤlffe vnd 
Proſtant / ohne ſondere Wacht abſtricken / mehr vñ bequemer / 
Als ſo man das Laͤger auff die ander ſeyte ſchlagen ſolte / da 
man das Kriegeßvolck mi dem Wachthalten zu ſehr bemuͤ⸗ 
Eu hen 


hen muͤſte: Dau ſey auff dieſer ſeyte der Boden linde / Aber 
auff der andern ſeyten weren groſſe vñ ſcharffe Steinfelſen / 
daran man lange arbeitẽ wuͤrde muͤſſen / mit dem Schantzen / 
Aber die Stadt zu vntergraben keine gelegenheit haben wuͤr⸗ 
de. Dennoch weil der Koͤnig darfuͤr hielte / man muͤſſe mehr 
die Wolfahrt der Leute / als den Sieg in achtunge nemen / 
Beſchluß er bey ſich die Stadt auff der ſeyten gegen Orient 
zubelegern. An welchem Orthe zugleich das Fuß volck im 
Schantzgraben vñ anderer Arbeit / auff der Lincken ſeyte das 
Waſſer Velika zum vortheyl hette / vnd da man das Laͤger zu 
nechſt an der Feinde Schantze ſchlagen koͤnne / vnd das auff 
dieſer ſente die Hügel (für der Feinde Geſchüͤtze / die vnſeren 
ſchuͤtzen koͤndten / Vnd der Winckel / darein die Stadtmaw⸗ 
ren zuſaſ̃en ſtieſſen / gute gelegenheit / was tapffers auß zu⸗ 
richten geben moͤchte. Derhalben ſatzte er vber das Waſſer 
Ogrecham / vnd ſchlug daſelbſt das Lager auff / Vnd daſelbſt 
kamen auch an das Littawiſche Kriegßvolck / vnd die Polni⸗ 
ſche Hoffeleute zu Roß / denen / wie wir oben gemelt / auff die 
Lincke fepte hienach zufolgen befohlen worden. Auch brach⸗ 
te allda Farenßbeck das Deutſche Fuß volck zur ſtelle / vnter 
denen zwar etliche die im Niderlande gedienet / Aber doch die 
andern weg en kürtze der Zeit / vnd das die von Lubeck bey 
ſhnen Kriegeßvolck nicht wolten annemen laſſen / zum meh⸗ 
verntheyl an der Deutſchen Graͤntze vnuerſuchte Leute / wa⸗ 
ren in der eyl hin vnd wider zuſam̃en gebracht. 

Eben zu dieſer Zeit kame auch im Feldtleger an / Bar⸗ 
tholomzus Budlerùs vom Hertzogen zu Churlandt / mit ei⸗ 
ner anzahl Kriegeßvolcks / das in den vorgehenden Zuͤgen / 
weil der Rönig in andern Orthen dem Kriege beywohnete / 
an der Lifflendiſchen Graͤntze wider der Feinde einfall auff⸗ 
gewartet / geſandt. Vñ darnach etliche / ſo vor ſich ſelbſt dem 
Könige zugeſogen / aus Preuſſen Herr Fabian von Donaw / 
ett. Vnd neben dem Herrn von Redern / von deme wir zuuor 
meldung gethan / etliche andere vom Adel. Als 


Als der König mit dem gantzen hellen Hauffen ober 
das Waſſer geſetzet / ſchlug er das Lager unter die obgedach⸗ 
ten Huͤgel. Die Vngern lagerten ſich auff die lincke Hand / 
an das Waſſer Velika: Die Littawen was druͤber / aͤn dit 
Porchouienſiſche Straſſe. Mitten inne befeſtigten die Dos 
ien jhr Lager mit einer dreyfachen Wagenburg auff beyden 
Seyten des Waſſers: Den Platz zwiſchen dieſen vnd den 
Littawen namen die Deutſchen ein. 


Vmb dieſe Zeit kame ein Legat / ein gar alter 
Mann / vom Tuͤrcken abgefertiget ins Lager. Der forderte 
die Tattern wider die / wie oben angezeiger / die Flucht gege⸗ 
ben / vermoͤge des Bundes zwiſchen dem Tuͤrcken vnd Po⸗ 
len / darinne begriffen / das man die Feldfluͤchtigen einander 
nicht vorenthalten ſolle. Dem gab man zur antwort: Weil 
der Koͤnig ſie noch nie geſehen / jre entſchuͤldigung auch nicht 
gehoͤret / fo wolle er / ſo bald er wider in Polen würde ankom⸗ 
men / die Sache verhoͤren / vnd dem Tuͤrckiſchen Keyſer ant⸗ 
wort ſchreiben. 

Wiewol des Fußvolcks zu wenig / vnſers theyls / die Bes 
laͤgerung für Pleſchko nothduͤrfftig anzuſtellen / fo war doch 
bey deſſelben an der anzahl vnd an geſchickligkeit der Landß⸗ 
knechte vnd an Ruͤſtung kein mangel: Aber die Reuter wa; 
ren (wie zuuorn eingefuͤhret) viel zierlicher / ſchmucker vnd 
ſtatlicher ſtaffiert / als zuuorn in den andern Zügen jr keinem. 

Da ließ der Koͤnig den Tuͤrckiſchen Abgeſandten durch 
das Leger / da am meiſten Kriegeß leute hielten hindurch fuͤh⸗ 
ren / der verwunderte ſich vber dem mechtigen F eldtlager / O 
den ſchmucken Reutern vnd Roſſen / die jm entgegen kamen / 
vnd ob dem anſehenlichen Hauffen / vnd ſagete: Wolte 
Gott / das die beyde Herren (Er meinete aber den Tuͤrcken 
vnd Koͤnig zu Polen) einig ſein moͤchten /es ſolte jhn die gan⸗ 
tze Welt nicht widerſtehen koͤnnen. 

ö Vnter 


Vnter des erfahen die in der Stadt das Vngeriſche 
Kriegeßvolck / das neher der Stadt eine Schantze einzune⸗ 
men vnd auff zurichten in vorhaben / vnd fielen aus der Stat / 
vnd ſatzten an ſie / Aber die Vngern folgeten jhnen biß an die 
Stadt Thor nach / vnd trieben ſie wider hienein / Es blieben 
etliche Perſonen auff beyden theylen in dieſem Scharmuͤtzel. 

Da fingen die Vngern an / an dem Orth / da fie jhr 
Laͤger auffgeſchlagen / dem Pochrowiſchen Thurm (wie ſie 
ihn nennen) gegen vber zu ſchantzen / neben dem Waſſer Bes 
lika / vnd die Polen nicht weit dauon / dem Swinenſiſchen 
Thurme entgegen / Zuuor aber ſtelleten ſie etliche Schantz⸗ 
koͤrbe / an etlichen vnterſchiedenen Orthen / vnd verordneten 
etliche Reuter vnd Knechte / die / ſo der Feindt herauß fallen 
wuͤrde / jhnen alßbald zuhuͤlffe kondten kommen. Es koſtete 
mechtige groſſe Arbeit / an dieſem Orth Graͤben auffzuwerf⸗ 
fen / wegen des ſtrengen Bodens / darunter / wenn man eines 
Ellbogens tieff eingegraben / ein lauter Felß angetroffen 
ward. Doch lieſſen ſich die Vngern diß alles nichts ſrren / 
ſondern hieben mit den Beylen groſſe Felſen herauß / vnd lieſ⸗ 
ſen nicht abe / biß ſie die Schantzen gefertiget / Nicht ſo gar 
mit groſſem verluſt der ihren / als das allein der fuͤrtreffliche 
Juͤngling Petrus Kendius / eines fuͤrnemen Geſchlechtes in 
Vngern / Als die Moſchke witer zu Nacht die Wache auff⸗ 
munterten / zu dem Geſchrey hinzu lieff / vnd mit einem groſ⸗ 
ſen Stuͤcke zu tode geſchoſſen ward. 

Als nun die Vngern / weil ſie ohne allen vmbſchweiff 
gerichts zu auff die Stadt jhre Schantze fertig gemacht / 
den Thurm gegen ober anfiengen zu beſchieſſen / haben fie in 
weniger Zeit ein ſtuͤcke Mawer dabey vmbgefellet. 

Es hinderte die Polen ſehr / das ſie von dem Orth / wit 
geſaget / etwas weitleufftig gegen der Stadt zu ſchantzen hat⸗ 
ten: Vnd das fie die Seyten / da eines theyls das Waſſer 
Velika / auff dem andern Theyl der Polen Sckantze die Vn⸗ 

gern ſicher hielte / auff das fie nicht vmbringet mochten wer⸗ 
den / erſt mit Sturmdechern vnd andern Vorwehren ſich 
gegen feindtlichem Einfall verwahren. 

Darnach / als fie nun die Schantzen fertig / vnd man 
von allen Thuͤrmen auff ſie zuſchoß / erſt die Feinde abtrei⸗ 
ben: Vnd endtlich / das ſie jhr Geſchuͤtze / ſo Weyer verwal⸗ 
tet / auff den Grundt / vnd zu vnderſte an die Mawern der 
Stadt aus ober zehlten vrſachen richten muſten. Derhalben / 
als es auff jhrem theyl fo langweylig zugienge / vnd ſie die 
Mawer was langſamer als die Vngern durchſchoſſen / Wol⸗ 
ten die Vngern nicht warten / ſondern bemuͤheten ſich / durch 
den Orth / da ſie die Mawer nider gefellet / hinein zu dringen. 

Samoſcius berichtet ſolches den Koͤnig / ond fuͤhrete hn 
zu gemuͤthe / Es ſey viel ſicherer / vnd den Sieg zu erlangen 
dienſtlicher / fo man mit der Vngern Einfall inne hielte / biß 
aus der Polen Schantze auch ein Loch in die Mawer geoͤff⸗ 
net ſey / vnd das man in des an vielen Orthen die Mawer zu⸗ 
ſchellete / vnd das Loch / ſo die Vngern nidergeworffen / wei⸗ 
ter machte / vnd vorhin abſehe / wie man hinein zukommen ge⸗ 
trawete / vnd nach fleiſſiger erforſchung zuuor alle nothdurfft 
zum Sturm fertig machte. Auff dem andern Theyl truge 
man fuͤrſorge / es möchten in mittler Zeit die Feinde raum ge⸗ 
winnen / ſich zuuerwaren / vnd Gegenſchantzen auffzuwerf⸗ 
fen: Sonderlich lag dieſem des Cantzlers Fuͤrſchlag am 
Wege / der mangel an dem Pulffer Derwegen hielt mans 
dafuͤr / man muͤſſe nothwendig zu erſt was groſſes vorſuchen / 
ehe denn alle hoffnung die Stadt zugewinnen / wann das 
Pulffer gar würde verthan ſein / zerrinnen werde Man 
verglieche ſich endtlich dahin / das man etliche abfertigen / 
vnd das Loch in die Mawer beſichtigen / Vnd ob auch ſonſt 
etwas die vnſern verhindern moͤchte / erkuͤndigung nemen 
taffenfolte. Dazu nam man so. Deutſchen / darunter ihr 
viel zuuor bey Belaͤgerungen der Stedte geweſen. Vnd ers 

maß nete der Koͤnig den Cantzler Samofcium / er folle alles 
er zu ſchaffen / was zum Sturm von noͤthen / Auff das die 
eit / ſo die vorordnete zu der beſichtigung dazu rathen würs 
den / keines weges vergeblich verlieffe / vnd ſich der handel fer⸗ 
ner nicht verzuͤge. a 

Vnter des bringet ein Vngeriſcher Rottmeiſter (wel⸗ 
chen ſein Hauptman das Loch in der Mawer zubeſchawen 
abgefertiget) bericht / das daſelbs gar wol hinein zu kommen 
ſey / Es fey das Loch breit genug / vnd ſey leicht hinab zu ſtey⸗ 
gen / jnnwendig weren gar kleine vnd geringe Graͤblein fuͤr⸗ 
geworffen. amaln / als ein fuͤrnemer Koͤniglicher Rath 
riete / man ſolte den Einfall ein wenig auff halten / auff das 
nicht etwa zwiſchen beyden Nationen / Vngern vnd Polen 
ein Vnwille erwachſen mochte / Vnd Samoſcius Vrſachen 
anzeigete / was die Polen verhindert habe / das ſie jhres theyls 
die Mawer nicht ſo weit / auch nicht ſo bald als die Vngern 
geöffnet Antwortet derſelbe Rath: Eine jedere Batse 
mauſe für ſich. | — 

Derhalben machte ſich Samoſcius an die Schantze / 
vnd gab den Polen etliche Deutſchen zu / vnd befihlet jhn wis 
der an den Sturm zu tretten. Den Vngern ordnet er Bor- 
nemiſſam zu. Der Koͤnig begab ſich auch ſelbs an das Vfer / 
da der Vngern Schantze lage / Ermahnet das zum Einfall 
geruͤſte Kriegeßvolck mit wenig worten / nach gelegenheit der 
Zeit / vnd wolte alſo in der naͤhe des außganges erwarten. 
Man hatte aber ſchon zuuor etliche Gefchüge vber die Veli⸗ 
kam gebracht / das ſtalte man gegen dem vndern theyl deren 
Mabwern / dadurch das Ktiegeßvolck hinein fallen ſoltt / alſo / 
das man die Mawer gegen vber abſtreichen / vnd gerade hie⸗ 
nein vnter die Feinde ſchieſſen kondte. Man beſtellete auch 
etliche Reuter an bequeme Orth / vber der Schantzen / vmb 


die Stadt vnd Straſſen / auff alle vorfallende noth auff zu⸗ 
warten. 
Die 


Die Feinde merckten wol] was man im Laͤger fürhatte: 

Denn man von allen ſeyten aus der Stadt ins Laͤger ſehen 

kondte: Derhalben ſamleten ſie ſich ſehr ſtarck vmb die 
Mawer. Samoſcius hieffe zwantzig geruͤſte vnd fertige Po; 
len / durch den Gegengraben / an die Mawer kriechen / vnd 
ſehen / wie daſelbeſt in die Stadt zukom̃en. Dieſe brachten 
Beſcheyd / der Graben ſey am ſelben Orthe / vnd die Bruͤcke 
was nidrig / dadurch man leichte vber den Graben zukom̃en 
gelegenheit habe. Darauff ſchickete Samofcius die funfftzig 
Deutſchen anhin / mit Befehlich / das ſie ſich zu nechſt an die 
Mawer verfügen ſollen / Vnd ſo ſie durch die eingefallene 
Mawer hienein zudringen vermeyneten / ſolten ſie warten / 
vnd ein Zeichen / wie mit jnen verlaſſen / geben / wolle er jnen 
baldt andere mehr hienach zu huͤlffe ſchicken / Sehen fie aber 
das daſelbſt nicht durchzukom̃en / fo ſolten fie fich allgemach 
wider zu ruͤcke machen. Vnter des verordenet er die jenigen / 
fo er nach gegebenen Zeichen / jhnen wolte nachgeſchicket ha⸗ 
ben / Nemlich / erſtlich etliche Deutſchen (ſintemaßl ſolches 
die fuͤrgehende funfftzig alfo begeret) Darnach etliche Polen / 
die auff ermahnung Georgi) Mniſci / Hauptmans zu Sa⸗ 
nocen / Staniſſai Stadnizi,, Procopij Panonſcij, Ändrez Or- 
ſechouß / vnd anderer / die Roß ſtehen lieſſen / vnd ſich beym 
Samoſcio hierzu ſelbſt angaben / vnd ſonſt noch etliche Fuß⸗ 
knechte mehr. An die erſte ſtelle ordenet er Penonſcium vnd 
Orſechouium / mit jhren Rottgeſellen / die ſolten mit den Co⸗ 
pien das beſte thun. Darnach Vrouecinus mit den Buͤch⸗ 
ſen / hinter deme / Staniflaum Stadnicium / mit einem andern 
Geſchwader Reuter. Nach dieſem beſihlet er Vibranouio 
vnd Syrneo mit jhren Hauffenimhinterhalt auff zuwarten. 
gu letzte an einen beſondern Drehe ſtellete er Georgium 

nifcium mit feinen Reutern / Eines theyls derſelben behelt 

er bey dem Geſchuͤt e vnd der Schanze. 

Als die Deutſchen nu biß an den Graben forthgerucket / 
vnd Toannes Garonma ein Frantzoſe hienein ſchlipffen wol⸗ 
te / ward er von den Feinden herunter geſtuͤrtzet / Da blieben 
die; andern / als die nicht anderſt vermeyneten / der eingang 
durch die Ma wer ſey zu enge / das man dadurch fuͤglich nicht 
werde kommen koͤnnen / am Graben ſtehen. Die Polen im 
nachdrucke / als ſie nicht forthrucken kondten / drungen durch 
die foͤrderſten mitten hindurch / vnd trieben die Feinde von eis 
nem hoͤltzern Thurm vñ Wehre herab / die ſie an den Thurm 
mit Latten zwiſchen der Mawer obgemelter maſſen / zuge⸗ 
richtet / vnd mit Rafen bekleydet gehabt / Vnd namen den 
Thurm mit groſſer mühe ein / vnd ſtecken V ibranouius vnd 
Syrneus zu oberſte auff den Thurm jre Faͤhnlein heraus. 

Die Deutſchen kehreten ſich gegen dem Loche / das die 

Vngern eingefellet / als dasda weyter offen. Gleichergeſtalt 
war auch den Vngern fuͤrgeſchrieben / wie ſie ſich verhalten 
ſolten / vnd ward jhnen zugegeben Franciſcus Veſelinius / 
des Koͤniges fuͤrnemer Kam̃erer. Aber als der Frantzoſe bey 
den Deutſchen herunter geſtuͤrtzet / fielen die Vngern / als ſie 
ſahen die Polen auff ihrer ſeyte ſchon hienein dringen / auch 
hienein / vnd kamen auff den Thurm / vnd ſtecketen erſtlich 
Thomas Dercenus / vnd Matthias Kerekefius jre Fähntein 
heraus. Dieſen folgte Gabriel Belckeſch mit ſeinem Faͤhn⸗ 
kein / vnd feinen Reutern nach: Vnd als ſie viel Faͤhnlein 
außgeſteckt / vnd weyter in die Stadt dringen wolten / wor⸗ 
den fie auff gehalten durch etliche von den Feinden zunorn 
auffgeworffene Graͤben / vnd hoͤltzerne Pollwerck. 

Als die Feinde erſtlich die vnſern fo muthig die Mawer 
anlauffen / vnd die jhren herab ſchlagen / vnd hin vnd wider 
Faͤhnlein ſtecken ſahen / wolten ſie die Flucht geben. Aber 
Iohannes Suifcius rendte auff feinem verwundeten Noffe 
vmbher / vnd hielte die Fliehenden auff / baldt mit drewen / 
baldi mit bitten / flehen vnd ermahnen: Auff dem * 
they 


theyl zeigete ihnen der Biſchoff ihre Goͤtzen vnd Heylig⸗ 
thumb / vnd brachten ſie alſo wider zum ſtande. 

Erſtlich fiengen ſie an die vnſern mit Steinen vnd Ge⸗ 
ſchoſſe ab zutreiben / Da denn die vnſern widerumb auff ſie 
loß ſehuſſen / vnd wurden beyder ſeyts jhr viel verwundet: 
Vnd ſtreweten die Feinde vnter den Thurm / den die Polen 
eroͤbert / Pulffer / Vñ als ſich die vnſern ſolchs nicht jrren lieſ⸗ 
ſen / verſuchtens die Feinde noch zweymal. Da wurdẽ die ons 
ſern / weil der Thurm brandte / von dem Fewer gezwungen 
endtlich herab zuſteigen / Vnd zu letzt auch / als man von der 
Paſtey am Waſſer Velika (welche durch vnſer Geſchůtze in 
ſo kurtzer Zeit nicht kondte nidergeſchoſſen werden ) auff die 
vnſern mechtig abſchuſſe / muſten ſie ſich gar wider zu ruͤcke 
begeben / vnd abziehen. Darnach kehreten ſich die Feinde 
gar auff die Vngern zu / Als aber dieſelben wuſten / das ſie 
wegen obgedachter vorgebaweter Schantzen / nicht würden 

orthkom̃en koͤnnen / vnd die Nacht verhanden / trugen ſie die 
erſchlagenen mit ſich weg) vnd zohen auch abe. Es ſein die⸗ 
ſen Tag vber 40. vom Adel aus Polen / vnd von Vngern 
nicht viel weniger / vnd vnter denen der fuͤrnemeſte Gabriel 
Bekkeſch vmbkom̃en. So haben die Feinde auch groſſen 
Schaden entpfangen / viel iſt jhr todt blieben / vnter denen die 
ürnemeften Hauptleute ober das Fußvolck / vnd ſonderlich 
icolaus Cirkafsius der Koſſaken Hauptman. Auch fein 
jhr viel verwundet worden. Darumb ſchrieben ſie alßbaldt 
an die in der Beſatzung zu Vdowen (welche Brieffe kurtz 
ernach von den vnſern auffgefangen worden) vnd gaben 
groß ſchrecken zuuerſtehen / vnd bathen / Sie wolten jhr anli⸗ 
gen vnd gefahr dem Großfuͤrſten vnſeumlich zu wiſſen ma⸗ 
chen / das er ſhn zu huͤlffekom̃en wolte. 

Damit aber vnſer Kriegßvolck von dieſes Tages auß⸗ 
geſtandener arbeit vnd groſſer bemuͤhung ſich wider erholen 
möchte / ſchuff Samofcius das die Reuter / ſo ex mit F 

Mniſcio S ino zenſiſchem Hauptman im hinterhalt blieben / 
Vnd weil ſie der Vorzug nicht betroffen noch rugſam vnd 
friſch waren / bey dem Geſchuͤtze vnd der Schantze auffwar⸗ 
ten vnd Wacht halten muſten: Vnd ſatzte vber das gantze 
Fußvolck weil Yrouecius im Sturm geſchlagen / Stanislas 
um Penkoslauium. Des andern Tages hielte man Rath / 
vnd zufoͤrderſt ſieng man an Pulffer zu hauffe zubringen. 
Man fertiget darnach zum Hertzogen in Churlandt / Item / 
gegen Riga vnd ander Orehe mehr. 

Die Brieffe ſo die zu Pleſchko an den Moſchkowiter ges 
ſchrieben / vnd die vnſern auffgefangen / gabe der Cantzler 
Samo ſcius maͤnniglich zu leſen vnd ab zuſchreiben / dadurch / 
ob in Polen von dieſem Sturm vnd Scharmuͤtzel / was an⸗ 
ders wolte berichtet werden / ſolches aus der Feinde eigenem 
Weheklagen ihres erlittenen Schadens ab zuleinen. Dane 
den brachte er dem Könige für] Er ſehe für Nathſam an / das 
nicht etwa ein Vnfall / dadurch ſie von der Belaͤgerung ab⸗ 
zuſtehen / verurſachet einfallen möchte ſolle man / weil das 
Kriegßheer noch gantz / etliche Pollwerck vnd Caſtell erbaw⸗ 
en / darein man das Kriegßvolck theylen / vnd die Stadt eine 
zeitlang Belaͤgern / vnd ihr alle Zufuhre vnd Profiant ads 

ricken möge: Wenn dieſe nu fertig vnd zubeſorgen / das die 
Kriegß leute ſo fuͤr ſhre Perſon dieſem Kriege gutwillig nach⸗ 
gezogen) nicht in die lenge allda bleiben / Vnd ſo ſie gleich 
blieben] dennoch dem andern Heer beſchwerlich ſein / vnd den 
roſtant vermindern Helfen würden] Zu deme es auch dem 
önige nicht würde thuͤmlich ſein / fo er etlichen verleuben / 
vñ mit etlich wenige allda verbleibẽ ſolte / So were ſein Rath / 
Er ſolle ſich in Polen verfügen | eine Landßverſamlung hats 
ten / vnd mehr Kriegßvoick werben vnd ſhn mit dem Kriegß⸗ 
I fürder Stadt bleiben laſſen. Wurde man des Winters 
harren / ſo würden die fo gutwillig zugezogen / aus zwang 
der langwirigen Belagerung vnd Winters noth / vrlaub ne⸗ 
men: 


men: Vnd wuͤrde alßdenn das andere Kriegßvolck / in man 
gel allerhandt nothdurfft / vnd wenn man die Proſtant ver⸗ 
zehret / kleinmuͤtig werden / Vnd wuͤrde man alßdenn erſt 
Caſtell auff zubawen keine gelegenheit mehr haben. 

Aber der Koͤnig war deren meynung / das jhme gebuͤren 
wolle / zuuorn alle mittel zuuerſuchen / ehe man dieſen Kath 
ſchlag an die Handt ſolte nemen: Sonderlich aber / beſorge⸗ 
te er ſich / weil Poſſeuinus ( der in der Moſchka war) jm zuge⸗ 
ſaget / da der Moſchkowiter wuͤrde zum Friede geneiget ſein / 
wolle er es den König alßbaldt wiſſen laſſen / Solte er nu / ehe 
Poſſeuinus wider heraus keme / dergleichen ſachen mit Caſtell 
auffbawen / oder des etwas anfangen / fo wuͤrde der Moſch⸗ 
kowiter jme hoffnung ſchoͤpffen / die Stadt zuerhaiten / Vnd 
wuͤrde / ob er gieich bey ſich möchte beſchloſſen haben Liffland 
abzutretten / dennoch wider anders Raths werden / vnd ſich 
wenden. 

Weil dieſes nun fuͤrleuffet / vnd man auff das Puluet 
vnd andere Artalerey wartet / wurde man zu rath / der Feinde 
Schantze mit vntergraben zuuerſuchen. Man fienge zwee⸗ 
ne Stollen an / aus der Polen Schantze / nach dem Graben 
zu / Aber es war zu viel Felß da / das man ſie nicht vollendt 
hin aus fuͤhren kondte. Aber die Vngern hatten eine durch⸗ 
brochen / vnd mit Reyſig bedecket. Die —— worden es 
bald inne / Denn wenn ſie die Arbeit gleich nicht geſehen het⸗ 
ten / kondten ſie doch aus dieſem / das man ſo lange von dem 
St irm feyrete / der vnſern Rathſchlag vnd fuͤrhaben wol ers 
meſſen / Gruben derhalben einen Gegenſtollen / auff derſelben 
Seyten in die lenge / darinne ſie auff die vnſern achtung ga⸗ 
ben / vnd der vnſern fuͤrhaben mit Puluer zunichte machten, 

Dazu nahl kriegete man Kundtſchafft / das man den 
Belagerten / durch Vdowam Hufe vnd Volck aus des 
Moſchkaw juſchickte. Vnd als Samoſeius verſtanden / das 
dieſes Volck durch den See Pelbam vnd das Waſſer Bub 

kam ſchiffen vnd durchkommen mußte ließ er etliche Schiff⸗ 
lein zuſammen bringen / vnd einen Dawm an den andern / 
darein eyſerne Keyle gefchlagen / mit Ketten zuſammen faſ⸗ 
ſen / da das Waſſer am breiteften: Etliche ließ er oben / da das 
Waſſer herfleuſt / vnd da der Feindt herkommen folte] an das 
fer gegen vber anfaſſen / alſo das / wenn der Feinde Schiff 
inäber / ſie alßdann nicht wider zuruͤcke fahren koͤndten: 
ndere Bewme ließ er zu vnterſt des Waſſers der Stadt ger 
gen ober fuͤrſetzen / das / wenn fie daſelbs hinkemen / die Schiff 
verwirret / weder hinter noch für ſich kommen / noch entgehen 
koͤndten. In die vorſamleten Schiffe ſetzte er etliche Deut⸗ 
ſchen / als die ſolcher ſachen geuͤbter vnd erfarner / als andere. 
Das gantze Weſen vntergabe er Vrouecio / vnd ſtellete an 
deyde Vfer etliche geruͤſtete Fußknechte. 

Gleich zu dieſer Zeit waren gantz gelegen ankommen / 
Albertus Reſaiſcius / Caſtellan zu Warſchaw / mit 189 0. 
Noſſen vngefehr / Stephanus Bilauius mit 70. Roſſen / Nico- 
iaus Korffius / vnd Wilhelm Plater mit etlichen Lifflendi⸗ 
ſchen Reutern. Denen befahle Samoſcius / weil ſie noch aufs 
fer des Feldlagers ſie ſolten ich lagern beySuatohoram/pnd 
ſich / damit ſie für Zeindlichen anlauff ſicher / mit einem Gra⸗ 
den verwahren. 

Als nun die Feinde bey Nacht mit ihren Schiffen fort⸗ 
geruͤcket / vnd an den Hinderhalt vnd vnſere Schiffe kom⸗ 
men / kondten fie auch den erſten anlauff nicht außſtehen / ſon⸗ 
dern ſtiegen alßbaldt zu Lande aus / Da erhaſchte man ſie hin 
vnd wider im Felde zerſtrewet / vnd brachte bey 200. Boyarn 
gefangen ins Lager. Nicht lange hernach ſchickten, auch die 

zu Derpt den Belagerten Huͤlffe zu. Aber dieſelben erhu⸗ 
ben ſich / als ſich die vnſern zu zeitlich ſehen lieſſen / alßbald 
in ſchneller eyl wider zuruͤcke. N 2 

Vber eine Zeit kam Kundtſchafft ein das Nicolaus 
Choſtouus] vnter den Befehlpabirn pher die Fußknechte 

nach Koſcecio der fuͤrnemeſte beym Moſchkowiter / mit 
7000. Mann den Belagerten zuhuͤlffe keme. Darumb nam 
jhm Samoſcius für / ſintemahl er furchte / es Möchten die 
Feinde in erinnerung derer vorher geſchickten erlittenen Vn⸗ 
falls einen andern Weg ziehen / dieſe gantze Gegendt / vom 
Lager an / baß an Suatohoram / auff Sooo. Schritt eine Was 
che an der ander zubeſtellen. Vorhin waren vom Lager an / 
biß an das Waſſer Pleſchko Kriegeß Wachten beſtellet vñ ge⸗ 
leget: Von dannen / biß an Suatohoram / welches ein weiter 
Weg / gaben ſich die freywillig zugezogene Littawen beym 
Könige ſelbs guthwillig an / das fie dieſelbe Wacht (damit 
das ander Kriegßvolck nicht zuſehr bemuͤh et würde) vertich⸗ 
ten vnd vber ſich nemen wolten. Choſtouus hielt ſich in eis 
nem Werder auff dem See Pelba lange auff / Als er vernom⸗ 
men / das die vorigen / den Pleſchkawern zuhlffe geſchickte 
S hiffe auff gefangen / ſetzte er ſein Kriegßvolck auffs Land / 
vnd jo he bey der Nacht eine vnwegſame Straſſe auff die lin⸗ 
cke Handt / durch etliche Heyden / nach Pleſchko zu / Aber des 
Nachtes verloren ſich der mehrer theyi feiner Kriegeßleute / 
vnd blieben vmb jhn von 7000. kaum zoo. Mann. Damit 
er aber die flüchtigen mit gewalt zuruͤcke hielte / zohe er hinter 
jhnen anher. Derhalben / als die Littawen durch die in vos 
rigen Nächten gehaltene Schildtwache ermüdet / vnd weil 
der Feindt vnter des nicht kame / was nachleſſig wacheten / 
vñ wider den Kriegßbrauch / wegen der kalten / rauhen Lufft / 
Fewer auffſchlagen muſten / kame hieruͤber Daniel Ißleno⸗ 
uus / der im Vorzug ware / mit dem vbrigen Kriegeßvolck / 
als er die Oerter / da er das Fewer brennen ſahe / vermiede 
vnd vmbzohe / in die Stadt. Choſtouus aber / der im letzten 
Hauffen / wie geſaget / hernach folgete / vnd vber das / das er 
ſich die gantze Nacht ober die feinen zuruͤcke zuhalten ſehr be⸗ 
muͤhet / vnd als ein ſchwerer vnd ſtarcker Mann vbel fort 

kom. nen kondte / vnd der Tag ihn e er ſich in 


die 


die Stauden vnd Kreuter / ond zerſtreweten fich feine Gefer⸗ 
ten / vnd machten ſich dauon / daſelbs wurde er von Ändrex 
Viſnouecij / Waywoden in Wolinien Reutern / ſo dieſen 
Tag die Wache hielten / angetroffen / vñ dem Koͤnige zugefuͤ⸗ 
bet. Seine Geferten / ſo jn verlaſſen / wordẽ theyls el ſchlagen / 
theyls in groſſer anzal gefangen. Nach etlich Tagen wurde 
abermahl Theodorus Meſceodouus mit einer anzahl Vol⸗ 
ckes den Belaͤgerten zuhuͤlffe geſchickt. Als dieſer für die Lit⸗ 
tawiſche Schildtwache faſt fuͤruͤber / erhaſchte Gabriel Cir- 
kaſs ius deſſelben letzten Hauffen / vnd als er ſie anplatzete / vnd 
Bilauius mit den feinen / wie er das Geſchrey hoͤrete / auch 
hinzu rennete / worden der Feinde bey 150; erleget / vnd bey 
o. gefangen / Die andern biß in 300. kamen mit Mefceo- 
dauo in die Stadt. 
Weil diß alles fuͤr Pleſchko fuͤrleufft / ſchaffte der Koͤnig 
in Schweden bey des Koͤniges zu Polen Sieg ſeinen Nutz / 
vnd ſuchte ſeinen Vortheyl / vnd nimpt mit dem Kriegeß⸗ 
volcke / das er in Deutſchlandt vnd zu Dantzig auff obermel⸗ 
tes Schreiben geworben / vnd in ſeinem Koͤnigreich auff⸗ 
bracht / durch ſeinen Feldtobriſten Pontum Gardyanum / 
oder de La Gardy die Stadt Narua ein. Dieſe Stadt liget 
am Waſſer Velika / welches / nach dem es den See Pelbam 
verleſt / krieget es einen andern Namen / vnd wird die Narua 
genent / vnd fleuſt vnterhalb der Stadt Narua (die von dem 
Waſſer den Namen hat) bey 30000. Schritte ins Meer / 
mit ſo einem breiten Stram / das darauff groſſe geladene 
Schiff an die Stadt anfahren koͤnnen / Vnd koͤndte man da⸗ 
mit biß gegen Pleſchko forthfahren / wann nicht vber dem 
See nach Diefchto hin / zwantzig Elen hohe Gatter daran 
hinderten / vnd die Schiffe auffhielten. a 
Weil die Stadt Narua vnter der Hern Meiſter Deut⸗ 
ſches Ordens / der Fuͤrſten in Lifflandt Gebiete war / vnd alle 
Moſchkowiteriſchen Kauffmans Wahren / erſtlich u 
Derpt 


Derpt gefuͤhret / vnd darnach durch Reuel oder Pernaw am 
Meer abgeladen worden / war dieſe Stadt nicht ſonderlich 
bewohnet / vnd wenig verwaret. Hernacher aber erbawete 
Johannes der Großfuͤrſte / am Vfer gegen vber das Schloß 
Juanogrod von ſeinem Namen (Von den Lifflendern aber / 
zum vnterſcheyd von jrer Narua / die fie die Deutſche Narua 
a die Reuffifche Narua genandt) fo nahendt an die 
eutſche Narua / das man ſie beyde mit einer Bruͤcke zuſam⸗ 
men fuͤgen / vnd man von einer Stadt in die andere mit ei⸗ 
nem Schuß reichen kondte. Als nu der Moſchkowiter aus 
ſeiner Narua außzoge / vnd die Lifflendiſche Narua auch ein⸗ 
name / richtet er allda eine Niderlage auff / vnd legete der 
Deutſchen vnd anderer Kauffleute vber Meer / vnd der A⸗ 
bendlender Handel dahin. Als aber das Geruͤchte erſchol⸗ 
len / das der König zu Polen Pleſchko belegern werde / name 
der Moſchkowiter aus der Narua / wie auch aus andern ſei⸗ 
nen Feſtungen das Kriegßvolck / vnd legets gegen Pleſchko. 
Als Pontus de la Garda die Mawren zu Narua zube⸗ 
ſchieſſen anfienge / vnd die Moſchkowiter die zu Juanogrod 
in der Beſatzung lagen / vber die Bruͤcke in die Lifflendiſche 
Narua / der ſie ſorge hatten / ſich verfuͤgeten / vnd den meh⸗ 
rerntheyl des Geſchuͤtzes mit ſich hienuͤber fuͤhreten / vnd aber 
der Feindt ſchon hienein fiele / Derwegen die Moſchkowiter 
erſchrocken / zu ruͤcke wichen / fiengen etliche Itali / die vntet 
Hieronymi Cagnoli hauffen / vnter dem Schwediſchẽ Krie⸗ 
geß volck waren / an / ehlends Victori zuſchreyen: Vnd als 
ſie mit dem andern Kriegßvolck den Moſchkowitern biß ans 
Thor nacheyleten / erſchlugen ſie jhr nicht wenig. Dadurch 
wurden die im Schloſſe furchtſam / vnd hatten kein Geſchů⸗ 
tze mehr / damit ſie ſich gewehret hetten / ſintemahl ſie daſſelbe 
in die ander Narua vbergefuͤhret / Vnd weil ihr ſehr wenig / 
verzageten fie an dem Siege! vnd ergaben ſich. Gleicher 
geſtalt ergab ſieh auch dem Schweden die in der Beſatzung 
* e ij zu 


— 


| zu lamhorod vñ Coporia / jwey Caſtell nahe bey der Narua: 
I Darauff kehret Pontus Gardianus mitten in Lifflandt / mit 
II dem Kriegßheer / die andern Schloͤſſer fo die Moſchkowiter 


darinne egöbert hetten vnd innehielten / einzunemen: Vnd 
kriegte zu erſt ein Weiſſenſtein / ein Schloß vnd Stadt ſehr 
| feſte / vnd wol verwaret / Denn es waren wenig Kriegßleute in 
1 der Beſatzung / vnd hatten ſie keine huͤlffe von jhrem Herren 
100 weil Pleſchko belegert / zuhoffen. Darnach legete er ſich für 
Il Pernaw. 
I Nachdem Pontus Narua eröbert / ſchickete er dem Koͤ⸗ 
nige zu Polen / ſeines Koͤniges Schreiben / darinne er jhme 
antwortet auff des Polen vorige an jhn gethan Schreiben / 
in welchem er den Schweden ermahnet hatte / Er wolle ſich 
Lifflands / darumb er Krieg fuͤhre / vnd ſich darumb bemuͤhe / 
nicht anmaſſen. Vnd ſagete der Schwede / Es gebuͤre dem 
Polen nicht ihme fuͤr zuſchreiben / wo vnd an welchem Orthe 
er mit dem Feinde kriegen / oder was fuͤr Landt er angreif⸗ 
fen ſolle. 


| 
| | | Der Rönig zu Polen ſtunde zwar in groſſer zuuerſicht / 


der Schwede würde fein billiches vnd rechtmeſſiges ſuchen / 
in acht genoſ̃ien / vnd demſelben ſtatt gegeben haben / Nicht 
allein darumb / das dem Schweden vnuerborgen / das gantze 
1 Lifflandt / verlauffener Zeit ſich den Koͤnigen zu Polen vn⸗ 
El tergeben / ſondern das er auch vor dieſem / als ſein Bruder 
I Hertzog Erich Refal eingenom̃en / ſelbſt von ſich geſchrieben / 
| Sein Bruder habe daran gantz unrecht gethan: Vnd nach 
dem der Pole numehr den Moſchkowiter mit groſſer muͤhe 
vnd vnkoſt fo ferne gezwungen / das er jhn vmb Friede durch 
f feine Legaten habe erſuchen / Vnd Lifflandt abzutretten vnd 
zuuerlaſſen angeben muͤſſen: Hette er ſich nicht a 
das der König zu Schweden jhmeingrieff thun ſolte. Dar⸗ 
umb ob er zwar durch dieſe des Schweden vnbilliche . 

che Handlung fehr beleydiget / muſte erfich doch zu dieſem 
mahi gedulden / vnd der gelegenheit erwarten. 

Eben zu dieſer Zeit / namen des Königes zu Polen 
Hauptleute / mit gleichmeſſigem Gluck / den Moſchkowitern 
etliche Schlöffer vnd Flecken in Lifflandt wider. Herzog 
Magnus nam Kirempefium ein: Fabianum befefigte er in 
eyl: Buring eroͤberte Pyrchel: Thomas Embdanus Salium: 

embinius entlehnte von denen zu Riga / denen der Feinde 
nahe vmbher ligende Beſatzungen verdrießlich / etlich Fuß⸗ 
volck / vnd behielte etliche Schotten / ſo dem Könige zuziehen 
ſolten / bey ſich / belegerte Cenowart vnd Aſcherot / vnd kriegt 
fie ein: Vnd ließ ſichs anſehen / als wuͤrde Kokenhawſen (ein 
ſehr feſtes Schloß / ſo Dembinius auch belegerte) wegen 
mangel an Proſiant / in der vnſern gewalt kommen. 

Oben haben wir angezeiget / das Herr Chriſtoff Rad⸗ 
zwil / der Feinde einfall / in die Herrſchafft Mohilowen vnd 
Sclowen zuwehren / vom Könige mit einer anzahl Kriegeß⸗ 
volcks nach der Moſchkaw abgefertiget ſey / vnd das jhmt 
Philo Kmita vnd Haraburda mit den Littawiſchen Tattern 
zugegeben worden. Kmita zohe zu Luky aus mit 2000. Reu⸗ 
tern / vnd den gemelten Tattern / die Haraburda fuͤhrete / vnd 
wartet vnterhalbe Toropetz am Waſſer Nemela / bey einem 
Kloſter / auff den Herren Nadz wil. 

Eben zu dieſer Zeit / ſchicketeder Moſchkowiter / der das 
maln nicht weit dauon zu Staricia war / vnd von der vnſern 
ankunfft noch kein woiflenfchafft truge / Michaelẽ Noſdroua- 
tum vnd Petrum Boratinſcium / mit 3000. Mannen / auch 
auff einen ſolchen Anſchlag nus / das ſie vmbher ein ſchrecken 
machen / vnd die Fleck da in eifflandt ſo des Koͤniges Krie⸗ 


olten. Aber jhre außgeſchickte Kundtſchaffen ſtieſſen auff 
die vnſern die auff die Fuͤtterey geritten / die ergrieffen ihr 
zweene / vnd brachten fir ins Lager / die ſagten aus / kr 7 
oſch⸗ 


Den. wider eingenom̃en / engſten / pluͤndern vnd berauben 


Moſchkowiteriſche Kriegßvolck 15000, Schritt von hinnen 
bey Salefa lige. 

Da ſchickete der Herr Rad zwil / der damaln auch anko⸗ 
men war / Bochdanum Ogniſcium | mit 700. Reutern meh⸗ 
rentheyls leichte Ruͤſtung aus dem gantzen Hauffen außge⸗ 
ſchoſſen / an die Feinde: Deren bey 200.theten ohne haben⸗ 
den Befehlich / aus Begier zu ſcharmuͤtzeln / mit dem Feinde 
ein treffen / Da wiechen die Feinde / vnd locketen die vnſeren 
vber etliche Bruͤcken hienach / da ſie etliche Schuͤtzen in hin⸗ 
terhalt beſtellet / die erlegeten etliche der vnſeren: Aber es fol⸗ 

eten baldt andere den vnſern nach / vnd ſchuff Gabriel Hos 
lublo ! den feinen von den Roſſen zuſteigen / vnd die Buͤch⸗ 
ſen zur Handt zunemen: Die trieben die Hack enſchuͤtzen 
hinter der Brücken beyſeyte / vnd ſchlugen vnſere Reuter die 
Feinde in die Flucht / ſetzten jnen bey 1000. Schritten nach / 
vnd ſiengen etliche. 

Als Herr Nadz wil erfuhre / das der ander Hauffe der 
Feinde bey Reſowa hielte / machte er fich durch einen vnrich⸗ 
tigen Weg / dadurch zunorn kein Kriegßvolck gezogen / vnd 
kame mit ſeinem Kriegßvolck biß in 30009, Schritt an Re⸗ 
ſowa / dannen kehrete er ſich nach So kopſciam lamam (mit 
welchen Namen ſie den Orth / da man den reyſenden Leuten 
Paßborten giebet / zunennen pfleget) vnd ſchluge fein Lager 
an das Waſſer Volga / Vnd leget Halimbeko mit den Tat⸗ 
tern auff / durch das Waſſer Stariciam zuſetzen / vnd auff der 
Feinde Grund vnd Boden weit vnd breyt zu ſtreiff en vnd zu 
brennen. x e 

Da hatte der Moſchkowiter ſo dazumal (wie obgeſagt) 
gu Staricien auff den außg ang de danch Belaͤgerung 
wartete / Als er der Feinde Kriegpheer daher kommen das 
Landtvolck fliehen / vnd die Doͤrffer vmbher brennen ſahe / 
vnd (wie man hernach von Poſſeuinoſ der damaln bey dem 
Moſehkowiter ware berichtet worden) nicht vber 700, Maß 

N bey 


bey ſich hatte / ſich zum hoͤchſten darob entſetzet / vnd ſol im 
ſchrecken allerley Voͤlcklein angenofien haben / vnd willen 
geweſen fein zufliehen. Doch ſchickete er juuor etliche / vnſer 
Kriegßheer zubeſichtigen / vnd jhm alßbaldt die gelegenheit 
zuuermelden. Als dieſe gegen Okomeciam / den ander ort 1 
da man Paßborten aufgibt / darinne die Tattern vber nacht 
lagen / xooo. Schritt dauon ankom̃en / vnd von den Pawren 
verſt anden / das die vnſern fleiſſige Wacht hielten / vnd an ei⸗ 
nem ſichern vnd woluerwarten Orthe ihr Laͤger eſchlagen / 
wendeten ſie ſich auff die ſeyte / vber die Geſümpffe allda / vnd 
erhaſcheten etliche von den Nahoienſiſchen Tattern / vñ den 
vnſern die ſich auff die Fuͤtterey gemacht / vnd erlegeten ſie. 
Vnter dieſem begibt ſich Daniel Murſa / des Moſchko⸗ 
witers Truchſeſſen einer / zu den vnſern: Dieſer berichte die 
vnſern / von der groſſen menge des Moſchkowiteriſchen Hee⸗ 
res / allerdings / wie man vorhin dauon geſaget / vnd von den 
Gefangenen erfündiget/ vnd macht es groͤſſer als es iſt: Da 
jhme denn die vnſern / ais denen des Moſchkowiters Macht 
bekandt / dißfalls leichtlich glauben geben moͤgen / Vnd ob ſie 
zw ar / fo fie nach Staricien auff den Moſchkowiter jugezo⸗ 
gen was groſſes hetten ſchaffen vnd außrichten koͤnnen / ſo 
muſten fie ſich doch beſorgen / es würde ein fo mechtiger Fuͤrſt 
dermaſſen mit Hälffe vnd Beyſtandt verwaret ſein / das fie 
jhme nichts wuͤrden anhaben / viel weniger beykommen koͤn⸗ 
nen: Derwegen erhuben ſie ſich gegen Duna / vnd dannen 
bey groſſen ſchweren Tagereyſen nach Dubna zuruͤcke. Vn⸗ 
ter weges berichte das Landtvolck / es ſolle zu Thoropet groß 
fer mangel an Proui ant ſein / da zogen fie darauff zu / vnd (de 
gerten ſich dafür / Aber fie erfuhren nach wenig Tagen / das 
kein mangel in der Beſatzung / Erhuben ſich derwegen wis 
derumb von dannen. Hen Nadzwil zohe ſtracks auff Chel- 
mami vnd dannen gegen alt Rufla. 
Bey 


“Bey Dpafalagenein hauffen Koſſacken / wider die No⸗ 
uogardier / die ſolten mit rauben vnd ſtreiffen in der Feinde 
Lande den Feindt auffhalten / vnd achtung geben / ob daſelbs 
her den Pleſchkern Huͤlffe zugeſchicket wolte werden. Dieſe / 
als fie ſtets in der Feinde Landt ſtreiffeten / vnd Außbeute ho⸗ 
leten / vnd die Feinde ſehr beſchedigten / vberſielen die Moſch⸗ 
kowiteriſche Tattern die vnſerige Tattern ſo Wache hiel⸗ 
ten / als die andern ſich was nachleſſig in acht hielten / vnd ei⸗ 
nes theyls auff die Beuthe gezogen waren. Als aber die 
vnſerige Tattern wider zur ſtelle kamen / vnd die Moſchko⸗ 
witeriſche Tattern wider abtrieben / ſtelleten die Moſchko⸗ 
witer andere zwo Wachen an zweyen Orthen / bey Ruſſa 
vnd Miſciaga / wider vnſere Koſſacken. 

Wider die Koſſacken bey Ruſſa fertigte Herr Rad wil 
feine Koſſacken ab / vnd folgete bald auff fie hinnach. Dieſe / 
als der Feindt zuuorn ſchon / wegen des Geſchreyes von der 
vnſern ankunfft erſchrocken / gaben alßbald ſie die vnſern ans 
ſichtig worden die flucht / Da fiengen die vnſern den Opo⸗ 
linfky / vnd etliche Boyaren mehr. Von dannen kam der 
2 Nadzwil zum Könige] vnd zu dem andern Krigeß⸗ 
volcke. 

Vor dieſem war auch Antonius Poſſeuinus ! der vom 
Bapſt abgefertiget / vnd wie obgemelt / zum Moſchkowiter 
gezogen war / Als jhn der Moſchkowiter bald nach des Her⸗ 
ren Kadzwils abzuge bey der Volga von ſich gelaſſen / beym 
Koͤnige zu Polen wider ankommen: Dieſen ließ der Koͤnig / 
als er von feiner Ankunfft vernom̃en / mit etlichen Geſchwa⸗ 
dern Reuter / ſo er ſyme gegen Nouogardien entgegen gefchis 
cket / biß ins Laͤger geleiten. Er brachte Zeitung / ob wol der 
Moſchkowiter in dieſer feiner bedrenglichen Noth zum Frie⸗ 
den ſehr geneiget / habe er jhm doch ſtracks furgeſetzet / auff 
keine andere Mittel vnd gedinge / denn als er zu Polutzky 
durch feine Legaten fuͤrgeſchlagen / den Frieden a ] 

enn 


Denn weil der Winter für der Thuͤr / der in dieſen ganden 
hefftige Kaͤlte mit ſich bringe / wurde der Koͤnig das Kriegeß⸗ 
volck / das die wenigſte Kaͤlte nicht würde außſtehen koͤnnen / 
ins Winterlager außtheylen / Vnd der Koͤnig nach altem ge⸗ 
brauch / einen Reichßtag zuhalten / ſich anheym in fein Ko 
nigreich begebẽ muͤſſen: Mittler zeit wuͤrde die Stat Pleſch⸗ 
ko der Belaͤgerung / vnd er der Furcht entlediget werden / 
Vnd getrawete er alßd ann wol andere Mittel vnd Wege zu 
finden / wie er kuͤnfftiger Zeit dieſem Kriege vnd des Koͤniges 
gewaltſamen Einfall widerſtandt thun vnd begegnen moͤge. 

Der Koͤnig zeigete dagegen Poſſeuino an / Er habe jhm 
fuͤrgeſetzet das Kriegeßvolck von der Stadt Pleſchko nicht 
abzuführen / er habe denn zuuorn die Stadt eroͤbert / oder es 
habe jhme der Moſchkowiter gantz Lifflandt abgetretten vnd 
entreumet. 

Da vermahnete Poſſeuinus den Koͤnig ferner / er wolle 
den Friede nicht gentzlich abſchlagen / ſondern zu friede ſein / 
das eine Mahlſtadt zur guͤttlichen Handlung vnd freundts 
licher vnterredung moͤge ernennet vnd beſtimpt werden / da 
beyder Parth Legaten zuſammen kommen / vnd vom Friede 
mit einander handlen moͤchten. Vnd als der Koͤnig ſolches 
willigete / ſchickte Poſſeuin alßbald eine Poſt zum Moſchko⸗ 
witer / vnd thet jhm zuwiſſen / das der Koͤnig geſonnen ſey 
nicht ehe abzuziehen / noch vom Kriege abzulaſſen / biß der 
Moſchkowiter gantz Lifflandt abgetretten. Derhalben ſol⸗ 
le er ſo groß darauff nicht trawen / das er vermeinete / das Krie⸗ 
geßheer werde durch die groſſe Kaͤlte gedrungen werden ab⸗ 
zuziehen / Er ſehe wol / das die Polen alle mit einander daru⸗ 
ber verſtuͤrtzt / vnd alle Kaͤlte zuertragen vnd außzuſtehen ge⸗ 
meinet: Vnd wenn gleich die Pleſchker die Belegerung auß⸗ 
fiünden / ſolle er doch fich fo vieler feiner Vnterthanen groſſe 
Noth vnd Jammer bewegen laſſen / Vnd weil dieſelben umb 
feiner Woſfarth willen / vnd jhm zu 55 allerley gefahr vnd 


wider⸗ 


wwiderwertigfeit gedultig vnd willig ertrugen / ſey er der hoͤch⸗ 
ſten vnbilligkeit zubeſchuͤldigen / fo er nicht jhr Leben vnd 
Wolfarth ſeinem eygenen Nutz vnd halßſtarrigen Sinn fuͤr⸗ 
liehe vnd furſetze. Dieſelben ſeine Vnterthanen koͤndten 
nun mehr ſich für der einfallenden hefftigen Kalte in Puͤ⸗ 
ſchen nicht verhalten / vnd wurden die Heyden vnd Waͤlden / 
wann nun alle Sce vnd Pfuͤtzen zugefroren / vnd alſo den 
Feinden offen ſtehen wuͤrden / die armen Leute nicht mehr 
decken noch ſchützen konnen: Er habe dieſe Tage / ais er ins 
Lager kommen / geſehen / das derſelben armen Leute eine groſ⸗ 
ſe anzahl theyls ſemmerlich darnider chawen / theyls gefan⸗ 
en worden. Denn gleich wie Polfeuinus ins Lager an⸗ 
am / hatten die vnſern die Moſchkowiter / welche Mefceodo- 
uus den Pleſchkern zuhuͤlffe herzu brachte / auffgefangen / er⸗ 
leget vnd zerſtrewet. Darumb / ſo ſolte er doch mit ſhme ſelbs 
hieruͤber Rath halten / vnd fich wol bedencken / Er rathe jhm 
lrewlich / das er jhme den Friede laſſe ernſtlich angelegen 
fein) Vnd deß halben habe er mit dem Könige mit allem flcig 
ehandelt / das er den Friede nicht verwidern ſolle / vnd habe 
55 viel erhalten / das der Koͤnig bewilliget / das der Moſchko⸗ 
witer feine Kaͤthe an einen gewiſſen Orth / der jhm geſiele / 
ſchicken / vnd mit ſeinen (des Koͤniges) Raͤthen wegen des 
Friedes tractieren vnd handen laſſen moͤge. 5 
Als der Moſchkowiter diß Schreiben empfangen / fer⸗ 
ligete er von ſtunden an einen eygenen Bothen mit Brieffen 
an Poſſeuinum / erwehlete jhm das Dorff Sapolia / goooo. 
Schritte von Pleſchko / da man auch Paßborthen außgibt / 
zur Handlung / Vnd bittet der Koͤnig wolle ſeinen (des 


Moſchkowiters) Räthen vnd Legaten ein ſicher Geleite zu⸗ 
ſchicken. 


Der Konig ſchickete das Geleyte / vnd nimpt die ernente 
Mahiſtatt an. Mittler weile wurde das Kriegeßheer fuͤr 
Pleſchto / durch die groſſe vnd hefftige Keltt / vnd die langwi⸗ 


rige 


rige Beldgerung / manichfaltig geplaget vnd Befchwerek 
Derhalben als viel gut willige zugezogene Kriegßleute jhren 
Driaub namen / vnd man hin vnd wider von Friedes mitteln 
redete vnd ſagte / waren jhr etliche der meynung / man ſolle je 
etwas von Lifflandt / dem Moſchkowiter zukom̃en laſſen / ehe 
das man die Belaͤgerunge mit ſolchem mercklichem ſchaden 
vnd nachtheyl des gantzen. Heers lenger außſtehen ſolte / Vnd 
ernandten in geheym Poſſeuinum / Er wolle ſolches im Na⸗ 
men des Bapſts / den König vberreden / Vnd damit ſolches 
fuͤglich geſchehen koͤndte / wolten ſie haben / das / wenn die Koͤ⸗ 
niglichen Raͤthe / vber den Artickein des Friedes Rath halten 
wuͤrden / Poſſeuinus auch dazu gefordert / vnd in ſeinem bey⸗ 
fein dauon gerathſchlaget vnd geſchloſſen werden folle. 
Daneben giengen die Reden vnter dem gemeinem Man⸗ 
ne / Da der König gleich gantz Lifflandt eröbern wuͤrde / fo 
wuͤrde er es doch ganz vnd gar vnter die Vngern / oder ſeinen 
Brüder Söhne außtheylen. Darumb bildet man folches 
auch dem außlendiſchen vnd frembden Kriegßvolck vñ Sol⸗ 
daten ein / warumb ſie ander Leuten zu gut die Haut darſtre⸗ 
cketen / vnd ſolche groſſe gefahr beftünden für ein Landt das 
von fie / noch der Gemeine nutz keinen vortheyl gehaben koͤn⸗ 
nen / vnd damit ander Leute gereichet würden] jhr Leib vnd 
Leben in die Schantze ſetzeten. Dieſem allen widerſtunde 
der Koͤnig gantz befiendig vnd mit groſſem Muthe: Vnd 
ermahnete das frembde Kriegeßvolck zum hoͤchſten / fie wol⸗ 
ten mit ihrem Abzug / den verhoffeten vnd faſt erlangeten 
Sieg / oder aber die beuorſtehende friedliche vergleichunge 
nicht zerſtoͤren vnd verderben. | : 
Neben dem Könige hielte auch Samoſcius vmb dieſes 
heftig an / Vnd ſaget: Er wolle ehe alles wagen / ehe er vn⸗ 
geſchaffter dinge / oder ohne ertheydigung eines ſolchen Frie⸗ 
des / als der Koͤnig im nechſten Landtage vnd Neichßverſam⸗ 
lunge / vnd er (der Cantzler) in ſeinem Namen den Stenden 
a f ij zuwege 


guwege zubringen gugefaget/absichen vñ heymkehren wolle: 
Da es ſe nicht anders ſein wolte / ſo wolle er doch ſo lange die⸗ 
ſes Orthes abwarten vnd verbleiben / biß ein newer Landtag 
I gehalten / vnd ihm von den Stenden der Kron Polen / ein 
anders befohlen werde. Das man Poſſeuinum mit zu Rath 
nemen folte / das ſey dem alten Brauch zuwider vnd gantz 
vngewoͤnlich. Denn ob er wol wuͤſte / das Poſſeuinus als ein 
Il weiſer vnd ernſthaffter Mann / ſich in einem andern Koͤnig⸗ 
II) reiche / keines fuͤrwitzes vnterſtehen werde / Dennoch muſte er 
| ſich beſorgen / es möchte derfeibe durch ander Leute anhalten / 
oder fein ſelbeſt anmuͤttigkeit vnd begierde des Friedens / in 
dieſe meynung gerathen / vnd mit ſchlieſſen / man ſolle dem 
Moſchkowiter ein ſtuͤcke von Lifflandt zukommen laſſen: 
Wiewol der Cantzler dieſen verdachtes halben / ſich hernach 
gegen Poſſeuino alſo entſchuͤldigte / das / weil dem alten Ho⸗ 
febrauch nach / aller anderer Fuͤrſten vnd Herren Legaten 
öffentlich gehoͤret werden / aber allein des Bapſts Abgeſand⸗ 
ten / den Koͤnigen beſonders zuſprechen moͤgen / hette er ge⸗ 
meynet / Poſſeuinus wuͤrde diß Priuilegium durch feine Pers 
fon zumindern / bedencken gehabt haben. 


Nachmahln hielte man Rath vber dieſen dingen / vnd 
ward geſchloſſen / die Belaͤgerung auff zweene Wege forth⸗ 
zuſetzen. Nemlich das man entweder aus Feſtungen vnd 
Schantzen / wie bißher geſchehen / mit der Belaͤgerung an⸗ 
halten / oder Caſtell vnd Pollwerck auffbawen / vnd mit Krie⸗ 
geßvoick beſetzen / vnd die Stadt mit Hunger vnd mangel an 
Proſtant zwingen ſolte. Dieſe bende Wege / wurden von et⸗ 
lichen beyderſeyts verworffen vñ widerleget: Aus vrſachen / 
das wegen des fuͤrſtehenden vnd angegangenen Winters / da 
das Erdtrich ſchon harte gefroren / vnd da fchon der Landß⸗ 
knecht vnter den Zelten ſich nicht mehr behelfen koͤnne / nu⸗ 
mehr alle arbeit vergeblich ſey. 85 

ie 


Die Littawen hielten ober dieſem Handel einen beſon⸗ 
dern Rathſchlag / vnd vbergaben dem Koͤnige jhre meynung 
ſchrifftlich. Darinne verworffen ſie auch dieſe meynung / 
das man im Felde verbleiben ſolte / Vnd bathen / der Koͤnig 
wolte zuuerhuͤttunge der beſchwerungen des Winterlegere 7 
die ſie vergangene Jahr vber aneinander ertragen muͤſſen / 
das Kriegeßvolck auff des Moſchkowiters Grundt vnd Bo⸗ 
den halten. Dabey ernenneten ſie dem Koͤnige eine Zeit / ſo 
innerhalbe derſelben nicht Friede gemacht wuͤrde / koͤndten ſie 
im Felde lenger nicht warten. Dieſes alles kondte nicht ver⸗ 
borgen gehalten werden / das es der Feindt nicht erführe/ fine 
temal die Soldaten gar nicht zuerhalten waren / vñ die Fein⸗ 
de teglich von jhnen Troßbuben vnd dergleichen Geſindlein 
auffftengen: So fiele auch gleich dieſe Tage einer / Saha ge⸗ 
nandt / zu den Feinden / vnd brachte jnen eine Abſchrifft von 
gedachtem Littawiſchen Schreiben. 

Unter dieſem Weſen / gienge das Geſchreye gat vber 
Samolcium: Er alleine halte wider / vnd rathe zum Vnfrie⸗ 
den vnd Kriege: Er werde / als einer der von Jugendt auff 
mit der Feder vmbgangen / vnd in Italia auff hohen Schu⸗ 
ien ſeines Studierens gewartet / mit ſeiner Hal ſtarrigkeit 
vnd kuͤnen Nathſchlegen / das gantze Kriegß heer auffopffern: 
Itemſer werde einen Leutenant ſetzen / vnd hinter fich verlaſ⸗ 
fen] vnd werde / als der Cantzler mit dem Koͤnige auff die an⸗ 
geſtalte Reichßverſamlunge ziehen / vnd dae Kriegß volck ba⸗ 
den laſſen. Denn der Koͤnig hatte allbereit den Polniſchen 
Adel zuſammen verſchrieben. Allda ließ er die Kitterfchafft 
berichten / wie es allenthalben vmb den Krieg beſchaffen / Vñ 
damit er nicht doͤrffte mit dem Kriegßvolck abziehen / oder die 
Belaͤgerung verlaſſen / vnd den Reichßtag beſuchen / begerte 
er / die Landtſchafft wolte eine newe Stewer vnd anders was 

zu vollziehung des Krieges von noͤthen bewilligen: Doch 
* ſchickte 


4 


ſchickte er daneben (da diß nicht zuerhalten) das Außſchrei⸗ 
ben des Landtages / auff eine Warnung mit. 33 5 


Es machte Samoſcium noch mehr verhafter fein ſtren⸗ 
ges Kriegeß Recht / darob er ſtrenge hielte / von der Zeit an 
als er Kriegßvolck gefuͤhret / das er gemeiniglich vnd fuͤrnem⸗ 
lich wider hohe Perſonen gebrauchte / Vnd ſagete / je hoͤher 
die Perſon / je höher das verbrechen / vnd je ſcheiffer ſtraffe 
darauff ſich gebuͤre. Man ergrim̃ete numehr wider jn / nicht 
allein darumb / das er etliche Weiber / die fich zu dem Kriegß⸗ 
volck eingeſchleichet / ſtracks abzuſchaffen befohlen /erlichen 
die Koͤpffe herunter hawen laſſen / ſondern auch / das er cinen 
Königlichen Hofediener / der wider das Kriegß Recht vers 
brochen / gefenglich hielte / vnd ihn / da das gantze Kriegßheer 
vor jhn gebeten / dennoch nicht loß geben wollen. Item / das 
er etliche Edele Knaben / die im Lager vnfuhr getrieben / an 
ein Stock anbinden vnd maͤnniglich zum Spott darſtellen: 
Eines Oberſten Verwalter hencken laſſen / vnd etliche vom 
Adel / die ſieh vnſauber gehalten / mit dem Portuſan abge⸗ 
blawen hatte. Derhalben ſtrewete man auch Paßquill aus 
vber ihn / darinne jm fein Schulweſen fuͤrgeworffen ward. 

Dieſe Schmehkarten ließ er ſich nichts jrren / Alſo / das 
als hernach / dergleichen Paßquill (wie es denn zu zugehen 
pfleget ! wenn man ſolche Sachen einmal auff die Bahn ges 
bracht hat) auff andere auch außgeſtrewet worden / vnd im 
Rath dauon geredt ward / Sagte der Cantzler / weñ die ſchme⸗ 
Hungen nicht an jhm angefangen hetten / wolte er den andern 

efchmechten gern die. Hand gereicht vnd ein einſehen gehabt 

aden: Wiil aber die geſchmechten / jhn vorhin ſeibeſt ge⸗ 

chmecht / muͤſſe er fuͤrſorge tragen / er möchte vor einen klein⸗ 
mutigen M inn geacht vnd gehalten werden / ſo er vnter ans 
derer Leute N um in / feine eigene Sache rechnen vnd eyfern 
wolte; Darum) würden fie am heſten thun / ſo ſie ſeinem 2 
empe 


empel nach / ſolche Schmehkarten mit verachtung verant⸗ 
worteten / als das ſie viel darauff geben wolten. 

Es hielte Samoſcius dieſen Brauch / das er gemeinig⸗ 
lich ſolche Fendlein außtheylete / die einem vnd dem andern 
mit zweyen worten / entweder feine Tregheit / Furcht / Geitz / 
denen fo anheym eyleten verweiſte / oder fie zur Beſtendigkeit 
als redlichen vom Adel gebuͤrete / ermahnete / oder von der 
Zertligkeit zum außtawren anhielte. 

Die Duppelſoͤldener vnd alten verſuchten vñ fuͤr Dans 
tzig gebrauchten Kriegßleute vnterſtunden ſich / anfanges bey 
dieſem Cerma / beſondere Zuſammenkunfften zuhalten / vnd 
von jhrer außſtendigen Beſoldung zurathſchlagen. Da ließ 
der Cantzler alßbaldt jhnen anzeigen / Sie hetten damit wi⸗ 
der Kriegs Recht gehandelt / das fie heimliche zuſam̃enkunff⸗ 
ten gehalten / er wolle fie darumb in ſtraffe nemen: Da ſie 
was zu ircm beſten zuberathſchlagen hetten / ſolten ſie jn ans 
ſorechen / oder in feinem beyſein daruͤber Rath halten. Dar⸗ 
rauff ſamleten ſich die Knechte / vnd rucketen dem Cantzler 
für ſein Gezelt. Samoſcius berichte ſie / das kein Geld verhan⸗ 
den / vñ erinnerte ſie der ſchuͤldigẽ Pflicht gegen jr Vaterland 
vnd den Gemeinen nutz / vnd was für ein koͤſtlich ding es ſey 
vmb Beſtendigkeit / Vnd das er keines weges willens ſey ei⸗ 
nen Stadthalter zuſetzen / vnd das Kriegßheer zuuerlaſſen / 
ſondern die gantze Zeit der Belaͤgerung vber / bey jhnen Fuß 
zuhalten / Vñ ermahnete ſie dergleichen zuthun: Da ſienge 
Ioan Sborouius an / vnd die andern alle / vnd ſagten jhm zu / 
bey jhm zuuerharren / ſo lange er bliebe. 7 

Dieſen des Samoſci Fürfas im Kriegeßweſen zuuer⸗ 
harren / vnbillichten ſeine geheyme Freunde vnd gute Goͤn⸗ 
ner / vnd erinnerten ihn / Er ſolle ſehen / was er thur / Er neme 
eine fache fuͤr / dabey groffe gefahr / ſo es anders den wolge⸗ 
rithe / werde er jh en groſſe graſ̃ſchafft auff den Halß laden | 
vnd fein vorig erlangetes Kriegepiob verlieren. Denen gab 

e nur 


er nur diß zur Antwort: Er / als ein trewer Oberſter vnd 
Vnterſaß der Kron Polen / ſey ſchuldig nicht feinen] ſondern 
dem gemeinen beſten fuͤrnemlich nach zuſinnen vnd nach zu⸗ 
trachten: Solte er je vngeſchaffter dinge von der Belaͤge⸗ 
rung abziehen / ſo fen es nach geſtalten dingen beſſer / der Vn⸗ 
glimpff gerathe auff jhn allein / als auff den Koͤnig / oder die 
gantze Regierung. 

Als man hiebeuor / ehe der Koͤnig abzog / vom Hertzo⸗ 
gen zu Churlande vnd der Stadt Riga Puluer zuwege ge⸗ 
bracht / wurde vor gut angeſehen / das man noch eineſt ſich an 
die Stadt Pleſchko machen ſolte. Die in der Stadt hatten 
gegen der Schantze / daraus die Polen ein ſtuͤcke Mawer ni⸗ 
dergeworffen / viel hoͤltzerne Pollwerck fuͤrgebawet / vnd mit 
Graͤben verwaret. Derhalben ruͤckte man dieſe Schantze 
forth / baß hinauff nach der rechten Handt / vnd ſchoß wider 
zu Sturme: Aber die Feinde hatten an dieſem Orthe auch 
ein new Pollwerck / vnd ſo groß mechtig Geſchuͤtze fuͤrgeſtel⸗ 
let / das deſſen etliche Stuͤcke / ſo Kugeln von 70. auch do. 
Pfunden ſchuſſen / durch drey Reygen mit Erde außgefuͤlle⸗ 
te Schantzkoͤrbe / hindurch fuhren. Die Vngern hatten nach 
dem Thurme zu / der zu dem Waſſer Velika / vnd zu jhrer 
Schantze gehoͤret / den Weg wol geöffnet} Durch daſſelbe 
Loch ſcharmuͤtzelten fie mit den Feinden / trieben fie hinein / 
vnd die Feinde ſie wider heraus. Sie ſetzten auch forth / biß 
an die Mawer bey dem Waſſer Velika / vnd wolten dieſelbe 
mit den Barten vnd Exten vmbhawen / Vnd als die Feinde 


fie erſtlich mit fuͤtigem Waſſer vnd Pech / vnd andern Fewer⸗ 


werckendauon abtreiben wolten / vnd die Vngern nicht min 
der forth fuhren / alſo / das ſie die vnterſte Mawer vntergru⸗ 
ben / vnd durch die daruͤber gleich wie vnter einem Gewelbe 
bedecket wurden / vnd alſo von deme / was die Feinde herab 
wurffen / nicht mehr beſchediget werden kondten / Da namen 
die Feinde groſſe ſtarcke Klotzer / vmb vnd vmb mit ſpitzigen 
Nute cyſernen 


eyſernen Zancken befchlagen / vnd bunden fie mit eyſernen 
Ketten an lange Pfaͤle / vnd ſchwencketen die aus der Stadt 

vber die Mawer / darunter die Vngern ſtunden / das durch 

ſolch ſchwancken die Knechte / ſo an der Mawer arbeiteten / 
getroffen vnd ſehr beſchediget worden. Dennoch lieſſen die 
Vngern nicht abe / biß ſie die Mawer zum meiſten theyl ein⸗ 
geriſſen. Aber die Feinde hatten auch an dieſem Orthe dem 

Thurme gegen vber ein new Pollwerck auffgericht / vnd 

einen Graben dagegen auffgeworffen / Derwegen muſte 
man von der Belaͤgerung diß Orths ablaſſen. 

Es lag an der Straſſe 30000. Schritte von Pleſchko / 
da man nach Lifflandt vnd Riga reyſet / ein Kloſter / das die 
Moſchkowiter nennen Pezzura (das iſt / ein Grabeſtedte der 
heyligen Jungfraw Marien) allda ſie ehren ein Bildniß 
der heyligen Jungfraw Marien / das ſie aus einem Bawm 
gewachſen / allda gefunden. Diß Kloſter iſt wegen des Got⸗ 
teßdienſts / darinne groſſer Heyligkeit vnd etlicher Wunder⸗ 
werck halben hoch beruͤmpt / vnd derwegen mit vielen vnd 
reichen Einkommen / fo man von der Lifflendiſchen Nouo⸗ 
grod abgenommen / vnd dieſem Kloſter zugewandt / wol ver⸗ 
ſehen. Darein hatten die Moſchkowiter eine Beſatzung ge⸗ 
leget. Daraus wurden die vnſern / weil es dem Lager nahe / 
hart beſchediget. Denn fie ſiengen die vnſern auff der Fuͤt⸗ 
ierey auff / machten die Straſſen vnſicher / vnd hatten gleich 
dieſer Zeit etlichen vorangeſchickten Troß vnd etliche Kauff⸗ 
leute von Riga gepluͤndert / denen der ſchade widerfahren / de⸗ 
ren nicht wenig war / ſonderlich aber die / ſo noch jre Ruͤſtung 
hinach ſchicken ſolten / Baten den Koͤnig / er wolle diß Kloſter 
in ſeinen Gewalt bringen. Auff dem andern theyl ſagete 
man / weil das Kriegeßvolck ſich von der langwirigen vnd 
vergeblichen Belaͤgerung vnd Bemuͤhung noch nicht wider 
erholet / koͤnne man fich keiner newẽ Belagerung ſicher vnter⸗ 
ſtehen. Endtlich oberredete man den König durch ſtetiges 
anhalten / das er Farenßbecken alldahin abfertigete. Dieſem 

9 * befihlet 


beſielet er / das er die gelegenheit des Kloſters anſchawen / vnd 
darnach jme fein gutbeduncken zuwiſſen thun ſolte / Befuͤn⸗ 
de er / das es ohne ſondere mühe zueroͤbern / wolle jhm der Koͤ⸗ 
nig Volck vnd Geſchuͤtze zuſchicken / Wuͤrde er aber ſehen / 
das die Belagerung ſchwer zugehen wuͤrde / ſolle er alles 

vorbleiben laſſen / vnd wider zuruͤcke kommen. Farenßbeck 

gohe mit wenig Reutern dahin / vnd traff vnter Weges an 
viel Reuter / die auß Pezzura auff die vnſern auff der Fuͤtte⸗ 
rerey ſtreiffeten / vnd gleich zuruͤcke kamen / dieſelben erlegete 
er theyls / theyls ſchlug er ſie in die Flucht / Vnd weil er ſahe / 
das es jhme fo wol geluͤcket / vnd das vmb das Kloſter ein 
ſchlechter Graben / vnd es mit Paſteyen vnd anderer gelegen⸗ 
heit nicht ſonderlich verwaret / vnd als ein Kriegeßmann ſich 
tines guten außganges verſahe / belaͤgert er das Kloſter. 

Der Koͤnig / ſchickte jhm etliche Deutſchen / mit etlichen 
groſſen Geſchuͤtze / Dieſelben / als ſie erſtlich FR Schantze 
auffgeworffen / vnd ein ſtuͤcke Mawers ein geſchoſſen / vers 
1 ſie durch den Riß hienein zu dringen: Vnd kamen 

ilhelmus Ketlerus / des Hertzogen zu Churlande Bruders 
Sohn / Caſpar vnd Reynolt Tiſenhauſen / vnd andere mehr 
in den nechſt angelegenen Thuͤrme / vnd ſtiegen ſchon auff 
den Leytern hinunter. Als aber die Leytern / weil jhr viel 
nachſtiegen / einbrachen / vnd durch die zerſchoſſene Mawer / 
wegen des / das es enge / vnd die Feinde mit hauffen herzu 
lieffen / niemandt mehr nachfolgen kondte / wurden die zu vn⸗ 
derſt im Thurm gefangen. 

Der Koͤnig ſchickte noch weiter zu den vorigen Deut⸗ 
ſchen Bornemiſſam mit oo. Vngern zu Fuß / vnd etlichem 
groſſem Sefchüge: Das Polniſche Kriegeßvolck behielt 
Samoſcius im Feldtlager. Die Vngern ſiengen an auff 
derſelben Seyte / da die Deutſchen das Kloſter belegert / doch 
was weiter hinunter zur Lincken / die Mawer zubeſchieſſen / 
Vnd als ſie ein Stücke vmbgefellet / fing Thomas wi 

: Ius 


Albertum Radiuilum / £ittawifchen Hoffe Marſchalck / 
wegen des Großfuͤrſtenthumbs Littawen: Dieſen gab er 
dem alten brauch nach zu / Michaelem Haraburdam ſ einen 
Sinnreichen vnd Moſchkowiteriſcher Hendel wol erfahr⸗ 
ner Mann. 

Als man von den Friedespuncten / darein man willigen 
moͤchte / Rathſchlagte / drungen die Littawiſche Fuͤrſten vnd 
Wapmwoden darauff / man folle Velikiluky (ſo die Polen vor⸗ 
gehenden Jahrs gewonnen / deſto leichter Friede zumachen) 
dem Feinde widergeben. Dazu ſagete Samofcius ; Wiewol 
er zwar wuͤſte / wie nothwendig vnd dienſtlich dieſe gelegene 
Stadt / vnd das fruchtbare vnd reiche Landt vmbher ſey / 
Littawen daraus zubeſchuͤtzen: Dennoch ſey er nicht dawi⸗ 
der / das ſie dem Feinde wider zukom̃e / ſintemal er den Sten⸗ 
den der Kron Polen / nicht ſo ſehr verpflicht dieſe Stadt ( da⸗ 
uon im Landtage nichts erwehnet worden) zuerhalten / als 
Liffland zueroͤbern: Dennoch ſo trage er beſchwer / das man 
hieuon fuͤr der Zeit / ohne alle noth vnd mit groſſer gefahr / 
das es der Feindt erfahren moͤchte / Rathſchlagete / vnd den 
Feindt witzig machte. Derhalben hielte der König mit Sa- 
moſcio ſonderlich hierüber Rath / vnd ſtellete jhm anheym 
feines gefallens den Friede zuſchlieſſen / Vnd nachdem er jm 
gemeſſenen Befehl gegeben / was er ſich allenthalben verhal⸗ 
ten ſolte / vnd jhm gemeldet / was er (der König) wenn er ans 
heym ins Königreich Polen kom̃en / befordern wolte / erhube 
er ſich voll guter hoffnung vnd zuuerſicht dauon. Die ande⸗ 
ren faſt alle / vrtheyleten von dem zufünfftigen außgang der 
Belaͤgerung / nach dem vorher zugeſtandenem manichfalti⸗ 
gen vngefell / vnd des herzunahenden Winters beſchwerlig⸗ 
keit / vnd gedachten / die Feinde wuͤrden die vberbleibung des 
geringerten vnd abgemergelten Kriegeßheeres zuuͤberfallen 
keinen fleiß ſparen / vnd geſegneten derwegen einander / als 
würden fic einander nimmermehr wider ſehen / vnd trugen 
ſehnliches 


ſehnliches mitleiden vber der groſſen gefahr: Alſo / das auch 
etliche fuͤrneme Räthe ſich vnterſtunden den Koͤnig zubere⸗ 
den / er folle Balchafarem feines Brudern Andrea Sohn 
mit den Vngern nicht hinter ſich laſſen. 

Mit dem Koͤnige zogen der gantze Hoff / vnd die gutwil⸗ 
lige zugezogene Herrn vnd Kriegßleute mehrenteils hinweg: 
Der Koͤnig nam ſeinen Weg durch Oltrouam vnd Kraſno- 
ſiorodam / von dannen nach Ludſen vñ Roſitten ſo die Fein⸗ 
de noch inne hatten / ohne alle beſchedigung. Die anderen 
Hauffen eyleten jm ſchnelle hienach / denn jederman wolte der 
erſte an der Duna fein. Derhalben ob zwar Herr Radzwil 

in vnd wider den Feinden widerſtandt zuthun / vnd den auß⸗ 
fall zuwehren / Kriegßvolck angeordenet: Als ſich aber die⸗ 
ſelben verliefen / worden den vnſern von den Moſchkowitern 
in gemelten Beſatzungen / etliche Wagen genom̃en. Dar⸗ 
nach ſchiffte der König] wiewol beſchwerlich wegen mangel 
der Schiffe / bey Dunenburg vber die Duna / vnd kam ge⸗ 
gen Vilna. 

Die polniſche Soldaten blieben alleſampt im Feldtla⸗ 
ger bey Samolcio | beyderſt die baldt anfanges mit jhme fuͤr 
Pleſchko kamen / ſo wol die jenigen / ſo nach Staricien zu / ge⸗ 
ſtreiffet / vnd mit dem Herren Fadzwiln wider ins Laͤger ans 
kommen waren: Mehr 600. Littawen mit Martino Curtio 
Leutenant / welche auch von gemeltem Streiff ſich wider ins 
Lager verfuͤget / vnd auff das ſie ſich jhres erlittenen vnge⸗ 
machs wider erholen moͤchten / von hren Oberſten / das man 
ſie in die Doͤrffer bey Porchow vmbher einlofieren wolte / er⸗ 
langet hatten. Von denen Polen fo gutwillig zugezogen / blie⸗ 

ben jhr etliche aber doch gar wenig. 


0 Ende des Vierdten Buchs. 

Das fuͤnffte Buch. 


Lo nu der Konig zu Polen aus dem Feld⸗ 
a 72 lager fuͤr Pleſchko auffgebrochen / vnd anheyms 
A 8 verreyſet / ſtellete Samoſcius (der mit dem Krie⸗ 
geßheere daſelbſt für Pleſchko die Belagerung 
forth zuſtellen verbliebe)ſtrenge Kriegß Regiment an. Denn 
weil er in der Feinde Lande / mit vielen gefehrligkeiten vnd 
widerwertigkeiten vmbgeben / erforderte die nothdurfft / das 
er allenthalben gut auffſehen hielie / vnd fleiſſige fuͤrſichtig⸗ 
keit gebrauchte. Aus den Oberſten vnd Hauptleuten / er⸗ 
wehlet er ſechs Perſonen / ſo die andern an Alter / Wirdigkeit 
vnd Kriegßerfahrung vbertraffen / die er in den wichtigeſten 
vnd geheymeſten Sachen zu Rath neme. Nemlich / aus den 
Reichß Rathen Stanislaum Tarnouium Radomifchen/ vnd 
Stephan Grudſinſcium Maklenſiſchen Caſtellan: Aus den 
andern / Ernſt Weyern / Martin Kaſanouiumſ loan Leſno⸗ 
uolcium Sigifmundum Roſnium: In den andern Sa⸗ 
en / name er alle Oberſten vnd Befehlhaber zu Nathe. 
Mittler weile bewarbe er ſich / wie der König mit ſhm verlafs 
ſen / das er / ſo der Friede nicht geſchloſſen wurde / alles das / ſo 
zu erſtreckung der Belagerung vnd die Stadt durch hunger 
vnd mangel anderer Proſtant / zur ergebung zubringen vnd 
zudringen von nöthen / bey der Handt vnd in Vorrath ha⸗ 

ben moͤchte. 
Das 


Das aber die Belaͤgerung allenthalben wol werde gluͤ⸗ 
cklich hienaus gehen / machte ihm diß gute hoffnung / das er / 
wie ſtarck man in der Stadt / wie viel Krie gßmunition vnd 
Proſiant darinne / von Suturma / Sueſsiñ Schreiber (welcher 
ban feinem Bruder in einem außfall gefangen oder wie er 
(nach dem er in der vnſern Hende kame / fuͤrgabe / von den 
Moſchkowitern abgefallen) eigentlich vnd gruͤndtlich erfah⸗ 
ren. Vnd befand durch einen vngefehrlichen vberſchlag / fo 
er der Stadt alle Zufuhre vnd Huͤlffe auff allen ſeyten verle⸗ 
gen vnd auff halten wuͤrde / das fie die Belaͤgerung nicht viel 
vber den Monat Maium wurden außſtehen koͤnnen. Dar⸗ 
umb ſatzte er hm für / das er entweder bey dieſem Laͤger / wie 
bißher geſchehen / die Stadt mit der Belaͤgerung bedrengen / 
vnd zwingen wolle: Oder ſo ihn daran der ſtrenge Winter / 
oder der mangel an Proftant( ſintemal derſelbe faſt aller aufs 
gangen) hinderte / wolte er das Kriegeßvolck in der Feinde 
Tandt vmdher ſtreiffen / vnd ſich erholen laſſen / vnd das Fuß⸗ 
volck mit einer anzahl Geſchuͤtze für Pezzur ſchicken / vnd 
wenn das eingenom̃en / wolle er gleichßfalls die beyden Ca⸗ 
ſtell / Pporchow vnd Vdoua belegern / Beſatzungen darein ſe⸗ 
tzen / vnd alſo die Feinde in der Stadt Pleſchko beſchloſſen 
alten. Wuͤrde er aber ſehen das dieſe Caſtell mit mehrer bes 
chwer / als er vermeynet / einzunemen vnd zueroͤbern ſein 
wolten / ſo wolte er hoͤltzerne Caſtell vnd Pollwerck / aus der 
nechſt angelegenen Doͤrffer Haͤuſern aufffuͤhren / vnd die 
nothwendigeſten Straſſen / ſonderlich die von Vdoua / Por⸗ 
chow vnd Pleſchko nach Nouogardien gehet / verlegen vnd 
beſetzen: Vnd darnach wolle er einem theyl des Kriegßheers 
nach Nouogardien im Staͤdlein Prebus Simeonis vberhalb 
den See Ilmeno / vnter den Zelten bleiben laſſen / Mit den 
andern wenn der See gefroren / in alt Ruſſa vnd Oſtaſkoua 
ſich auffhalten / vnd aus alle dieſen ermelten Orthen beyder 

Pleſchko vnd Nouogardien bedrengen / vnd oberhalb Nouo⸗ 
a 9 gardien 


„ 


gardien nach Thweren / vnd die Stadt Moſchkaw weit vnd 
breit ſtreiffen / pluͤndern / vnd alles vmbher verwuͤſten. Doch 
alſo / das er der erſten meynung nach / ſo lange es ſein wolte / 
mit der Belaͤgerung für Pleſchko verfahren / vnd nicht ehe 
der andern Wege einen fuͤr die Handt nemen wolte / es habe 
ihn denn der Winter vnd der hoͤchſte mangel an — — 
dazu gedrungen. ö 
Er hielt auch darfuͤr / daß das Kriegßvolck fo vmb Sua⸗ 
tohora vberhalb Pleſchko / die Straſſe von Vdouen zubele⸗ 
gern (wie oben geſaget) an einen ſehr gelegenen Orthe ver⸗ 
ordenet / nicht abzufordern ſey: Doch damit dieſe nicht von 
dem Feinde ſergendt plotz vberfallen möchten werden / ſchickt 
er ihn zu huͤlffe mehr Fuß volcks vnd etlich Feldtgeſchuͤtze / or⸗ 
denet jhnen Stanislaum Penkoslauium zu. Dieſen befihlet 
er / ſo der Feindt ſie anfallen wuͤrde / ſolten ſie Tages ein 
Faͤhnlein außhengen / Nachtes aber ein Fewer machen / ſo 
wolle man jhnen ſchleunig zu huͤlffe kommen. 
Damit auch der Feindt nicht möchte dencken / er ſey / weil 
der Koͤnig hinweg / numehr aller Furcht entlediget / hielte 
Samoſcius fleiſſiges auffſehen / auff alle bequemigkeit den 
Feinden beyzukom̃en. Da fiel jhm ein / wie verfchiener Zeit / 
weil das Kriegß Regiment ihr zwecne verwaltet / die jenigen 
ſo auff die Fuͤtterey außzogen / gantz muth willig ohne furcht 
fuͤr den Kriegeßobriſten / vnd für dem Feinde hin vnd wider 
vmbſchweiffeten / auch offtmals biß an die Stadtmawer bes 
gaben / daraus verhoffete er gelegenheit zuhaben / was groͤſ⸗ 
ſers wider den Feindt fuͤrzunemen. Legte derhalben am tage 
Nicolai( welchen die Moſchkowiter gantz feyerlich begehen) 
an bequemen Orthen etlich Kriegeßvolck in hinterhalt / vnd 
ließ etliche beladene Wagen biß harte an die Stadtmawren 
treiben. Als aber die Feinde wegen des heyligen Tages / die 
dargeſtelte Wagen nicht hienein holen wolten ließ er ſie den 
andern Tag wider alldahin führen. Es lawerten im hinter⸗ 
halt 


halt in zweyen Graͤben / die die Platzregen außgehoͤlet / in der 
einen die Vngeriſche Reuter / in der andern Stanislaus Sol- 
keuius ein junger Geſelle / vnd Ioan Kretkouius Befehlich⸗ 
haber vber das Priemſchianiſche Fußvolck mit den Polen. 
Die Feinde fielen heraus / ſo bald fie die Wagen anſich⸗ 

tig worden / Die mit den Wagen locketen ſie biß an den Orth / 
da die vnſern im Hinterhalt lagen / Da prelleten die vnſern 
herfuͤr / vnd jageten die Feinde zuruͤcke. Die Polen kondten / 
weil ſie was weiter dauon / vnd das ſie ſtuͤcklig hienauff zu 
ſteigen / vnd einen vmbſchweiff machen muſten / mit den Fein⸗ 
den nicht treff en / fielen ſie auff der rechten Seyten an / vnd 
holffen ſie in die Flucht ſchlagen / vnd kamen ſampt den Vn⸗ 
gern biß an die Stadtmawern. Wiewol die Vngern / die zu 
foͤrderſt im Hinterhalt hielten / tapffere Reuter waren / vnter 
denen Petrus Bathori/ Georgius Sibricus/ vnd Iohan Kal- 
laius / die alle auff Turck iſchen Roſſen ritten / kondten fie doch 
die Moſchkowiteriſche Roſſe / wiewol dieſelben mehren theyls 
klein vnd ſcheutzlich / dannoch nicht ereylen / Doch haben fie 
im erſten angriff ihrer bey dreyſſigen erleget / vnd bey zweiff 
Boyarn / Vnd unter denen den tapfferen vnd berümpten 
Kriege Heldt Petrum Koltouiſcium gefangen. Nachdem 
Suiſcius ſolchen unfall erlitten / ließ er durch ein andere Pfor⸗ 
te etlich gros Geſchuüͤtze / nicht ohne groſſe mühe vnd arbeit hie⸗ 
nab / zu vnderſt an die Mawer / vnd an die Fenſter vnten an 
den Paſteyen ſtellen. Vnd an einem gelegenen Orth / nicht 
weit vom Stadtgraben eine groſſe anzahl Schuͤtzen verber⸗ 
gen / vnd ſchickte vberhandßweyl zwantzig Reuter / die die 
vnſern in der Wache anrennen / vnd in jhren beſtalten Hin⸗ 
cerhalt locken folten: Als aber Samoſcius erfuhre / das die 
Feinde heraus gefallen / ſetzte er mit drey Geſchwader Reu⸗ 
tern vber das Waſſer / vnd ließ einen Reuter voran biß an der 
Feinde Hinterhalt reiten / da ſchoſſen die Feinde alle zugleich 
laß / aber ohne beſchedigung der * * da die Feinde 
nicht 


II nicht die Stadt fo nahe an der Handt / vnd einen fuͤrgeworf⸗ 
| | | fenen Graben zum beſten gehabt / weren ſie alle erleget wor⸗ 


den. 
| Weil dieſes für Pleſchko fuͤrleufft / kamen des Moſch⸗ 
II kowiters zum angeſtelleten Tractat verordnete Räthe vnd 
| Abgeſandten zur ſtelle / Nemlich / Demetrius P. Sohn / Ile- 
cius / Romanus B. Olphirionis Sohn / vnd ein Secretarius 
|| Nicolaus Baſſorekus. Dieſen zohe Poſſeuinus mit einer 
| anzahl Polen / biß jenſeyd Porchow entgegen / Darauff ka⸗ 
men auch vnſere Legaten / vnd zur Handlung abgeordnete 
Käthe an / vnd fing man an auff den Friede zu handlen. 
Erſtlich ſchlug man fuͤr / das der Koͤnig in Schweden mit in 
den Bundt zunemen. Denn ob wol der Koͤnig zu Polen 
ö auff den Koͤnig in Schweden / das er jhme etliche Schloͤſſer 
100 in Lifflandt vorher eingenommen / nicht wenig vn willig / 
Hl Doch weil die Königin Anna auff ihrer Schweſter der Koͤ⸗ 
|| niginne in Schweden offters Schrifftliches anhalten / auff 
nechſt gehaltenem Landtage dem Koͤnige zu Polen einen 
| Fußfall gethan / vnd gebeten / das er keinen Friede auſſer dem 
Schweden mit dem Moſchkowiter machen wolte / Da jhr 
10 der Koͤnig zugeſaget / fleiß zu haben / damit der Schwede in 
a den Friede moͤge eingezogen werden / Vnd Poſſeuin / der fich 
| zum hoͤchſten beflieſſe / vnter den Chriſtlichen Potentaten 
| Friede zu ſtifften / wegen mit ein ziehung des Schweden in 
al dem Friede embſig anhielte / Befahle der Pole feinen Abge⸗ 
11 En das ſie die Handlung von dieſem Puncte anfangen 
1 olten. 
Als man nun hieruͤber lange rathſchlagete / fellet einer / 
Bochdanus genandt / dem alle heymligkeiten der Moſchko⸗ 
| witeriſchen Legation wiſſentlich / ab / vnd begiebet ſich zu dem 
Waywoden zu Braßlaw / der ſchickte jhn alßbald Samoſcio 
zu / Von demſelben wird Samoſcius bericht / das die Moſch⸗ 
kowiteriſchen Kathe dieſen Befehl hetten / Nemlich / ſo ſie — 
mercken 


mercken würden / das der König vnd fein Kriegeßvolck vor 
Piefchto abgezogen ſey / ſolten ſie vrſache nemen / das Ge⸗ 
ſprech zuuerlaſſen / So ſie aber ſehen / das man mit der Belaͤ⸗ 
gerung fortfuͤhre / ſolten fie ohne alle hinderliſt ernſtlich auff 
den Friede handlen. Denſelben folten ſie zuletzte dergeſtalt 
ſchlieſſen vnd willigen / das / wo ferne der Koͤnig die Stadt 
Velikiluey / vñ ſonſt alles was er jm vorſchiener Jahr geno⸗ 
men (auſſerhalbe Velis / vnd das gantze Fuͤrſtenthumb Po⸗ 
lutzky) widergeben wolt / Solten ſie dagegen zuſagen / das der 
Moſchkowider Lifflandt gantz vnd gar abtretten wolle. Als 
nun die Legaten vernamen / das zwar der Koͤnig were heym 
gezogen / aber das gleichwol nichts weniger mit der Belage⸗ 
sung forthgefahren wuͤrde / ſchritten fie zum theyl forth in 
der friedlichen Handlung / Aber weil ſie wegen des grawſa⸗ 
men eingefallenen harten Winters vnd weil kein Prouiant 
im Lager mehr vorhanden / verhoffeten [fie möchten Heute 
oder Morgen von vnſerem Kriegeßvolcke böfe Zeitung be⸗ 
kommen / zogen ſie den handel auff / vnd machten mancherley 
auff zuͤge / vnd ſchickten vber den gering ſten fachen ihre Pos 
ſten zum Moſchkowiter. 

Poſſeuinus ſchriebe vnterweges an gamoſcium: Er 
habe von des Moſchkowiters Legaten fo viel verſtanden das 
er ſehr gerne / auch das geringeſte Stücke in Lifflandt / feinen 
Titel daruͤber zuerhalten / haben möchte. Samofcius ſchrieb 
hm wider / ſo der Moſchkowiter dem Koͤnig Luky / Sauolotz 
vnd Neuel wolte bleiben laſſen / wuͤrde man jhm dargegen / 
die oͤden vnd geringſchetzigen Caſtell / Nouocaſtrum / Sere- 
neſcum vnd Nouogrodec zukommen vnd erfolgen laſſen. 
Als aber die Moſchkowiteriſchen Legaten hierauff ſich vers 
nemen lieſſen / das fie Luky zuübergeben keinen Befehl het⸗ 
ten / ſagete Samoſcius / Wo der Pole nicht ſolte Luky behal⸗ 
ten / ſolle dem Moſchkowiter nicht einer Handt breyt Bo⸗ 


dens in Lifflandt gelaſſen werden. 3 
1 


In des kamen Zeitung / das zu Nouogardien etiche Reu⸗ 
ter vnd Knechte ſich verſamlen ſolten / welche man denen zu 
Pleſchko zuhuͤlff ſchicken wolte. Darauff fertigte der Cantz⸗ 
er Samolci ab / Spitkonem lordan einen tapfferen Kriegß⸗ 
man / deſſen mannligkeit ſich in der Schlacht fuͤr die ſchawe 
gnugſam erzeiget / mit etlichen Geſchwadern Reuters. Der⸗ 
ſelbe ruͤcket für Nouogardien / vnd triebe der Feinde Wacht / 
die nicht weyt von der Stadtmawer hielten / zuruͤcke in die 
Stadt / darob ſich die Stadt / vnd die gantze Gegendt vmb⸗ 
her mercklich entſetzte. Dieſem ſchaffte hernach Samofcius] 
er ſolle mit feinen Reutern zwiſchen Porchow vnd Nouogar⸗ 
dien / jergendt in ein gelegen Dorff ſich lagern / die Zufuhre 
vnd Huͤlffe / fo man ſie den Pleſchkern dannenher zuſchicken 
wolte / auff zuhalten / vnd denn den vnſern Platz zumachen / 
damit ſie deſto weiter vnd ſicher auff die Fuͤtterey vmbher rei⸗ 
ten vñ ziehen moͤchten / Fuͤrnemlich aber dem Feind dadurch 
ein ſchrecken einzujagen. Vberhalbe die ſem / hatten allbereit 
die Koſſaken / die bey Opaka hielten / vnd die Samofcius von 
dannen gegen Saionſcoui vberhalb Ruſſa verſetzt / alle ſtraſ⸗ 
ſen vnſicher gemacht / vnd alles verherget. Vnd eben vmb 
dieſer vrſache willen / hatte er hieuorn Simoni Charlenſcio 
befohlen / die Kriegßleute ſo aus der Derptiſchen Beſatzunge 
ſich gegen Kobilograd ein Caſtell / als der See Pelba / der zu 
Pleſchko / Derpt vnd Kobilograd gehörig von froſt beſtan⸗ 
den / begeben hatten / zerſtoͤbern ſolte / Vnd hat jn dannen her 
bey Prebus vber dem Waſſer Pluſſa / da die Straſſe / wenn 
der See verfroren aus Derpt vnd Vdouen / nach Nouogar⸗ 
dien gehet / heiſſen auff warten. Von dannen ſtreiffte er nach⸗ 
mahln weiter in der Feinde Lande. Durch dieſes erlangete 
Samoſcius ſo viel / das er / wie er anfenglich jhm fuͤrgeſetzet / 
wegen mangel des Proftants / die Pleſchkiſche Belaͤgerunge 
nicht dorffte verlaſſen / weil die vnſern faſt allenthalben vmb⸗ 
her frey ſicher auß zuziehen vnd ſich der Fuͤtterey wen 

en / 


chen | vnd das den Feinden durch das Streiffen / damit ſit 
vberhalb alt Ruſſen vnd Nouogardien / nach Thweren / vnd 
nach dem Waſſer Volchoda vnd den See Lahoda / weit vnd 
breit bedrenget / da ſhn denn die gelegneſten Straſſen allent⸗ 
halben eingenom̃en vnd verleget / von tage zu tage mehr be⸗ 
ſchwer erfolgete / vnd die furcht vermehret wuͤrde. 
lordan ſchickete Samoſcio zweene Mofchkowiter vom 
Adel / die im außfall gefangen worden. Von dieſen erfuhre 
man Zeitung / das des Moſchkowiters elteſter Sohn Iwan 
mit tode abgangen. Diß iſt alſo zugangen: Der Vater hette 
ſein groß Vermoͤgen vnd gewaltige Schaͤtze hochgerhuͤmet: 
Dagegen hat der Sohn des Koͤniges zu Polen Thugendt 
vnd Mannligkeit allen Koͤniglichen Schägen fuͤrgezogen / 
vnd geſaget / Ob wol der Koͤnig ſeinem Vater an vermoͤgen 
vngleich / nichts minder verwuͤſte er dem Vater feine Lande 
mit Fewer vnd Schwerdt / vnd habe ihm ein groß theyl ſei⸗ 
nes Reichß eingenom̃en: Oder (wie andere berichten) jolle 
der junge Herr von dem Vater begert haben / Er ſolle jhm 
ſein Kriegeßvolck vntergeben / ſo wolle er mit dem Koͤnige zu 
Polen fchlagen. Da iſt der Vater vber jhn ergrim̃et / vnd 
hat jhn mit einem eyſern Stabe an Kopff geſchlagen / dauon 
er (oder aus groſſem wehemut) die ſchwere Kranck heit beko⸗ 
men / darauff ein Feber erfolget / welches ihn endtlich hinge⸗ 
nomen. Dieſer unfall hat den Moſchkowiter neben ande⸗ 
rem bißher zugeſtandenem vnheyl deſter hoͤher betruͤbet / das 
dieſer fein Sohn / ob er zwar auff befehlich des Vatern / ſein 
erſtes Weib / mit der er ſich wolbegangen / von ſich verſtoſſen / 
vnd eine andere genom̃en / dennoch ohne Leibs Erben vers 
ſchieden: Der ander Sohn aber Theodorus / der juͤngeſte / 
wegen Bloͤdigkeit ſeiner Vernunfft vnd Sinnligkeit / das 
eich zuuerwalten / vnd zu allen andern dingen vntuͤchtig. 
Auff dem andern theyle / als Suiſcius ſahe / die groſſe 
Winterkaͤſte einfallen / vnd das dadurch / wie er von den abs 
truͤnnigen 


trünnigen berichtet wurde / das aus der Kälte im Lager viel 
Febres ſich erhuben (Wie denn nicht muͤglich / das nicht we⸗ 
gen der groffen Kälte etliche der vnſern ſich zu den Feinden 
degebẽ ſolten) Suchte er gelegenheit nicht allein das Lob zu⸗ 
erjagen / das er die Stadt Pleſchko für dem Feinde echalten / 
ſondern trachtet auch das Feldtlaͤger zueroͤbern / vnd vnſer 
gantzes Kriegßheer außzutilgen. Faſt der dritte they! vnſers 
Feldtlagers war mit Kranck heiten behafft / ſintemal fo baldt 
einer oder der ander (wie denn ſolches keiner verhaben ſein 
kondte) durch die grim̃ige Kaͤlte betroffen / alßbaldt such in 
ein Feber fiele / doch ſturben ſhr wenig dran. 

Als Samoſcius vermerckete / das ſeine Kriegeßleute in 
ſolchem kalten Gewitter / viel lieber mit dem Feinde / als mit 
der grimmigen Kälte zuſtreiten begierig / ſuchte er gelegen⸗ 
heit mit dem Feinde eine Schlacht zuthun. Wiewol er ſol⸗ 
ches zuerlangen / vnd den Feindt auſſerhalb die Mawren zu⸗ 
locken / mancherley Anſchlege verſuchte / dennoch verhinderte 
fhn daran allerdinges die gemelte ſtrenge vnd hefftige Kälte, 
Denn dieſelbe war fo groß vnd hefftig / das / ſo baldt einer nur 
den Fuß auſſer feinem Zelt geſetzet / verſtarreten jm alßbaldt 
alle Gliedmaß ſonderlich dazu die Lufft baldt kom̃en kondte / 
als die Naſe / Ohren vnd das Antlitz. Alſo / das jhr viel das 
ſenige / das etliche Scribenten von der wunder vngehewren 
Lufft vnd Kaͤlte in der Moſchkaw geſchrieben vnd auffge⸗ 
mercket / Nemlich / das auch das Waſſer im gieſſen gefrieren 
ſolle / dißmahls mit der that warhafftig erfunden haben. Fuͤr⸗ 
nemlich ſetzte die Kaͤlte / wie leicht zu erachten / denen auff der 
Schildtwache hefftig zu / vnd kamen jhr wenig ohne verſeh⸗ 
rung etlicher Gliedmaß dauon. 

Vnter andern trug ſich mit einem vom Adel / vnter Si- 
giſmundi Roſnij Fahne ein gedenckwirdiger Fall zu / Dem⸗ 
ſelben waren beyde Schenckel erfroͤret [darüber ihn ein Fer 


daruntel 


der anſtieß / alſo / das er auch Darüber in Vnſinnigkeit fiet / 


darunter fegete ſhm der Feldtſcherer vnd Wundartzt beyde 
Schenckel abe / Als er aber hernach widerzu ihm ſelber kam / 
fragete er gleich wie ſonſt jrgend nach einem Leibes Ornat / 
Wo feine Beine blieben weren e 

Ein ander kam auch in groſſe gefahr / Es verlieſſe jhn 
Baſilius Suramicius in der erſten Schildtwache / bey eyteier 
Nacht nicht weit von dem Stadtgraben / vnd als er fuͤr Kaͤl⸗ 
te gar erſtarrete / vnd fein Roß vnter jhm von der Kälte we⸗ 
gen / ſich gehlings erſchawerte vnd erſchuͤtterte / Er aber / deme 
Hend vnd Fuͤſſe verklumpen / weder das Roß noch auch ſich 
erhalten kondte / fiel er herunter / vnd blieb mit dem Fuß am 
Steygereiff behangen / da ſchlepte jhn das Pferdt / in deme er 
ſich daraus nicht erledigen kondte und vmb rettung ſchrye / 
biß an das Stadt Thor. Da ſchickte Samoſcius alßbald et⸗ 
liche / die jhm helffen ſolten / Doch befahl er ihnen / da fie ſol⸗ 
ches ohne gefahr nicht thun koͤndten / ſolten fie ſich nicht in 
vergebliche gefahr einlaſſen. Die Feinde auff der Mawer 
befahrten ſich einer Hinderliſt / vnd lacheten ſeiner / vnd ſage⸗ 
ten: Man hette ſie zuuor genugſam betrogen vnd hintergan⸗ 
gen / ſie wuͤrden ſich nicht mehr alſo aͤffen vnd betriegẽ laſſen. 
Alſo halffen jhm die vnſern aus dem Steygereiff / vnd brach⸗ 
ten jhn vnbeſchediget wider in der vnſern Lager. 

Es war aber dieſe Zeit im Jahr / daran in dieſer Ge⸗ 
gent der Moſchkowiter Sprichwort gemeß / die grimmigſte 
Kaͤlte zu ſein pfleget: Denn wenn ſie von groſſer Kaͤlte ſa⸗ 
gen wollen / ſo heiſſen ſie es S. Nicolai / vnd des H E R R N 
Chriſti Kaͤlte / oder Weynachten Gefroͤſte. 

Es iſt aber in gantz Moſchkaw (welch Landt gar vnter 
dem Himliſchen Zeichen dem Wagen oder Siebengeſtirn 
gelegen) an keinem Orthe (auſſer denen / ſo an das gefrorne 
Meer ſtoſſen) nirgendt groͤſſer Kaͤlte / als vmb Pleſchko vnd 
dieſelbe Gegendt vmbher. Doch ſtunden die Kriegeßleute ats 
le dieſe noch mit ſtarckem Muth er [Bd Fam ihnen Sa- 


moſcius 


* 


mofcius diß falls zuhuͤlffe wie er kondte vnd mochte / vnd vers 
ſchonete ihrer ſo viel Menſchlich vnd muͤglich. Er wechſelte 
vier e mit der Wacht / deren drey ließ er andere auff⸗ 

hren / Aber gegen Morgen / da ſich des Feindes Außfallo 
uͤrnemlich zubeſorgen / beſtellete er die verſehung der Wacht 
durch Staniſſaum Vlodekonem feinen Schwager / den er 
an ſtat Sbaraſij / Waywodens zu Braßlaw / welchen der Koͤ⸗ 
nig zum Geſpreche mit den Moſchkowiteriſchen Geſandten 
abgefertiget / zu ſeinem Leuten Ampt angenommen. Auff 
das aber deſto weniger Perſonen durch die Kälte befchediges 
vnd verletzet wuͤrden / ordnete er nach altem brauch / wenig 
Perſonen auff die Hutt vnd Wachte / Nicht fo ſehr darumb / 
das ſie dem heraus fallenden Feinde widerſtandt thun / als 
alleine den andern der Feinde Außfall alßbald zuwiſſen mas 
chen ſolten. Denn Samofcius hielt auch zuuor vnd die gan⸗ 
tze Zeit der Belagerung vber dieſem brauch / das / ob gleich dit 
Wachten mit fleiß beſtellet / dannoch alle zeit daneben im Las 
ger wider der Feinde ploͤtzlichen Außfall eine anzahl Krie⸗ 
geßleute in voller Ruͤſtung auffwarten lieſſe / vnd jmmer zu 
vmbwechſelte. Daher kams / das / ob wol (wie es in Belaͤge⸗ 
rungen gemein geſchicht) der Feindt zum oͤfftern heraus fal⸗ 
len vnd einbrechen wollen / iſt doch derenthalben kein Tumult 
im Lager erwecket / noch Lermen geblafen / vnd das gantze 
Heer auffgemahnet worden / Ohne alleine ein einiges mahl / 
da nach des Koͤniges wegkunfft Samoſcius das Kriegßvoick 
wacker zu machen / ſelbs einen Tumult machte vnd auffbla⸗ 
ſen ließ. Denn wenn ſich gleich zutrug / das die Feindt her⸗ 
auß fielen / ſo waren doch die dazu beſtelleten vnd auff warten⸗ 
den Reuter alß bald auff / vnd ſchlugen die Feinde zuruͤcke / 
ehe es die andern im Lager gewar worden. 

Dieſen gebrauch / Reuter im vorrath im Lager zu ha⸗ 
den / hielt er jegtmahts deſto embſiger / je weniger Perſonen er / 
der grimmigen Kaͤlte halben / auff die Wacht * het / 

f inte⸗ 


Sintemahl / wenn er gleich mehr Perſonen dar zu beſtellet / 
hetten ſie doch der Kaͤlte halben nichts mehr thun konnen. 
Darumb ſchaffete er / das vnter des im Feldtlager vnd in den 
Zelten / die ein jeder von den nechſt angelegenen Doͤrffer Ges 
dewden erbawet / zum theyl in außgegrabenen / mit Hürden 
vnd Pfaͤhlen vmbzeunten vnd verwareten Gruben jhme zu⸗ 
gericht / gleich wie in der Wacht geſchicht / jre etliche wachen / 
vnd jhre Roß vnd Ruͤſtung fertig rn muſten / Die / ſo bald 
ein Außfall geſchehe / vnd im Laͤger angefündiger wurde / 
auff die Roß ſitzen / vnd dem Feinde begegnen ſolten / Dar⸗ 
durch wurde das Laͤger geſichert / vnd der Kriegeßleute Ruhe 
vnd Wolfarth befuͤrdert. 

Als nun Suifcius durch die / ſo von den vnſern zu jhnen 
fielen] bericht empfangen / das die euſſerſte Wache mit wenig 
Perſonen beſtellet / ward er zu rath die Wache zu vberfallen / 
vnd das Feldtlager zu ſtuͤrmen. Darauff ließ er 7 oo. Pfer⸗ 
de / ſo noch in der Stadt vbrig] zuſammen / vnd ſatzte darauff 
die hurtigſten vnd beſten Kriegeßleute / ſo in der Stadt zu 


nden. 

Man hielt aus vnſerm Lager nach der Stadt zu / wo 
Wachten / Die eine vber dem Waſſer Velika / die auff dem 
Wege nach Pezzur ſolte achtung geben / Die andere dißſeyt 
des Waſſers vberhalb dem Feldtlager. Auff dem andern 
Parth hielten die vnſern / ſo bey Suatohor lagen / auffiehen, 
Suiſcius ſchickte 300. Pferde vnderhalb das Waſſer Yelis 
ka wider die vnſern die / wie gemelt / die Straſſe bey Pezzur 
verwachten / Auff dieſen anſchlag / wie man hernach aus den 
Gefangenen erfuhr / das / fo die jenigen / die oberhalb des La; 
gers Wacht hielten / jhren Halt verlieſſen / vnd vber das ver⸗ 
frorne Waſſer ſetzten / vnd den ihren zuhuͤlffe kommen wuͤr⸗ 
den / ſo wurde das Feldtlager entbloͤſſet werden / vnd Suilcius 
ohne alle Gegenwehre darein zu fallen gelegenheit bekom⸗ 


en. 1 5 


Der Halt betraff dieſes Tages des Sborouß Fend⸗ 
lein / darunter waren 300. Roß / von denen wurde Thomas 
Orinſcius mit 40. Neutern vber das Waſſer Velikam vers 
ordnet / Mit den andern Reutern wartet Laurentius Scar- 
becus / Aittmeiſter vber diß Reutterfendlein auff / vber dem 
Lager dißſeyt dem Waſſer Pleſchko. Es hatte aber ſchon zus 
vorn Samoſcius in gemein allen Wachten vnd Halten Bes 
fehlich gegeben / das ſie mit dem heraus fallenden Feinde 
nicht ſchlagen / ſondern ſich herumb ſchwencken / vnd wider 
ins Lager begeben ſolten / Auff das man jhnen nicht alleine 
alſo deſto leichter in der naͤhde zuhälff kommen / fondern auch 
den Feindt deſto weiter von der Stadt ziehen / vnd mit den 
vnſern zu ſchlagen verurſachen moͤchte. 

Als dieſem Orinſcius alſo nachkame / ließ Suiſcius alß⸗ 
bald eine anzahl Fußvolcks aus der Stadt heraus fallen / 
dieſelben namen einen Thal ein / vnd verlegeten den vnſern 
den Weg / das ſie nicht hinter ſich kondten / vnd ſetzten 1 
mit dem Geſchuͤtze hefftig zu. In des befahl Samolcius 
Scarbeco der/ wie gemelt / vberhalben auffwartet / bald ober 
das Waſſer zuſetzen / vnd den Feindt anzufallen / Vnd ſitzet 
Samoſcius auff fein Roß / vnd beffelet allen Hinterhalten / 
ſie ſollen ihm nachfolgen. Als Scarbeck eylend vber das 
Waſſer ſeßzte / vnd duiſcius gewar ward / das nun das Lager 
bloß / ſchickte er bald das vbrige Fußvolck vnd den gantzen 
Keyfigen Zeug heraus zu allen Thoren / das Lager anzu⸗ 
greiffen. Vnter des hatten die / ſo im Lager auffwarteten / 
vnd denen Samoſcius befohlen / nach zufolgen / jre Schlacht⸗ 
ordnung gemacht / vnd fich zum angriff gefertiget / Vnd ren⸗ 
neten erſtlich die Vngern herfuͤr / die den Theyl des Laͤgers 
bey dem Waſſer Velika jnne hielten / Darnach lohan Kret⸗ 
kouius mit Staniſlai Priiemſcij ʒeſchwader / Sarnacius mit 
Hieronymi Goftomfch ;eutern / Vnd die andern herna 
ſo geſchwindt / das ſie in einem buy eines Scharmuͤtzens 
N Dreyhun⸗ 


Oreyhundert aus den Feinden erlegeten / vnd biß in ſechtzig 
gefangen namen. Vnd wurden der Feinde ſehr viel ver⸗ 
wundet. 

Suiſcius wartet auff der Mawer / vnd ſahe / wo es mit 
dem außfall hienaus wolte / Vnd als er ſahe / wie die feinen nis 
dergeleget / vnd in die Flucht geſchlagen worden / lieſſe er ſie 
eylendt wider abfordern / vnd name ſie wider hienein in die 
Stadt. Auff vnſeren theyl kamen auch jhr etliche vmb / als 
denen / ſo die Feinde im Thal vmbringet / die andern nicht zu 
huͤlffe kom̃en kondten. Pientkouius ein Edelman ward ges 
fangen] vnd von den Feinden weggefuͤhret. Als Orinſcius 
ſich tapffer wehrete / wurde er durch die Schulter vnd das 
Eingeweyde geſchoſſen / vnd bliebe todt. Petrus Grudfef- 
cius ſchlug fich durch die Feinde hindurch / Vnd als er faſt 
zu den vnſern vnd ins Lager / vnd in ſicherheit kommen / wur⸗ 
de er ab der Mawer mit einem groſſen Städte zu tode ges 
ſchoſſen. Von Vngern kamen vmb Franciſcus Kober / vnd 
Barrabas Balog / ſtreitbare Menner. 

Man hielte es dar fur / wenn die vnſern Orenfcio vnd 
den ſeinen / die die Feinde im Thal vmbgeben / huͤlffe zulei⸗ 
fen / nicht fo ſchnelle aus dem Lager hetten forthruͤcken můͤſ⸗ 
ſen / Man hette die Feinde gantz vnd gat ſleichtlich biß an un? 

fer Lager locken / ſie alle erlegen / vnd alſo dieſem Kriege einen 
Orth machen können. Diß geſchach am 4. Januarij. 

Zu nacht / weil Samofcius wuſte / das die Moſchkowiter 
ſehr begierig fein / die ihren zubegraben / befihlet er Nicolao 

Vrouecio / bas er auff der Wahiſtatt auffwarten / Vnd ſo 
etwa / wenn die Feinde die jhren zubegraben heraus ziehen 
wuͤrden / ſich gelegenheit ereugen würde / was wider fie fuͤrzu⸗ 
nemen / allenthalben fleiſſig auffſehen haben ſolle. Aber die 
Feindt wolten ſich dieſe Nacht nichts vnterſtehen. Auff die 
ander Nacht ſchaffte Samoſcius / Martino Leſnouolcio/ eis 
nem Haupiman vnd guten Kriegßman / das er ſich denen fo 

aus der Stadt famen/undanfiengen etlicheerfchlagene auff⸗ 
zuheben vnd weg zutragen / neben einem andern zu Roß ſolte 
zeigen / Da lieffen die Feinde wider zuruͤcke in die Stadt / vnd 
kamen nicht wider heraus. 

Samoſcius fchiefete zu den Belegerten / vnd weil er ſahe 
das damit ferner wenig auß zurichten / Vnd weil er erachtet / 
das ſolches die Chriſtliche Liebe vnd Billigkeit erfordere / ließ 
er jhnen gutwillig zu / die todten Coͤrper zubegraben / Vnd da 
fie wolten / erbote er ſich / ſie mit ſicherem Gleyte zuuerſehen. 
Die Feinde auff den Mawren / preyſeten hoch / dieſe feine 
Chriſiliche andacht / vnd bathen / die vnſern wolten Morgen 
wider kommen vmb den Mittag / in des wolten ſie mit ihrem 
Oberſten dem Suiſcio hieuon Rath halten. 

Als die Zeit nach der Antwort zukom̃en verhanden / zo⸗ 
hen mit dahin vngeheiſſen / Stanislaus Solkeuius / ein Adeli⸗ 
cher Juͤngling / vnd Melchior Sauiſſa / Samoſcij Stallmeis 
ſter / vnd andere mehr junge vom Adel auff Tuͤrckiſchen Roſ⸗ 
ſen / gantz herrlich geputzet. Da ward einer der von uns abs 
gefallen / des Solkeuñ gewar / vnd meldet den Feinden / das 
dieſer / vber diß / das er Samoſcio mit naher freundtſchafft 
verwandt / auch vmb alle ſeine heymligkeit wiſſe. (Denn der 
Cantzler brauchte ihn / wegen feines ſonderlichen verftandes 
vnd guter geſchickligkeit / in den allergeheymiſten Sachen / in 
Botſchafften vnd Abſendung zum Könige.) Das bewegete 
die Moſchkowiter / das fie anders ſinnes wurden / lieſſen ges 
gen dieſer fuͤrſtehenden gelegenheit / die andacht gegen die er⸗ 
ſchlagenen fahren / vnd hielten die Abgeſandten mit worten 
auff / vñ beſtelleten in der weile viel groſſe Buͤchſen / vnd p oo. 
Hackenſchuͤtzen heymlich auff die Mawer. 5 

Als Solkeuius ſahe / das die Feinde langweilige Auff⸗ 
güge machten / ermahnete er fie / ſie ſollen doch der Sachen 
ein ende machen. Da ſcheuſt alßbaldt einer aus den Hacken⸗ 
Schägen auff Sauiſſam ju / doch thete ſhm / weil er wol gewap⸗ 

nit / 


net / diefer Schuß keinen ſchaden. Da ſehuſſen die anderen 
Hactenſchuͤtzen auch alle loß. Als rennete Solkeuius vnd die 
mit jhm waren / ſchnelle dauon / Denen ſchoſſen die Feinde 
ab der Mawer mit den Duppelhacken / Vnd je wener die vn⸗ 
fern von ihn kamen / mit groſſem Gefchüge nach: Doch ka⸗ 
men die vnſern vnbeſchediget / wider in vnſer Lager / Vnd ver⸗ 
W 0 ch jederman / das fie ſolchem gewaltigen ſchieſſen 
entgangen. 

or dieſer Zeit hatte Ioan Oftromecius / der dem Ger 
ſchůtze neben andern fuͤrſtunde / einen liſtigen Fund vñ Krie⸗ 
geßpoſſen erdacht / vnd Samofcio vertrawet. In einer eyſer⸗ 
nen Lade / hatte er zwoͤlff Schuͤtzen Rohr oͤrdentlich nachein⸗ 
ander geleget / vnd zu fleiß duͤnne abgefeilet / das fie baldt zer⸗ 
ſpringẽ koͤndten. Dieſe Rohr hat er mit dem ſubtiliſten Pulf⸗ 
fer / vnd auch die Lade voll gefuͤllet / die Hanen an den Roͤh⸗ 
ken ſtriche er alle auff zum abſchuß. Dieſe eyſerne Lade ſetzte 
er in eine hoͤltzerne Lade / das Zuͤnglein damit man loß druckt / 
hefftet er mit zweyen Sehten oder Schnuͤren / die eine am 
Boden / die ander an der obern Decken der eyſernen Lade / an: 
Aiſo das / wenn man entweder die eyſern Lade aus der Hoͤl⸗ 
tzern nemen oder die Eyſerne auff machen wolte / allenthalben 
das Pulffer angienge vnd die Roͤhr vnd Lade zerſpringen / 
vnd die vmbſtehenden ſtuͤrtzen vnd beſchedigen muͤſte. Ind 
hielte Oſtromecius darfuͤr / fo Samolcius dieſe Lade Suiſcio 
dem Oberſten in Pleſchko ſchicken wuͤrde / wuͤrde er ſo fuͤrwi⸗ 
sig fein / vnd wuͤrde die Lade auff machen / vnd alſo vbel zu 
maſſe kommen. Aber zur ſelben Zeit wolte Samoſcius nicht 
verſtatten / das man dẽ Feind auff ſolche weiſe zuſetzen ſolte. 
Nu aber / weil der Feindt den vnſeren zu nechſt das Geleyd 
ſelbſt gebrochen / vnd als Solkeuius vnd die andern alle ſo mit 
im Rithſchlag ſaſſen / darauff drungen / das er wolte zu frie⸗ 
den ſein / das ſie des Feindes vntrew erzehlter maſſen vergel⸗ 
ten möchten / ftellete er es Oftromecio gantz vñ gar anheym. 
Dieſer 


Dieſer bekame hierzu einen Gefangenen / den hielte er etliche 
tage wol / vnd nam einen Eyd von jm / das er eine groß wich⸗ 
tige Sache / die er im vertrawen wuͤrde / nicht offenbaren / ſon⸗ 
dern gantz verſchwiegen halten wolte: Gab auch fuͤr / er heiſſe 
Johan Muller / hab vor zeitẽ mit Farenßbecken dem Mofchs 
towiter in Kriegen gedienet / Darnach habe er ſich zum Koͤ⸗ 
nig zu Polen begeben / Vndob er zwar beym Könige in zim⸗ 
lichen Gnaden / vnd ein gute ehrliche ſtelle habe / trage er doch 
noch immerzu ein Begierde / nach des Moſchkowiters dien⸗ 
ſten / vnd erfrewe ſich deſſelben hm erzeigter vielfaltiger gut⸗ 
willigkeit: Darumb habe er im fuͤrgeſetzet / den Groß Cantz⸗ 
ler Samoſcium den jetzigen Kriegß Obriſten / wenn er mit jme 
von allerley anſtellung des Geſchuͤtzes in geheym vnd allein 
werde Rath halten / zuerwuͤrgen / vnd nachmaln zum Moſch⸗ 
kowitern ſich zubegeben. Mittler weile (bath er) der Gefan⸗ 
gene wolte eine Lade Suilcio vberantworten / darinne er feine 
vnd anderer koͤſtliche Kleynoth vnd ſachen verwaret / darauff 
wolle er / ſo baldt er dem Moſchkowiter dieſen Dienſt gethan / 
das er den Obriſten er wuͤrget / ſelbſt hienach folgen: Es ſey 
ihm aber ſehr viel daran gelegen / das die Lade ehe er ſelbſt zur 
ſtelle kom̃e / nicht eröffnet werde. Auff dieſe meynung ſchrie⸗ 
be er auch an Suiſcium / vnd gabe dem Gefangenen den 
Brieff mit. 

Der gefangene Moſchkowiter ward froß / das er loß 
werden / dazu Suifcio ſolche gute vnd angeneme Bottſchafft 
bringẽ ſolte / wurde von Oſtromecio durch die Wache durch? 
Saile. vnd kame alſo mit der Lade vnd dem Brieffe zu 

uiſcio. Derſelbe hatte gleich dazumal was anders zuthun / 
Befahle aber den andern ſo dieſer Zeit von etlichen Sachen 
zu rathſchlagen zuſammen komen waren / die Lade alßbaldt 
zueroͤffenen: Es lieffen ihr viel aus fürwig vnd angeborner 
ieichtfertigkeit newes zuerfahren zu. Der andere vnd keckiſte 
Waywoda Andreas Choroſtinus / Suiſcij Auffmercker / 
(wie 


(wie man hernach erſtlich von A lexandroſder nach geſchloſ⸗ 
ſenem Friede / von den Legaten / zu denen zu Diefchto geſchi 
cket ward ( dauon wir hernach ſagen werden) vnd nach auff⸗ 
gerichtem Friede von ihr vielen glaubwirdig bericht woꝛden) 
iſt mit dem Fuß auff die hoͤltzern Lade getretten / vnd hat die 
Eyſerne heraus nemenſ wollen: Da zuriſſe die Schnur / vnd 
gienge das Pulffer an / vnd zerſtieſſe die eyſerne Lade vnd 
Roͤhre / nicht allein alle vmbſtehende Perſonen zu Boden / 
ſondern fie zerſtjeſſen auch ein groß ſtuͤcke vom Dache ein / 
Vnter andern kamen die fuͤrnemen Herren / Nemlich / der 
gedachte Andreas Koroſtinus vnd Koſſecius vmb jhr Le⸗ 
ben. Man vermeinete / Suiſeius ſey auch beſchediget wor⸗ 
den / ſintemahl er etliche Tage aneinander kranck gelegen / 
vnd niemand fuͤr ſich gelaſſen / Sonderlich gleubete man fols 
ches in der vnſern Laͤger / weil er ſich / da er ſonſt teglich auff 
den Mawren vmbher gieng / vnd die Wachten beſichtigete / 
lange Zeit darnach nicht mehr ſehen ließ. Aber Suifcius 
fchriebe darnach derentwegen Samoſcio einen ſchmehlichen 
Brieff / vnd kam endtlich fo weit / das die beyden Obriſten eins 
ander Kampff anbothen. Als aber Samoſcius auff den be⸗ 
ſtimpten Tag mit den abgeredten Wehren an den benuͤmp⸗ 
ten Orth zur ſtelle kame / bliebe Suiſcius auſſen. Vnter des 
diſputierte man langweilig / wie hieuor bericht gethan / vber 
den Artickeln des Friedes von beyden Theylen. N 
Was den Koͤnig zu Schweden belanget / gaben die 
Moſchkowiteriſchen Käthe zur antwort / Der Moſchkowiter 
ſey nicht darwider / das mit ſhme Friede gemacht werde / Aber 
er ſolle dem alten brauch nach einen Abgeſandten zu dem 
Wapwoden zu Nouogardien abfertigen / der mit demſelben 
von den Mitteln des Friedes handlung pflege. Auſſer vnd 
zuwider feiner Vorfahren Exempel vnd gewongeit / wolte 
ſhm nichts fürzunemen gebüren. Vnd als die Moſchkowi⸗ 
teriſchen Rache von dieſer jhrer * nicht 1 
chritte 


N 


ſchritte man forth in der Handlung / auff den Punct / was be⸗ 
ianget / das man Lifflandt vnd die andern eroͤberten Schloͤf⸗ 
fer beyderſeyts einander wider einreumen vnd abtretten fots 
te ber dieſem Punct hatte man lange vnd viel geſtritten / 
ſintemahl die Moſchkowiter dieſes Landt Lifflandt / das fie 
durch einen Neun vnd zwantzig Jaͤhrigen Krieg / vnd durch 
viel Blutuergieſſen eroͤbert / vnd darinne nun mehr viel Reuß 
fen geboren / jhr viel darinne heußlich beſeſſen vnd veraltet / 
nicht mit minderer beſchwer verlaſſen wuͤrden / als wenn man 
die Moſchkaw verlaſſen ſolte. 

Letzlich ſties es ſich ſehr an Derpt vnd Nouogrodeck / 
da wehreten ſich die Moſchkowiter hefftig / als fie ſonſt ſchon 
alle Stedte vnd Caſtell in Lifflandt abzutretten gewilliget / 
Vnd wendten ein / zu Derpt hetten ſie ihre Religion auffge⸗ 
richt vnd eingefuͤhret / vnd einen Biſchoff eingeſetzt / Nouo⸗ 
grodeck ſey der heyligen Jungfraw Marien zu Pez zur ges 
weyhet vnd geeygnet. 

Endtlich / als ſie erfuhren / das vber zunerſicht die ſachen 
für Pleſchko nicht nach jhren Sinn gangen / vnd das die 
80 Kaͤlte vnd allerhandt andere groſſe mengel vnd be⸗ 
chwerligkeiten / Dannoch die vnſern von der Belaͤgerung 
nicht abſchrecken kondten / vnd das nu mehr der Winter faſt 
fuͤruͤber / vnd gelinde Wetter zugewarten / Sonderlich aber 
Poſſeuin (welcher / damit er bey den Moſchkowitern in kei⸗ 
nen verdacht fiele / ſich bey feinen Raͤthen auffhielt) auff das 
er nicht in dieſer Gottſeligen fache gantz vergeblich gearbei⸗ 
tet / beyden theylen hefftig vnd frey vnſchewlich zuredete / vnd 
zum Frieden ermahnete / lieff die ſache zum vertrag / vnd wor⸗ 
den die Raͤthe darüber einig. 

Die Moſchkowiteriſchen Naͤthe behielten jhn vor / das 
die jhren moͤchten alle Geiſtliche Kleynodia zu Derpt vnd 
Nouogrodeck weg nemen / vnd das ihren Bifchoff vnd der 
Prleſterſcgafft kein ſpott zugefuget werden ſolte / Vnd auf 

au 


auff ratten fie gantz Lifflandt / fo viel in des Großfuͤrſten 
Gewalt / dem Koͤnige zu Polen abe: Dagegen reumete der 
Koͤnig dem Moſchkowiter wider ein / Luky / Sauolotz / Meucl 
vnd andere Caſtell mehr / die der Königin vorſchienen Jah⸗ 
ren eroͤbert / Außgenommen Velis / vnd das gantze Fuͤrſten⸗ 
thumb Polutzky / dieſe behielt der König. 

Wegen der Narua vnd andern Caſtellen / die der 
Schwede eingenommen / diſputierete man lange / in deme die 
ſageten / dieſelbe Stadt ſey durch der Moſchkowiter wider⸗ 
halten / das jhr Herr dem Könige Lifflandt abzutretten biß⸗ 
her verwidert / in des Schweden Handt gediegẽ / Die Moſch⸗ 
kowiter aber ſageten / das ſie dieſelde dem Koͤnige zu geweh⸗ 
ren nicht ſchuldig / ſintemahl dieſe Stadt vnd Caſtell unter 
denen / die fie dem Könige hieuor fuͤrgeſchlagen / nicht zube⸗ 
finden / Vnd als man fich hierüber nicht vergleichen kondte / 
iſt der Streit alſo auffgeſchoben worden / das die Koͤnigi⸗ 
ſchen offentlich proteſtireten / das jhr Koͤnig ſein Recht zu 
der Stadt Narua vnd den andern Caſtellen / ſo jetziger Zeit 
der Schwede jnne hette / nicht nachlaſſen noch vbergeben ha⸗ 
ben / ſondern zu gelegener Zeit proſequiren wolle / Vnd das 
die Moſchkowiteriſchen ſich Weiſſenſtein / die der Moſchko⸗ 
witer ſchon vorhin allbereit dem Koͤnige angetragen / auß⸗ 
druͤcklich vorzeyheten. Darnach handelte man wegen der 

angenen. 
Ran 1 Moſchkowiteriſchen Käthe wolten haben / man 
ſolle gleich gegen einander auffheben / vnd einen Gefange⸗ 
nen vmb den andern geben / vnd ſie beyderſeyts loß laſſen: 
Die Koͤnigiſchen begerten dagegen / weil ſie viel fuͤrnemer 
Leute / die Moſchkowiter aber keinen fuͤrnemen Mann von 
Gefangenen hetten / das man dem Koͤnige fuͤr die Gefange⸗ 
nen Sauolotz Neuel vnd Sches geben ſolte / Zuletzt berußhe⸗ 
ten ſie vber Sebes. Aber der Moſchkowiter nam mehr die 
Herrſchafften als die Gefangenen in e wur⸗ 
de 


de dieſer Stritt biß auff die Zeit / wenn beyde Herren ihre 
100 Geſandten den Frieden zubeſchweren zuſammen verordnen 
||) würden) auffgeſchoben. 
0 Was belanget das Geſchuͤtze vnd die Kriegeßmuniti⸗ 
682 on in den Beſatzungen / darüber verglieche man fich alfo: 
1 1 Das in einem jedern Schloß das Geſchuͤtze vnd Munition / 
0 15. Jan. fo darinne geweſen / da man es eroͤbert / darinne vorbleiben / 
ll Was aber ferner hinein gebracht / das möge jeders Theyl 
III wegnemen. Alſo wurde auff gemelte gedinge vnd abrede 
|| der Friede auff schen Jahr endtlich vnd gaͤntzlich erthediget 
vnd befshloffen: Sintemahl der Moſchkowiter bey ſchmertz⸗ 
| lichem verluſt dieſer Lande / dieſelben zu gelegener Zeit etwa 
durch eine entpoͤrung / oder wenn ein Interregnum in Polen 
fuͤrfallen möchte] oder durch andere bequemigkeit wol wider 
in erlangen / in hoffnung bliebe: Vnd dagegen der Koͤnig / 
nach dem er die Moſchkaw fo ſehr beſchediget vnd verwuͤſtet / 
die es jnnerhalb dieſer 10. Jahr nicht verwinden wuͤrde / ſo 
er mittler Zeit Lifflandt mit aller nothdurfft verſehen vnd 
verwaren moͤchte / vnd gleich der Moſchkowiter den Krieg 
wider fuͤr die Handt nemen wolte / jhme zu widerſtehen / vnd 
noch meh rers vnd trefflichers kegen jhme außzurichten / nicht 
wenig gelegenheit vnd bequemigkeit haben werde. 

Beyder Herren Räthe haben dieſen vertrag alßbaldt 
beſchworen / vnd ward beſchloſſen / das zu auffnemung des 
Eydes von beyden Herren die gröffer Legation / erſtlich des 
Koͤniges zu Polen zum Moſchkowiter / darnach des Moſch⸗ 
kowiters zum Koͤnige abgefertiget werden ſolte. Vber der 
Notel des Vortrages vnd Verbuͤndtniß ſtritte man auch et⸗ 
liche Tage / in deme die Moſchkowiteriſchen Raͤthe / das man 
im eingang jhren Herren den Tittel eines Ciari) (das iſt / ei⸗ 
nes Koͤniges) vber gantz Reuſſen / Vnd darnach / als ſie diß 
fahren lieſſen / neben dem Tittel Moſchkaw / Vlodimirn vnd 
viel andert / dannoch der Aſtrakanenſiſchen vnd Koſanenſi⸗ 


ſchen 


— ———— 


ſchen Ciarĩum wolten geheiſſen haben. Die vnſerigen aber 
ihm mehr Tittels als vor alters nicht geben wolten. 

Es bekam Samoſcius durch Thomam Embdanum 
vnd andere ſeine Kundtſchaffer Bericht / das zu Parnaw 
(welche der Schwede belägert) groſſer mangel an Prouiant 
vnd Victualien ſey / vnd das fie ſich kaum vier Wochen wer⸗ 
de fuͤr den Schweden auffhalten koͤnnen: Zu dem wurde er 
von Lohan Sborouio / welcher Bürgfchafft halben / vnd we⸗ 
gen etlicher ſeiner Verwandten obligenden Sachen wider 
in Polen vorreyſen muſte / verſtendiget / wie das die Lifflaͤnder 
auffs newe angehalten wuͤrden / ſich widerſetzig zu machen / 
Vnd daß das Geſchrey gehe / Es werde der Koͤnig / wenn er 
Lifflandt erlanget / das Lande vnter die Vngern außtheylen / 
Vnd weil ſie wol erachten kondten / fo ſolches geſchehen ſolte / 
das fie (die Lifflaͤnder) nicht mehr Platz darinne haben wuͤr⸗ 
den / hieruͤber weren ihr viel ſehr beſtürtzt / vnd befümmerten 
ſich darob nit wenig. Vber diß ließ dazumal der Schwede ein 
Schreiben außgehen / darinne er zuſaget / das er einem jedern 
feine Guͤter / vnd was jhre Vorfahren vor Alters her zu Le⸗ 
hen gehabt / wider eingeben wolte / Vnd ermahnete ſie das ein 
jeder ſich an die Guͤter / ſo er vorhin beſeſſen / halten ſolte. 


Vnter anderem hette Buring / welcher etliche Koͤnigli⸗ 
che Caſt ell inne hatte / an die Moſchkowiter in Par naw (wie 
man hernach von denſelben als ſie abzohen / erfuhre) geſchrie⸗ 
ben / vnd ſie ermahnte / Wo ferne ſie fich je enger nicht erhal⸗ 
ten koͤndten / ſolten ſie ſich lieber dem Schweden / als dem 

olen ergeben. In deme es vmb Lifflandt ſo mißlich vnd 
gefehrlich ſtuͤnde / Ob zwar Samofcius nicht zweiffelte / die 
Stadt Pieſchto mit gewalt / da fern jhm der Koͤnig wie er es 
mit jm verlaſſen / mehr Volck zuſchicken wuͤrde / oder aus ge⸗ 
zwang des Hungers / den fie ober den Monat lunium nicht 
außzuſtehẽ vermochten / zuerobern / Dennoch gab es jm aller⸗ 
m ley 


fen bedencken / vnd wurde dadurch verurſachet / fich auch des 
Friedes zubefleiſſen. 

Vnter dieſen kam ins Laͤger von den Schweden / aus 
anordenung des Hauptmans zur Narua / ein Kauffman / der 
klagete vber den gewalt / ſo dieſes Kriegßvolck vberhalb Vdo⸗ 
uen in Pribus / an der Graͤntze geuͤbet / Vnd als man dieſem 
mehr als die Schweden vermeynt / mit freundlicher Antwort 
begegnet / Kam zu Samofcio baldt darauff Laurentius Cas 
gnolus ein Italus / von den Schwediſchen Obriſten / Ponto 
de la Garda / abgefertiget: Derſelbe Cagnolus hette ſich in 
eröberung der Narua Ritterlich gehalten: Dieſer ſprache 
Samolcio wegen des Koͤniges zu Sch weden zu / vnd vber⸗ 
antwortet jhme ein Schreiben an den König zu Polen / von 
Ponto de la Garda außgangen / vnd bate daneben / Es wolte 
Samoſcius zufriede fein / das er zu den Moſchkowiteriſchen 
Naͤthen verreyſen möchte, Wie wol nu Sa moſcio vnuerbor⸗ 
gen / wie es in Lifflandt zuſtunde / vnd das die Schwediſchen 
mit jhnen allerley practicirten / Dennoch damit er feine hoͤff⸗ 
ligkeit / gegen dieſem auß lendiſchen Mann erſcheinen lieſſe / 
gab er jhme hierauff zu freundtlichem Beſcheyd: Es hette 
der Koͤnig zu Polen nicht vermeynet / weil der Koͤnig inn 
Schweden / ſo lange der Pole zu Feldt gelegen keinen Abge⸗ 
ſandten zu jhm abgefertiget / das es nachmaln hette geſchehen 
ſollen / Habe alſo der König jme in dieſem fall keinen befehlich 


hinterlaſſen / So koͤnne er auch ohne vorwiſſen vnd befehl des 


Koͤniges jhme nichts bewilligen: Das Schreiben wolle er 
durch einen Bothen dem Koͤnige vberſenden: Oder ſo er ſel⸗ 
ber zum Könige ziehen wolte / fo wolle er jhn biß dahin geley⸗ 
ten laſſen. Als Cagnolus dieſe Antwort bekom̃en / ließ er den 
Bothen mit dem Brieffe hinter ſich / vnd erhub ſich wider zu 
Ponto Gardiano, 

Darauff kamen die Zeitung ins Lager (ehe noch ditſer 
Bothe ablieffe) das der Friede beſchloſſen ſey. Vnd 175 27 

erei 


Bereit Alexander der von den Moſchkowiteriſchen Kächenf 
von Sapolia aus / abgefertiget / denen zu Pleſchko von dem 
auffgerichten vndbeſchloſſenen Friede / gute Zeitung zubrin⸗ 
gen / bey Samoſcio im Läger ankom̃en: nd als Samoſcius 
in zum Mittags mahl lude / ſagte er / Es koͤnne jm Samoſcius 
nicht einen angenemern dienſt er zeigen / als fo er hn zu aller⸗ 
erſte in die Stadt Pleſchko einkommen lieſſe. Denn mittler 
eit weil er mit jm das Mahl hielte / wuͤrden die Belaͤgerten 
tut ſauffen muͤſſen( denn dieſe Wort brauchte Alexander) 
Aber wenn er zuuorn den armen Leuten in der Stadt dieſe 
gute Botſchafft von dem Friede gebracht / vnd zu ruͤcke kom⸗ 
men wuͤrde / wolte er mit ſym Mahlzeit halten. Samofcius 
ordnete jhm etliche Reuter zu / vnd ließ jhn biß an die Stadt 
beleyten. Als er bey dem Pochrouiſchem Thurm / an dem 
Waſſer Velika / weichen wie angezeigt / die Vngern beſchoſ⸗ 
ſen / ank ame / vnd den Wechtern anzeigete / wer er ſey / erfrew⸗ 
ten ſich die auff der Mawer ſo ſehr darob / das ſie ſhn eylends 
faſſeten / vnd auff die Mawer huben / vnd vngeſchewet des 
jhrigen vnd vnſerigen / ſo vmbher hielten] auff die Knye niden 
fielen / vnd ihm die Fuͤſſe kuͤſſeten / vnd nenneten jhn mit frös 
lichen Jubelgeſchrey / einen Ertzengel vnd Bothen des Frie⸗ 
des: Wandten ſich darnach zu den vnſern / vnd nenneten ſie 
ſhre Brüder / Vnd bathen / ſie wolten ohne alle ſchew zu jhn 
nahen / vnd frey ſicher vmbher wandeln ihres gefallens. 
Des andern tags kam Alexander / mit etlichen Moſch⸗ 
kowiteriſchen Edelleuten / wider zu Samofcio ins Laͤger / die 
bathen / weil der Krieg entſcheiden vnd Friede gemacht / Er 
wolle denen in der Stadt ſich herauſſen Holtzes zuerholen 
pergoͤnnen / ond wolle mit feinem Kriegeßvolck vnſeumlich 
abziehen. Darauff gabe Samoſcius zur antwort / Ob zwar 
der Friede geſchloſſen / habe er doch noch zur Zeit kein Schrei⸗ 
ben dekom̃en / auff was Gedinge der Friede auffgerichtet ſey / 
Viel weniger hette jhr Großfuͤrſte noch zur Zeit die Kriegeß⸗ 


leute in den Beſatzungen in Lifflandt abfordern laſſen / vnd 
linde ſie darauff zu Gaſte. Das Mahl war ſehr herrlich auß⸗ 
gerichtet / vnd als die Moſchkowiter ſahen / das vber dem 
Mahl nicht allein alle nothdurfft / ſondern auch herrliche koͤſt⸗ 
liche Trachten ihnen fuͤrgetragen worden / da ſie doch ver⸗ 
meynet / die vnſern litten groſſen Mangel / verwunderten fie 
ſich gleich daruber. Denn Samoſcius hatte / wie vorgehen⸗ 
den Jahres / als dieſer Zug angienge / neben dem Puffer für 
das beſtellete Kriegeßvolck vnd Kriegeßmunition eine groſſe 
menge von allerley Victualien vñ koͤſtlichen Speyſen / fremb⸗ 
de Leute / herrlich zutractiren / in vorrath gefchaffet: Vnd 
deſſen ein theyl / das er zu Dantzig vnd Riga erkauffet / durch 
des Hertzogen zu Churlandt vnd der Stadt Riga führen / 
vberhalb Kokenhauſen / das damaln noch in der Feinde han⸗ 
den außge ſetzet / vnd von dannen die Diſna hienauff / auff 
Schiffen vberhalb Sauolotz: Das ander auff Wagen zur 
ſtelle gebracht. Vber dieſem Gaſtmahl / wurde auch der 
vberſchicketen Lade gedacht / die man Suiſcio vberſchicket: 
Da berichte Alexander / wie es mit Choroſtino / als oben eins 
gefuͤhret / zugangen / vnd da ſo mittler Zeit nicht Friede ge⸗ 
macht / wolten die Moſchkowiter den vnſern / auff das fie fich 
nicht ſpis fuͤndiger vnd geſchwinder als die Moſchkowiter 
bedůncken lieſſen / hinwider 300.güldene Epffel beygebracht 
haben. Das iſt gewiß / das es den Moſchkowitern ſehr wehe 
gethan / wie ſie denn / ehe der Friede geſtifftet / da die Vngern 
harte vnter die Nawren kamen / vnd jnen dauon verweiſung 
sheten / ſehr hefftig darob ergriſ̃eten / das ſie auch / als man 
jhnen auff einem gefrornen vnd beſtandenem Waſſer eine 
Lade darſchube / ſie mit aller gewalt darauff zuſchuſſen / vnd 

jhren vnwillen ſehen lieſſen. 
Nach dieſem kamen fie offte heraus ins Laͤger zu Samos 
ſeio / vnd als ſie derſelbe alle zeit wol tractirte Sie auch eineſt 
etliche Gefangenen auß zuwechſeln / Procopium Penonfcis 
i um / 


um / in einer Collation antroffen Da fie zuuorn vermeyne 
betten, Samofcius würde wegen mangel an Profiant vnd 
Getreyde / das Kriegßheer für ſich ſelbeſt abfuͤhren muͤſſen / 
Ind doch ſahen / das nicht allein der Oberſte / ſondern auch 
das gange Heer vollauff habe: Schick en ſie folgenden tages 
Theodorum Meſceodouum vñ andere mehr zu Samoſcio 
vnd lieſſen bey ihm anhalten / er wolte abziehen / weil numehr 
Friede gemacht / vnd wolle die Stadt der Belaͤgerung erlaſ⸗ 
ſen: Wuͤrde er es jnnerhalb drey Tage nicht thun / ſo wolten 
ſie den Friede nicht halten. Darauff antwortet Samoſcius: 
Er glaube das jhr trotzen jhnen nicht ernſtlich ſey / ſintemahl 
er wiſſe / das fie des auffgerichten Friedes hoch / vnd mehr als 
die Landßknechte die vmb Soldt dienen / erfrewet: Er wolle 
wol abziehen / wenn es ihm gelegen ſein werde. Vnter des 
kame der Waywoda zu Praſſel ſelbſt ins Lager] vnd berichte 
Samofcium / das man keiner anderen geſtalt den Friede be⸗ 
ſchlieſſen koͤnnen / denn das man hette zuſagen muͤſſen / daß 
das Kriegßheer vnuerzuͤglich ſolte abgefuͤhret werden / vnd 
das man ſich entſchloſſen / das zu entreumung der Schloͤſſer 
in Lifflandt etliche non Hoff ſolten verordenet vnd abgefer⸗ 
tiget werden / von beyden Herren Wenn dieſelben ankoſen / 
ſolle ein theyl dem andern / die Vnterthanen vnd jhre Guter / 
alßbaldt einantworten. Alßdenn folten die jenigen / ſo die 
Güter werden einnemen / den andern Theyl ſo heraus zie⸗ 
hen / ſolle ihre Roß fuͤrleihen damit fie jhr Geraͤthe weg ſuͤh⸗ 
ren moͤchten / Vnd ſo nu ſolches geſchehen / ſolten inner halbe 
acht tage / nach ankunfft der Hoff Junckern / die in den Be⸗ 
ſatzungen auch abziehen. Koͤndte man was von geringen ſa⸗ 
chen nicht forthbringen / ſolte man dieſelben dieweil verſie⸗ 
geln / vnd zum cheften hernach / denen ſie gebuͤren / erfolgen 


laſſen. 5 . 
n Samoſcius merckete / das diß alles mit beſchwer wärde 
zugehen. Denn weil er wußte] 1 in Lifflandt / das durch ſo 
oſſtere 


offtere Kriege verwüßet / wenig Roß vnd Züge muͤſten ver⸗ 
handen ſein / wuͤrden die Moſchkowiter von des wegen gele⸗ 
genheit haben / die entreumung der Empter vnd Flecken jres 
gefallens auff zuziehen. Doch damit er erfuͤre / was ſie geſon⸗ 
nen / vnd jhnen zuuerſtehen gebe / das er jhn trawete / ſchaffte 
er das man den Moſchkowitern Oſtrouam / fuͤr dem beſtimp⸗ 
ten Tag einreumen ſolte: Vnd ob er zwar verſtundt / das 
die 10 5 nothdurfft Lifflandt ein zubekommen / vnd den Fries 
de zu beſtetigen / erfordere das er die Moſchkowiter durch 
anhalten mit der Belaͤgerung vnd mit furchte des Kriegeß⸗ 
volcks im Zaum halte: Doch / damit ſie nicht ſagen doͤrfften / 
Er habe den anfang gemacht / den Friede zu irren) vñ der Le⸗ 
gaten Recht zu mindern / Berieff er alle die jenigen / ſo auff 
die Fuͤtterey geritten / vnd befahl dem Fußvolck mit dem Ge⸗ 
ſchutze vñ der ſchwereſten Krieghruͤſtung nach Nouogrodeck / 
Callda er das Geſchuͤtze vnd Munition zulaſſen willens) acht 
Tage vorher zu ziehen / Darnach fertigte er zu vnterſchiedli⸗ 
chen mahlen ein Geſchwader Reuter nach dem andern vor 
an / die Schlöffer in Lifflandt einzunemen. Auff dieſe fol⸗ 
gete der Hauffe / ſo auff die krancken Knechte beſtellet: Dar⸗ 
nach der Troß: Der GroßCantzler Samofcius mit dem 


6. Februa. gantzen vbrigen Heer brach für Pleſchko auff / vnd zog abe / 


den 6. Februarij. 
Die Moſchkowiter ſtunden Hauffenweyſe / theyls auff 

den Mawern vnd Thuͤrmen / theyis an den Vfern des Waſ⸗ 
ſers / vnd ſahen / wie die Hauffen fuͤruͤber zogen: Sonderlich 
verwunderten fie ſich vber dem letzten Hauffen: Derſelbe ob 
zwar an der anzahl biß auff 24000. Reuter lieff / gab er den 
Moſchkowitern nicht alleine der groſſen anzahl / ſondern we⸗ 
gen der ſchoͤnen Ruͤſtung vnd ſchoͤnen Roſſe ein luſtig 
Spectakel / weil fie alle fo friſch vnd ohne mangel / das man 
nen das wenigſte nicht anmerckte / das jnen der kalte Wins 
ber vnd die langwirige Belaͤgerung mit dem ö 
chadet. 


ſchadet. Es fuͤßrete aber Samofcius das Krigeßvolck in ers 
zehlter Ordnung / aus dieſem anſchlag biß an Sekel / vnd die 
andern vmbliegenden Dorffer / das er daſelbs / ſo die Moſch⸗ 
kowiter die Friedeß Artickel nicht halten wolten / leicht wider 
in die Moſchkaw ruͤcken / vnd allda auch auff die Stadt Par⸗ 
nam ein Auge haben koͤndte / Bud ſo das Schwediſche Krie⸗ 
geßvolck von der Stadt / wie er ihn ankuͤndigen laſſen / nicht 
abgezogen / er nach gelegenheit ſich gegen jhnen zu erzeigen 
wuͤſte. Denn er hatte ſchon zuuor / bald nach geſchloſſenem 
Friede Iohannem Leſnouolcium mit etlichen Geſchwa⸗ 
der Reuter in die Stadt Parnaw abgefertiget / das Schloß 
vnd die Stadt zuuerwalten / Vñ fo Pontus Gardianus nicht 
dafuͤr abgezogen / denſelben zu ermanen / das er die Stadt / 
als die nun mehr dem Könige zu Polen gehörig] zu friede 
lieſſe. Darnach / ob wol die Moſchkowiter Oſtrowa einkrie⸗ 
geten / vñ der Tag verfloſſen / daran ſie zugeſaget / den v nfern 
Nouogrodeck wider einzugeben / Doch zogen fie damit zu 
fl iß auff / entweder das fie achtung geben muſten auff vnſer 
Kriegeßheer / ob es zerlieffe / Oder damit ſie in den hinterſten 
Beſatzungen / zuuorn an die Moſchkowiteriſche Graͤntzen 
fich verſamlen / vnd das ihre allda ſicher ablegen möchten: 
Damit nicht die letzten / wenn die erſten ſo in Kockenhauſen 
Parnaw vnd andern weit abgelegenen Drehen / geweſt / fi 
lange ſeumeten / von vnſerem Heer beſchediget vnd vorhoͤnet 
wuͤrden. 
| Als aber Samoſcius ob dieſem Auff zug beſchwer tru 30% 
als der jhm vnd dem gantzen Heer / zu groſſem nachtheyl 
vnd ſchaden gelangete / Befahl er Vrouecio (welchen er zu⸗ 
uor mit dem Geſchuͤtze nach Nouogrodeck voran geſchicket) 
Er folle vorſuchen / das er in das Schloß kommen moͤge. Die⸗ 
ſer machte mit dem Hauptman darinne Kundtſchafft ſ vnd 
zog bey jhm aus vnd ein. Als nun Samoſcius auch allda 
ankame / machte er ſich mit dem * Waywoden 


vnd 


vnd So. Knechten / die vnterſchiedlich nachfolgeten / an das 
Schloß vnd als der Thorwaͤrter fraget / wer fie fein Gaben 
die vnſern zur antwort} Es komme der Cendtgraffe Vroue- 
cius / Da ward der Cantzler hienein gelaſſen. Vnter des war 
allda auch ankom̃en des Meſchkowiters Kath] Petrus Vol. 
kouiſcius / Der kandte den Wapwoden zu Praſſel / den er zus 
uor bey dem Geſpreche zu Sapolien geſehen / Schalte den 
Hau tman im Schloß / das er fuͤrgeben / er habe einen Cents 
gaffen eingelaſſen / da es ein Waywode ſey: Da ſagete der 
aywoda darauff / Jal es nicht alleine der Waywoda / ſon⸗ 
dern auch Samofcius ſelbs allhie. 

Als aber Samoſcius ſahe / das Volkouiſcius hierob bes 
kümmert / ſagete er zu jhm / Du hetteſt deinem Fuͤrſten hier⸗ 
mit diß Schloß verloren / weñ du es in krafft des auffgerichten 
Friedes nicht ſonſt auch abtrettẽ ſolteſt: Aber ich ſuche hierin 
keinen betrug / ſondern bin herein kommen diß Schloß / als 
das nun mehr dem Koͤnige zu Polen zuſtendig / zubeſchawen / 
Ermahnete jhn darauff / er wolle das Schloß abtretten. Als 
er ſich aber entſchuͤldigte / es mangele an Roſſen gab ihm Sa- 
moſcius von feinen Roſſen / die das Geſchuͤtze fuͤhreten / eine 
anzahl zu / damit machte ſich der Hauptman forth / vnd vber⸗ 
gab das Schloß den vnſerigen. 

Nouogrodeck iſt zwar nicht groß / Aber doch ſehr nam⸗ 
hafft / das es an die Moſchkaw ſtoͤſſet / vnd iſt mit dreyfachen 
Mawern vnd vielen Thuͤrmen / vñ einer groffen Paſtey fleiſ⸗ 
ſig verwaret. Von dannen kam Samoſcius ſtracks zu auff 
Sekel / allda lag er etliche Tage ſtille / biß er erfuhre / ob die 
Moſchkowiter die Stadt Derpten / ſeinen Abgeſandten / Si- 
giſmundo Roſnio / der die Stadt einzunemen befehlich / 
eingeantwortet hetten: Als er aber Kundtſchafft kriegete / 
das es nicht geſchehen / vngeacht das er / als es den Myſchko⸗ 
witern abermahl an Roſſen / damit fie das ihre fort hbrechten / 

mangelte / bey Hertzog Magnuſſen vnd andern nicht Joß 
Ro 


Roß auffgebracht / vnd gegen Derpten geſchickt / zohe er felbs 
für Derpten / vnd lagerten ſich in das nechſte Kloſter dabey: 
Darnach ſchickte er Nicolaum Sebridouium / vnd Stanisla- 
um Solkouium zum Hauptman in der Stadt / vnd ließ jhm 
fagenjer ſolle ſich packen / vnd jhme / vermoͤge des Vertrags / 
Stadt vnd Schloß eingeben / Wuͤrde er es jnnerhalb drey 
Tage nicht thun / ſo wolle er das Kriegeß volck wider in die 
Moſehkaw führen. 

Es war damaln dieſes Orthes ankom̃en ein Abgeſand⸗ 
ter des Moſchkowiters / Baſilius Halouinus ſein fürnemer 
Hofediener. Dieſer ſeufftzte / vnd ſagte mit betruͤbtem muth / 
Ihm gedencke der lieben Zeit / da die Moſchkowiter auch het⸗ 
ten muthig vnd trotzig fein koͤnnen / Doch komme der verzug 
daher / das ſie mit Roſſen vnd Waͤgen das jhre ab zufuͤhren / 
noch nicht gnugſam verſehen. Bathe derhalben man wolte 
jhnen vber die drey Tage noch einen zugeben / Da verliehe 

ihm Samoſcius von den feinen 200. Roß / vnd nam darauff 
Stadt vnd Schloß Derpten ein / den 24. Februar. 

Der Moſchkowiter hatte Derpt bißher / bey 29. Jahren 
innegehabt. Derhalben verlieſſen jhr viel der Einwohner / 
die darein geboren vñ erzogen die Stadt mit groſſem ſchmer⸗ 
tzen vnd heiſſen zehren: Sonderlich lieffe das Frawenvolck 
zu ihrer Menner / Kinder / Eltern vnd gefreundten G raͤbern / 
vnd beklagten ſie. Denn die Moſchkowiteriſche Nation hat 
zu foͤrderlichſt bey den Graͤbern / vnd verehrung der verſtor⸗ 
benen viel vñ mancherley Andacht vnd Superſtition. Son⸗ 
derlich halten ſie wider anderer Voͤlcker brauch / dieſe beſon⸗ 
dere gewonheit / das ſie ihre verſtorbenen nicht baldt begra⸗ 
ben / ſondern halten fie ein gang Jahr in Sargen jergend in 
einem Geweibe / vñ begraben ſie erſte nach Jahres außgang / 
mit zehren vnd groſſer weheklage. 

Derpt iſt vor zeiten eine fürneme Stadt in Lifflandt ge⸗ 
weſen | wie ſolches noch heute der Stadt allgemeine vnd der 
im Bürgers 


Buͤrgerſchafft beſondere herrliche Heuſer außweiſen. Es iſt 
auch in gantz Lifflandt kein fruchtbarer vnd traghaffter Bo⸗ 
den als vmb Derpt. Ehe die Deutſchen in Lifflandt kom̃en / 
vnd die Chriſtliche Religion vnd jhre Sprache darein ges 
bracht / haben die Sudeten / ein Barbariſch Volck / den gan⸗ 
sen Strich vom Meer an / vber dem See Pelba / biß gegen 
Pieſchko inne gehabt: Die haben (wie der Moſchkowiter 
Annales beſagen) mit den Reuſſen ſtets Kriege gefuͤhret. 
Als aber die Chriſten dieſe Gegendt einbekommen / iſt dieſer 
Orth vnter den Biſchoffen / biß auff Veſſelium blieben. Dies 
ſen Veſſelium lieſſe der Moſchkowiter / nach eröberung der 
Narua vnd Newhauß / ſampt Derpt / zuwider ſeiner getha⸗ 
nen Zuſage / gefangen in die Moſchka wegfuͤhren. Und 
brauchte nicht mindere Vntrewe gegen die Verſtorbene / als 
er gegen dem Biſchoff gebraucht / In deme er nicht lange her⸗ 
nach / dieſelben verſtorbenen Coͤrper in der Kirche vnd den 
Graͤbern außgraben / vnd wegwerffen lieſſe. Die Stadt 
Derpten haben von der zeit an / eine weil die Lifflender vnd 
Moſchkowiter zu gleichem theyl gehalten. Vber etliche zeit / 
als die Lifflender aus bedrengniß der Moſchkowiter geurſa⸗ 
chet / ſich verſchworen die Moſchkswiter auffzureumen / has 
ben dieſelben als deren mehr als der Lifflender / ſie die Lifflen⸗ 
der leichte vberwunden / vnd den mehren theyl erleget / vnd die 
andern in die Moſchka verfuͤhret: Nachmalen haben die 
Moſchkowiter die Stadt alleine bewohnen. 

Die Moſchkowiter zu Nouogrodeck hatten ehe ſie her⸗ 
aus zogen / Pulffer vnter die Gründe geſtrewet vnd ange zuͤn⸗ 
det / Aber die vnſern wordens baldt gewahr / vnd leſchetens 
wider. 

In der Stadt Derpt waren zwey vorneme Heuſer / eins 
das Schloß / darinne vorhin der Biſchoff( nachdem ſie in des 
Moſchkowiters gewalt kom̃en) Vadica gewohnet: Das 
ander darinne der Fuͤrſte Hoff hielte / welches der Bit 995 

ichen 


etlichen dazu eingenoſſtenen Heuſern / fuͤr fich/auff feine mas 
nier zierlich erbawen laſſen: Als nu die Moſchkowiter ver⸗ 
meyneten / Samoſcius wuͤrde auffs Schloß einziehen (denn 
bey ihnen iſts halßbruͤchig / wenn ſemandt ſich vnterſtehet in 
des Fuͤrſten Hoff ein zuloſiren) hatten ſie in vnterſchiedli⸗ 
chen orthen Pulffer geſtrewet / deſſen etliches / weñ ſie nu weg 
kom̃en / in 24. Stunden / etliches in 48. Stunden angehen 
ſolte. Als nu Samoſcius ſtracks ins Fuͤrſten Schloß einkeh⸗ 
rete / hat man etliche Pawren / die das Schloß kehrten / darü⸗ 

ber zu tode geſchlagen. Nichts minder hat man dem Feinde 

auffrichtig glauben gehalten / vnd ſolches keinen Moſchko⸗ 

witer / ſo noch in Lifflandt hinterſtellig / nicht entgelten laſſen / 

Sondern als auch ein Knabe Pleſcheoui / des Waywoden 

zu Derpt Blutßfreundt / nicht von den vnſern auffgefangen / 

ſondern mit derſelben Buben kurtzweil zutreiben / ſich zu den 
vnſern geſellet / daruber Plefcheouius ſich hart erzůͤrnet / hat 
man jhn mit fleiß ſuchen / vnd feinem Herren wider zuſtellen 
laſſen. Gleicher weile haben die andern Polniſchen Haupt⸗ 
leute / die andern Schloͤſſer in Lifflandt auch eingenommen: 
Da zuuor die Moſchkowiter / ehe fie erfahren / das Derpt 
vbergeben / mehr durch der vnſern behendigkeit daraus ent⸗ 
ſetzet / als gutwillig abgezogen. 

Nachdem Derpt den Polen eingeantwortet / ſchriebe 
man auch an die Königlichen Hauptleute fo Sauolotz / euky 
vñ andere Moſchkowiteriſche Caſtell in verwarung hielten / 
das ſie dieſelben den Moſchkowitern abtretten vnd eingeben 
ſolten. Denn bißher hatten die vnſeren den Moſchkowitern 
auſſer Oſtrowa / keine Stadt noch Schloß eingereumet: 
Aber nach empfangenem Schreiben / hat man fie ihnen alle 
getrewlich vnd richtig geliefert vnd eingeſtellet. Vnter des 
war auch Pontus Gardianus / nachdem jm Leſnouicius yon 

wegen Samoſch / das / was obgemelt angezeiget / vnd jme die 
Graͤntze nach der vnſern wolgefallen ange wichen / mit feinem 
5 Krie⸗ 

Kriegeßvolck vor Parnaw abgezogen / vnd hatte daſſelbe in 
die Beſatzungen außgetheylet. 
a Eben zur ſelben Zeit ſchickte Samofcius auch zu Ponto / 
li Ernſt Weyern vnd Michael Konarſcium / die ſolten im ans 
0 zeigen / das der Moſchkowiter / dem Koͤnige Weiſſenſtein 
60 vbergeben het / vnd jhn fragen / ob er den Koͤnig daran zuhin⸗ 
dern gedechte. Da antwortet Pontus / ſein Koͤnig werde deſ⸗ 
U ſenthalben / vnd von dieſes Stritts wegen / einen beſonderen 
111 Legaten zudem Könige zu Polen abfertigen. 


| | Vnd einen ſolchen Außgang hat dieſer Krieg 
| 
| 
| 


genom̃en / welchem der Moſchkowiter gang kleinmuͤtig / vnd 

viel verzageter als er zuuorn in etlichen Kriegen gethan / vnd 

als feiner beruͤmpten Macht gebuͤren woͤllen / fuͤrgeſtanden. 

Denn vber das / das er nicht eineſt ſich nur vnterſtanden hat / 

vnſer Heer / da es durch die Heyden vnd Waſſer mit groſſer 

muͤhe vnd arbeit geſetzet / ehe es mitten ins freye Feldt vnd 

gar in die Moſchkaw hien ein kom̃en / zuuerhindern / da er es 

doch leichtlich hette thun koͤnnen / Hat er auch noch hierüber 

kein mahl keine rechtſchaff ene Schlacht dem Feinde ließ ern 

wollen / darob ihr viel ſich ſehr verwundert haben. Ob er nu 

ſolches darumb gethan / das er vermeynet / durch offtere ſchi⸗ 

ckung feiner Legaten / die Zeit auff zuhalten / vnd gelegenheit 

zuerwarten / vnd mittler weile dem Koͤnig mit vergeblichen 

Vnkoſten müde zumachen: Oden das er verſchiener Zeit 
|| erfahren / das die feinen in Feldſchlachten nicht befichen koͤn⸗ 

nen: Oder ob jhme Gott ſeinem brauch nach / wie er denen / 

die er vmb jhrer Suͤnde willen ſtraffen wil / zuthun pfleget / 

guten Kath vnd allen Muth entzohen / vnd er derwegen aus 

|| Furcht / die alle zeit der Tyranney vnd grawſamen Thaten 

1400 beywohnet / vnd ihre Recherin iſt / verblendet vnd bethoͤret / ſei⸗ 

ö nen Sachen vernuͤnfftig nicht nachzudencken vnd verſehung 

thun / vnd nichts dapfferes habe fuͤrnemen noch Age 

* nnen 


koͤnne / das kan ich nicht ſagen. Das iſt wol gewiß / das er 
baldt anfanges / gar leichtlich des Koͤniges vnd des gantzen 
Heeres anzug / zwiſchen den Heyden / Seen vnd Waſſern 
trefflich het hindern koͤnnen: Vnd da er gleich jm eine Feids 
ſchlacht geliefert / vnd es zum hoͤchſten gewaget / heite er groͤſ⸗ 
ſern ſchaden ſchwerlich leiden koͤnnen / als er gelitten / in deme 
er vber dem Handel bekuͤmmert / vnd die Schlacht allent hal⸗ 
ben verwidert / an vnterſchiedlichen Drehen die ſeinen eintze⸗ 
lig / dein gantzen groſſen Heer der vnſern zu vmbringen vnd 
abzumergein / dargeſtellet. 
Denn die gange Moſchkaw / von dem Waſſer Bory⸗ 
ſthene / vberhalb Staroduba vnd Radohoſt / biß an erniho⸗ 
fen / von dem Waſſer Duna / nach Storitz / nach Nouogar⸗ 
dien / biß an den See Lahoda / iſt weit vnd breit durchſtreif⸗ 
fet vnd verwuͤſtet / vnd fein dabey info viel eroberten Beſa⸗ 
tzungen vnd Scharmuͤtzeln / biß in 300000. Menſchen vmb⸗ 
bracht / bey 40000. gefangen / wie man des gewiſſe nachrich⸗ 
tung hat. Wie viel Knaben aber gefangen weg gefuͤhret / 
erſcheinet aus deme / das ſchier kein gemeiner vom Adel nicht 
iſt / der nicht ſolcher Knaben einen oder zweene / etliche mehr / 
bey vnd vmb ſich habe: Welcher ſchade im ſchein kleiner als 
der obgemelte / Aber an jhm ſelbs viel Höher vnd groͤſſer iſt. 
Dennes leſt ſich anſehen / weil man die liebe Jugendt aus et⸗ 
lichen Prouintzen / ſonderlich der Prouintz Luky / Sauolotz / 
Pieſchko vnd Nouogardien faſt gar weg gefuͤhret / Es wer⸗ 
den dieſe Orth / die noch die Alten inne haben vnd beſitzen / aus 
mangel der Erben vnd jungen Leute in kurtz oͤde vnd wuͤſte 
werden. 

Von Stedten vnd Caſtellen / die er in feiner gewalt ge⸗ 
habt / hat er bey dieſem letzten Vertrag biß in die achtzehen 
vbergeben muͤſſen / Nemlich / Derpt / Felin / Lays / Marien⸗ 

burg / Kock enhauſen / Parnaw / Volmar / Rumburg / Haſſel 
Nouogrodeck / Marienhauſen / Ludſen / Roſſiten / Trikat / 
m Berſon 


Berſon / Landeff/Sepwegen. Dar zu hat er vbergeben muͤſ⸗ 
ſen ſein Recht an Weiſſenſtein / weil es der Schwede jnne / 
vnd nicht weniger Stedte vnd Caſtell / die der Koͤnig ihm 
vorhin mit Kriege abgewonnen / Nemlich / Polutzky / vnd in 
demſelben Fuͤrſtenthumb Suſſam / Kraſchen / Vſwiat / Sit⸗ 
na / Jeſeriſchz / Koſian / Neſcherden: Darnach oberhalb Wis 
sepisen / Velis (das der Moſchkowiter lange Zeit beſeſſen / 
das Landt vmbher helt / biß in die rz oooo Schritt) in Liff⸗ 
landt / Wenden / Lenowart / Duͤneburg / Pirkel / Sali / Kirem⸗ 
peſen / Elſen / F abianen: Da er dagegen aus denen Stedten 
vnd Flecken / ſo der Koͤnig durch Krieg eroͤbert / nur Luły / 
Sauolotz / Oſtrowa / Neuel / Chelmen / vnd dieſe Flecken / ſo er 
ſelbs eingeeſchert / Nemlich / Kraſna / Kraſnahoroden / Bros 
nez vnd Veli behalten. 

Vnter dieſen erlittenen ſchaͤden / iſt dieſer für den hoͤch⸗ 
ſten zu achten / das er noch hieruͤber aller Anfurthen des Belts 
beraubt / Vber den Boryſthenem aber zu ſchiffen / vor dieſem 
allbereit durch die Tuͤrcken vorhindert / vnd das er alle Meer⸗ 
farth (ohne des vngeſtuͤmmen vnd gefehrlichen Meers / das 
man das gefrorene Meer nennet) vnd anderer Nationen 

nach Occident vnd Mittage Gewerbs benommen / mit⸗ 
ten in die Moſchkaw hienein gebannet / vnd jhme 
alle Macht vnd Gelegenheit weiter vmb ſich 
zu greiffen / abgeſtricket iſt 
worden. 


Ende des Fuͤnfften Buchs. 


War 


Barpaftre beſchrei⸗ 


bung des Krieges / welchen dieler Zeit der 
Koͤnig zu Polen S T EPHANVS I. 
wider den Moſchkowiter gefuͤhret. 


Das ſechſte vnd letzte Buch. 


Lo der Moſchkowiter / wie im vorgehen⸗ 

ja den Buch verzehlet bezwungen / vnd Friede ge; 

2 macht / achtet der König zu polen für noͤtig / 

das er ſelbs Perfönlich in Lifflandt biß gegen 

r Riga fich vorfügete / vnd dieſe Prouintz zur 
noth durfft beſtellete. 


TED 


Als er nu zu Riga den 12. Mar. einkam / verfuͤgte ſich Sa⸗ 12. Mart. 


moſcius anders tags auch zu jm / Es kamen auch etliche Pol⸗ 
niſche Senatores vnd Littawiſche / in zimlicher anzal mit dem 
Könige allda ein / Zu dieſen verſchriebe der Koͤnig den Her⸗ 
sogen zu Churtandt vnd viel Lifflendiſche Edelleute / Die 
berichte der König etlicher ſachen / die beſtellung dieſer Pro⸗ 
uintz anreichende / Vnd begerete / ſie wolten jhme jhr rat hſa⸗ 
mes Gutbeduͤncken hierüber Schriftlich einbringen. 

Die fuͤrnemeſten Puncten / daruber man Rath hielt / 
waren dieſe: Von beſtellung der Kirchen vnd des Gottes⸗ 
dienſts: Bon wider einſetzung des Biſchoffs: Von abthey⸗ 
lung des Lifflandes / in gewiſſe Kreiß / der Gerichtßvbung 
halben: Von beſtellung der Herrſchafft im Lande / vnd auff⸗ 
richtung einer Schatzkammer. Als nu ein jeder fein gutbe⸗ 
duͤncken hieruͤber eingebracht / vnd der Koͤnig wol wuſte / das 
ſeine Vorfahren die eroͤberte Lande ohne der Stende Rat 
nach jhrem wolgefallen beſtellet: Damit aber den Stenden / 

die 


1882. 


die alle miteinander diefe Prouintz zueroͤbern groſſen fleiß 
angewandt / zu gefallen geſebet / vnd mit jhr allen Rath die 
beſtellung des Lifflandes beſchrieben vnd auffgerichtet wer⸗ 
de / Schub er die gantze Handlung auff kuͤnfftige Reichßver⸗ 
ſamlung. Alleine ordnete er etliche Commiſſarien / aus ſei⸗ 
nen Hoffe Junckern vnd Officirern / vnd aus denen vom 
Adel in Lifflandt / Die ſolten das gantze Landt bereiten vnd 
beſichtigen / alle Güter vnd deren Einkommen Recht vnd 
Gerechtigkeit beſchreiben / vnd jhme dauon Relation thun / 
das man deſto fuͤglicher vnd richtiger auff kuͤnfftigem Land⸗ 
tage daruͤber ſchlieſſen koͤndte. 

Er wolte aber / das ſie alle Sitze vnd Güter in vier Theyl 
abtheylen ſolten: Im erſten Theyl ſolten (welches zu allge⸗ 
meiner des Landes verſicherung dienſtlich) die Graͤntzſchloͤſ⸗ 
ſer vnd was darzu / das ſie aus ſhren eygenen Einkommen 
befeſtiget / zu beſchuͤtzung mit aller nothdurfft zuuerſehen / 
mehr geſchlagen werden ſolle / auffgemercket werden: Zum 
andern / ſolten beſchrieben werden / die Guͤter / damit das Bis 
ſthumb vnd der Gotteßdienſt / vnd dann die Schatzkammer 
zu . Das dritte / welche Guͤter Priuat Perſonen 
von Rechts wegen gebuͤren / oder wie man / fo ſie erblich / vnd 
wegen des gemeinen Nutzes nicht koͤndten wider gegeben 
werden / andere dagegen / denen fie gebuͤren / zuſtellen möge; 
Zu letzt / Solten ſie etliche Güter außſondern / mit denen 
man die Perſonen / ſo ſich vmb den Koͤnig vnd den gemeinen 
Nutz in dieſem Kriege wol verdienet / vnd darinne das beſte 
gethan / vorehren werde. Darnach hat man den Krirgeß⸗ 
Obriſten / Empter vnd Hauptmanſchafften / ſo erledigt wa; 
ren / außgetheylet / Etlichen aber Jahr vnd Gnadengelde 
verordnet vnd vermachet. a 

In dieſem gangen Kriege vber / hielt der König dieſe ge⸗ 
wonheit / das er denen / die darinne vmbkamen / vnd Guͤter 
zu gemeinem Nutz gehoͤrende / mit jrgendt einem Rechten jn⸗ 
ne ge⸗ 


ne gehabt hitten / jhren Kindern / da fie gleich noch vnmuͤn⸗ 
dig / Ja / auch den Toͤchtern (da nicht Söhne verhanden) 
wider beſtetigte. Ihr viel auch aus dem gemeinen Mann / 
die ſich in vergangenen / ſonderlich aber dieſem jetzigen Krie⸗ 
ge wol verhalten / Adlete er / vnd machte ſie zu Edelleuten. 
Vnd als dieſelben geadelte Perſonen bey Samoſcio anhiel⸗ 
ten / jhnen ſeines Wapens form mit zutheylen / verſagete ers 
denen / ſo fuͤr andern fich tapffer erzeiget / gar nicht / Vñ hielts 
dafuͤr / Weil ſie ſich durch jhre Mannliche Ritterliche Tha⸗ 
ten zuuorn des Adels fehig vnd wirdig gemacht / ſo geſchehe 
es auch billich / vnd weren ſein werth / das er jhnen von ſeinen 
Wapen etwas mittheyle: Gab jhnen derhalben ſolche Wa⸗ 
pen / die ſeinem gleich / mit etwas gemehret / etliche gemindert / 
oder ein wenig voraͤndert / allen die es begereten. 


Nach dieſem hat man angefangen / mit denen von Riga 
von denen Sachen zuhandeln / die verſchiener Zeit (wie hie⸗ 
nor dauon meldung gethan) biß auff des Koͤniges ankunfft 
alldahin / waren auffgeſchoben worden. 


Die Stadt hatte nach Ertzbiſchoff Wilhelms abſterben / 
nicht allein die Ertzbiſchoffliche Kirche vnd Sitz / ſondern 
auch alle dazu gehoͤrige Einkom̃en vnd Gebuͤren an ſich ge⸗ 
bracht / vnd hatte in allen Kirchen die Religion Augſpurgi⸗ 
ſcher Confeſſion auffgerichtet. Dieſen Punct vergliche man 
dahin / das die Kirche zu S. Jacob vnd die nechſte dabey zu 
S. Marien Magdalenen / den Catholiſchen ſampt aller Zus 
gehoͤr vnd Einkom̃en / ſo vorzeiten dazu gehoͤrig / zukom̃en 
ſolte: Die Stadt ſolte des Ertzbiſchoffes Hoff / hart an der 
Stadtmawer gelegen / ſampt der Thumbherren verlaſſenen 
Heuſern vnd Hoffſtetten / die nicht zuuorn vergeben / behal⸗ 
ten. Vnd nachdem vor zeiten etliche Zinſe jaͤhrlich dauon 
gefallen / ſolte die Stadt ein gewiß Geld der Kirche zu S. 
Jacob / vnd derſelben Prieſterſchafft ſaͤhrlich reichen. 

Mit 


Mit dem Wall / welchen die Stadt dem Schloß gegen 
ober auff werffen laſſen / war der Koͤnig zufrieden / das er an 
dieſer ſtelle möchte bleiben: Vnd ſintemahl der König auch 
wolte / vmb das Schloß vmb vnd vmb einen Wall ſchuͤtten 
laſſen / bedingte der Koͤnig / das die Stadt ihren Wall nicht 
höher als der Konig / auff fuͤhren ſolte / vnd ſolte ein Thor 
dem Schloß gegen vber durch die Stadtmawer gebrochen 
werden. 

Es war auch ein Stritt zwiſchem dem Hertzogen in 
Churlandt vnd der Stadt Riga / wegen der Schifffarth vnd 
dem Zoll: Der Hertzog wolte berechtiget ſein / durch das 
Waſſer / das aus feinem Lande vnterhalb Riga in die Duna 
fellet / an der Stadtgemuͤnde anzufahren / die Wahren ab⸗ 
zulegen / vnd ſich derſelben Freyheiten zugebrauchen Daran 
wat hm die Stadt nichts geſtendig. Der König fahe vor 
gut / Sie ſolten ſich untereinander ſelbſt hierüber vergleichen / 
Da nicht / ſo wolle er auff der nechſten Reichs verſamlung dar 
ruͤber erkennen. 

Es kam auch Hertzog Magnus zu Riga an / vnd ſuchte 
vmb die beſtettigung an / vber das ſtuͤcke Lands fo er inne hette 
in Lifflandt vnd erbote fich die Huldung zuthun / vnd dem 
Könige die Pflicht zuleyſten. Man gabe hm zum beſchey⸗ 
de / Solches konne nicht ehe / dem alten brauch nach / als auff 
einem allgemeinen Landtage geſchehen. 

Letztlich brachten die von der Lifflendiſchẽ Ritterſchafft 
jhr ſuchen dem Koͤnige fuͤr. Dieſen ward auch zu beſcheydt 
gegeben / weil ihre ſachen das gantze Landt betreffen / ſo erfor⸗ 
dere die billigkeit / weil die Stende der Kron Polen / ſo viel 
muͤhe vnd arbeit vnd ſo treffliche vnkoſten / Lifflandt zu recht 
zubringen vnd zuerledigen auffgewandt / das auch ohne jhr 
willen in dieſer ſache nichts fuͤrgenom̃en werde. 

Der König war dieſer Zeit ſehr bekuͤmmert / wegen der 
Stadt Narua. Denn nachdem der Moſchkowiter “ = 

iffs 


Lifflendiſchen Graͤntze / aus den daraus abgefuͤhrten Beſa⸗ 
gungen / nicht eine geringe anzahl Kriegeßvolck ligen hette / 
da man denn ſagte / das er damit die Narua angreiffen wolle / 
Vnd da der Koͤnig zu Schweden nicht gnugſam geruͤſtet / 
vnd jm nicht widerſtandt thun koͤndte / muſte der Pole ſich 
beſorgen / fie möchten beyde darumb kom̃en. Derhalben fer⸗ 
tigete er alßbaldt Petrum Viſgerdum / einen Littawen / mit 
Brieffen zum Moſchkowiter / vnd zeiget ihm an: Er habe 
von feinen zu Sapolia gehabten Raͤthen verſtanden / das ein 
Friede zwiſchen dem Könige vnd ſhm / auff gewiſſe bedinge 
geſchloſſen: Dieſen gedencke er ſeines theyls ſteiff vnd feſte 
zuhalten: Nun verneme er aber / das in dem auffgerichten 
Vertrage der Schloͤſſer in Lifflandt / die der Schwede inne 
habe / nicht gedacht / Sage er ſich an / ſo der Moſchkowiter 
ſich vnterſtehen wurde / eines oder das ander zu Belaͤgeren / 
das er ſein vnd des Koͤnigreichs daran habendes Recht (wel⸗ 
ches jhme der Koͤnig allezeit außgedinget vnd fuͤrbe halten) 
nicht nachlaſſen noch hindan ſetzen wolle: Das habe er jhm 
auffrichtig vnd Erbar nicht verhalten wollen Ermahnete jn 
derhalben / damit dieſe Sache nicht eine zerſtoͤrung des Frie⸗ 
des gebere / wolle der Moſchkowiter biß ſo lange die gröffere 
Legation / ſo den Frieden folte beſtettigen / zu ihm werde kom⸗ 
men fein / vnd ſich hieruͤber / od noch einiger miß verſtandt in 
den Vertragespuncten fein möchte / mit ſhm gentzlich vergli⸗ 
chen haben wuͤrde / keine gewalt gegen obgemelte Schloͤſſer 
vben noch fuͤrnemen wolle. 

Es name ihr auch die Koͤnigin fuͤr / deſſentwegen an jre 
Schweſter die Koͤnigin zu Schweden / durch Chriftopho- 
rum Varſouicium zuſchreiben. Als es aber eine weile ans 
ſtundt / vñ der Koͤnig bey dieſer vngewißheit / was der Moſch⸗ 
kowiter zuthun geſonnen / vnd anderer zweiffelhafftiger ſorg⸗ 
licher ſachen halben mehr / die Sache in keinen verzug kom̃en 
ſaſſen wolte / ſchickete er Dominicum Alamanium / ſeinen 

Kuͤchen⸗ 


Kuͤchenmeiſter zu dem Schweden / als der zu dieſer Legation 
am tuͤchtigiſten / ſintemahl er zu der Zeit) als anfenglich der 
Eheſtifftunge halben zwiſchen dem Koͤnige zu Schweden / 
damaln Hertzogen in Finlandt / vnd die Königin Catharina 
durch Ioan Baptiſtam Thenzin / handlung gepflogen / Ala⸗ 
manius (der damaln vnter Thenzinij Hofedienern geweſt) 
vmb alle Sachen gute wiſſenſchafft damaln getragen / vnd 
alles foͤrdern helffen / vnd derwegen dem Schweden vnd ſei⸗ 
nem Gemahel bekandt / vnd ſonderlich der Koͤnigin / die dem 
Koͤnigreich Polen zum hoͤchſten verwandt / vnd die in dieſen 
Sachen bey dem Schweden viel zuwege zubringen vermoͤch⸗ 
te / deſto angenemer fein würde, N 
Dieſem Abgeſandten gab er jn befehlich / das er erſtlich 
den Koͤnig zu Schweden erinnern ſolte / was von anfange 
des Krieges bißher ſich verlauffen / vnd das der Koͤnig zu Po⸗ 
len den drittẽ Krieg wider den Moſchkowiter allein der Nar⸗ 
ua halben / vñ das der Schwede im Friede mit begriffen wuͤr⸗ 
de / fuͤrgenom̃en. Denn der Moſchkowiter hatte ſchon vor 
dieſem dritten Zuge / dem Polen durch eine Legation / die er 
gegen Vilna zu jm abfertigete / Das ander alles in Lifflandt 
vbergeben: Darumb habe ſich der Koͤnig vmb ſo viel deſto 
weniger verſehen / das der Schwede / weil der Pole für Pleſch⸗ 
ko lage (von welchem Zuge der Pole / aus ſonderlichem gu⸗ 
tem vertrawen / dem Schweden zuuorn freundliche meldung 
gethan) vnd allda dem Moſchkowiter / den ſeinen in Liffland 
zu huͤlffe zukom̃en / den Weg verlegete / da der Pole gehoffet / 
der Schwede wuͤrde an einem andern Orthe in die Moſchka 
einfallen / nicht allein die Stadt Narua vnd die vmbligenden 
Caſtell / als ſie aller Beſatzungen (die der Feindt alle gegen 
Pieſchko geleget) entbloͤſt / vnd alles zuganges benom̃en / ſon⸗ 
dern auch Weiſſenſtein eingenom̃en / da doch der Schwede 
gewuſt / das der Feindt ſolches dem Polen vbergeben / rnd 
habe der Schwede ſein( des Polen) Schreiben REN 
u 


hrentheyls au geſtandene / vnd vollend 
leichte zuuollendende Pleſchkiſche Belaͤgerung abſchneyden / 
vnd ohne den Schweden / mit dem Moſchkowiter Friede 


deſſen wolfarth er bißher geſtritten) einen groͤſſern ſchaden in 
Lifflandt nemen möchte: Fuͤr dieſe im vom Schweden bey⸗ 
gefuͤgete Iniurien vnd verletzungen / ſolle dieſer Abgeſandter 


In geheym aber iſt jhm mitgegeben worden / da der 
Schwede dagegen ſeine Zufprüche / wegen feines Gemahis 


nach altem herkom̃en der Kron Polen / an gebuͤrlichẽ Orthen 
zuſuchen: Aber die vnbilligkeiten / ſo dem Polen vom Schwe; 
den begegnet / heiten auch jhre ſondere gelegenheit / vnd geben 
des Schweden Zuſpruͤchen nichts bel Wuͤrde aber 

onig zu Schweden / 
dem Polen die Stadt Refai vnd alle ſein Recht in Lifflandt 
würde vbergebẽ wollen: Solle der Abgeſandte dem Schwe⸗ 
den ohne allen vorbehalt willigen vnd juſagen / das jhme ſein 
geliehen Geld / vnd feines Gemahls Heyratgut ſolle gezahlt 
vnd erleget werden. Die andern des Schweden Zuſpruͤche / 


wolle 


wolle der König zu Polen auff Schiedß Richter ſo beyde 
theyl kieſen wuͤrden / ſtellen: Vnd wolle der Pole ſich bemüs 

hen / das der Schwede in den Friede mit dem Moſchkowiter 

auffgerichtet / eingeſchloſſen werden ſolle. 

Wuͤrde ſich aber der Schwede / auff dieſe wege auch nicht 
wollen beſagen laſſen / fo wolle ihm doch der Pole wider den 
Moſchkowiler befriedigen helffen / oder jm / da er den Moſch⸗ 
towiter bekriegen wolte Tauſent Reuter auff fein eygen Vn⸗ 
koſt zuhuͤlffe ſchicken / Nemlich / derer Reuter / denen König 
Sigifmundus Auguſtus etliche Cehen verliehen / welche oh⸗ 
ne zweyffel was redliches außrichten wuͤrden / Das jhnen 
denn der Polniſchen Nation zu ehren vnd beſten ! vngeacht 
des auffgerichten Friedes zu thun frey ſtehe. Dieſe Tau⸗ 
ſent Reuter wolle der Pole ſo lange vnterhalten / biß das der 
Moſchkowiter den Schweden auch in denen / mit den Polen 
auffgerichten Friede auffnemen wuͤrde. 

Da aber der Schwede fuͤrgeben wolte / es fen jetzo nicht 

Zeit noch gelegenheit / wegen des Stuͤckes in Lifflandt / das 
er jetzt jnne habe / mit dem Polen zu handlen / Solle der Ab⸗ 
geſandte berichten / es ſey dem Koͤnige zu Polen nicht entge⸗ 
gen / das dieſe vnd andere zwiſchen ſhnen beyden ſchweben⸗ 
de jrrungen / durch beyderſeyts gute Freunde zu gelegener 
Zeit hingeleget moͤgen werden: Er fey auch erboͤtig / da er 
dem Schweden was ſchuldig / daſſelbe zu erlegen: Alleine 
das mittlerweyle vmb die Stadt Narua beyden Theylen zu 
gute eine vergleichung moͤchte getroffen werden: Auff das 
nicht / weil fie deyde mit einander darumb zanckẽ / der Moſch⸗ 
kowiter ſie einnemen moͤchte. Das koͤnne nun alſo fuͤglich 
geſchehen / ſo der Schwede zulieſſe / das der Pole ſeine Beſa⸗ 
tung hinein legen möchte. Denn weil der Moſchkowiter 
wegen des auffgerichten Friedes zwiſchen Ihm vnd den Po⸗ 
ien / die Stadt Narua (wenn des Polen Volck fie inne Biels 
te) nicht vberziehen doͤrffte / ſo wuͤrde dadurch nicht 1 a 
. tadt 


Stadt Narua / fondern auch den andern ſeinen Beſatzungen 
in Lifflandt ohne allen des Schweden beſchwer vnd nach⸗ 
theyl / gute ſicherheit zuwege gebracht: Und wuͤrde der 
Schwede alſo alle ſein Kriegeßvolck verſamlen / Vnd damit 
F inlandt deſto mechtiger angreiffen koͤnnen wann er die 
ſtrittigen Schlöffer nicht mehr wider den Moſchkowiter be⸗ 
ſchuͤtzen / vnd fein Kriegeßvolck in die Beſatzungẽ hin vnd wi⸗ 
der nicht zerſtrewen mild mittler Zeit wolten ſie ſich 
vergleichen / wer die Schiedeßr 


Narua halben / das er ſie zuuerhuͤtung beyderſeyts vorſtehen⸗ 
der gefahr / den Polen eingereumet / vngefehrd fein ſoͤlle / 
Wolle jhm der Pole deßwegen nothduͤrfftige Caution bes 
ellen. 
f Nach dem Alamannius abgefertiget / kam Varfeui- 
dus mit der Königin zu Polen Schreiben zu Riga an: Der 
Koͤnig gab jhm auch eben eine ſolche Inſtruction mit dem 
Schweden zu handlen / als er Alamannio gegeben. Doch 
befahle er jhm / da er wuͤrde vornemen das Alamannius 
was außgericht / ſo ſolle er mit ſeiner Werbung jnne halten / 
vnd zuruͤcke ziehen. Wuͤrde er aber vernemen / das Alaman- 
nius nichts außgerichtet hette / ſo ſolle er dem Schweden ver⸗ 
melden / das eben auff jetzo der Koͤnig in Polen ſeine groͤſſere 
Legation zum Moſchkowiter abgefertiget / vnd wolle foͤrder⸗ 
lich einen Reichßverſamlungs Tag anſetzen / Da werde er ge⸗ 
legenheit haben / von dene Puncten / Nemlich / das der Moſch⸗ 
kowiter den Schweden in den Friede mit einnemen muͤſte / 
vnd von andern Sachen mit den Stenden der Kron Polen 
zu handlen: Diß ſey die vrſache / darumb der Koͤnig / ob er 

zwar 


war wegendiefer Sachen allbereit vorhin einen Legaten zu 
dem Schweden geſchicket / Dannoch auff bitte ſeines Ge⸗ 
mahls / vnd wegen jhrer beyderſeyts Schwegerſchafft ſhme 
ſolche gelegenheit alle Span vnd Differentzen zwiſchen ſh⸗ 
nen beyzuiegen / noch eines anmelden hette wollen. Sonſten 
in den andern obgemelten / vnd Alamannio mitgegebenen 
vorſchlaͤgen wurde nichts geändert, 

von der König zu Polen auffbrach zu Riga / ſchickte er 
die groͤſſere Legation (wie geſaget) in die Moſchkaw / Nem⸗ 
lich / Iohannem Sbarafium / Praßlowiſchen Waywoden / 
Nicolaum Taluoſsium / Caſtellan in Samogiten / vnd Mi- 
chaelem Harburdam, Dieſen wurde in Befehlich mit ges 

eben / ſie ſolten erſtlich den Moſchkowiter den auffgerichten 
Friede beſchweren / vnd mit dem Eyde bekrefftigen laſſen / vnd 
mit jhm handlen / das er den Schweden in dieſem Friede mit 
begriffen ſein ſolle laſſen. 

Was die Stadt Narua belanget / vnd die andern Ca⸗ 
ſtell / ſo der Schwede inne hette / ſolten ſie jhm anzeigen / wuͤr⸗ 
de er ſich darumb annemen / ſo wolte der Koͤnig / laut ſeines 
an jhn gethanen Schreibens es jhme nicht gut ſein laſſen / 
Sondern denſelben zuhuͤlffe kommen / vnd den Friede nicht 

alten. 
® Anreichende die Gefangenen / ſolten die Abgeſandten 
dem Moſchkowiter fuͤrhalten / Nachdem er vorhin begeret 
hat / mit denſelben gegen einander vmbzuwechſeln / Vnd aber 
die Gefangenen vngleich / ſintemahl der Koͤnig die fuͤrneme⸗ 
meſten Obriſten des Moſchkowiters / Dagegen der Moſch⸗ 
kowiter keinen fuͤrnemen Mann / Vom Adel aber jhr wenig / 
vnd nur von gemeinem Volck etliche Gefangenen in ſeiner 
Gewalt hette: Derwegen begere der Koͤnig / der Moſchko⸗ 
witer ſolle ihm für die Gefangenen entweder Sauolot oder 
Neuel geben / Wie er dann / als ſeine Sachen noch in beſſern 
zuſtand / vor viel weniger Gefangne Vßwiat vñ Jeſeritſchz 
zuge⸗ 


zugeben fich erboten / ehe noch der Koͤnig Jeſeritſchz in Jeinen? 
gewalt bekommen: Oder aber / weil der Moſchkowiter vor 
Koͤniges Sigifmundi Ruguſti zeiten / vmb die Gefangene / 
vor einen jedem inſonderheit ein genandt Geld gefordert / ſol⸗ 
te er gleicher geſtalt jetzt auch feine Gefangene mit Gelde 


loͤſen. 

0 Dieſer Zeit kame Poſſeuin vom Moſchkowiter / wider 
gegen Riga zum Könige / nachdem er dieſe Reyſe viel elendt 
vnd noth außgeſtanden. Er bemuͤhete ſich fuͤrnemlich / die 
vneinigkeit bey dem Moſchkowiter / die zwiſchen der Roͤmi⸗ 
ſchen Kirche vnd den Moſchkowiteriſchen / wie auch bey al⸗ 
len andern Orientaliſchen Kirchen bißher geſchwebet / auff⸗ 
zuheben / vnd fie mit der Roͤmiſchen Kirche zuuergleichen: 
Vnd daneben erwehnete er gegen dem Moſchkowiter / das er 
als ein Chriſtlicher Fuͤrſte mit dem Koͤnig zu Polen / wider 
die Tattern ein Buͤndniß auffrichtẽ wolte. Was diß Buͤnd⸗ 
niß belanget / ſagte der Moſchkowiter: Er habe allreit mit 
dem Tattern Friede gemacht. 

Mit Pofleuino kamen auch an / des Moſchkowiters 
zum Bapſt vnd Keyſer Rudolpho abgeordnete Geſandten: 
Vnd noch einer / welchen er gegen Conſtantinopel / mit etli⸗ 
chen Verehrungen / den Mordt an ſeinem Sohn begangen / 
außzuſoͤhnen / zum Patriarchen daſelbſt abfertigete. Man 
gab beyden Legationen öffentliche Geleitßbrieffe. 

Der Moſchkowiter ſchickete auch dem Koͤnige wider 
damaln / Matthiam Preuoſtium / der mit dem Schreiben an 
den Moſchkowiter / wie obgemelt / aus Sauolotz vom Koͤnig 
abgefertiget worden / welchen der Moſchkowiter bißher bey 
jhm gehalten. : 

Auff des Koͤniges Brieff / gabe der Großfuͤrſte mit we⸗ 
nig worten antwort: Er verſtehe / das der Koͤnig mitten in 
der hefftigiſten Kriegeßbrunſt / was hitziger an jn geſchrieben: 

Weil aber vnter des Friede gemacht / vnd fie zu Freunde m 
ni den 


den / achte er von vnnoͤtig / auff ſolch Schreiben / das der Krieg 

geſcherfft / in Friedes zeiten numehr zuuerlegen: Das er auch 

ſeinen Geſandten / der jhm dieſelben Schreiben geliefert / ſo 

lange auffgehalten / das habe er / weil des Kriegß halben alle 

88 mit Kriegeßvolck verleget / nicht vmbgang haben 
nnen. 


Als der Koͤnig die Commiſſar ien fo Lifflands / 
als oben dauon bericht gethan / beſchreiben ſolten / abgeferti⸗ 
get zohe der Koͤnig gegen Vilna: Allda hoͤrete er die Tat⸗ 
teriſche Legation / die kurtz zuuor von Mahometo Chiereio / 
dem Fuͤrſten vber die Taurikaniſche Tattern abgefertiget / 
allda ankom̃en war. Die Legaten forderten ihre zugeſagte 
verehrung / vnd klageten vber der Koſſaken freuel vnd muth⸗ 
wil. Vnd ob wol die Koſſaken / die Tattern nicht ſo gar ge⸗ 
mein gezwackt / dennoch machte der Tatter dieſelbe beſchwer 
zu fleiß groß vnd kleglich / auff das er im ſchein groſſer gefahr 
in feinem Lande nicht dorffte dem Tuͤrcken / der in gleich zur 
ſelben Zeit auffforderte / wider den Perſier zuziehen. 


Der Koͤnig gab ihnen zu beſcheyd: Die verehrung folle 
ſhnen erfolgen / fo ſolle man ihnen auch / jnhalts voriger vers 
trege / den Frieden halten. 

Die Koſſaken belangende / gab man jn wie vorhin mehr 
zur antwort: Sie weren ein hauffen Volcks aus mancher⸗ 
iey Nationen verſamlet / hetten keine bleibende Stadt / vnd 
keinen gewiſſen Sitz / vnd weren derwegen niemands Gebiet 
vnterworffen. Doch wolle der König fo viel muͤglich fleiß 
ankehren vnd verſehung thun / das die Tattern von jnen ſol⸗ 
ten vnbeſchediget bleiben. 

Die Barbariſche Tattern / namen dieſen beſcheydt we⸗ 
gen der Koſſaken vbel auff / vnd lieſſe ſich der Oberſte vnter 
den Abgeſandten vernemen / als ſie gleich auff ſein 9275 5 

rde 


Wurde man die Koſſaken nicht im Z aum halten / wolten ſie 
von keinem Friede wiſſen. 

Der Adel in klein Polen vnd Reuſſen / hatten fchon hie⸗ 
uor durch Legaten den König bericht / das ſie in ren Zuſam⸗ 
menkunfften / dem Koͤnige den angemutheten Tribut zuge⸗ 
ben ſich entſchloſſen. Gleicher geſtalt theten jhm / ehe er zu 
Vilna auffbrach / der Adel in Groß Polen / Maſuren vnd 
Dun zuwiſſen / das in jhren Landtaͤgen der begerte Tri⸗ 

ut auch gewilliget. Man danckete jhnen deß wegen / vnd ers 
mahnete ſie / das fie ſich keines andern zum Könige verſehen 
ſolten / denn das er gegen dem gemeinen Nutz ein gut Hertze 
vnd geneigtes Gemuͤth trage: Denſelben zuuerſehen / vnd 
auch Lifflands nothdurfft / das numehr durch aller Stende 
huͤlffe vnd beyſtandt eroͤbert / mit aller Stende rath vnd gut 
beduͤncken zubeſtellen / wolle er noch in dieſem gegenwertigen 
Jahre eine Verſamlung der Kron Polen anſetzen. 

Aus was vrſachen vnd mit was befehlich Viſgardus 
ein Littawer zum Moſchkowiter / vnd Alamannius zum Koͤ⸗ 
nig in Schweden / von dem Polen abgefertiget / iſt quuorn 
angezeiget. 


Der Moſchkowiter hat auff des Koͤniges an⸗ 
halten / das er ſich der Stadt Narua vnd der andern Lifflen⸗ 
diſchen Beſatzungen euſſern wolte / gutwillig erzeiget / vnd 
demſelben nachzukommen beliebt. Aber dem Schweden iſt 
des Koͤniges Legation vnangenem geweſt: So hat auch die 
Koͤnigin / des Koͤniges vnwillen wenig lindern heiffen. Weil 
ſie ſelbſt auff den Koͤnig zu Polen zornig / vnd dem Legaten 
allen zutritt zum Koͤnige ver ſchrencket / vnd ſich wegen vor 
enthaltung ihres Heyratguts / vnd das jhr Herr in dem Ver⸗ 
trage mit dem Moſchkowiter nicht begriffen / böchlich bekla⸗ 
get. Derhalben als Alamannius ſolchen Beſcheyd zu ruͤcke 
brachte / daraus zuuermercken / das der vnwille vber die vori⸗ 

b gen 


gen verbitterungen nur geſterckt / Beſchloß der König zu Pos 
ſen mit den fuͤrnemeſten Senatoren / als er von Vuna zu 
Grodna ankom̃en / die Reichßverſamlung deſto eher anzuſe⸗ 
sen / darauff er ſich vber des Schweden widerwertigkeit bey 
den Stenden beklagen koͤndte. Vnter des ſchreibet er an die 
Obrigkeiten vnd Hauptleute in Lifflandt / wie die Sachen 
ſtehen / vnd ermahnete ſie / gut auffachtung zuhaben / das 
durch nachleſſigkeit vnd vnachtſamkeit nichts verwarloſet 
werde. Mit den Littawen ward verlaſſen / ſo ſich jergendt 
vnuerſehens bey jhren Nachbarn den Lifflendern / ein entpoͤ⸗ 
runge zutragen wolte / das fie ihn zu huͤlffe kommen ſolten. 
Gleicher geſtalt wurden auch der Hertzog in Preuſſen / als 
der Nachbar / vnd der Hertzog in Lifflandt / durch Reinholt 
Heydenſtein angelanget: Vnd als die groſſe Legation des 
Koͤniges zum Moſchkowiter / denen befohlen / mit demſelben 
wegen des Schweden / auff das er mit im Friede begriffen 
werden moͤchte / handlung zu pflegen / nun auff der Reyſe wa⸗ 
ren / thete man jhn auff der Poſt zuwiſſen / fie ſolten des 
Schweden mit keinem Worte gedencken / ſondern jhn feine 
Sache ſelbſt foͤrdern laſſen. 


Aus Grodna verruckte der Koͤnig im Auguſto 
nach Warſſaw. Daſelbſt kam zu ihm auch Varſauicius / 
vom Schweden her / der hatte fo viel außgericht als Klaman⸗ 
nius. Weil der Koͤnig allda auff den angeſtelleten Tag der 
Reichßverſamlung wartet / kam lancola Wagwoda in Was 
lachey / dem Koͤnige zu Polen in die Hende. Dieſer wie oben 
angezogen / war aus den Sachſen in Sibenbuͤrgen / von ge⸗ 
ringer vnd ſchlechter Ankunfft herkom̃en / gab ſich doch fuͤr 
einen aus / der aus der Walachiſchen Fuͤrſtenſtam̃ geboren. 
Vñ als er durch Waſcha Achmetis befoͤrderung / zum Fuͤr⸗ 
ſten in Walachey gemacht / ließ er ſich baldt vermercken / wie 
er gegen dem Polen geſinnet / Vnd ſchickte / dem m —5 

uwider / 


zuwider / niemahln einigen Abgeſandten zu jm / Vnd zeigete 
demſelben / ſo wol ſeinen Vnterthanen viel widerdrieß: Wen 
der Koͤnig in Polen an den Tuͤrcken ſchriebe / ſo fiengeer die 
Brieffe auff / erbrach ſie / vnd ſchickte ſie dem Polen erbrochen 
wider zuruͤcke. Er beflieſſe ſich den Koͤnig vnd die Koͤnigli⸗ 
che Raͤthe gegen einander verhaſt zumachen. Etlichen vom 
Adel an der Graͤntze fiel er in die Doͤrffer / Raubet / pluͤndert 
vnd verheeret ſie mit Schwerdt / Brandt vnd Fewer: Des 
Koͤniges Vnterthanen / die bey lancola das Ihre widerfor⸗ 
derten / vnd Rechts bey jhm ſuchten / vbergieng er mit Schtä; 
gen / vnd warff ſie ins Gefengniß. Durch dieſe zunoͤthli⸗ 
che Hendel des lancolæ / wurde der König geurſachet (wie 
hicuor iſt eingefuͤhret) dem Tuͤrckiſchen Keyſer zu klagen / 
vnd zu bitten / das er Iancolam abſetzen / vnd dieſe beſchwe⸗ 
rung auff der Graͤntze abſchaffen wolle / Sonſt muͤſte der Koͤ⸗ 
nig ſich ſelbs gegen ihm der gebůre nach erzeigen. Aber die 
Sache ward in die lange Thrune geleget. Jetziger Zeit aber 
wurde lancola an Tuͤrckiſchen Hoff erfordert / vnd ein an⸗ 
der in die Walachey eingeſetzet / Aber lancolaſpuͤlete die Wa⸗ 
lachen gar aus / vnd brachte alles heymlich dauon / Nam ein 
hauff en Geſindleins zu ſich / vnd wolte in Vngern / das dem 
Keyſer zuſtehet / ſich begeben. Weil er aber wol erachten 
kondte / das / ſo er gerade zu ſeinen Weg nemen ſolte / das die 
Siebenbuͤrger ſhme würden die Straſſe verleget haben / 
Derhalben machte er einen vmbſchweiff / vñ wolte ſich durch 
Pokuten eine Landtſchafft in Polen hindurch brechen / Als 
aber an dieſem Orth Nicolaus laſſouecius / Hauptman zu 
Schniatin / vnd andere mehr aus des Koͤniges Landen von 
feiner flucht Kundtſchafft bekamen / folgeten ſie jhme nach / 
vnd warteten jhm auff den Dienſt / Von denſelben ward er 
erſchnapffet / vnd gefangen gegen Lemberg gebracht. Da 
ſchriebe der Koͤnig bald an Nicolaum Seniauium / Obriſten 
des Kriegeßvolcks an der Reuſſiſchen Graͤntze / vnd an Ni. 
a ie 0 colaum 


3. Oetob. 


colaum Herbert / Hauptman zu Reuſſiſch Lemberg / fie ſol⸗ 
ten jhm laſſen fein Recht thun / Seine Vorlaſſenſchafft zohe 
der Koͤnig ein / vnd ſchickte ſeinen Kammermeiſter Hiacyn- 
chum Mlodfeuium / der dieſeibe Haabe zu Gelde machte / vñ 
an ſich neme: Des lancoli Weib vnd Kinder verordnete 
der Koͤnig zu vnterhalt ein Jahrgeldt. 

Vnter des kam der Tag herzu / darauff die Reichßver⸗ 
ſamlung angeſetzet / Nemlich / der ander Octobris / Denn weil 
der Moſchkowiter auff des Koͤniges bitte zugeſaget / biß zur 
ankunfft der groͤſſern Legation / gegen die Narua nichts fuͤr⸗ 
zunemen / Achtets der Koͤnig für noͤtig / mit den Stenden 
zum foͤrderlichſten darüber Rath zu halten / damit er ſich / da 
die groſſe Legation folches nicht erhalten koͤndte / in Zeiten 
darwider gefaſt machen koͤndte. So erforderte auch die 
e das Lifflandt mit Obrigkeit vnd Geſetzen / mit 
Beſatzungen / Prouiant / allerley Kriegeßmunition vnd an⸗ 
dern Sachen wider ploͤtzlichen vnd vnuorſehenen einfall ſol⸗ 
te verſehen / die eingefallenen Wehren wider auffgebawet / 
newe auffgefuͤhret werden: So mangelte auch ſonſt viel 
ding darinne / als es pfleget zuzugehen inn einem Lande / 
das theyis durch viel Jaͤhrigen Krieg vorwuͤſtet / theyls vom 
Feinde alſo eingeantwortet worden / Wie man in ſolchem fall 
pfleget / wenn man ein ding vngern vbergibt / vnd es zu vber⸗ 
geben durch Kriegeßgewalt bezwungen wird. So wolte 
derwegen der Koͤnig mit Rath vnd wiſſen / auch beliebung 
der Stende dieſes alles fuͤrnemen vnd beſtellen. Es hatte 
auch dem Koͤnige des Tattern obgemelte Abſage was beden⸗ 
cken gemacht: Vnd als noch hieruͤber Zeitung kamen / das 
die Tattern in Ruͤſtung ſtuͤnden / Befahl er Samoſcio / das 
er zeitlich vor dieſem 22. Geſchwader Reuter / die vor Pleſch⸗ 
ko gedienet / Seniauio Oberſten des Kriegeßvolckes an der 
Neuſſiſchen Graͤntze zuſchicken ſolte. Dieweil aber der Kos 
nig wuſte / da gleich die Tattern dißmahl nicht zun 27 — 

grieffen / 


grieffen / das fie doch leicht anders ſinnes werden koͤndten. 
Woite der Konig mit den Stenden Rath halten / wie er vn⸗ 
abbruͤchlich dem Friede mit dem Tuͤrcken auffgericht / in ſte 
auch ein ſehewen vnd furcht jagen / vnd fein Königreich nicht 
allein fuͤr jhrem Einfall verſehen / ſondern auch aller furcht 
deßhalben ewig befreyen möchte. So ſolte der Köni auch 

dem Kriegeßvolck den außſtendigen Sold zahlen. Vnd ob 

wol in den Particularverſamlungen hierzu eine Stewer vnd 

Darlage gewilliget / kam doch viel weniger ein / als man zu 

bezalung des Kriegßvolcks vñ anderer Schulden haben ſolte: 

Vnd wolte dieſe Darlage nicht zureichen / vñ ward fuͤrgege⸗ 

ben / das durch der Einnemer nachleſſigkeit vñ ſchuldt / in dem 

fie weniger als ſie ſolten / oder je langſamer einbrachten / der 

abgang erwachſe : Derwegen erforderte die nothdurfft / das 

der Konig mit den Stenden hierüber auch T. hielte. 

So viel anreichet / das man eine gewiſſe ronung bey 
der Wahl eines kuͤnfftigen Krieges zu halten / beſchlieſſen ſol⸗ 
le / Sagete der Koͤnig / Ob er ſich wol zu erinnern / was diß⸗ 
falls bey nechſtgehaltenen Landtage bey jhm geſucht / vnd 
was er zugeſaget: Aehte ers doch dafür / weil die bey den vo⸗ 
rigen Königlichen Wahlen / da das oͤnigreich ledig geſtan⸗ 
den / entpf angene Wunden noch nicht verſchmirtzet / Es 
ſey jetziger Zeit / da man dieſelben Wunden wider anruͤhren 
vnd öffnen muͤſte / hieuon zu rathſchlagen gantz vnbequem 
vnd vngelegen. Wiewol nun die fuͤrnemeſte der Kron Po⸗ 
len Senatoxes / als der König ( wie breuchlich) für angehen⸗ 
den Landtage fie hierüber berathfraget / auch gleicher mei⸗ 
nung mit dem Könige in dieſem Punct waren: Doch weil 
er in nechſtgehaltenem gandtage / auff vnnachleßliches vnd 
embſiges anhalten des Außſchuß deren vonder Ritlerſch afft 
zugeſaget / ſolches an jetzo den Stenden fuͤrzubringen / vnd 
mit jhnen dauon zu rathſchlagen Wolte ihm nicht gebuͤren 
hieuon ab zuw eichen. Gleicher geſtalt / ob er n ol un beben⸗ 


9 meſſiger 


meſſiger vrſach willen vor vngelegen erachtet / dißmahls zu⸗ 
uerſuchen / ob möchten die Spaltungen zwiſchen den Geiſtli⸗ 
chen vnd Weltlichen Stenden beygeleget werden / Wolte er 
doch nichts minder dieſen Punct auch mit proponiren / vnd 
dauon Nathſchlagen. Vber dieſes / ſo was an der beſtellung 
der Gerichte vnd mittheylung der Juſticien mangelte / oder 
was darinne zuuerbeſſern noͤtig / Wolle der Koͤnig gemeinem 
Nutz zu gute auch an jhm nichts erwenden laſſen. Dieſes 
alles proponierte der Koͤnig vmb der Stende willen / ſein ge⸗ 
neigetes Gemuͤthe gegen ſie zu erweiſen / Vnd auff dieſen 
vnd vorigen oben angezogenen Puncten beruhete dieſer 
Reichßverſamlung fuͤrnemeſtes bedencken / vñ gantzer Rath⸗ 


ſchlag. 

Dieſe Artickel worden erſtlich den Königlichen Rächen 
vnd Senatoren / darnach auff die verſamlungen des Adels / 
ſo jhrem brauch nach / vor dem Landtage / in einer ſederen 
Way wodſchafft gehalten werden / zugeſchicket vnd in Rath⸗ 
ſchlag zunemen vbergeben: Sie ſein aber etlichen ſeltzam 
vorkommen / vnd vngleich gedeutet worden / vnd darauff die 
Reden vnter den Leuten / als wir bey den andern Landtaͤgen 
bericht / wider auff die Bahn kommen. Andere ſo dem Koͤ⸗ 
nige in der Wahl jre ſtimmen gegeben / trugen beſchwer / das 
fie von dem Könige (der jhnen zudancken daß er das Königs 
reich erlanget) weniger als fie gehoffet / vnd das fo fie gerne 
gehabt / andere bekommen hetten. Hieruͤber waren nicht 
wenig Parth noch verhanden / die in zeit vorgehender erledig⸗ 
ter Koͤniglicher Regierung / von den andern vberſtimpt / vnd 
derer Votum hindan geſetzet war worden / das ſie noch nicht 
vergeſſen. Elliche die auff Landtaͤgen vnd Zuſam̃enkunff⸗ 
ten der Ritterſchafft / bißher viel gegolten / einen groſſen Na⸗ 
men / Gunſt vnd Vermoͤgen dadurch erlanget / die murmel⸗ 
ten / das man den Oberſten Rittmeiſtern / Befelchhabern vnd 
anderen / die ſich zum Kriege hetten gebrauchen laſſen alles 
a zuſchan⸗ 


zuſchantzete: Dagegen muͤſten ſie (die auch jre Empter vnd 
Sachen daheym mit fleiß verwalteten / vnd in denen ſie geuͤbt 
vnd erfahren) das nachſehen haben. 

Der gantze Adel war auff mancherley weiſe geſinnet. 
Etliche ſageten: Man gehe darauff vmb / nicht das man ſich 
einer gewiſſen Form / wie kuͤnfftig die Koͤnigliche Wahl an⸗ 
zuſtellen / vergleichen wolle / Sondern man wolle nur nach 
etlicher weniger gefallen / dem Königreich einen Succeſſor 
vnd kuͤnfftigen Koͤnig auffdringen / der nur ein Scheinkoͤnig / 
Ein ander aber ( nemlich Samofcius) ſolle alßdenn den hoͤch⸗ 
ſten Gewalt vber das Koͤnigreich in ſeinen Haͤnden haben / 
vnd regieren ſeines gefallens / Darauff giengen die Kriegeß⸗ 
Stende vnd Amptßverwaltere vmb / Deßhalben habe Sa⸗ 
moſcius jrer der Kriegß beampteten Perſonen / nach auffge⸗ 
richtem Friede / nicht wenig bey ſich behalten / das er den 
Adel ſchrecken / vnd in Furcht möge halten / vnd alſo das Koͤ⸗ 
nigreich an ſich bringen. Denen / ſo mit den anderen in der 
Religion nicht vbereinſtimmen / drewe man jhnen jhre Frey⸗ 
heit zuuermindern vnd zu vmbſchrencken. Die Gerichtß⸗ 
beſtellung belangende / ſuche der Koͤnig nicht verbeſſerung 
derſelben / ſondern das er ſie gentzlich auffheben / vnd die Ge⸗ 
richte gar an ſich ziehen moͤge: Vnd alſo ward von jnen al⸗ 
les anders gedeutet vnd 8 Alſo / das etliche an⸗ 
dere Artickel (die man dem Könige fuͤrbringen ſolte) den Ko⸗ 
niglichen Puncten zuwider / jhn damit zuſchrecken / geſtellet / 
vnd vnter den gemeinen Mann außgeſtrewet: Darinnen der 
Vnglimpff mehrentheyls Samoſcio zugemeſſen wuͤrde / Of⸗ 
fentlich aber klageten jhr viel / das es vnbillich / das man die 
fuͤrnemeſten Empter vnd Ehrungen den Vngern zuſchantze: 
Sie meynten aber damit die Landßkrone / welche Herrſchafft 
Eaſpar Beckeſſes Wittib / mit ihren verlaſſenen Kindern 
(nachdem jhr Herr in vergangenen Kriege für Polutzky / we⸗ 
gen feiner Thugendt vnd Ritterlichen Thaten / mit dem 
ö o ſij Kechs 


Rechten des Adels in Polen begabet worden / vnd nachdem 
auch fein Bruder Gabriel im außfall fuͤr Pieſchko vmbkom⸗ 
men) jnnehielte / vnd gleich jetzo einen andern genommen / 
nemlich Franciſcum Veſſelin. Vnter des waren etliche / die 
ſich bey dem Könige angabẽ / da er auff einen gewiſſen Nach⸗ 
kom̃en im Koͤnigreich auff ſeinen Todtßfall / handeln wolte / 
ſo wolten ſie helffen dazu dienen. Als aber der Koͤnig ver⸗ 
meynete / Er habe ſich vmb die Kron Polen der maſſen wol 
verdienet / das man ſchuͤldig / nicht minder als fuͤrgehenden 
Koͤnigen widerfahren / die ſeinigen dißfalls auch in acht zu⸗ 
halten / vnd das doch nicht gelegenheit ſey / dieſes Werck zu 
dieſem mahl zuuerſuchen / ſondern zuuorn der Stende mep⸗ 
nung vnd willen daruͤber vernemen wolte / Vermeyneten die 
jenigen / fo jhm dißfalls jhren Dienſt angetragen / Er ver⸗ 
achte fie] vnd verhoffe durch andere ſolches außzurichten / 
vnd worden auff den Koͤnig vnwillig. 

Wiewol nu die vom Adel wol verſtunden / das ſie dem 
Könige für ſeine groſſe Gutthaten / der Kron Polen erzeiget / 
Danckbarkeit ſchuldig / dennoch zaufften ſie vnd furchten da⸗ 
runter jhrer Freyheit / vnd anderer geliebter Sachen / zogen 
die Sache jmmer auff / vnd hielten alles verdechtig. 


Als man nu mit ſolchen zweiffelhafftigen vnd 
getrenneten Gemuͤthern / auff den angeſtalten der gantzen 
Kron Polen Verſamlungß tag zufammen kam / fienge der 
Groß Cantz ler Samoſcius an/aus erforderung feines Ampts / 
im Namen des Koͤniges zu proponiren / Vnd erſtlich machte 
er den anfang / von dem Valete vnd Wunſch / den ſie bey dem 
nechſtgehaltenem Verſamlungßtage / im Abſchiede gethan / 
da ſie gewuͤnſcht / Das der Koͤnig von dem fuͤrgenommenen 
Zuge wider den Moſchkowiter friſch vnd geſundt wider kom⸗ 
men / vnd ſie einander von allen Theylen mit frewden wider 
ſehen vnd vmbfahen möchten: Dieſer jr Wunſch vnd Bitt 

von Gott / ſey ihnen vberfluͤſſig gewehrt / Das ſie nu nicht al⸗ 
lein den Koͤnig friſch vnd geſund ſampt dem gantzen Kriegß⸗ 
heer / ſondern auch mit woluerrichter Sache / vnd erlangetem 
ewigem Ruhm / aus der Feinde Lande zu ruͤcke anheym ge⸗ 
kommen / widerumd fuͤr jhren Augen ſehen: Das ſie aber 
(welches jnen frey geſtanden ) einander mit freundlicher Ems 
pfahung vnd Gluͤck wuͤnſchung nicht allenthalben / wie bil⸗ 
lichſempfangen vnd vmbfangen / das Betten etliche boͤſe Leute 
verhindert: Wer die ſein moͤchten / achte er jetziger Zeit von 
vnnoͤthen / nachforſchen zuhaben. Er ſehe wol / das allreit 
in dieſer Verſamlung etliche Petilß verhanden: Gott gebe / 
das nicht auch ſich etliche Catilinæ finden möchten. 

Nach dieſem zeigete er an / Es habe der Koͤnig auff diß⸗ 
mahl / von Landßſachen nichts mehr fuͤrzubringen fuͤrgeno⸗ 
men) als was ſie / nicht allein bey leben Koͤniges Sigiſmundi 
Auguſti / vñ bey der Verſamlung zu Andregowen / beſchloſ⸗ 
ſen / ſondern hernach auch zu vnterſchiedlichen mahlen / vnd 
ſonderlich bey der nechſten Reich ßverſamlunge geſucht vnd 
gebeten. Darumb wolle der Koͤnig auff jhr eygen bitten vnd 
anhalten / jhnen anheym geſtellet haben / an jetzo zurathſchla⸗ 
gen von einer Form einer freyen ordentlichen Wahl eines 
kuͤnfftigen Koͤniges. Wenn er aber ſaget / das ſie von einer 
gewiſſen Form vnd Ordnung / die bey einer Koͤniglichen 
Wahl zuhalten / Rathſchlagen ſolle / fo meyne er es nicht da⸗ 
hin / das fie ihr habendes Recht der freyen Wahl / welches ein 
ſolche Herrligkeit / das jhnen ihre Vorfahren / nichts beſſers 
noch koͤſtlichers hetten hinterlaſſen koͤnnen / ſolten fahren laſ⸗ 
ſen / Sondern dahin trachten / wie ſie dieſelbe Wahl zu ewi⸗ 
gen Zeiten beſtendig erhalten mochten. Wie noͤtig es nu ſey / 
auff die ſes bedacht zu ſein / das erinnerten fie nicht andere 
frembde Exempel / ſondern die vor weniger Zeit in Polen fuͤr⸗ 
gefallene Sachen / vnd die außgeſtandene groſſe Gefahr / die 
diß Koͤnigreich( als etlichmal der Königliche Stuel ledig ge⸗ 
ſtanden) 


ſtanden) betroffen. Der Koͤnig treibe nicht ſeine / ſondern jhe 
eygene Sache. Doch wuͤnſche er / das ſie die Zeit vnd gele⸗ 
genheit moͤchten in acht nemen / vnd des Göttlichen erzeige⸗ 
ren Beyſtandes / dadurch in verlauffenen Jahren / diß Koͤ⸗ 
nigreich wunderbarer weiſe erhalten / zu erfindung heylſamer 
Kathfchtege fich gebrauchen / vnd nicht zu ſicherheit vñ nach⸗ 
leſſigkeit mißbrauchen wolten. Wo ferne ſie aber durch etli⸗ 
cher Leute anſtiff en / einen boͤſen argwohn dißfalls geſchoͤpf⸗ 
fet / vñ wie die Krancken die geſunde Speyſe nicht vermoͤgen 
zuuerdewen / Alſo fie auch heylſame Rathſchlege nieht faſſen 
koͤndten: Stelle er Ihn gantz vnd gar anheym / ob fie der 
Wahl halben was beſchlieſſen / oder es gar bleiben laſſen wol⸗ 
ten. In gleichniß ſey auch feine meynung vber dem andern 
Punct / ſo der Koͤnig den Stenden fuͤrtragen laſſen / Nemlich / 
von auffrichtung beſtendiger Einigkeit zwiſchen den Geiſt⸗ 
lichen vnd Weltlichen Stenden. Sie truͤgen in friſchem 
gedechtniß / wie fleiſſig fie hieuon in der Verſamlung zu An⸗ 
dreiowien gerathſchlaget / vnd wie hefftig fie hierumb bey 
dem Könige hernach ange halten. Wir hetten in dieſem all⸗ 
gemeinen aller Koͤnigreich vnd Lande vbergang / ſonderlich. 
in dieſem Koͤnigreich gut Gluͤck gehabt / das wir biß her vnter 
vns ſo gute Einigkeit erhalten / Dieſe Einigkeit ſtehe darin⸗ 
ne / das man von beyden theylen einander vngeſchmecht vnd 
vnbedrangt / einen jedern bey feinem Rechten verbleiben laſ⸗ 
ſe / vnd nichts onbilliches noch gewaltſames gegen einander 
beginne noch fuͤrneme / Vñ ſonderlich / das ein jeder bey dem 
ſeinen geſchuͤtzet vnd gehandthabt werde. Vnd diß muͤſſe zu⸗ 
gleich /fo wol auff die Guͤter / als auch auff die Ehren Empter 
vnd Wirdigkeiten verſtanden werden: Alſo vbe man Ge⸗ 
rechtigkeit: Die Gerechtigkeit aber ſey der grundt des ge⸗ 
meinen Nutzes / vnd der Einigkeit / durch welche der gemeine 
Nutz erhalten wird. Es ſey niemandt verborgen / daß das 
gantze Königreich auff den beydın Stenden / * 1 

Geiſtlichen vnd Weltlichen beruhe / Der halben würden ſie / 
als deren beſtes hierdurch geſuchet wuͤrde / wol zu erwegen 
vnd zu ſchlieſſen wiſſen / ob fie dieſen Punct zuberathſchlagen 
fuͤr die Handt nemen wolten / oder nicht. Ob an beſtellung 
der Gerichte eynigerley mangel ſey / wuͤrden fie/als die diefels 
ben vorwalteten / am beſtẽ wiſſen / Vnleugbar ſey es / das das 
rin in kurtzer Zeit allerhandt außfluͤchte vnd ſchlimme Pop 
fen alſo zugenommen / daß man ſagete / das ihr viel die hoͤhern 
Studia verlaſſen / vnd ſich auff die Juriſterey / vnd auff erſin⸗ 
dung geſchwinder Theydigungen / andere damit zuberuͤcken 
vnd zuuorſtricken / begeben. So es nun dißfalles einigen 
einſehens von noͤthen / habe ihn der Koͤnig ſchon zuuor hierin 
feine Huͤlffe angeboten. Were es ihn nun gelegen / moͤchten 
ſie derſelben ſich gebrauchen: Wider jhren willen koͤnne er 
ſie jhnen nicht eindringen. Darnach fieng der Cantzler an 
von Lifflandt zu reden / vnd berichtet die Stende von jetziger 
gelegenheit vnd zuſtandt deſſelben / vnd was bißher mit dem 
Moſchkowiter wegen der Orther / ſo der Schwede jnne het⸗ 
te / gehandelt / Vnd verzehlete des Schweden zunoͤthliches 
fuͤrnemen / Vnd gieng fuͤrnemlich dahin / das ſie nicht leyden 
wolten / das jhr kein benachtbarter Herr allda an der Graͤntze 
einwurtzeln muͤſſe / es ſey alle gemeinſchafft in der Regierung 
verdechtig / es ſey groſſe gefahr dabey / Sonderlich in dieſer 
newlich erſt eroͤberter Prouintz / da die Gemuͤter der Men⸗ 
ſchen darinne noch zweyffelhafftig / vnd noch zur Zeit durch 
Geſetz vnd Ordnungen nicht vereiniget: Kein Weyſer ha⸗ 
be jemahln einen Nachbarn in eine newe Prouintz / Sonder⸗ 
lich der da mit den Einwohnern darinn gleicher Sprache 
vnd Nation zugelaffen: Oder / da er jhn zugelaſſen / ſey kei⸗ 
ner / den es nicht bald gerawen hette. 

Darnach verzehlet er / wie die Tattern abgeſaget / vnd 
wie die Koſſacken fo muthwillig ſich erzeigeten / vnd dem Koͤ⸗ 
nige eine vnruhe nach der andern erwecketen. Auff dem 


nechſten 


nechſten Landtage hette man geſchloſſen / das der König eine 
Zeitlang die Extraordinari Jurißdiction vnd Gerichtß⸗ 
qwang wider ſie gebrauchen folte: Derwegen muͤſſe man ſie 
zum gehorſam bringen: Oder man muͤſſe darauff bedacht 
ſein / das man den Krieg mit den Tattern annemen werde. 
Zu letzte brachte er fuͤr / von abſoldung des Kriegeßvolcks . 
Man hatte zwar in vorgehenden Landtagen eine Stewer 
gewilliget / ob dieſelbe zu bezalung der Kriegeßleute vnd der 
außlendiſchen Fuͤrſten Schuldt / zu beſchuͤtzung des Lifflan⸗ 
des / vnd zu dem Kriege wider die Tattern zulange i Item / 
an weme es gemangelt / das dieſelbe Stewer langſam vnd 
nicht vollig einkommen / Da ſolten die Stende nach forſchen / 
ſie wuͤrden befinden / das mit der Außgabe richtig vnd trew⸗ 
lich vmbgangen: Das Kriegeßvolck (ſagete er) habe ſich 
ſehr wol gehalten / alſo / das fie verdienet / das man fie wider 
bedencke / weil ſie den Polen zu Rhum vnd Ehren nicht allein 
mit dem aller grawſameſten Feinde / vnd fuͤr einer ſehr wol 
befeſtigetẽ Stat / Sondern auch in einem Mitternaͤchtiſchen 
Lande / Ja / mit dem kalten Winter / mit dem vngehewren 
Wetter vnd rauher Lufft / Vnd ſo zu rechnen / mit der Natur 
ſelbs / bey groſſem mangel / vnd ſchier halb nacket / gantz Kits 
terlich geſtritten / Er wolle geſchweigen / das durch ihre beſten⸗ 
digkeit / die vor zeiten allerherrlichſte / vnd auch an jetzo noch 
von allerley guter bequemigkeit viel beruͤmpte Prouintz Liff⸗ 
landt eröbert: Was auch ihre Tugendt / vns allen bey 
frembden Nationen fuͤr einen groſſen Namen zuwege ge⸗ 
bracht / dauon koͤndten ſie alle zeugen. Da nach Koͤnig 
Heinricichs Valeſij abreyſen / da die Tattern alles mit furcht 
vnd ſchrecken erfuͤlleten / da haben fie ſich für dieſem vnſern 
Kriegeßvolck geſchewet / Vnd wiſſe menniglich / das man nu 
mehr / nach dem wir durch ihre Mannhelt vnd Nitterliche 

Thaten einen ſo mechtigen Feindt (nemlich / den Moſchko⸗ 
witer) ber wunden / vnd etliche vexrlohrene Prouintzen wider 

win einge⸗ 


* 


eingenommen / bey fremb den Nationen noch viel mehr von 
ihnen helt / vnd ſie rhůmet. Er (der König) achte diß nicht 
ſo hoch / als den werden Schatz / ſo vieler tapfferer Kriegeß⸗ 
Helden / die der gemeine Nutz hiermit zu wege gebracht) vnd 
nun im Vorrath hat / die alſo nu mehr an Gemuͤth zug enom⸗ 
men / vnd dermaſſen in Kriegeßſachen geuͤbt / das keine gefahr 
ſo groß / die ſie dem gemeinen Nutz vnd dem Vaterlande zu 
gut außzuſtehen fich verwidern wuͤrden: Dieſer Kriegßleu⸗ 
te hoffnung ſolten ſie nicht vergeblich ſein laſſen / die ſich 
nicht hetten tawren laſſen / Damit der Polen guter Namen 
nicht dahinden bliebe / alle ihr Vermoͤgen / Blut vnd Gut / 
Leib vnd Leben dar zu ſtrecken. Letztlich / fo ſolten ſie dencken / 
das ſie ſolche zahlung der Kriegeßleute nicht frembden / ſon⸗ 
dern Freunden / ja Ihren Brüdern theten. Diß Br der 
Koͤnig den Stenden bey diefer Verſamlung wollen fuͤrbrin⸗ 
gen vnd anzeigen laſſen : Sie wolten nun bey ſich erwegen / 
ob dieſe fuͤrgetragene Artickel deme gleich ſein / was man in 
andere Lcute Namen vnter den gemeinen Mann außge⸗ 


ſprenget. 
Darnach kerete ſich der „ 

vnd ſagete: Er wolte wuͤnſchen das jhme für ſeine gro 
Thaten / vnd den vollbrachten Krieg vnd erlangeten Sieg / 
nur fo viel Dancks bewieſen wuͤrde / als man in einer beſchey⸗ 
denen vnd danckbaren Gemeine / vor viel geringere N 
nicht allein einem Koͤnige / vnd zwar einem ſolchen Koͤnige / 
der das Vaterlandt vñ den gemeinen Nutz von Hertzen liebt / 
ſondern einem ſedern Kriegßherrn zubeweiſen pfleget: Seine 
großmuͤtigkeit bedoͤrffte zwar ſeines troͤſtens nicht / Denn ſie 
ſey fo groß vnd ſtarck / das ſie alle widerwertigkeit vnd böfer 
Leute anfeindung außzuſtehen / vnd zu vbertawren mehr 
krafft habe / als der widerwertigen freuel vnd muth will jhm 
ſchaden zuthun vermoͤge: Es ſey kein zweiffel/diefer etlicher 

widerwertigen Leute anfeindung / werde endlich dem Könige 
zu groſſen Ehren gelangen. Denn wer wird ſich / wenn man 
mit der Zeit dieſe Geſchichte bedencken wird / nicht mehr dar⸗ 
ob verwundern / das der Koͤnig bey ſo groſſer vngelegenheit / 
vnd beſchwerlichen fuͤrgefallenen verhinderungen / mangel 
vnd gan groſſe Sachen hienaus gefuͤhret hat / Seiner 
oßmuͤtigkeit gebuͤre / das er ſich boͤſer Leute affterreden vnd 
chmehen / nicht abſchrecken laſſe / ſich vmb das Vaterlandt 
vnd den gemeinen Nutz wol zuuerdienen. 

Darnach redete er die Kriegeß Raͤthe / Oberſten vnd 
Amptleute an / Sie folten nicht dencken / das die Stende vnd 
e der Kron Polen als erbare Leute / gegen ſie ſo 
vndanckbar ſein werden / das ſie ſich gegen ſie nicht der gebuͤr 
erzeigen ſolten: Zu letzte ermahnete er der Ritterſchafft Ab⸗ 
geſandten vnd Außſchuß / Sie wolten jnen zufoͤrderſt gemei⸗ 
nen Nutz laſſen in trewen anbefohlen ſein. Er wolte wuͤn⸗ 
ſchen (ſagete der Cantzler) das auch mehr andere gute Leute 
vnd Einwohner der Kron Polen / deren ſehr viel / di daheym 
ſhrer Kinder zucht vnd Haußhaitung abwarten / allhier zur 
ſtelle weren / Er wolte ſie leichtlich vberreden / das ſie nichts 
lieber / hoͤhers vnd angelegeners achten ſollen / als den gemei⸗ 
nen Nuß / dieſe alle / hetten die Kriegßverwalter / Oberſten vñ 
Befelchhaber vertreten vnd beſchirmet. Derhalben ſolten 
die andern / ſo daheyme geblieben / ſonderlich darauff bedacht 
ſein / das man ſich gegen das Kriegßvolck danckbar erzeige / 
als denen fie nicht allein ihr eygen vnd der jhrigen / ſondern 
auch des gantzen Koͤnigreiches heyl vnd wolfarth vertrawet 
vnd anbefohlen gehabt. 


Nach vollendeter propoſition / ſiengen die Land⸗ 
Raͤthe an hierüber Rath zuhalten / vnd heſchloſſen / Man ſolle 
dieſe Puncten in Rath ziehen vnd wol erwegen / Nemlich von 
anſtellung einer richtigen Wahl eines kuͤnfftigen an 

vnd was ſonſten mehr von dem Könige proponirt vnd fürs 
bracht / Darauff nur jhr zweene ſich funden / die da ſagten / 
Der eine / Gott ſetze alleine Koͤnige ab vnd ein / ohn allen 
Menfchlichen Rath vnd Zuthat: Der ander / Es könne / ja 
es folle auch nicht / einiges Koͤnigreich auff der Welt hindern 
vnd verſchrencken / das man nicht ordentlich darumb werben 
ſolle. Als deren von der Ritterſchafft N unc vnd Außſchuß 
jre ſondere Verſamlung hielten / wurde erſtlich des Cantzlers 
Rede hergenommen / vnd vbel außgeleget / das er geſaget / Es 
weren ſchon etliche Petilij verhanden / man möge zuſehen / 
das ſich nicht Catilinæ finden moͤchten. Als aber etliche ſol⸗ 
ches entſchuͤldigten / das der Cantzler damit nicht alle Stende 
gemeynet / ſondern etliche Perſonen / vnd doch nicht die Leute / 
ſondern jhre Gebrechen geſtraffet / Der ſich des vnſchuͤldig 
wuͤſte / den gienge ſolche ſtraffe nicht an: Damit gab man 
ſich wider zu friede. 

Darnach legeten ſie Suentoſlao Orſelſcio auff / das er 
ſolte im Namen der gantzen Ritterſchafft / dem oͤnige für 
feine groffe mühe / außgeſtandene gefahr vnd wol außgefuͤh⸗ 
reten Krieg / groſſen danck ſagen / vnd die Landtſchafft ent⸗ 
ſchuͤldigen wegen der außge gangenen / verdrießlichen vnd be⸗ 
ſchwerüchen Nachreden / Vñ als er in feiner entſchuͤldigung 
fo weit gienge / das er ſagete / Der König ſolle nach den Auß⸗ 
ſprengern ſolcher aufflagen / nachforſchen / vnd ſie darumb 
ſtraffen: Huben feine mituerwandte an zu murren vnd zu⸗ 
kurren / vnd gaben ihm eine gute Saw darumb. 

Vber dem Haupthandel / fonderlich was die Norm der 
Königlichen Wahl anreichet / gefielen mancherley Diſputa⸗ 
tionen: Etliche wolten / Man folte gar nichts hierüber newes 
machen / ſintemahl ein ding / darauff die Freyheit beruhet / ſo 
offte man was daran verendert / nicht mehr ſo frey vnd vn⸗ 
uerſtrick et iſt / ſondern allezeit der Freyheit zu nahe gegangen 
wird: Etliche diſputiren darwider / Es würde die freye ar 

vmd fo viel mehr befeſtiget / ſo man allen betrug vnd vmb⸗ 
Ben gewiſſe Geſetze vñ Ordnungen / verſchrenckte: 

nd weil man in fuͤrgehenden Landtagen etlich mahl ſchon 
darüber Rath gehalten / vnd den anfang damit gemachet / 
drungen ſie darauff / mit anziehung / der zu Andreiowa auff⸗ 
gerichten vereinigung / das man darinne forthfahren ſolle. 
Der meiſte theyl wolte / man ſolle wol den anfang dißmahls 
machen / aber nicht endlich ſchlieſſen / damit was fuͤr gut an⸗ 
geſehen wuͤrde / ſie zuuor an die ſhren hintertragen koͤndten / 
auff das man darnach auff einem andern Verſamlungßtage 
mit wiſſen vnd bewilligung aller vom Adel darüber endtlich 
ſchlieſſen moͤge. „ 

Vnter des / weil die Zeit alſo mit ſolchem diſputiren zu⸗ 
bracht wird / vnd darunter die erfien acht Tage / darinne man 
der newen Gerichtßordnung gemaß / vber die Halßſachen rr⸗ 
theylet / verfloſſen / nam der Koͤnig andere Sachen für ſich. 


Der Ritterſchafft Nunch vnd Abgeordenten / tratten 
für den König / vnd beſchwerten ſich / das jhrer viel zuwider 
ihrer Priuilegien an Königlichen Hoff eitirt vnd geheifchen 
wuͤrden / Darumb bathen ſie / der Koͤnig wolle etlichen Sena⸗ 
torn vnd Landt Raͤthen aufferlegen / die neben etlichen aus 
jhrem Mittel / die fie jhn zugeben wolten / vber den Citation⸗ 
ſachen rathſchlagen vnd ſprechen ſolten / Vnd die Citatio⸗ 
nen / fo in dieſem fall vnbillich / abſchaffen / Aber die Recht⸗ 
meſſige billiche erforderungen an den Königlichen Hoff vers 
bleiben laſſen ſolten. Denen gab der Koͤnig zur antwort: 
Es weren beſtellete Obrigkeiten / die hierauff achtung zuge⸗ 
den verordnet / Koͤndte man erweiſen / das fie in dieſem fall 
nachleſſig / vnd nicht ein gebuͤhrlich auffſehen hetten / ſey es 
ihm nicht zuwider / das man jhnen andere zuordene. In des 
Sue König forth / Sachen zuuerhoͤren / vnd darüber zus 

en. 


a Erſtlich 


Erſtlich kam bey Gerichten für / Staniflai Ciarnkouñ 
Sache / welcher etliche Brieffe vnd Inſtrument in des Her⸗ 
tzogen zu Braunſchweig Sache (als jhn König Sigilmun- 
dus Auguſtus alldahin abgefertiget / vnd jme dieſelbe Brief⸗ 
fe mit gegeben) bey der Koͤniglichen Cantzley nicht wider 
eingebracht. 

Es wurde Hertzog Heinrichen zu Braunſchweig von 
König Sigiſmundo Auguſto feine Schweſter Sophia zut 
Ehe gegeben / vnd wurde zwiſchen ihnen eine vergleichung 
auffgericht vnd verbrifft / wie es mit jhrem dem Hertzogen 
zugebrachten Heyrathgut ſolte gehalten werden. Da fie fich 
mit einander nicht vererben / vñ Kinder zeugen würden. Als 
nu kurtz vor Koͤniges Sigiſmundi Auguſti abſterbẽ / Hertzog 
Heinrich zu Braunſchweig ohne Erben abgieng / Schickte 
König Sigiſmund. Augult, Ciarnkouium zu des Hertzo⸗ 
gen nachgelaſſene Widwe / das er ſolte jr Beyſtandt ſein / vnd 
jr einrathen helffen: Hierzu gab man jm die Vorſchreibung 
mit / vber das Heyrathgut / die behielt er darnach bey ſich. 

Baldt darnach ſtarbe Koͤnig Sigiſmundus Auguftus/ 
vnd wurde Henricus Valeſius auß Franckreich zum Koͤnig 
— Derſelbe verlieſſe das Königreich vnd ſchiede in eyl 

auon. 

Nach dieſem ſtarb auch Hertzog Heinrichs zu Braun⸗ 
ſchweig Wittib / Sophia / Koͤniges Sigilmundi Ruguſti 
Schwefter: Da forderten jhre Schweſtern Anna die Koͤ⸗ 
nigin in Polen / vnd Catharina die Koͤnigin in Schweden / 
derſelben eingebracht Gutt. 

Als aber Hertzog Iulius zu Braunſchweig / ſie etliche 
Jahr damit auffhielte / Befandt man endlich / das ſie ſolch 

ehrat vnd eingebracht Gutt / im Namen einer Erbſchafft 
zufordern nicht befugt / ſondern das es an die Koͤnige zu Po⸗ 
len vñ die Kron Polen / vermoͤge der vergleichungen gefallen: 
Darauff ſchickẽte man zu Hertzog lulio / n Gof 
cium 


licium Dech ant zu Plotzen / dieſe Sache zubefuͤrdern Als 
ihm aber Ciarnkouius den Leibgedings Brieff nicht wolte 
zuſtellen / vnd er nur etliche Copeyen vñ Abſchrifften dauon / 
die er von der Cantzley zu Warſchaw bekommen / fuͤrzulegen 
hette / kondte er damit ſeine anforderung nicht gnugſam er⸗ 
weiſen. Derhalben als nu ſolches nicht nur die Haußtſache / 
ſondern auch des Koͤnigreichs Polen guten Namen belangen 
wolte / forderte man dieſe Hauptbrieffe deſto hefftiger vom 
Ciarnkoufo/ erſtlich durch Schreiben / darnach durch einen 
Abgeſandten Stephan Grudniſcium / Caſtellan zu Naklen / 
den Samoſcius ſonderlich derhalben zu Ciarnkouio abferti⸗ 
gete. Als aber der König vermerckete / das er durch dieſe ges 
linde mittel bey Ciarnkouio nichts ſchaffen kondte / ließ er jn 
durch den Landßprocurator fuͤr Gericht laden. Beyneben 
dieſer Handlung / kam auch ein ander Sache auff die Bahn / 
die gehelt ſich alſo: Ciarnkouius / als einer der von Adeli⸗ 
cher vnd berhuͤmpter Ankunfft / hatte ein groß Anſehen vnd 
Gunſt / bey des Adels zuſammenkunfften / vnd gulte viel bey 
ihnen. Er ward von König Sigiſmundo Auguſto / zum 
eferendario geordnet / vnd bekam auch nach des Koͤniges 
abſterben / die Hauptmanſchafft zu Plozen: Vnd ob wol 
Anſelmus Goſtomcius / Waywoda zu Rauen / fuͤr vnd fuͤr 
mit ihm darumb zanckete / bliebe doch Ciarnkouius in Befig 
derſelben. 

5 Als Konig Heinrich aus Polen abſchiede / vnd Koͤnig 
Stephanus Primus in die Kron Polen ankam / vnd jhm der 
mehrentheyl der Stende beypflichte / ließ ſich Ciarnkouius 
von dem Gegentheyl gebrauchen in einer Legation zu Keyſer 
Maximiliano in Deutſehlandt: Als nu König Stephanus 

egen Crackaw kam / vnd die Stende bey jhm anhielten / Er 
pie wider einen oder etliche / die ſich fuͤrnemlich wider jhn 
auffleyneten / ein Exempel ſtatuiren: Nam er Ciarnkouio 
die Hauptmanſchafft Piozen / vnd verliche fie Staniflao Kriſ⸗ 
f cio / 


cio / Maſuriſchen Waymoden. Als hernach der Koͤnig eine 
Reichpuerfamtung zu Toren hielte / vnd darauf etliche Sa⸗ 
chen verrichten ſolte / vnd (altem brauch nach / da die nige 
zu nechſt nach dem Cantzler / den Referendarium gebrau⸗ 
chen) Ciarnkouius aber noch nicht heymkomen war / machte 
der Koͤnig Nicolaum Firleium (der auch gut Keyſeriſch ge⸗ 
weſen) zum R eferendario vnd zum Ca ſtellan zu Bezen. 

Vber eine Zeit kam Ciarnicouius / auff erforderung ſei⸗ 
ner guten Freunde / ſonderlich ſeines Bruders Alberti der 
Hauptman vber groß Polen war / vnd der auch vom K nige 
ein Schreiben an feinen Bruder außbrachte / wider in Polen 
an: And wurde vom Koͤnige mit Gnaden auffgenom̃en / 
vnd im gute vereroͤſtung gethan / Er ſolle ſich zu dem Koͤnige 
alles gutes verſehen. Es ſolle jm das jenige / ſo jhm in ſeinem 
Abweſen genommen / an einem andern Ortßh / durch des Koͤ⸗ 
niges ſondere mildigkeit / reichlich wider eingebracht vnd er⸗ 
ſtattet werden. 

Vnter des ſchreibet man aus Rom dem Könige zu / wie 
das Ciarokouius / hinter wiſſen des Koͤniges [auff etlicher 
außlendiſcher Fuͤrſten Interceſsion vnd Fuͤrbitte / bey dem 
Vapſt anhalte / das er hm die Coadiuterey des Ertzbiſtumbs 
zu Gneſen / dazu er berechtiget zu ſein vermeynete / confirmi⸗ 
ren vnd beſtettigen wolte. Dazu wurde der Koͤnig auch für 
gewiß berichtet / das Ciarnkouius / weil der Koͤnig fuͤr Po⸗ 
lutzky lag / in der Zuſammenkunfft zu Luͤblin / die zum erſten 
mahl in Appellation ſachen von der Nitterſchafft gerichtlich 
gehalten ward vnd etliche in derſelben Verſamlung newe 
Practiken vnd Anſchlege machten / der fuͤrnemeſte Redelführ 
rer ſolle geweſt ſein: Dieſes gab dem Koͤnige vrſach / ſein 
Gemuͤthe von hm ab zuwenden. Vnter des ſtarbe lacobus 
Vchanſcius der Ertzbiſchoff / da wehlete der Koͤnig Staniſ⸗ 
laum Karnkouium / Biſchoffen damaln zu Cuiauien / der 
den Koͤnig kroͤnete vnd einſegnete / damit er ſeiner Zuſage 

gung 


gnug ihete / die er bey der Kroͤnung dißfalls den Stenden ge⸗ 
than zum Ertzbiſchoff. Denn nachdem bey der zwiſpalti⸗ 
gen Wahle V chanfcius / vnd die anderen Biſchoffe alle biß 
auff den zu Cuiaujen / dem andern Parth beyſtunden / vnd 
Vchanlcius zur Krönung erfordert worden / Aber nicht ko⸗ 
men wollen: Wurde der Koͤnig von Karnkouio gekroͤnet: 
Da bathe die Ritterſchafft / der König wolte Vchanſcium 
abſetz en / vnd Karnkouiuman feine ſtatt verordnen. Der Koͤ⸗ 
nig gab drauff zur antwort: Da ſie diß ſuchten wege V chans 
ſcj abfall / Wolte er lieber / wie er denn verhoffete / ſhn mit ges 
lindigkeit her zu locken / So fie aber gerne Karnkouium bes 
fodert ſehen / könne es füglicher geſchehen / nach Vchanſcij 
tode / der numehr bey ſo hohem Alter nicht mehr lange auſſen 
fein koͤnne / jetziger zeit ſey es was zu fruͤe vnd zu zeitig. 

Ciarnkouius hielt den Ertzbiſchofflichen Sitz Sninum 
inne / vnd wolte den nicht entreumen / Derwegen jn der Ertz⸗ 
biſchoff fuͤr den Koͤnig zu Recht laden lieſſe. Als er fuͤrkam / 
wolte er anfenglich auff die Klage nicht antworten. Man 
ſagete ihm / er ſolte anzeigen / was er fuͤr Recht zu demſelben 
Gutt Sninum vermeinete zuhaben / vnd mit waſem Tittel 
ers beſitze / Denn ſo er ſich allein der Coadiuterey anneme fo 
wiſſe menniglich / das dem Könige darüber zuerkennen gebů⸗ 
re: Halte er aber dieſe Guͤter aus anderem Tittel vnd Rechs 
ten jnne / ſo muͤſſe dieſe Sache in die Weltliche Gerichte / die 
vber Grundt vnd Boden zu richten vnd zu vrtheylen / gewie⸗ 
ſen werden. 

In des bathı fein Procurator einen Tag anzuſetzen / da 
wolle er feinen Beweiß vnd fein habendes Recht darthun 
vnd fuͤrbringen: Dieſer Termin zu aufflegung des Bewey⸗ 
ſes / iſt ein peremptoriſcher Termin / damit ſich der jenige / ſo 
darumb bittet vnd anhelt / vnſerem Rechten gemeß / guthwil⸗ 
lig ferneren verzugs vnd außfluchts ver zeyhet vnd begibet 

vnd ſich dem Richter dingſtellig macht. Auf 
u 


Auff den beſtimpten Tag behalff er ſich / er habe ſeinen 
Beweiß vnd Vrkunden nicht zur ſtelle / ſondern fie zu Rom 
gelaſſen / Derhalben koͤnne er ſie nicht aufflegen. f 

Der Ritterfchafft abgeordente Nuncij gehen wider 
zum Koͤnige / vnd bitten / er wolle alle Ladungen an den Ko⸗ 
niglichen Hofe einſtellen vnd abſchaffen / nach dem Exempel 
Koͤniges Sigiſmundi Auguſti / der alle Ladungen gegen 
Hofe / in Sachen den Eiſcum belangende / mit einem eintzi⸗ 
gen Mandat abgeſchafft. 

Der Koͤnig begerete zu wiſſen / welche Ladungen es den 
weren / daran ſie beſchwer hetten / Der König wolle nicht / daß 
jemandt wider Gebuͤr vnd des Königreichs Geſetze vnd Sta. 
tuta ſolle beſchweret werden: Widerumb ſey es auch vnbil⸗ 
lich / das einer die Gerichte ohne vrſache / fliehen vnd ſchewen 
wolle. Wolten fie je haben wie ſie zunor gebeten / ſo wolle der 
Koͤnig zulaſſen / das etliche Perſonen aus den Senatorn / vnd 
aus jhrem der Ritterſchafft Mittel zuſammen kommen / vnd 
daruͤber Rath halten vnd ſchlieſſen ſolten / Welche Ladungen 
an Königlichen Hofe ſolten ſtatt haben oder nicht. Sie ga⸗ 
ben hierauff keine antwort / ſondern baten allein vmb eine ge⸗ 
heyme vnterredung mit dem Reichß Rath. Der König lieg 
es zu / Da brachten fie im Rath gleicher geſtalt fuͤr / vnd ba⸗ 
then / die Senatores wolten / wie ſie an Wirdigkeit den 
andern Adel vbertreffen / auch die erſten vnd foͤrderſtenſem / 
in beredung des Königs / das er ſich der billigkeit dißfalls 
entſinne vnd ſhr Rechtmeſſiges ſuchen ſtadt finden laſſen 
wolte: Vnd wolten alſo die Ritterſchafft bey ſhrem Rech⸗ 
ten ſchuͤtzen vnd erhalten helffen. Die Käthe antworteten 


jhnen / welche Perſonen man denn zur vngebůr gegen Hofe 
geladen / ond worinn ſie vormeineten / das der Ritterſchafft 
Gerechtigkeit geſchmelert werde: Koͤndten ſie beweiſen / das 
was wider jre Geſetz fuͤrgenom̃en worden ſey / wolten 
ihnen nicht mangeln laſſen. ae: unchs das 


ſie es an 
Wort re⸗ 
dete / 


dete / der ſagete / Er bringe in gemein jhre nothdurfft fur / es 
pe ein jeder; worin er vermeyne / das jhm vnrecht geſchehe / 
ſeine Perſon anzeigen. 

a Ciarnkouius herfuͤt / vnd ſagete / Das er wider 
ſhte da ende h erechtigkeiten vnd Freyhelten gegen Hofe ſey 
geladen worden. Da that man jhm außfuͤhrung / ſo viel ſei⸗ 
lie erſte Sache belanget / das dieſelbe Sache keines weges 
von dem gemeinen Nutz könne abgeſondert werden: Man 
fordere von jm die Brieffe vñ Inſtrument / die jn zu getrewen 
Henden zugeſtellet worden: Mit denen man die Schuldt / 
ſo dem gemeinen Nutze gebuͤret / erweiſen ſolle. Man fordere 
ie von 11 — eben mit ſolchen Rechten / als ein jeder fuͤr ſeine 

erſon ſie von einem ſeiner Diener abfordern moͤchte: Der 
ch mit denen vom Adel gleiches Rechtens gebrauchen / vnd 
erſelben jrer Freyheiten genieſſen wolte / Vů deme dieſe vnd 
dergleichen Ladungẽ an Königlichen Hofe beſchwerlich / der 
Möchte daheyme priuatim fuͤr ve lebt / zu Hauſe bleiben / 
ſich der Koͤniglichen Diener vnd Officirer euſfern: Der ſich 
aber in ſolche Dienſte eingelaſſen / der thue vnbillich / ſo er bes 
gere man ſolle nicht Rechenſchafft von jhme fordern / wie er 
das ſeine verwaltet habe. Vnd habe es alſo der Koͤnig erger 
in dieſer allgemeinen Sache / als ein gemeiner Mann in ſei⸗ 
ner eigenen Sache. Daruͤber doch Koͤniges Sigiſmundi 
des Erſten Conſtitution verhanden / die ſich ch geziehen 
kochte: Vnd endtlich / würde dem gemeinen ut ſolehes gar 
zu abbruch gelangen: Sintemahl fo in Sachen / die keinen 
ver zug leyden wollen / der gemeine Nutz nicht ehe fein Recht 
erlangen ſolte / biß vber lang eine Reichßverſamlung gehal⸗ 
ten wuͤrde / wuͤrde er darüber offt in groſſe gefahr gerathen. 
Die andere Oiarnkouij ſache / wolten die Koͤnigliche 
Räthe vñ Reichß Senatorn wuͤnſchen / das ſie bey der Reichß 
verſamlung fuͤrkom̃en were / Weil aber allbereit ſein Procu⸗ 
rator vmb einen Termin feinen Beweiß 8 
alten / 


halten / habe er dadurch ſich verziehen vnd begeben / des Ein⸗ 
wurffs / das er am Koͤniglichen Hofe erkentniß zuleyden nicht 
ſchuldig. Dargegen wandte Ciarnlkouius ein / Er hahe / in 
dem das er einen Tag ſeinen Beweiß fuͤr zulegen / gebeten / an 
die Stende ſich gezogen: Die weren der lebendige Beweiß. 
Darnach kamen die Nunch wider zu dem Rath / vnd begere⸗ 
ten / Sie wolten jhre meynung vnd gutbeduncken / in ihrem 
beyſein / hieruͤber entdecken. Da ſagete ein jeder ſeine mey⸗ 
nung / vnd beſchloſſen eintrechtig / Das die vnrecht daran 
thun / die Koͤniges Sigiſmundi Auguſti angezogene Conſti⸗ 
tution von den Fiſcal ſachen / auff alle ſachen / die fuͤr dem Koͤ⸗ 
nige gehandelt werden ſollen / ziehen vnd deuten / Dieſelbige 
Conſtitution mache einen klaren vnterſcheyd / vnter den Kla⸗ 
gen vnd Actionen / die des Koͤniges Perſon / die Hoheit des 
Königreiches / des Koͤniges Gerechtigkeiten vnd Guͤtter be⸗ 
ruͤren / vnd zwiſchen den Fiſcal vnd Zoll ſachen. Nun muͤſſe 
man ſehen / welches ſolche Sachen ſein oder nicht / vnd ob es 
auch ſein konne / das ſie der König alle ohne vnter ſcheydt abs 
ſchaffen ſolle: So er auff dieſe weiſe nicht allein ſein vnd des 
gemeinen Nutzes / ſondern auch anderer Leute Recht / in ſa⸗ 
chen die auff etlicher angeben auffgenom̃en / vñ zu jrem beſten 
gelangeten (das doch in feinem Gewalt nicht ſtuͤnde) zugleich 
mit vdergeben muͤſte. Die abgeordenten Nuncj der Ritter⸗ 
ſchafft verblieben bey ihrer meynung / vnd diſputirten in jren 
Zuſam — — viel Tage hierüber) vñ ſtritten biß auffs 
reuffen. Der Konig fuͤhrete jhnen zu Gemuͤthe / wiewol es 
vnrecht / das ſie keinen vnterſcheydt gehalten haben wolten / 
weiche Ladungen an Königliche Hoff billich oder vnbillich / 
Doch weil er ſahe / das fie von den jhren dißfalls keinen ſon⸗ 
derlichen befehlich hienon zuhandeln / wolle er jnen zulaſſen / 
das ſie biß auff die ihren möchten einen hintergang nemen / 
auff das man darnach bey den nechſten Zuſammenkunfften 
was gewiſſes hierin W In mittler weil) 
| q wolle 


wolle er ihnen dißfalls ferner keinen einhalt thun / vnd allein 
vber dieſen zweyen Sachen des Ciarnkouñ / ſo dißmals bey 
fm fuͤrkommen / erkennen vnd vrtheylen. 

Der Ertzbiſchoff hatte etliche vnter denen vom Adel / die 
ſich anden Kirchen vnd Gottes ſachen vergriffen / an Koͤnig⸗ 
lichen Hofe fuͤrladen laſſen: Die fürchten ſich ſehr / ſonder⸗ 
lich weil dieſe tage ein Geſchrey außgangen / Der König ſey 
willens vber ſie ein ſtrenge Vrtheyl zufellen. Vnd dieſen 
Argwohn vermehrete ihn der Konig / in dem als er auff der 
Jagt vmbher zohe / vnd des Ertzbiſchoffes Gůter beruͤhrete / 
ſhn der Ertzbiſchoff zu Gaſte lude / da ſich der Koͤnig bey dem 

rtzbiſchoff etliche tage auffhielte / Auch waren andere mehr 
gegen Hofe eitiret / anderer Vrſachen halben / die lieſſen ſich 
(den Gerichten dadurch fuͤrzugehen) zu Nunchs erwehien / 
vnd ſatzeten jhnen fuͤr alle mittel vnd wege zuuerſuchen / wie 
ſie / ehe die Reye ſich zuuerantwortẽ an ſie keme / vnter Ciarn⸗ 
koui) Perſon / dem Königlichen Gerichte entziehen möchten. 
Derhalben ob ſie zwar dieſer Furcht benom̃en worden / in de⸗ 
me der Koͤnig verwilligte / auff dißmal keine Sache mehr fürs 
zunemen / als allein des Ciarnkouñ obgemelte zwo Sachen. 
Doch weil die Nunch einmal fo weit in der Handlung forth⸗ 
geſchritten / das ſie ohne boͤſe Nachrede / nicht wol doͤrfften da⸗ 
uon ablaſſen / verharreten ſie noch wie vor vber jhrem anhal⸗ 
ten vnd ſuchen / vnd wolten ſich in keinem wege dauon abwei⸗ 
ſen laſſen. Etliche durch des Außſchuß ermahnen bewogen / 
lieſſen jn nicht entgegen fein ( weil diß ein wichtiger Handel / 
der jhre Freyheyten angienge) das man der Sachen einen 
anſtand geben ſolte / biß man ſich weiter daruͤber koͤnne bekuͤm⸗ 
mern: Etliche aber / ob ſie wol verſtunden / das dieſe Sache 
keine gefahr ob jhr trage / muſten ſie doch ſich boͤſer Nachrede 
befahren / das man jhnen ſchuldt geben wuͤrde / Sie hetten die 
jenigen / ſo vber des Adels Freyheiten vnd Gerechtigkeiten 
ſteiff gehalten / verlaſſen. Daher kam es / das die / ſo dieſes 
gantze 

lich / nach auff genom̃enem Eyde / vmb en Gefan. 
genen / beyderſeyts gegen einander zu handlen: Wie ſie aber 
ſolches nicht erhalten kondten / erlangeten ſie doch / das die 
Gefangenen an einen gewiſſen Orth ſolten zuſammen ge⸗ 
bracht / vnd denen / ſo fie zuſtehen / zu loͤſen gegeben folten Der: 
den: Ferner brachten ſie fuͤr / das der Graͤntze halben aus die⸗ 
ſem auch ein Stritt erwachſen / das die Littawiſche Schrei⸗ 
ber in dem auffgerichten Vertrage zu Sapolia hin zu geſetzt / 
das die Stende der Cron Polen / deren Krieghvolck das Be 
liſiſche Reſier vnd Lande vmbher eröbert/folches Landes ſich 
nicht anmaſſen folten: Sondern wie dieſelbe Refter zuuorn 
u der Waywodſchafft Witepſſien gehoͤrig geweſen / alſo 
auch noch dabey verbleiben ſolle: Vnd das die Moſchkowi⸗ 
ter von der Zeit an / als Velis in jhren Gewalt kommen / ein 
groß ſtuͤcke von dem Toropeziſchen Kefier darzu geſchlagen 
hatten. Man verglieche ſich dahin das man von beyden 
— 1 Graͤntz Commiſſarien an die ſtrittigen Orth ab⸗ 
ertigen ſolte. 

fe Wegen der Caſtell in Littawen / ſo der Schwede einge⸗ 
nommen hatten ſich ſchon vor dieſem die Moſchkowiteriſche 
Boyarn / mit des Koͤniges in die Moſchkaw abgeſchickten 
Legaten dahin vereiniget / das die gantze Zeit des wehrenden 
Friedes vber der Moſchkowiter / der Caſtell dißſeyd der Nar⸗ 
na vnd der Konig der Caſtell jenſeyd der Narua fich euſſern 
vnd enthalten ſolten. 

Darnach beſtellete man ein herrlich Pancket / vnd tractie⸗ 
rete die Moſchkowiteriſche Legaten / dem alten brauch nach 
gantz herrlich: Da dann dieſe vnhoͤffliche vnd herrlicher 
Tractation vngewohnete Leute ſich vber den herrlichen vnd 
mancherley Trachten / Fuͤrnemlich aber vber des Koͤniges 
Perſon hoch verwunderten. 

Bey ſolcher mechtigen vorwirrung der allgemeinen 
wichtigiſten / angelegenen Sachen der Kron Polen Ja bey 


r ſolcher 

ſolcher groſſen nachleſſigkeit / Kunde doch der Kriegeßleute 
Sache am aller kleglichſten. Denn der mehrer theyl vnter 
ihnen waren in hoffnung / nicht alleine jhre Beſoldung / wie 
jhnen vertroͤſtung geſchehen / Sondern auch groſſe Ehre / 
(als die es wol außgericht) auch Güter) Doͤrffer vnd For⸗ 
drig / Sonderlich die / ſo wegen jrer Tugent geadelt worden / 
zu auffenthalt jres Adels zu erlangen vnd zu bekom̃en / gar 
dloß zu der vngelegenen Zeit im Jahr allda ankom̃en: Alſo / 
das jhrer nicht wenig / auch vom Adel / ſich offentlich verlau⸗ 
ten lieſſen / Sie wolten lieber / ſie weren für Pleſchko vmbkom⸗ 
men vnd geblieben / als das ſie in ſolche euſſerſte Armuth vnd 
Vnuermoͤgen hetten et vnd gedeyen ſollen. Eben zu 
diſer Zeit verſtieß der Moſchkowiter Lohan Suiſcium / der / 
wie oben gemelt / in beſchuͤtzung vnd erhaltung der Stadt 
leſchko das beſte thet / von ſich / vnd ſchwebete er in groſſen 
ekuͤmmernis vnd betruͤbniß. Aber der Koͤnig in Polen 
brachte Geldt zuwege / wo vnd wie er kondte vnd mochte / vnd 
kam den Kriegßleuten zu Hülffe/fo viel Menſchlich vnd moͤg⸗ 
lich / vnd wolte den von allen andern verlaſſenen gemeinen 
Nutz für feine Perſon nicht verlaffen. Darauff handelte Sa⸗ 
moſcius mit dem Kriegeßvolck ſo ferne / das ſie freymůtig 
willigten / ſich nicht alleine mit der hinderſtelligen Zahlung 
biß auff Pfingſten zugedulden Sondern / ſo man ſie nur an 
gewiſſen Orth / da fie ihren Vnterhalt haben moͤchten / ver⸗ 
ordnen wurde / wolten fie ſich auch da mittlerweyle die Tat⸗ 
tern einbrechen wuͤrden / wohin fieSamofcius anführen wär? 
de / gerne vnd willig gebrauchen laſſen. 


Zu außgang des Reichßtages / nach dem Der 
Außſchuß der Ritterſchafft abgeſchieden / vnd zu Hauſe ver⸗ 
teyſet / nam der König mit den Landeß Raͤthen die Lifflendi⸗ 
ſchen Sachen vor die Handt ſo viel möglich } zubeſtellen / 
vnd machte den anfang von beſtellung des SEN 

Vnd weil in werenden Kriegeß zeiten die meiſten en 
in Lifflandt abkommen / richtet er das Biſthumb zu Wenden 

wider auff / vnd erwehlet dieſe Stadt zum Biſchofflichen 
Sitz / vnd gab etliche Stedte vnd Caſtell dazu: Vnd ſuchte 
die beſtettigung darüber beym Bapſt. Man beſchriebe auch 
dem Landtvolck ein gewiſſes Recht vnd Landtordnung / nach 
gelegenheit dieſer g eit / Damit fie vermerckten / das man dan; 
noch auch etlicher maſſen fuͤr ſie ſorge trage. Es kamen ges 
gen Warſchaw der Ritterſchafft in Lifflandt Abgeſandten / 
vnd ſonſt andere viel mehr / die jhre Guter / deren ſie oder ihre 
Vorfahren dureh die Moſchkowiter entſetzet / wider begere⸗ 
ten. 

Die Abgeſandten der Ritterſchafft hielten in ſumma an / 
der König wolte die vergleichung vnd vereinigung / fo zwi⸗ 
ſchen König Sigiſmundo Ruguſto / vnd den Lifflendiſchen 
Stenden / die Zeit / als ſich die Lifflender erſtlich j me vnter⸗ 
geben / auff gerichtet / ſtette / feſte vnd vnuerruͤcket Halten. In 
derſelben vereynigung waren diß die Haubtpuncten Das 
alleine Deutſchen ſolten zuuerwaltung der Empter darinne 
gebrauchet werden: Was ein jeder im Landt damaln jnne 
ett / oder nachmaln erlangen wuͤrde / das ſolle er mit deme 
Fechten, wie es ein jeder bißher beſeſſen / nachmaln jnne ha⸗ 
ben vnd beſitzen: Das ein jeder bey ſeinem Rechten vnd ha⸗ 
benden Priuilegien ſolle gelaſſen werden. Hierzu ſetzten 77 
Das eine gewiſſe Gerichtßordnung ober die Adminiſtration 
der Juſticien ſolle geſtellet vnd auffgerichtet werden: Item / 
Das fie die Caſtell / dauon jnen zu Riga vom Könige defeh⸗ 
lich geſchehen / einreiſſen vnd abthun doͤrfften: Item / Das 
jhnen der König ihre Gefangenen wider außzuldſen vnd loß 
zumachen / huͤlffe vnd beyſchub thun wolte. Hierauff wor; 
den fie beantwortet: So viel die alten ſhnen von Koͤnige 
Sigiſmundo Auguſto gegebene Priuilegia betrifft / hetten fie 
ſich zuerinnern / was vnd wie ER verenderungen fich 


ſeythero 

ſeythers zugetragen: So verflünden fie auch wol / was es 
jetziger Zeit für eine gelegenheit habe: Sie ſolten ſich in die⸗ 
ſem fall dem Koͤnige vertrawenl der würde ſich gegen fie Ders 
maſſen erzeigen / das fie im Werck ſpuͤren vnd befinden ſol⸗ 
ten Das / wie er ein Stiffter vnd Befoͤrderer ihrer wolfarth 
bißher geweſen / Alſo wolle er jme auch des gantzen Lifflandes 
iesde vnd Auffnemen zubefoͤrdern angelegen fein laſſen. 
nſonderheit aber / das ſie die Empter in Lifflandt begerten 
mit Deutſchen zubeſtellen / were es an dem / Das / wie er nicht 
wolte / das die Einwohner in Lifflandt( da jr keiner zu ſolchen 
Ehrenaͤmptern tuͤchtig) dauon nicht folten außgeſchloſſen 
werden / Alſo wuͤrde es auch vnuerantwortlich vnd gantz be⸗ 
kuͤm̃erlich fein / ſo die Polen / die dieſen Sieg zu wege gebracht / 
vnd der Lifflender Freyheit vnd Wolfarth wider erlanget / zu 
ſolchen Ehrenaͤmptern gar. nicht folten gebraucht werden: 
Darumb wolle der Koͤnig dahin bedacht ſein / das er den Liff⸗ 
lendern einen Regenten verordnen werde / der nach billigkeit / 
nach ihren Landßordnungen / Statuten vnd Obſeruantzen / 
ſein Ampt verwalten vnd Regiment fuͤhren werde. Dane⸗ 
ben wolle man in beſetzung der Landtaffeln vnd des Landtge⸗ 
richts / vnd der andern als Præſidenten / Vnterkam̃erer vnd 
anderer Empter / fuͤrnemlich die altẽ Geſchlechter vom Adel 
in Lifflandt / in acht nemen. Die wider zuſtellung der in zeit 
des Kriegs einem vñ dem andern durch die Moſchkowiter ent⸗ 
wandter Guter / betreffende / machte man dieſen vnterſcheydt / 
Das die ein jeder von den alten Lifflendiſchen Hochmeiſtern 
vnd ordentlichen Obrigkeiten / biß auff Ertzbiſchoff Wuühel⸗ 
men / Marggraffen zu Brandenburg / zu Lehen gereicht be⸗ 
kom̃en / die ſollen ſie behalten: Was die nachfolgende Herr⸗ 
ſchafft gereicht / weil von derſelben Zeit her / ſolche zeiten vnd 
ſeuffte erfolget / darinne viel vnordentliche Sachen fuͤrgeno⸗ 
men worden / vnd Lifflandt keinen gewiſſen Herren gehabt / 
vber dieſen Guͤttern / Wolle der Koͤnig / zn nutz des m 
ifflan⸗ 


Lifflandes / auff deſſen zunemen vnd gedeye / damit das Landt 
auff allerley fuͤrfallende noth verſehen werde / fuͤrnemlich 
muͤſſe getracht werden / Vnd deñ auff eines jedern verdienſt / 
vnd nach arth vnd gelegenheit der Guͤtter / ordnung machen / 
vnd fich hierüber zuentſchlieſſen / zum foͤrderlichſten einen 
Landtag anſtellen / allda ſolle alßdenn ein jeder ſein Recht 
uͤrlegen. 

f Als ſie aber fuͤrgegeben / Sie hetten in vergangenem 
Kriegßweſen mehrentheyls jre Priuilegia verloren / dieſelben 
ſolten alßdenn bericht geben / was / vnd von wem / zu welcher 
zeit / vnd weſſen jnhalts ſie priuilegirt geweſen / vnd diß alles 
mit tuͤchtigen Zeugen beſcheinigen. Die obgemelte ange⸗ 
ſtellete vnd beſchriebene Gerichtßordnung ſtellete man jhnen 
hieneben auch zu. 

So viel die abwerffung etlicher Caſtellſanrhuͤret / hatte 
der Koͤnig ihnen fuͤrnemlich aus dieſem bedencken geſchafft / 
das nicht des Landßkreffte / wie in fuͤrgehenden zeiten geſche⸗ 
hen / zertheylet vnd geſchwecht: Vnd darumb hatte der Kö, 
nig / aus ebenmeſſigem bedencken befohlen / auch etliche ſeiner 
Caſtell zuſchleiffen vnd abzuthun. Derwegen gab man jnen 
abermal auff dieſen Punct zu deſcheydt: Sie ſolten ſich nicht 
verwidern in dieſer Sache / darunter der Koͤnig des gantzen 
Lifflandes beſtes trachte / feinem Exempel nachzufolgen. 
Zu erledigung ihrer Gefangenen / ſagete jhn der König zu / 
etliche Boyarn ihnen folgen zulaſſen. 

Hertzog Magnus hatte etliche Legaten / als er etlicher 
verhinderungen halben auff den Landtag Perſoͤnlich (wie er 
vom Könige ermahnet worden) nicht erſcheinen kondte / all⸗ 
dahin abgefertiget: Durch dieſe ließ er eben diß fuͤrbringen / 
was er zuuorn zu Riga geſuchet. Als aber ſeinem ſuchen / 
ohne ſeine Perſoͤnliche gegenwarth / nicht abzuhelffen / wor⸗ 
den die Sachen biß auff einen anderen Landtag verſcho⸗ 

Nach verrichtung des allen / als Zeitung kamen / das 
ſich die Tattern wider die Polen gewaltig ruͤſten ſolten / brach 
der Koͤnig auff zu Warſchaw / vnd zohe gegen Crackaw / So 
baldt er ankame / verfuͤgeten ſich des Tattern Abgeſandten 
zu ihm / vnd ſagten jhm ab / da ferne er nicht alßbaldt die fürs 
ſchlege / ſo jm der Tatter fuͤrſchluͤge / annemen wuͤrde. Die⸗ 
ſen hatte Waſcha Sinan Brieffe mitgegeben / darinnen zei⸗ 
gete er an / Das der Tuͤrcke ſich der Tattern annemen / vnd 
vmb der zugefuͤgeten vnbilligkeiten willen / jhnen zu huͤlffe 
kommen werde. Es hatte aber Samoſcius fchen allbereit 
(wie ſolches zuuor bericht) eine gute anzahl Reutter in Reufs 
ſen voran geſchicket: Dazu name er mehr Kriegßvolck auff / 
als viel er immer zuwege bringen kondte / Gebote auch allen 
die in ſeiner beſtallung ſampt den ſeinen auff / Beſtalte auch 
andere mehr dazu / Erforderte die beſten vom Adel: Vber 
diß bothe auch Conſtantinus / Hertzog zu Oſtrorog / dem Koͤ⸗ 
nigreich gutwillig an / alle fein Kriegeß volck / deſſen er nicht 
wenig aus ſeinen Lehnleuten vnd Landtſaſſen auffgebracht / 

vnd beyſammen hette. Derhalben fertigte der Koͤnig | 
Samoſcium den Groß Tantzler ab / wider | 
die Tattern / . 


ENDE. 
Gott ſey gelobet in Ewigkelt. 

Im Jahr / 


